
KELIONĖ į ŽEMĘ 


„Alfredas Saimonas buvo gimęs Kazangoje TV — nedidu- 
kėje Žemės ūkio planetoje netoli Arkturo; ten jis kirto 
kombainu kviečių laukus, o ilgais tykiais vakarais klausy- 
davosi Žemėje įrašytų meilės dainų. 

Kazangoje gyventi buvo ne per blogiausia, merginos 
ten malonios, žvalios, atviraširdės ir sukalbamos: gera su 
jomis pasivaikščioti po kalvas arba pasimaudyti upokš- 
nyje, jos ištikimos gyvenimo draugės. Tačiau ne roman- 
tiškos! Gražu pažiūrėti, kaip smagiai ir paprastai linksmi- 
nasi kazangiškiai. Bet ar jiems to gana? 

Saimonas jautėsi nepatenkintas savo vienodu gyvenimu. 
Kartą suprato, ir ko jam stinga, 

Išklerusiu, knygų prikrautu kosminiu laivu atklydo 
į Kazangą keliaujantis pirklys. Jis buvo suvargęs, žilas, 
kuoktelėjęs žmogelis. Jo garbei buvo surengtos iškil- 
mės — už Saulės sistemos ribų karštai džiaugiamasi kiek- 
viena nauja pažintimi,. | 

Pirklys išklojo naujausias paskalas: apie kainų karą 
tarp Detroito II ir Detroito III, ir kiek atsieina žūklė Ala- 
ne, ir kaip apsirengusi Moracijos prezidento žmona, ir 
kaip juokingai šneka Žmonės Dorane V. Pagaliau kažkas 
paprašė: 

— Papasakok mums apie Žemę. 

— Aha, — tarė pirklys, kilstelėjęs antakius.— Norite 

pasiklausyti apie savo promotę? Iš tikrųjų, bičiuliai, nė- 
ra kitos tokios planetos, kaip senutė Žemė, ir niekas jai 
neprilygs. Žemėje, bičiuliai, viskas galima, ten išsipildo 
visi troškimai. .. 

— Kiekvienam?— paklausė Saimonas. 

— Ten jie turi įstatymą, reikalaujantį patenkinti visus 
norus, — šyptelėjo pirklys.— Kol kas niekas nėra jo pažei- 
dęs. Žemėje viskas kitaip, bičiuliai. Jūs, vyručiai, kulti- 
vuojate žemės ūkį? Na štai, o Žemė kultivuoja visokias 
prašmatnybės — tokias, kaip pamišimas, grožis, karas, 
svaigulys, nekaltybė, siaubas ir taip toliau. Norėdami pa- 
tirti tų gėrybių, žmonės keliauja ištisus šviesmečius. 

— O meilė?— paklausė kažkuri moteriškė. 

— Mergužėle,— švelniai tarė pirklys — Žemė — vienin- 
telė vieta visoje Galaktikoje, kur dar išlikusi meilė! 
Detroitai II ir III ją išmėgino, bet pasirodė, kad tatai ne jų 
kišenei, Alanas nusprendė, kad ji per daug išmuša iš 
vėžių, o Moracija ir Doranas V dar jos nespėjo impor- 
tuoti. Bet, kaip minėjau, Žemė kultivuoja prašmatnybes, 
o jos apsimoka šimteriopai. 

— Šimteriopai?— pasitikslino apkūnus fermeris. 

— Žinoma! Žemė jau sena, jos gelmės išsemtos, o dirva 
bevaisė. Jos kolonijos tapo nepriklausomos, ir gyvena 
jose blaivaus proto žmonės — štai kaip jūs. Tokie žmonės 
nori gauti už savo prekę tiek, kiek ji verta. Iš ko dar 
gali pasipelnyti Žemė, jei ne iš niekniekių, kurie įpras- 
mina gyvenimą? 

— O tu ar buvai įsimylėjęs Žemėje?— paklausė Sai- 
monas. 

— Ką čia kalbėti, — paniuręs atsakė pirklys.— Buvau 
kadaise įsimylėjęs, o dabar va keliauju. Bičiuliai, šios 
knygos... | | 

Už negirdėtus pinigus Saimonas nusipirko senovinį ei- 
lių rinkinį ir skaitydamas svajojo apie aistrą padūkusioje 
mėnesienoje, apie blausius aušros spindulius, glamonė- 

jančius suskirdusias meilužių lūpas, apie tamsią jūros 
pakrantę, kur sukibę kūnai apsvaigę nuo meilės ir ap- 
kurtę nuo bangų mūšos šniokštimo. 

Ir tatai buvo galima tik Žemėje, nes, anot pirklio, po 
Visatą išblaškyti Žemės vaikai pernelyg jau sunkiai dirbo, 
stengdamiesi kaip nors pramisti nesvetinguose pasauliuo- 
se. Kazangoje augo kviečiai ir kukurūzai, Detroituose II 
ir III gausėjo fabrikų ir gamyklų. Apie žuvingus Alano 
vandenis sklido legendos po visą Pietinę žvaigždžių zoną. 
Moracijoje veisėsi pavojingi plėšrūnai, o Dorane V dar 
reikėjo išarti plėšinius. Viskas buvo puiku, — taip ir turė- 
jo būti. | 

Bet vis dėlto pasirodė, kad naujųjų pasaulių tobulybė 
pernelyg griežta ir sterili — perdaug jau tiksliai ten buvo 
suplanuotas gyvenimas. Kažkas buvo prarasta negyvose 
kosminės erdvės platybėse. Tik Žemėje išliko meilė. 

"Todėl Saimonas dirbo, taupė pinigus ir svajojo. Eidamas 
dvidešimt devintuosius metus, jis pardavė fermą, į tvirtą 
lagaminą prisidėjo švarių marškinių, užsivilko geriausią 
kostiumą, apsiavė stipriais kelionės batais ir įlipo į rake- 
tą „Kazanga—Metropolija“. 

Pagaliau jis atsidūrė Žemėje, kur svajonės būtinai išsi- 
pildo, nes pastangos tatai sukliudyti baudžiamos įstatymo. 

Niujorko astroporte Saimonas greitai atliko muitinės 
formalumus, ir požeminis traukinys bematant jį nugabeno 
į Taimzo aikštę. Apakintas dienos šviesos, jis stovėjo ir 
tvirtai spaudė prie šono lagaminą, nes jau buvo girdėjęs 
apie kišenvagius ir kitus didelio miesto plėšikus. 

Jis apsidairė ir baisiausiai nustebo — net kvapą jam už- 
ėmė. 

Pirmiausia jį apstulbino begalinė virtinė kino teatrų, kur 
filmai buvo demonstruojami dviejų, trijų ir keturių mat- 
menų — kaip pageidauja žiūrovas. Ir dar kokie filmai! 

Dešinėje lyg kokia šėtra pakibęs reklaminis skydas: 


„AISTRA VENEROJE! 


Dokumentai pasakoja apie žaliojo pragaro gyventojų 
seksualinę patirtį. Šokiruoja! Demaskuoja!" 

Jis norėjo žengti vidun, bet kitapus gatvės buvo rodo- 
mas-karinis filmas. Afiša skelbė: | 


„SAULIŲ TRAMDYTOJAI! 


Skiriama karinio-kosminio laivyno pramuštgalviams!“ 
O šalimais — kitas: 


„TARZANAS TRIUŠKINA SATURNO VAMPYRUS!“ 


Tarzanas, — miglotai prisiminė jis skaitytas knygas,—- 
tai Žemėje sukurtų senovinių liaudies padavimų herojus. 

Viskas buvo nuostabu. O ką dar žada ateitis! Jis matė 
krautuvėles, kur galėjai pasiskonėti visų pasaulių val- 
giais, ypač nacionaliniais Žemės patiekalais: pica, raste- 
gajais, spagečiais ir knyšais. Buvo krautuvių, išpardavi- 
nėjančių kosminiais laivais pristatytus nukainotus drabu- 
žius, ir parduotuvių, prekiaujančių vien gėrimais. 

Saimonas nežinojo, ko čia pirmiausia nusitvėrus. Staiga 
jis išgirdo kalenant kulkosvaidį ir ūmai atsigręžė. 

Tai buvo tik tiras — ilga, siaura, ryškiai išmarginta ga- 
lerija su barjeru iki juostos. Ant aukštos taburetės sėdėjo 
šeimininkas — tamsiaveidis storulis su karpa skruoste. Jis 
nusišypsojo Saimonui: 

— Nori išmėginti laimę? | 

Įėjęs vidun, Saimonas pamatė, kad vietoj paprastų tai- 
kinių galerijos gale, kulkų išvarpytose kėdėse, sėdi ketu- 
Tios pusnuogės moterys. Ant kaktos ir ant kiekvienos krū- 
ties joms buvo nupiešti mažutyčiai „obuoliukai“. 

— Ar pas jus šaudoma tikromis kulkomis?— paklausė 
Saimonas. 

— Žinoma!— atsakė šeimininkas.— Žemėje veikia įsta- 
tymas, draudžiantis apgaulingą reklamą. Ir kulkos tikros, 
ir mergos tikros. Eik šen ir nudėk kurią nori! | 

Viena moteriškė jį pakurstė: 


— Pliek, pliek, vyruti! Kertu lažybų, kad nepataikysi! 

Kita šūktelėjo: 

— Jis nė į kosminį laivą nepataikytų! 

— Na ir nušnekėjai, jis nežioplas vaikinas! — įsikišo 
trečioji. — Nagi pliek, vyruti! 

Saimonas pasitrynė kaktą, bijojo pasirodyti nustebęs. 
Pagaliau, juk čia Žemė, kur leidžiama visa, kas duoda 
pelno. 

Jis paklausė: 

— O ar yra tokių tirų, kur šaudoma į vyriškius? 

— Žinoma,— atsakė šeimininkas.— Bet juk tu ne koks 
iškrypėlis, ar ne? 

— Be abejo, ne! 

— Tu iš kitos sistemos? 

— Taip. O iš ko tu pažinai? 

— Iš kostiumo. Visada galima atskirti iš kostiumo.— 
Storulis užsimerkė ir prodainiu užtraukė: 

— Eikš! Eikš! Žudyk moteris! Nusimesk slopinamų 
troškimų naštą! Paspausk gaiduką — išliek seną įniršį! 
Tatai geriau, negu duoti per snukį! Geriau, negu pasi- 
gerti! Eikš! Eikš! Žudyk! 

Saimonas paklausė vieną moteriškę: 

— O kai jus nužudo, ar taip ir liekate negyvos? 

— Neklausinėk kvailysčių, — atsakė mergina. 

— Bet juk šokas... 

Ji gūžtelėjo pečiais. 

— Pasitaiko ir blogesnio darbo. 

Saimonas jau norėjo paklausti, kas gali būti blogiau, 
bet tą akimirką šeimininkas, persisvėręs per barjerą, tarė 
jam į ausį: 

— Klausyk, bičiuli. Pažiūrėk, ką aš čia turiu. 

Saimonas žvilgtelėjo už barjero ir išvydo miniatiūrinį 
kulkosvaidį. | 

— Stačiai už dyka, — tarė šeimininkas, — imk ir pyškink 
iš tomio. Gali išraižyti visą tirą, sukulti visą armatūrą, 

išvarpyki sienas. Čia keturiasdešimt penkto kalibro kulke- 
lės, bičiuli, o jau atatranka — lyg asilo spyris. Kas šaudo 
iš tomio,-tas iš tiesų šaudo. 

— Neįdomu,— lyg kirviu nukirto Saimonas. 

— Aš surasčiau vieną kitą granatą, — tarė šeiminin- 
kas.— Skeveldrinę. Tu galėtum... 

— Ne! 

— Jei nepagailėsi pinigų, — tarė šeimininkas, — gali pa- 
tiesti ir mane, kad tik nori, nors aš niekada nepamany- 
čiau. Na kaip? 

— Ne! Jokiu būdu! Tatai šlykštu! 

Šeimininkas pažvelgė į jį nematančiomis akimis. 

— Nenusiteikęs? Okei. Mano šaudykla veikia ištisą 
parą. Užsuk kitąkart, vyruti. 

— Niekuomet! — atsakė Saimonas išeidamas. 

— Lauksime tavęs, mielasis! — šūktelėjo jam ikandin 
viena moteriškė. | 

Priėjęs prie kiosko, Saimonas užsisakė stiklinaitę koka- 
kolos. 

Jis pastebėjo, kad dreba rankos. Įtempęs valią, nuslo- 
pino tą virpulį ir mažais gurkšneliais ėmė siurbčioti gaivi- 
nantį skystį. Jis priminė sau, kad negalima Žemei taikyti 
savo mato. Jei Žemėje vieniems žmonėms patinka žudyti 
kitus, o aukos duodasi žudomos, kodėl kažkas turi prieš- 
tarauti? 

O gal vis dėlto turi? 

Jo mintis sutrikdė balsas prie pat ausies: 

— Ei, vaikine! 


Atsigręžęs Saimonas išvydo priešais save raukšlėtą ne- 
ramių akučių žŽmogelį su didoku, tarsi ne savo, apsiaustu. 

— Ne vietinis?— paklausė žmogelis. 

— Ne,— atsakė Saimonas.— O iš ko pažinai? 

— Iš batų. Aš visada žiūriu į batus. Kaip tau Patinka 
mūsų planeta? 

— Ji kažkokia... pakrikusi— atsargiai tarė Saimo- 
nas.— Noriu pasakyti, kad nesitikėjau... na kaip čia... 

— Žinoma,— tarė žmogelis.— Tu idealistas. Matau, vos 
užmetęs akį. Gana tik pažvelgti į tavo dorą veidą. Tu at- 
skridai į Žemę tam tikru tikslu. Taip ar ne? 

Saimonas linktelėjo. Žmogelis kalbėjo toliau: 


— Žinau, bičiuli, koks tavo tikslas. Tu ieškai karo, ku- 
ris pasaulį geresnį padarytų, ir neapsirikai pas mus pa- 
taikęs. Čia visada vyksta šeši stambūs karai, ir nė viena- 
me nereikia ilgai laukti generolo laipsnio. 

— Deja, aš... 

— Šiuo metu,— įtaigiai dėstė žmogelis — engiamieji 
Peru darbininkai grumiasi žūtbūtinėje kovoje su pūvan- 
čia parsidavėlių monarchija. Vienas žmogus gali nulemti 
kovą. Ir tu, mano bičiuli, gali tapti tuo žmogumi! Tu pa- 
dėsi laimėti socialistams! 

Pastebėjęs Saimono miną, žmogelis skubiai pridūrė: 

— Bet daug ką galima pasakyti ir apsišvietusios aristo- 
kratijos naudai. Senam ir išmintingam Peru karaliui (ka- 
raliui-filosofui giliausia, platoniškąja žodžio prasme) labai 
praverstų tavo pagalba. Menkutė jo kariuomenė, susi- 
dedanti iš mokslininkų, idealistų, šveicarų gvardijos, ka- 
rūnos riterių ir karališkųjų valstiečių, vos vos laikosi, 
puolama sąmokslininkų socialistų, kuriuos kursto užsie- 
nio valstybės. Ir štai vienui vienas žmogus... 

— Neįdomu,— tarė Saimonas. 

— Kinijoje anarchistai. .. 

— Nel 

— Gal tu labiau norėtum prisijungti prie komunistų 
Velse? Ar prie Japonijos kapitalistų? O gal pritaptum prie 
kokio smulkaus susibūrimo — feminisčių, sausojo įstaty- 
mo šalininkų arba piniguočių partijos? Galima suorgani- 
zuoti. 

— Karas man nereikalingas, — atsakė Saimonas. 

— Už tai niekas tavęs nesmerks,— kaip užsuktas ėmė 
linksėti žmogelis.— Karas — tai pragaras. Vadinasi, tu at- 
vykai į Žeme dėl meilės. 

— Iš kur Žžinai?— nustebo Saimonas. 

Žmogelis kukliai nusišypsojo. 

— Karas ir meilė, — tarė jis.— Žemėje tai du pagrindi- 
niai prekybos objektai. Nuo neatmenamų laikų pardavinė- 
jame juos milžiniškais kiekiais. 

— Ar labai sunku rasti meileę?— paklausė Saimonas. 

— Paėjėk du kvartalus centro link,— dalykiškai atsakė 
žmogelis.— Rasi užsimerkęs. Pasakysi, kad tave atsiun- 
tė Džo. | 

— Bet juk tai neįmanoma! Negi šiaip sau įeisi ir... 

Ką tu išmanai apie meilę? — paklausė Džo. 

— Nieko. | 

— Na, o mes čia dantį praėdę. 

— Aš žinau, kas rašoma knygose,— nepasidavė Saimo- 
nas.— Aistra padūkusioje mėnesienoje. .. 

— Na, žinoma, ir kūnai tamsioje jūros pakrantėje, ap- 
svaigę nuo meilės ir apkurtę nuo bangų mūšos šniokš- 
timo. | 

— Tu irgi skaitei tą knygą? 

— Kokia ten knyga! Paprasčiausia reklaminė brošiūra. 
Na, man metas. Du kvartalai centro link. Rasi užsimerkęs. 

Ir, maloniai linktelėjęs, Džo dingo minioje. 

Saimonas baigė gerti koka-kolą ir iš lėto patraukė Brod- 
vėjumi. Nuo sunkių minčių jam ant kaktos iššoko gys- 
los, tačiau jis nusprendė neskubėti su išvadomis. 

Pasiekęs 44-ąją gatvę, jis išvydo didžiules, skaisčiai žė- 
rinčias neonines raides: 


„MEILĖ INKORPOREITED“ 


Mažesnės neoninės raidės skelbė: „Veikia visą parą!“ 
O po jomis: „Lipti į antrąjį aukštą“. 
Saimonas susiraukė, nes jam toptelėjo baisus įtarimas. 

Bet vis dėlto jis užlipo laiptais į nediduką, skoningai ap- 
statytą laukiamąjį. Iš ten ilgu koridorium nuėjo į nuro- 
dytą kambarį. 

Kambaryje Saimonas rado gražų žilaplaukį vyrą, kuris 
pakilo nuo didžiulio rašomojo stalo jo pasitikti ir, pa- 
spaudęs ranką, tarė: 

— Na, kas gero pas jus Kazangoje? 

— Iš ko sprendžiate, kad aš kazangiškis? 

— Iš marškinių. Aš visada pastebiu marškinius. Vadi- 
nuosi misteris Teitas. Esu čia tam, kad kiek galėdamas 
jums patarnaučiau. Jūs... 

— Saimonas. Alfredas Saimonas. 

— Prašom sėstis, misteri Saimonai. Rūkote? Gal išger- 
tumėtė Jūs nesigailėsite, sere, kad kreipėtės į mus. Mes — 
seniausia firma, aprūpinanti meile, ir gerokai stambes- 
nė, negu mūsų didžiausias konkurentas —, „Aistra anlimi- 
ted“. Be to, pas mus kur kas pigiau ir prekė geresnė. Leis- 
kite paklausti, kaip sužinojote apie mus? Perskaitėte 
didžiulį skelbimą ,„,„Taimze'? O gal... 

— Mane atsiuntė Džo, — nutraukė jo žodžius Saimonas. 

— Aktyvus agentas, —tarė misteris Teitas su dvipras- 
miška mMina.— Na ką gi, sere, man atrodo, kad nėra ko 
ilgai delsti. Jūs atvykote iš tolimų kraštų, ieškodamas mei- 
lės, ir jau ką-ne-ką, o meilę jūs gausite.— Jis norėjo pa- 
spausti mygtuką rašomajame stale, bet Saimonas jį su- 
laikė: 

— Nenorėčiau pasirodyti nemandagus ir taip toliau, 
bet... || | | 

— Klausau jūsų,— atsiliepė misteris Teitas, drąsinamai 
šypsodamasis. . | 

'— Negaliu suprasti, — smarkiai paraudęs, išdrožė Sai- 
monas; jo kaktą nusėjo prakaito lašeliai — Matyt, ne ten 
pakliuvau. Ne todėl atkeliavau į Žemę, kad paprasčiau- 
siai... Argi jūs iš tiesų pardavinėjate meilę? Viską galite 

pardavinėti, tiktai ne meilę! Vadinasi, čia netikra meilė, 
taip? 

— Na ką jūs! — Iš nustebimo misteris Teitas net kilste- 
lėjo nuo kėdės.— Tas ir svarbiausia! Seksą gali nusipirkti 
kiekvienas. O viešpatie, juk tai pigiausias daiktas Visa- 
toje, išskyrus žmogaus gyvybę. Bet meilė — retenybė, mei- 
lė — ypatingas dalykas, meilę gali rasti tiktai Žemėje. Jūs 
skaitėte mūsų brošiūrą? 

— Apie kūnus tamsioje jūros pakrantėje?— paklausė 
Saimonas. 

— Taigi. Aš ją parašiau. Nuotaika pagauta, ar ne? Taip 
jūsų nenuteiks pirma sutiktoji, misteri Saimonai. Taip 
gali nuteikti vien ta, kuri jus myli. 

Saimonas suabejojo: 

— O vis dėlto čia netikra meilė, ar ne? 

— Na ką jūs, žinoma, tikra! Jei mes pardavinėtume ne- 
tikrą meilę, taip ją ir vadintume. Žemėje reklamos įstaty- 
mai labai griežti, sakau jums iš širdies. Prekiauk kuo tin- 
kamas, tik būtinai vadink daiktus jų vardais. Čia ir yra 
etika, mMisteri Saimonai! 

Teitas atsikvėpė ir kalbėjo toliau ramesniu balsu: 

— Ne, sere, nepadarykite klaidos. Mūsų produkcija — 
ne surogatas. Tai tas jausmas, apie kurį ištisus tūkstant- 
mečius svaičioja rašytojai ir poetai. Šių dienų mokslo ste- 
buklai leidžia mums atiduoti šitą jausmą gražiai įpakuo- 
tą ir, be to, kone veltui visiškon jūsų žinion, kada tik 
panorėsite. 

Saimonas tarė: 

— Aš įsivaizdavau, kad bus... gaivališkiau. 

— Gaivališkumas savaip žavingas,— pritarė misteris 
Teitas.— Šią problemą tyrinėja mūsų laboratorijos. Patikė- 
kite, mokslas gali atkurti viską be išimties, kad tiktai 
rinkoje būtų paklausa. 

— Man tatai nepatinka,— tarė Saimonas stodamasis.— 
Geriau eisiu į kiną. 

— Palaukit! — sušuko misteris Teitas— Jūs manote, 
kad mes ketiname jus apmulkinti. Manote, kad būsit su- 
pažindintas su mergina, kuri tik dėsis jus mylinti, o iš 
tikrųjų nemylės. Ar ne teisybė? 

— Teisybė,— patvirtino Saimonas. 

— Klystate! Pirmiausia, tatai perdaug brangiai atsieitų. 
Antra, mergina baisiausiai susidėvėtų. O be to, bandymas 
suvaidinti gyvenime tokį sudėtingą vaidmenį pakenktų 
merginos psichikai. 

— Bet kaip jūs tatai darote? 

— Mums padeda mokslas ir psichologijos dėsnių paži- 
nimas. 

Saimonui visa tai atrodė kažkokia nesąmonė. Jis pasu- 
ko į duris. . 

— Sakykite atvirai — neatlyžo Teitas.— Iš pažiūros jūs 
supratingas jaunuolis. Argi neatskirsite, kur tikra meilė, 
kur apgaulė? 

— Aišku, atskirsiu. 

— Tad kuo jūs rizikuojate? Arba liksite patenkintas, 
arba neužmokėsite mums nė cento. 

— Pagalvosiu,— tarė Saimonas. 

— Kam atidėlioti? Patyrę psichologai teigia, kad tikroji 
meilė stiprina ir gydo psichiką, pašalina nepilnavertišku- 
mo kompleksą, atstato hormonų pusiausvyrą ir taiso veido 
spalvą. Meilei, kurią mes parūpiname, nieko netrūksta: 
ji giliai ir pastoviai prieraiši, nežabotai aistringa, nepa- 
prastai ištikima, kone mistiškai dievina tiek jūsų trūku- 
mus, tiek teigiamybes ir taip trokšta suteikti mylimajam 
malonumo, kad net graudu; o be to dar, firma „Meilė 
inkorporeited“ gali didžiuotis kontrolės nepripažįstančiu 
pirmuoju jausmų plykstelėjimu, stulbinančia meilės iš pir- 
mo žvilgsnio akimirka! 

Misteris Teitas paspaudė mygtuką. Saimonas susiraukė, 
jis vis dar nesiryžo. Durys atsivėrė, įėjo mergina, ir Sai- 
monui dingo visos abejonės. 

Ji buvo aukšta ir liekna, kaštaniniai plaukai spindėjo 
kaip varis. Apie jos veidą Saimonas nieko nebūtų galėjęs 
papasakoti, bet jo akyse sužvilgo ašaros. O jeigu kas būtų 
paklausęs, kokia merginos figūra, tokį jis būtų galėjęs 
vietoje nudėti. 

— Mis Pene Brait,— tarė Teitas,— susipažinkite su mis- 
teriu Alfredu Saimonu. 

Mergina bandė kažką pasakyti, bet lūpos jos neklausė; 
Saimonas irgi neteko žado. Vos pažvelgęs, jis viską su- 
prato. Kitkas buvo nesvarbu. Visa širdimi jis jautė, kad 
yra Mylimas — mylimas giliai ir karštai. 

Laikydamiesi už rankų, jie tuoj pat išėjo. Reaktyvinis 
visurlekis atnešė juos prie baltutėlio kotedžo pušynėly, 
jūros pakrantėje. Ten jie šnekučiavo, juokėsi ir mylėjosi. 
O paskui Saimonas išvydo savo mylimąją, tarsi ugnies deivę, 
nutviekstą vakaro žaros. Melsvose sutemose ji pažvelgė 
į ji didžiulėmis tamsiomis akimis, ir jau tokį pažįstamą jos 
kūną tarytum vėl apgaubė paslaptis. Patekėjo mėnulis, 
skaistus ir padūkęs, ir pavertė kūnus šešėliais. Mergina 
verkė, daužė kumšteliais jam krūtinę, o Saimonas taip pat 
verkė, pats nežinodamas ko. Galiausiai pasirodė aušra; 
baukščiai, atsargiai ji mirgėjo ant suskirdusių lūpų ir su- 
kibusių kūnų, o greta šniokščianti bangų mūša svaigi- 
no, kurstė aistrą ir varė iš proto. 

Vidurdienį jie vėl buvo firmos „Meilė inkorporeited“ 
kontoroje. Penė karštai suspaudė jam ranką ir dingo ki- 
tame kambaryje. | 

— Ar tikra buvo meilė?— paklausė misteris Teitas. 

— Taip! 

— Ir jūs patenkintas? | 

— Taip! Tatai buvo meilė, tikra meilė! Bet kodėl! ji taip 
spyrėsi, kad mes grįžtume? 

— Posthipnozinė sugestija,— paaiškino misteris Teitas. 

— Kas? 

— O ko jūs tikėjotės? Visi trokšta meilės, bet mažai 
kas nori už ją atsilyginti. Štai jūsų sąskaita, sere. 

Saimonas širsdamas apmokėjo sąskaitą. 

— Kam to reikėjo, — tarė jis— Savaime aišku, būčiau 
jums atsilyginęs, kad mus supažindinote. O kur ji dabar? 
Ką jai padarėte? 

* — Būkit malonus, — taikiai tarė misteris Teitas,— pa- 
sistenkite nusiraminti. | | 

— Man nereikia ramybės! — sušuko Saimonas.— Man 
reikia Penės! | 

— Tatai neįmanoma,— tarė misteris Teitas kiek šaltoku 
balsu. — Malonėkite baigti sceną. 

— Norite išpešti daugiau pinigų?— sugriaudėjo Saimo- 
nas.— Gerai, užmokėsiu. Kiek aš jums skolingas, kad pa- 
leistumėte ją iš savo nagų?— Saimonas ūmai ištraukė iš 
kišenės piniginę ir trenkė ja į stalą. 

Misteris Teitas biaurėdamasis dūrė į piniginę smilium. 

— Įsidėkite atgal į kišenę, — tarė jis.— Mūsų firma se- 
na ir garbinga. Jeigu dar kartą pakelsite balsą, turėsiu jus 
išprašyti. | 

Saimonas vargais negalais susivaldė, įsibruko piniginę 
i kišenę ir atsisėdo. Giliai atsidusęs, jis labai ramiai tarė: 

— Atleiskite man. 

— Dabar kita šneka, — sušvelnėjo misteris Teitas.— Aš 
neleisiu, kad ant manęs kas nors šūkautų. Bet jeigu jūs 
protingai elgsitės, kaip nors susitarsime. Na, kas atsitiko? 

— Kas atsitiko?— Saimonas vėl vos neriktelėjo. Jis su- 
sitvardė ir tarė: — Ji mane myli. 

— Žinoma. 

— Kaip jūs galite mus išskirti? 

— O kas čia bendro?— paklausė misteris Teitas.— Mei- 
lė — žavi interliudija, poilsis, naudingas intelektui, žmo- 
gaus asmenybei, hormonų balansui ir veido spalvai. Ta- 
čiau vargu ar kas panorės, kad meilė ilgai truktų, juk 
taip? 

— Aš panorėsiu,— tarė Saimonas.— Ši meilė ypatinga, 
nepaprasta. .. | 

— Jos visos tokios, — paguodė jį misteris Teitas,— Bet, 
kaip žinote, jos visos vienodai gaminamos. 

— Ką? 

— Jūs, be abejo, susipažinęs su meilės gamybos tech- 
nologija? 

— Ne,— tarė Saimonas.— Aš maniau, meilė. .. natūrali. 

Misteris Teitas papurtė galvą. 

— Natūralios atrankos mes atsisakėme prieš daugelį 
šimtmečių, tuojau po techninės revoliucijos. Ji vyksta 
labai lėtai ir komercijai netinka. Kurių galų terliotis, jei, 
reguliuodami refleksus ir atitinkamai stimuliuodami tam 
tikrus smegenų centrus, mes galime sukurti bet kurį jaus- 
mą? O rezultatas? Iki ausų jus įsimylėjusi Penė! Mes 
išanalizavome jūsų individualius polinkius ir parinkome 
jos somatinį tipą — tatai padarė jūsų meilę tobulą. Mes 
visada duodame priedo tamsią jūros pakrantę, padūkusį 
mėnulį, blausią aušrą... 

— Vadinasi, ją buvo galima priversti pamilti bet ką — 
lėtai tarė Saimonas. | 

— Buvo galima įkalbėti pamilti bet ką, — pataisė miste- 
ris Teitas. 

— O dieve, kaip jai pakliuvo toks šlykštus darbas? 


— Ji atėjo ir pasirašė sutartį, kaip paprastai daroma, — 
tarė Teitas.— Ir labai gerai uždirba. O pasibaigus sutar- 
ties laikui, mes grąžiname jai pirmykštę individualybę — 
tokią, kaip buvo! Bet kodėl šį darbą jūs laikote šlykščiu? 
Tokiai meilei nieko neprikiši. 

— Čia ne meilė! — sušuko Saimonas. | 

— Na ką jūs, meilė! Tikra prekė! Bešališkos mokslinių 
tyrimų firmos išbandė, kuo ji kokybiškai skiriasi nuo na- 
tūralios meilės. Visais atvejais mūsų meilė pasirodė esanti 
oilesnė, aistringesnė, nuoširdesnė ir veržlesnė. 

Saimonas stipriai užsimerkė, paskui vėl atsimerkė ir 
tarė: 

— Išklausykite mane. Man nerūpi jūsų moksliniai tyri- 
nėjimai. Aš ją myliu, ji mane myli, o visa kita nesvarbu. 
Leiskite man su ja pakalbėti! Aš noriu ją vesti! 

Misteris Teitas susiraukė. | 

— Atsikvošėkite! Argi šitokias kas nors veda! Jei nori- 
te vesti, — santuokomis mes irgi pasirūpiname. Galima 
suorganizuoti idiliškas ir beveik stichines vedybas iš mei- 
lės su patentuota skaistuole, patikrinta valstybinės inspek- 
cijos. 

— Ne! Aš myliu Penę! Leiskite man bent pasikalbėti 
su ja! 

— Tatai neįmanoma, — atsakė misteris Teitas. 

— Kodėl? 

Misteris Teitas paspaudė kažkokį mygtuką. 

— Kaip jūs manote, kodėlė Mes panaikinome ankstesnę 

hipnoprogramą. Dabar Penė myli kitą. 
"Tada Saimonui viskas paaiškėjo. Jis puikiai suprato, 
kad jau dabar, šią akimirką, Penė žiūri į kitą, o jos akys 
liepsnoja tokia pat aistra, kokią ir jis patyrė. :. Ji jaučia 
kitam tą pačią nieko nepaisančią ir begalinę meilę, kuri, 
kaip liudija bešališkos mokslinių tyrimų firmos, kur kas 
pranašesnė už atgyvenusią, komerciškai netikslingą na- 
tūralią atranką... Ir toje. pat tamsioje jūros pakrantėje, 
kurią mini reklaminė brošiūra. . 

Jis pašoko, taikydamasis sriebti Teitą už gerklės. Prieš 
akimirką įėję du tarnai čiupo jį ir nutempė prie durų. 

— Įsidėmėkite! — šūktelėjo Teitas jam įkandin.— Tatai 
nieku gyvu nesumenkina jūsų prisiminimų. 

Ir, nors Saimonui buvo labai biauru, bet jis suprato, 
kad Teitas sako teisybę. 


O paskui jis atsidūrė gatvėje. 

Iš pradžių nieko daugiau netroško, tik kuo greičiau 
palikti Žemę, kur parduodamos prašmatnybės normaliam 
žmogui perdaug brangiai atsieina. Jis ėjo labai greitai, 
o greta žengė jo Penė, ir jos veidas spindėjo meile jam, ir 
kitam, ir trečiam, ir dešimtam. 

Ir pagaliau jis pasiekė tirą. 

— Nori išmėginti laimę?— paklausė šeimininkas. 

— Užtaisyk,— atsakė Alfredas Saimonas. 


LIKVIDACIJOS TARNYBA 


Interesanto nederėjo leisti toliau, kaip į laukiamąjį, nes 
misteris Fergiusonas priimdavo žmones tik iš anksto susi- 
taręs ir padarydavo išimtį nebent kokiems įžymiems as- 
menims. Laikas — pinigai, ir jį reikia branginti. 

Tačiau misterio Fergiusono sekretorė mis Deil buvo jau- 
na ir jautri, o interesantas — jau sulaukęs garbingo am- 
žiaus, vilkėjo kuklų angliškos medžiagos kostiumą, laikė 
rankoje lazdelę ir rodė gero graverio išraižytą vi- 
zitinę. Mis Deil pamanė, kad čia įžymus asmuo, ir nuvedė 
jį tiesiai į misterio Fergiusono kabinetą. 

— Laba diena, sere,— tarė interesantas, kai tiktai mis 
Deil išeidama uždarė duris.— Aš Esmondas iš Likvidacijos 
tarnybos.— Ir jis įteikė Fergiusonui vizitinę kortelę. 

— Aišku, — atsiliepė Fergiusonas, susierzinęs, kad mis 
Deil taip trūksta nuovokos.— Likvidacijos tarnyba? At- 
leiskite, bet aš visiškai neturiu ko likviduoti.— Jis kilste- 
lėjo nuo krėslo, norėdamas tuoj pat baigti kalbą. 

— Taip jau visiškai nieko ir neturite? 

— Jokio popiergalio. Ačiū, kad malonėjote užeiti... 

— Tad, reikia manyti, jūs patenkintas aplinkiniais žmo- 
nėmis? | 

— Ką? O kas jums darbo? 


— Na kaipgi, misteri Fergiusonai, juk tuo ir rūpinasi 
Likvidacijos tarnyba. 

— Jūs šaipotės iš manęs, — tarė Fergiusonas. 

— Visai ne, — atsakė misteris Esmondas kiek nustebęs. 

— Jūs norite pasakyti — tarė juokdamasis Fergiuso- 
nas, — kad likviduojate Žmones? 

— Žinoma. Aš negaliu pateikti jokių raštiškų įrodymų: 
šiaip ar taip, mes stengiamės išvengti reklamos. Tačiau, 
drįstu jums pasakyti, mūsų firma sena ir patikima. 

Fergiusonas nenuleido akių nuo interesanto, kuris buvo 
dailiai apsirengęs ir sėdėjo prieš jį tiesus ir orus. Jis ne- 
žinojo, kaip reaguoti į girdėtus žodžius. 

Tatai, žinoma, pokštas. Kiekvienas supras. | 

Kitaip nė būti negali. | 

— Ką gi jūs darote su žmonėmis, kuriuos likviduo- 
jate?— paklausė Fergiusonas, toliau juokaudamas. 

— Čia jau mums žinoti — tarė misteris Esmondas.— 
Svarbu, kad jie dingsta. 

Fergiusonas atsistojo. 

— Gerai, misteri Esmondai. Kokį jūs iš tikrųjų turite 
reikalą? 

— Aš jau pasakiau, — atsiliepė Esmondas. 

— Na, užteks. Juk tatai nerimta šneka... Jei many- 
čiau, kad rimta, iškviesčiau policiją. 

Misteris Esmondas atsidusęs pakilo nuo krėslo. 

— Jei taip, manau, kad jums nereikia mūsų paslaugų. 
Jūs visiškai patenkintas bičiuliais, giminaičiais, žmona. 

— Žmona? Ką jūs žinote apie mano žmoną? 

— Nieko, misteri Fergiusonai. 

— Jūs šnekėjote su kaimynais? Tie vaidai nieko ne- 
reiškia, visai nieko. | 

— Aš neturiu jokių žinių apie jūsų šeimyninį gyveni- 
mą, misteri Fergiusonai,— pareiškė Esmondas, vėl sėsda- 
masis. 

— Kodėl gi užsiminėte apie mano žmoną? 

— Mes nustatėme, kad pagrindinę mūsų pajamų pozi- 
ciją sudaro santuokos. 

. — Na, aš negaliu nusiskųsti. Mudu su žmona puikiau- 
siai sugyvename. 

— Vadinasi, Likvidacijos tarnyba jums nereikalinga, — 
kišdamasis lazdelę po pažastimi, tarė misteris Esmondas. 

— Palūkėkite.— Fergiusonas, susidėjęs ant nugaros ran- 
kas, ėmė vaikščioti po kambarį.— Suprantate, aš netikiu 
nė vienu jūsų žodžiu. Nė vienu. Bet sakysime, kad jūs 
kalbėjote rimtai. Žinokite, kad čia tik prielaida... kokia 
būtų juridinė procedūra, jei aš... jei aš panorėčiau... 

— Gana bus, jei žodžiu pasakysite sutinkąs,— atsakė 
misteris Esmondas. 

— Kada apmokėti; 

— Anaiptol ne iš anksto. Kai bus likviduota. 

— Man vis tiek,— skubotai tarė Fergiusonas.— Aš tik 
taip pasidomėjau.— Jis kiek padelsė.— Ar tatai skaus- 
minga? 

— Nė truputėlio. 

Fergiusonas vis tebevaikščiojo po kambarį. 

— Mudu su žmona puikiausiai sugyvėname,— tarė 
jis.— Septyniolika metų vedę. Aišku, drauge gyvenant pa- 
sitaiko nesklandumų. Taip visiems būna. 

Misteris Esmondas klausėsi ir nežinia ką galvojo. 

— Norom nenorom pripranti prie kompromisų, — kal- 
bėjo Fergiusonas.— O aš jau nebe to amžiaus, kai akimir- 
gos įgeidis galėtų paskatinti mane... ė... | 

— Visiškai suprantu jus, — burbtelėjo misteris Esmon- 
das. | 

— Šiai ką norėčiau pasakyti — toliau dėstė Fergiuso- 
nas.— Žinoma, tarpais man su žmona būna sunku. Ji lin- 
kusi rietis. Prikamuoja mane. Grizina. Jums, tur būt, apie 
tai kas nors pasakojo? 

— Visai ne, — tarė misteris Esmondas. 

— Negali būti! Tai ką, jūs nei iš šio, nei iš to ėmėte ir 
užėjote pas mane? 

Misteris Esmondas gūžtelėjo pečiais. 

— Šiaip ar taip, — reikšmingai tarė Fergiusonas, — aš 
jau nebe to amžiaus, kai norisi kitaip pertvarkyti savo 
gyvenimą. Sakysime, aš nevedęs. Sakysime, galėčiau už- 
megzti romaną kad ir su mis Deil. Tikriausiai būtų ma- 
lonu. 

— Malonu ir daugiau nieko, — tarė misteris Esmondas. 

— Taip. Netekčiau patvarios vertybės. Nebeliktų tvirto 
dorovinio pagrindo, kuriuo remiasi kiekvienas sėkmingas 
darbas. 

— Tai būtų vien tik malonu, — pakartojo misteris Es- 
mondas. 

— Taigi. Malonu, nieko nepasakysi. Mis Deil — žavi 
moteris. Niekas neužginčys. Ji visada vienodai nusitei- 
kusi, gero būdo, labai paslaugi. Kas teisybė, tai teisybė. 

Misteris Esmondas, mandagiai nusišypsojęs, pakilo iš 
vietos ir pasuko į duris. 

— O kaip jus rasti? — pats to nesitikėdamas, paklausė 
Fergiusonas. 

— Jūs gavote mano vizitinę kortelę. Tuo telefonu man 
galima skambinti iki penkių. Bet apsispręsti jūs turite 
šiandien pat, ne vėliau kaip penktą. Laikas — pinigai, ir 
mes turime laikytis grafiko. 

— Žinoma,— pritarė Fergiusonas ir dirbtinai nusijuo- 
kė.— O vis dėlto aš netikiu nė vienu žodžiu. Man netgi 
nežinomos jūsų sąlygos. 

— Patikėkite, jums, tokiam pasiturinčiam, jos nebus 
per sunkios. 

— O vėliau aš galėčiau išsiginti, įog kada nors esu jus 
matęs, kalbėjęs su jumis ir taip toliau?. . 

— Be abejo. 

— Ir jūs iš tiesų atsiliepsite, jei aš pasuksiu tą numerį? 

— Iki penkių. Viso labo, misteri Fergiusonai. 


24 


Išėjus Esmondui, Fergiusonas pastebėjo, kad jam dreba 
rankos. Pašnekesys jį sujaudino, ir jis nusprendė išmesti 
iš galvos, ką buvo girdėjęs. 

Tačiau pasirodė, kad tatai ne taip jau lengva padaryti. 
Nors ir labai rimta mina jis rymojo prie savo raštų, nors 
ir girgždino plunksną, — jo ausyse tebeskambėjo kiekvie- 
nas Esmondo žodis. 

Kažkokiais keliais Likvidacijos tarnyba sužinojo apie 
jo žmonos ydas. Esmondas pasakė, kad ji linkusi rietis, 
vaidinga, įkyri. Jis, Fergiusonas, turėjo pripažinti, kad tai 
teisybė, nors ir labai karti. Tik pašalinis Žmogus gali į vis- 
ką žiūrėti blaiviai, objektyviai. . 

Jis vėl įniko dirbti. Bet dabar, nešina rytine korespon- 
dencija, įėjo mis Deil, ir Fergiusonas norom nenorom tu- 
rėjo pripažinti, kad ji nepaprastai Žavi. 

— Ką dar įsakysite, misteri Fergiusonai?— pasiteiravo 
mis Deil, 

— Ką? A-a, kol kas nieko, — atsakė Fergiusonas. Kai ji 
išėjo, jis dar ilgai žiūrėjo į duris, 

Toliau dirbti buvo neįmanoma. Jis nusprendė tuoj pat 
eiti namo. 

— Mis Deil,— tarė jis, užsimesdamas ant pečių apsiaus- 
tą, — Mane kviečia... Atrodo, mus užgrius darbai. Ar ne- 
galėtumėt šią savaitę padirbėti su manim vieną kitą va- 
karą? 

— Žinoma, misteri Fergiusonai,— sutiko ji. 

— Ar nesutrukdysiu jums linksmai praleisti laisvalai- 
kį?— paklausė I Fergiusonas, dirbtinai nusijuokdamas. 

-— Visai ne, sere. 

— Aš... aš pasistengsiu jums už tai atsilyginti. Darbas 
visų svarbiausia. Iki pasimatymo. 

Jausdamas, kaip dega skruostai, jis skubiai išėjo iš kon- 
toros. 

Namie žmona kaip tik baigė skalbti. Misis Fergiuson 

buvo neišvaizdi mažutė moteris su nervingomis raukšle- 
lėmis paakiuose. Išvydusi vyrą, ji nustebo. 

— Tu šiandien ankstyvas, — tarė ji. 

— O. ką, ar negalima?— paklausė Fergiusonas taip 
energingai, kad net pats nustebo. 

— Be abejo, galima.. 

— Ko tu nori? Kad aš š kontoroje plūkčiaus, kol kojas 
pakratysiu?— atšovė jis. 

— Kada gi aš... | 

— Malonėk. nesikabinti — atkirto Fergiusonas.— Ne- 
grizink manęs. 

— Aš tavęs nesrizinau! — sušuko Žmona. 

— Einu pagulėti — tarė Fergiusonas. 

Jis pakilo laiptais į viršų ir sustojo prie telefono. Be 
abejonės, visa, ką sakė Esmondas, buvo teisybė. 

Jis žvilgtelėjo į laikrodį ir nustebo, pamatęs, kad jau 
be penkiolikos penkios. 

Fergiusonas ėmė vaikščioti ten ir atgal palei telefoną. 
Jis įsispitrėjo į Esmondo kortelę ir vaizduotėje išvydo 
puošnią, žavingą mis Deil. 

Umai čiupo ragelį. 

— Likvidacijos tarnybaė Kalba Fergiusonas. 

—- Esmondas klauso. Ką nusprendėte, sere? 

— Aš nusprendžiau...— Fergiusonas tvirtai suspaudė 
ragelį. Turiu visišką teisę šitaip pasielgti, tarė jis sau. 

O vis dėlto septyniolika metų, kaip jie vedę. Septynio- 
lika metų! Jie kartu pergyveno ir gražių valandėlių, ne 
vien blogų. Ar gerai jis daro, iš tiesų ar gerai? 

— Ką jūs nusprendėte, misteri Fergiusonai?— pakartojo 
Esmondas. 

— Aš... aš... ne! Man nereikia jūsų Tarnybos! — su- 
šuko Fergiusonas. 

— Jūs tikras, misteri Fergiusonai? 

— Taip, visiškai tikras. Jus reikia pasodinti už grotų! 
Likit sveikas, sere! 

Jis pakabino ragelį ir bematant pajuto, kaip nuo. širdies 
nusirito didžiulis akmuo. Jis greitai nulipo žemyn. 

Žmona čirškino krūtininę — šio patiekalo jis negalėjo 
pakęsti. Bet nesvarbu. Į smulkmenas jis ketino žiūrėti pro 
pirštus. 

Sučirškė durų skambutis. 

z Oi, čia, tur būt, iš skalbyklos,— tarė misis Fergiu- 
son, mėgindama sumaišyti salotas ir drauge nukaisti sriu- 
bą.— Tau nesunku?.. 

— Nėmaž.— Švytėdamas vėl atgautų pasitikėjimu sa- 
vimi, Fergiusonas atidarė duris. Ant slenksčio stovėjo du 
uniformuoti vyrai su dideliu drobiniu maišu. 

— Skalbykla?— paklausė Fergiusonas. 

— Likvidacijos tarnyba, — atsakė vienas nekviestas sve- 
čias. 

— Bet aš juk sakiau, kad ne... 

Dvejetas vyrų stvėrė jį ir vikriai įbruko maišan, kaip 
buvo įgudę per ilgametę praktiką. | 

— Jūs neturite teisės! — spiegte suspiegė Fergiusonas. 

Maišas užsiraukė, ir Fergiusonas pasijuto nešamas so- 
do takeliu. Sugirgždėjo atsidarydamos automobilio dure- 
lės, ir jis buvo atsargiai padėtas ant grindų. 

— Viskas gerai?— pažino savo žmonos balsą. 

— Taip, gerbiamoji. Pasikeitė mūsų grafikas. Paskuti- 
niu momentu paaiškėjo, kad mes galime aptarnauti jus 
šiandien. 0 

— Labai džiaugiuosi — išgirdo jis sakant.— Šiandien 
man buvo labai malonu pasišnekėti su misteriu Frenčiu 
iš jūsų firmos. O dabar atleiskite man. Pietūs beveik ga- 
tavi, turiu dar kai kam paskambinti, 

Automobilis pajudėjo. Fergiusonas bandė surikti, bet 
drobė tvirtai gaubė jam veidą, neleisdama nė prasižioti. 

Jis beviltiškai klausė save: kam gi ji ketino skambinti? 
O aš juk nieko net nejtariau! 


AKADEMIJA 


Instrukcija, kaip naudotis sveiko proto matuokliu „Ke- 
hil-Tomas", serija DM-14 (ranka valdomas modelis) 

„Gamybinei bendrovei „Kehil-Tomas“ malonu jus su- 
pažindinti su naujausiu sveiko proto matuokliu. Tas gra- 
žus, patikimas prietaisas tokių mažų gabaritų, kad pui- 
kiausiai dera bet kurio miegamojo, virtuvės ir kabineto 
interjerui, o šiaip jis — tiksliai atitinka stacionarinį ma- 
tuoklį „K-T“, kuris naudojamas daugumoje įstaigų, vieša- 
jame transporte, poilsio ir pramogų vietose ir t. t. Firma 
negailėjo pastangų, stengdamasi jus aprūpinti geriausiu, 
kokiu tik galima, ir pačiu pigiausiu matuokliu. 

1) Veikimas. Dešiniajame apatiniame prietaiso 
kampe yra jungiklis. Pasukite jį iki taško „įjungta“ ir 
keletą sekundžių luktelėkite, kol prietaisas įkais. Paskui 
pasukite jungiklį iš taško „įjungta“ į tašką „veikia“. Dar 
kelias sekundes palūkėję, gausite parodymus. 

2 Parodymų reikšmė. Priekinėje prietaiso da- 
lyje, virš jungiklio, yra permatomas langelis su skale, su- 
skirstyta nuo vieneto iki dešimties. Skaitmuo, į kurį nu- 
krypusi juoda rodyklė, nusako jūsų psichinę būseną ir 
palygina ją su šių dienų statistikos norma. 

3) Skaitmenys 0—3. Mūsų modelyje, kaip ir vi- 
suose sveiko proto matuokliuose, nulis žymi teoriškai 

idealią psichinę būseną. Bet kuris skaitmuo aukščiau nu- 
lio laikomas nukrypimu nuo normos. Tačiau nulis — ne 
tikra, o veikiau statistinė kategorija. Mūsų civilizacijoje 
sveiko proto diapazonas svyruoja tarp nulio ir trijų. 
Prietaiso parodymai šiose ribose laikomi normaliu dalyku. 

4) Skaitmenys 4—7. Tiek dar galima nukrypti nuo 
normos. Asmenys, užregistruoti šioje skalės zonoje, turi 
nedelsdami konsultuotis su terapeutu. 

5) Skaitmenys 8—10. Asmuo, kuriam prietaisas 
parodo daugiau kaip septynis, laikomas potencialiai pavo- 
jingu aplinkiniams. Beveik tikras dalykas, kad jam įsise- 
nėjusi neurozė, o gal net psichozė. Pagal įstatymą toks 
pilietis turi užsiregistruoti ir per bandomąjį laiką numušti 
parodymus žemiau septynių. (Bandomojo laiko ilgumą 
nustato kiekvienos valstijos įstatymai) Jei nepavyksta, 
pilietis privalo chirurgine operacija pakeisti savo asme- 
nybę, arba, jei nori, gali išeiti gydymo kursą Akademi- 
joje. 

6) Skaitmuo 10. Ties šiuo skaitmeniu prietaiso ska- 
lėje nubrėžta raudona linija. Jei rodyklė peržengia šią 
liniją, negali būti nė kalbos apie įprastinius apmokamus 
terapinius gydymo metodus. Toks pilietis privalo nedels- 
damas chirurgine operacija pakeisti savo asmenybę arba 
tuoj pat išeiti terapinį gydymo kursą Akademijoje. 

Įspėjimas: | 

A. Sveiko proto matuoklis — ne diagnostinė mašina. Ne- 
mėginkite patys spręsti, kokia jūsų sveikata. Skaitmenys 
nuo O iki 10 nerodo ligos pobūdžio — neurozės, psichozės 
ir t. t, o tik jos intensyvumą. Intensyvumo skalė nusako 
tik potencinę kurio nors individo galimybę pakenkti so- 
cialinei santvarkai. Tam tikro tipo neurotikas gali būti 
potencialiai pavojingesnis už psichotiką,— tą ir užregist- 
ruoja bet kuris sveiko proto matuoklis. 

Tikslesnę diagnozę nustatys terapeutas. 

B. Parodymai nuo nulio iki dešimties yra tik apytikriai. 


29 


Norėdami gauti iki 10-39 tikslumo parodymus, naudoki- 
tės stacionariniu modeliu. 

C. Atsiminkite: atskiros asmenybės sveikas protas 
turi rūpėti kiekvienam. Po didžiųjų pasaulinių karų perio- 
do mes pažengėme toli į priekį — tik todėl, kad savo ci- 
vilizaciją pagrindėme visuomenės protinio sveikatingumo, 
individualios atsakomybės ir status guo išsaugojimo kon- 
cepcijomis. Todėl, jei jūsų rodiklis prašoka tris, šaukitės 
medicinos pagalbos. Jeigu jis didesnis už septynis, medi- 
cinos pagalba jums privaloma. Jeigu jūs peržengėte de- 
šimt — nelaukite demaskuojamas ir suimamas. Pats pasi- 
duokite į valdžios organų rankas, kad nežūtų civilizacija. 

Su geriausiais linkėjimais 
bendrovė „Kehil-Tomas“ 


Misteris Firmenas suprato, kad papusryčiavus reikia 
tuoj pat eiti į darbą. Susiklosčius aplinkybėms, mažiau- 
sias pavėlavimas galėjo pasirodyti įtartinas. Jis netgi už- 
sidėjo kuklią pilką skrybėlę, pasitaisė kaklaraištį, pasuko 
prie durų ir jau norėjo spustelėti rankeną, bet nuspren- 
dė sulaukti pašto. | | 

Nepatenkintas savimi, jis pasitraukė nuo durų ir ėmė 
vaikštinėti po kambarį. Juk jis žinojo lauksiąs pašto; 
kam gi apsimetinėti, kad ketini išeiti? Nejau negalima 
būti doram pačiam sau, netgi dabar, kai tavo dorumas 
toks svarbus? 

Juodas spanielis Spidas, susirangęs ant kušetės, smalsiai 
pažvelgė į jį. Firmenas patapšnojo šuniui per sprandą, 
siekė cigaretės, bet apsigalvojo. Jis vėl patapšnojo Spi- 
dą, ir šuo tingiai nusižiovavo. Firmenas pastūmė lempą, 
nors jos visai nereikėjo pastumti, nežinia ko krūptelėjo 
ir vėl ėmė vaikštinėti po kambarį. 

Jis nenoromis sau prisipažino, kad visai nenusiteikęs 
kur nors eiti, — teisybę sakant, jis netgi bijo išeiti, nors 
jam niekas negrėsė. Jis pamėgino save įtikinti, kad šian- 

dien paprasčiausia diena, tokia pat, kaip vakar ir užvakar. 
Juk jeigu žmogus tuo patikės, iš tiesų patikės, įvykiai 
tols į begalybę ir jam nieko neatsitiks. 

Beje, kodėl šiandien būtinai turi kažkas atsitikti? Juk 
jam dar nepasibaigęs bandomasis laikas. 

Jis nugirdo, kad kažkas šnara prie durų, ir nuskubėjo 
atidaryti. Apsiriko, pašto dar nėra. Tačiau namų savinin- 
kė irgi atidarė duris — jos butas toje pat aikštelėje — ir 
pažvelgė į jį nepalankiai blausiomis akimis. 

Firmenas uždarė duris ir pastebėjo, kad jam dreba ran- 
kos. Jis nusprendė, kad ne pro šalį būtų pasitikrinus. Įėjo 
į miegamąjį, bet ten triūsė robotas, sušlavęs į vidurį kam- 
bario saują dulkių. Firmeno lova buvo jau paklota; žmo- 
nos lovos nereikėjo kloti, nes beveik savaitę niekas ten 
nemiegojo. 

— Man išeiti, sere?— paklausė robotas. 

Firmenas ne tuojau atsakė. Jis mieliau pasitikrintų, li- 
kęs vienas. Žinoma, robotas — ne žmogus. Tiksliau pasa- 
kius, mechanizmai — negyvi daiktai; tačiau atrodė, kad 
šiam robotui duota lyg ir kažkokia siela. Šiaip ar taip, 
nesvarbu, pasiliks jis ar išeis, nes visų privačių robotų 
schemose įtaisyti sveiko proto matuokliai. Taip reikalavo 
įstatymas. 

— Kaip nori, — tarė pagaliau Firmenas. 

Robotas susisiurbė saują dulkių ir tyliai išriedėjo iš 
kambario. | 

Firmenas įjungė prietaisą. Jis niūriai stebėjo, kaip juo- 
doji rodyklė pamažu slinko pro dvejetą ir trejetą — nor- 
mą, pro šešetą ir septynetą — nukrypimus — prie 8,2— 
ten galiausiai sustojo. 

Viena dešimtąja daugiau, negu vakar. Viena dešimtąja 
arčiau prie raudonosios linijos. 

Firmenas ūmai išjungė prietaisą ir užsirūkė cigaretę. 
Iš miegamojo jis išėjo lėtai ir pavargęs, lyg būtų ne rytas, 
o baigtųsi darbo diena. 

— Paštas, sere,— grakščiai prie jo atriedėjęs, pranešė 
robotas. Firmenas čiupo iš atkištos roboto rankos pluoštą 
laiškų ir peržiūrėjo. 

— Iš jos nė žodžio, — nejučiomis išsprūdo jam. 

— Man labai gaila, sere,— greitai atsiliepė robotas. 

— Tau gaila?— Firmenas smalsiai pažvelgė į mecha- 
nizmą.— Kodėl? 

— Aš, žinoma, suinteresuotas, kad jums gerai sektųsi, 
sere,— pareiškė robotas.— Lygiai kaip ir Spidas, pagai 
savo išgales, Misis Firmen laiškas pakeltų jums dvasią. 
Mums gaila, kad jo nesulaukėte. 

Spidas tyliai amtelėjo ir pakreipė į šalį snukį. Mašinos 
užuojauta, gyvulio gailestis, pagalvojo Firmenas. Tr vis 
dėlto jis buvo dėkingas abiem. 

— Aš jos visai nekaltinu— tarė jis. — Negi galėjau 
manyti, kad ji amžinai mane pakęs.— Jis palūkėjo, tikėda- 
masis išgirsti iš roboto, Kad grįš žmona, o jis pats greit 
pasveiks. Tačiau robotas stovėjo šalia Spido ir tylėjo, 
o šuo tuo tarpu spėjo vėl užmigti. 

Firmenas dar kartą peržiūrėjo korespondenciją. Ten 
buvo keletas sąskaitų, kažkoks skelbimas ir mažas sta- 
mantrus vokas. Ant jo buvo užrašytas atgalinis Akademi- 
jos adresas, tai Firmenas skubiai jį atplėšė. 

Voke jis rado atviruką su žodžiais: „„Brangusis misteri 
Firmenai, Jūsų prašymas, kad priimtume, apsvarstytas ir 
patenkintas. Džiaugsimės sulaukę Jūsų bet kuriuo metu. 
Dėkinga direkcija.“ 

Firmenas dėbtelėjo į atviruką. Jis nė nemanė prašytis 
į Akademiją. Tai mažiausiai traukė jo širdį. 

— Ar čia žmona sugalvojo?— paklausė jis. 

— Nežinau, sere,— atsiliepė robotas. 

Firmenas pavartė atviruką. Jis, žinoma, niekad gerai 
nesuvokė, kad yra tokia Akademija. Apie ją negalėjai 
nežinoti, nes ji darė įtaką visoms gyvenimo sritims. O iš 

tikrųjų apie šią itin svarbią įstaigą jis žinojo labai Mažai.“ 
be galo mažai. , 

— Kas ta Akademija?-- paklausė jis. 

— Dideli, žemi, pilki rūmai, — atsakė robotas.— Stovi 
pietvakarinėje miesto dalyje. Juos galima pasiekti įvai- 
riausiu viešuoju transportu. 

— Bet kas ji tokia? 

— Valstybimė ligoninė, — paaiškino  robotas,— kuria 
gali naudotis visi, kas raštu arba žodžiu pareiškia pagei- 
davimą. Negana to, Akademija mielai priglaudžia visus 
žmones, kuriems matuoklis rodo daugiau kaip dešimt, jei- 
gu jie nesutinka chirurgine operacija pakeisti asmenybės 
ir pasirenka Akademiją. 

Firmenas, visai nusikamaves, atsiduso. 

— Visa tai man ne naujiena. Bet kokia jos sistema: 
Kaip ten gydoma? 

— Nežinau, sere,— tarė robotas. 

— Kiek procentų išgyja? 

— Šimtas procentų, — išpoškino robotas. 

Firmenas prisiminė kažką, kas jam pasirodė keista. 

— Palauk,— tarė jis.— Iš Akademijos niekas negrįžta. 
Teisybė? 

— Nieko negirdėti apie asmenis, kurie, atsidūrę Aka- 
demijoje, būtų iš jos išėję — atsakė robotas. 

— Kodėl? 

— Nežinau, sere. 

Firmenas suglamžęs įmetė atviruką į peleninė. Visa 
tai buvo labai keista. Akademija taip gerai žinoma, visi 
taip apsipratę su ja, kad niekam nė į galvą neateina. 
klausinėti. Jis šią vietą visuomet vaiždavosi kaip kažko- 
kią neaiškią dėmę, tolimą ir nerealią. Tai buvo įstaiga, 
į kurią vyksti peržengęs skaitmenį dešimt, nes nori iš- 
vengti lobotomijos, topektomijos ir kitų operacijų, ne- 
pataisomai sužalojančių asmenybę. Bet, žinoma, stengiesi 
negalvoti, kad gali peržengti dešimt, nes pati toji mintis 

ne kas kita, kaip prisipažinimas, kad neturi vidinės pu- 
siausvyros, ir todėl nesvarstai, ką pasirinksi, jeigu taip 
atsitiks. 

Pirmąkart gyvenime Firmenas padarė išvadą, kad jam 
nepatinka visa sistema. Reikės šio to pasiteirauti. Kodėl 
iš Akademijos niekas neišeina? Kodėl taip mažai žinoma 
apie tenykščius gydymo metodus, jeigu jie iš tikrųjų šim- 
tu procentų efektyvūs? 

— Tur būt, eisiu į darbą, — tarė Firmenas.— Pataisyk 
man ką nors vakarienei. 

— Klausau, sere. Viso gero, sere. | 

Spidas stryktelėjo nuo kušetės ir palydėjo jį iki durų, 
Firmenas atsiklaupė ir paglostė žvilgančią juodą galvą. 

— Ne, brolau, tu lik namie. Šiandien nereikės užkasi- 
nėti kaulų. 

— Spidas niekada neužkasinėja kaulų, — įsikišo robotas. 

— Teisybė. Nūdienių šunų, lygiai kaip ir jų šeiminin- 
kų, nebaugina rytojus. Dabar niekas neslepia kaulų. 

— Iki! 

Jis šmurkštelėjo pro virtuvės duris ir išpuolė laukan. 


Firmenas kone dvidešimt minučių pavėlavo į darbą. Ei- 
damas pro duris, jis pamiršo tiriamajam mechanizmui pa- 
rodyti pažymėjimą, kad bandomasis laikas praėjęs. Di- 
džiulis stacionarinis sveiko proto matuoklis ištyrė Firme- 
ną, rodyklė pašoko aukščiau septynių, užsidegė raudonos 
signalinės lempos. Pro garsiakalbį sugriaudė šaižus meta- 
linis balsas: „„Sere! Sere! Jūs taip nukrypote nuo normos, 
kad darotės pavojingas! Turite skubiai kreiptis į gydy- 
toją!“ 

Firmenas greitai ištraukė iš piniginės bandomojo laiko 
pažymėjimą. Tačiau ir tada mašina geras dešimt sekun- 
džių vis dar ant jo rėkavo. Visas holas spoksojo į jį. 
Pasiuntinukai sustojo kaip įbesti, patenkinti, kad jų aky- 
se vyksta skandalas. Biznieriai ir kontoristės ėmė kuždė- 

tis, o du Sveiko proto apsaugos policininkai reikšmin- 
gai susižvalgė. Firmeno marškiniai sudrėko nuo prakaito 
ir prilipo prie nugaros. Jis susivaldė, nors troško pulti 
laukan, ir nuėjo prie lifto. Liftas buvo kone pilnas, ir 
Firmenas neprisivertė į jį lipti. 

Jis užbėgo laiptais į antrąjį aukštą ir iškvietė liftą. Kol 
Firmenas pateko į Morgano agentūrą, jam pavyko nusi- 
raminti. Prie pat durų stovinčiam sveiko proto matuokliui 
jis parodė pažymėjimą, nosine nusišluostė nuo veido pra- 
kaitą ir įėjo vidun. 

Visa agentūra jau žinojo, kas atsitiko. Tatai rodė vi- 
suotinė tyla ir į šalį sukami veidai. Firmenas sparčiai nu- 
žingsniavo į savo kabinetą, uždarė duris ir pasikabino 
skrybėlę. ||“ 

Jis atsisėdo už rašomojo stalo vis dar kiek susijaudinęs, 
baisiausiai pasipiktinęs sveiko proto matuokliu. Jei taip 
galėtum sudaužyti tas išmones! Amžinai kiša nosį į sve- 
timus reikalus, baubte baubia tiesiog į ausis, išmuša iš 
pusiausvyros. ., 

Tuo tarpų Firmenas greitai nutraukė savo mintį. Ma- 
tuokliai nėra blogas daiktas. Mintis, kad jie yra sąmo- 
ningi persekiotojai — viena iš paranojos apraiškų ir, ga- 
limas daiktas, jo, Firmeno, dabartinės patologinės būse- 
nos simptomas. Matuokliai — vien tik žmogaus valios 
įrankiai. Visuomenę, priminė jis sau, reikia apsaugoti 
nuo asmenybės, lygiai kaip reikia apsaugoti žmogaus kū- 
ną nuo bet kurios jo dalies disfunkcijos. Nors ir kaip 
švelniai būtum prisirišęs prie savo tulžies pūslės, tu ne- 
sigailėdamas ją paaukotum, jeigu ji grėstų visam orga- 
nizmui. 

Firmenas neaiškiai suvokė, kad tokia analogija labai 
netvirta, bet nusprendė apie tai negalvoti. Reikia daugiau 
sužinoti apie Akademiją. 

Užsitraukęs cigaretę, jis pasuko Terapinės informacinės 
tarnybos numerį. 

— Kuo galiu jums padėti, sere?—- atsiliepė malonus 
moters balsas. 

—- Norėčiau, kad mane truputį painformuotumėte apie 
Akademiją,-- jausdamasis kiek nesmagiai, tarė Firmenas. 
Akademija buvo tokia garsi, taip tvirtai įaugusi į kasdie- 
ninį gyvenimą, kad jo žodžiai atrodė tokie keisti, lyg 
jis būtų paklausęs, kokia šalies vyriausybė. | 

-— Akademija yra... 

— Aš žinau, kur ji yra, — nutraukė Firmenas.— Norė- 
čiau išsiaiškinti, kokias gydymo procedūras ten gauna 
ligoniai. “ . | 

— Tokios informacijos mes neturime, sere,— kiek pa- 
delsusi .atsakė moteriškė. | 

— Ne? O aš maniau, kad visi mokamos terapijos duo- 
menys prieinami plačiajai publikai. 

—- Praktiškai taip ir yra, — lėtai tarė moteriškė.— Bet 
Akademija — ne mokama ligoninė įprastine šio žodžio 
prasme. Ten iš tiesų imamas mokestis; tačiau, kita vertus, 
ten priimami ligoniai ir labdarybės pagrindais, visiškai ne- 
mokamai. Be to, Akademiją iš dalies subsidijuoja vyriau- 
sybė. 

Firmenas nukratė nuo cigaretės pelenus ir nekantriai 
atšovė: | 

—- Man atrodė, kad plačioji publika visada žino, ką 
daro vyriausybė. 

— Paprastai žino. Išskyrus tuos atvejus, kai žinoti būtų 
kenksminga plačiajai publikai. 

-- Vadinasi, šiuo atveju žinoti apie Akademiją būtų 
kenksminga?— džiaugsmingai sušuko Firmenas, jausda- 
mas, kad pagaliau perprato pačią esmę. 

-— Na ką jūs, sere! — Moteriškė taip apstulbo, kad ėmė 
kone spiegti. — Aš visai ne tą turėjau galvoje. Aš tik iš- 
dėsčiau jums bendras taisykles, kodėl neteikiama informa- 
cija. Nors Akademija buvo įstatymo numatyta, tam tik- 
ru laipsniu ji pranoko įstatymą. Šitokią teisinę padėtį gali- 

ma tuo paaiškinti, kad Akademijoje pasveikstama višu 
šimtu procentų. 

— Kur galėčiau pamatyti-nors vieną išgijusį?— paklau- 
sė Firmenas.— Kiek suprantu, niekas iš jų niekada ne- 
išėjo iš Akademijos. 

Čia jie ir susipainojo, manė sau Firmenas, laukdamas 
atsakymo. Jam pasigirdo, tartum ragelyje kažkas šnibžda. 
Staiga ties ausimi suaidėjo vyro balsas, garsus ir skambus. 

— Kalba skyriaus viršininkas. Jums kas nors neaišku? 

Išgirdęs energingą nematomo pašnekovo balsą, Firme- 
nas vos nepaleido iš rankų ragelio. Jis nebedžiūgavo ir 
gailėjosi čia paskambinęs. Tačiau vargais negalais pri- 
dūrė: 

— Man reikėtų šiokios tokios informacijos apie Aka- 
demiją. 

— Akademija yra... 

— Oi ne! Aš turiu galvoje tikrą informaciją! -- nusi- 
minė Firmenas. 

— Kokiu tikslu jūs norite gauti tą informaciją? -—- pa- 
klausė skyriaus viršininkas, ir jo balse ūmai suskambėjo 
meilikaujama, kone hipnozinė prityrusio terapeuto into- 
nacija, 

— Man reikia žinių apie ją, — negalvodamas atsakė Fir- 
menas.— Kadangi Akademija — gydymo variantas, kuriuo 
galiu pasinaudoti bet kada, norėčiau daugiau apie ją su- 
žinoti, kad nesuklysčiau pasirinkdamas. 

— Gal ir taip,— pritarė skyriaus viršininkas.-- Tačiau 
gerai pagalvokite. Ar jums reikia naudingų, rimtų žinių? 
Tokių, kurios padės jums žengti koja kojon su visuo- 
mene? O gal jūsų prašymą padiktavo tuščias smalsu- 
mas, nes jus kamuoja nerimas ir kiti, dar rimtesni 
kompleksai? 

— Aš klausiu, nes... | 

— Kaip jūsų pavardė?— staiga paklausė skyriaus vir- 
šininkas. Firmenas nutylėjo. 

— Koks jūsų proto lygis? 

Firmenas tebetylėjo. Jis stengėsi suprasti, ar jau.užfik- 
suotas jo telefono numeris, ir buvo linkęs manyti, kad 
užfiksuotas. 

— Jūs abejojate, kad Akademija bus be "galo nau- 
dinga? 

— Ne, 

— Jūs abejojate, kad Akademija gali išsaugoti status 
guo? 

— Ne. 

— Tad kas gi yra? Kodėl jūs nenorite pasisakyti pa- 
vardės ir proto lygio? Kodėl jums prireikė išsamesnės 
informacijos? 

— Dėkui jums, — burbtelėjo Firmenas ir pakabino ra- 
gelį. Jis suvokė, kad, skambindamas telefonu, padarė pra- 
žūtingą klaidą. Šitaip pasielgti galėjo tik aštuonetuki- 
ninkas, 0 ne normalus žmogus. Skyriaus viršininkas, tu- 
rėdamas išlavėjusią profesinę nuovoką, tuoj pat viską 
suprato. Aišku, skyriaus viršininkas neduos tokios infor- 
macijos aštuonetukininkui. Firmenas žinojo, kad tasai, 
kuris tikisi kada nors susigrąžinti statistinę normą, turi 
kur kas rūpestingiau stebėti savo poelgius, juos analizuoti, 
suvokti jų esmę. 

Jis vis dar sėdėjo prie telefono, kai kažkas pabeldė; 
atsivėrė durys, ir įėjo viršininkas, misteris Morganas. Jis 
buvo aukštas, galingo sudėjimo vyras apvaliu, sočiu vei- 
du. Morganas sustojo prie Firmeno stalo, barbeno pirš- 
tais į prespapje ir žvelgė sumišęs, lyg pagautas vagis. 

— Aš jau girdėjau apie incidentą apačioje, — tarė jis, 
nežiūrėdamas į Firmeną ir energingai barbendamas 
pirštais. | | 

— Silpnumo akimirka,— automatiškai atsakė Firme- 
nas.— Apskritai mano lygis ima gerėti. 

Taip sakydamas, jis nedrįso pažvelgti Morganui į vei- 

dą. Abu įsmeigė akis į priešingus kambario kampus. Pa- 
galiau jų žvilgsniai susitiko. | 

— Klausykite, Firmenai, aš stengiuosi nesikišti į kitų 
reikalus, — prabilo Morganas, sėsdamasis ant Firmeno sta- 
lo kampelio.— Bet, velniai griebtų, drauguži, sveikas pro- 
tas — tai klausimas, kuris jaudina visus. Visi mes dievo 
rankoje.— Toji mintis tarytum sutvirtino Morgano įsiti- 
kinimus. Įsikarščiavęs jis pasislinko prie pašnekovo.— Jūs 
žinote, aš atsakingas už daugybę bendradarbių. Pastarai- 
siais Metais jūs bandomas trečią kartą.— Jis susvyravo. — 
Kaip tatai prasidėjo? 

Firmenas pakraipė galvą. 

— Nežinau, misteri Morganai. Gyvenau sau kukliai, ra- 
miai ir tyliai — ir staiga rodyklė pašoko aukštyn. 
"Pagalvojęs Morganas irgi pakraipė galvą. 

— Negali būti, kad taip iš karto, nei iš šio, nei iš to. 
Jūs tikrinotės smegenų audinį? 

— Man garantavo, kad organinių pakitimų nėra. 

— Gydėtės? 

— Ko tik nesu išmėginęs,— nusiskundė Firmenas.— 
Elektroterapija, psichoanalizė, Smito metodas, Raneso 
mokykla, Devia-mintis, diferenciacija. .. 

— Ir ką sužinojote?— paklausė Morganas. 

Firmenas prisiminė begalinę virtinę terapeutų, į kuriuos 
jis buvo kreipęsis. Jį tyrinėjo visais psichologijos išgvil- 
dentais požiūriais. Jį migdė narkotikais, sukeldavo jam 
šoką ir tyrinėjo, tyrinėjo... Tačiau visos energingos pa- 
stangos baigėsi vienaip... 

— Nesuprato. 

— Argi jie visiškai nieko negalėjo pasakyti? 

— Šiaip ar taip, nedaug. Įgimtas nerimas, giliai slypin- 
tys kompleksai, vidinis nesugebėjimas apsiprasti su sta- 
tus guo. Viskas rodo, kad aš nelankstus tipas. Manęs ne- 
paveikė netgi asmenybės rekonstrukcija. 

— O kaip prognozė? 

-- Ne perdaug palanki. , 

Morganas atsistojo ir, susidėjęs už nugaros rankas, 
ėmė vaikščioti po kambarį, | " 

— Firmenai, manau, kad čia jūsų vidinio ryšio su pa- 
sauliu klausimas. Ar tikrai jūs norite tapti mūsų darnaus 
mechanizmo sraigteliu? 

— Aš viską išbandžiau... 

— Žinoma. Bet ar jūs norėjote pasikeisti? Pritapi- 
mas! — sušuko Morganas ir trinktelėjo kumščiu į delną, 
tarsi užantspauduodamas tą žodį. — Ar jūs norite pritapti? 

— Vargu,— atsakė Firmenas, nuoširdžiai apgailestau- 
damas. i 

— Štai kad ir aš, — rimtai pasakė Morganas, plačiai išsi- 
žergęs ties Firmeno stalu.— Prieš dešimt metų ši agentūra 
buvo dvigubai didesnė už dabartinę ir vis dar augo! Aš 
dirbau kaip pašėlęs, didinau fondus, gausinau vertybinius 
popierius, investavau kapitalą, plėčiau biznį ir kaliau pi- 
nigus, pinigus, vien tik pinigus. 

— Ir kas gi atsitiko? 

— Neišvengiamas dalykas. Rodyklė nuo dviejų ir tri- 
jų dešimtųjų pašoko ligi septynių su viršum. Aš buvau 
pasukęs blogu keliu. 

— Įstatymas nedraudžia kalti pinigų, — tarė Firmenas. 

— Be abejonės. Tačiau prieš tuos, kurie pernelyg daug 
jų kala, veikia psichologinis dėsnis. Dabartinė visuomenė 
tokiems dalykams netinka. Iš rasės atimtas beveik visas 
konkurencijos troškimas, visas agresyvumas. Pagaliau, 
veikiai bus šimtas metų, kai įvestas status guo. Visą tą 
laiką nebuvo nei naujų išradimų, nei karų, nei didelių 
permainų. Psichologija normalizuoja žmoniją, išnaikin- 
dama neprotingus elementus. Taigi, apdovanotas tokiais 
polinkiais ir gabumais, aš tarsi... tarsi žaidžiau su kūdi- 
kiu tenisą. Neįmanoma buvo mane sulaikyti. 

Morgano veidas įraudo, kvėpavo jis nelygiai. Paskui 
susivaldė ir kalbėjo jau ramesniu balsu: 

— Suprantama, mano poelgius diktavo patologinės 
priežastys. Valdžios troškimas, besaikis konkurencijos 
azartas. Aš gavau substitucinės terapijos kursą. 

Firmenas tarė: £ 

— Man atrodo visai normalų, jei žmogus nori išplėsti 
savo biznį. 

— Dieve mielas, drauguži, nejaugi jūs nieko nenusima- 
note apie stabilios visuomenės Socialinį sveiką protą, At- 
sakomybę ir Sanklodą? Aš jau dariausi turtuolis. Pralobęs 
būčiau galėjęs įsteigti finansinę imperiją. Suprantate, vis- 
kas visiškai teisėta, bet nenormalu. Ir kas žino, kaip toli 
aš būčiau nuriedėjęs? Tur būt, galų gale, būčiau ėmęs ne- 
tiesiogiai kontroliuoti pačią vyriausybė. Būčiau įsigei- 
dęs pakeisti psichologinę politiką pagal savo anomalijas. 
Įsivaizduojate, kas iš to būtų išėję? 

— lr jūs prisitaikėte,— tarė Firmenas. 

— Aš galėjau rinktis Smegenų chirurgiją, Akademiją 
arba prisitaikymą. Laimė, radau išeitį savo polinkiams 
sportinėje kovoje. Aš sutaurinau savo egoistinius kom- 
pleksus, palenkdamas juos žmonijos labui. Tačiau štai ką 
noriu pasakyti, Firmenai. Juk aš artinausi prie raudono- 
sios linijos. Bet prisitaikiau, kol dar nebuvo per vėlu. 

—- Aš mielai prisitaikyčiau,— atsakė Firmenas,— jei tik 
žinočiau, kas man darosi. Blogiausia, kad diagnozė ne- 
aiški. | 0 | 

Morganas ilgai tylėjo, kažką galvodamas. Pagaliau tarė: 

— Man rodos, jums reikėtų pailsėti, Firmenai. 

— Pailsėti?— Firmenas ūmai sukluso.-- Jūs norite pa: 
sakyti, kad aš atleistas? | 

— Ne, be abejo, ne. Aš noriu būti. teisingas ir pasielgti 
kaip doras žmogus. Bet čia mano valdos.— Neaiškus Mor- 
gano mostas reiškė — agentūra, rūmai, miestas.— Bepro- 
tybė sėlina nemačiomis. Šią savaitę keliems agentūros 
bendradarbiams lygis pakilo. S 

— Ir infekcijos židinys — tai aš. 


4F 


— Mes turime laikytis taisyklių — atsilošęs ties Firme- 
no stalu, tarė Morganas— Algą jūs gausite tol, kol... 
kol ką nors nuspręsite. 

— Ačiu,— šaltai tarė Firmenas. Jis atsistojo ir užsidė- 
jo skrybėlę. 

Morganas padėjo ranką jam ant peties. 

— Jūs negalvojote apie Akademiją?— tyliai paklausė 
jis.— Noriu pasakyti, jei niekas nebepadės. .. 

— Anaiptol! — pažvelgęs tiesiai į mažutes, mėlynas 
Morgano akytes, atsakė Firmenas. | 

Morganas nusigręžė. 

— Jūs, man rodos, kažkodėl nusistatęs prieš Akademi- 
ją. Na ir ko? Juk žinote, kaip suorganizuota mūsų visuo- 
menė. Nejaugi manote, kad ji leistų ką nors, kas kenktų 
bendram labui?. 

— Vargu, — pritarė Firmenas.— Bet kodėl apie Akade- 
miją taip mažai žinoma? | 

Jie perėjo tylių kabinetų anfilada. Nė vienas iš tų 
žmonių, kuriuos Firmenas taip seniai pažinojo, nepakėlė 
galvos nuo darbo. Morganas atidarė duris ir tarė: 

— Jūs viską žinote apie Akademiją? 

— Aš nežinau, kaip ten gydoma. 

— O ar viską žinote apie kitus gydymo būdusį Ar ga- 
lite papasakoti apie Substitucinę terapiją? Apie psichoana- 
lizę? Arba apie O'Gilvio redukciją? 

—--Ne. Bet šiek tiek nutuokiu apie jų poveikį. 

— Visi truputį nutuokia,— džiūgaudamas pritarė Mor- 
ganas, bet tuoj pat pritildė balsą.— Čia ir bėda. Matyt, 
Akademija todėl neteikia tokios informacijos, kad tai pa- 
kenktų pačiai terapijai. Bet čia nėra nieko keista, ar ne? 
"Firmenas apie tai mąstė, eidamas paskui Morganą 
į holą. 

— Beveik sutinku, -—— tarė jis.— Bet paaiškinkite, kodėl 
iš Akademijos niekas niekada neišeina? Ar jūsų neste- 
bina ši kraupi aplinkybė? 

— Nė trupučio. Jūs labai keistai į viską žiūrite.— Šne- 
kėdamas Morganas paspaudė mygtuką ir iškvietė liftą.— 
Tarytum stengiatės atskleisti paslaptį ten, kur jos nė kva- 
po nėra. Sakysim, jų terapijos metodas reikalauja, kad 
pacientas liktų Akademijoje. Aplinkos pakeitimas — pa- 
prastas dalykas. Labai dažnai taip daroma. 

— Jeigu tai teisybė, kam ją slėpti? 

— Faktai viską pasako. | 

— O kurgi įrodymai, kad visi be išimties pasveiksta?— 
paklausė Firmenas. | — 

Tuo momentu atsirado liftas, ir Firmenas įlipo. Mor- 
ganas tarė: 

— Jie tai tvirtina, — štai įrodymas! Terapeutai nemeluo- 
ja. Jie negali meluoti, Firmenai! 

Morganas norėjo dar kažką sakyti, bet lifto durelės už- 
sitrenkė, Liftas šovė žemyn, ir Firmeną pagavo šiurpas — 
jis suprato netekęs darbo. 


Keistas jausmas — likti be darbo, Nebuvo kur eiti. Daž- 
nai jis neapkęsdavo savo darbo. Būdavo, rytais stena 
prisiminęs, kad reikės dar vieną dieną išbūti tarnyboje. 
Bet dabar, išėjęs iš rikiuotės, jis suprato, koks svarbus 
jam buvo darbas, koks orus ir pasitikintis savimi jautėsi. 
„Žmogus — niekas, — galvojo jis,— jei neturi ko veikti.“ 

Jis be tikslo klaidžiojo iš vieno kvartalo į kitą, steng- 
damasis viską apmąstyti. Tačiau negalėjo susikaupti. Min- 
tys atkakliai sprūdo šalin, vengė jo; kartais jas išstum- 
davo švystelėjęs žmonos veidas. Bet netgi apie ją jis 
negalėjo kaip reikiant pagalvoti, nes jį slėgė didmiestis — 
miesto veidai, garsai, kvapai. 

Vienintelis jam galvon dingtelėjęs planas buvo neįvyk- 
domas. „„Bėk,— kuždėjo jam nerimastingi jausmai. — Bėk 
ten, kur tavęs niekada niekas nesuras. Slėpkis!“ 

Bet Firmenas žinojo, kad čia prasta išeitis. Bėgimas 
būtų gryniausias pasitraukimas nuo tikrovės ir įrodymas, 

kad jis nukrypęs nuo normos. Tikrai, iš kur jis pabėgtų? 
Iš pačios sveikiausios, tobuliausios visuomenės, kokią 
kada nors yra sukūręs Žmogus. Tik pamišėlis gali iš čia 
bėgti. 

Firmenas ėmė pastebėti praeivius. Jie atrodė laimingi, 
kupini naujos dvasios — Atsakomybės ir Socialinio svei- 
ko proto, pasiryžę paaukoti senas aistras naujosios ramy- 
bės eros dėlei. Tai puikus pasaulis, velniškai puikus pa- 
saulis. Kodėl Firmenas negali jame apsiprasti? 

Ne, gali. Per daugelį savaičių Firmenui pirmąkart su- 
bliksėjo pasitikėjimas savimi, ir jis nusprendė, kad kaip 
nors prisitaikys. 

Kad tik žinotų kaip. 


Daug valandų išvaikščiojęs, Firmenas pasijuto alkanas. 

Jis užsuko į pirmą pasitaikiusį restoranėlį. Salė buvo 
grūste prisigrūdusi darbininkų: Firmenas atklydo beveik 
prie pat dokų. 
„Jis atsisėdo prie bufeto ir žvilgtelėjo į meniu, kartoda- 
mas sau, kad reikia viską apgalvoti. Reikia Kaip pridera 
įvertinti savo poelgius, nuodugniai apsvarstyti. . 

— Ei, misteri! 

Jis pakėlė akis. Į jį spoksojo plikas, apžėles š šeriais bu- 
fetininkas. 
“ — Ką? 
*— Nešdinkitės, kol sveikas kailis. 
"— Kas. atsitiko;— paklausė Firmenas, stengdamasis 
įveikti staiga jį pagavusią panišką baimę. | 

— Mes čionai puspročių neaptarnaujame,— tarė bufe- 
tininkas. Jis parodė pirštu sieninį prietaisą, kuris regist- 
ravo kiekvieno lankytojo būseną. Juodoji rodyklė buvo 
užsiropštusi kiek aukščiau devynių.— Nešdinkitės lauk. 

Firmenas apželgė kitus žmones prie bufeto. Jie sėdėjo 
greta kits kito, apsivilkę vienodais rudais storos drobės 

specdrabužiais. Kepės buvo užmaukšlintos ant akių, ir 
kiekvienas, rodos, įnikęs skaitė laikraštį. 
— Mano bandomasis. , 


— Nešdinkitės,— pakartojo buietininkas.— Pagal įstaty- 
mą aš neprivalau aptarnauti visokių devynetukininkų. Tas 
erzina klientus. Na, greičiau. 


Darbininkai tebesėdėjo gražiąi išsirikiavę, sustingę, 
nežiūrėdami į Firmeną. Firmenas pajuto, kaip kaista jam 
veidas. Jį pagavo staigus impulsas — sugniužinti pliką, 
žvilgančią bufetininko makaulę, įsisukti su mėsininko pei- 
liu į besiklausančių vyrų eilutę, aptaškyti purvinas sienas 
jų krauju, naikinti, žudyti. Bet agresyvumas — nepagei- 
daujama reakcija ir, žinoma, patologiška. Jis nuslopino 
nesveiką impulsą ir išėjo laukan. 


Firmenas vėl vaikštinėjo, kovodamas su noru sprukti iš 
čia; jis laukė, kada logika padiktuos, ką toliau daryti. Ta- 
čiau mintys vis labiau raizgėsi, ir, kai sutemo, Firmenas 
vos nevirto iš nuovargio. 

Stovėdamas siauroje, pūvančiomis atmatomis užversto- 
je lūšnų rajono gatvelėje, antrojo aukšto lange jis pama- 
tė ranka rašytą iškabą: „Dž. Dž. Flinas, terapeutas-psicho- 
logas. Gal man pavyks jums padėti.“ Pagalvojęs apie vi- 
sus tuos brangiai apmokamus specialistus, į kuriuos jis 
kreipėsi, Firmenas kreivai šyptelėjo. Jis buvo beeinąs 
toliau, bet pasisuko ir užlipo laiptais į Flino laukiamąjį. 
Vėl jis buvo nepatenkintas savimi. Pamatęs iškabą, jis tuoj 
pat suprato, kad nueis pas tą gydytoją. Nejaugi jis nie- 
kada nesiliaus apgaudinėjęs pats savęs? 

Flino kabinetas buvo ankštas ir prastai apšviestas. 
Nuo sienų buvo nusilupinėję dažai, kambaryje tvyrojo 
nešvaraus kūno kvapas. Flinas sėdėjo už nepoliruoto me- 
dinio rašomojo stalo ir skaitė nuotykių žurnaliuką. Jis 
buvo nedidukas, vidutinio amžiaus ir jau pradėjęs plikti. 
Rūkė pypkę. 

Firmenas ketino pradėti nuo pat pradžios, bet, pats ne- 
sitikėdamas, išpyškino: 

— Klausykite, turiu baisių nemalonumų. Netekau dar- 
bo, Mane pametė žmona, išbandžiau visus, kokie tik yra, 
terapijos metodus. Ką jūs galite padaryti? 

Flinas išsitraukė iš burnos pypkę ir dirstelėjo į Firme- 
ną. Apžvelgė jo kostiumą, skrybėlę, batus, tarsi juos įkai- 
nodamas, paskui paklausė: 

— O ką sakė kiti gydytojai? 

— Pasak jų, man, girdi, nėra ko tikėtis. 

— Žinoma, taip jie ir šneka, — tarė Flinas, aukštu ir 
aiškiu balsu berdamas žodžius.— Tie madingi vyrukai per- 
daug lengvai pasiduoda. Tačiau nereikia prarasti vilties. 
Protas — keistas ir sudėtingas daiktas, mano bičiuli, ir 
labai dažnai... | 

Flinas staiga nutilo ir liūdnai, ironiškai nusišaipė. 

— Ak, kokia iš to nauda? Jūs jau žvelgiate pasmerkto- 
jo akimis, nieko nepadarysi.— Jis iškratė pypkę ir įsmei- 
gė negyvą žvilgsnį į lubas.— Štai ką, nieko negaliu jums 
padaryti. Jūs tą žinote, ir aš žinau. Ko čia atėjote? 

— Reikia manyti, vildamasis stebuklo, — atsakė Firme- 
nas ir susmuko ant medinės kėdės. 

— Daug kas viliasi — postringavo Flinas.— Matyt, ma- 
no kabinetas labiausiai tam tinka, ar ne? Jūs lankėtės 
prašmatniuose madingų specialistų laukiamuosiuose. Pa- 
galbos ten negavote. Todėl bus labai gražu, jei nusigyve- 
nęs terapeutas padarys tai, kas nepavyko įžymybėms. Kaž- 
kas panašu į poetišką teisingumą. 

— Taigi, taigi, — pritarė Firmenas kiek šypsodamasis. 

— Ne toks jau aš negabus,— užtikrino jį Flinas, kimš- 
damasis į pypkę tabako iš nušiurusio žalio kapšelio.— 
Bet kas teisybė, tai teisybė — stebuklams reikia pinigų, 
visada reikėjo ir visada reikės. Jeigu jums negalėjo padėti 
korifėjai, tai aš juo labiau negaliu. 

— Ačiū, kad pasakėte teisybę, — tarė Firmenas, bet nė 
neketino atsistoti. 

— Kaip pridera terapeutui,— iš lėto tarė Flinas,— pri- 
menu jums, kad Akademija atvira bet kuriuo dienos metu. 

-— Kaipgi galima ten kreiptis?— paklausė Firmenas— 
Juk aš apie ją nieko nežinau. 

— Niekas nežino, — atsakė Flinas.— Tačiau aš girdėjau, 
kad ten išgydomi visi aliai vieno. 

— Mirtis — taip pat išgijimas. 

— Bet netikslingas. Be to, jau labai jis prieštarauja 
laiko dvasiai. Jei taip būtų, Akademiją turėtų tvarkyti pa- 
mišėliai, o Kaip tik jiems tatai ir uždrausta. 

— Tai kodėl gi niekas iš ten neišeina? 

— Neklausinėkite manęs, — tarė Flinas.— Gal būt, nie- 
kas nenori iš ten išeiti. — Jis užsitraukė dūmo.— Jums rei- 
kia patarimo. Okei. Pinigų turite? 

— Rasiu,— atsargiai tarė Firmenas. 


— Puiku. Aš neturėčiau taip kalbėti, bet... Nebeieško- 
kite vaistų! .. Eikite namo. Pasiųskite robotą nupirkti pro- 
duktų dviem mėnesiam. Tuo tarpu pasislėpkite. 

— Pasislėpti? Kam?“ 

Flinas nuvėrė jį įsiutusiomis akimis. 

— Dėl to, kad jūs kamuojatės, stengdamasis pasidaryti 
normalus, o jums vis blogiau. Aš esu stebėjęs šimtus to- 
kių atvejų. Nebegalvokite apie sveiką ir nesveiką protą. 
Išsigulėkite ramiai vieną kitą mėnesį, ilsėkitės, skaitykite, 
storėkite. Tada ir pažiūrėsime, kaip jums seksis. 


— Žinote,— tarė Firmenas,— manau, kad jūsų teisybė. 
Tikrai! Bet nesu įsitikinęs, ar galima grįžti namo. Šiandien 
aš kai kur skambinau... Aš turiu pinigų. Ar negalėtumėt 
paslėpti manęs čia, pas save? Paslėpkite, susimildamas! 


Flinas atsistojo ir baukščiai pažvelgė pro langą į tam- 
sią gatvę. 
— Aš ir taip per daug prišnekėjau. Jei būčiau jaunes- 

nis... ne, negaliu! Aš daviau jums neprotingą patarimą! 
Negaliu dar ir neprotingai pasielgti! 

— Atleiskite,— tarė Firmenas— Man nereikėjo jūsų 
prašyti. Bet aš iš tiesų labai jums dėkingas. Garbės žodis. 

Jis atsistojo. 

— Kiek aš skolingas? 

— Nieko jūs neskolingas— atsakė Flinas.— Linkiu 
jums pasitaisyti. 

— Ačiu, 

Firmenas“ paskubomis nulipo laiptais ir pasišaukė taksi. 

Po dvidešimt minučių jis buvo namie. 
„Kai Firmenas ėjo prie savo buto, laiptų aikštelėje buvo 
keistai tylu. Šeimininkės durys buvo uždaros, bet jam 
pasirodė, kad jos užsivėrė prieš pat jam pareinant ir šei- 
mininkė pasislėpė už jų, priglaudusi ausį prie plono 
medžio sluoksnio. Jis paspartino žingsnį ir įėjo vidun. 

Bute irgi viešpatavo tyla. Firmenas pasuko į virtuvę. 
Robotas stovėjo prie viryklos, o Spidas buvo susirangęs 
kampe. 

— Sveikas atvykęs, sere,— sutiko Firmeną robotas. — 
Malonėkite sėstis — paduosiu vakarienę. 

Firmenas atsisėdo, kurdamas tolimesnius planus. Reikia 
apgalvoti aibę smulkmenų, bet iš esmės Flino teisybė. | 
Kaip tik reikia pasislėpti. Dingti iš akių. 

— Rytoj rytą pirmiausia turėsi šio to nupirkti, — tarė 
Firmenas robotui. | 

— Klausau, sere,— statydamas prieš jį lėkštę sriubos, 
atsakė robotas. | 

— Mums reikės gausybės produktų. Duonos, mėsos. .. 
Ne, geriau nupirk konservų. 

— Kokių konservų?— paklausė robotas. 


— Bet kokių, kad tik iš jų susidarytų pilnavertis racio- 
nas. Ir cigarečių, neužmiršk cigarečių! Prašau man duoti 
druskos. 

Robotas stovėjo prie viryklos kaip ibestas, o Spidas 
tylutėliai suinkštė. 

— Robote! Prašau druskos. 

— Man labai gaila, sere,— tarė robotas. 

-— Ką reiškia — tau gaila? Paduok man druskos. 

„— Aš nebegaliu jūsų klausyti. 

— Kodėl? 

— Jūs ką tik peržengėte raudonąją liniją, sere. Dabar 
jūs dešimtukininkas. 

Akimirką Firmenas beprasmiškai žiūrėjo į robotą. Pas- 
kui puolė į miegamąjį ir įjungė matuoklį. Juodoji rodyklė 
iš lėto prislinko prie raudonosios linijos, virptelėjo ir 
ryžtingai perėjo per ją. 

Jis tapo dešimtukininku. 

Bet tas nesvarbu, įtikinėjo jis save. Pagaliau, kiekis 
nevirto nauja kokybe. Nepasidariau gi aš staiga pabaisa. 
Jis viską paaiškins robotui, įtikins. .. 

Firmenas galvotrūkčiais išpuolė iš miegamojo. 

— Robote! Išklausyk mane... 

Jis išgirdo, kaip trinktelėjo durys. Robotas išėjo. 

Firmenas nukiūtino į valgomąjį-svetainę ir atsisėdo ant 
kušetės. Žinoma, robotas išėjo. Robotuose įrengti prietai- 
sai psichinei būsenai kontroliuoti. Šeimininkams peržen- 
gus raudonąją liniją, robotai automatiškai sugrįžta į ga- 
myklą. Nė vienas dešimtukininkas negali valdyti sudė- 
tingo mechanizmo. 

Tačiau dar ne viskas žuvę. Namuose yra valgio. Jis 
apsiribos griežta norma. Su Spidu jis nesijaus toks vieni- 
šas. Galimas daiktas, jam reikės tik kelių dienų. || | 

— Spidai! 

Bute — nė garso, 

— Eik šen, šuneli. 

Kaip ir anksčiau, nė garso. 

*"Firmenas nuosekliai apieškojo visą butą, bet šuns nie- 
kur nebuvo. Jis, tur būt, bus išėjęs su robotu. 

Slegiamas vienatvės, Firmenas nuėjo į virtuvę ir išgėrė 
tris stiklines vandens. Jis pažvelgė į roboto patiektą va- 
karienę ir jau norėjo kvatotis, bet tuoj pat atsikvošėjo. 

Reikia sprukti, ir kuo greičiau. Negalima gaišti nė mi- 
nutės. Paskubėjus gal kas ir išeitų. Vis tiek kur, bet kur. 
Dabar kiekviena sekundė brangi. 

Tačiau jis tebestovėjo virtuvėje, kvailai spoksojo į grin- 
dis ir stebėjosi, kodėl jį paliko šuo. 

Į duris kažkas pasibeldė. 

— Misteri +Firmenai! 

— Ne,— tarė Firmenas. | 

— Misteri Firmenai, jūs turite tuoj pat išsikraustyti. 

Tai buvo namų savininkė. Firmenas atidarė jai duris. 

— Išsikraustyti? Kur? 

— Tatai man nerūpi. Bet jums negalima ilgiau čia pa- 
silikti, misteri Firmenai. Jūs turite išsikraustyti. 

Firmenas grįžo į kambarį pasiimti skrybėlės, užsidėjo, 
apsidairė ir išėjo. Duris paliko atviras. 

Gatvėje laukė jo du vyrai. Tamsoje sunku buvo įžiūrėti 
jų veidus. 

— Kur norėtumėte važiuoti?— paklausė vienas iš jų. 

— O kur galima? 

— Operuotis arba į Akademiją. 

— Tada į Akademiją. 

Jie įsodino jį į automobilį ir greitai nuvažiavo. Firme- 
nas, visiškai nusikamavęs ir nebeįstengdamas apie ką 
nors galvoti, atsirėmė į sėdynės atkaltę. Jo veidą glamo- 
nėjo vėsus vėjelis, ir buvo malonu, kad automobilis švel- 
niai supa. Tačiau kelionė atrodė be galo ilga. 

— Atvažiavome,— tarė pagaliau vienas iš palydovų. 
Jie sustabdė automobilį ir įvedė Firmeną į kambarėlį, kur 
nebuvo baldų. Tik centre stovėjo rašomasis stalas su len- 
tele: „Priėmimo kambario budėtojas“. Užsikniaubęs ant 
stalo, ten saldžiai knarkė kažkoks žmogus. 

Vienas Firmeno palydovas garsiai kostelėjo. Budėtojas 
bematant pašoko, išsitiesė ir ėmė trintis akis. Jis užsika- 
bino akinius ir sušniuręs pažvelgė į atėjusius. 

— Kuris?— paklausė jis. 

Abu palydovai parodė į Firmeną. 

— Gerai.— Budėtojas pasiraivė, išskėtęs liesas rankas, 
paskui atsivertė didelį, juodą bloknotą. Jis brūkštelėjo 
keletą žodžių, išplėšė lapelį ir įteikė Firmeno palydovams. 
Tie tučtuojau išėjo. 

Budėtojas paspaudė kažkokį mygtuką ir energingai pa- 
sikasė galvą. 

— Šiandien pilnatis— tarė jis Firmenui, aiškiai paten- 
kintas. 

— Kas?— pasitikslino Firmenas. 

— Pilnatis. Tokių, kaip tu, daugiausia atgabena per 
pilnatį, bent man taip atrodo. Aš ketinu parašyti šia tema 
disertaciją. 

-— Daugiausia? Ko daugiausia?— vėl paklausė Firmenas, 
kuris dar neatsipeikėjo, pakliuvęs į Akademiją. 

— Nebūk toks bukaprotis,— griežtai tarė budėtojas— 
Per pilnatį daugiausia pas mus patenka dešimtukininkų. 
Nemanau, kad čia būtų kokia koreliacinė priklausomybė, 
bet... aha, štai ir sargybinis. 

Paskubomis rišdamasis kaklaraištį, prie stalo priėjo uni- 
tormuotas sargybinis. 

— Nuvesk jį į 312-AA,— tarė budėtojas. Kai Fifme- 
nas paskui sargybinį nuėjo prie durų, budėtojas nusiėmė 
akinius ir vėl užsikvempė ant stalo. 


Sargybinis vedė Firmeną painiu koridorių tinklu su 
daugybe durų. Koridoriai atsirasdavo tartum patys savai- 
me, Kadangi jie įvairiausiais kampais šakojosi, o kai ku- 
rios atšakos rangėsi ir vingiavo, kaip senųjų miestų gat- 
vės. Eidamas Firmenas pastebėjo, kad durys buvo sunu- 
meruotos ne iš eilės. Jis praėjo pro 3112, paskui pro 

25R, paskui pro 14. Ir buvo tikras, kad pro 888 numerį 
ėjo tris kartus. 

— Kaip jūs čia nepaklystate?— paklausė jis sargybinį. 

— Tai mano darbas, — atsakė tasai gana mandagiai. 

— Kokios nors sistemos čia nematyti — pasakė Fir- 
menas. | 

—- Jos ir negali būti — kone paslapčiom tarė sargybi- 
nis.— Juk pagal projektą buvo numatyta kur kas mažiau 
palatų, bet vėliau prasidėjo karštligė. Ligoniai, "ligoniai, 
kasdien vis nauji ligoniai, ir nežinia, kada bus galas. Tad 
teko susmulkinti palatas ir padaryti naujus koridorius. 

— Bet kaip gydytojai randa savo pacientus? — paklausė 
Firmenas. 

Jie priėjo prie 312-AA. Nieko neatsakęs, sargybinis 
atrakino duris, 0 kai Firmenas peržengė slenkstį, uždarė 
jas ir užrakino. 

Palata buvo labai maža. Joje stovėjo kušetė, krėslas 
ir spintelė; tie paprasti baldai užėmė visą kambarėlį. 

Beveik tuo pat metu Firmenas išgirdo už durų balsus. 
Vyriškis tarė: „Sutinku, tebūnie kava, restorane po pusva- 
landžio.“ Spynoje brakštelėjo raktas, ir Firmenas nenu- 
girdo atsakymo. Staiga kažkas prapliupo juoktis. 

Žemas vyro balsas tarė: 

— Na taip, ir dar šimtą, ir tada galėsime po žeme ieš- 
koti vietos! ( 

Durys atsidarė, ir į palatą, vis dar kiek šypsodamasis, 
įėjo barzdočius su baltu švarku. Išvydęs Firmeną, jis nu- 
taisė profesionalo miną. | 

— Prašom prigulti ant kušetės,— tarė jis mandagiai, 
bet neabejotinai valdingai. 

Firmenas nė vienu mostu neparodė, kad ketina pa- 
klusti. | 

-— Jeigu jau aš čia,-- tarė jis,—- gal man paaiškinsite, 
ką visa tai reiškia? 

Barzdočius ėmė rakinti spintelę. Jis pažvelgė į Firmeną 
pavargusiomis, bet drauge ir pašaipiomis akimis, kilstelė- 
jo antakius. | 

— Aš ne lektorius, o gydytojas, — atsakė jis. 

— Suprantu. Bet juk... 

— Taip, taip, — tarė gydytojas, bejėgiškai gūžčiodamas 
pečiais.— Aš žinau. Jūs turite teisę klausti ir taip toliau. 
Dievaži, jums turėjo kas nors tatai paaiškinti, kol dar ne- 
buvote čia pakliuvęs. Tai ne mano darbas. 

Firmenas tebestovėjo. Gydytojas tarė: 

— Būkite gerutis, gulkite ant kušetės, ir aš jums viską 
papasakosiu. 

Jis vėl nusigręžė į spintelę. 

Firmenui dingtelėjo mintis — ar nepamėginus paguldyti 
gydytoją ant menčių, bet tuoj pat jis sumetė, kad, tur būt, 
apie tai yra galvoję tūkstančiai dešimtukininkų. Tikriau- 
siai esama kažkokių atsargumo priemonių. Jis išsitiesė ant 
kušetės, ————— | 

— Akademija,— prabilo gydytojas, tebesirausdamas 
spintelėje,— tai dėsningas mūsų epochos padarinys. No- 
rint ją suprasti, pirmiau reikia suprasti savo amžių.— Gy- 
dytojas padarė dramatišką pauzę ir su pasigardžiavimu 
šnekėjo toliau: — Sveikas protas! Tačiau su sveiku pro- 
tu, ypač su socialiniu sveiku protu, glaudžiai susijusi 
siaubinga įtampa. Kiek nedaug reikia, kad aptemtų gal- 
val O kai aptemsta, žmogus ima perkainoti vertybes, jam 
atsiranda keistų vilčių, idėjų, teorijų, poreikio veikti. Visa 
tai savaime gali ir nebūti patologija, bet galų gale vis 
tiek kenkia visuomenei, nes poslinkis bet kokia kryptimi 
pavojingas stabiliai visuomenei. Dabar, po to, kai tūks- 
tančius metų liejosi kraujas, mes užsibrėžėme tikslą — 
apginti visuomenę nuo patologiškos asmenybės. Todėl 
kiekviena asmenybė turi vengti tų protinių koncepcijų, tų 
nebylių sprendimų, kurie ją daro potencialiai pavojingą, 
grasina sukelti permainų. Toks veržimasis prie stabilumo, 

kuris yra mūsų idealas, reikalauja kone antžmogiškos 
stiprybės ir ryžto. Jeigu jūs neturite tų savybių, baigsite 
savo dienas čia. 

— Vis dėlto man neaišku...— pradėjo Firmenas, bet 
gydytojas jį pertraukė: 

— Štai kodėl reikalinga tokia Akademija. Šiandien 
tikrai laiduoja sveiką protą tik chirurginė smegenų ope- 
racija. Tačiau žmogui nemalonu net pagalvoti: apie tai — 
tik velnias galėjo pasiūlyti tokį pasirinkimą. Valstybinė 
smegenų chirurgija pražudė pirmesnę asmenybę, o tai bai- 
siausia mirtis. Akademija stengiasi sušvelninti įtampą ir 
siūlo kitą alternatyvą. 

— Bet kokia čia alternatyva? Kodėl jūs slepiate? 

. — Atvirai sakant, dauguma žmonių verčiau nori ir to- 
liau nieko nežinoti. — Gydytojas užrakino spintelę, bet Fir- 
menas nematė, kokius instrumentus jis iš ten pasiėmė.— 
Patikėkite manimi, jūsų reakcija netipiška. Jūs labiau 
linkęs laikyti mus niūria, paslaptinga, rūsčia jėga, Todėl, 
kad jūsų protas aptemęs. Blaiviai galvojantys Žmonės 
laiko mus panacėja, smagiu miglotu išsivadavimu iš skau- 
daus aiškumo. Jie tiki į mus kaip į dievą.— Gydytojas 
myktelėjo.— Daugumai žmonių mes esame rojus. 

— Kodėl gi jūs slepiate savo metodus? 

— Atvirai sakant, — švelniai tarė gydytojas, — netgi ro- 
jaus metodų geriau perdaug atidžiai nenagrinėti. 

— Vadinasi, visa tai apgaulė! — sušuko Firmenas, mė- 
gindamas atsisėsti. — Jūs norite mane nužudyti! 

— Nieku gyvu, — užtikrino gydytojas ir švelniu mostu 
privertė jį atsigulti. 

— Tai ką jūs ketinate daryti? 

— Pamatysite. 

— O kodėl iš čia niekas nesugrįžta? 

— Nenori,— atsakė gydytojas. Firmenui nespėjus krus- 
telėti, gydytojas mikliai įsmeigė jam į ranką švirkšto ada- 
tą ir įleido šilto skysčio. 

— Ir atminkite, — tarė jis, — reikia ginti visuomenę nuo 
asmenybės. 

— Taip, — snausdamas atsiliepė Firmenas,— bet kas ap- 
gins asmenybę nuo visuomenės? 

Palatos. daiktų kontūrai išskydo, ir, nors gydytojas kaž- 
ką atsakė, Firmenas nebeišgirdo žodžių — tik žinojo, kad 
jie išmintingi, pačiu laiku ištarti ir labai teisingi. 


Atsikvošėjęs jis pamatė, kad stovi didžiulėje lygumoje. 
Teka saulė. Blausioje šviesoje prie Firmeno kojų driekiasi 
migla, o žolė po kojomis drėgna ir stangri. 

Firmenas vangiai nusistebėjo, pamatęs, kad greta jo, 
dešinėje, stovi žmona. Kairėje prie jo kojos glūdėjo kiek 
virpantis Spidas. Nustebimas veikiai išsisklaidė, nes prieš 

Priekyje slenkanti migla pabiro atskiromis tigūrėlėmis, 
ir, joms prisiartinus, Firmenas jas pažino. 

Tai buvo priešai! Procesiją vedė robotas; prieblandoje 
jis Žaižaravo kraupiu nežmonišku spindesiu. Ten buvo ir 
Morganas, kuris skyriaus viršininkui isteriškai šaukė, kad 
Firmenas turi mirti; o įbaugintas Flinas, vargšelis, slėpė 
veidą, bet artėjo prie jo. Ten buvo ir namų savininkė, 
kuri šaižiai klykė: ,,„Neduosiu jam buto!“ Paskui ją ėjo 
gydytojai, budėtojai, sargybiniai, o jiems įkandin traukė 
milijonai su storais specdrabužiais; jų kepės buvo už- 
maukšlintos ant akių, laikraščiai susukti kietu ritinėliu. 

Firmenas pasitempė, laukdamas lemiamų kautynių su 
priešais, kurie jį išdavė. Tačiau smegenyse suplazdėjo 
abejonė. Ar jis nesapnuoja? 

Staiga jis biaurėdamasis išvydo tarsi iš šalies nuo nar- 
kotikų apkvaitusį savo kūną, gulintį numeruotoje Aka- 
demijos palatoje, tuo tarpu jo dvasia kažin kur grumiasi 
su šešėliais. 

Aš visai normalus! Akimirką prašvitus sąmonei, Firme- 
nas suprato, kad reikia bėgti. Ne jo dalia — kovoti su 

tariamu priešu. Reikia grįžti į tikrą pasaulį. Status guo 
amžinai netruks. Kas gi atsitiks žmonijai, iš kurios atimta 
jėga, iniciatyva, individualybė? 

Iš Akademijos niekas neišeina? O štai jis išeis! Firme- 
nas pabandė atsikratyti narkotinio kvaitulio pančių, jis 
beveik juto, kaip vartosi ant kušetės jo niekam nereika- 
lingas kūnas, kaip jis aičioja, stengdamasis atsikelti. .. 

Bet tariamoji žmona nutvėrė jį už rankos ir parodė 
tolumon. Tariamasis šuo suurzgė ant artėjančio priešo. 

Akimirka buvo negrįžtamai praleista, nors Firmenas to 
niekada taip ir nesuprato. Jis pamiršo, kad buvo nuspren- 
dęs ištrūkti, pamiršo žemę, pamiršo tiesą ir rasos lašai 
apšlakstė jam kojas, kai jis puolė į nuožmias grumtynes 
su priešu. 


LORĖJAUS ŠIUKŠLININKAS 


— Visai negalimas daiktas, — kategoriškai pareiškė pro- 
fesorius Karveris. 

-- Juk aš mačiau savo akimis! — tikino Fredas, jo pa- 
dėjėjas ir asmens sargybinis.— Pats mačiau vakar naktį! 
Atnešė medžiotoją — jam buvo nuskelta pusė galvos, — 
ir jie... | 

— Palauk,— nutraukė jo šneką profesorius Karveris, 
palenkęs galvą, lyg ko laukdamas. 

Jie išlipo iš žvaigždėlaivio dar neišaušus, norėdami pa- 
sigėrėti apeigomis, kurios atliekamos prieš saulėtekį Lorė- 
jaus kaime, esančiame to pat vardo planetoje. Saulėtekio 
apeigos, jei stebėsi jas iš toli, dažniausiai labai spalvingos 
ir gali duoti medžiagos ištisam antropologijos veikalo sky- 
riui; tačiau Lorėjus, kaip paprastai, buvo nemaloni iš- 
imtis. | 

Saulė patekėjo be fanfarų griausmo, išklausiusi vakar 
vakare sukalbėtų maldų. Lėtai pakilo virš horizonto tam- 
siai raudonas milžinas, sušildęs neįžengiamo lietaus me- 
džių miško viršūnes. Ten buvo kaimas. O čiabuviai kie- 
tai miegojo. .. 

Betgi ne visi. Šiukšlininkas jau buvo pakilęs ir dabar 
vaikščiojo su šluota aplink lūšneles. Jis iš lėto čiūžavo —- 
eisena panaši į žmogaus ir drauge neapsakomai svetima 

žmogui. Šiukšlininko veidas panėšėjo į stilizuotą medgalį, 
tarsi gamta greitosiomis būtų padariusi protingos būtybės 
eskizą. Šiukšlininko galva buvo keista, gumbuota, oda —- 
nešvariai pilka. 

 Šluodamas jis tyliai dainavo kažką kimiu, gomuriniu 
balsu. Nuo kitų lorėjiečių šiukšlininką skyrė vienintelė 
žymė: jam per veidą ėjo platus juodas ruožas. Tai buvo 
socialinis ženklas, ženklas, kad priklausai žemiausiai šios 
primityvios visuomenės pakopai. | 

— Taigi, — prabilo profesorius Karveris, kai pasirodė 
saulė ir nieko neįvyko.— Reiškiniu, kurį tu man apsakei, 
sunku patikėti. Ypač juo sunku patikėti tokioje menkoje, 
suskurdusioje planetukėje. 

— Pats mačiau, nieko nepadarysi, — spyrėsi Fredas.—- 
Lengva ar sunku patikėti — kitas klausimas. Bet mačiau. 
Jei norite nutraukti kalbą — žinokitės. | 

Jis atsišliejo į gumbuotą stabikuso kamieną, susidėjo 
rankas ant įdubusios krūtinės ir piktai pažvelgė į šiaudi- 
nius lūšnelių stogus. Fredas gyveno Lorėjuje beveik du 
mėnesius ir diena po dienos vis labiau ėmė nekęsti šio 
kaimo. | 

Jis buvo liguistas, neišvaizdus vaikinas ežiuku nukirp- 
tais plaukais, kurie nemaloniai pabrėžė žemą jo kaktą. 
Štai jau kone dešimt metų Fredas lydėdavo profesorių 
visose kelionėse, apvažinėjo dešimtis planetų ir prisižiū- 
rėjo visokių negirdėtų neregėtų dalykų. Tačiau juo 
daugiau jis matė, juo labiau niekino Galaktiką kaip tokią. 
Jis turėjo tik vieną norą: grįžti namo, į Bajoną (Niu Džer- 
sio valstija), turtingas ir garsus ar bent turtingas ir neži- 
nomas. 

— Čia galima pralobti,— tarė Fredas lyg koks kaltinto- 
jas.— O jūs norite viską užgniaužti. 

Profesorius Karveris susimąstęs prikando lūpą. Žinoma, 
apie turtą malonu galvoti. Vis dėlto profesorius neketino 
nutraukti svarbaus mokslinio darbo ir vaikytis paukštį pa- 

dangėje. Jis buvo bebaigiąs savo didįjį kūrinį — knygą, 
kur dar reikėjo galutinai patvirtinti ir pagrįsti tezę, jo 
paties iškeltą pirmajame savo straipsnyje —,,Daltonizmas 
Tango tautų tarpe“. Šią tezę vėliau jis išdėstė knygoje 
„Judesių koordinacijos nepakankamumas Drango rasėse“. 
Profesorius padarė išvadas fundamentalioje studijoje 
„Proto trūkumai Galaktikoje“, kur įtikinamai įrodė, kad 
ne Žemės kilmės būtybių protingumas mažėja aritmetinė 
progresija, atstumui nuo Žemės didėjant geometrine 
progresija, 

Dabar tezė klestėte suklestėjo paskutiniajame Karverio 
veikale, kuris sumavo visus jo mokslinius tyrinėjimus ir 
vadinosi „Ne Žemės rasių įgimto nepilnavertiškumo slap- 
tosios priežastys“, 

— Jei tu sakai teisybę. ..— pradėjo Karveris. 

— Žiūrėkite!-— sušuko Fredas.— Kitą neša! Pamatysite 
pats! 

"Profesorius Karveris suabejojo. Tasai stambus, lieme- 
ningas, raudonskruostis vyras ėjo lėtai ir oriai, Jis vilkėjo 
šiltųjų kraštų keliautojų uniforma, nors Lorėjaus klima- 
tas buvo vidutiniškas. Profesorius nepaleido iš rankų 
šmaikščio, o prie šono jam kabojo stambaus kalibro re- 
volveris — lygiai toks kaip Fredo. 

— Jei tu neapsirikai, — iš lėto prašneko Karveris,— čia, 
taip sakant, nemažas jų laimėjimas. 

— Eime! — tarė Fredas. 

Keturi šregų medžiotojai nešė sužeistą draugą prie 
vaistinės lūšnelės, ir Karveris su Fredu nužingsniavo iš 
paskos. Medžiotojai buvo gerokai nusigalavę: tur būt, jų 
kelionė į kaimą truko ne dieną ir ne porą dienų, nes pa- 
prastai jie lindi pačiose lietaus medžių tankmėse. 

— Panašus į numirėlį, a?— sušnibždėjo Fredas. 

Profesorius Karveris linktelėjo. Gal prieš mėnesį jam 
pavyko nufotografuoti šregą puikiu rakursu, aukšto, drūto 

medžio viršūnėje. Jis žinojo, kad šregas — stambus, pik- 
tas ir greitas grobuonis, turintis gyvą galybę nagų, ragų 
ir ilčių. Be to, tai vienintelis planetoje gyvūnas, kurio 
mėsos nedraudžia valgyti aibė tabu. Čiabuviams tenka 
arba galabyti šregus, arba žūti iš bado. 

Tačiau sužeistasis nepakankamai vikriai naudojosi ieti- 
mi ir skydu, ir šregas perplėšė jį nuo gerklės iki dubens. 
Nors žaizda tučtuojau buvo aptvarstyta džiovintais lapais, 
medžiotojas neteko daug kraujo. Laimė, jis buvo be są- 
monės. 

-— Jis nieku gyvu nepasveiks,— tarė Karveris.— Tikras 
stebuklas, kad ištvėrė iki šiol. Vien šoko pakanka, ką jau 
besakyti apie žaizdos ilgumą ir gilumą. 

— Na, pamatysite,— tarė Fredas. 

Staiga kaimas nubudo. Vyrai ir moterys, pilkaodžiai, su 
gumbuotomis galvomis, tyliai žvelgė į medžiotojus, trau- 
kiančius link vaistinės lūšnelės. Šiukšlininkas irgi nebedir- 
bo — norėjo pažiūrėti. Vienintelis kaimo vaikas stovėjo 
priešais tėvų lūšnelę ir, įsikišęs į burną nykštį, spoksojo 
į procesiją. Medžiotojų pasitikti išėjo gydytojas Degas, 
jau spėjęs užsidėti ritualinę kaukę. Buvo susirinkę dak- 
tarai šokėjai — jie skubiai grimavosi. 

— Tu manai, pavyks jį užlopyti, daktare?— paklausė 
Fredas. 

— Tikėsimės, — pamaldžiai atsakė Degas. 

Visi suėjo į blausiai apšviestą vaistinės lūšnelę. Sužeis- 
tasis lorėjietis buvo atsargiai paguldytas ant žolinio čiuži- 
nio, ir šokėjai pradėjo priešais jį apeiginį vaidinimą. 
Degas užtraukė iškilmingą giesmę. 

— Nieko neišeis, — tarė Fredui profesorius Karveris, 
tarsi būtų nesavanaudiškai stebėjęs, kaip veikia garinis 
ekskavatorius.— Perdaug vėlu, kad tikėjimas išgydytų. 
Paklausyk, kaip jis kvėpuoja. Ar tau neatrodo, kad vis 
blogiau? 

. — Tikra teisybė, — atsakė Fredas. 

Degas pabaigė savo giesmę ir palinko prie sužeisto me- 
džiotojo. Lorėjietis kvėpavo sunkiai, vis lėčiau ir silp- 
niau... 


mažą medinį vamzdelį, ištraukė kamštį ir prikišo mirštan- 
čiajam prie lūpų. Medžiotojas išgėrė, kas buvo vamzde- 
lyje. Ir staiga... | 

Karveris sumirksėjo akimis, o Fredas džiaugsmingai 
šyptelėjo. Medžiotojas ėmė giliau kvėpuoti. Žemės gyven- 
tojų akivaizdoje baisi plėštinė žaizda ėmė randėti, paskui 
virto plonu rausvu rumbeliu ir pagaliau beveik nežymiu 
baltu ruoželiu. | 

Medžiotojas atsisėdo, pasikasė galvą, kvailokai nusišai- 
pė ir pranešė norįs gerti, geriau kokių nors svaigalų. 

Čia pat, nieko nelaukdamas, Degas iškilmingai pradėjo 
pokylį. Ų 

Karveris ir Fredas pasitraukė į lietaus medžių miško 
kraštą pasitarti. Profesorius žengė tarsi lunatikas, atkišęs 
nukarusią apatinę lūpą ir retkarčiais kraipydamas galvą. 

— Na tai kaip?— paklausė Fredas. 

— Pagal visus gamtos dėsnius šitaip neturėtų būti, — 
apstulbęs sumurmėjo Karveris— Nė viena medžiaga pa- 
saulyje neduoda tokios reakcijos. O praeitą naktį tu irgi 
matei, kaip ji veikia? 

— Žinoma, velniai griebtų,— patvirtino Fredas. — Atne- 
šė medžiotoją — jam buvo nutraukta pusė galvos. Jis pra- 
rijo gurkšnį šito skysčio ir išgijo mano akyse. 

—- Sena žmonijos svajonė,— balsu mąstė profesorius 
Karveris.— Panacėja nuo visų ligų. 

— Už tokį vaistą galėtume užsiprašyti didžiausius pini- 
gus, — tarė Fredas. 

— Taip, galėtume... o be to, atliktume savo pareigą 
mokslui, — griežtai paakino jį profesorius Karveris.— 
Taip, Fredai, aš irgi manau, kad reikėtų gauti šiek tiek 
tos medžiagos. 

Jie apsigręžė ir tvirtu žingsniu leidosi atgal į kaimą. 

Ten buvo pats šokių įkarštis — juos atliko įvairių gimi- 
ninių bendruomenių atstovai. Kai Karveris ir Fredas grį- 
žo, šoko satgohaniai, išpažįstą kultą, garbinantį panašų 
į elnią vidutinio didumo gyvūną. Juos galėjai pažinti iš 
trijų raudonų taškų kaktoje. Savo eilės laukė dresfeidai ir 
taganjai, praminti kitų 'miško gyvūnų vardais. Žvėris, ku- 
riuos viena ar kita giminė laikė savo globėjais, saugojo 
tabu, ir juos žudyti buvo griežčiausiai uždrausta. Kar- 
veriui niekų gyvu nesisekė racionalistiškai išsiaiškinti 
čionykščių papročių. Lorėjiečiai atkakliai vengdavo šne- 
kėti šia tema. | | 

Gydytojas Degas buvo nusiėmęs ritualinę kaukę. Jis sė- 
dėjo prie vaistinės lūšnelės durų ir stebėjo šokius. Žemės 
gyventojams priėjus, jis atsistojo. 

— Ramybė jums! — pasveikino jis. 

— Ir tau taip pat,— atsakė Fredas.— Neblogai padir- 
bėjai šįryt. | 

Degas kukliai nusišypsojo: 

— Dievai teikėsi išklausyti mūsų maldų. 

— Dievai?— paklausė Karveris.— O man pasirodė, kad 
didžiumą darbo nuveikė serumas. 

— Serumas? Ak, sersio sultys! — Tuos žodžius Degas 
palydėjo kupinu. giliausios pagarbos ritualiniu mostu.— 
Taip, sersio sultys — visų lorėjiečių išsigelbėjimas. 

— Mes norėtume jų nusipirkti, — atvirai pasakė Fre- 
das, visai nepaisydamas, kad profesorius Karveris nepa- 
tenkintas susiraukė.— Kiek paimsi už galoną? 

— Nuolankiai prašau man atleisti — atsakė Degas. 

— Ką pasakytumėt apie gražius karolius? Arba veid- 
rodį? Gal jums labiau patiktų pora plieninių peiliųė 

— Šitaip negalima daryti — griežtai atsisakė gydyto- 
jas.— Sersio sultys šventos. Jomis gydyti galima tik tada, 
kai tatai patinka dievams. 

— Nedumk man akių, — iškošė pro dantis Fredas, ir 
ligūstai geltoni jo skruostai nuraudo.— Tu manai, išgama, 
kad tau pavyks... 

— Mes labai gerai suprantame,— ėmė meilikauti Kar- 
veris.— Žinome, kas yra šventi dalykai. Kas šventa, tai 
šventa. Jų neturi liesti nevertos rankos. 

— Jūs iš proto išėjote,— šnipštelėjo Fredas angliškai. 

— Tu išmintingas Žmogus, — oriai atsakė Degas.— Tu 
supranti, kodėl turiu atmesti jūsų prašymą. 

—- Žinoma. Bet koks keistas sutapimas, Degai,— savo 
tėvynėje aš taip pat gydytojauju. 

— Štai kaip? Aš nežinojau. 

— Taip jau yra. Atvirai sakant, aš laikomas puikiausiu 
savo srities gydytoju. | 

— Tai tu, tur būt, labai šventas žmogus, — tarė Degas, 
nulenkęs galvą. | 

— Jis ir iš tiesų šventas, — reikšmingai įterpė Fredas.— 
Švenčiausias iš visų, kuriuos tau lemta čionai matyti. 

— Fredai, susimildamas, nereikia, — paprašė Karveris ir 
panarino akis, lyg būtų labai sumišęs. Jis tdrė gydytojui: 

— Tatai teisybė, nors aš ir nemėgstu, kai apie tai kal- 
bama. Va kodėl šiuo atveju, pats supranti, nebus nuodė- 
mės duoti man truputį sersio sulčių. Priešingai, tavo, kaip 
žynio, pareiga pasidalinti su manimi tomis sultimis, 

Gydytojas ilgai mąstė, ir jo beveik lygiame veide vos 
pastebimai atsispindėjo prieštaringi jausmai. Pagaliau jis 
tarė: 

— Tur būt, visa tai teisybė. Bet, tikra bėda, aš negaliu 
išpildyti jūsų prašymo. 

— Kodėl gi? 

— Todėl, kad sersio sulčių labai maža, tiesiog be galo 
maža. Jų vos užtenka mums patiems. 

Degas liūdnai šyptelėjo ir nuėjo. 

Kaimo gyvenimas, paprastas ir vienodas, ėjo savo vėžė- 
mis. Šiukšlininkas lėtai vaikščiojo gatvėmis, šlavinėdamas 

jas savo šluota. Medžiotojai traukė miško takeliais, ieško- 
dami šregų. Moterys taisė valgį ir prižiūrėjo vienintelį to 
kaimo vaiką. Žyniai ir šokėjai kas vakarą meldėsi, kad 
anksti rytą patekėtų saulė. Visi buvo savaip, romiai ir 
nuolankiai, patenkinti gyvenimu. 

Visi, tik ne Žemės gyventojai. 

Jie dar keletą kartų šnekučiavosi su Degu ir nejučio- 
mis iškvotė visas sersio sulčių paslaptis ir sužinojo, kaip 
sunku jų gauti. . 

Augalas“ sersis — skurdus krūmokšnis. Natūraliomis są- 
lygomis jis blogai auga. Be to, jų dirbtinai neužveisi, 
o persodinti jie visai neprigyja. Belieka tik rūpestingai 
deginti piktžoles aplink sersi ir tikėtis, kad jis pražys. 
Tačiau dažniausiai sersio krūmai vienus kitus metus kovo- 
ja dėl būvio, o paskui ima džiūti. Tik nedaugelis pražysta 
ir jau retai kuris išsilaiko taip ilgai, kad prisirpina charak- 
teringas raudonas uogas. | 

Iš sersio uogų spaudžiamas eliksiras, kuris lorėjiečiams 
tas pat, kas gyvenimas. 


— Be to, reikia atsiminti, — pasakė Degas,— kad sersio 
krūmų pasitaiko retai ir toli vienas nuo kito. Kartais mes 
ieškome ištisus mėnesius, o randame vienui vieną krūmelį 
su uogomis. O tos uogos išgelbėja gyvybę tik vienam 
lorėjiečiui, daugių daugiausia dviem. 

— Liūdna, — užjautė Karveris.— Bet jeigu gerai patrę- 
šus dirvą.. 

— Jau viską bandėme. 

— Suprantu, — rimtai tarė Karveris,— jūs labai verti- 
nate sersio sultis. Bet jeigu paskirtumėte mums nors tru- 
putėlį — vieną kitą pintą, mes nuvežtume į Žemę, ištirtu- 
me ir pasistengtume susintetinti. Tada gautumėte jų kiek 
tinkami. 

— Bet mes nesiryžtame skirtis netgi su vienu lašu, Pa- 
stebėjote, kiek mažai pas mus vaikų? 

Karveris linktelėjo. 

— Vaikai gimsta labai retai. Visas mūsų gyvenimas — 
nuolatinė mūsų rasės kova dėl būvio. Reikia saugoti kiek- 
vieno lorėjiečio gyvybę, kol į jo vietą atsiras kūdikis. Bet 
laimėti gali, tik nuolat ir nenuilstamai ieškodamas sersio 
uogų. Ir amžinai jų trūksta — gydytojas atsiduso.— Am- 
žinai trūksta. 

— Nejaugi tos sultys viską gydo?— paklausė Fredas, 

— Taip, ir ne tik gydo. Tam, kas paragauja sersio, gy- 
venimas pailgėja penkiasdešimt metų. 

Karveris išplėtė akis. Lorėjuje penkiasdešimt metų maž- 
daug lygūs šešiasdešimt trims Žemės metams. 

Sersis — ne tik žaizdas gydantis vaistas, ne tik regene- 
ruojanti priemonė! Jis ir ilgaamžiškumo gėrimas! 

Karveris patylėjo, mąstydamas, kad gerai būtų savo 
gyvenimą prailginus šešiasdešimt metų, paskui paklausė: 

— O kas būtų, jei, praėjus tiems penkiasdešimt metų, 
lorėjietis vėl išgertų sersio? 

— Nežinia, — atsakė Degas.— Nė vienas lorėjietis ne- 
gers sersio antrąkart, kai jo ir taip pernelyg maža. 

Karveris ir Fredas susižvalgė. 

— (O dabar atidžiai išklausyk mane, Degai,— tarė pro- 
fesorius Karveris ir prabilo apie šventą pareigą mokslui, 
Mokslas, paaiškino jis gydytojui, pranoksta rasę, pranoks- 
ta tikėjimą, pranoksta religiją. Ištobulėjęs mokslas pra- 
noksta patį gyvenimą. Pagaliau, jei ir numirs dar keli 
lorėjiečiai, kas čia tokio? Šiaip ar taip, anksčiau ar vė- 
liau jie neišvengs mirties. Svarbu, kad Žemės mokslas 
gautų sersio sulčių pavyzdį. 

— Gal tavo žodžiai ir teisingi — atsiliepė Degas,— bet 
man aiškų, ką turiu daryti. Kaip saniheriatų religijos žy- 
nys, aš paveldėjau šventą pareigą saugoti savo tautos gy- 
vybę. Aš nepaminsiu po kojų savo priedermės. 

Jis apsigręžė ir nuėjo. Žemės gyventojai grįžo į žvaigž- 
dėlaivį nieko nepešę. | 

Išgėręs kavos, profesorius Karveris atidarė rašomojo 
stalo stalčių ir išsitraukė rankraštį ,,Ne Žemės rasių įgim- 
to nepilnavertiškumo slaptosios priežastys“. Su meile jis 
perskaitė paskutinį skyrių, specialiai traktuojantį vieną 
klausimą — apie Lorėjaus gyventojų nepilnavertiškumo 
kompleksą. Paskui profesorius Karveris padėjo rankraštį 
į šoną. 

— Beveik baigta, Fredai,— pranešė jis padėjėjui — 
Darbo liko savaičiukei — na, daugių daugiausia, dviem! 

— Hm,— numykė Fredas, stebėdamas kaimą pro iliu- 
minatorių. 

— Klausimas bus baigtas,— paskelbė Karveris.— Kny- 
ga galutinai įrodys įgimtą Žemės gyventojų pranašumą. 
Mes ne kartą, Fredai, esame patvirtinę savo pranašumą 
ginklu, esame įrodę jį ir galinga pažangia technika. Da- 
bar jis įrodytas šalta logika. 

Fredas linktelėjo. Jis žinojo, kad profesorius cituoja 
savo knygos įžangą. 

— Niekas neturi pastoti kelio dideliam tikslui, — tarė 
Karveris.— Tu pritari tam, ar ne? 

—- Aišku, — išsiblaškęs patvirtino Fredas.— Svarbiausia 
knyga. Parodykite išgamoms jų vietą. 

— Aš, po teisybei, ne tą turėjau galvoje. Bet juk Ži- 
nai, ką noriu pasakyti. Šitaip susidėjus aplinkybėms, gal 
geriau išmesti sersį iš galvos. Gal reikėtų pasitenkinti tuo, 
kad baigėme pradėtą darbą. | 

Fredas atsigręžė ir žvilgtelėjo šeimininkui į akis. 

— Profesoriau, kaip manote, kiek jums pavyks išspausti 
iš tos knygos? 

— A? Na ką gi, paskutinė, jei prisimeni, buvo gana 
gerai išparduota. Šitoji turės dar didesnę paklausą. De- 
šimt, o gal ir dvidešimt tūkstančių dolerių! — Jis teikėsi 
vos pastebimai šyptelėti — Matai, man pasisekė išsirinkti 
temą. Žemėje platūs skaitytojų sluoksniai aiškiai domisi 
šiuo klausimu, o mokslininkui tas labai malonu. 

— Sakykime netgi, kad jūs gausite penkiasdešimt tūks- 
tančių. Vištelei ir grūdelis brangus. O ar žinote, kiek 
galima uždirbti iš mėgintuvėlio sersio sulčių? 

— Šimtą tūkstančių?— nedrąsiai spėjo Karveris. 

— Juokiatės! Įsivaizduokite, kad miršta koks nors tur- 
tuolis, o mes turime vienintelį vaistą, kuris jį išgydytų. 
Juk jis viską atiduos! Milijonus! 

— Manau, kad tu neklysti, — sutiko Karveris — Ir mes 
įneštume nepaprastai vertingą indėlį į mokslą. Bet, deja, 
gydytojas nieku gyvu neparduos mums nė lašo. 

— Pirkimas — toli gražu ne vienintelis būdas savo tiks- 
lui pasiekti. — Fredas išsitraukė iš dėklo revolverį ir su- 
skaičiavo šovinius. 

— Žinoma, žinoma, — tarė Karveris, ir jo rausvi skruos- 
tai truputį pabalo.— Bet ar turime teisę... 

— O kaip jūs manote? 

— Ką gi, jie tikrai nepilnaverčiai. Manau, kad patei- 
kiau gana įtikinamų argumentų. Galima drąsiai tvirtinti, 
kad Visatos mastu jų gyvybė nedaug verta. Hm, taip... 
taip, Fredai, tokiu preparatu mes galėtume gelbėti gyvy- 
bę Žemės gyventojams! | 

— Galėtume gelbėti savo gyvybę, — tarė Fredas.— Kas 
nori per anksti užversti kojas? V 

Karveris atsistojo ir nesvyruodamas atsegė savo revol- 
verio dėklą. 

— Atmink,— tarė jis Fredui,— mes ryžtamės tam žings- 
niui mokslo ir Žemės labui. | 

— Tikra teisybė, profesoriau,— nusišaipė Fredas ir pa- 
suko prie liuko. 

Jie rado Degą netoli vaistinės lūšnelės. Karveris pareiš- 
kė be. jokių įžangų: 

— Mums reikia gauti sersio sulčių. 

— Aš jau aiškinau jums, — nustebo gydytojas.— Papa- 
sakojau, kodėl tatai neįmanoma. 

— Mums žūt būt reikia,— parėmė šefą Fredas. Jis iš- 
sitraukė iš dėklo revolverį ir nuožmiai pažvelgė į Degą. 

— Ne, 

— Manai, aš juokus krečiu?— paniuro Fredas.— Žinai, 
koks čia ginklas? 

— Mačiau, kaip jūs šaudote, 

— Gal manai, kad pasidrovėsiu šauti į tave? 

— Aš nebijau. Bet sersio negausi. 

—- Šausiu,— įtūžęs ėmė rėkti Fredas.— Prisiekiu, šausiu. 

Už gydytojo nugaros pamažu rinkosi Lorėjaus gyven- 
tojai. Pilkaodžiai, su gumbuotais kiaušais, jie tyliai stojo 
į savo vietas; medžiotojai laikė rankose ietis, kiti kaimie- 
čiai buvo apsiginklavę peiliais ir akmenimis. 

— Jūs negausite sersio,— tarė Degas. 

Fredas neskubėdamas nusitaikė. | 

— Liaukis, Fredai.— sunerimo Karveris,— jų čia visa 
kupeta... Ar verta... 

Liesas Fredo kūnas pasitempė, pirštas pabalo ir palietė 
gaiduką. Karveris užsimerkė. 

Stojo kapų tyla. 

Staiga pokštelėjo šūvis. 

Karveris baukščiai atsimerkė. 

Gydytojas stovėjo kaip stovėjęs, tik jo keliai tirtėjo. 
Fredas atlaužė gaiduką. Kaimiečiai tylėjo. Karveris ne 
tuojau suprato, kas atsitiko. Pagaliau jis pastebėjo Šiukš- 
lininką. | 

Šiukšlininkas gulėjo įsikniaubęs į žemę, ištiestoje kai- 
rėje rankoje vis dar spausdamas šluotą; jo kojos kiek 
trūkčiojo. Iš skylės, kurią Fredas taikliai jam buvo pra- 
mušęs kaktoje, sroveno kraujas. 

Degas palinko prie Šiukšlininko, bet greitai atsitiesė. 

— Negyvas,— tarė gydytojas. | 

— Čia tik pradžia — pagrasino Fredas, taikydamas 
į kažkokį medžiotoją. | 

— Ne! — sušuko Degas. 

Fredas pažvelgė į jį, klausiamai pakėlęs antakius. 

— Atiduosiu tau sultis, — paaiškino Degas.— Atiduosiu 
tau visas, kiek turime, sersio sultis. Bet jūs abu tučtuo- 
jau išsinešdinsite iš Lorėjaus! 

Jis puolė į lūšnelę ir bematant grįžo su trimis mediniais 
vamzdeliais ir įbruko juos Fredui į rankas. 

— Pavyko, proiesoriau— tarė Fredas.— Reikia neš- 
dintis, 

Jie praėjo pro tylinčius kaimiečius ir traukė prie 
žvaigždėlaivio. Staiga švystelėjo kažkoks ryškus, saulėje 
tviskantis daiktas. Fredas sustaugė iš skausmo ir išmetė 
iš rankų revolverį. Profesorius Karveris skubiai jį pa- 
kėlė. 

— Kažkoks pašlemėkas mane užkliudė, — tarė Fredas.— 
Duokite revolverį! 

Išbrėžusi riestą lanką, jiems prie kojų įsmigo į žemę 
ietis, 

— Jų pernelyg daug, — sumetė Karveris.— Paskubė- 
kime! 

Jie pasileido prie žvaigždėlaivio ir, nors aplinkui švil- 
pė ietys ir peiliai, laimingai atbėgo ir įlipę užvožė liuką. 

— Pigiai atsipirkome,— tarė Karveris, gaudydamas 
kvapą, ir atsišliejo į liuką. — Ar nepametei serumo? 
 — Štai jis — atsakė Fredas, trindamas ranką.— Velnias! 

— Kas atsitiko? || 

— Ranka nutirpo. 

Karveris apžiūrėjo žaizdą, rimtai sučiaupė lūpas, bet 
nieko nepasakė. 

— Nutirpo,— pakartojo Fredas.— Ar tik neužnuodytos 
jų ietys? | 

— Gal būt,— pritarė profesorius Karveris. 

— Užnuodytos!— sukliko Fredas.— Žiūrėkite, jau kei- 
čiasi žaizdos spalva! 

Iš tikrųjų, žaizdos kraštai pajuodo ir atrodė lyg gangre- 
nuoti. 

— Suliidinas,— parekomendavo Karveris.— Ir penicili- 
nas. Nėra ko jaudintis, Fredai. Šiuolaikinė Žemės farma- 
kologija. .. 

— „..gali visai nepaveikti šių nuodų. Atidarykite vieną 
vamzdelį! | 

— Bet, Fredai,— prieštaravo Karveris— mūsų turimos 
sersio atsargos labai menkos. Be to... 

— Velniop! — įniršo Fredas. Sveikąja ranka jis paėmė 
vieną vamzdelį ir dantimis ištraukė kamštį. 

— Palauk, Fredai! 

— Dar ko! 

Fredas ištuštino vamzdelį ir numetė ant grindų. Kar- 
veris susierzinęs tarė; | | 

— Aš tik norėjau pasakyti, kad neištirto serumo ne- 
vertėtų duoti Žemės gyventojams. Juk mes nežinome, 
kaip reaguoja Žmogaus organizmas į šią medžiagą. Aš no- 
rėjau tau gero. | 

— Kaipgi, norėjote,— nusišaipė Fredas— Geriau pa- 
žvelkite, kaip veikia šis vaistas. 

Pajuodusi žaizda atgavo sveiko kūno spalvą ir dabar 
rumbėjo. Netrukus liko tik baltas rando ruoželis. Paskui 
ir jis dingo, o jo vietoje buvo matyti rausva stangri oda. 

— Geras daiktas, a?— džiūgavo Fredas, ir jo balsas 
skambėjo kiek isteriškai. — Veikia, profesoriau, veikia! Iš- 
gerk ir tu, bičiuli, gyvenk dar penkiasdešimt metų! Kaip 
manai, ar pavyks mums šį daiktą susintetintięį Jis vertas 
milijono, dešimt milijonų, milijardo! O jei nepavyks, tai 
turime po ranka gerąjį senąjį Lorėjų! Galima apsilankyti 
kas pusšimtį ar kiek metelių ir pasirūpinti daugiau! Jis ir 
skanus, profesoriau. Visai kaip... kas atsitiko? 

Profesorius Karveris įsmeigė į Fredą iš nustebimo iš- 
plėstas akis. 


70 


— Kas yra?— šaipydamasis paklausė Fredas.— Bene 
siūlės persimetė? Į ką jūs čia spoksote? 

Karveris neatsakė. Jam virpėjo lūpos. Jis iš lengvo pa- 
sitraukė atbulas. 

— Po velnių, kas atsitiko? 

Fredas metė į profesorių nirtulingą žvilgsnį, paskui puo- 
lė į Žvaigždėlaivio priekį ir pasižiūrėjo į veidrodį. 

— Kas mane ištiko? 

Karveris mėgino prabilti, bet žodžiai įstrigo gerklėje. 
Neatitraukdamas akių, jis stebėjo, kaip Fredo bruožai 
pamažu keičiasi, nyksta, dingsta, tarytum gamta greito- 
siomis darytų protingos gyvybės eskizą. 

Fredo galvoje iššoko keisti gumbai. Rausva oda iš lėto 
virto pilka. 

— Aš gi patariau tau luktelėti, — atsiduso Karveris. 

— Kas darosi? — baukščiai sukuždėjo Fredas. 

— Matai,— atsakė Karveris,— tur būt, čia rudimentinis 
sersio efektas. Lorėjuje, pats žinai, praktiškai niekas ne- 
gimsta. Kad ir kokios būtų gydomosios sersio savybės, 
toji rasė jau kažin kada turėjo išmirti. Taip ir būtų atsi- 
tikę, jei sersis nepasižymėtų ir kitokiomis savybėmis — 
jei nesugebėtų žemiausias gyvūnų formas paversti aukš- 
čiausia — protingais lorėjiečiais. 

„— Beprotiška mintis! 

— Darbinė hipotezė, pagrįsta Dego teiginiu, kad ser- 
sis — visų lorėjiečių išsigelbėjimas. Bijausi, kad čia glūdi 
tikroji žvėrių kulto prasmė ir jiems uždėto tabu priežas- 
tis. Įvairūs gyvūnai buvo, tur būt, tam tikrų lorėjiečių 
grupių, o gal ir visų lorėjiečių, protėviai. Net kalbėti šia 
tema draudžia tabu; čiabuviai aiškiai jaučiasi esą nepil- 
naverčiai, nes dar taip neseniai nustojo buvę gyvūnais. 

Karveris nuilsęs pasitrynė kaktą. | 

— Galima spėti,— toliau kalbėjo jis,— kad sersio sul- 
tys vaidina nemažą vaidmenį visos rasės gyvenime. Kal- 
bant teoriškai... | 

— Velniop teorijas,— burtelėjo Fredas, baisėdamasis, 
kad jo balsas paliko kimus ir gerklinis kaip lorėjiečių.— 
Profesoriau, padarykite ką nors! 1 

— Nieko negaliu padaryti. 

— Gal Žemės mokslas. .. 

— Ne, Fredai,— tyliai tarė Karveris. 

— Ką? | 

— Fredai, būk geras, pasistenk suprasti. Aš negaliu 
paimti tavęs į Žemę. 

— Ką jūs turite galvoje? Jūs, tur būt, pakvaišote! 

— Visai ne. Kaip aš galiu, tave parvežęs, papasakoti 
tokią fantaziją? Visi manys, kad tavo istorija — ne kas ki- 
ta, kaip grandiozinė mistifikacija. 

— Bet... 

— Netrukdyk. Niekas manimi nepatikės. Veikiau pati- 
kės, kad tu nuostabiai galvotas lorėjietis. Vien tik savo 
buvimu, Fredai, tu paneigsi pradinę mano knygos tezę! 

— Negali būti, kad jūs mane paliktumėte,— suvebleno 
Fredas.— Jūs taip nepadarysite. 

Profesorius Karveris vis dar laikė rankose abu revol- 
verius. 

Vieną jis užsikišo už -diržo, o antrąjį nutaikė į Fredą. 

— Aš neketinu statyti į pavojų savo viso gyvenimo 
darbą. Eik iš čia, Fredai. 

— Nel 

— Aš nejuokauju. Nešdinkis, Fredai. 

— Neisiu! Jums teks šauti! 

— Jei reikės — iššausiu,— užtikrino jį Karveris— Nu- 
šausiu ir išmesiu. 

Jis nutaikė. 

Fredas pasitraukė atbulas prie liuko, nuėmė skląsčius, 
atidarė. 

Lauke tyliai lūkuriavo kaimiečiai. 

— Ką jie man padarys? 

— Iš tiesų gaila, Fredai —tarė Karveris. 

— Neisiu! — spygtelėjo Fredas ir abiem rankom nusi- 
tvėrė liuko angos. 

Karveris nustūmė jį į laukiančios minios rankas, o įkan- 
din jo sviedė du likusius vamzdelius sersio sulčių. 

Tada Karveris skubiai užvožė liuką, nenorėdamas mas 
tyti, kas bus toliau. 

Nepraėjus nė valandai, jis jau buvo išniręs iš aukštuti- 
nių atmosieros sluoksnių. 

Kai jis grįžo į Žemę, jo knyga „Ne Žemės rasių įgimto 
nepilnavertiškumo slaptosios priežastys“ buvo paskelbta 
istorine lyginamosios antropologijos. gaire. Tačiau beveik 
iš karto teko susidurti su tam tikromis komplikacijomis. 

Į Žemę grįžo kažkoks kapitonas astronautas, pavarde 
Džonsas, kuris teigė aptikęs Lorėjaus planetoje čiabuvį, 
visais atžvilgiais prilygstantį Žemės gyventojui. Savo 
žodžiams patvirtinti kapitonas Džonsas grojo magnetofo- 
ninius įrašus ir demonstravo kino juostas. 

Kurį laiką Karverio tezė atrodė abejotina, kol Karveris 
pats ištyrė daiktinius priešininko įrodymus. Tada jis su 
negailestinga logika pareiškė, kad vadinamasis superlorė- 
jietis, ta Lorėjaus tobulybė, kuri, jei taip galima pasakyti, 
prilygsta Žemės gyventojams, Lorėjuje stovi ant pačios 
žemiausios hierarchinės pakopos: jis — Šiukšlininkas, tat 
aiškiai rodo platus juodas ruožas jo veide. 

Kapitonas astronautas nesiginčijo, kad taip ir yra. 

Kodėl gi, dėstė Karveris, tam superlorėjiečiui, nepai- 
sant visų jo išgarbintų sugebėjimų, nepavyko pasiekti 
nors kiek tinkamesnės padėties toje niekingoje visuome- 
nėje, kurioje jis gyvena? 

Šis klausimas užčiaupė burną kapitonui ir jo šalinin- 
kams ir netgi visiškai sutrynė į miltus jų mokyklą. Ir 
dabar visoje Galaktikoje mąstantys Žemės gyventojai pri- 
taria Karverio doktrinai, kad ne Žemės būtybės iš pri- 
gimties nepilnavertės. 


DĖL KO VERTA GYVENTI 


Kerinas padarė išvadą, kad dabartinė bloga jo nuotaika 
dar nuo praeitos savaitės, kai nusižudė Mileris. Tačiau vis 
tiek jis jautė neaiškią instinktyvią baimę, tūnančią kažkur 
sąmonės gilumoje. Kvaila. Milerio savižudybė jam nerūpi. 

Tačiau kodėl nusižudė tas linksmas storulis? Mileris 
turėjo viską, dėl ko verta gyventi: žmoną, vaikų, gerą 
darbą ir visus amžiaus sukurtus prabangos stebuklus. Ko- 
dėl jis taip padarė? 

— Labas rytas, brangusis, — tarė Kerinui žmona, kai jie 
sėdo pusryčiauti. 

— Labas rytas, vaikuti. Labas rytas, Bili. 

Sūnus kažką burbtelėjo. 

Į kito širdį neįlįsi, nusprendė Kerinas, sukdamas diske 
pusryčių patiekalų numerius. Naujasis automatinis „„Avin- 
jon elektrik“ firmos virėjas tiekė ir serviravo puikų 
maistą. 

Jis tebebuvo blogai nusiteikęs; juo pikčiau, kad šian- 
dien Kerinas norėjo gerai jaustis. Jam poilsio diena, ir 
turi ateiti ,Avinjon elektrik“ inspektorius. Tai reikšminga 
diena. 

Jis pakilo iš užstalės drauge su sūnumi. 

— Viso gero, Bili. 

Sūnus tylomis linktelėjo, pasiėmė kuprinę ir išėjo į mo- 

kyklą. Kerinas nusistebėjo: gal ir jam kas drumsčia ra- 
mybęė Jis vylėsi, kad ne. Gana šeimai ir vieno hipo- 
chondriko. 

— Iki pasimatymo, vaikuti— Jis pabučiavo einančią 
pirkinių žmoną. 

„Šiaip ar taip, ji laiminga“, — pagalvojo jis, lydėdamas 
ją akimis iki vartelių. Jam rūpėjo, kiek pinigų ji paliks 
„Avinjon elektrik“ parduotuvėje. 

Žvilgtelėjęs į laikrodį, jis sumetė, kad „A. E.“ inspek- 
torius ateis po pusvalandžio. Geriausias būdas nusikratyti 
bloga nuotaika — nuplauti ją, tarė jis sau ir patraukė 
į dušo kambarį. 

Dušo kambarys buvo tviskantis plastmasės stebuklas, ir 
jo prabanga grąžino Kerinui beveik prarastą sielos ramy- 
bę. Jis sumetė drabužius į „A. E.“ skalbimo-lyginimo au- 
tomatą ir nustatė dušo reguliatorių kiek aukščiau padalos 
„gaivinantis“. Kūną užliejo vandens čiurkšlė, kurios tem- 
peratūra buvo penkiais laipsniais aukštesnė už normalią 
odos temperatūrą. Žavu! O paskui žmogus sausai nusi- 
trini automatiniu „A. E.“ rankšluosčiu ir lieki žvalus. 
"Šaunu, galvojo jis, kol rankšluostis tampė ir mankšti- 
no kiekvieną raumenį. Bet kitaip ir negali būti, priminė 
jis sau. Automatinis ,„A. E.“ rankšluostis drauge su skuti- 
mosi reikmenimis atsiėjo trisdešimt dolerių plius mokestis. 

O vis dėlto rankšluostis vertas tų pinigų, nusprendė jis, 
kai išlindo skustuvas ir nugremžė vos prasikalusią barz- 
dą. Pagaliau, ko vertas gyvenimas, jei nesidžiaugsi pra- 
bangos dalykais? | 

Kai jis išjungė automatinį rankšluostį, oda maloniai 
dilgsėjo. Jis turėjo jaustis kuo puikiausiai, bet nesijautė. 
Į smegenis tolydžio skverbėsi mintys apie Milerio savi- 
žudybę ir drumstė poilsio dienos ramumą. 

Gal dar kas nors jaudino Keriną? Namie, žinoma, vis- 
kas gerai. Dokumentai inspektoriui paruošti. 

— Ar ko nepamiršau?— paklausė jis balsiai. 

— Po penkiolikos minučių ateis ,„„Avinjon elektrik“ 
inspektorius, — sušnibždėjo vonioje įtaisytas sieninis 
„A.E.“ firmos sekretorius. 

— Žinau. O dar? 

Sieninis sekretorius ištarškėjo susikaupusias jo atmin- 
tyje Žinias — devynias galybes smulkmenų: kad reikia 
palaistyti gazoną, patikrinti reaktobilį, nupirkti pirmadie- 
niui veršienos šnicelių ir t. t. Smulkmenos, kurioms iki 
šiol vis nelikdavo laiko. 

„Gerai, užteks.“ Jis leidosi automatinio „A. E.“ liokajaus 
aprengiamas, ir tasai mikliai aptaisė jo kaulėtą figūrą kaž- 
kokiais naujais audiniais. Tualeto pabaigai buvo paskleis- 
tas debesėlis modernių vyriškų kvepalų, ir Kerinas, atsar- 
giai skverbdamasis tarp išdėliotų pasieniais aparatų, nu- 
ėjo į svetainę. : 

Greitai apžvelgęs sieninius diskus ir prietaisus, jis įsi- 
tikino, kad namuose viešpatauja tvarka. Indai po pus- 
ryčių išplauti ir padėti į vietą, dulkės visur nušluostytos, 
grindys nulakuotos ir blizga kaip veidrodis, žmonos suk- 
nelės sukabintos drabužinėje, o raketinių laivų modeliai, 
kuriuos meistravo sūnus, sudėti į sieninę spintą. | 

Nesijaudink, hipochondrike, piktai sutramdė jis save. 

Durys pranešė: „Pas jus misteris Petisas iš „„Avinjon 
elektrik" finansų skyriaus.“ | 

Kerinas buvo beliepiąs durims atsiverti, bet laiku pa- 
stebėjo automatinį barmeną. | 

Dieve Mielas, kaipgi jis nepagalvojo apie tai? 

Automatinis barmenas pagamintas „„Kastil motors“ fir- 
mos. Kerinas įsigijo jį silpnumo akimirką. „A. E.“ inspek- 
torius dėl to per daug nedžiūgaus, nes jo firma irgi iš- 
leidžia tokius automatus. . | 

Jis nurideno barmeną į virtuvę ir liepė durims atsi- 
veiti. 4 | 

— Sveiki, sere. Šiandien puiki dienelė, — tarė misteris 
Petisas. 

"Tasai aukštas, orus vyras vilkėjo senamadišku tvidu. Jo 
akių kampučiuose buvo susimetusios raukšlelės, kaip 
žmonių, kurie dažnai ir noromis juokiasi. Jo veide spin- 
dėjo šypsena; paspaudęs Kerinui ranką, jis apžvelgė viso- 
kių gėrybių pilną kambarį. 

— Dailus jūsų namelis, sere! Dailus! Jei norite žinoti, 
vargu ar pažeisiu profesinę firmos etiką, sakydamas, kad 
jūsų interjeras gražiausias rajone. 

Vaizduodamasis ilgas vienodų namų eiles savo, greti- 
mame ir dar tolimesniame kvartale, Kerinas staiga pasi- 
juto galįs didžiuotis. 0 

— Na kaip, ar visa jūsų aparatūra veikia?— paklausė 
misteris Petisas, pasidėjęs ant kėdės portfelį — Niekas ne- 
sugedo? 

— O ne,— entuziastiškai tarė Kerinas.— Jeigu tave ap- 
rūpina „„Avinjon elektrik“, gali nesibauginti, kad kas nors 
sutriks. | 

— Fonoru nesiskundžiate? Keičia melodijas kas septy- 
niolika valandų? 

— Galite neabejoti — atsakė Kerinas. Iki šiol jis kaž- 
kodėl neprisiruošė atnaujinti fonoro, bet ar šiaip sakyk, 
ar taip, šis daiktas buvo labai efektingas. 

"— O kaip stereovizorius? Ar patinka jums laidų 
programos? 

— Nieko neprikiši — Vieną programą jis atsitiktinai 
buvo matęs praeitą mėnesį, ir ji pasirodė nepaprastai gy- 
venimiška. | 

— Kaip virtuvė? Automatinis virėjas nesugedęs? Re- 
ceptmeisteris dar išspaudžia ką nors nauja? | 

— Šaunūs įrengimai. Labai šaunūs. 

Misteris Petisas teiravosi apie šaldytuvą, dulkių siurb- 
lį, reaktobilį, malūnsparnį, požeminį maudymosi baseiną 
ir šimtus kitų dalykų, pirktų iš „„Avinjon elektrik“ firmos. 

— Viskas puiku, —tarė Kerinas. Jis truputį melavo, 

nes anaiptol ne visus pirkinius buvo spėjęs išpakuoti— 
Tiesiog nuostabu. 

— Labai džiaugiuosi, — tarė misteris Petisas, lengviau 
atsidusdamas ir atsišliedamas į kėdės atkaltę.— Jūs nejsi- 
vaizduojate, kiek mes turime stengtis, kad mūsų klientai 
liktų patenkinti. Jei produkcija netobula, ją reikia grą- 
žinti; priimdami atgal, mes nieko neklausinėjame. Mums 
visada malonu įtikti klientui. 

— Patikėkite, aš tą labai vertinu, misteri Petisai. 

Kerinas vylėsi, kad „A. E.“ tarnautojui nedingtelės min- 
tis apžiūrinėti virtuvę. Jam iš galvos niekaip neišėjo fir- 
mos „„Kastil motors“ automatinis barmenas, kuris čia taip 
tiko, kaip kiaulei balnas. 

— Galiu su pasididžiavimu sakyti, kad dauguma jūsų 
rajono gyventojų viską perka pas mus,— tuo tarpu kal- 
bėjo misteris Petisas.— Mūsų firma solidi. 

— O misteris Mileris taip pat buvo jūsų klientas?— 
pasidomėjo Kerinas. 

— Tas vyrukas, kur nusižudė?— Petisas akimirką pa- 
niuro.— Teisybę sakant, buvo. Tatai mane nustebino, 
sere, stačiai pritrenkė. Juk dar nepraėjo nė mėnuo, kai 
tas vyrukas pirko iš manęs naujutėlį reaktobilį, sukariantį 
tiesiu keliu tris šimtus penkiasdešimt mylių per valandą! 
Džiaugėsi kaip kūdikis! Ir po to staiga šitaip pasidaryti! 
Žinoma, reaktobilis kiek padidino jo skolas. 

— Aišku. | 

— Bet kas nuo to pasikeitė? Jis galėjo mėgautis pra- 
banga. O ėmė ir pasikorė. 

— Pasikorė? 

— Taip, — tarė Petisas vėl paniurdamas.— Namuose vi- 
si šiuolaikiniai patogumai, o jis pasikorė virve. Matyt, 
seniai jau buvo pakrikę nervai. 

Niūrus žvilgsnis dingo, atsirado įprastinė šypsena. 

— Tačiau gana apie tai! Geriau pakalbėkime apie jus. 

Kai Petisas atidarė savo portfelį, dar labiau ėmė šyp- 
sotis. 

— Tai va jūsų balansas. Jūs skolingas mums du šimtus 
tris tūkstančius dolerių dvidešimt devynis centus, misteri 
Kerinai,— tokia suma susidarė, jums nusipirkus paskutinį 
daiktą. Teisingai? | 

— Teisingai, — patvirtino Kerinas. Jis prisiminė tą skai- 
čių iš savo dokumentų.— Štai eilinė įmoka. 

Jis įteikė Petisui voką, kurį tasai įsidėjo į kišenę, pir- 
ma suskaičiavęs, kiek ten yra. 

— Puiku. Bet žinote, misteri Kerinai, neužteks jums 
gyvenimo išsimokėti dviem šimtam tūkstančių dolerių. 

— Taip, vargu ar spėsiu,— blaiviai pritarė Kerinas. 

Jis neturėjo nė keturiasdešimt metų ir, pasikliaudamas 
medicinos mokslo stebuklais, tikėjosi gyventi dar kokį 
šimtą. 

Tačiau uždirbdamas tris tūkstančius dolerių per metus, 
jis vis dėlto negalėjo išsimokėti skolos ir drauge išlaikyti 
šeimos. 

— Savaime suprantama, mes nenorėtume atimti iš jūsų 
to, kas reikalinga. Nekalbant jau apie stulbinančius ga- 
minius, kurie pasirodys kitąmet. Jūs neketinate likti be 
tų daiktų, sere! 

Misteris Kerinas linktelėjo. Jis, žinoma, norėjo įsigyti 
naujus gaminius. “ 

— O jeigu mes su jumis sudarytume paprastą susita- 
rimą? Jeigu pažadėsite, kad jūsų sūnus, tapęs pilnamečiu, 
trisdešimt metų mokės mums savo uždarbį, mes mielai 
duosime jums papildomai kredito. 

Misteris Petisas išsitraukė iš portfelio kažkokius doku- 
mentus ir juos išdėliojo priešais Keriną. 

— Jums reikia tik pasirašyti štai čia, sere. 

— Nežinau, ką daryti —tarė Kerinas.— Kažkodėl šir- 
dis nelinksta. Man norėtųsi padėti berniukui gyvenime, 
o ne užkrauti nuo pat pradžios... 

— Bet juk, brangusis sere,— pridūrė Petisas,— tatai da- 
roma taip pat ir jūsų sūnaus labui. Juk jis<»čia gyvena, 
ar ne? Jis turi teisę naudotis prabangos reikmenimis, 
mokslo stebuklais. .. 

— Žinoma,— pritarė Kerinas.— Bet juk... 

— Tik pamanykite, sere, šiandien vidutinis žmogus gy- 
vena kaip karalius. Prieš šimtą -metų net didžiausias pa- 
saulio turtuolis nesvajojo apie tai, ką dabar turi papras- 
tas pilietis. To pasižadėjimo nereikia laikyti skola. Fak- 
tiškai jūs tik investuojate kapitalą. 

— Teisybė, —ne visai tvirtai tarė Kerinas. 

Jis pagalvojo apie sūnų, jo raketinių laivų modelius, 
žvaigždžių žemėlapius ir brėžinius. „Ar gerai daraut' — 
paklausė jis save. 

— Dėl ko jūs nerimaujate?-— žvaliai pasiteiravo Petisas. 

— Aš tik pagalvojau, — tarė Kerinas.— Pažadėti sūnaus 
uždarbį — ar jums neatrodo, kad aš peržengiu ribas? 

— Ribas? Brangusis sere! — Petisas prapliupo juoktis.— 
Jūs pažįstate Meloną? Tą, kuris gyvena kvartalo gale? 
Taigi, niekam nesakykite, kad aš tai papasakojau, bet jis 
jau įkeitė savo anūkų viso gyvenimo algas! O dar neturi 
nė pusės to, ką yra nusprendęs įsigyti! Mes jam ką nors 
sugalvosime. Aptarnauti klientus — mūsų darbas, ir mes 
jį išmManome. 

Kerinas smarkiai krūptelėjo. 

— O kai jūsų nebebus, sere, viskas teks jūsų sūnui. 

Tikra teisybė, pagalvojo Kerinas. Sūnus turės visus nuo- 
stabiuosius daiktus, kurių pilnas namas. Ir pagaliau viso 
labo tik trisdešimt metų, o žmogus gyvena vidutiniškai 
šimtą penkiasdešimt. 

Jis pasirašė, įmantriai užraitydamas galūnę. 

— Puiku! — tarė Petisas.— Tarp kitko, ar turite savo 
namuose firmos „„A.E.“ komandooperatorių? 

Namuose tokio daikto nebuvo. Petisas paaiškino, kad 
komandooperatorius — šių metų naujiena, didžiausias 

mokslo ir technikos laimėjimas. Jis atlieka visą ruošą ir 
tiekia valgį — savininkui nereikia nė piršto pajudinti, 

— Užuot visą dieną bėgiojus po namus ir spaudžius 
pustuzinį visokių mygtukų, reikia paspausti tik vieną! 
Nuostabus išradimas! | 

Kadangi ši naujiena kaštavo tik penkis šimtus trisdešimt 
penkis dolerius, Kerinas įsigijo ir ją, pridėdamas tą sumą 
prie sūnaus skolos. 

Kas teisybė, tai teisybė, galvojo jis, lydėdamas Petisą 
iki durų. Kada nors šis namas priklausys Biliui. Jam ir 
jo žmonai. Jie, be abejonės, norės, kad viskas būtų kuo 
naujausia. 

Tik vienas mygtukas, pagalvojo jis. Šitaip iš tikrųjų 
sutaupysi laiko! 


Išėjus Petisui, Kerinas vėl atsisėdo į -reguliuojamąjį 
fotelį ir įjungė stereo. Pasukinėjus rankenėles, paaiškėjo, 
„kad nieko nesinori žiūrėti. Jis atsivertė fotelį ir užsnūdo. 

Kažkas sąmonės gilumoje, kaip ir anksčiau, nedavė jam 
ramybės. 

— Sveikas, mielasis! — Išbudęs jis pamatė, kad žmona 
jau grįžusi namo. Ji pakštelėjo jam į ausį. — Pažiūrėk, ką 
aš turiu. 

Žmona nusipirko „A.E.“ firmos chalatą-seksostiprintu- 
vą. Keriną maloniai nustebino, kad šis pirkinys — vienin- 
telis. Paprastai Lila grįždavo iš parduotuvių apsikrovusi 
paketais. | 

— Žavingas — pagyrė jis. 

Ji pasilenkė, atkišdama veidą pabučiuoti, ir sukikeno. 
To įpročio ji išmoko iš ką tik pasidariusios madinga popu- 
liarios stereožvaigždės. Kerinui toks įprotis nepatiko. 

— Tuojau pasuksiu vakarienę, — tarė ji ir išėjo į vir- 
tuvę. Kerinas šyptelėjo, pagalvojęs, kad veikiai ji galės 
sukti patiekalus, neišeidama iš svetainės. Jis vėl atsilošė 
Totelyje, ir tada įėjo sūnus. 

— Kaip sekasi, sūneli?— šiltai paklausė Kerinas. 

— Gerai, — apatiškai atsakė Bilis. 

— Kas yra, sūneli?— Berniukas žiūrėjo sau po kojų 
nereginčiomis akimis ir nieko nesakė. — Nagi, papasakok 
tėčiui, kas per bėda. 

Bilis atsisėdo ant pakuojamosios dėžės ir parėmė ran- 
komis smakrą. Jis susimąstęs pažvelgė į tėvą. 

— Tėti, ar panorėjęs aš galėčiau tapti meistru derin- 
toju? 

Misteris Kerinas šyptelėjo iš naivaus klausimo. Bilis 
pakaitomis norėjo būti čia meistru derintoju, čia lakūnu 
kosmonautu. Derintojai priklausė elitui. Jie taisė automa- 
tines remonto mašinas. Remonto mašinos taiso bet ką, 
tačiau jokia Mašina nepataisys mašinos, kuri pati taiso 
mašinas. Štai tada ir reikalingi meistrai derintojai. 

Tačiau dėl šios veiklos sferos pašėlusiai varžėsi konku- 
rentai, ir tik saujelei pačių gabiausių pavykdavo gauti de- 
rintojų diplomus. O berniukas, nors ir sumanus, nėra lin- 
kęs į techniką. 

— Galimas daiktas, sūneli. Viskas galima, 

— Bet aš ar galiu? 

— Nežinau, — atsakė Kerinas kuo atviriau. 

— Na ir nereikia, vis tiek aš nenoriu būti meistru de- 
rintoju,— tarė berniukas, supratęs, kad gavo neigiamą at- 
sakymą.— Aš noriu tapti lakūnų kosmonautu. 

— Lakūnų kosmonautų, Bili?— įterpė kambarin įėjusi 
Lila.— Bet juk pas mus jų nėra. 

— Ne, yra, — prieštaravo Bilis. — Mokykloje mes gir- 
dėjome, kad vyriausybė ketinanti pasiųsti kelis žmones 
į Marsą. | 

— Taip kalbama jau šimtus metu,— tarė Kerinas,— ta- 
čiau ir dabar vyriausybei dar toli gražu iki to. 

— Šįkart pasiųs. 

— Kodėl tu taip veržiesi į Marsą?— paklausė Lila, 
mirktelėjusi Kerinui.— Marse juk nėra gražių mergaičių. 

— Manęs nedomina mergaitės. Aš tik noriu į Marsą. 

— Ten tau nepatiks, mielasis,— tarė Lila.— Tai biaurus 
senas užkampis, ir ten nėra oro. 

— Oro ten yra, nors jo ir maža. Aš noriu ten nuke- 
liauti, — niūriai spyrėsi berniukas.— Man čia nepatinka. 

— Kas gi čia dabar?— paklausė Kerinas, atsitiesdamas 
totelyje.— Ko dar nori? Tau ko nors trūksta? 

— Ne, sere. Aš turiu viską, ko reikia. — Kai sūnus va- 
dindavo jį „seru“, Kerinas žinojo: kažkas ne taip. 

— Paklausyk, sūneli, būdamas tavo metų, aš taip pat 
norėjau į Marsą. Mane viliojo romantika. Aš netgi sva- 
jojau tapti meistru derintoju. 

— Kodėl netapai? | 

— Na, aš užaugau. Supratau, kad yra svarbesnių darbų. 
Iš pradžių apmokėjau tėvo paliktas skolas, o paskui suti- 
kau tavo motiną... 

Lila sukikeno. | 
*— „Jr panorau sukurti šeimą. Lygiai taip bus ir tau, 
Išmokėsi savo skolas ir vesi, kaip visi žmonės. 

Bilis patylėjo, nubraukė nuo kaktos tamsius plaukus — 
tiesius kaip tėvo — ir apsilaižė lūpas. 

— Argi aš turiu skolų, sere? 

Kerinas atsargia* paaiškino. Jis papasakojo apie daik- 
tus, kurie reikalingi, kad visa šeima galėtų civilizuotai 
gyventi, ir pasakė, kiek tie daiktai kainuoja. Kaip už juos 
mokama. Kaip atsirado paprotys sūnui, tapus pilname- 
čiu, prisiimti dalį tėvų skolos. | 

Bilio tylėjimas erzino Keriną. Berniukas tarsi jam prie- 
kaištavo. O jis juk metų metus plušo kaip vergas, kad ne- 
dėkingasis berniūkštis galėtų džiaugtis.komfortu. 

— Sūneli,— griežtai tarė jis,— tu mokeisi mokykloje 
istorijos? Gerai. Vadinasi, žinai, kas buvo praeityje. Karai. 
Ar tau patiktų, jei reikėtų kariauti? 

Berniukas neatsakė. 

— O gal patiktų aštuonias valandas kasdien plūktis 

prie tokio darbo, kurį turi atlikti mašina? Arba visą laiką 
badauti? Arba šalti ir mirkti lietuje, neturint kur prisi- 
glausti? . 

Jis luktelėjo, ką atsakys sūnus, ir nesulaukęs kalbėjo 
toliau: | 

— Tu gyveni laimingiausiame amžiuje, kokį kada nors 
žinojo žmonija. Aplink tave visi meno ir mokslo stebuk- 
lai. Rafinuočiausia muzika, geriausios knygos, didžiausi 
meno kūriniai — viskas tau prieinama. Tereikia paspaus- 
ti mygtuką.— Jo balsas sušvelnėjo.— Na, apie ką galvoji? 

— Aš tik svarstau, kaipgi man dabar pakliūti į Mar- 
są — atsakė berniukas.— Noriu pasakyti — su skolomis. 
Vargu ar galima jų atsikratyti. 

— Žinoma, ne. | 

— Nebent įsibrovus į raketą zuikiu. 

— Bet juk tu šitaip nepadarysi. 

— Žinoma, ne,— tarė berniukas, bet jo balsas skambėjo 
nelabai tvirtai. | | 

— Tu liksi čia ir vesi labai šaunią merginą, — įsiterpė 
motina. 

— Žinoma, liksiu, — atsiliepė Bilis.— Žinoma.— Jis stai- 
ga šyptelėjo.— Aš tik šiaip sau kalbėjau apie Marsą. Tik 
šiaip sau. 

— Aš labai džiaugiuosi, — atsakė Lila. 

— Užmirškite, ką čia pripliauškiau,— paprašė Bilis, pri- 
sivertęs nusišypsoti. Jis atsistojo ir galvotrūkčiais puolė 
į viršų. | | 

— Tur būt, nuėjo žaisti su raketomis, — tarė Lila.— Tai 
velniūkštis. 

Kerinai ramiai pavakarieniavo, o po vakarienės miste- 
riui Kerinui metas buvo eiti į darbą. Šį mėnesį jis dirbo 
naktinėje pamainoje. Jis pabučiavo žmoną, sėdo į reakto- 
bilį ir kaukiančia mašina nudūmė į gamyklą. Pažinę Ke- 
riną, automatiniai vartai plačiai atsidarė. Kerinas pastatė 
reaktobilį aikštelėje ir įėjo vidun. 

Automatinės tekinimo staklės, automatiniai presai — 
viskas automatiška. Gamykla buvo didžiulė ir šviesi; ty- 
liai gaudė mašinos — jos dirbo savo darbą, ir dirbo jį 
gerai. | 

Kerinas nuėjo į konvejerio galą, kur buvo montuoja- 
mos skalbimo mašinos: reikėjo perimti pamainą. 

— Viskas kaip reikiant?— paklausė jis. 

— Žinoma,— atsakė pamainininkas— Jau visi metai 
nėra broko. Šiems naujiems modeliams įtaisyti balsai. Jie 
neturi signalinių lempučių, kaip senieji. 

Kerinas atsisėdo pamainininko vieton ir palaukė, kada 
ateis pirmoji skalbimo mašina. Jo darbas buvo kuo pa- 
prasčiausias. Jis sėdėdavo vietoje, o pro šalį plaukdavo 
mašinos. Jis paspausdavo kiekvienoje mygtuką ir patik- 
rindavo, ar viskas gerai. Visuomet būdavo gerai. Jo pa- 
kontroliuotos mašinos keliaudavo į pakavimo skyrių. 

Ilgomis ritininėmis pavažomis slystelėjo pirmoji maši- 
na. Kerinas paspaudė paleidimo mygtuką jos šone. 

— Pasiruošus skalbti — tarė skalbimo mašina. 

Kerinas spustelėjo jungiklį ir pasiuntė mašiną toliau. 

Tasai berniukas, pagalvojo Kerinas. Ar užaugęs jis ne- 
pabūgs atsakomybės? Ar subręs ir pritaps visuomenėje? 
Kerinas tuo abejojo. Berniukas — apsigimęs maištininkas. 

Tačiau ši mintis nelabai jį gąsdino. 

— Pasiruošus skalbti.— Praslinko kita mašina. 

Kerinas prisiminė kai ką apie Milerį. Tasai linksmas 
vyrukas amžinai šnekėdavo apie kitas planetas, nuolat 
juokaudavo, kad nuskris į kurią nors ir padarys ten šio- 
kią tokią tvarką. Tačiau jis niekur nenuskrido. Jis nu- 
sižudė. | 

— Pasiruošųs skalbti. 

Kerino dar laukė aštuonios darbo valandos. Jis iš anks- 
to atsileido diržą. Aštuonias valandas reikia spaudyti myg- 

tukus ir klausyti, kaip mašinos praneša, kad jos pasiruo-. 
šusios, . 

— Pasiruošus skalbti. 

Jis spustelėjo jungiklį. 

— Pasiruošus skalbti. 

Kerino mintys klaidžiojo kažkur toli, tačiau jo darbui 
nė nereikėjo ypatingo atsidėjimo. Dabar jis suprato, 
kas jį tolydžio slegia. 

Jam nepatiko spaudyti mygtukus. 


BANDOMASIS PAVYZDYS 


Nutupiant vos neįvyko katastrofa. Bentlis žinojo, kad 
sunkus krovinys ant pečių trikdo judesių koordinaciją. 
Tačiau jis nenumanė, kaip rimtai ji sutrikusi, kol atėjo 
kritiškas momentas, kai jis paspaudė ne tą mygtuką. 
Žvaigždėlaivis lyg akmuo pasileido žemyn. Kai paskutinę 
akimirką Bentlis per stebuklą jį suvaldė, jis jau buvo 
išrausęs lygumoje juodą duobę. Žvaigždėlaivis atsitrenkė 
į dirvą, susverdėjo ir sustojo, o Bentliui staiga pasidarė 
bloga. | 

Pirmąkart istorijoje žmogus nusileido į Telso IV pla- 
netą. 

Pirmiausia Bentlis išgėrė geroką dozę škotiško viski, 
kurio buvo gavęs grynai medicinos reikalams. 

Išlenkęs viski, Bentlis įjungė siųstuvą. Miniatiūrinį im- 
tuvą jis turėjo ausyje,— dėl to ją baisiai niežėjo,— o mik- 
rofoną chirurgas buvo įmontavęs gerklėje. Portatyvinė 
hipererdvinių ryšių sistema buvo nustatoma automatiškai, 
ir tikra laimė, nes Bentlis visai nenutuokė, kaip sugauti 
tokį siaurą radijo spindulį, taip baisiai nutolusį nuo šal- 
tinio, 

— Viskas gerai — pranešė jis per radiją profesoriui 
Sligertui.— Planeta Žemės tipo, kaip jau žinoma iš žvalgų 

ataskaitos. Laivas sveikutėlis. Malonu pranešti, kad nutūp- 
damas nenusisukau sprando. 

— Na, žinoma,— atsiliepė profesorius Sligertas; jo bal- 
sas, silpno siųstuvo sudarkytas, atrodė aukštas ir neiš- 
raiškus. 

— O „Protektas“? Kaip jaučiatės jame? Pripratote? 

Bentlis atsakė: 

— Nė kiek. Kaip ir anksčiau, jaučiuosi taip, lyg man 
ant kaklo girnapusė būtų pakabinta. 

— Nieko, prisitaikysite— užtikrino jį profesorius Sli- 
gertas.— Na ką gi; institutas sveikina jus, o vyriausybė, 
man rodos, apdovanoja kažkokiu medaliu. Atminkite, da- 
bar jūsų uždavinys — susibičiuliauti su aborigenais ir pa- 
gal išgales sudaryti su jais bent kokį prekybinį sandėrį. 
Svarbu sukurti precedentą. Ši planeta mums būtinai reika- 
linga, Bentli. 

— Žinau. 

— Linkiu sėkmės. Referuokite, kai tik pasitaikys patogi 
proga. 

— Gerai, — pažadėjo Bentlis ir nutraukė transliaciją. 

Jis pabandė atsistoti, bet iš karto nepavyko. Tada grie- 
bėsi gudrybės: nusitvėrė už rankenų, patogiai įtaisytų 
ties valdymo pultu. Tik dabar jis suprato, kiek daug pa- 
reikalauja nesvarumas iš Žmogaus raumenų, ir apgailes- 
tavo, kad, taip ilgai skrisdamas iš Žemės, nereguliariai 
mankštinosi. 

Bentlis buvo jaunas, aukštas — gerų šešių pėdų ūgio, — 
nerūpestingas ir tvirtai sudėtas. Žemėje jis svėrė daugiau 
kaip du šimtus svarų ir vaikščiojo grakščiai kaip atletas. 
Tačiau nuo pat pirmųjų skridimo akimirkų jį prislėgė dar 
septyniasdešimt trys svarai, visam laikui prikaustyti prie 
nugaros. Taip apkrautas jis slimpino kaip senas dramblys 
su labai ankštais batais. 

Bentlis trūktelėjo pečiais, kuriuos veržė platūs plast- 
masiniai diržai, susiraukė ir nuėjo prie dešiniosios stebė- 

jimo angos. Netoliese, už kokio pusmylio, buvo matyti 
kaimas; horizonte dūlavo rudos neaukštų namelių dėmės. 
Lyguma traukė link laivo kažkokie taškai. Matyt, kaimie- 
čiai sumanė išsiaiškinti, koks čia keistas daiktas nukrito 
pas juos iš dangaus, svaidydamas ugnį ir šiurpiai kauk- 
damas. 

„Malonus reginys“, — tarė sau Bentlis. Jei kitų planetų 
gyventojai nepasirodytų tokie smalsūs, būtų sunku už- 
megzti su jais kontaktą. O juk Žemės Tarpžvaigždinių 
tyrinėjimų institutas buvo numatęs ir tokį variantą, nors 
ir nebuvo nusprendęs, ką tokiu atvėju reikėtų daryti. To- 
dėl jį išbraukė iš galimų situacijų sąrašo. 

Tuo tarpu kaimiečiai artėjo. Bentlis nutarė, kad metas 
ir jam pasiruošti. Jis išsitraukė iš futliaro lingvasceną ir, 
nepasakytum, kad lengvai, prisirišo diržais prie krūtinės. 
Viename šone jis prisitaisė gertuvę vandens, kitame — 
paketą maisto koncentratų. Ant pilvo pasikabino krep- 
šelį su įvairiais instrumentais. Prie vienos kojos dirže- 
liais prisisegė radijo siųstuvą, prie kitos — sanitarinį 
paketą. 

Kaip reikiant apsirūpinęs, Bentlis vilko ant savęs viso 
labo šimtą keturiasdešimt aštuonis svarus, be to, kiekvie- 
na uncija tarpžvaigždiniam tyrinėtojui buvo būtina ir 
nepakeičiama. 

O kad jis ne žingsniavo, o veikiau kiūtino svyruoda- 
mas, tatai nieko nereiškė. 

Tuo tarpu čiabuviai priėjo prie laivo ir, nepalankiai 
šūkčiodami, apspito jį. Telso gyventojai turėjo dvi kojas 
ir trumpą drūtą uodegą. Iš veido jie buvo panašūs į žmo- 
nes, bet tokius, kuriuos regi baisiame sapne. Jų visų — 
ryškiai oranžinė oda. 

Bentlis pastebėjo, kad čiabuviai ginkluoti. Jam prieš 
akis šmėkščiojo peiliai, ietys, akmeniniai kūjai ir titna- 
giniai kirviai. Išvydęs šį arsenalą, Bentlis patenkintas 
nusišypsojo. Štai dėl ko jis turėjo kęsti nepatogumus, štai 

kam buvo reikalingi septyniasdešimt trys svarai, kurie 
nuo pat starto laužia jam nugarą. 

Nesvarbu, kuo apsiginklavę aborigenai, kad ir branduo- 
liniu ginklu. Jie negali jam pakenkti. 

Taip sako profesorius Sligertas — instituto galva, ,„Pro- 
tekto“ išradėjas. | 

Bentlis atidarė stebėjimo angą. Telsiečiai apstulbę šūk- 
telėjo. Kiek pasvyravęs, lingvascenas tuos šūktelėjimus iš- 
vertė: „Oil Ak! Kaip keista! Neįmanoma! Absurdiška! 
Siaubinga! Nepadoru!“ 

Atsargiai nešdamas šimto Keturiasdešimt aštuonių sva- 
rų krovinį, Bentlis nusileido išoriniu trapu. Čiabuviai, 
atstatę ginklus, išsirikiavo aplinkui ratu. 

Jis prisiartino prie čiabuvių. Tie atšoko į šalį. Malo- 
niai šypsodamasis, Bentlis tarė: „„Aš atėjau pas jus kaip 
draugas." Lingvascenas atkūrė šaižius, gomurinius telsie- 
čių kalbos balsius, panašius į lojimą. 

Atrodo, Bentliu ne per daugausia buvo patikėta. Ietys 
tebestyrojo, Oo vienas telsietis, aukščiausias iš visų ir 
spalvingai pasipuošęs galvą, suspaudė rankose kirvį. 

Bentliui nugara pagaugais nuėjo. Jis, žinoma, saugus. 
Kol jis su „Protektu“, nieko neatsitiks. Visiškai nieko! 
Profesorius Sligertas tuo įsitikinęs. 


Prieš startą profesorius Sligertas pats prisegė ,„Protek- 
tą" Bentliui prie nugaros, pataisė diržus ir atsitraukė, gė- 
rėdamasis savo kūriniu. | 

— Puiku, — sušuko. jis, širdyje didžiuodamasis. 

Bentlis pajudino nuo naštos sulinkusius pečius. 

— Ar jums neatrodo, kad sunkoka? 

— Ką padarysi?— atsakė Sligertas.— Čia juk prototi- 
pas, bandomasis pavyzdys. Norėdamas sumažinti svorį, aš 
išmėginau visus įmanomus tranzistorius, lengvuosius lydi- 
nius, spausdintas schemas, Lazerio jėgos mazgus ir taip 

toliau. Deja, visų išradimų pirmieji modeliai paprastai 
griozdiški, 

— Šiaip ar taip, jis galėjo būti aptakesnės formos, — 
prieštaravo Bentlis, žvilgčiodamas sau per petį. | 

— Aptakumas atsiranda kur kas vėliau. Pradžioje idė- 
jos koncentracija, paskui kompaktiškumas, vėliau funk- 
cijų praplėtimas ir pagaliau grožis. Taip visada buvo, ir 
taip bus. Štai kad ir rašomoji mašinėlė. Dabar ji — tik 
klaviatūra, beveik plokščia, kaip portfelis. Tačiau dabar- 
tinės rašomosios mašinėlės senelė turėjo kojinius pedalus, 
O pakelti jos neįstengdavo ir du žmonės. Ogi įtaisas kur- 
tiesiems — juk kaskart jis palengvėdavo ištisais svarais! 
Arba lingvascenas, kuris pradžioje buvo sudėtingiausias 
elektroninis įrengimas ir svėrė kelias tonas. 

— Okei,— nutraukė Bentlis— Jei geriau nemokate, bus 
gerai ir taip. O kaip jis nuimamas? 

Profesorius Sligertas šyptelėjo. 

Bentlis ėmė grabaliotis rankomis už nugaros. Sagties 
kažkodėl negalėjo rasti. Jis beprasmiškai timptelėjo per- 
petinius diržus, bet jie nieku gyvu neatsikabino. Išnirti 
iš „Protekto“ taip pat nesisekė. Tarsi kas būtų užvilkęs 
Bentliui naujoviškus, velniškai standžius tramdomuosius 
marškinius. 

— Nagi, profesoriau, kaip juo nusikratyti? 

— Šito jums nepasakysiu. 

— Kaip tai? 

— „Protektas“ nepatogus, ar ne?— šelmiškai paklausė 
Sligertas.— Jūs kur kas mieliau skristumėt be jo? 

— Jūsų tiesa, velniai rautų. 

— Na, aišku. Žinot, per karą kareiviai neretai palik- 
davo kovos lauke vertingą amuniciją, kadangi ji būda- 
vo griozdiška ir nepatogi. Mes negalime rizikuoti jumis. 
Jūs vykstate į svetimą planetą, misteri Bentli. Jus gali 
ištikti visai nežinomi pavojai. Reikia, kad jūs visą laiką 
būtumėt saugus. 

— Žinau, — atsakė Bentlis,— bet man užteks sveiko 
proto pačiam nuspręsti, kada prisitaisyti šitą daiktą. 

— Ar užteks? Mes pasirinkome jus, nes jūs sumanus, 
gyvybingas, stiprus ir, aiškų, tam tikru mastu nuovokus 
žmogus. Tačiau... | 

— Dėkui! 

— Tačiau visos tos savybės anaiptol neskatina jūsų 
saugotis. Gal būt, čiabuviai pasirodys jums draugiški ir jūs 
ryšitės nusiimti sunkų, nepatogų ,„Protektą“. O jeigu ne- 
teisingai įvertinsite padėtį? Šitaip lengvai gali atsitikti 
Žemėje; juo labiau to reikia tikėtis nežinomoje planetoje. 

— Aš pats galiu savimi pasirūpinti, — spyrėsi Bentlis. 

Sligertas niūriai linktelėjo. 

— Taip pat sakė Etvudas, leisdamasis į Diurabelą II. 
Nuo to laiko jo nei regėti, nei girdėti. Nėra jokių žinių 
ir iš Bleiko, ir iš Smito, ir iš Koršelo. Ar jūs galite atremti 
peilio smūgį į nugarą? Ar turite pakaušyje akis? Ne, 
misteri Bentli, jūs neturite; užtat „,Protektas“ turi! 

— Paklausykite,— tarė Bentlis,— tikėsit ar netikėsit, bet 
aš jau suaugęs žmogus ir jaučiu atsakomybę. Būdamas 
svetimoje planetoje, nešiosiu ,„Protektą“ be atvangos. 
O dabar parodykite, kaip jis nuimamas. 

— Jūs, rodos, kažko nesupratote, Bentli. Jei čia būtų 
tik jūsų gyvybės klausimas, galėtumėt elgtis kaip tinka- 
mas. Bet mes juk rizikuojame ir žvaigždėlaiviu, ir įren- 
gimais, o tatai atsiėjo kelis milijardus dolerių. Negana to, 
jūsų skridimas sumanytas „„Protektui“ erdvėje išbandyti. 
Vienintelis būdas įsitikinti, kokie rezultatai, — priversti 
jus nešioti „Protektą“, jo nenusiimant. O tai įvyks tik 
tada, kai nežinosite, kaip jis nuimamas. Mes turime gauti 
rezultatus. Jūs ir nenorėdamas liksite gyvas. 


Pamąstęs Bentlis niurzgiai sutiko: 
— Tikrai, jei čiabuviai būtų gana draugiški, aš neat- 
sispirčiau pagundai ir nusiimčiau „Protektą“. 

— Jūs būsite apsaugotas nuo tokios pagundos. Darbo 
principas jums aiškus? 

— Žinoma! — tarė Bentlis.— O „Protektas“ iš tiesų vis- 
ką Radarys, ką jūs prižadėjote? 

— Laboratorinius bandymus jis atliko idealiai. 

— Labai nenorėčiau, kad ten pradėtų gesti koks nors 
mažmožis. Ima ir iškrenta saugiklis arba nutrūksta laidai. .. 

— Štai viena jo griozdiškumo priežastis — kantriai pa- 
aiškino Sligertas.— Trigubas dubliavimas. Mechaninių 
sutrikimų visai negali būti. 

— O energijos šaltinis? 

— Visai jo netausojant, pakaks šimtui ir daugiau metų. 
„Protektas“ tobulas, Bentli! Neabejoju, kad šis lauko ban- 
dymas pavers jį standartiniu visų tarpžvaigždinių keliau- 
tojų reikmeniu— Tuomet profesorius Sligertas leido sau 
truputėlį šyptelėti išdidžia šypsena. 

— Tiek to,— tarė Bentlis, tiesindamas pečius po plačiais 
plastmasiniais diržais.— Jau kaip nors priprasiu prie jo. 

Tačiau jis taip ir nepriprato. Žmogus negali priprasti, 
kai jam ant nugaros užversta septyniasdešimt trijų svarų 
girnapusė. 


Telsiečiai niekaip negalėjo suvokti, kas tasai atėjūnas. 
Jie ginčijosi tarpusavyje keletą minučių, o Bentlis visą tą 
laiką stengėsi šypsotis. Pagaliau vienas telsietis išėjo 
į priekį. Jis buvo kur kas aukštesnis už kitus ir dėvėjo 
ypatingą galvos papuošalą iš stiklo, kaulo ir ryškiai iš- 
marginto medžio gabaliukų. 

— Broliai, —tarė telsietis— čia esama nelabojo, kurį 
aš, Rinekas, jaučiu. 

Į priekį išėjo kitas telsietis, taip pat pasipuošęs galvą. 

— Dvasių kertėtojui nepriderėjo kalbėti apie tokius 
dalykus. | 

— Teisybę sakai, —sutiko Rinekas— Nedera balsiai 
kalbėti apie nelabąjį jo akyse, nes nuo to jis stiprėja. 

Tačiau juk tam ir yra kerėtojai, kad laiku pastebėtų pik- 
tąsias dvasias ir jas sunaikintų. Mūsų pareiga,— nepaisant 
pavojų, tęsti nelengvą darbą. 

Tada nuo minios atsiskyrė dar keletas žmonių su eypa- 
tingais galvos papuošalais — taip pat, matyt, dvasių kerė- 
tojai. Bentlis suprato, kad čia Telso žyniai arba šamanai. 
Veikiausiai savo rankose jie buvo sutelkę ne tik dvasinę 
valdžią, bet ir geroką dalį politinės. 

— Nemanau, kad čia būtų nelabasis,— pareiškė jaunas 
ir pažiūrėti linksmas kerėtojas, kurį kiti vadino Guaskliu. 

„.— O kas gi kitas? Vien pažvelgus, matyti. 

— Išorė nieko nesako: tatai žinoma dar nuo tada, kai 
geroji dvasia Agutas M'Kandis pasirodė panaši... 

— Nereikia pamokslų, Guaskli. Lalando pasakėčias visi 
žino. Reikia nuspręsti, ar mes galime rizikuoti. 

Guasklis, atsigręžęs į Bentlį, rimtai paklausė: 

— Tu piktoji dvasia? 

— Ne,— atsakė Bentlis. Pradžioje jis suglumo, maty- 
damas, kaip labai telsiečiai domisi jo dvasine esme. Netgi 
neklausia, iš kur, kaip ir kodėl jis atvyko. Bet, teisybę 
sakant, tatai ne taip jau sunku paaiškinti. Jei, viešpatau- 
jant religiniam fanatizmui, Žemėje būtų pasirodęs ateivis 
iš kito pasaulio, ji, tur būt, pirmiausia kas nors būtų pa- 
klausęs: „Kas tave sukūrė — dievas ar velnias? 

— Jis tvirtina nesąs piktoji dvasia, — tarė Guasklis, 

— Iš kur jis žino? 

— Jei nežino jis, tai kas gi žino? 

— Kartą didžioji dvasia G-talis padovanojo kažkokiam 
išminčiui tris kdalius ir pasakė... 

Ir taip toliau. Amunicijos slegiamam Bentliui kojos lin- 
ko. Lingvascenas jau nebespėjo gaudyti šaižių šauksmų 
audringame teologiniame dispute. Buvo aišku, kad Bentlio 
likimas priklauso nuo kelių ginčijamų teiginių, kurių nė 
vieno kerėtojai nenorėjo svarstyti, kadangi jau pati šne- 
ka apie piktąsias dvasias pavojinga. 

Viskas dar labiau susipainiojo, kai dėl koncepcijos apie 
piktosios dvasios sugebėjimą bet kiir prasiskverbti įvyko 
skilimas. Vienoje stovykloje buvo jaunieji dvasių kerėto- 
jai, kitoje —- seniausieji. Kiekviena frakcija kaltino kitą, 
kad ji — didžiausia eretikė, tačiau Bentlis niekaip nesu- 
vokė, kas ką tiki ir koks aiškinimas jam naudingas. 


Viršum žole apaugusios lygumos leidosi saulė, o aistros 
vis dar nebuvo nurimusios. Bet šit staiga ir netikėtai dva- 
sių kerėtojai susitarė, nors Bentlis nesuprato, kodėl ir 
kokiu pagrindu. 

Į priekį išėjo Guasklis, kaip jaunesniųjų kerėtojų at- 
stovas, 

— Ateivi,— paskelbė jis— mes nusprendėme nežudyti 
tavęs. 

Bentlis vos susivaldė nenusišypsojęs. Visai kaip primi- 
tyvūs žmonės — dovanoja gyvybę tokiai būtybei, kuriai 
vis tiek nieko negali padaryti! 

— Bent pradžioje, — skubiai pasitaisė Guasklis, pajutęs 
rūškanus Rineko ir kitų vyresniųjų kerėtojų žvilgsnius.— 
Viskas priklausys tik nuo tavęs. Dabar mes eisime į kai- 
mą, atliksime ten nusivalymo apeigas ir iškelsime puotą. 
Paskui įšventinsime tave į kerėtojų luomą. Jokia šėtono 
išpera negali tapti dvasių kerėtoju — tatai griežčiausiai 
draudžiama. Taigi mes iš karto pažinsime, kas tu iš tik- 
rųjų esi, 

— Didžiai dėkingas, — pompastiškai atsakė Benilis. 

— Bet jeigu tu piktoji dvasia, mes privalome tave su- 
naikinti. O kas privaloma, tas ir įvykdoma! 

Visi pritarė šiai kalbai sveikinimo šūksniais ir tučtuo- 
jau patraukė į kaimą, kuris buvo už kokios mylios. Da- 
bar, -kai Bentlis gavo pilietybę, nors ir su bandomuoju 
laikų, čiabuviai pasidarė baisiausiai draugiški. Eidami jie 
nuoširdžiai plepėjo su juo apie derlių, sausras. ir bado 
metus, 

Svyruodamas nuo sunkios aprangos, Bentlis vos vilkosi 
drauge su čiabuviais, bet jo širdis džiūgavo. Jau kad pa- 
vyko, tai pavyko! Įšventintas jis turės nepaprastų gali- 
mybių. Jis pririnks antropologinių žinių, užmegs prekybą, . 
paruoš kelią būsimai Telso IV pažangai. 

Iš jo reikalaujama nedaug ko: įšventinant atlikti ban- 
dymus, ir viskas. Na ir, žinoma, nesiduoti nužudomam, 
prisiminė jis šypsodamasis. 

Nors leipk juokais, kaip tie dvasių kerėtojai įsitikinę, 
kad gali jį nudaigoti. | 

Kaime buvo dvi dešimtys ratu sustatytų trobelių. Trobe- 
lės nudrėbtos iš molio ir dengtos šiaudais; prie kiekvie- 
nos — darželis, 0 kai kur — aptvarėliai gyvuliams, pana- 
šiems į karves ir kiaules. Tarp trobelių zujo kažkokie ža- 
liakailiai žvėrys; telsiečiai elgėsi su jais švelniai, kaip su 
šunyčiais. Žole apžėlęs rato centras atstojo aikštę. Čia 
buvo bendras šulinys, čia pat išsiteko altoriai, kur buvo 
garbinami visokie dievai ir velniai. Aikštėje buvo švie- 
su — degė didžiulis laužas, ir čiabuvės moterys ruošėsi 
pokyliui. | | 


Linkdamas nuo sunkaus nepakeičiamojo „,Protekto“, 
Bentlis atėjo į puotą vos gyvas. Jis laimingas susmuko 
ant žemės drauge su kaimiečiais, ir šventė prasidėjo. 

Pradžioje čiabuvės pašoko svečiui sveikinimo šokį. Tai 
buvo gražus reginys: laužo šviesoje blykčiojo oranžinė 
jų oda, visos kaip viena švelniai lankstė uodegas. Paskui 
prie Bentlio prisiartino kaimo seniūnas Okcipas, laikyda- 
mas rankose sklidiną taurę. | 

— Ateivi,— tarė Okcipas,— tu atvykai iš tolimosios Že- 
mės, tavo papročiai — ne mūsų papročiai. Ir vis dėlto su-. 
sibroliaukime! Paragauk šio gėrimo, idant sutvirtėtų bro- 
lybės saitai, paragauk vardan to, kas šventa. 

Ir, žemai nusilenkęs, jis padavė taurę Bentliui. 

Tatai buvo svarbi akimirka, vienas iš tų kritiškų mo- 
mentų, kurie gali visiems laikams sustiprinti dviejų rasių 
draugystę arba paversti jas mirtinais priešais. Bet Bentlis 
negalėjo juo pasinaudoti. Kuo taktiškiau jis atstūmė sim- 
bolinį gėrimą. 

— Bet jis juk išvalytas! — sušuko Okcipas. 

Bentlis paaiškino, kad jo genties tabu neleidžia vartoti 
jokių gėrimų, tik savuosius. Okcipas nesupranta, kad skir- 
tingų žmonių skirtingi dietiniai poreikiai. Pavyzdžiui, nu- 
rodė Bentlis, galimas daiktas, kad Telse IV į būtinų gyvy- 
bei medžiagų sudėtį įeinąs strichninas. Jis nepasakė, kad, 
girdi, net jeigu jis ir norėtų išbandyti laimę, „„Protektas“ 
niekada to neleistų. Vis dėlto čiabuviai nusigando, kad 
svečias atsisakė. Dvasių kerėtojai skubiai pasitarė. Prie 
Bentlio priėjo Rinekas ir atsisėdo šalimais, 

— Sakyk, — paklausė Rinekas patylėjęs,— ką tu galvoji 
apie nelabąjį? 

— Nelabasis — tai negerai, — iškilmingai atsakė Bentlis. 

— Aha! — Dvasių kerėtojas svarstė šį pareiškimą, ner- 
vingai bilsnodamas uodega į žolę. Žaliakailis žvėrelis (pa- 
sirodė, kad jis vadinasi mobaka) sumanė pažaisti ta uode- 
ga. Rinekas nuvijo žvėrelį šalin ir pakartojo: 

— Vadinasi, tu nemyli nelabojo? 

— Ne. 

— Ir neleisi jam veikti arti savęs? 

— Nieku gyvu, — atsakė Bentlis, stengdamasis nežio- 
vauti. Jį ėmė varginti gudragalviški dvasių kerėtojo 
klausimai. | 

— Taigi tu neatsisakysi priimti -paveldėtos šventosios 
ieties, kurią Kranas K-Le išnešė iš Mažųjų Dievų buvei- 
nės. Tą, kuris ja užsimos, aplankys palaima. | 

— Mielai priimsiu tą ietį — tarė Bentlis, kuriam merkė- 
si akys. Jis vylėsi, kad čia bus paskutinė šio vakaro ce- 
remonija. 

Rinekas patenkintas kažką burbtelėjo ir pasitraukė. 

Moterų šokiai baigėsi. Dvasių kerėtojai giliais, jaudinan- 
čiais balsais užtraukė monotonišką giesmę. Laužo liepsna 
smarkiai tvykstelėjo į viršų. 

Priekin išėjo Guasklis. Dabar jo veidas buvo išmargin- 
tas juodais ir baltais ruoželiais. Jis nešė senovinę juod- 
medžio ietį su apdailinto vulkaninio stiklo antgaliu. Ietis 
visa buvo įmantriai, nors ir primityviai, išraižyta. 

Laikydamas rankoje ietį, Guasklis tarė: 

— O ateivi iš dangaus, priimk iš mūsų šventąją ietį! 
Kranas K-Lę dovanojo ją mūsų protėviui Trinui, suteikė 
iečiai magišką galią ir liepė jai būti gėrio dvasių indu. 
Nelabasis nepakenčia šios ieties! Tad paimk ją drauge su 
mūsų laiminimais. 

Bentlis sunkiai atsistojo. Jis suprato, kokią reikšmę turi 
toks ritualas. Priėmus ietį, galutinai dings abejonės dėl jo 
spiritualinio statuso. Jis pagarbiai nulenkė galvą. 

Guasklis priėjo prie jo, atkišo ietį ir... 

Braškėdamas ėmė veikti „Protektas“. Kaip ir daugelis 
didžiųjų išradimų, jis veikė prastai. Kai skaičiavimo maz- 
gas priimdavo tikro arba galimo pavojaus signalą, ,„Pro- 
tektas“ sudarydavo aplink operatorių apsauginį jėgos 
lauką. Tas laukas neleisdavo operatoriaus sužeisti, nes 
buvo absoliučiai nelaidus. Bet kur čia išvengsi nesma- 
gumų! 

Jeigu Bentlis būtų turėjęs silpną širdį, „,Protektas“, ko 
gero, būtų jį užmušęs, nes, elektroninių impulsų skatina- 
mas, jis veikdavo staigiai, nepaprastai galingai ir triukš- 
mingai. Vieną akimirksnį Bentlis stovėjo prie didelio lau- 
žo ir siekė šventosios ieties. Kitą akimirksnį jis atsidūrė 
tamsoje, 

Kaip paprastai, jis pasijuto taip, lyg būtų katapultavęs 
į priplėkusią, tamsią kamarėlę, kurios guminės sienos 
spaudžia jį iš visų pusių. Jis prakeikė pernelyg didelį 
mechanizmo efektyvumą. Ietis negrėsė gyvybei, ji buvo 

svarbių apeigų dalis. Tačiau „„Protektas“, suvokiąs viską 
tiesiogiai, traktavo ją kaip potencialų pavojų. 

Tr štai dabar tamsoje Bentlis stengėsi užčiuopti mygtu- 
ką, išjungiantį lauką. Kaip paprastai, veikiant jėgos lau- 
kui, sutriko judesių koordinacija — kaskart, panaudojus 
„Protektą“, judesiai darėsi vis netikresni. Jis atsargiai 
apgraibė savo krūtinę ten, kur turėjo būti mygtukas, bet 
tasai išsprūdo iš savo vietos ir atsirado po dešine pažasti- 
mi. Pagaliau jis išjungė lauką. 

Iškilmės suiro. Čiabuviai susibūrė į krūvą ir stovėjo, 
įtempę uodegas, atstatę ginklus, pasiruošę gintis. Guask- 
lis, atsidūręs lauko veikimo sferoje, buvo nublokštas dvi- 
dešimt pėdų į šoną ir dabar iš lėto kėlėsi nuo žemės. 
Kerėtojai liūdnai užtraukė apsivalymo giesmę, kad apsi- 
gintų nuo piktųjų dvasių. Ir labai norėdamas, Bentlis ne- 
galėjo jų pasmerkti. 

Kai „Protekto“ apsauginis laukas ima veikti, jis pavirs- 
ta nepermatomu, juodu, kokių trijų metrų diametro rutu- 
liu. Jeigu kas nors į jį smogs, jis nublokš įžeidėją su jėga, 
kuri lygi smūgio jėgai. To rutulio paviršiuje tolydžio atsi- 
randa, skrieja, raizgosi ir dingsta baltos linijos. O sukantis 
pasigirsta šaiži, šiurpi dejonė. 

Apskritai, vargu ar galėjai viltis tokiu reginiu laimėsiąs 
primityvių ir prietaringų būtybių pasitikėjimą. 

— Atleiskite,— silpnai šypsodamasis, tarė Bentlis, Ką 
daugiau bepasakysi. 


Atšlubčiojo Guasklis, bet sustojo kiek atokiau. 

— Tu negali priimti šventosios ieties, — konstatavo jis. 

— Na, ne visai taip, — gynėsi Bentlis.— Tik... žodžiu, 
aš turiu apsauginį mechanizmą, tokį lyg ir skydą, supran- 
ti? Jis nemėgsta iečių. Ar negalėtum pasiūlyti man, saky- 
sim, švento arbūzo? 

— Nebūk juokingas, — atsakė Guasklis. — Kur cirdėta — 
šventas arbūzas? 

— Gal ir tavo teisybė. Bet prašom patikėti mano žo- 
džiu — aš nesu piktoji dvasia. Tikrai nesu. Tik ietis man 
tabu. 

Dvasių kerėtojai ėmė tarškėti taip greitai, kad ling- 
vascenas nespėjo versti. Jis pagaudavo tik atskirus žo- 
džius — „piktoji dvasia“, „sunaikinti“, ,,nusivalymas“. 
Bentlis nusprendė, kad prognozė lyg ir ne perdaug pa- 
lanki. 

Po pasitarimo Guasklis priėjo prie jo ir pranešė: 

— Kai kas mano, kad tave reikia nudėti tuoj pat, kol 
dar neužtraukei kaimui didelių negandų. Tačiau aš pasa- 
kiau jiems, kad negalima tavęs kaltinti, jog turi tiek daug 
tabu. Mes melsimės už tave visą naktį. Gal būt, kitą rytą 
paaiškės, kad gali įsišventinti. 

Bentlis padėkojo. Čiabuviai palydėjo jį iki trobelės, 
o paskui nepaprastai greit atsisveikino. Kaime įsiviešpa- 
tavo kraupi tyla; nuo savo slenksčio Bentlis matė, kaip. 
čiabuviai būriuojasi ir, slapčia žvilgčiodami į jo pusę, rim- 
tai kalbasi. 

Biauri dviejų rasių bendradarbiavimo pradžia. 

Bentlis nedelsdamas susisiekė su profesorium Sligertu 
ir papasakojo, kas nutiko. 

— Nepasisekė,— tarė profesorius.— Bet visiems žino- 
ma, kad pirmykščiai žmonės linkę į išdavystę. Galimas 
daiktas, kad ietis buvo ne įteikti skirta, o būtų patarna- 
vus kaip žmogžudystės įrankis. Jūs būtumėt gavęs ietį 
tiesiogine to žodžio prasme. 

— Aš nė kiek neabejoju, kad jie taip daryti neketi- 
no,— spyrėsi Bentlis.— Pagaliau juk reikia kada nors ti- 
kėti žmonėmis. | 

— Ne tada, kai atsakote už įrengimus, atsiėjusius mili- 
jardus dolerių. 

— Bet juk aš nieko negaliu padaryti! — sušuko Bent- 
lis.— Negi jūs nesuprantate? Jie jau žiūri į mane įtariai. 
Paaiškėjo, kad aš negaliu priimti šventosios ieties. Tatai 

reiškia, kad aš veikiausiai piktoji dvasia. Kas gi bus, jei 
rytoj negalėsiu priimti šventimų? Sakysim, kokiam nors 
mulkiui šaus į galvą pasirakinėti peiliu dantis, ir „„Pro- 
tektas“ mane „išgelbės“? Visai dings palankus įspūdis, 
kurį pradžioje sudariau. 

— Gerą valią galima atstatyti — pamokomai tarė pro- 
fesorius Sligertas.— O va milijardinius įrengimus. .. 

— Gali išgelbėti kita ekspedicija. Klausykite, profeso- 
riau, atsižvelkite į mano padėtį. Nejaugi niekaip negali- 
ma šito daikto valdyti rankomis? 

— Nieku gyvu, — atsakė Sligertas.— Kitaip nueitų nie- 
kais mechanizmo paskirtis. Galima ir visai jo neužsidėti, 
jeigu jūs ketinate pasikliauti savo reileksais, o ne elekt- 
roniniais impulsais. | 

— Tada paaiškinkite, kaip jis nuimamas. 

— Tinka tas pat argumentas — jūs galite atsidurti pa- 
vojuje. 

— Bet klausykite,— užprotestavo Bentlis,— mane pasi- 
rinkote kaip įgudusį tyrinėtoją. Man juk čia geriau ma- 
tyti: Aš susipažinęs su čionykštėmis sąlygomis. Papasa- 
kokite, kaip nusiimti „„Protektą“. 


— Ne! „Protektas“ turi atlikti visą lauko bandymų 


kompleksą. Be to, mes norime, kad jūs grįžtumėt gyvas ir 
sveikas. 


— Čia jau kas kita,—tarė Bentlis.— Beje, šie: žmonės 
lyg ir neabejoja, kad gali mane nužudyti. 

— Primityviosios gentys visada pervertina savo jėgos, 
ginklo ir magijos galybę. 

— Žinau, žinau. Bet ar jūs visiškai įsitikinęs, kad jie 
negali prasiskverbti pro lauką? Sakysim, nuodais? 

— Niekas negali prasiskverbti pro lauką,— kantriai 
atsakė Sligertas,— net saulės spinduliai. Net gama-spindu- 
liai. Jūs nešiojatės neprieinamą tvirtovę, misteri Bentli. 
Argi taip sunku nors truputį manim pasikliauti? 

— Pirmuosius modelius labai dažnai dar reikia patobu- 
linti, — burbtelėjo Bentlis.— Bet lai bus, kaip jūs norite. 
O gal vis dėlto pasakysite, kaip jis nuimamas, tik dėl visa 
ko, jei kas nors bus ne taip? 

— Pageidaujama, kad jūs apie tai nebeklausinėtumėt, 
misteri Bentli. Jus pasirinkome, norėdami galutinai atlikti 
lauko bandymus. Kaip tik tą ir turėkite prieš akis. 


Kai Bentlis baigė transliaciją, buvo jau visai sutemę, ir 
kaimiečiai suėjo į savo trobeles. Laužai blėso, buvo gir- 
dėti laukinių gyvūnų balsai. 

Tą akimirką Bentlis pajuto gūdžią vienatvę ir mau- 
džiantį tėvynės ilgesį. 

Jis buvo taip pavargęs, kad vos neprarado sąmonės, bet 
vis dėlto prisivertė suvalgyti kažkokių koncentratų ir iš- 
gerti truputį vandens. Paskui nusisegė krepšelį su instru- 
mentais, radiją ir gertuvę, beviltiškai patimpčiojo „„Pro- 
tektą“ ir nuėjo gulti. 

Vos jis užsnūdo, ėmė veikti „Protektas“, ir taip smar- 
kiai, kad vos neišnarino jam kaklo slankstelio. 

Jis ėmė tingiai grabaliotis, ieškodamas mygtuko, rado 
jį kažkur ant pilvo ir išjungė lauką. 

Trobelė buvo tokia, kaip ir visos kitos. Jis nepastebėjo, 
kad iš kur nors grėstų pavojus. | 

Ar „Protektas“ netenka realybės jausmo, nusistebėjo 
jis, o gal koks nors telsietis pro langelį mėgino jį per- 
smeigti ietimi? 

Tuomet Bentlis pamatė jauniklį mobakiuką, kuris dūmė 
kiek įkerta, net dulkės rūko. 

Žvėrelis, tur būt, norėjo sušilti, pamanė Bentlis. Bet, 
žinoma, čia pašalinis kūnas. Budrusis „„Protektas“ negalėjo 
pražiopsoti tokio pavojaus. | 

Bentlis vėl užmigo ir tuoj pat susapnavo, kad jis užda- 
rytas kalėjimo kameroje iš ryškiai raudonos akytos gu- 
mos. Jis bando nustumti sienas vis toliau, toliau, toliau, 

bet tos nepasiduoda, o kai jis, bejėgis, liaujasi stūmęs, — 
sienos švelniai sugrąžina jį į kameros centrą. Tatai kar- 
tojasi ir kartojasi, kol jis pajunta smūgį į nugarą ir atsi- 
bunda juodame apsauginiame lauke. 

Šį kartą buvo tikrai sunku rasti mygtuką. Jis žūt būt 
stengėsi jį užčiuopti, kol pradėjo dusti nuo slopaus oro. 
Jį pagavo siaubas. Pagaliau jis rado mygtuką pasmak- 
rėje, išjungė lauką ir, vos laikydamasis ant kojų, įniko 
ieškoti, kas čia jį vėl puola. 

Ieškota ne veltui. Nuo stogo atitrūko šiaudelis ir jau 
buvo bekrintąs ant jo. Ką čia kalbėti, „Protektas“ to ne- 
pakentė. | 
- — Tegu tave bala! — balsiai sudejavo Bentlis.— Nors 
kartą būk protingas! | 

Tačiau jis jautėsi taip nuilsęs, kad jam, teisybę sakant, 
niekas neberūpėjo Laimė, tą naktį atakų nebepasitaikė. 


Rytą į Bentlio trobelę užėjo Guasklis Jis atrodė labai iš- 
kilmingas ir drauge sumišęs. 

— Naktį iš tavo trobelės sklido didelis triukšmas, — ta- 
rė dvasių kerėtojas.— Tokios beviltiškos aimanos, tarsi 
tu būtum grūmęsis su velniu. 

— Aš visada neramiai miegu, — paaiškino Bentlis, 

Guasklis nusišypsojo, suprasdamas juokus. 

— Mano -drauge, ar meldeisi naktį, kad būtum tyras 
ir išsivaduotum iš piktosios dvasios? 

— Kaipgi, meldžiausi. 

— O ar buvo tavo malda išklausyta? 

— Buvo, — su viltimi atsakė Bentlis.— Arti manęs ne- 
beliko nelabojo. Nė padujų. 

Guasklis vis dar abejojo. 

— Bet ar turi teisę šitaip tvirtinti, visai nesvyruoda- 
mas? Gal tau geriau taikiai pasitraukti iš mūsų tarpo. 
Jei tavęs negalima įšventinti, tai teks tave sunaikinti.. 

— Dėl to būk ramus, — pareiškė Bentlis— Pradėkim. 

— Labai gerai, — tarė Guasklis, ir jie drauge išėjo iš 
trobelės. 

Įšventinti jį turėjo priešais didelį laužą kaimo aikštė- 
je. Dar naktį į visas puses buvo išsiuntinėti šaukliai, tad 
aikštėje susirinko dvasių kerėtojai iš daugelio kaimų. 
Kai kurie sukorė dvidešimt mylių, norėdami dalyvauti 
apeigose ir savo akimis pamatyti svetimšalį. Iškilmingai 
griaudė ritualinis būgnas, ištrauktas iš slaptos saugyklos. 
Kaimiečiai žiūrėjo, plepėjo tarpusavy, juokėsi. Tačiau 
Bentlis pajuto, kad minia suirzusi ir įsitempusi, tik valdosi. 

Šokiai sekė vienas po kito. Kai prasidėjo paskutinė fi- 
gūra, Bentlis nervingai krūptelėjo, nes pagrindinis šokėjas 
ėmė mojuoti virš galvos vėzdu. Šokio sūkuryje jis artė- 
jo prie Bentlio — vis arčiau ir arčiau... Jau jis už kelių 
pėdų, o stikliukų prismaigstytas vėzdas akinte akina. 

Kaimiečiai spoksojo į jį lyg užburti. Bentlis užsimer- 
kė, tikėdamasis, kad jėgos laukas bematant nugrims 
į tamsą. 

Tačiau šokėjas pagaliau atsitraukė, ir šokis baigėsi šū- 
kaujant patenkintiems kaimiečiams. 

Žodžio paprašė Guasklis. Bentlis net lengviau atsiduso, 
supratęs, kad įšventinimo apeigos pasibaigė. 

— O broliai — tarė Guasklis — svetimšalis, norėdamas 
tapti mūsų broliu, įveikė didelę tuštumą. Daug kuo jis 
keistas;-ir jį gaubia lyg ir koks blogis. Ir vis dėlto jo ge- 
ros valios nenuneigsi. Niekas neabejoja, kad iš esmės jis 
doras ir kilnus. Šitaip įšventindami, mes apvalome jį nuo 
piktosios dvasios ir priimame į savo tarpą. 


| Kapų tyloje Guasklis priėjo prie Bentlio. 

— Nuo šiol,— tarė Guasklis,— tu esi dvasių kerėtojas 
ir iš tiesų mūsiškis.— Jis atkišo ranką. 

Bentlis pajuto smarkiai tvaksint širdį. Nugalėjo! Priim- 
tas! Jis tvirtai suspaudė atkištą Guasklio ranką. 

Šiaip ar taip, norėjo suspausti. Tat ne visai pavyko, ka- 
dangi visuomet budrus „„Protektas“ išgelbėjo jį nuo sąly- 
čio, kuriame, gal būt, glūdi pavojus. | 

— Prakeiktas idiotas! — suriaumojo Bentlis, greitai su- 
rado mygtuką ir išjungė lauką. 

Jis tučtuojau suprato, kad neišvengs bėdos. | 

— Nelabasis! — pašėlusiai mojuodami ginklais, ėmė 
spiegti telsiečiai. 

— Nelabasis! — sukliko dvasių kerėtojai. 

Bentlis nusiminęs atsigręžė į Guasklį. | 

— Taip,— liūdnai tarė jaunasis kerėtojas, — tikra teisy- 
bė. Mes puoselėjome viltį, kad senovinės apeigos išvarys 
piktąją dvasią. Tačiau tai neįmanoma. Piktąją dvasią rei- 
kia sunaikinti! Nudėkime velnią! 


Į Bentlį buvo paleista iečių kruša. „Protektas“ ūmai 
sureagavo. Netrukus pasidarė aišku, kad padėtis be išei- 
ties. Keletą minučių Bentlis išbūdavo apsauginiame lauke, 
paskui jį išjungdavo. Telsiečiai, matydami, kad jis nenu- 
kentėjęs, vėl imdavo jį pulti, ir apsauga vėl staiga pra- 
dėdavo veikti. 


"Bentlis norėjo nueiti prie žvaigždėlaivio. Tačiau „Pro- 
tektas" nuolat įsijungdavo.. Šitaip vėžlindamas, mylią eisi 
mėnesį, 0 gal ir du, tad neverta nė bandyti. Jis palauks. 
Po kiek laiko puolėjai supras, kad negali jam pakenkti, 
ir dvi rasės pagaliau suras bendrą kalbą. 

Jis stengėsi atpalaiduoti: raumenis lauko viduje, bet 
pasirodė, kad šis sumanymas tuščias. Jis buvo alkanas ir 
labai ištroškęs. Ir oras apsauginio lauko viduje pamažu 
darėsi vis tvankesnis. 

Bentlis net krūptelėjo, prisiminęs, kad naktį pro apsau- 
ginį lauką nepateko oro. Suprantama, juk jis nelaidus. 
Jei nesigriebsi kokių priemonių, gali ir uždusti. 

"Bentlis žinojo, kad ir stipriausia tvirtovė ilgai neištve- 
ria, jeigu jos gynėjai badauja ar slopsta. 

Jis karštai ėmė svarstyti. Ar ilgai telsiečiai puls? Juk 
anksčiau ar vėliau jie pavargs. 

O jeigu ne? 

Jis kentėjo, kiek galėdamas, kol oras visai nebetiko 
kvėpuoti, o paskui išjungė lauką. Telsiečiai susėdo ant 
žemės aplink ateivį. Degė laužai, ant kurių jie taisė valgį. 
Rinekas vangiai mestelėjo į jį ietį, ir laukas jau kelintą 
kartą įsijungė. 

— Aha,— pamanė Bentlis— suprato. Ketina numarinti 
mane badu. | 

Jis pabandė susikaupti tamsoje, bet kamarėlės sienos 
tarytum gniaužė jį. Jam prasidėjo klaustrofobija: juk oras, 
kuriuo jis kvėpavo, vėl darėsi tvankus. 

Kiek pagalvojęs, jis išjungė lauką. Telsiečiai žvelgė į jį 
šaltai. Vienas iš jų griebėsi ieties. 

— Palaukit! — sušuko Bentlis. Tuo pačiu metu jis įjun- 
gė raciją. | 

— Ko tau reikia?— paklausė Rinekas. 

— Išklausykite mane! Kur tatai matyta — įvilioti mane 
į „Protektą“ kaip į spąstus? 

— A? Kas darosi?— jo ausyse pasigirdo profesoriaus 
Sligerto balsas. 

— Jūs, telsiečiai, žinote,— kimiu balsu gergždė Bent- 
lis, — jūs žinote, kad mane galima sunaikinti, tolydžio ska- 
tinant „Protektą“ veikti. Aš negaliu jo išjungti! Aš ne- 
galiu iš jo ištrūkti. | | 

— A-a!-— tarė profesorius Sligertas.— Suprantu, kokia 
bėda. Ta-aip. 

— Mums labai nemalonu,— atsiprašė Guasklis,— bet 
piktąją dvasią reikia sunaikinti. | 

— Žinoma, — beviltiškai tarė Bentlis— betgi ne mane. 
Padėkite man, profesoriau! 

— Iš tiesų neapsižiūrėjimas,— murmėjo profesorius Sli- 
gertas susimąstęs, — ir labai rimtas. Nors ir kaip keista, 
bet tokių atvejų, sėdėdamas laboratorijoje, nenumatysi. 

Jie išaiškėja tiktai vykdant visą lauko bandymų progra- 
mą. Vėlesniuose modeliuose šis trūkumas bus pašalintas. 

— Puiku! Bet aš jau čionai! Kaip man nusiimti tą 
daiktą? | 

— Atleiskite man,— tarė Sligertas.— Patikėkit, aš visai 
nemaniau, kad šito prireiks. Teisybę sakant, aš taip su- 
konstravau šituos šarvus, kad jokiomis aplinkybėmis jų 
neatsikratytumėte. 

— Ak, jūs, biaurybe..., | 

— Prašau jus! — griežtai tarė Sligertas— Nepameskime 
galvos. Jeigu jūs ištversite kelis mėnesius, gal būt, pa- 
vyks... 

— Neištversiu! Oro! Vandens! 

— Ugnies! — išsiviepęs sušuko Rinekas— Surakinsim 
velnią ugnimi! 

Ir „Protektas“ spragtelėjęs įsijungė. 

Baisioje tamsoje Bentlis stengėsi ko nuodugniau viską 
apgalvoti. Iš „,Protekto“ teks pačiam kapanotis. Bet kaip? 
Instrumentų dėžutėje yra peilis. Ar galima perpiauti stip- 
rius plastmasinius diržus? Be to neišsiversi! 

Bet kas paskui? Net jeigu jis išeis iš savo tvirtovės, 
vis tiek iki laivo dar mylia. Jį, beginklį, nudobs pati pir- 
moji ietis. Juk čiabuviai iškilmingai prisiekė jį nužudyti, 
nes jis buvo neginčijamai apskelbtas piktąja dvasia. | 

"Reikia bėgti, tatai vienintelis šansas išsigelbėti. Be to, 
geriau žūti nuo ieties, negu iš lėto dusti begalinėje tam- 

soje. | 

Bentlis išjungė lauką. Telsiečiai sukūrė aplink jį lau- 
žus, liepsnos siena atkirsdami kelią. 

Jis pašėlusiai kirto į plastmasinį voratinklį. Peilis slys- 
telėjo diržu, o Bentlis atsidūrė jėgos lauke. 

Kai vėl iš jo išėjo, ugnies ratas buvo jau susijungęs. 
Telsiečiai atsargiai stūmė laužus arčiau priešo, mažin- 
dami to rato spindulį. | 

Bentliui visos blusos numirė. Kai tik laužai pakanka- 
mai priartės, ,„Protektas“ įsijungs ir liks įsijungęs. Jam 
jau nepavyks išjungti lauko paspaudžiant mygtuką — pir- 
menybę turės tolydinio pavojaus signalas. Kol čiabuviai 
kursto ugnį, Bentlis bus uždarytas jėgos lauke kaip spąs- 
tuose. . 

O turint galvoje, kaip žiūri primityvūs žmonės į velnius, 
visai galimas daiktas, kad jie nepatingės deginti laužų 
šimtą, o gal ir du šimtus metų. Bentlis metė peilį, čiupo 
plastmasinį diržą žnyplėmis ir. perplėšė jį pusiau. 

Paskui vėl nugrimzdo į apsauginį lauką. . 

Bentliui sukosi galva, iš nuovargio jis alpo ir spazmiš- 
kai gaudė burna dvokiantį Orą. Vargais negalais jis su- 
ėmė save nagan. Dabar ne metas pasiduoti. Kitaip galas. 

Jis surado mygtuką, paspaudė jį. Dabar laužai buvo jau 
visai arti, Į veidą tvoskė karštis. Jis piktai čekštelėjo 
žnyplėmis diržą ir pajuto, kad tasai nutrūko. 

Jis išlėkė iš „Protekto“ tą akimirką, kai laukas vėl įsi- 
jungė. Jį bloškė tiesiog į laužą. Tačiau jis iššoko iš lieps- 
nos neapdegęs. | 

Kaimiečiai sušuko. Bentlis pasileido bėgti, bebėgdamas 
pametė lingvasceną, krepšį su instrumentais, raciją, mais- 
"to koncentratus ir gertuvę. Kartą jis atsigęžė ir pamatė, 
kad telsiečiai jį vejasi. 


Tačiau Bentlis bėgo kaip bėgęs. Pailsusi širdis, rodos, 
ims ir sudraskys krūtinę, o plaučiai subliukš ir nebeįkvėps 
oro. Bet laivas buvo jau visai arti, lyg draugiškas milži- 
nas stūksojo plynoje lygumoje. 

Jis tikrai suspės. Dar kokius dvidešimt metrų... 

Priekyje šmėstelėjo kažkoks žalias daiktas. Tai buvo 
mobakiukas žaliu kailiu. Nerangus žvėrelis stengėsi pa- 
sprukti bėgliui iš kelio. 

Bentlis pasuko į šalį, bijodamas jį sumindyti, ir, "deja, 
per vėlai suprato, jog niekuomet nereikia pažeisti bėgi- 

mo ritmo. Po kojom pasipynė kažkoks akmuo, ir jis par- 
griuvo. 

" Užpakaly trepeno artėjantys telsiečiai, ir Bentlis sun- 
kiai kilstelėjo ant vieno.kelio. Tada kažkas paleido į jį 
vėzdą ir pataikė tiesiai kakton. 


— Ar guai dril?— iš tolo paklausė kažkas nesupranta- 
ma kalba. Bentlis prasimerkė ir pamatė prie jo palinkusį 
Guasklį. Jis vėl buvo kaime, trobelėje. Nuo slenksčio jį 
stebėjo keli ginkluoti dvasių kerėtojai. 

— Ar dril?— pakartojo savo klausimą Guasklis. 

Bentlis apsivertė ant šono ir išvydo šalia savęs tvar- 
kingai išdėliotus instrumentus, gertuvę, koncentratus, raci- 
ją ir lingvasceną. Jis godžiai prigludo prie gertuvės, 
paskui įjungė lingvasceną. 

— Aš klausiau, ar gerai tu jautiesi — tarė Guasklis. 

— Žinoma, puikiai, — burbtelėjo Bentlis, čiupinėdamasis 
galvą. — Baikime. 

— Baikime? 

— Juk norėjai mane nužudyti, ar ne? Tai nedarykim 
komedijų. 

— Bet mes visai neketinome tavęs sunaikinti — tarė 
Guasklis.— Mes iš pat pradžios žinojome, kad tu geras, 
padorus žmogus. Mums reikėjo velnio. 

— Kaip?— paklausė Bentlis. Jis nieko nesuprato. 

— Eime, pamatysi. 

Dvasių kerėtojai padėjo Bentliui atsikelti ir išvedė jį 
laukan. Ten, apsiaustas ugnies jūros, žybsėjo didelis juo- 
das „Protekto“ rutulys. 

— Tu, aišku, nežinojai — tarė Guasklis— bet tau ant 
nugaros tupėjo velnias. 

— Ak tu! —atsiduso Bentlis, 

— Taip, gryna teisybė. Mes stengėmės jį iškraustyti, 
tave apvalydami, bet jis buvo perdaug stiprus. Mums te- 
ko priversti tave, brolau, susidurti akis į akį su tuo 

nelabuoju ir jį nugalėti. Mes žinojome, kad tu ištversi šį 
išbandymą. Tr tu jį ištvėrei! 

— Suprantu, — tarė Bentlis.— Velnias ant nugaros, Taip, 
tikrai. | | 

Toks ir turėjo jiems pasirodyti ,„Protektas“. Sunkus, be- 
formis balastas ant pečių, iš kurio kaskart, jei kas mėgi- 
na jį apvalyti nuo nešvarybės, išvirsta juodi dūmai. Nieko 
kito neliko religingiems žmonėms, tik išplėšti Bentlį iš vel- 
nio nagų! | 

Bentlis pastebėjo, kad kelios kaimo moterys atsinešė 
krepšelius su valgiu ir sviedė juos į ugnį priešais rutulį. 
Jis klausiamai pažvelgė į Guasklį. 

— Mes norime jam suminkštinti širdį, — paaiškino 
Guasklis,— nes tat nepaprastai galingas velnias, galįs, be 
abejo, daryti stebuklus. Mūsų kaimas didžiuojasi, kad ši- 
toks velnias pateko mums į vergiją. 

Į priekį išėjo gretimo kaimo dvasių kerėtojas. 

— Ar tavo tėvynėje daugiau velnių yra? Ar neatvežtum 
ir mums tokio, kad ir mes turėtume ką pašlovinti?— Po 
jo nekantraudami priekin išėjo kiti kerėtojai. Bentlis link- 
telėjo galva. 

— Manau, bus galima, — tarė jis. 

Jis suprato, jog kaip tik dabar ir užsimezgė Žemės su 
Telsu prekyba. Ir dar suprato, kad pagaliau profesorius 
Sligertas turės kur tinkamai panaudoti Universaliąją Ap- 
saugą. | 


ZUIKIS 


Kai privažiavau prie Marsoporto, laivas iš Žemės jau 
kelios valandos buvo atėjęs. Laivas atgabeno grąžtų su 
deimantiniais antgaliais — juos buvau užsakęs daugiau 
kaip prieš metus. Man magėjo pareikšti savo teises į tuos 
grąžtus, kol dar niekas jų nebuvo pagrobęs. Aš visai ne- 
noriu pasakyti, kad juos galėjo kas nors pavogti; visi mes 
čia, Marse, džentelmenai ir mokslininkai, Tačiau ir menk- 
niekio čia lengvai negausi, o visi džentelmenai moksli- 
ninkai įsigyja reikalingus įrengimus tradiciniu būdu: kas 
pirmesnis — tas gudresnis, | 

Vos tik spėjau susikrauti grąžtus į džipą, atvažiavo 
Karsonas iš Kalnų grupės, mojuodamas nepaprastai sku- 
biu, tiesiog avariniu orderiu. Laimė, aš buvau toks supra- 
tingas, kad pasirūpinau gauti ypatingą orderį iš direkto- 
riaus Berko. Karsonas taip mandagiai sutiko savo nesėk- 
Ir6, kad aš padovanojau jam tris grąžtus. 

Jis nudūmė savo skuteriu per raudonuosius Marso smil- 
tynus, kurie taip gražiai išeina spalvotose fotografijose ir 
taip begėdiškai užkemša variklius. | 

Aš priėjau prie Žemės laivo: manęs visai nejaudino 
kosmolekiai, tik norėjosi pažvelgti į kažką, kas dar ne- 
buvo nusibodę. 

"Ir štai išvydau zuikį. 

Jis stovėjo šalia kosmolekio ir žvelgė į raudoną smėlį, 
į apdegusias nutūpimo šachtas, į penkerius Marsoporto 
rūmus; jo akys buvo didžiulės lyg dubenėliai. Jo veidas 
tarytum bylojo: ,„Marsas! Tai bent vietelė!“ 

Širdyje aš sudejavau. Tą dieną manęs laukė tiek darbų, 
kad ir per mėnesį nepadarysi. O zuikis priklausė mano 
kompetencijai. Kartą direktorius Berkas, pagautas fanta- 
zijos, kurios paprastai jam stigo, tarė man: „Tali, tu moki 
bendrauti su žmonėmis. Tu juos perpranti. Jie tave myli. 
Todėl skiriu tave Marso Saugumo tarnybos viršininku.“ 

Tai reiškė, kad mano žiniai pavedami zuikiai. 

Šįkart zuikis atrodė kokių dvidešimt metų. Jis buvo 
gerų šešių pėdų ūgio, o liesa mėsa .-ant kaulų kažin ar 
būtų svėrusi šimtą svarų. Sveikame Marso klimate jo no- 
sis jau spėjo ryškiai parausti. Zuikis turėjo dideles, pa- 
žiūrėti nedailias rankas ir dideles pėdas. Gaivinančioje 
Marso atmosferoje jis gaudė burna orą Kaip iš vandens 
išmesta žuvis. Respiratoriaus jis, žinoma, neturėjo. Zui- 
kiai niekada neturi respiratorių. 

„Aš priėjau prie jo ir paklausiau: 

— Na ir kaipgi tau čia patinka? 

— Vieš-pa-tie! — tarė jis. 

— Nepaprastas jausmas, ar ne tiesa?— paklausiau aš.— 
Savo kojomis stovėti tikrų tikriausioje svetimoje pla- 
netoje. 

— Ką čia kalbėti! — tarė dusdamas zuikis. Kadangi trū- 
ko deguonies, jis visas pamėlo — visas, išskyrus nosies 
galiuką. Sumaniau jį nubausti — tegul dar kiek pasika- 
muoja. 

— Tu, vadinasi, slapčia įsibrovei į šitą krovininį lai- 
vą,— tariau aš.— Išsidanginai be bilieto į nuostabųjį, ža- 
vujį, egzotiškąjį Marsą. 

— Na, vargu ar galima pasakyti, kad aš neturėjau bi- 
lieto, — tarė jis, spazmiškai traukdamas į plaučius orą.— 
Aš kaip ir... kaip ir.. 

— Kaip ir įbrukai kapitonui kyšį — pabaigiau aš jo 
mintį. 

Tuo metu jis jau vos vos laikėsi ant savo ilgų, liesų 
kojų. Aš išsitraukiau atsarginį respiratorių ir užkoriau 
jam ant nosies. 

— Eime, zuiki,— tariau aš.— Rasiu tau ką nors užkąsti. 
Paskui mudu rimtai pasišnekėsime. 

Einant į kajutkompaniją, aš laikiau jį už rankos: jis 
taip spoksojo į viską aplinkui, kad neišvengiamai būtų už 
ko nors užkliuvęs ir tą „ką nors“ sulaužęs. Kajutkompa- 
nijoje aš padidinau oro slėgimą ir sušildžiau zuikiui kiau- 
lienos su pupomis. 
nuo vienos ausies ligi kitos. 

— Aš vadinuosi Džonis. Džonis Franklinas, — tarė jis.— 
Marsas! Tiesiog sunku patikėti, kad aš tikrai čia. 

Taip sako visi zuikiai — tie, kurie gyvi atskrenda. Kas- 
met mėgina maždaug dešimt žmonių, tačiau tik vienas 
kitas sugeba išlikti gyvas. Jie juk neregėti idiotai. Nors 
saugumo tarnyba smarkiai tikrina, zuikiai nežinia kaip 
prasmunka į krovininį laivą. 

Laivai startuoja maždaug su dvidešimt g eilės pagrei- 
čių, ir specialių apsaugos priemonių neturintis zuikis su- 
plojamas į blyną. Jeigu jis nuo to nenumirs, jį pribaigs 
radiacija. Arba jis uždus nevėdinamame triume, nespėjęs 
nusigauti iki piloto kajutės. 

Mes čia turime specialias kapines, vien tiktai zuikiams. 

Tačiau retkarčiais kas nors įsigudrina — sveikas ir gy- 
vas įžengia į Marsą, kupinas didelių vilčių ir spindinčio- 
mis lyg žvaigždės akimis. 

Juos apvilti tenka ne kam kitam, o man. 


— Ko tu atsidanginai į Marsą?— paklausiau aš. 
— Paaiškinsiu jums,— tarė Franklinas.— Žemėje reikia 

elgtis, kaip visi žmonės. Galvoti, kaip visi, ir daryti, kaip 
visi, kitaip atsidursi belangėje. 

Aš linktelėjau. 

Dabar, pirmąkart žmonijos istorijoje, Žemėje visai ra- 
mu. Taika visame pasaulyje, bendra pasaulinė vyriausy- 
bė, pasaulis klestėte klesti. Valdžios organai stengiasi, kad 
viskas išliktų kaip buvę. Man atrodo, kad jie peržengia 
ribas, slopindami netgi nekalčiausią individualizmą, bet 
kas aš toks, kad smerkčiau? Tikriausiai po kokio šimto, 
o gal ir mažiau metų paliks lengviau, bet zuikiui, gyve- 
nančiam mūsų dienomis, tai pernelyg ilgas laiko tarpas. 

— Vadinasi, tu panūdai naujų horizontų, — tariau aš. 

— Taip, sere— atsakė Franklinas.— Nenorėčiau pasi- 
rodyti jums plepys, sere, bet aš svajojau tapti pirmuo- 
ju atradėjų. Sunkumai manęs nebaugina. Aš dirbsiu! Va 
pamatysite, tik leiskite man pasilikti, prašau jus, sere! 
Aš dirbsiu išsijuosęs. .. 

— O ką tu veiksi?į — paklausiau aš. 

— A?— akimirką jis sutriko, paskui atsakė: — Bet ką. 

— O ką tu moki? Mums, žinoma, praverstų chemikas, 
neorganinės chemijos specialistas. Ar kartais ne šioje 
srityje reiškiasi tavo talentas? 

— Ne, sere,— suvapėjo zuikis, 

Tas man neteikė nė mažiausio malonumo, bet buvo 
svarbu apreikšti zuikiui negailestingą, karčią tiesą. 

— Tai, vadinasi, tavo specialybė ne chemija,— svars- 
čiau aš balsu.— Pas mus atsirastų darbo geram geologui. 
Blogiausiu atveju — statistikui. 

— Bijau, kad aš ne. 

— Pasakyk, Eranklinai, ar tu turi profesoriaus vardą? 

— Ne, sere. 

— O daktaro laipsnį? Arba magistro laipsnį? Na, bent 
kokį nors diplomą. | 

— Ne, sere,— atsakė nusiminęs Franklinas— Aš netgi 
vidurinės mokyklos nesu baigęs. 


114 


— Tai ką gi tuomet ketinai čia veikti? — paklausiau aš. 

— Žinote, sere,—tarė Franklinas — aš skaičiau, kad 
statyba paplitusi visame Marse. Maniau, gal tiksiu kokiu 
nors pasiuntiniu. Be to, aš esu mokęsis dailidės amato, ir 
prie vandentiekio galėčiau dirbti, ir... Jau tikriausiai čia 
atsiras kokio darbelio ir man. | 

Įpyliau Franklinui antrą puodelį kavos, ir jis pažvelgė 
į mane didžiulėmis, maldaujančiomis akimis. Šioje pašne- 
kesio stadijoje zuikiai visada žiūri tokiu žvilgsniu. Jiems 
atrodo, kad Marsas panašus į 1870-ųjų metų Aliaską arba 
2000-ųjų Antarktiką,— herojinė drąsių, ryžtingų žmonių 
arena. Iš tiesų Marsas visai ne arena. Tai aklavietė. 

— Franklinai,— tariau aš, — ar žinai, kad statyba Marse 
priklauso nuo tiekimo iš Žemės? Ar žinai, kad ji neapsi- 
moka ir, galimas daiktas, niekuomet neapsimokės? Ar ži- 
nai, kad vieno žmogaus išlaikymas atsieina statybai pen- 
kiasdešimt tūkstančių dolerių kasmet? Ar tu manai esąs 
vertas penkiasdešimt tūkstančių dolerių metinio uždarbio? 

— Daug aš nesuvalgysiu,— atšovė Franklinas.— O jau 
kai apsiprasiu, aš. 

— Be to — nutraukiau aš jį — ar žinai, kad Marse nėra 
nė vieno, kuris nebūtų bent mokslų daktaras? 

— To aš nežinojau — sukuždėjo Franklinas. 


Zuikiai niekada to nežino. 

Jiems pasakoti turiu aš. 

Taigi aš papasakojau Franklinui, kad visus dailidžių, 
šaltkalvių, vandentiekininkų darbus, pasiuntinių ir virėjų 
pareigas, 0 taip pat ruošą, taisymą ir remontą atlieka lais- 
valaikiu patys mokslininkai. Kad ir ne per geriausiai, bet 
atlieka. 

Mat, Marse nėra nekvalifikuotos darbo jėgos. Mes, at- 
virai kalbant, negalime sau to leisti. 

Maniau, kad Franklinas apsipils ašaromis, bet jis, šel- 
mis, susitvardė. 

„Franklinas liūdnomis akimis apžvelgė kambarį — stebė- 
jo, kaip apstatyta nušiurusi, mažytė kajutkompanija, Su- 
prantate, viskas joje buvo marsietiška. 

— Eime,— tariau aš stodamasis.— Guolį tau rasiu. O ry- 
toj pasiųsime tave atgal į Žemę. Neliūdėk. Užtat pamatei 
Marsą. 

— Taip, sere.— Zuikis sunkiai atsikėlė.— Tik aš, Sere, 
nieku gyvu nebegrįšiu į Žemę. 

Nesiginčijau su juo. Taip jau yra, kad zuikiai amžinai 
šerį stato. Iš kur aš galėjau žinoti, ką šis galvoja? 

Paguldęs Frankliną, grįžau į laboratoriją ir kelias va- 
landas dirbau tokį darbą, kurį žūt būt reikėjo padaryti. 
Atsiguliau visai nusikamavęs. 

Kitą rytą nuėjau žadinti Franklino. Guolyje jo nera- 
dau. Man dingtelėjo mintis, ar nebus kokios diversijos. 
Kas žino, ką gali iškrėsti nemokša pirmasis atradėjas. 
Kaip mat išlups iš reaktoriaus kelis lėtintojus ar užkurs 
degalų sandėlį. Aš kaip pašėlęs bėgiojau po stovyklą, 
visur ieškodamas zuikio, ir pagaliau aptikau jį nebaigto- 
je statyti spektrografinėje laboratorijoje. 

Tą laboratoriją mes statėme laisvalaikiu. Kas turėdavo 
atliekamą pusvalandį, tas šiek tiek pamūrydavo, išpiau- 
davo stalo viršų arba prisukdavo durų vyrius prie staktos. 
Nė vieno nebuvo galima atleisti nuo darbo ilgesniam 
laikui, kad viską kaip reikiant sutvarkytų. | 

Per kelias valandas Franklinas nuveikė daugiau, negu 
mes visi per kelis mėnesius. Jis tikrai buvo nagingas dai- 
lidė ir taip dirbo, lyg visos pragaro furijos būtų lipusios 
jam ant kulnų. 

— Franklinai! — šūktelėjau. 

— Čia, sere.— Jis atskubėjo pas mane.— Norėjau šį tą 
padaryti, kad nevalgyčiau veltui jūsų duonos, misteri Tali. 
Duokite man dar vieną kitą valandėlę, ir aš apdengsiu la- 
boratoriją. O jeigu anie vamzdžiai niekam nereikalingi, 
rytoj gal prijungčiau vandenį. 

Ką ir besakyti, Franklinas buvo puikus vaikinas. Kaip 
tik toks, kokių Marse reikia. Pagal visus teisingumo nuo- 
status, o ir šiaip iš mandagumo aš turėjau patapšnoti jam 
per petį ir tarti: ,,„Vyruti, knygos toli gražu ne viską duo- 
da. Gali pasilikti. Tu mums tinki.“ 

Man iš tikrųjų knietėjo pasakyti tuos žodžius. Tačiau 
neturėjau teisės. 

Marse neskatinamos sėkmingos avantiūros. 

Zuikiai čia neglostomi, 

Mes, mokslininkai, šiaip taip susidorojame su dailidžių 
ir vandentiekininkų darbu. Mes tiesiog negalime leisti 
dubliuoti profesijų. 

— Franklinai,— tariau aš, — susimildamas, nekompli- 
kuok mano užduoties. Aš tikras minkštakūnis. Mane tu 
įtikinai. Bet aš galiu tik laikytis taisyklių. Tu turi grįžti 
į Žemę. 

— Aš negaliu orįžti į Žemę, — vos girdimai atsakė 
Franklinas. 

— Kas yra? 

— Jei grįšiu, būsiu patupdytas už grotų. 

— Na, gerai, pasakok viską iš pat pradžios, — sustenė- 
jau.— Tik, susimildamas, trumpiau. 

— Klausau, sere. Kaip jau sakiau, sere,— pradėjo 
Franklinas, — Žemėje reikia elgtis, kaip visi, ir galvoti, 
kaip visi. Taigi, kurį laiką viskas buvo gerai. Bet paskui 
aš atradau Tiesą. 

— Ką-ą? 

— Aš atradau Tiesą,— išdidžiai pakartojo Franklinas.— 
Aptikau ją atsitiktinai, bet šiaip tai ji labai paprasta. To- 
kia paprasta, kad aš išmokiau sesutę, o jeigu jau toji 
gali išmokti, vadinasi, ir bet kas gali. Tuomet aš paban- 
džiau išmokyti tiesos visus. 

— Toliau,— tariau aš. 

— Na ir ką gi, visi baisiai įsiuto. Pasakė, kad aš esąs 
kuoktelėjęs, kad man reikią prikąsti liežuvį Bet aš 

negalėjau tylėti, misteri Tali, nes juk tai Tiesa. Tad, kai 
atėjo Manęs suimti, iškeliavau į Marsą. 

Tai gražiausia, pamaniau aš. Tik to ir betrūko mums 
Marse. Mielas, senamadis religijos fanatikas sako pamoks- 
lus kietaširdžiams mokslininkams. Kaip tik tą ir prirašė 
man gydytojas. Juk dabar, pasiuntus vaikiną atgal į Že- 
mę, į kalėjimą, mane visą laiką grauš sąžinė. 

— Tatai dar ne viskas, — pareiškė Franklinas. 

— Tu nori pasakyti, kad ši baisinga istorija turi tęsinį 

-— Taip, sere. 

— Kalbėk gi,— atsidusęs paraginau jį. 

— Jie apkaltino ir mano sesutę, — tarė Franklinas.— 
Suprantate, pažinusi Tiesą, įį ne mažiau kaip aš panoro 
mokyti kitus. Juk čia Tiesa, žinote. Ir štai dabar ji pri- 
versta slapstytis, kol... kol... 

Jis nusišnypštė ir su graudžia mina nurijo ašaras. 

— Maniau, pamatysite, kaip aš būsiu reikalingas Marse, 
ir tada sesutė galėtų pas mane. 

— Gana! — nebeištvėriau aš. 

-— Taip, sere. 


— Daugiau nieko nebenoriu girdėti. Aš jau ir taip iš- 
klausiau daugiau, negu reikia, 

— O jūs ar nenorėtumėt, kad atskleisčiau jums Tie- 
'są?— karštai pasiūlė Franklinas.— Galiu išaiškinti. .. 

— Nė žodžio daugiau, — užrikau. 

— Taip, sere, 

— Franklinai, aš nieko negaliu padaryt“ tavo labui, 
ničnieko. Tu neturi laipsnio. O aš neturiu įgaliojimų leisti 
tau pasilikti. Bet aš padarysiu vienintelį dalyką, kurį 
įstengiu. Pašnekėsiu apie tave su direktorium. 

— Oi, kaip gerai! Labai jums ačiū, misteri Tali. O jūs 
paaiškinsite jam, kad aš dar ne visai atsigavęs po kelio- 
nės? Kai tik sukaupsiu daugiau įėgų, jums įrodysiu. . 

— Žinoma, žinoma, — tariau aš ir išskubėjau. | 

Direktorius taip įbedė į mane akis, lyg būtų išvydęs 
mano antrininką iš antipasaulio. | 

— Bet, Tali, — tarė jis, — juk tu žinai taisykles. 

— Be abejo, — suvapėjau.— Betgi jis iš tiesų būtų mums 
naudingas. Ir man baisiai nemalonu pasiųsti jį tiesiog po- 
licijai į rankas. 

— Žmogaus išlaikymas Marse atsieina penkiasdešimt 
tūkstančių dolerių kasmet, — tarė direktorius.— Ar manai, 
kad jis vertas tokio uždarbio. . 

— Žinau, žinau — nutraukiau < aš.— Bet čia toks graudus 
atvejis, ir jis taip stengiasi, ir mes galėtume jį... 

— Visi zuikiai graudina,— priminė direktorius. 

— Na, aišku. Pagaliau, jie nepilnaverčiai padarai, tai 
ne mes, mokslininkai. Tegul sau nešdinasi, iš kur atke- 
liavęs. | 

— Tali — ramiai tarė direktorius, — matau, kad šis klau- 
simas aštrina mūsų santykius. Todėl leidžiu tau pačiam 
jį išspręsti. Tu žinai, jog kasmet į kiekvieną laisvą vietą 
Marso statyboje paduodama beveik dešimt tūkstančių 
pareiškimų. Mes nepriimame specialistų, net gėresnių, negu 
mes patys. Jaunuoliai ištisais metais mokosi universite- 
tuose, kad galėtų užimti čia tam tikrą tarnybą, o paskui 
paaiškės, kad vieta jau užimta. Atsižvelgdamas į visas 
tas aplinkybes, ar gali tvirtinti, ranką prie širdies pridė- 
jęs, kad Franklinas turi pasilikti? 

— Aš... aš... a, velniai rautų, ne, jeigu taip keliate 
klausimą.— Aš vis dar buvau piktas. 

— O argi galima kelti jį kaip nors kitaip? 

— Žinoma, ne. 

— Visada liūdna, jei daug pašauktųjų ir maža išrink- 
tųjų,— susimąstęs tarė direktorius. — Žmonėms reikia nau- 
jos arenos. Norėčiau, kad visas Marsas būtų gyvenamas. 
Kada nors taip ir bus. Bet ne anksčiau, negu mes išmok- 
sime naudotis čionykščiais resursais. 

— Gerai,— tariau aš.— Einu tvarkyti zuikio kelionės. 

Kai grįžau, Franklinas kažką dirbo ant spektrografinės 
laboratorijos stogo. Vos dirstelėjęs man į veidą, jis viską 
suprato, 

Aš sėdau į savo džipą ir leidausi į Marsoportą. Žinojau, 
ką pasakyti kapitonui, kuris savo laive buvo priglaudęs 
Frankliną. Perdaug jau dažnos tokios šunybės. Tegul da- 
bar tas pokštininkas ir veža Frankliną į Žemę. 

Krovininis laivas visas buvo starto šachtoje, tik jo 
priekis kyšojo dangaus fone. Mūsų atomininkas Klarkso- 
nas ruošė laivą kelionei. 

— Kur to surūdijusio laiviūkščio kapitonas:— pa- 
klausiau. 


— Kapitono nėra,— atsakė Klarksonas.— Čia modelis 
„Tinginys“. Valdomas radijo bangom. 

Pajutau, kaip mano skrandis pamažu ėmė leistis ir kil- 
ti, lyg kokios sūpuoklės. 

— Kapitono nėra? 

— Ne-e, 

— O įgula? 

— Laive jos nėra, — tarė Klarksonas— Tu juk žinai, 
Tali. 

— Tokiu atveju laive neturi būti deguonies, — sume- 
čiau aš. 

— Aišku, ne! z 

— Ir jis neapsaugotas nuo radiacijos? 

— Žinoma! | z 

— Ir šiluminės izoliacijos neturi? 

— Šiluminės izoliacijos turi tik tiek, kad Korpusai ne- 
išsilydytų. | d rj 

— Ir, tur būt, jis startuoja su maksimaliu pagreičiu? 
Maždaug trisdešimt penkių g? 


— Be abejo, — patvirtino Klarksonas. — Nepilotuoja- 
mam laivui šitaip ekonomiškiausia. O kodėl tau tas pa- 

Neatsakiau jam. Tylėdamas priėjau prie džipo ir, nu- 
spaudęs iki galo akseleratorių, nudūmiau į spektrografinę 
laboratoriją. Mano skrandis nebekilo ir nebesileido. Jis 
sukosi kaip vilkutis. 

Žmogus negali išlikti gyvas po tokio reiso. Tam jis 
neturi jokių šansų. Nė vieno šanso prieš dešimt milijardų. 
Tatai. fiziškai neįmanoma. 


Kai privažiavau prie laboratorijos, Franklinas jau bu- 
vo užbaigęs stogą ir dirbo apačioje — jungė vamzdžius. 
Buvo pietų pertrauka, ir jam padėjo keli Kalnų grupės 
vyrai. i 

— Franklinai,— tariau aš. 

— Ką, sere? 

Aš įtraukiau į plaučius kiek daugiau oro. 

— Franklinai, tu atskridai čia tuo krovininiu laivu? 

— Ne, sere,— atsakė jis— Aš vis stengiausi jums pa- 
aiškinti, kad nesu net ketinęs papirkti jokio kapitono, 
bet jūs taip ir ne... 

— Jei šitaip, — tariau aš labai iš lėto,— kaip tu čia 
patekai? 

— Tiesos dėka! 

— Ar negalėtum man paaiškinti? 

Franklinas kiek pamąstė. 

— Po kelionės aš baisiai pavargęs, misteri Tali, — tarė 
jis, — bet, rodos, galiu. 

Ir jis dingo. 

Aš stovėjau ir kvailai mirksėjau. Paskui vienas kalnų 
inžinierius parodė į viršų. Kokių trijų šimtų pėdų aukš- 
tyje skriejo Franklinas. 

Po akimirkos jis vėl stovėjo greta manęs. Jis atrodė 
sužvarbęs, o nosies galiukas buvo paraudęs nuo šalčio. : 

Panašu į mirksnio šuolį erdvėje. Nulinis skrydis! Tai 
bent! 

— Čia ir yra Tiesa?— paklausiau. 

— Taip, sere— tarė Franklinas.— Kai žiūri į pasaulį ki- 
toniškai. Reikia tik pamatyti Tiesą, kaip reikiant pamaty- 
ti —ir viskas pasidaro galima. Bet Žemėje kai kas tatai 
pavadino hal... haliucinacija. Pasakė, kad aš nehipnoti- 
zuočiau žmonių ir... 

— Tu gali šito išmokyti? 

— Lengvai, — atsakė  Franklinas.— Teisybė, tam vis 
dėlto reikės kiek sugaišti. 

— Tai nieko. Drįstu tikėtis, mes galime surasti šiek tiek 
laiko. Na taip, manau, kad galime. Netgi tikrai. Na taip, 
tas laikas, kurį sunaudosime Tiesai, bus protingai sunau- 
dotas. . 

Nežinia, ar ilgai aš dar būčiau sapaliojęs, bet Frankli- 
nas karštai įterpė: 

— Misteri Tali, vadinasi, aš galiu pasilikti? | 

— Tu gali pasilikti, Franklinai. Teisybę sakant, jei pa- 
mėginsi nuo mūsų pasprukti, aš tave nušausiu. 

— O, ačiū jums, sere! O kaip mano sesutė? Galima jai 
čia? | 

— Taip, taip, žinoma — nudžiugau aš.— Lai tavo sesutė 
atvažiuoja. Bet kada... | | 

Aš išgirdau išgąstingą kalnakasybos inžinierių riksmą ir 
pamažu atsigręžiau. Man pasišiaušė plaukai. 

Priešais mane stovėjo mergina — aukšta, liesutė mergi- 
lyg kokia lunatikė ir murmėjo: 

— Marsas! Vieš-pa-tie! 

Paskui pastebėjo mane ir paraudo. 

— Atleiskite man, sere,—tarė ji — Aš... aš slapta 
klausiausi. 


MINIMALUS ŽMOGUS 

Kiekvienas turi savo dainą, galvojo Antonas Nasto!- 
čas. Gražutė Mergina panaši į melodiją, o šaunus kosmo- 
nautas —į trimitų gausmą. Išmintingieji Tarpplanetinio 
biuro sėniai — tai lyg įvairiabalsiai mediniai pučiamieji 
instrumentai. Yra pasauly genijų, kurių gyvenimas — su- 
dėtingas, puikiai suinstrumentuotas kontrapunktas, 0 yra 
visuomenės atmatų, ir jų egzistavimas — vien tik obojaus 
rauda, kurią nustelbia be atvangos tratantis bosinis 
būgnas. 

Šitaip samprotaudamas, Nastoičas spaudė rankoje sku- 
timosi peiliuką ir apžiūrinėjo mėlynas venų gysleles savo 
rieše, | | | 

Jeigu jau kiekvienas turi savo dainą, tai Nastoičo 
dainą galima prilyginti prastai sumanytai ir negabiai su- 
grotai klaidų simfonijai. 

Jam gimstant, vos girdimai skambtelėjo džiaugsmo var- 
peliai. Dusliai aidint būgnui, jaunasis Nastoičas išdrįso 
eiti į mokyklą. Baigė su pagyrimu ir įstojo į koledžą, į pri- 
vilegijuotą penkių šimtų moksleivių grupę, kur šiek tiek 
galėjai tikėtis, kad bus atsižvelgta į tavo individualybę. 

Tačiau Nastoičui nesisekė iš mažens. Jį lydėjo ištisa 
smulkių nemalonumų grandinė — apverstos rašalinės, pa- 
mestos knygos ir supainioti dokumentai. Daiktai turėjo 

biaurų įprotį lūžti jo rankose, išskyrus tuos atvejus, kai 
jie patys laužydavo jam rankas. Be to, neužmirškite, kad 
jis persirgo visomis vaikų ligomis, tokiomis, kaip skar- 
latina, Alžyro kiaulytė, furunkuliozė, plikenė, žaliasis ir 
oranžinis drugys. 

Visi tie nemalonumai nė kiek nemenkino Nastoičo ga- 
būmų, bet konkurencijos pasaulyje, pernelyg tirštai gyve- 
namame, vien gabumais ne ką tepasieksi. Reikėjo dar 
gerokai laimės, o Nastoičas kaip tik jąs neturėjo. Mūsų 
didvyris buvo perkeltas į paprastą dešimt tūkstančių stu- 
dentų grupę, kur visos problemos susikomplikavo, o pro- 
gų kuo nors užsikrėsti padaugėjo. 

Jis buvo aukštas, liesas, jautrios širdies, darbštus vai- 
kinas su akiniais, kuriam (priežastis sunku išanalizuoti) 
gydytojai seniai nustatė diagnozę „linkęs į nelaimingus 
atsitikimus“. Kad ir kokios būtų priežastys, iakto nepa- 
neigsi. Nastoičas buvo iš tų vargšų, kuriems gyvenimas 
velniškai sunkus. | | 

Daugumas žmonių slenka gyvenimo džiunglėmis leng- 
vai kaip sėlinanti pantera. Bet Nastoičo tose džiunglėse 
visur tykojo žabangai, kilpos ir spąstai, nuodingieji grybai 
ir nuožmūs plėšrūnai, netikėtai atsiverdavo bedugnės ir 
išsiliedavo neįveikiamos upės. Saugus niekur nenuke- 
liausi. Visi keliai veda į bėdą. 

Koledže jaunasis Nastoičas šiaip taip ištvėrė iki galo, 
nors pasižymėjo stebėtinu talentu — nusilauždavo kojas 
ant sraigtinių laiptų; užkliuvęs už stulpelių, pasitempdavo 
sausgysles; eidamas pro turniketus, nusidaužydavo alkū- 
nes; sukuldavo akinius į veidrodinius langus ir šiaipjau 
iškrėsdavo visokiausių liūdnų, keistų ir nepakenčiamų 
pokštų, kurių netrūksta Žmonėms, linkusiems į nelaimin- 
gus atsitikimus. Jis narsiai priešinosi hipochondrijos pa- 
gundai ir narsiai grūmėsi su nesėkmėmis. 

Baigęs koledžą, Nastoičas paėmė save į nagą ir pamėgi- 
no vėl puoselėti šviesią vilties temą, kurią buvo numatęs 

jo stipruolis tėvas ir švelnioji motina. Tratant būgnams ir 
brązdant stygoms, įžengė Nastoičas į Manheteno salą nu- 
sikalti sau laimės. Jis atkakliai dirbo, stengėsi nugalėti 
piktąjį savo likimą, polinkį į nelaimes ir, nieko nepaisy- 
damas, troško išlikti optimistas. 

Tačiau piktasis likimas pakišo jam koją. Taurūs akor- 
dai pavirto neaiškiu murmesių, ir Nastoičo gyvenimo 
simfonija nusmuko iki komiškos operos lygio. Vieną dar- 
bą po kito prarasdavo jis sugadintų diktofonų ir sulietų 
rašalu sutarčių, užmirštų kortelių ir sumaišytų lentelių 
sraute, galingą kreščendą traukiant šonkauliams, lūžu- 
siems požeminio traukinio grūstyje, pėdoms, išnarintoms 
šaligatvių pinučiuose, akiniams, sukultiems į nepastebėtus 
kampus; virtine išsirikiavus ligoms (jų tarpe — hepatitui 
D, Marso gripui, Veneros gripui, nubudimo sindromui ir 
jukiajam drugiui). 

Nastoičas kaip ir anksčiau spyrėsi pagundai tapti hipo- 
chondriku. Jis sapnavo kosmosą ir kvadratiniais smakrais 
narsuolius, užkariaujančius naujas žemes, sapnavo toli- 
mųjų planetų gyvenvietes ir beribius tuščius plotus, kur 
toli nuo skurdžių, menkučių Žemės džiunglių žmogui iš 
tikrųjų lemta pažinti patį save. Jis įteikė pareiškimą Tarp- 
planetinių kelionių ir persikėlimo biurui ir gavo neigiamą 
atsakymą. Nenoromis jis liovėsi svajojęs ir vėl mėgino 
savo jėgas įvairiose -srityse. Tuo pat metu jis griebėsi ir 
psichoanalizės, ir hipnozinės sugestijos, ir hipnozinės 
hipersugestijos, ir norėjo panaikinti antisugestiją, bet vis- 
kas buvo veltui. 

Kiekviena simfonija turi savo finalą, o kiekvienas žmo- 
gus — savo ribą. Trisdešimt ketverių metų amžiaus, po 
trijų dienų išlėkęs iš darbo, kurio ieškojo du mėnesius, 
Nastoičas atsisveikino su viltimis. Tą nesėkmę jis laikė 
baigiamuoju, komišku, disonuojančiu varinių lėkščių dū- 
žiu — paskutiniu pagarbos pareiškimu tam, kuris geriau 
būtų visai neatėjęs į pasaulį. 

Rūškana mina atsiėmęs savo niekingus skatikus, Nastoi- 
čas paskutinį kartą baukščiai paspaudė ranką buvusiam 
viršininkui ir ėmė leistis liftu į vestibiulį. Jo galvon jau 
smelkėsi mintys apie savižudybę: vaidenosi sunkvežimio 
ratai, dujų čiaupai, daugiaaukščiai namai ir sraunios upės. 

Liftas pristatė jį į milžinišką marmurinį vestibiulį, kur 
budėjo uniformuoti polismenai ir ištisos minios laukė ei- 
lės išeiti miestan. Nastoičas atsistojo gale ir, kol prieis 
jam eilė, nerūpestingai stebėjo gyventojų tankumo ma- 
tuoklį, kurio rodyklė virpčiojo beveik prie pat panikos 
ženklo. Gatvėje mūsų didvyris įsiliejo į galingą srautą, 
plūstantį į vakarus, į namų masyvą, kur gyveno. ir jis. 

Jo galvoje vis dar sukosi mintys apie savižudybę, jau 
ne tokios karštos, bet konkretesnės. Nastoičas svarstė 
įvairius būdus ir priemones, kol atsidūrė greta savo na- 
mo; tada jis atsiskyrė nuo minios ir įsmuko vidun. 

Nastoičas prasibrovė pro devynias galybes vaikų, su- 
sibūrusių koridoriuose, ir pateko į aikštelę, kurią jam 
buvo paskyrusi miesto valdžia. Jis įėjo į butą, uždarė 
duris, užrakino ir išsitraukė iš skutimosi mašinėlės peiliu- 
ką. Atsigulęs lovon ir įsirėmęs kojomis į sieną, jis ėmė 
žiūrinėti mėlynas venų gysleles savo rieše. 

Ar jis pasiryš? Ar įstengs viską atlikti švariai ir grei- 
tai, neklysdamas ir nesigailėdamas? O gal sužlugs ir šis 
darbas ir jis, klykiantis iš skausmo, bus nutemptas į li- 
goninę kaip graudus reginys studentų praktikantų malo- 
numui? 

Kol jisai galvojo, kažkas pakišo po durimis geltoną vo- 
ką su telegrama. Žinia, kuri atskubėjo kaip tik lemiamą 
akimirką ir taip melodramatiškai staigiai, pasirodė Nastoi- 
čui labai jau įtartina. Tačiau jis padėjo peiliuką ir pakėlė 
nuo grindų voką. 

Telegrama buvo iš Tarpplanetinių kelionių ir persikėli- 
mo biuro — didžiulės organizacijos, vadovaujančios kiek- 

vienam žmogaus žingsniui kosmose. Nastoičas virpančio- 
mis rankomis atplėšė voką ir perskaitė: 


Misteriui Antonui Nastoičui 
Laikinas namų masyvas 1993 
Rajonas 43825, Manhetenas 212, Niujorkas 


Brangusis misteri Nastoičai! 


Prieš trejetą metų Jūs kreipėtės į mus, prašydamas bet 
kokios tarnybos kitose planetose. Deja, tąsyk turėjome 
atsakyti Jums neigiamai. Tačiau mes įsegėme į Jūsų as- 
mens bylą visus anketinius duomenis, o neseniai papil- 
dėme juos naujausiomis žiniomis. Malonu pranešti, kad 
Jūs bent dabar galite gauti vietą, kuri, atrodo, visiškai 
atitinka Jūsų talentą ir kvalifikacijas. Neabejoju, kad šis 
darbas Jums tiks, kadangi sąlygos štai kokios: metinė 
alga 20000 dolerių, visos įstatymo numatytos pasienio 
lengvatos ir neregėtos perspektyvos kilti tarnyboje. 

Prašau Jus atvykti pas mane pasikalbėti, 

Su nuoširdžia pagarba 


Viljamas Gaskelas, 


direktoriaus pavaduotojas kadrų reikalams 
VN/evt Zds . 


Nastoičas rūpestingai sulankstė telegramą ir įkišo 
į voką. Pirmutinis smarkaus džiaugsmo pojūtis dingo ir 
užleido vietą blogoms nuojautoms. 

Koks jo talentas, kokia kvalifikacija tarnybai, duodan- 
čiai per metus dvidešimt tūkstančių ir, be to dar, lengva- 
tų? Ar tik jis nepainiojamas su kitu Antonu Nastoiču? 

Vargu. Biure stačiai nepasitaiko tokių apsirikimų. Net 
jei sakysime, kad jie žino, kas jis per vienas, ir infor- 
muoti apie nelemią Nastoičo praeitį — tai kam jiems pri- 
reikė jo? Ką gi jis sugeba, ko nepadarytų kur kas geriau 
bet kuris vyras, moteris arba vaikas? 

Nastoičas įsibruko telegramą į kišenę ir padėjo į vietą 
peiliuką. Dabar atrodė, kad dar ne metas nusižudyti. Pir- 
miau reikia išsiaiškinti, ko nori Gaskelas. 

Tarpplanetinių kelionių ir persikėlimo biure, pagrindi- 
niame administracijos korpuse, Nastoičas netrukdomas 
buvo įleistas į asmenišką Viljamo Gaskelo kabinetą. Pa- 
sirodė, kad direktoriaus pavaduotojas kadrų reikalams au- 
galotas, žilas, griežtų veido bruožų vyriškis; jis švytėjo 
tokiu meilumu, kurį Nastoičas palaikė įtartinu. 

— Sėskitės, sėskitės, misteri Nastoičai — tarė Gaske- 
las.— Rūkysite? Ar nenorėtumėt išgerti? Baisiai malonu, 
kad jūs suradote laiko. 

— Jūs įsitikinęs, kad kreipėtės kur reikiantį— paklau- 
sė Nastoičas, 

Gaskelas greitosiomis peržvelgė aplanką, culintį ant jo 
stalo, 

— Tuojau išsiaiškinsime. Antonas Nastoičas; amžius — 
trisdešimt ketveri metai; tėvai — Gregoris Džeimsas Nas- 
toičas ir Anita Svunz Nastoič iš Leiktauno, Niu Džersis. 
Ar taip? | 

— Taip, — patvirtino  Nastoičas.— lr jūs turite man 
darbo? 

— Kaip tik jums, 

— Alga — dvidešimt tūkstančių metams ir lengvatos? 

— Visai teisingai. 

— Ar nepasakytumėte, ką reikės dirbti? 

— Mes tam čia ir sėdime, — džiugiai atsakė Gaskelas.— 
Pareigos, kurias jums numatau, misteri Nastoičai, mūsų 
etatuose vadinasi „ne Žemės vietovių pionierius?. 

— Kaip jūs pasakėte? 

— Ne Žemės vietovių, arba kitų planetų, pionierius, — 
pakartojo Gaskelas.— Žinot, pionieriai —tai žmonės, ku- 
rie užmezga kontaktus su kitomis planetomis, pirmieji 
naujakuriai, kurie renka visas gyvenimui reikalingas Ži- 
nias. Aš juos laikau mūsų amžiaus Dreikais ir Magela- 

nais. Manau, jūs ir pats sutiksite, kad čia puikus pasiū- 
lymas. | 

Nastoičas paraudo ir atsistojo. 

— Jeigu jūs baigėte iš manęs tyčiotis, tai aš einu. 

— Ką? 

— Ar tai aš — ne Žemės vietovių pionierius?— karčiai 
juokdamasis, prabilo Nastoičas.— Nemulkinkite manęs. Aš 
skaitau laikraščius. Žinau, kas yra pionieriai. 

— Kas gi jie? 

— Žemės pažiba, — išdrožė  Nastoičas. — Sveikiausia 
dvasia sveikiausiuose kūnuose. Staigios reakcijos žmonės, 
sugebantys išspręsti bet kokią problemą, įveikti bet kokį 
sunkumą, prisitaikyti prie bet kokios aplinkos. Argi ne 
taip? 

— Matote, — paaiškino Gaskelas,— buvo taip, kai pio- 
nieriai žengė pirmuosius žingsnius. Ir mes leidome tokiai 
šabloniškai pažiūrai įsigalėti visuomenės sąmonėje, norė- 
dami įdiegti pasitikėjimą mūsų organizacija. Tačiau dabar 
tas pionieriaus tipas jau pasenęs. Žmonėms, kuriuos jūs 

vaizdavote, yra aibės kitokių darbų. Bet anaiptol ne pio- 
nieriaus darbas. 

— Argi jūsų antžmogiai to neįstengia?— kiek pasišai- 
pė Nastoičas. 

— Na ką jūs, žinoma, įstengia, — atsakė Gaskelas.— Čia 
visai ne paradoksas. Pirmųjų atradėjų nuopelnams niekas 
neprilygs. Tie žmonės tik per savo atkaklumą ir valios 
jėgą išliko gyvi visokiose planetose, kur bent kiek buvo 
įmanoma gyventi. Planetos reikalavo iš jų visų dvasinių 
ir fizinių jėgų, ir, atlikdami savo pareigą, tie žmonės da- 
rė stebuklus. Jie amžiams liks istorijoje kaip homo sa- 
piens ištvermės ir sugebėjimo prisitaikyti paminklas. 

— Kodėl nebesinaudojate jų paslaugomis? 

— Kadangi pasikeitė Žemės problemos, — pareiškė Gas- 
kelas.— Pradžioje kosmosą įsisavinti buvo žygdarbis, 
mokslo laimėjimas, gynybos priemonė, simbolis. Tačiau 

tos dienos praėjo. Katastrofiškai didėjo Žemėje žmonių 
perteklius. Į palyginti tuščias Brazilijos, Naujosios Gvinė- 
jos ir Australijos žemes ėmė plūsti milijonai. .. Bet gyven- 
tojų skaičius smarkiai augo, ir netrukus prisigrūdo ir tos 
žemės. Didžiųjų miestų gyventojų tarpe kilo panika, pra- 
sidėjo Šeštadienių riaušės. O žengiant į priekį heriatrijai 
ir toliau sparčiai mažėjant vaikų mirtingumui, žmonių 
nuolat daugėjo. 

Gaskelas pasitrynė kaktą. 

— Nematoni buvo padėtis. Tačiau etinės problemos, su- 
sijusios su gyventojų prieauglių, man nerūpi. Mes čia, 
Biure, žinome tik viena: reikia naujų žemių, ir kuo grei- 
čiau. Mums reikalingos planetos, kurios, ne taip, kaip 
Marsas ir Venera, kuo greičiausiai galėtų pačios apsirū- 
pinti. Vietovių, kur perkeltume milijonus žmonių, kol 
mokslininkai ir politiniai veikėjai padarys Žemėje tvar- 
ką. Mes turime kuo greičiausiai pradėti kolonizuoti nau- 
jąsias planetas. Vadinasi, reikia paspartinti pradinį. pro- 
cesą. | 

— Visa tai man žinoma,— įsiterpė Nastoičas.— Bet aš 
vis tiek nesuprantu, kuriam galui jūs atsisakėte optima- 
liųjų Žmonių paslaugų. 

— Argi jums neaišku? Mes ėmėme ieškoti planetų, kur 
galėtų įsikurti ir išgyventi paprasti žmonės. Mūsų optima- 
liųjų pionierių nieku būdu nepavadinsi paprastais. Prie- 
šingai, jie vos nepagimdė naujos, aukštesnės rasės. Ir jie 
negalėjo spręsti, kiek vienokios ar kitokios sąlygos tinka 
paprastiems žmonėms. Pavyzdžiui, yra niūrių, apniukusių, 
lietingų planetukių, kur vidutinį kolonistą pagauna depre- 
sija, artima pamišimui; tuo tarpų mūsų optimalusis pio- 
nierius perdaug sveikai galvoja ir nepaiso niūraus kli- 
mato. Mikrobai, pagrobiantys tūkstančius gyvybių, blo- 
giausiu atveju suteikia jam keletą nemalonių valandų. 
Mūsų optimalusis pionierius lengvai išvengia pavojų, 
kurie gali koloniją atvesti ant pražūties slenksčio. Jis 

nemoka tokių dalykų matuoti įprastu mastu. Jie nė kiek 
jo nejaudina. 

— Pradedu suprasti, — burbtelėjo Nastoičas. 

— Vadinasi, geriausia būtų išeitis, — toliau dėstė Gas- 
kelas,— pamažu užkariauti planetas. Pradžioje pionierius, 
jam iš paskos grupė tyrinėtojų, vėliau bandomoji kolo- 
nija, susidedanti daugiausia iš psichologų ir sociologų, 
paskui nauji tyrinėtojai, kurie analizuoja kitų grupių su- 
rinktas žinias, ir taip toliau. Tačiau tam amžinai stinga 
laiko ir pinigų. Kolonijos mums reikalingos dabar, o ne 
po penkiasdešimt metų. 

Misteris Gaskelas nutilo ir įsmeigė akis į Nastoičą. 

— Taigi matote, mums būtinai reikia skubiai išsiaiš- 
kinti, ar pavyktų grupei paprastų žmonių gyventi ir daryti 
pažangą naujoje planetoje. Štai kodėl mes pradėjome 
kelti pionieriams visai kitokius reikalavimus, 

Nastoičas linktelėjo. | 

— Paprasti pionieriai — paprastiems žmonėms. Bet vis 
dėlto norėčiau išsiaiškinti vieną klausimą. 

-— Prašom. 

— Ar gerai jūs žinote mano praeitį? 

— Labai gerai, — užtikrino jį Gaskelas. 

— Tokiu atveju, jūs, tur būt, pastebėjote, kad man 
būdinga tam tikra tendencija į... apskritai, esu šiek tiek 
linkęs į nelaimingus atsitikimus. Po teisybei, aš gi ir čia, 
Žemėje, tik vos-ne-vos ištveriu. 

— Žinau, — patenkintas patvirtino misteris Gaskelas. 

— Kaip man seksis nežinomoje planetoje? Ir kam jums 
reikia kaip tik manęs? 

Misteris Gaskelas, matyt, pasijuto truputį nejaukiai. 

— Matote, jūsų formuluotė „paprasti pionieriai — pa- 
prastiems žmonėms“ netiksli. Viskas toli gražu ne taip 
paprasta. Kolonija susideda iš tūkstančių, o dažniausiai 
iš milijonų žmonių su visiškai skirtingais gyvybingumo 
potencialais. Humanizmas ir. teisėtumas reikalauja, kad 

jie turėtų šansą kovoje. O žmonėms reikia įdiegti pasiti- 
kėjimą dar prieš išsiskiriant su Žeme. Mes turime įti- 
kinti juos — ir įstatymą, ir save pačius, — kad netgi silp- 
niausieji gauna šansą išlikti gyvi. 

— Toliau, — paprašė Nastoičas. 

— Tėdėl,— išpoškino Gaskelas,— prieš kelerius metus 
mes atsisakėme „optimalaus žmogaus“ tipo atradėjų ir 
tenkinamės „minimalaus žmogaus“ tipu. 

Valandėlę Nastoičas tylėdamas virškino tą žinią. 

— Vadinasi, aš jums reikalingas, kadangi ten, kur ga- 
liu gyventi aš, ištvers kiekvienas. 

— Jūsų žodžiai maždaug reziumuoja mūsų požiūrį — 
palankiai šypsodamasis, atsakė Gaskelas. 

— O kokių šansų turėsiu aš? 

— Kai kurie mūsų minimaliai gyvybingi pionieriai la- 
bai sėkmingai įvykdė užduotį. 

— O kiti? 0 

— Aišku, esama rizikos, — pripažino Gaskelas.— Nekal- 
bant jau apie potencialius pavojus, kurie slypi pačiose 
planetose, yra ir kitų su eksperimento specifika susijusių 
keblumų. Aš negaliu jums pasakyti, kur jie glūdi, nes 
dings „vienintelis elementas, leidžiantis mums vadovauti 
minimalaus gyvybinio patvarumo bandymui. Aš tik pra- 
nešu jums, kad jų yra. 

— Ne taip jau linksma perspektyva,— tarė Nastoičas. 

— Gal būt. Tačiau pagalvokite, koks atpildas jūsų lau- 
kia, jei viską įveiksite! Juk jūs faktiškai tapsite koloni- 
jos įkūrėju! Kaip ekspertas jūs būsite be galo vertinamas. 
Jūs pastoviai įsitvirtinsite bendruomenės gyvenime. Ir, 
tatai ne mažiau svarbu, jums pavyks išblaškyti slaptas 
abejones dėl savo vietos pasaulyje. 

Nastoičas nenorom linktelėjo. | 

— Prašom paaiškinti man štai ką. Jūsų telegrama atėjo 
šiandien itin kritiškų momentu. Galėjai pagalvoti, kad... 

— Taip, čia specialiai, — pabaigė jo mintį Gaskelas.— 
Mes esame nustatę, kad mums reikalingi žmonės yra pa- 
tys sukalbamiausi, kai jie išgyvena tam tikrą psichinę bū- 
seną. Mes rūpestingai stebime tą nedaugelį, kuris atitin- 
ka mūsų reikalavimus, ir laukiame palankaus momento, 
kad galėtume pateikti savo pasiūlymus. 

*— Valandą vėliau būtų buvę ne visai patogu,— tarė 
Nastoičas. | 

— O dieną anksčiau nenaudinga.— Gaskelas pakilo iš 
užstalės.— Ar nesutiktumėt su manimi papusryčiauti? Ki- 
tas smulkmenas mudu galėtume aptarti prie butelio vyno. 

— Gerai, — atsakė Nastoičas.— Bet žinokite, kol kas aš 
nieko nežadu. 

— Savaime suprantama,— pritarė Gaskelas ir praleido 
jį pirmą. 

Po pusryčių Nastoičą apniko sunkios mintys. Jį baisiai 
viliojo pionieriaus darbas, nors ir gana rizikingas. Galų 
gale, jis ne toks pavojingas, kaip savižudybė, 0 apmo- 
kamas kur kas geriau. Jeigu jis taps nugalėtoju, bus jam 
gausiai atlyginta; o nesėkmė jam kainuos ne brangiau, 
negu ketino mokėti čia, Žemėje. 

Žemėje per trisdešimt ketverius metus jis ne per dau- 
giausia pažengė į priekį. Iki šiol, jei kada ir blykstelėdavo 
jo gabumai, juos nustelbdavo nenugalimas potraukis 
į ligas, nelaimingus atsitikimus ir stambias klaidas. 

Tačiau Žemėje perdaug tankų žmonių, čia viešpatauja 
chaosas ir sąmyšis. Gal būt, polinkis į nelaimingus atsiti- 
kimus — ne įgimta yda, o nepakenčiamų sąlygų rezultatas. 

Tas darbas perkels Nastoičą į naują aplinką. Jis bus 
vienas, priklausys tik nuo paties savęs ir jaus atsakomybę 
tik prieš save patį. Tai velniškai pavojinga: .. bet kas gali 
būti pavojingiau už blyksintį skutimosi peiliuką rankoje? 

Tatai bus didžiausias jėgų įtempimas jo gyvenime, pas- 
kutinis bandymas. Jis, kaip niekad, ims kovoti su savo 

pražūtingais polinkiais. Šį kartą jis puls į mūšį su visa 
jėga ir ryžtu ir grumsis iki paskutinio atodūsio. į 


Jis ėmėsi pasiūlyto darbo. Sekančias savaites, skirtas 
pasiruošimui, jis valgė ir gėrė savo ryžtą, miegojo su 
juo, klausėsi, kaip jis tvinkčioja smegenyse, ir juto, kaip 
jis rezgasi į jo nervus; murmėjo jį panosėje, lyg budistų 
maldą, sapnavo, valėsi juo dantis ir plovėsi rankas, mąs- 
tė apie jį, kol jis pradėjo dūgzti lyg koks monotoniškas 
priedainis jo sąmonėje dieną bei naktį ir pamažu ėmė 
kontroliuoti, valdyti visus jo poelgius. 

Ir štai Nastoičui atėjo laikas skristi vieneriems metams 
į komandiruotę — Rytinio žvaigždžių sektoriaus perspek- 
tyvinėn planeton. Gaskelas palinkėjo jam laimingo kelio 
ir žadėjo palaikyti su juo ryšius per G-fazinį radiją. 
Nastoičas drauge su visais reikmenimis buvo įsodintas 
į sargybinį laivą „Karalienė Glazgo“, ir jis pradėjo 
kelionę. 

Kelis mėnesius, kol skrido kosmosu, Nastoičas kaip 
koks pakvaišėlis galvojo apie tai, ką buvo nusprendęs. 
Jis uoliai stebėjo save nesvarumo sąlygomis, svarstė 
kiekvieną savo poelgį ir nagrinėjo visus jį skatinančius 
motyvus. Šitaip nuolat save kontroliuodamas, Nastoičas 
viską ėmė dirbti kur kas lėčiau; bet; pamažu kontrolė vir- 
to įpročiu. .. Formavosi naujų refleksų kompleksas, kuris 
pradėjo stumti ankstesnę refleksų sistemą. 

Tačiau pažangos kelias buvo pilnas erškėčių. Nors ir 
kaip stengėsi Nastoičas, vis tiek susigriebė nuo dezinie- 
kuojančio įrenginio kažkokią egzemą ir sukūlė į pertvarą 
vieną iš dešimties porų akinių, jį kamavo begaliniai gal- 
vos skausmai, skaudėjo nugarą, skaudėjo apdraskytus 
rankų pirštus ir numuštus kojų pirštus. 

Vis dėlto jis jautėsi pasiekęs šiokių tokių laimėjimų, ir 
nuo to jo valia atitinkamai stiprėjo. Pagaliau stebimaja- 
me ekrane pasirodė planeta. 

Ji buvo pavadinta graikų alfabeto raide — Teta. Nastoi- 
čas su visais reikmenimis buvo išlaipintas žole ir mišku 
apaugusioje kalvoje netoli kalnagūbrio. Planeta buvo ap- 
žiūrėta iš oro ir toji vietovė pasirinkta iš anksto dėl palan- 
kių sąlygų. Vanduo, miškas, vaisiai ir naudingosios iška- 
senos — viskas buvo pašonėje. Tokia vieta galėtų būti 
puiki teritorija kolonistams. 

Astrolakūnai palinkėjo jam sėkmės ir paliko vieną. 
Nastoičas palydėjo juos akimis, kol laivas dingo už debe- 
sų virtinės. Tada Nastoičas kibo į darbą. 

Pirmiausia jis paleido robotą. Toji didžiulė, juoda, blyk- 
čiojanti universalios paskirties mašina — standartinis įren- 
ginys pionieriams ir naujakuriams. Jis nemokėjo šnekėti, 
dainuoti, sakyti atmintinai elėraščių arba lošti kortomis, 
kaip brangesnieji modeliai. Jis galėjo tik linkčioti arba 
kratyti galvą — nuobodus partneris leisti laikui, ir dar 
ištisus metus. Tačiau robotas buvo užprogramuotas pa- 
klusti gana sudėtingoms žodinėms komandoms, atlikti 
sunkų „juodą“ darbą ir turėjo rodyti sumanumo keb- 
liais atvejais. 

Roboto padedamas, Nastoičas ėmė statyti stepėje sto- 

vyklą, nenuleisdamas akių nuo horizonto ir laukdamas 
bėdos. Oro žvalgyba neaptiko svetimos kultūros žymių, 
bet juk niekada tikrai to neatspėsi. Tetos gyvūnų pasaulis 
liko mįslė. 
. Nastoičas dirbo lėtai ir kruopščiai, o greta jo triūsė 
tylusis robotas. Vakarop buvo pastatyta laikina stovykla, 
Nastoičas įjungė radarinį aliarmo mechanizmą ir nuėjo 
gulti. | 

Išbudo jis prieš aušrą nuo šaižaus signalo. Apsirengė ir 
išbėgo į lauką. Ore kažkas inirtingai zvimbė, lyg būtų 
atlėkęs skėrys. | 

— Atnešk du spinduliasvaidžius,— tarė jis robotui,— 
ir tučtuojau grįžk. Tik pasiimk žiūronus. 

Linktelėjęs robotas nuklibikščiavo. Nastoičas iš lėto 

atsigręžė ir, drebėdamas nuo šalčio blausiame priešauš- 
ryje, pabandė atspėti, iš kur sklinda garsas. Jis apžvalgė 
drėgną stepę, žalią pamiškę, uolas už miško. Nė gyvos 
dvasios. Bet štai patekėjo saulė, ir jos spinduliuose Nastoi- 
čas pamatė lyg ir kokį tamsų, žemai pakibusį debesį. De- 
besis greitai plaukė link stovyklos, nors vėjas pūtė į prie- 
šingą pusę. 

Robotas atnešė spinduliasvaidžius. Vieną pasiėmė pats 
Nastoičas, antrąjį paliko robotui ir įsakė nešaudyti be 
komandos. Robotas linktelėjo, ir, kai pasisuko į tekančią 
saulę, jo akys niūriai sublizgo. | 

Debesis atslinko visiškai arti, ir paaiškėjo, kad tai di- 
džiulis pulkas paukščių. Nastoičas atidžiai apžvelgė juos 
pro žiūronus. Didumo jie buvo kaip Žemės vanagai, bet 
skrido taip žemai ir nedarniai, kad panėšėjo į šikšnospar- 
nius. Nastoičas pastebėjo tvirtus nagus ir ilgus snapus, 
pilnus aštrių dantų. Paukščiai su tokiu pražūtingų puo- 
limo ginklu, be abejonės, turėjo būti plėšrūs. 

Garsiai kleketuodamas, būrys apskriejo ratą virš atei- 
vių. Ir štai iš visų pusių juos apniko paukščiai su išleistais 
nagais ir išskėstais sparnais. 

Nastoičas liepė robotui šaudyti. 

Suglaudę nugaras, jie atmušinėjo paukščių ataką. Bata- 
lionai paukščių, šūvių pakirsti, kraujo ir plunksnų sūku- 
ryje krito žemėn. Nastoičas ir robotas atkakliai laikė oro 
vilkų spaudimą ir netgi vertė juos trauktis. Bet staiga 
užsikirto Nastoičo spinduliasvaidis. 

Paprastai spinduliasvaidžiai buvo pardavinėjami užtai- 
syti ir garantuojama, kad veiks automatiškai ištisas sep- 
tyniasdešimt penkias valandas. Spinduliasvaidis neturi už- 
sikirsti. Iš inercijos Nastoičas dusliai tebespragsėjo gai- 
duku. Paskui metė šalin ginklą ir nuskubėjo prie 
palapinės su reikmenimis, palikęs robotą kovoti vieną. 

Jis surado du atsarginius spinduliasvaidžius ir, grįžęs 
į mūšį, pamatė, kad dabar sugedęs roboto ginklas. Varg- 

šelis gynėsi nuo pulko rankomis. Jis kūlė tirštai susibū- 
rusius paukščius, ir iš jo sąnarių kapnojo tepamosios 
alyvos lašai. Robotas susverdėjo, vos neprarasdamas pu- 
siausvyros, ir Nastoičas pastebėjo, kad kai kurie paukš- 
čiai išvengė smūgių ir, aptūpę roboto pečius, taikosi 
kapoti akis — fotoelementus ir kinestetinę anteną. 

Pakėlęs aukštyn abu spinduliasvaidžius, Nastoičas įsi- 
suko į paukščių pulką. Vienas spinduliasvaidis bematant 
užsikirto. Nastoičas toliau šlavė paukščius paskutiniuoju 
ginklu, maldaudamas likimą, kad nesibaigtų užtaisas. 

Pagaliau pulkas, išsigandęs padarytos žalos, klegėdamas 
ir krankdamas nuskrido. Per stebuklą išlikę gyvi Nastoi- 
čas ir robotas pasijuto iki kelių bestovį išpešiotose plunks- 
nose ir tarp apsvilusių negyvų paukščių. 

Nastoičas apžiūrėjo keturis spinduliasvaidžius, iš kurių 
trys pasirodė esą visai nebetinkami, ir supykęs pasuko 
į ryšių palapinę. 

Jis iššaukė Gaskelą ir papasakojo, kaip juos užpuolė 
paukščiai ir kaip iš keturių trys spinduliasvaidžiai užsi- 
kirto. Paraudęs iš niršulio, jis kaltino tuos, kas tvarko 
pionierių reikmenis. Paskui atsikvėpęs ėmė laukti, kad 
Gaskelas pasiaiškintų ir atsiprašytų. 

-— Juk čia vienas iš kontrolinių elementų, — atsiliepė 
Gaskelas. 

— Ką? | 

— Kadaise jums aiškinau,— tarė Gaskelas.— Mes daro- 
me bandymą, atsižvelgdami į minimalų gyvybingumą. Mi- 
nimalų, atsiminkite. Mums reikia žinoti, kas atsitiks ko- 
lonijai, kurios nariai nelygiai apdovanoti naudingais įgū- 
džiais. Todėl mes ieškome mažiausio bendro vardiklio. 

— Visa tai aš žinau. Bet štai spinduliasvaidžiai. .. 

—- Misteri Nastoičai, įsteigti koloniją, netgi absoliu- 
taus minimumo principu, atsieina pasakiškai brangiai. Mes 
duodame kolonistams naujausią ginklą ir geriausius reik- 
menis, bet negalime pakeisti sugedusių arba nusidėvėjusių 

įrengimų. Kolonistams tenka naudotis šaudmenimis, kurių 
nepakeisi sulūžusiais ir sudilusiais mechanizmais, besi- 
baigiančiais arba gendančiais maisto produktais... 

— Ir visa tai jūs įdavėte man? “ 

— Žinoma. Kontrolės sumetimais aprūpinome jus visų 
pragyvenimo reikmenų minimumu. Tik taip ir galima 
spręsti, ar Teta tinkama kolonizacijai, 

— Tatai nesąžininga! Pionieriai visada gauna pačius 
geriausius daiktus! 

— Ne, — atkirto Gaskelas.— Seniau, aišku, iš tiesų taip 
buvo. Bet dabar, kai mes bandome mažiausią potencialą, 
turime galvoje ne tik žmogų bet ir reikmenis. Aš juk 
įspėjau jus, kad darbas rizikingas. | 

— Įspėjote,— patvirtino Nastoičas,— bet... Tiek to. Ar 
jūs turite numatęs man dar kokių siurprizų? 

— Apskritai, ne,— atsakė Gaskelas, akimirką patylė- 
jęs.— Kaip ir jūs pats, jūsų reikmenys pasižymi minima- 
lių gyvybingųmu. Daugiau beveik nėra ko pridurti. 

Nastoičas suprato, kad Gaskelas šiek tiek išsisukinėja, 
atsisako smulkiau paaiškinti. Jie nutraukė pokalbį, ir 
Nastoičas grįžo į savo stovyklą, kurioje viešpatavo di- 
džiausias chaosas, 

Jis su robotu perkėlė stovyklą į mišką, norėdami pa- 
sislėpti, kad vėl neužpultų paukščiai. Iš naujo tvarkyda- 
mas visą ūkį, Nastoičas pastebėjo, kad didžiuma virvių 
apdilusios, elektros prietaisai vienas po kito perdega, 
Oo palapinių brezentas apipelijęs. Jis rūpestingai viską su- 
tvarkė, nors apsidraskė pirštų krumplius ir kruvinai prisi- 
trynė delnus. Vėliau sugedo generatorius. 

Tris dienas Nastoičas ieškojo gedimų, vadovaudamasis 
prie generatoriaus pridėta vokiška instrukcija. Atrodė, 
kad generatorius visai neatitinka schemos, ir jokios prie- 
monės nepadėjo. Galų gale Nastoičas atsitiktinai nustatė, 
kad čia visai kito modelio instrukcija. Dabar jis įsiuto ir 

paspyre generatorių, vos nesusilaužydamas dešiniosios 
kojos mažojo piršto. | 

Paskui susitvardė, dar keturias dienas aiškinosi, kuo 
skiriasi jo generatorius nuo aprašytojo modelio, ir pa- 
galiau sutaisė. 

Paukščiai aptiko, kad miške galima statmenai, lyg ak- 
meniui, kristi tarp medžių ir Nastoičo stovyklos, čiupti 
valgio ir pasislėpti, kol į juos bus nutaikytas spindulia- 
svaidis. Per jų antskrydžius Nastoičas prarado dvejus 
akinius ir smarkiai susižalojo sprandą. Kruopščiai dar- 
buodamasis, jis nunėrė tinklus ir, padedamas roboto, iš- 
tempė juos tarp šakų viršum stovyklos. 


Dabar paukščiai nieko nebegalėjo padaryti. Pagaliau 
Nastoičui atsirado laiko patikrinti maisto atsargas. Pa- 
aiškėjo, kad dalis džiovintų produktų prastai apdoroti 
fabrike, 0 dalis apaugo biauriais vietinės kilmės grybe- 
liais. Ir viena, ir kita rodė, kad produktai blogos kokybės. 
Jei tučtuojau ko nors nesugalvosi, žiemai neužteks 
maisto. | 

Nastoičas padarė seriją bandymų su vietiniais vaisiais, 
javais, daržovėmis ir uogomis. Tarp jų buvo kelios val- 
gomos ir maistingos atmainos. Nastoičas paragavo jų, ir 
tuoj pat jį išbėrė margais alerginiais spuogeliais, Pasi- 
rausęs medikamentuose, jis rado vaistų nuo alergijos. 
Pasveikęs Nastoičas vėl ėmėsi bandymų, norėdamas aptik- 
ti ligos kaltininką, bet, tikrinant galutinius rezultatus, pas 
jį įsiveržė robotas, apvertė mėgintuvėlius ir išliejo niekuo 
nepakeičiamus chemikalus, 

Nastoičas turėjo daryti bandymus pats ant savęs, po to 
vieną rūšį uogų ir dvi rūšis daržovių jis pašalino iš ra- 
ciono kaip alergenus. 

Tačiau vaisiai buvo labai geri, o čia augantys javai 
duodavo puikiausių grūdų. Nastoičas pririnko sėklų ir 
vėlyvą Tetos pavasarį pavedė robotui arti ir sėti. 

Robotas be atilsio dirbo naujuosiuose laukuose, o Nas- 
toičas tuo tarpu tyrinėjo apylinkes. Jis rado glotnių ak- 
menų, ant kurių buvo pribraižyta į skaitmenis panašių 
ženklų ir netgi pavaizduoti medžiai, debesys ir kalnai. 
„Tur būt, Tetoje kitados yra gyvenusios protingos būty- 
bės,— pagalvojo Nastoičas— Visai galimas daiktas, kad 
jos ir dabar tebegyvena tam tikrose planetos zonose.“ 
Tačiau nebuvo kada ieškoti aborigenų. 

Apžvelgęs savo laukus, Nastoičas pamatė, kad robotas 
yra pasėjęs sėklą giliau, negu reikalauja programa. Su 
tuo derliumi teko atsisveikinti, ir kitą kartą Nastoičas 
apsėjo laukus pats. 

Jis susirentė medinę trobelę ir pakeitė pūvančias pala- 
pines daržinėmis. Pamažu ruošėsi ateinančiai žiemai. Ir 
taip pat pamažu ėmė įtarti, kad robotas nusidėvi. 

Didelė juoda universalinė mašina, kaip ir anksčiau, 
įvykdydavo kas pavesta. Tačiau roboto judesiai darėsi 
vis konvulsyvesni, jis negalėjo apskaičiuoti savo jėgų. 
Sunkūs indai skildavo jo letenose, o žemės ūkio padargai 
lūždavo. Nastoičas užprogramavo jį ravėti laukams, bet, 
kol roboto pirštai rovė piktžoles, jo plačios plokščios ko- 
jos mindžiojo javų želmenis. Ėmęs skaldyti malkas, robo- 
tas dažniausiai sulaužydavo kirvakotį Kai robotas 
įžengdavo į trobelę, ji sudrebėdavo, o durys nuolatos nu- 
sprūsdavo nuo vyrių. 

Nastoičą stebino -ir jaudino staigi roboto degradacija. 
Jo pataisyti jokiu būdu neįmanoma: robotą saugojo ga- 
myklos plomba, jį remontuoti galėjo tik gamyklos techni- 
kai, turinys. specialių įrankių, atsarginių dalių ir tokius 
dalykus išmaną. Nastoičui daugiau nieko neliko, tik aitsi- 
sakyti roboto paslaugų. Bet tada jis liktų visiškai vienas. 

Jis programavo vis paprastesnes ir paprastesnes užduo- 
tis, sau pasilikdamas vis daugiau ir daugiau darbų. Ir vis 
tiek robotas dėvėjosi. Vieną gražų vakarą, kai Nastoičas 

pietavo, robotas palinko ties virykla ir apvertė puodą su 
verdančiais ryžiais. 

Pasitelkęs ką tik atsiskleidusius savo cyvybingumo ta- 
lentus, Nastoičas atšoko į šalį, ir verdanti masė išsiliejo 
jam ne ant veido, bet ant kairiojo peties. 

To jau buvo per daug. Robotas darėsi pavojingas. Apsi- 
tvarstęs nuplikytą veidą, Nastoičas nusprendė išjungti 
robotą ir vienas kovoti dėl būvio. Tvirtu balsu jisai su- 
komandavo — gulti. 

Robotas tik pažvelgė į jį ir nerimastingai ėmė blašky- 
tis po trobelę, neklausydamas vienos iš pagrindinių ko- 
mandų. 

Nastoičas pakartotinai įsakė. Robotas papurtė galvą 
ir ėmė versti prie krosnies pliauskas. 


Kažkas sugedo. Teks išjungti robotą rankomis. Tačiau 
juodame žvilgančiame mašinos paviršiuje nebuvo jun- 
giklio nė žymės. Vis dėlto Nastoičas pasiėmė krepšelį su 
įrankiais ir prisiartino prie roboto. 

Tikrai keista, robotas pasitraukė nuo jo atbulas ir, 
tarsi gindamasis, atkišo rankas. 

— Nė iš vietos! — šūktelėjo Nastoičas. 

Robotas vis traukėsi, kol atsišliejo į sieną. 

Nastoičas svyravo, nesuprasdamas, kas gi darosi ro- 
botui. Mašina negalėjo pasipriešinti įsakymui. Į visus ro- 
botus visada įmontuojamas sugebėjimas pasiaukoti. 

Nastoičas priėjo prie roboto, kupinas pasiryžimo žūt 
būt jį išjungti. Robotas prisileido žmogų visai arti ir už- 
simojo šarvuotu kumščiu. Nastoičas išvengė smūgio ir 
į kinestetinę roboto anteną sviedė veržlių raktą. Robotas 
greitai įsitraukė anteną ir: vėl užsimojo. Šįkart šarvuo- 
tas kumštis pataikė Nastoičui pašonėn. 

Nastoičas pargriuvo ant grindų, o robotas, išdidžiai 
stovėdamas ties parblokštu priešu, ėmė žaibuoti raudo- 
nomis akimis ir judinti geležinius pirštus. Nastoičas 

užsimerkė, tikėdamasis, kad robotas jį pribaigs. Tačiau 
mašina apsigręžė ir, išlaužusi duris, išėjo iš trobelės. 

Po kelių minučių Nastoičas išgirdo, kad robotas lyg nie- 
kur nieko skaldo malkas ir krauna pliauskas į rietuvę. 

Pasinaudodamas sanitariniu paketu, Nastoičas apsitvars- 
tė sužeistą šoną. Robotas sutvarkė malkas ir grįžo suži- 
noti, kokių dar bus nurodymų. Virpančiu balsu Nastoičas 
pasiuntė jį į tolimą upelį vandens. Robotas išėjo, nebė- 
parodęs jokio agresyvumo. Nastoičas nukiūtino prie ra- 
cijos. * 

— Be reikalo stengėtės jį išjungti, — tarė Gaskelas, iš- 
girdęs, kas atsitiko.— Konstrukcija nėra numačiusi išjun- 
gimo rankomis. Argi jūs nepastebėjote? Jei nenorite nu- 
kentėti, geriau nebemėginkite,. 

— O kas yra? 

— Mat... jūs, tur būt, jau numanote... Robotas tar- 
nauja pas jus kaip mūsų kokybės kontrolierius. 

— Nesuprantu, — burbtelėjo „Nastoičas.— O kam jums 
kokybės kontrolierius? 

— Nejaugi aš turiu kartoti viską iš pat pradžios?— al- 
siai paklausė Gaskelas.— Jūs priimtas tarnauti minima- 
laus gyvybingumo pionieriumi. Ne vidutinio, ne padidinto, 
Minimalaus. | 

— Taip, bet... 

— Netrukdykite. Ar atmenate, kaip išgyvenote trisde- 
šimt ketverius metus Žemėje? Jus nuolat persekiojo ligos, 
nelaimingi atsitikimai ir nesėkmės. Kaip tik tokią padėtį 
mes ir norėjome atkurti Tetoje. Bet jūs pasikeitėte, miste- 
ri Nastoičai. 

— Šiaip ar taip, stengiausi pasikeisti. 

— Be abejo,— sutiko Gaskelas— Mes to tikėjomės. 
Daugumas mūsų minimaliai gyvybingų pionierių keičiasi, 
Susidūrę su nauja aplinka ir iš naujo pradėję gyvenimą, 
jie parodo tokios savitvardos, kokios anksčiau nė nesap- 
navo. Bet tatai visai ne ta kokybė, kurios mes tikimės, ir 

mums tenka kažkaip kompensuoti tokias permainas. Ma- 
tote, anaiptol ne visada kolonistai atvyksta į planetą pa- 
sitobulinti. Kiekvienoje kolonijoje atsiranda lengvabū- 
džių Žmonių, neminint jau senių, bejėgių, silpnapročių, 
nutrūktgalvių, neišmanėlių vaikų ir taip toliau. Mūsų 
minimalaus gyvybingumo standartai garantuoja, kad iš- 
tvers kiekvienas kolonistas. Dabar jums aišku? 

— Lyg ir aišku, — atsakė Nastoičas. 

— Štai todėl ir turime jus kontroliuoti, kad užkirstu- 
me kelią bepasireiškiančiam jumyse vidutiniam arba dide- 
liam gyvybingumui, kurio mes nesitikime. 

— Tai tam šalia manęs robotas?— niūriai įterpė Nas- 
toičas. 


— Kaip tik tam. Robotas užprogramuotas tikrinti, 
kruopščiai kontroliuoti gyvybingumo lygį. Jis reaguoja 
į jūsų elgesį, Nastoičai. Kol jūs neiškrypstate iš bendro 
silpnumo diapazono, kuris jums nustatytas, robotas kiek 
išgalėdamas padeda jums. Kada gi jūs taisotės, darotės 
labiau įgudęs ir gyvybingas, mažiau patiriate nelaimingų 
atsitikimų,— robotas pradeda kur kas blogiau elgtis. Jis 
laužo daiktus, kuriuos turėtumėt laužyti jūs, daro klai- 
dingus sprendimus, kuriuos šiaip darytumėt jūs... 

— Tai nesąžininga! 

— Nastoičai, ar tik jums neatrodo, kad čia sanatorija 
arba labdaringa draugija? Tokiu atveju klystate. Iš jūsų 
mums reikia tik paslaugų, kurias mes nusipirkome ir už 
kurias apmokėjome. Paslaugų, kurias — tebūnie leista 
man pridurti — jūs pasirinkote mieliau, negu savižudybę. 

— Gerai! — suriko Nastoičas— Aš juk dirbu savo 
darbą. Bet ar yra tokia taisyklė, kuri draustų man de- 
montuoti prakeiktąjį robotą? 


— Anaiptol, — ramesniu balsu atsakė Gaskelas,— jei tik 
jūs įstengiate. Tačiau aš jokiu būdu nepatarčiau. Perdaug 
pavojinga. Robotas nesiduos išvedamas iš rikiuotės. 

-- Čia jau aš spręsiu, o ne jis, — burbtelėjo Nastoičas 
ir išjungė ryšį. 

Tetoje nužydėjo pavasaris, ir Nastoičas galutinai supra. 
to, kas yra jo padėjėjas. Jis liepė robotui apžiūrėti toli- 
muosius kalnus, bet tasai nepanoro palikti šeimininko. Jis 
pabandė neskirti robotui jokių užduočių, bet juodoji bai- 
dyklė negalėjo sėdėti, rankas sudėjus. Negaudamas už- 
duočių, robotas pats išsigalvodavo darbo, imdavo siau- 
tėti ir nusiaubdavo Nastoičo laukus ir sandėlius. 

Norėdamas. apsisaugoti, Nastoičas pavedė robotui patį 
nekalčiausią darbą, kokį tik galėjo sumanyti. Jis liepė 
mašinai iškasti šulinį, turėdamas vilties, kad ji žus dug- 
ne. Tačiau kas vakarą robotas, murzinas ir džiūgaujantis, 
išlipdavo į viršų ir įžengdavo į trobelę, Nastoičui į valgį 
pažerdamas apsčiai žemių, skleisdamas alergines ligas, 
daužydamas lėkštes ir langus. | 

Nastoičas paniuro, bet kentė susidariusią padėtį. Dabar 
jam atrodė, kad robotas — tai įsikūnijusi kita, tamsi jo 
paties sielos pusė, tikras nevykėlis, žioplys Nastoičas. Kai 
jis matydavo, kaip siautėja robotas, jam vaidendavosi, ta- 
rytum jis stebi biaurią savo paties dalį, lyg čia būtų iš 
metalo nuliedinta gyva patologija. 

Jis stengėsi nusikratyti tuo pojūčiu. Tačiau robotas vis 
aiškiau savinosi naikinamąsias Nastoičo prigimties puses, 
tiktai atsijusias nuo jas formuojančių gyvenimo reiški- 
nių ir pavirtusias absurdu. 

Nastoičas darbavosi, o jam iš paskos sėlino jo neuro- 
zė — naikinamoji jėga, turinti savisaugos instinktą, kaip 
visos neurozės. Neįveikiama liga gyveno su Nastoiču po 
vienu stogu, stebėjo jį valgantį, stovėjo šalia miegančio. 

Nastoičas ėjo savo pareigas ir jam sekėsi vis geriau ir 
geriau. Jis kiek įstengdamas gėrėjosi dienomis, liūdėjo 
leidžiantis saulei ir išgyveno šiurpias naktis, kai ties jo 
guoliu stovėdavo robotas ir, rodos, svarstydavo, ar ne 
metas suvesti sąskaitas. O rytą, atsibudęs gyvas ir svei- 

kas, Nastoičas galvodavo, kaip čia atsikračius savo klum- 
pančios, nerangios pražūtingos neurozės. 

Tačiau padėtis vis buvo tokia pat, ir dar ją apsunkino 
nauja aplinkybė. 

Kelias dienas lijo kaip iš kibiro. Kai dangus išsiblai- 
vė, Nastoičas išėjo į laukus. Paskui jį bildėjo robotas, 
nešinas darbo įrankiais. 

Staiga drėgnoje žemėje Nastoičui po kojomis atsivėrė 
plyšys. Jis plėtėsi, ir visas tarpas, kur stovėjo Nastoičas, 
įdubo. Nastoičas iššoko ant šlaito, ir robotas užvilko jį 
į viršų, vos neišsukdamas jam rankos. 

Apžiūrėjęs įdubusį lauko tarpą, Nastoičas pamatė, kad 
po juo prakastas tunelis. Dar galėjai pastebėti žemės dar- 
bų žymes. Iš vienos pusės tunelis buvo užgriuvęs, bet ki- 
tas jo galas ėjo gilyn po žeme, 

Nastoičas grįžo namo pasiimti spinduliasvaidžio ir Ži- 
bintuvėlio. Jis nusileido šlaitu, pašvietė į tunelį ir išvydo 
gauruotą būtybę, kuri skubiai pasislėpė už posūkio. Ji 
buvo panaši į didžiulį kurmį. 

"Štai pagaliau Nastoičas aptiko Tetoje kitokių gyvybės 
formų. 

Sekančias kelias dienas jis atsargiai tyrinėjo tunelius 
ir porą—trejetą kartų prabėgomis matė pilkus, į kurmius 
panašius šešėlius, kurie tučtuojau dingdavo požeminių 
koridorių labirinte. 

Nastoičas griebėsi kitos taktikos. Jis nusileido pagrin- 
diniu tuneliu tik kelis šimtus metrų ir paliko ten savo 
dovaną — vaisių. Kai kitą dieną jis grįžo į tą pačią vie- 
tą, vaisių nebebuvo. Vietoj jų gulėjo du švino luitai. 

Ištisą savaitę buvo keičiamasi dovanomis. Vieną kartą, 
kai Nastoičas nešė vaisių ir uogų, tunelyje pasirodė di- 
džiulis kurmis, kuris iš lėto ir aiškiai nerimaudamas traukė 
pasitikti žmogaus. Jis ženklu parodė į žibintuvėlį, ir Nas- 
toičas pridengė ranka šviesą, kad kurmiui neskaudėtų 
akių. 

Jis laukė. Kurmis lėtai slinko dviem kojom, raukydamas 
nosį ir prispaudęs raukšlėtas letenėles prie krūtinės. Su- 
stojęs jis pažvelgė į Nastoičą išverstomis akimis. Po to 
pasilenkė ir išbraižė tunelio dugne kažkokį ženklą. 

Nastoičas visai neišmanė, ką reiškia tasai ženklas. Ta- 
čiau pats poelgis rodė, kad šis gyvūnas turi protą, moka 
kalbėti ir sugeba abstrakčiai galvoti. Nastoičas greta kur- 
mio ženklo išbraižė kitą ženklą, norėdamas parodyti turįs 
tokių pat savybių. 

Dvi rasės ėmė bendrauti. Nastoičui už nugaros, blyk- 
čiodamas akimis, stovėjo robotas ir stebėjo, kaip žmogus 
ir tetietis stengiasi suprasti vienas kitą. 

Atsiradęs kontaktas uždavė Nastoičui dar daugiau rū- 
pesčių. Reikėjo dirbti laukuose ir soduose, remontuoti 
įrengimus ir prižiūrėti robotą; laisvalaikiu Nastoičas uo- 
liai mokėsi kurmių kalbos. O kurmiai taip pat uoliai pa- 
dėjo Nastoičui, | | 

Pamažu žmogus ir kurmiai ėmė suprasti vieni kitus, 
džiaugtis draugyste; jie susibičiuliavo. Nastoičas sužinojo, 
kaip kurmiai leidžia dienas, kaip bodisi šviesos, kaip ke- 
liauja požeminiais urvais, kaip trokšta žinių ir mokslo. 
Savo ruožtu jis ką galėdamas papasakojo kurmiams apie 
Žmogų. 


— O koks čia metalinis daiktas?— pasidomėjo kurmiai. 

— Žmogaus tarnas, — atsakė Nastoičas. 

— Bet jis stovi tau už nugaros ir piktai žybčioja aki- 
mis. Tasai metalinis daiktas neapkenčia tavęs. Ar visi 
metaliniai daiktai neapkenčia žmonių? 

— Žinoma, ne,— tarė Nastoičas.— Čia ypatingas atvejis. 

— Jis mus baugina. Ar visi metaliniai daiktai baugina? 

— Kai kurie, bet ne visi, 

— Kai šis metalinis daiktas stebeilija į mus, mums sun- 
ku galvoti ir sunku suprasti tavo žodžius. Ar visada taip 
veikia metaliniai daiktai? 

— Kartais jie kur nereikia lenda, — pripažino Nastoi- 
čas.— Bet nesibijokit, robotas jūsų nelies. 

Kurmių tautelė nepritarė Nastoičo nuomonei. Mūsų 
didvyris labai atsiprašinėjo už sunkią, griozdišką, neiš- 
auklėtą mašiną, papasakojo, kaip ištikimai mašinos tar- 
nauja Žmogui ir kaip palengvina jam gyvenimą. Tačiau 
kurmių tautelė galvojo kaip galvojusi ir atkakliai ven- 
gė baisiojo roboto. 

Vis dėlto po ilgų derybų Nastoičas sudarė su kurmių 
tautele bendradarbiavimo paktą. Už šviežius vaisius ir. 
uogas, kuriuos kurmiai labai mėgo, bet retai gaudavo, jie 
įsipareigojo būsimuosius kolonistus aprūpinti metalų 
rūda, o taip pat ieškoti jiems vandens ir naftos šaltinių. 
Be to, kolonistams pavedama valdyti visas Tetos paviIr- 
šius, 0 gelmių šeimininkais iškilmingai pasiskelbė te- 
tiečiai. | | 

Abiem pusėm atrodė, kad gėrybėmis teisingai pasiskirs- 
tyta, ir Nastoičas drauge su kurmių vadu patvirtino akme- 
ninį dokumentą savo parašais, taip įmantriai juos užrai- 
tydami, kaip tiktai galima raižikliu. 

Atmintino įvykio garbei Nastoičas iškėlė puotą. Drauge 
su robotu atnešė kurmiams gausių dovanų — pačių ge- 
riausių vaisių ir uogų. Susirinko visas būrys pūkuotų, pil- 
kų, skaisčiaakių kurmių ir ėmė nekantriai cypauti. 

Robotas pastatė pintinę su vaisiais ir nuėjo sau, bet 
paslydo ant glotnaus akmenuko, sumaskatavo rankomis, 
norėdamas išlaikyti pusiausvyrą, ir su trenksmu griuvo 
ant vieno kurmio. Tuoj pat robotas atsistojo ir mėgino 
pakelti auką, bet buvo per vėlu. Jis sulaužė nelaimin- 
gajam stuburą. | 

Kitų kurmių neliko nė padujų— jie dingo ir išsinešė 
žuvusį. O Nastoičas su robotu liko tunelyje vieni du tarp 
gausybės vaisių. | 

Tą naktį Nastoičas ilgai ir atkakliai -galvojo. Jis su- 
prato velnišką įvykių logiką. Minimaliai gyvybingų 

pionierių kontaktus su kitų planetų gyventojais dažniau- 
siai lydi tam tikros abejonės, nepasitikėjimas, nesusiklau- 
symas ir netgi mirties atvejai. Tuo tarpu jam bendrauti su 
kurmių tautele sekėsi kaip iš pypkės — pernelyg sklan- 
džiai minimaliems gabumams. 

Robotas tiesiog ištaisė susiklosčiusią padėtį ir padarė 
tas klaidas, kurių galėjai laukti iš Nastoičo, 

Tačiau, suprasdamas įvykių logiką, Nastoičas jai nepri- 
tarė. Kurmiai buvo jo draugai, o Nastoičas juos išdavė. 
Jiems nebelėmta draugauti, ir būsimiesiems kolonistams 
nėra ko svajoti apie bendradarbiavimą. Tatai neįmanoma, 
kol. tuneliuose klupinėja robotas. 

Nastoičas padarė išvadą, kad robotas turi būti sunai- 
kintas. Jis nusprendė pasinaudoti savo naujosiomis, taip 
sunkiai įgytomis savybėmis ir galutinai atsikratyti pražū- 
tingos neurozės, neatsitraukiančios nuo jo nė per žingsnį. 
Jeigu teks užmokėti gyvybe, ,na ką. gi, priminė sau Nas- 
toičas, mažiau kaip prieš metus aš ryžausi skirtis su ja dėl 
kur kas menkesnių priežasčių. 

Jis atnaujino kontaktą su kurmiais ir pašnekėjo su jais 
šia tema. Kurmiai sutiko jam padėti, nes ir tos ramios 
būtybės šiek tiek nusimanė, kas yra atpildas. Jie pasiūlė 
kelias idėjas, nuostabiai panašias į žmonių, kadangi kur- 
miai irgi mokėjo kariauti. Jie paaiškino Nastoičui, ką 
reikia padaryti, ir tasai žadėjo pamėginti. 

Po savaitės kurmiai buvo viską paruošę. Nastoičas ap- 
krovė robotą pintinėmis vaisių ir nusivedė į tunelius, ta- 
rytum stengdamasis sudaryti naują sutartį. 

Kurmių tautelė nė akių nerodė. Nastoičas ir robotas 
įsigavo toli į požeminius koridorius, pasišviesdami ži- 
bintuvėliais migloje. Roboto akys-fotoelementai žybsėjo 
raudona ugnimi, o jis pats rūsčiai žirgliojo Nastoičui 
už nugaros. 

Įžengė į požeminį urvą. Kažkas vos girdimai švilptelėjo, 
ir Nastoičas šoko į šalį. 

Robotas, pajutęs pavojų, norėjo pasekti juo, bet, truk- 
domas savo, nevykėlio, programos, suklupo, ir vaisiai pa- 
biro urve. Tada iš viršaus, iš patamsių, nusileido virvės, 
kurios apraizgė roboto galvą ir pečius. 

Jis stengėsi sutraukyti tvirtą pluoštą, bet jį raizgė vis 
naujos ir naujos virvės, kurios švilpdamos krito lyg Žai- 
bai nuo lubų. Blykčiodamas fotoelementais, robotas sten- 
gėsi išlaisvinti rankas, 

Iš koridorių rinkosi dešimtys kurmių. Aplink robotą 

ėmė rangytis naujos virvės, O jis vis ręžėsi, norėdamas 
sutraukyti pančius, ir iš jo sąnarių sunkėsi alyva. Kelias 
minutes urve tik ir girdėjai, kaip švilpia krisdamos vir- 
vės, girgžda roboto sąnariai ir sausai trata drykstantys 
plaušai. 
* Nastoičas grįžo į urvą ir prisidėjo prie mūšio. Puolėjai 
vis tvirčiau ir tvirčiau rišo robotą, kol pagaliau galutinai 
jį paralyžavo ir jis jau nebegalėjo rasti atramos taško. 
O virvės vis švilpė ore, ir robotas galų gale pargriuvo — 
milžiniškas virvių kokonas, iš kurio kyšojo tik pėdos ir 
galva. | 

Tada kurmiai iš džiaugsmo ėmė spiegti ir pabandė nuo 
žemių atbukusiais nagais išdraskyti robotui akis. Tačiau 
jas užvožė plieniniai vokai. Kurmiai pasitenkino priber- 
dami smėlio į sąnarius, o paskui Nastoičas išstumdė tetie- 
čius į šalis ir pamėgino išlydyti robotą paskutiniuoju 
spinduliasvaidžiu. | 

Dar metalui neįkaitus, spinduliasvaidis sugedo. Są- 
mokslininkai surišo robotui kojas ir nuvilko koridoriumi, 
kuris baigėsi gilia kiauryme. Jį ten įmetė, pasiklausė, kaip 
jis bilda granitine prarajos siena, O kai jis atsimušė 
į dugną, visi pratrūko džiaugsmingais šūksmais. 

Kurmiai iškėlė puotą. Bet Nastoičui buvo nesmagu. Jis 
grįžo į trobelę ir dvi paras išgulėjo lovoje, visą laiką 
save įtikinėdamas, kad ne žmogų jis nužudė ir netgi ne 
mąstančią būtybę, o tik sunaikino pavojingą mašiną. 


149 


Tačiau jis negalėjo pamiršti nebyliojo palydovo, kuris 
padėjo jam grumtis su paukščiais, sėjo laukus ir skaldė 
malkas, Teisybė, robotas buvo nerangus ir viską gadino, 
bet nerangus kaip pats Nastoičas, tad kas jau kas, o Nas- 
toičas gali tai suprasti ir atleisti, 

Kurį laiką jis jautėsi taip, lyg būtų išnykusi jo sielos 

dalis. Vakarais jį lankydavo kurmiai ir guosdavo, be to, 
reikėjo dirbti laukuose ir sandėliuose. 
„Atėjo ruduo — derliaus valymo metas. Nastoičas grie- 
bėsi darbo. Kai tik dingo robotas, jam vėl pabudo senasis 
polinkis į nelaimingus atsitikimus. Nastoičas įveikė jį, vėl 
pasikliaudamas savimi. Iki pirmojo sniego derlius buvo 
nuimtas ir produktai užkonservuoti. Greit baigsis metai, 
kuriuos Nastoičas turi išbūti Tetoje. 

Radijo bangomis jis pasiuntė Gaskelui smulkią ataskaitą 
apie planetos pavojus, pranašumus ir potencialias galimy- 
bes, papasakojo apie susitarimą su kurmių tautele ir reko- 
mendavo planetą apgyvendinti. Po dviejų savaičių Gas- 
kelas atsiliepė. 

— Gerai padirbėjote,—tarė jis Nastoičui — Valdyba 
yra tos nuomonės, kad Teta, be abejo, atitinka minima- 
laus gyvybingumo reikalavimus. Mes tuoj pat siunčiam 
laivą su kolonistais. 

— Vadinasi, bandymas baigtas;— paklausė Nastoičas. 

— Taip. Laivas atvyks po kokių trijų mėnesių. Gal būt, 
tą partiją pristatysiu aš pats. Sveikinu, misteri Nastoičai. 
Jūs tapsite naujutėlės kolonijos tėvu įkūrėju! | 

— Iš tiesų, nežinau, nė kaip jums dėkoti, misteri Gas- 
kelai,— buvo bepradedąs Nastoičas. 

— Dėkoti man nėra už ką,— nutraukė jį Gaskelas.— 
Priešingai. Beje, kaip jūs įveikėte robotą? 

— Sunaikinau,— atsakė Nastoičas ir papasakojo, kaip 
žuvo kurmis ir kas vėliau atsitiko. 

— Hm,— numykė Gaskelas. 

— Jūs pats sakėte, kad taisyklės to nedraudžia. 

— Taip ir yra. Robotas — toks pat reikmuo, kaip spin- 
duliasvaidžiai, palapinės ir maisto produktai. Kaip ir jie, 
robotas buvo viena iš jūsų problemų, kaip išlikti gyvam. 
Jūs turėjot teisę daryti su juo ką tinkamas. 

— Kas gi tada? 

— Tiesiog norėtųsi manyti, kad jį iš tikrųjų sunaiki- 
note. Žinot, visi tie modeliai kokybei patikrinti taip paga- 
minami, kad ilgai tarnautų. Juose įtaisyti remontavimosi 
mazgai, jiems suteiktas aštrus savisaugos jausmas. Nu- 
galabyti tokį robotą velniškai sunku. 

— Atrodo, man tatai pasisekė, — tarė Nastoičas. 

— Tikėsimės. Bet jeigu robotas išliko, laukite nemalo- 
nių siurprizų. 

— Kodėl? Jis keršys? 

— Na ką jūs! Robotas neturi emocijų. 

— Tai kas gi yra? 

— Bėda štai kokia. Roboto paskirtis buvo rūpintis, kad 
nė kiek nepagerėtų jūsų gyvybingumas. Tai jis ir darė 
visokias šunybes. 

— Žinoma. Vadinasi, jeigu jis grįš, viskas prasidės iš 
naujo? 

— Netgi blogiau. Štai jau keli mėnesiai, kai robotas at- 
skirtas nuo jūsų. Jei jis dar funkcionuoja, tai jame yra 
susikaupusi negandų atsarga. Visas naikinimo geismas, 
kurį jam pavyko sukaupti per mėnesį, turi išsiveržti, ir 
tik tada robotas galės vėl normaliai veikti. Ar mane su- 
pratote? | | 

Nastoičas nervingai kostelėjo. 

— Ir, savaime aišku, jis jau pasistengs greičiau išsi- 
krauti, kad vėl liktų koks buvęs. 

— Žinoma. Taigi, laivas atvyks po kokių trijų mėnesių. 
Greičiau neįmanoma. Patariu jums įsitikinti, kad robotas 
nebe kenksmingas. Dabar mums nepageidautina jūsų ne- 
tekti, 

— Taip, nepageidautina, — sutiko. Nastoičas.— Aš tuoj 
pat imsiuos šio reikalo. 

Jis čiupo, kas reikalinga, ir nuskubėjo į tunelius. Kur-. 
miai, kuriems jis paaiškino, kaip viskas susiklostė, nuly- 
dėjo jį prie kiaurymės. Apsirūpinęs litavimo lempa, piūk- 
lu, kūju ir kaltu, Nastoičas iš lėto ėmė leistis stačiu kiau- 
rymės šlaitu. 

Jis greitai surado dugne tą vietą, kur krista roboto. Ten, 
tarp dviejų akmenų, styrojo visa roboto ranka, ištraukta 
iš peties sąnario. Kiek tolėliau jis aptiko sutrupėjusios 
akies-fotoelemento šukes ir tuščią sutraukytų, išdraikytų 
virvių kokoną. 


Paties roboto niekur nebuvo. 

Nastoičas užsiropštė šlaitu aukštyn, įspėjo kurmius, 
kad gresia pavojus, ir pradėjo ruoštis. 

Dvylika dienų prabėgo ramiai. Tryliktosios vakare išsi- 
gandęs kurmis atnešė Nastoičui žinią. Tuneliuose vėl pa- 
sirodęs robotas; jis žygiuojąs tamsiais požeminiais urvais, 
blykčiodamas vienintele išlikusia akimi, ir kuo tiksliau- 
siai sėlinąs labirintu į pagrindinį koridorių. 

Tikėdamiesi, kad jis pasirodys, tetiečiai sutikę jį vir- 
vėmis, bet robotas jau buvęs pasimokęs iš praeities. Jis 
išvengęs tyliai krintančių kilpų ir puolęs kurmius. Šešetą 
užmušęs, 0 kitus privertęs trauktis. 


Išklausęs naujienų, Nastoičas linktelėjo, atleido kurmį 
ir vėl ėmėsi darbo. Gynybos liniją tuneliuose jis jau buvo 
įrengęs. Dabar gi išsidėliojo priešais save ant stalo ketu- 
ris sugedusius spinduliasvaidžius, išardytus iki paskutinio 
sraigtelio. Dirbdamas be žinynų ir pagalbinių priemonių, 
jis mėgino iš keturių detalių komplektų sumontuoti vieną 
veikiantį ginklą. 

Jis. dirbo iki vėlyvos nakties — rūpestingai tikrino kiek- 
vieną detalę ir dėjo į atitinkamą vietą korpuse. Smulku- 
tės detalės raibuliavo jam prieš akis, pirštai nutirpo ir 

sutino lyg dešrelės. Be galo atsargiai, su pincetu ir di- 
dinamuoju stiklu, jis montavo ginklą. 

Staiga tartum kas sutrimitavo — ėmė veikti imtuvas- 
siųstuvas. 

— Antonai,— klausė Gaskelas— kas girdėti apie ro- 
botą? 

— Kaip mat pasirodys, — atsakė Nastoičas. 

— To aš ir bijojau. Klausykite, man pavyko prisiskam- 
binti į fabriką, kur jis pagamintas. Mes smarkiai susi- 
ginčijome, bet aš iškovojau leidimą sugadinti robotą ir 
gavau smulkią instrukciją. 

„— Ačiū, — tarė Nastoičas.— Greičiau sakykite, kaip ta- 
tai daroma. 

— Būtinai reikia štai ko: elektros energijos šaltinio, 
kuris duotų dvidešimt penkių amperų srovę, esant dviejų 
šimtų voltų įtampai.:. Ar jūsų generatorius duos tokią 
srovę? 

— Duos. Sakykite, ko dar. 

— „„.Varinio strypo, sidabrinės vielos ir zondo, pa- 
daryto iš nelaidžios medžiagos, sakysim, iš medžio. Visa 
tai montuojama šitokiu... 

— Niekaip nesuspėsiu,— įterpė Nastoičas,— bet sa- 
kykite. 

Racijoje kažkas garsiai subirbė. 

— Gaskelai! — riktelėjo Nastoičas. 

Racija nutilo. Iš trobelės su radijo aparatūra atsklido 
triukšmas — ten kažkas sugriuvo. Paskui ant slenksčio 
pasirodė robotas. 

Jis neturėjo kairiosios rankos ir dešiniosios akies, bet 
remontavimosi mazgas buvo užgydęs sužalotas vietas. Da- 
bar robotas buvo blausiai juodas, o ant jo krūtinės ir šo- 

nų — nusidriekę rūdžių ruoželiai, 

Nastoičas pažvelgė į bemaž sumontuotą spinduliasvai- 
dį ir ėmė derinti paskutiniąsias detales. 

Robotas pasuko prie žmogaus. 

— Priskaldyk malkų, — paliepė Nastoičas pačiu natūra- 
liausiu, kokiu tik galėjo, balsu. 

Robotas stabtelėjo, apsigręžė, pasiėmė kirvį ir kiek. 
pasvyravęs išėjo iš kambario. | 

Nastoičas baigė montuoti ir jau užsukinėjo dangtelį. 

Robotas nusviedė kirvį ir, kamuojamas prieštaringų ko- 
mandų, vėl apsigręžė. Nastoičas tikėjosi, kad dėl konflik- 
to kurioje nors schemoje išsilydys saugiklis. Tačiau robo- 
tas apsisprendė ir leidosi prie Nastoičo. 

Nastoičas nukreipė į priešą spinduliasvaidį ir paspaudė 
gaiduką. Koncentruota energija sulaikė robotą pusiau- 
kelėje. Metalinė oda kaip mat įkaito raudonai. 

Tada spinduliasvaidis vėl sugedo. 

"Nastoičas nusikeikė, užsimojo sunkiu ginklu ir trenkė 
juo į vienintelė roboto akį, bet nepataikė. Spinduliasvai- 
dis atšoko nuo metalinės kaktos. 

Apsvaigintas robotas ieškojo žmogaus apgraibomis. 
Nastoičas išvengė jo rankos ir, išbėgęs iš trobelės, puolė 
prie juodos tunelio angos. Pro ją lįsdamas, jis žvilgtelėjo 
atgal ir pamatė, kad robotas tebesiveja. 

Nastoičas nuėjo tuneliu kelis šimtus metrų, įjungė Ži- 
bintuvėlį ir ėmė laukti roboto. 

Vos tiktai įsitikinęs, kad robotas nesunaikintas, Nastoi- 
čas rūpestingai apgalvojo, Ką reikės daryti. 

Pirmiausia, žinoma, jam šovė į galvą pasislėpti. Bet ro- 
botas, kuris gali be paliovos judėti, lengvai jį pavys. Be 
tikslo klaidžioti tunelių labirintu irgi nei šis, nei tas. Tek- 
tų retkarčiais sustoti poilsio — pavalgyti, atsigerti ir iš- 
simiegoti. O robotui sustoti poilsio niekada nereikia. 

Todėl Nastoičas paspendė daugybę spąstų ir į juos 
sudėjo visas viltis. Bent vieni tikrai pasitarnaus. Tuo jis 
neabejojo. 

Tačiau, netgi save guosdamas, Nastoičas drebėjo pa- 
galvojęs apie begale nelaimių, kurias sukaupė jam ro- 
botas: apie lūžusias rankas, nesugyjančias ištisus mėne- 

sius, įskilusius šonkaulius, išnarintas kulkšnis, apie įsikir- 
timus, įsipiovimus, įkandimus, infekcines ir chroniškas li- 
gas. Tą viską robotas išvers ant jo vienu sykiu, kad grei- 
čiau galėtų veikti kaip veikęs. | 

Ne, Nastoičas nieku būdu neatlaikys tos nelaimių vir- 
tinės. Robotas būtinai turi įkliūti į spąstus! 

Netrukus pasigirdo trankūs roboto žingsniai, 0 paskui 
atsirado ir jis pats. Išvydęs Nastoičą, robotas nuskubėjo 
prie jo. | 

Nastoičas pasileido tuneliu greitai lyg sprinteris, vėliau 
pasuko į siauresnį praėjimą. Robotas pamažu trumpino 
juos skiriančią distanciją. 

Pribėgęs prie charakteringos uolienų atodangos, Nas- 

toičas atsigręžęs nustatė iš akies, kiek toli nuo jo robo- 
tas, ir truktelėjo tarp uolų. paslėptą virvę. 
"Tunelio viršus įgriuvo, užversdamas robotą tonomis že- 
mės ir akmenų. Būtų robotas žengęs dar žingsnį pirmyn — 
ir būtų buvęs palaidotas. Tačiau kaip mat įvertinęs situa- 
ciją, jis lyg nutvilkytas šūstelėjo atgal. Jį apnešė žeme, 
smulkūs akmenėliai ėmė barbenti į galvą ir pečius. Bet 
didžioji uolienų masė jo nekliudė. 

Kai nukrito paskutinė smiltelė, robotas persirito per 
ką tik atsiradusią kalvą ir vijosi toliau. | 

Nastoičas buvo visai nusikamavęs. Nesėkmė su spąs- 
tais pribloškė jį. Tačiau, priminė jis sau, priešakyje yra 
dar didesnės pinklės. Antrieji spąstai tikrai pribaigs nepa- 
kenčiamąją mašiną. 


Jie bėgo vingiuotu tuneliu, kur kelią tenušviesdavo 
retkarčiais tvykstelėjantis Nastoičo žibintuvėlis. Robotas 
vėl artėjo prie Žmogaus. Nastoičas išbėgo į tiesų tarpą ir 
pasileido dar greičiau. 

Jis perbėgo žemės sklypelį, kuris niekuo nesiskyrė nuo 
bet kurio kito. Bet vos tik tenai užtrinkėjo robotas, žemė 
prasivėrė. Nastoičas buvo viską kruopščiai apskaičiavęs. 

Spąstai, kurie atlaiko jo svorį, tuoj pat sugriuvo nuo sun- 
kaus roboto. 

Robotas sumojavo ranka, ieškodamas, už ko čia nusi- 
tvėrus. Jam tarp pirštų ėmė sroventi žemė, ir jis nusmu- 
ko į žabangus, kuriuos buvo padirbęs Nastoičas,— kūgio 
pavidalo duobę; jos sienelės apačioje susiėjo tarytum 
į kokį didžiulį piltuvą, ir ten. robotas turėjo amžinai 
įstrigti. 

Tačiau robotas taip plačiai išsižergė, kad kojos ir lie- 
muo beveik sudarė statų kampą. Jo sąnariai subraškė- 
jo — taip įsiręžęs jis įbedė kulnus į nuožulnias duobės 
sieneles; nuo jų ėmė byrėti žemė, bet pačios sienelės 
atsilaikė. Robotui pavyko užsikabinti, nepasiekus dugno. 

Ranka robotas išrausė žemėje gilias atramas. Ištraukęs 
vieną koją, apčiuopė atramą, atsistojo ant jos; paskui 
ištraukė kitą koją. Palengva, bet tvirtai robotas kapano- 
josi iš nelaisvės, ir Nastoičas vėl pasileido tekinas. 

Dabar jis alsavo sunkiai ir nelygiai, ir jam diegė šoną. 
Robotas bėgo greičiau, negu pirma, ir Nastoičas, norė- 
damas likti priekyje, turėjo gerokai pasistengti, 

Kiek jis dėjo vilčių į tuos dvejus spąstus! Dabar liko 
tik vieni. Labai geri, bet rizikingi. 

Vis labiau svaigo galva, bet Nastoičas-prisivertė susi- 
kaupti. Kai lieka tik paskutiniai spąstai, reikia numatyti 
kiekvieną smulkmeną. Jis prabėgo pro baltai paženklintą 
akmenį ir išjungė žibintuvėlį. Tada sulėtino tempą ir, 
skaičiuodamas žingsnius, palaukė, kol robotas atsidūrė 
stačiai jam už nugaros ir vos nenustvėrė letena už 
sprando. 

Aštuoniolika. .. devyniolika... dvidešimt! 

Žengdamas dvidešimtą žingsnį, Nastoičas nėrė galva 
į tamsą. Kelias akimirkas jis, rodos, skriejo oru. Paskui 
įkrito į vandenį, ne per giliausiai panėrė, išplaukė į pa- 
viršių ir ėmė laukti. 

Robotas perdaug toli buvo nuėjęs, kad galėtų sustoti. 

Su didžiausiu triukšmu jis pliumptelėjo į požeminį eže- 
rą, įtūžęs ėmė mataruoti rankomis ir kojomis, žerte žerda- 
mas purslus, ir pagaliau kliuksėdamas dingo vandenyje. 

Išgirdęs tą kliuksėjimą, Nastoičas leidosi į kitą kran- 
tą, laimingai jį pasiekė ir išlindo iš ledinio vandens. 
Kelias minutes jis drebėjo ant dumblinų uolų. Paskui 
prisivertęs nurepečkojo pakrante toliau, į slaptavietę, 
kur jis buvo pasidėjęs malkų, degtukų, viski, antklodę 
ir sausus drabužius. 

Dar kelias valandas Nastoičas džiovinosi, persirengi- 
nėjo ir kūrė laužą. Jis pavalgė, atsigėrė ir ėmė atsidėjęs 
žiūrėti į ramiai plytintį požeminį ežerą. Gerokai prieš 
šiandieninius nuotykius jis išmatavo jo gylį trisdešimties 
metrų lotu ir nepasiekė dugno. Gal tas ežeras bedugnis. 
O veikiausiai iš jo išteka srauni požeminė upė, kuri nu- 
neš robotą toli, ilgoms savaitėms, netgi - mėnesiams. 
Arba... . 

Jis išgirdo tyliai pliuškenant ir pašvietė į tą pusę ži- 
bintuvėliu. Iš vandens išniro roboto galva, įkandin pa- 
sirodė pečiai ir liemuo. 

Matyt, ežeras nebuvo bedugnis. Tur būt, robotas per- 
ėjo per jį dugnu ir užsiropštė ant stataus kranto. 

Robotas ėmė kopti aukštyn dumblinomis uolomis. Nas- 
toičas alsiai pakilo ir šoko bėgti. 

Šie spąstai irgi pasirodė niekam netikę, ir robotas da- 
bar artėjo nugalabyti jo. Nastoičas dūmė prie tunelio 
angos. Jis norėjo žūti saulės šviesoje. 

Bėgdamas tekinas, Nastoičas išvedė robotą iš tunelio 
ant stačios kalno atšlaitės. Alsavimas degino jam gerk- 
lę, pilvo raumenys buvo skausmingai įsitempę. Jis bėgo 
prisimerkęs, galva svaigo iš nuovargio. | 

Spąstai nepadėjo. Kaipgi jis anksčiau nesuprato, kad 
jie tikrai nepadės? Robotas — jo paties dalis, jo neurozė, 
kuri nori jį pribaigti. Ar gali žmogus gudrumu įveikti 

gudriausią savo paties dalį? Dešinioji ranka visada su- 
žinos, ką daro kairioji, ir netgi išmoningiausi triukai tik 
neilgam apgauna labiausiai prityrusį apgaviką. 

„Ne iš to galo pradėjau,— galvojo Nastoičas, kopda- 
mas aukštyn šlaitu. — Apgaulė nenuves į laisvę. Rei- 
kia...“ 

Robotas vos nenutvėrė jam. už kojos, akiplėšiškai pri- 
mindamas, kaip skiriasi teorinės ir praktinės žinios. 
Nastoičas puolė priekin ir ėmė svaidyti jį akmenimis. 
Atsigynęs nuo jų lyg nuo musių, robotas toliau kopė 
šlaitu. 

Nastoičas nukirto kampą, bėgdamas kone statmena 
uola. Apgaule laisvės neįgysi — jis nuolat kartojo sau. 
Apgaulė būtinai nuvils. Išeitis — permaina. Išeitis — nu- 
galėti, bet ne robotą, o tą, ką robotas yra įkūnijęs. 

Patį save! 


Jis beveik kliedėjo, mintys sroveno nekontroliuoja- 
mos. Jis įtikinėjo save: jeigu įveiks jausmą, kad jis pa- 
našus į robotą, robotas tikrai liausis buvęs jo, Nastoičo, 
neuroze! Jis virs paprasta neuroze ir Nastoičui nieko ne- 
begalės padaryti. 

Reikia gryniausio mažmožio: pasveikti nuo neurozės 
(kad ir dešimt minučių) — ir robotas jam nepakenks! 

Nuovargis atlėgo, ir Nastoičas pasijuto kupinas ne- 
paprasto, svaiginamo ryžto. Jis drąsiai perbėgo per chao- 
tiškai susigrūdusius akmenis — čia buvo tinkamiausia 
vietelė išsinarinti kulkšniai arba susilaužyti rankai. Prieš 
metus, netgi prieš mėnesį, čia jam tikrai kas nors būtų 
atsitikę. Tačiau atgimęs Nastoičas, nelyginant. koks pus- 
dievis, lengvai peršoko per didžiulius akmenis. 

Robotas, vienarankis ir vienaakis, tvirtai prisiėmė ne- 
laimę. Jis suklupo ir kiek ilgas išsitiesė ant aštrių akme- 
nų. Kai robotas atsikėlęs vėl leidosi vytis Nastoičo, jis 
gerokai šlubčiojo. 

Pasisekimo skatinamas, tačiau be galo budrus, Nastoi- 
čas atsispyrė į granito sieną ir šoko ant iškyšulio — vos 
įžiūrimo pilko šešėlio. Kažkurią klaikią sekundės dalį jis 
buvo pakibęs ore, bet tada, kai jo pirštai vos nenuslydo 
nuo sienos, jis užčiuopė koja atramą. Nesvyruodamas pri- 
sitraukė rankomis ir nušoko anapus sienos. 

Paskui jį, garsiai girgždindamas sąnarius, sekė robo- 
tas. Jis susižeidė pirštą — anksčiau panašiai būtų nutikę 
Nastoičųui. | | 

Nastoičas šokinėjo nuo vieno akmens ant kito. Robo- 
tas, tolydžio slysčiodamas ir klupdamas, artėjo. Nastoi- 
čui viskas buvo vis tiek. Jam dingtelėjo, kad jo polinkis 
į nelaimingus atsitikimus paruošė jį šiai lemiamai akimir- 
kai. Dabar atoslūgis. Štai pagaliau Nastoičas toks, kokiu 
būti jam.skyrė gamta,— jis įgijęs imunitetą nelaimin- 
giems atsitikimams! | 

Robotas ėmė šliaužti jam iš paskos spindinčiu balto 
akmens paviršiumi. Apsvaigęs nuo didžiausio pasitikėji- 
mo savo jėgomis, Nastoičas nustūmė žemyn kelis akme- 
nis ir suriko visa gerkle, kad kiltų griūtis. 

Akmenys sujudo, ir viršum savęs jis išgirdo duslų 
dundesį. Nastoičas pasislėpė už akmens, gelbėdamasis 
nuo atkištos roboto letenos, ir pamatė, kad toliau nėra 
kur trauktis. | 


Jis buvo žemučiame ir negiliame urvelyje. Priešais jį, 
užstodamas angą, išdygo robotas ir užsimojo geležiniu 
kumščių. 

Matydamas vargšą, netikšą robotą, pasmerktą nelai- 
mingiems atsitikimams, Nastoičas ėmė kvatotis. Bet tada 
robotas iš visų jėgų dėjo kumščiu. 

Nastoičas išsisuko, bet visai be reikalo. Netikša robo- 
tas ir taip prašovė pro šalį mažiausia centimetru. Tokios 
klaidos ir reikėjo tikėtis iš nerangiojo padaro, kvailų 
nelaimingų atsitikimų vergo. 

Atatrankos jėga nubloškė robotą, jis susvyravo. Žūt 
būt stengdamasis išlaikyti pusiausvyrą, jis balansavo ant 
uolos krašto. Bet kuriam normaliam žmogui arba robotui 
būtų pavykę. Tik nelaimingų atsitikimų vergui nepavy- 
ko. Jis parpuolė kniūbsčias, krisdamas išsimušė vienin- 
telę akį ir nuriedėjo šlaitu. 

Nastoičas buvo beišlendąs iš urvo stumtelėti krintan- 
čiojo, bet tuoj pat nuskubėjo į tolimiausią kampą. Jo 
darbą atliko griūtis — ji nurideno sparčiai mažėjančią 
juodą dėmę dulkinai baltu kalno šlaitu ir užvertė tono- 
mis akmenų. | 

Nastoičas šypsodamasis stebėjo, kas dedasi. Paskui 
ėmė klausti save, ką jis, teisybę sakant, čia veikia. 

Štai dabar jį ir pagavo krėsti šiurpas. 


Po kelių mėnesių Nastoičas stovėjo prie laivo „„Kuču- 
leinas“ tiltelio ir žiūrėjo, kaip į žiemišką, saulės nutvieks- 
tą Tetą išlaipinami kolonistai. Tarp jų buvo visokiausių 
žmonių. 

Visi jie atkeliavo į Tetą pradėti naujo gyvenimo. Kiek- 
vienas buvo kam nors brangus, ar bent pačiam sau, ir 
kiekvienas vertas šiokių tokių šansų gyventi, ar jis bū- 
tų daugiau, ar mažiau gyvybingas. 

Ne kas kitas, tik jis, Antonas Nastoičas, ištyrė tiems 
žmonėms minimalias pragyvenimo Tetoje galimybes ir 
sužadino kažkokią viltį patiems negabiesiems — nevykė- 
liams, kuriems taip pat norisi gyventi. 

Jis nusigręžė nuo pirmųjų naujakurių srauto ir tar- 
nybiniais laipteliais užkopė į laivą. Gale koridoriaus jis 
įėjo į Gaskelo kajutę. 

— Nagi, Antonai,— paklausė Gaskelas,— kaip jie pa- 
tiko jums? 

— Atrodo, geri vyrai, — atsakė Nastoičas. 

— Taip ir yra. Tie žmonės laiko jus tėvu įkūrėju, An- 
tonai. Jūs reikalingas jiems. Pasiliksite? 

Nastoičas tarė: 

— Aš laikau Tetą savo namais. 

. — Vadinasi, nuspręsta. Aš tiktai... | 

— Palaukite, — nutraukė jį Nastoičas.— Dar nebaigiau. 
Aš laikau Tetą savo namais. Noriu čia apsigyventi, vesti 
žmoną, susilaukti vaikų. Bet ne dabar. 

— O kodėl? 

„— Man labai patiko pionieriaus darbas,— paaiškino 
Nastoičas.— Norėčiau dar padirbėti. Vienoj kitoj pla- 
netukėj. Paskui aš grįšiu į Tetą. 

— Taip aš maniau, — nelaimingo žmogaus mina burb- 
telėjo Gaskelas. 

— O kas čia baisaus? 

— Nieko. Bet bijau, kad mums nepavyks jus panau- 
doti pionieriaus darbui, Antonai. 

— Kodėl? | 

— Juk žinote mūsų reikalavimus. Ištirti planetą būsi- 
mai kolonijai turi minimaliai gyvybingas žmogus. Norėk 
nenorėjęs, jau niekaip jūsų nebepavadinsi minimaliai 
gyvybingu. | 

— Bet aš juk toks, kaip visada! — spyrėsi Nastoičas.— 
Taip, šioje planetoje pasitaisiau. Betgi jūs to tikėjotės ir 
užkorėte man robotą, kuris viską kompensavo. O baigė- 
si tuo... | 

— Beje, kuo baigėsi? , 

— Ką gi, baigėsi tuo, kad aš kažkaip įsismaginau. Tur 
būt, girtas buvau. Neįsivaizduoju, kaip galėjau tokių 
dalykų pridaryti, 

— Bet juk pridarei! 

— Taigi. Palaukite! Sakysim, taip, bet juk aš vos likau 
gyvas. po bandymo — viso to bandymo Tetoje. Vos-ne- 
vos! Argi tatai neįrodo, kad aš, kaip ir anksčiau, mini- 
maliai gyvybingas? 

Gaskelas kietai sučiaupė lūpas ir susimąstė. 

— Antonai, jūs kone įtikinote mane. Bet bijausi, ar 
tik nežaidžiate žodžiais. Po teisybei, aš nebegaliu jūsų 
laikyti minimaliu žmogumi. Ko gero, jums teks susitai- 
kyti su savo likimu Tetoje. 

Nastoičas sugniužo. Jis alsiai linktelėjo, paspaudė Gas- 
kelui ranką ir pasisuko į duris, 

Sukdamasis užkabino rašalinę ir numetė ją nuo stalo. 

Nastoičas puolė jos pakelti ir trinktelėjo galva į stalą. 
Apsitaškęs rašalu, jis palaukė, užkliuvo 'už kėdės, par- 
griuvo. 

— Antonai,—susiraukė (Gaskelas,— koks čia spek- 
taklis? | | 

— Oi ne— tarė Antonas, —čia ne spektaklis, po 
velnių! | 

— Hm. Įdomu. Štai ką, Antonai, nenoriu per daug pa- 
žadėti, bet, gal būt, — turėkite galvoje, ne tikrai, o gal 
būt... o 
Gaskelas atsidėjęs pažvelgė į paraudusį Nastoičo vei- 
dą ir prapliupo kvatotis. | 

— Na ir sukčius jūs, Antonai! Vos neapmovėte ma- 
nęs! O dabar malonėkit nešdintis iš čia pas kolonistus. 
Jie stato paminklą jūsų garbei ir, be abejo, nori, kad 
jūs dalyvautumėt jį atidengiant, 

Susigėdęs, bet nejučiom šaipydamasis, Antonas Nastoi- 
čas išėjo pasitikti savo naujosios lemties. 


FORMA 


Pidas-Pilotas sumažino greitį bemaž iki nulio. Susi- 
jaudinęs stebėjo žaliąją planetą. 

Net nežiūrint į prietaisus, jokių abejonių nebebuvo. Ši, 
trečioji nuo Saulės planeta — vienintelė visoje sistemo- 
je, kurioje įmanoma gyvybė. Planeta plaukė debesų 
ūkuose. 

Ji atrodė visai nepavojinga. Ir vis dėlto šioje planeto- 
je kažkas buvo, nuo ko žūdavo visų iš Glomo pasiųstų 
ekspedicijų nariai. 

Prieš leisdamasis galutinai žemyn, Pidas valandėlę su- 
abejojo. Jis ir abu jo pavaldiniai šiuo metu buvo visiš- 
kai pasiruošę ir geriau, negu bet kada. Jų kūnų krep- 
šiuose slypėjo kompaktiški, užtaisyti Perkėlėjai, kurie 
kiekvienu momentu gali būti įjungti, 

Pidas norėjo kažką pasakyti ekipažui, bet menkai te- 

įsivaizdavo, ką jam reikia kalbėti. 
- Ekipažas laukė. Ilgis-Radistas jau pasiuntė paskutinį 
pranešimą į Glomo planetą. Džeras-Indikatorius vienu 
metu sekė šešiolikos prietaisų ciferblatus. Jis pranešė: 
„Priešiškos veiklos požymių nėra.“ Jo kūno paviršius 
nerūpestingai sroveno. 

Pidas įsidėmėjo tą nerūpestingumą. Dabar jis žinojo, 
ką kalbėti. Nuo anos dienos, kai ekspedicija paliko Glo- 
mą, Formos Disciplina biauriai pašlijo. Įsiveržimo Vadas 

jį perspėjo; bet vis dėlto reikia ką nors daryti. Tai Pilo- 
to pareiga, nes žemesniosios kastos, kurioms priklausė 
Radistai ir Indikatoriai, buvo įsigijusios blogą vardą sa- 
vo polinkiu į Beformiškumą. 

— Į mūsų ekspediciją dedamos didžiulės viltys, — lėtai 
pradėjo Pidas.— Mes dabar toli nuo tėvynės. 

Džeras-Indikatorius linktelėjo. Ilgis-Radistas ištekėjo 
iš savo formos ir patogiai išsitelžė ant sienos. 

— Tačiau, — rūsčiai pasakė Pidas,— atstumas nepatei- 
sina nedoro Beformiškumo. 

Ilgis skubiai sutekėjo į atitinkamą Radistui formą. | 

— Mums teks, be abejonės, griebtis egzotiškų formų, — 
kalbėjo Pidas toliau.— Tam atvejui turime ypatingą lei- 
dimą. Bet atsiminkite: bet kuri forma, kylanti ne iš tar- 
nybinės būtinybės, yra pačio Beformiškumo žabangos. 

Džeras staigiai sustabdė savo kūno paviršiaus te- 
kėjimą. : 

— Aš baigiau,— tarė Pidas ir nusruveno prie pulto. 
Laivas pradėjo leistis taip sklandžiai, ekipažas veikė taip 
sutartinai, kad Pidas pajuto, kaip jį užplūsta pasidi- 
džiavimas. 0 

„Geri darbininkai, — nusprendė jis.— Iš tiesų, negali- 
ma iš jų tikėtis tokio formos sąmoningumo, kokį turi 
Pilotas, priklausantis aukščiausiajai kastai.“ Tai jam sakė 
ir Įsiveržimo Vadas. 

— Pidai,— pasakė Įsiveržimo Vadas paskutinio jų po- 
kalbio metu, — ši planeta mums pašėlusiai reikalinga. 

— Taip, sere,— atsakė Pidas; jis stovėjo išsitempęs 
kaip styga, nei per nago juodymą, nei mažiausiu judesiu 
nenukrypdamas nuo Paradinės Piloto formos. | 

— Vienas iš jūsų, — įtaigiai kalbėjo Vadas, — privalo 
ten pakliūti ir pastatyti Perkėlėją šalia atominės energi- 
jos šaltinio. Mūsų gale bus sutelkta šuoliui pasirengusi 
armija. 

— Mes pasistengsime, sere,— atsakė Pidas. 

— Ekspedicija būtinai turi pasiekti tikslą, — pasakė 
Vadas, ir jo pavidalas akimirką išskydo nuo neitikimo 
nuovargio.— Griežtai tarp mūsų: Glome neramu. Pavyz- 
džiui, streikuoja kalnakasių kasta. Jie reikalauja naujos 
formos žemės darbams. Tvirtina, kad senoji nebepatogi. 

Pidas parodė jam deramą pasipiktinimą. Kalnakasių 
forma įsteigta senų seniausiai, dar prieš penkiasdešimt 
tūkstančių metų, taip, kaip ir kitos pagrindinės formos. 
O dabar tie išsišokėliai nori ją pakeisti! 

— Tai ne viskas, — atskleidė jam Vadas.— Mes išaiš- 
kinome dar. vieną Beformiškumo kultą. Suėmėme kone 
aštuonis tūkstančius glomų, bet kas žino, kiek dar jų 
liko laisvų. 

Pidas žinojo, kad kalbama apie Didžiojo Beformišku- 
mo, pačio pavojingiausio kipšo, kokį tik gali įsivaizduoti 
Glomo gyventojai, pagundas. 

“Vadas nutuokė, ką Pilotui knieti paklausti. | 

— Pidai,— pasakė jis,— tur būt, tu nesupranti. Pasa- 
kyk man, ar patinka tau būti pilotu? 

— Taip, sere,— atsakė Pidas tiesiai. Ar patinka jam 
būti pilotu? Bet juk tai visas jo gyvenimas! Be laivo 
jis — niekas. 

— Ne visi glomai gali pasakyti tą patį, — kalbėjo Va- 
das.— Aš taip pat to nesuprantu. Visi mano protėviai 
buvo Įsiveržimo Vadai, nuo pat Laiko pradžios. Todėl, 
savaime suprantama, aš taip pat noriu būti Įsiveržimo 
Vadu. Tai ne tik natūralu, bet ir dėsninga. Tačiau žemes- 
niosios kastos jaučia ką kita.—Ir jis liūdnai papurtė 
kūną. 

— Aš ne veltui tau kalbu apie tai, — paaiškino Va- 
das.— Mums, glomams, reikia daugiau erdvės. Suirutė 
planetoje kilo tik dėl gyventojų pertekliaus. Taip tvirti- 
na psichologai. Visos žaizdos sugis, vos tik mes. galėsi- 
me pradėti vystytis naujoje planetoje. Mes pasikliaujame 
tavimi, Pidai. 

— Taip, sere,— kiek išdidžiai atsakė Pidas. 

Vadas, norėdamas parodyti, jog pokalbis baigtas, buvo 
bepakyląs, bet staiga apsigalvojo ir vėl atsisėdo. 

— Mums reikės sekti ekipažą, — pasakė jis.— Jie ne- 
abejotinai ištikimi vaikinai, bet iš žemesniųjų kastų. 
O kokios tos žemesnės kastos, tu pats žinai. 

Taip, Pidas žinojo. 

— Jūsų Džeras-Indikatorius įtariamas, kad, girdi, slap- 
ta simpatizuojąs Reformizmui. Kartą jis buvo nubaustas 
už neteisėtą Medžiotojo formos imitavimą. Ilgiui konk- 
rečių kaltinimų neturime. Tačiau girdėjau, kad jis itin 
ilgai išbūna nejudrioje būklėje. Galimas dalykas, kad 
jis įsivaizduoja esąs Mąstytojas. 

— Bet, sere,— išdrįso paprieštarauti Pidas,— jeigu jie 
nors trupučiuką paliesti Reformizmo ar Beformiškumo, 
gal neverta siųsti jų į šią ekspediciją? 

Kiek paabejojęs, Vadas iš lėto prabilo: 

— Yra daugybė glomų, kuriais aš galiu pasitikėti. Ta- 
čiau šiedu apdovanoti vaizduote ir išradingumu, tomis 
ypatingomis savybėmis, kurių reikia šiai ekspedicijai. — 
Jis atsiduso.— Tikrai nesuprantu, kodėl tos savybės pa- 
prastai siejasi su Beformiškumu. | 

— Taip, sere,— pasakė Pidas. 

— Reikia tik sekti juos. 

— Taip, sere,— pakartojo Pidas ir atsaliutavo, supra- 
tęs, kad pokalbis baigtas. Vidinį kūno krepšį svėrė snau- 
džiantis Perkėlėjas, pasiruošęs priešiškos energijos šaltinį 
paversti tiltu per kosminę erdvę, —tiltu, kuriuo pasipils 
iš Glomo pergalingi pulkai. 

— Linkiu sėkmės, — pasakė Vadas.— Esu tikras, kad ji 
jums pravers. | | 


Laivas tyliai leidosi ant priešų planetos paviršiaus. 
Džeras-Indikatorius ištyrė apačioje plaukiančius debesis 

ir. gautus duomenis atidavė Maskavimo blokui. Tas ėmėsi 
darbo. Netrukus laivas iš šalies atrodė tik plunksninių 
debesų formacija. 

Pidas leido laivui pamažėli dreifuoti į mįslingąją pla- 
netą. Dabar jis buvo Paradinės Piloto formos — efekty- 
viausios, patogiausios formos iš keturių, skirtų Pilotų 
kastai. Jis buvo aklas, kurčias ir nebylus — tik valdymo 
pulto priedas, visą dėmesį sutelkęs, kad neaplenktų 
sluoksninių debesų, skristų tarp jų, susilietų su jais. 

Džeras atkakliai laikėsi vienos iš dviejų leistų Indi- 
katoriams formų. Jis perteikė duomenis Maskavimo blo- 
kui, ir besileidžiantis laivas pamažu įgavo galingo ka- 
muolinio debesio pavidalą. 

Priešo planeta nerodė jokių gyvybės ženklų. 

Ilgis rado atominės energijos šaltinį ir painformavo 
Pilotą. Pilotas pakeitė kursą. Apatinius debesis jis pasie- 
kė vos per mylią viršum planetos. Dabar laivas įgavo 
papurusio garbiniuoto kamuolinio debesio pavidalą. 

Tačiau pavojaus signalo nebuvo. Paslaptinga dvide- 
šimties ankstesniųjų ekspędicijų likimo mįslė vis dar ne- 
buvo įminta. 

Kol Pidas manevravo virš atominės elektros stoties, 
sutemos apgaubė planetą. Laivas sklandė virš miškų ma- 
syvo, vengdamas aplinkinių pastatų. 

Tamsa sutirštėjo, ir vienišas žaliosios planetos mėnu- 
lis pradingo už debesų šydo. 

Vienas debesėlis leidosi žemiau ir žemiau... ir nusi- 
leido. 


* —-Mikliai visi iš laivo! — sušuko Pidas, atsijungda- 
mas nuo valdymo pulto. Jis įgavo Piloto formą, labiau- 
siai tinkančią bėgimui, ir kaip kulka nėrė iš liuko. Dže- 
ras ir Ilgis nukūrė paskui jį. Nubėgę penkiasdešimt met- 
rų, sustojo ir apmirė laukdami. 

Laivo viduje susijungė kažkokia grandinė. Laivas be 
garso sudrebėjo ir bematant ėmė tirpti. Plastmasė skydo 
ore, metalas traukėsi. Netrukus laivas tapo atliekų krū- 
va, bet procesas vis dar nesiliovė. Stambios nuolaužos 
dužo į smulkias, o smulkiosios vėl ir vėl skilo. 

Matant, kaip laivas naikina pats save, Pidą staiga ap- 
ėmė bejėgiškumas. Jis buvo Pilotas; jis kilęs iš Pilotų 
kastos. Pilotu buvo jo tėvas, ir tėvo tėvas, ir visi pro- 
tėviai — dar anais miglotais laikais, kai Glome buvo su- 
kurti pirmieji kosminiai laivai. Visą savo vaikystę jis 
praleido tarp laivų; subrendęs visą savo amžių valdė 
juos. 
Dabar, netekęs laivo, jis jautėsi plikas ir bejėgis sve- 
timame pasaulyje. 

Po kelių minučių laivo nusileidimo vietoje beliko dul- 
kių kauburėlis. Nakties vėjas išsklaidė. tas dulkes po 
mišką, ir tada jau nebeliko nieko. 

Jie laukė. Tačiau nieko neatsitiko. Dūsavo vėjelis, 
girgčiojo medžiai. Tarškėjo voverės, triūsė paukščiai sa- 
vo lizduose. Švelniai nukrito gilė. 

Pilotas giliai, lyg akmeniui nuo krūtinės nusiritus, at- 
siduso ir atsisėdo. 

Dvidešimt pirmoji Glomo ekspedicija sėkmingai nusi- 
leido. 


Vis tiek nebuvo kas veikti iki ryto. Todėl Pidas ėmė 
svarstyti veikimo planą. Jie nusileido visai arti atominės 
elektrinės, taip arti, kad tai jau buvo tiesiog įžūlybė. 
Dabar teks prieiti dar arčiau. Šiaip ar taip, vienas iš jų 
privalo patekti į reaktoriaus patalpą ir paleisti Perkėlėją. 

Sunku. Bet Pidas neabejojo, kad pavyks. Galų gale 
Glomo gyventojai — išradingumo meistrai. 

„Meistrai tai meistrai, — pagalvojo jis gaižiai — bet va 
radioaktyviųjų elementų baisiai stinga.“ Tai buvo dar 
viena priežastis, dėl kurios ekspedicija buvo laikoma to- 

kia svarbia. Glomui pavaldžiose planetose beveik nebe- 
liko radioaktyvaus kuro. 

Glomas savo radioaktyviųjų medžiagų atsargas išnau- 
dojo dar istorijos aušroje, įsisavindamas gretimus pasau- 
lius bei apgyvendindamas tinkančius gyvybei vystytis. 
Bet kolonizacija vos spėjo žengti paskui be paliovos di- 
dėjantį prieauglį. Glomui reikėjo vis naujų ir naujų 
pasaulių. | 

Jam reikėjo ir šito pasaulio, neseniai atrasto vienos 
žvalgybinių ekspedicijų. Jis tiko tiesiog visais atžvil- 
giais, tačiau buvo pernelyg tolimas. Nebeužteko kuro 
suruošti karinei-kosminei flotilijai. 

Laimė, buvo ir kitas būdas tikslui pasiekti. Dar 
geresnis. | | 

Kadaise, gilioje senovėje, Glomo mokslininkai sukūrė 
Perkėlėją. Tai buvo tikras Tolygumo Technikos triumfas. 
Jis įgalino žaibiškai kilnoti masę tarp dviejų taškų, tam 
tikru būdu tarpusavyje sujungtų. 

Vienas stacionarinis įrenginio galas buvo vienintelėje 
atominėje Glomo energijos stotyje. Antrąjį galą reikė- 
jo padėti šalia bet kokio atominės energijos šaltinio ir 
paleisti į darbą. Paimama energija tekėjo tarp dviejų 
galų ir dukart pasikeisdavo. 

Tada Tolygumo Technikos stebuklai leido glomams 
žygiuoti iš planetos į planetą; jie galėjo užgriūti siau- 
binga, viską užplūstančia banga. | 

Tai buvo visai paprasta. Ir vis dėlto dvidešimčiai eks- 
pedicijų nepavyko pastatyti Perkėlėjo. | 

Niekas nežinojo, kas jiems sukliudė. Joks laivas ne- 
sugrįžo į Glomą papasakoti apie tai. 


Apyaušrių, prisidengę vietos augalų spalva, jie vog- 
čiomis skverbėsi per miškus. Perkėlėjai, jausdami arti 
atominę energiją, silpnai pulsavo, 

Pro šalį kaip strėlė prašvilpė mažas ketutkojis gyvū- 
nas. Džerui tučtuojau atsirado keturios kojos ir pailgas 
aptakus kūnelis; jis leidosi įkandin. 

— Džerai! Tuojau sugrįžk! — sustaugė Pidas, pamiršęs 
bet kokį atsargumą. 

Džeras pasivijo žvėriuką ir parvertė ant žemės. Jis 
stengėsi sudraskyti auką, tačiau buvo užmiršęs apsirūpin- 
ti dantimis. Žvėriukas ištrūko ir dingo pamiškėje. Dže- 
ras užsiaugino dantų komplektą ir įtempė muskulus 
šuoliui. . 

— Džerai! 

Indikatorius nenoriai atsisuko. Pasišokčiodamas jis grį- 
žo tylus pas Pidą. 

— Aš buvau alkanas, — tarė jis. 

— Ne, nebuvai, — nenumaldomai atsakė Pidas. 

-— Buvau, —'sumurmėjo Džeras, iš sumišimo gūž- 
čiodamas. 

Pidas atsiminė Vado žodžius. Džere, be abejonės, slypi 
Medžiotojo polinkiai. Reikės neišleisti jo iš akių. 

— Tai neturi kartotis, — pasakė Pidas.— Atsimink, Eg- 
zotinės formos dar draudžiamos. Tenkinkis ta forma, ku- 
riai tu gimęs.— Džeras linktelėjo ir vėl susiliejo su miško 
traku. Jie keliavo toliau. 

Iš pamiškės buvo gerai matyti atominė elektrinė. Pi- 
das užsimaskuodamas pasivertė krūmų, o Džeras — se- 
nu rąstu. Ilgis, kiek paabejojęs, tapo jaunu ąžuoliukuų 

Elektrinė buvo neaukštas, ilgas pastatas, aptvertas me- 
taline tvora. Tvora buvo su vartais; ties vartais stovėjo 
sargybiniai. | | 

„Pirmas uždavinys, — pagalvojo Pidas:— Kaip prasmuk- 
ti pro vartus?“ Jis ėmė svarstyti kelius ir būdus. 

Iš tų menkų žinių, kurias jie rado žvalgybinių ekspe- 
dicijų ataskaitose, Pidas žinojo, kad žmonių rasė tam 
tikrais atžvilgiais buvo panaši į glomus. Kaip ir glomai, 
jie turėjo prijaukintų gyvulių, namus, vaikus, kultūrą. 

Planetos gyventojai, kaip glomai, buvo mechanikos 
meistrai, 

Tačiau viena ir kita rasė neapsakomai skyrėsi. 

. Žmonės turėjo pastovią ir nekintamą formą, kaip ak- 
menys arba medžiai. O kad šiek tiek kompensuotųsi to- 
kia vienodybė, jų planeta turėjo fantastiškai daug rūšių, 
pavidalų ir veislių. Tai buvo visai nepanašu į Glomą, 
turintį tik aštuonias skirtingas gyvojo pasaulio formas. 

Visiškai: aišku, kad žmonės įsigudrino sugaudyti ne- 
kviestus svečius, pagalvojo Pidas. Gaila, kad jis neži- 
no, kadėl sužlugo ankstesnės ekspedicijos. Tai labai su- 
prastintų jų uždavinį. 

Pro šalį su dviem keistai nelinkstančiomis kojomis nu- 
kulniavo Žmogus. Judesiai jo buvo kampuoti. Žmogus 
skubiai praėjo pro glomus, jų nepastebėjęs. 

— Sugalvojau,— tarė Džeras, kai nepaprastas padaras 
dingo iš akių.— Aš apsimesiu Žmogumi, praeisiu pro var- 
tus į reaktoriaus salę ir padarysiu Perkėlėją aktyvų. 

— Tu nemoki jų kalbos,— priminė Pidas. 

— Aš nieko ir nekalbėsiu. Aš ir dėmesio į juos ne- 
kreipsiu. Va taip.— Džeras greitai pasivertė Žmogumi. 

— Neblogai,— pagyrė Pidas. k 
"Džeras paėjo truputėlį, mėgdžiodamas kretinčią Žmo- 
gaus eiseną. | 

— Man atrodo, kad nieko neišeis, — pasakė Pidas. 

— Bet juk tai visai logiška, — atsikirto Džeras. 

— Žinau. Tikriausiai ankstesnės ekspedicijos pasirink- 
davo šį būdą. Ir nė viena iš jų nesugrįžo. 

Sunku buvo su tuo nesutikti. Džeras vėl pavirto 
rąstu. | | | 

Pro šalį nukėblino gyvūnas, judantis ne dviem, bet 
keturiomis kojomis. Pidas jį pažino: tai buvo Šuo, Žmo- 
gaus bičiulis. Jis įdėmiai stebėjo Šunį. 

Šuo, nuleidęs snukį, pamažėli pasuko prie vartų. Nie- 
kas jo nesustabdė; jis praėjo vartus ir išsitiesė žolėje. 

— Hm...— sumykė Pidas. 

Jie stebėjo Šunį, nenuleisdami akių. Eidamas pro šalį, 
vienas Žmogus glostė Šuniui galvą. Tas iškišo liežuvį ir 
apsivertė ant nugaros. | 

— Aš irgi taip galiu — susijaudinęs pasakė Džeras. 
Jis jau liejosi į šuns formą. 

— Ne, palauk,— tarė Pidas.— Likusią dienos dalį mes 
viską gerai apsvarstysime. Reikalas pernelyg svarbus, 
kad galima būtų skubėti, lyg galvą pametus. 

Džeras niūriai pakluso. 

— Eime, metas grįžti — pasakė Pidas. Džero lydimas, 
jis jau buvo beeinąs gilyn į mišką, bet staiga atsiminė 
Ilgį. 

— Ilgi! — tyliai pašaukė Pidas. 

Niekas neatsiliepė. 

— Ilgi! 

— Ką? Ak, taip! — tarė ąžuoliukas ir susiliejo su krū- 
mu.— Atleiskite. Jūs kažką man sakėte? 

— Mes grįžtame,— pakartojo Pidas.— Ar tu kartais 
Nemaąstei? 

— O ne, — patikino jį Ilgis.— Tiesiog ilsėjausi. 

Pidas pasitenkino tokiu paaiškinimu. Rūpesčių ir taip 
buvo per akis. 


Pasislėpę miško tankmėje, visą likusią dienos dalį jie 
svarstė tą klausimą. Matyt, buvo tik dvi galimybės — 
Žmogus arba Šuo. Medis negalėjo praeiti pro vartus — 
Medžiams vaikščioti nebuvo įprasta. Niekas negalėjo 
prasmukti nepastebėtas. 

Vaikščioti, pasivertus Žmogumi, buvo perdaug rizi- 
kinga. Jie nutarė, kad Džeras iš ryto pabandys sėkmę, 
pasivertęs Šuniu. | 

— O dabar pamiegokite,— pasakė Pidas. 

Abu ekipažo nariai bematant subliuško, pasidarė be- 
formiai. Bet Pidas negalėjo užmigti. 

Viskas atrodė pernelyg jau paprasta. Kodėl taip blo- 
gai buvo saugoma atominė elektrinė? Žmonės juk turė- 
jo ką nors sužinoti iš anksčiau suimtųjų ekspedicijų. 
Nejaugi jie žudė, nieko neklausinėdami? 

Niekad neatspėsi, kaip pasielgs svetimo pasaulio bū- 
tybė. | 

Gal būt, atviri vartai tiesiog spąstai? 

Pavargęs Pidas išsiliejo į patogią formą ant kauburiuo- 
tos žemės, bet tučtuojau susitvardė. 

Jis sudribo iki Beformiškumo. 


„Patogumas neturi nieko bendra su pareiga", — primi- 
nė sau Pidas ir ryžtingai įgavo Piloto formą. 

Tačiau Piloto forma nebuvo pritaikyta miegoti ant 
drėgnos, nelygios žemės. Pidas naktį praleido neramiai, 
galvodamas apie laivus ir gailėdamasis, kad neskrenda. 


Rytą Pidas pabudo nuvargęs ir blogai nusiteikęs. Pri- 
kėlė Džerą. “ 

— Reikia imtis darbo, — tarė jis. 

Džeras smagus įgavo vertikalų stovį. 

— Nagi, Ilgi! — dairydamasis piktai pašaukė Pidas.— 
Prabusk. 

Atsakymo nesulaukė. 

— Ilgi! — pašaukė. 

Kaip ir anksčiau, atsakymo nesulaukė, 

— Padėk man jį surasti, — pasakė Pidas Džerui— Jis 
turi būti kur nors netoliese. 

Jiedu apžiūrėjo aplinkui kiekvieną krūmą, medį ir 
rąstą. Tačiau nė vienas iš jų nebuvo Ilgis. 

Pidas pajuto, kaip jį kausto baimės šaltis. Kas galėjo 
atsitikti Radistui? | 

— Gal būt, jis nutarė pats praeiti pro vartus?— spėlio- 
jo Džeras. 

Pidas apmąstė tą hipotezę ir nusprendė, kad ji neįtiki- 
ma. Ilgis niekad nerodė iniciatyvos. Jis pasitenkindavo; 
vykdydamas kitų įsakymus. 

Jie laukė. Bet atėjo ir pusiaudienis, o Ilgio vis dar 
nebuvo. 

— Daugiau laukti nebegalima, — pasakė Pidas, ir jiedu 
patraukė mišku: Pidas suko sau galvą, svarstydamas, ar 
tikrai galėjo Ilgis rizikuoti praeiti vartus. Tokiuose ty- 
leniuose dažnai tūno beprotiška drąsa. 

Deja, nebuvo jokių požymių, kad Ilgio bandymas pa- 
sisekė. Reikėjo manyti, kad Radistas žuvo arba pateko 
Žmonėms į nelaisvę. : 

Vadinasi, Perkėlėją teks aktyvinti dviese. | 

O Pidas vis dar nežinojo, kas atsitiko kitoms ekspedi- 
cijoms. 


Pamiškėje Džeras pasivertė Šuniu. Pidas priekabiai jį 
apžiūrėjo. | 
— Reikia mažesnės uodegos,— pasakė jis. . 

Džeras sutrumpino uodegą. 

— Didesnių ausų. 

Džeras pailgino ausis. 

— Dabar sulygink jas.— Pidas pažvelgė, kas išėjo. Jo 
manymu, Džeras tapo tobulu Šuniu, pradedant uodegos 
galiuku ir baigiant šlapia juoda nosimi. 

— Linkiu sėkmės, — tarė Pidas. 

— Ačiū.— Džeras atsargiai išėjo iš miško, mėgdžio- 
damas trūkčiojančią Šunų bei Žmonių eiseną. Ties var- 
tais jam šūktelėjo sargybinis. Pidui užėmė kvapą. 

Džeras praėjo pro šalį, ignoruodamas Žmogų. Žmogus 
buvo beeinąs prie Džero, bet tas pasileido bėgti. 

Pidas pasiruošė dvi stiprias kojas, ketindamas staigiai 
pulti į ataką, jei Džerą sučiuptų. 

Bet sargybinis sugrįžo prie vartų. Džeras tuoj nustojo 
bėgti ir ramiai nukiūtino prie pagrindinio įėjimo. 

Su palengvėjimu atsidusęs, Pidas likvidavo kojas. 

Bet pagrindinis įėjimas buvo uždarytas! Pidas tikėjosi, 
kad Indikatorius nebandys jo atidaryti. Šunims tai bu- 
vo neįprasta, | 

Prie Džero pribėgo kitas Šuo. Jis ėmė atbulas trauktis 
nuo jo. Šuo priėjo visai arti ir uostė Džerą. Šis irgi 
uostė jį. 

Paskui abu šunys nubėgo už kampo. 

„Protingai sumanyta,— pagalvojo Pidas.— Anoj pusėj, 
be abejonės, bus kokios nors durys.“ 

Jis pažvelgė į besileidžiančią saulę. Kai tik Perkėlė- 
jas bus suaktyvintas, čionai pasipils Glomo armijos. Kol 
Žmonės atsitokės, čia bus jau ne mažiau kaip milijonas 
Glomo kareivių. Tai tik pradžia. 

Diena lėtai geso, bet nieko neįvyko. 

Pidas nenuleido akių nuo pastato fasado. Pidas nervi- 
nosi. Jei Džerui pasisekė, žygis neturėjo taip ilgai 
trukti. | 

Jis laukė iki vėlyvos nakties. Žmonės įeidavo ir išei- 
davo iš pastato, Šunys lojo prie vartų. Bet Džeras nesi- 
rodė. | 

Džeras įkliuvo. Ilgis dingo. Pidas liko vienas, 

Jis vis dar nežinojo, kas atsitiko. 

Paryčiu Pidą apėmė baisi neviltis. Jis suprato, kad 
dvidešimt pirmoji Glomo ekspedicija atsidūrė visai ant 
pražūties slenksčio. Dabar viskas tik nuo jo priklauso. 

Jis nusprendė atlikti drąsų išpuolį, pasivertęs Žmogu- 
mi. Nieko kita jam nebeliko. 

Jis matė, kaip dideliais būriais atvyksta darbininkai ir 
praeina pro vartus. Pidas svarstė, kas geriau: įsimaišyti 
į minią ar palaukti, kol baigsis spūstis. Nutarė pasinau- 
doti maišatimi ir pradėjo lietis į Žmogaus formą. 

Mišku, pro jo slėptuvę, praėjo Šuo. 

— Sveikas, — tarė Šuo. 

Tai buvo Džeras! 

— Kas atsitiko?— su palengvėjimu paklausė Pidas.— 
Kodėl taip užtrukai? Sunku įeiti? 

— Nežinau, — vizgindamas uodegą, atsakė Džeras.— 
Nebandžiau. 

Pidas neteko žado. 

— Aš medžiojau,— geraširdiškai paaiškino Džeras.— 
Kaip matote, ši forma idealiai tinka medžioklei. Pro užpa- 
kalinius vartus aš išėjau su kitu Šunimi. 

— Bet ekspedicija... tavo pareiga.. 

— Aš persigalvojau,— pasakė Džeras.— Jūs žinote, Pi- 
lote, aš niekad nenorėjau būti Indikatoriumi. 

— Bet tu juk gimei Indikatoriumi! | 

—- Tai tiesa, — pasakė Džeras,—bet man dėl to ne 
lengviau. Aš visuomet norėjau būti Medžiotoju. 

Pidas drebėjo iš pykčio. 

— Negalima,— tarė jis labai lėtai, lyg aiškindamas 
mažam glomiukui.— Medžiotojo forma tau uždrausta. 

— Na, tik jau ne čia, čia tai -neuždrausta, — atkirto 
Džeras, tebevizgindamas uodegą. 

— Kad aš daugiau to negirdėčiau! — piktai pasakė Pi- 
das.— Keliauk į elektrinę ir pastatyk savo Perkėlėją. Aš 
pasistengsiu užmiršti visus tavo plepalus. 

— Neisiu,— atsakė Džeras.— Man čia glomai nereika- 
lingi. Jie viską sunaikins. 

— Jis sako tiesą, — ištarė drūtas ąžuolas. 

— Ilgi! —aiktelėjo Pidas.— Kur tu4 

Sušlamėjo šakos. 

— Aš čia,— pasakė Ilgis.— Aš vis Mąstau. 

— Bet juk... tavo kasta... 

— Pilote,— liūdnai pasakė Džeras.— Pabuskite! Dau- 
guma glomų nelaimingi. Tik paprotys verčia mus įgau- 
ti savo protėvių kastos formą. 

— Pilote,— pareiškė Ilgis — visi glomai gimsta be- 
formiai! 

— (O kadangi jie gimsta beformiai, tai visi jie turi tu- 
rėti Formos Laisvę, — pridūrė Džeras. 

— Taigi, taigi. — pasakė Ilgis.— Bet jis to nesupras. 
O dabar prašau man atleisti. Noriu pagalvoti. — Ir ąžuo- 
las nutilo. 

Pidas nelinksmai nusijuokė. 

— Žmonės jus išgalabys,— tarė jis.— Lygiai taip, kaip 
jie išgalabijo kitas ekspedicijas. 

— Nė vienas glomas nenugalabytas,— pasakė Dže- 
ras.— Visos mūsų ekspedicijos yra čia. 

— Gyvos? 

— Suprantama. Žmonės net neįtaria, jog mes — čia. 
Šuo, su kuriuo medžiojau,— penkioliktosios ekspedicijos 
glomas. Mūsų čia šimtai, Pilote. Mums čia patinka. 

Pidas stengėsi visa tai suprasti. Jis visad žinojo, kad 
žemesnėms kastoms stinga formos supratimo. Bet tai 
jau... tai tiesiog absurdas! 

Tai štai kur slypėjo šios planetos pavojus — laisvėje! 

— Prisidėkite prie mūsų, Pilote,— pasiūlė Džeras.— Čia 
tikras rojus. Žinote, kiek šioje planetoje įvairių rūšių? 
Nesuskaičiuojama daugybė! Čia esama formų visiems 
gyvenimo atvejams! 

Pidas pakratė galvą. Jo gyvenimui čia formos nėra. 
Jis — Pilotas. 

Bet juk žmonės nieko nežino apie glomus. Prasigauti 
prie reaktoriaus juokingai lengva. 

— Jumis visais pasirūpins Aukščiausiasis Glomo teis- 
mas,— sušvokštė Pidas ir pasivertė Šuniu.— Aš pats pa- 
statysiu Perkėlėją. | 

Valandėlę jis tyrė save, paskui pasišiaušė prieš Džerą 
ir nuliuoksėjo vartų linkui. . 

Žmonės prie vartų net nepažvelgė į jį. Paskui kažkokį 
Žmogų jis įsmuko pro centrines pastato duris ir nudūmė 
koridoriumi. 

Kūno krepšyje pulsavo ir virpėjo Perkėlėjas, traukda- 
mas Pidą į reaktoriaus salę. 

Jis strimgalviais užlėkė kažkokiais laiptais, nukūrė ki- 
tu koridoriumi. Iš už kampo pasigirdo žingsniai, ir Pidas 
instinktyviai pajuto, kad Šunims draudžiama būti pa- 
state. 

Jis beviltiškai dairėsi kur pasislėpti, bet koridorius bu- 
vo lygus ir tuščias. Tik palubėje kabojo žibintai. 

Pidas pašoko ir prisiklijavo prie lubų. Jis įgavo žibin- 
to formą ir visa širdimi vylėsi, kad Žmogus nesistengs 
išsiaiškinti, kodėl jis nedega. 

Žmonės prabėgo. 

Pidas pasivertė Žmogaus kopija ir nuskubėjo prie 
tikslo. 

Reikia prieiti arčiau. 

Koridoriuje pasirodė dar vienas Žmogus. Jis įdėmiai 
pažvelgė į Pidą, bandė kažką sakyti ir ūmai pasileido 
bėgti. 

Pidas nežinojo, kodėl Žmogus išsigando, bet taip pat 
pasipustė kojas. Perkėlėjas. drebėjo ir tvinkčiojo krep- 
šyje, kritinė distancija buvo beveik pasiekta. 

Staiga galvą nusmelkė baisi abejonė. Visos ekspedici- 
jos dezertyravo. Visi, visi glomai! 

Jo žingsnis šiek tiek sulėtėjo. 

Formos Laisvė... kokia keista sąvoka. Jaudinanti są- 
voka. „Tai, be abejonės, Paties Beformiškumo pinklės“,— 
tarė jis sau ir leidosi priekin. 

Koridorius užsibaigė milžiniškomis užrakintomis du- 
rimis, 

Tolimajame koridoriaus gale sudundėjo žingsniai, pa- 
sigirdo Žmonių šauksmai. 

Kurgi jis padarė klaidą? Kaip jį susekė? Greitai apžiū- 
rėjo save, pasičiupinėjo veidą. Jis užmiršo suformuoti 
sau veido bruožus. 

Nevilties apimtas, jis truktelėjo duris. Paskui išėmė iš 

krepšio mažutį Perkėlėją, bet pulsacija dar nebuvo pa- 
kankamai stipri. Reikėjo prieiti arčiau prie reaktoriaus. 

Jis apžvelgė duris. Prie grindų buvo siaurutėlis ply- 
šys. Pidas greitai tapo beformiu ir pratekėjo po durimis, 
sunkiai tempdamas Perkėlėją. | 

Iš vidauš durys turėjo skląstį. Pidas užstūmė jį ir ap- 
sidarė, ieškodamas, kuo galima būtų užbarikaduoti du- 
ris. Kambariukas buvo mažutėlis. Iš vienos pusės — švi- 
ninės durys į reaktorių. Iš kitos — langiukas. Tai ir 
viskas. 

Pidas žvilgtelėjo į Perkėlėją. Pulsacija stipri. Pagaliau 
jis prie tikslo. Čia Perkėlėjas gali dirbti, semdamasis 
energiją iš reaktoriaus ir perdirbdamas ją. Tiktai reikia 
ji prijungti. | 

Tačiau jie dezertyravo, visi iki vieno. 

Pidas abejojo. Visi glomai gimsta beformiai. Tas tei- 
sybė. Glomų vaikai būna tol amorfiniai, kol užauga tiek, 
kad jau galima suteikti jiems kastinę protėvių formą. 
Bet Formos Laisvė?.. 


Pidas svarstė galimybes. Nekliudomai priimti kokią tik 
nori formą! Šioje rojaus planetoje jis gali įgyvendinti 
garbėtroškiškiausias svajones, tapti kuo tik nori, veikti 
ką nori. Jis nebus vienišas. Tr kiti glomai mėgaujasi tuo, 
ką duoda Formos Laisvė. 

Žmonės laužė duris. Pidas vis dar abejojo. Kaip pasi- 
elstiė Laisvė... | 

Bet ne jam, pagalvojo su kartėliu. Lengva tapti Me- 
džiotoju ar Mąstytoju. O jis — Pilotas. Piloto darbas — jo 
aistra, jo gyvenimas. Kaip jis bus Pilotu čia? 

Žinoma, žmonės turi laivus. Galima tapti Žmogumi, 
susifasti laivą... 

Deja... Lengva tapti Medžiu ar Šuniu. Niekad jam 
nepavyks apsimesti Žmogumi,. 

Durys braškėjo nuo nepaliaujamų smūgių. 

Pidas priėjo prie lango paskutinį kartą žvilgtelėti į pla- 
netą, prieš paleisdamas Perkėlėją. Jis pažvelgė — ir kone 
apalpo: taip jis buvo sukrėstas. Tikrai taip yra! O jis juk 
nesuprato Džero, kai tas sakė, kad šioje planetoje esama 
visų gyvybės rūšių, visų formų, galinčių patenkinti visų 
troškimus! Netgi jo! 

Karštą visos Pilotų Kastos troškimą, dar karštesnį už 
Piiotavimą. 

Jis pažvelgė dar sykį, paskui trenkė Perkėlėją į grin- 
dis ir sukūlė jį į šipulius. 

Durys pasviro, ir tą pat akimirką Pidas išlėkė pro 
langą. 

Žmonės šoko prie lango. Jie pažvelgė laukan, bet taip 
ir nesuprato, ką mato. 

Už lango kilo aukštyn didelis baltas paukštis. Jis mo- 
javo sparnais — nerangiai, bet vis stipriau ir stipriau, 
stengdamasis pavyti nuskrendantį paukščių pulką. 


SPECIALISTAS 


Fotoninė audra prasidėjo staiga, iš anksto neįspėjusi, 
užgriuvo Laivą iš už raudonų žvaigždžių gigantų pleja- 
dos. Akis su Perdavėjo pagalba vos suskubo duoti ant- 
rąjį ir paskutinį nelaimės signalą, o audra jau šėlo visu 
smarkumu. 

Tai buvo trečias tolimasis Perdavėjo skridimas ir pir- 
moji jo gyvenime šviesos spindulių audra. Perdavėjas 
ne juokais išsigando, kai Laivas žymiai nukrypo nuo 
kurso, atlaikė bangos fronto smūgį ir baisiai pasviro į 
šoną. Tačiau baimė tučtuojau dingo, virtusi labai smai- 
kiu jaudinimusi. 

„Ko bijoti, — pagalvojo Perdavėjas,— argi neruošė ma- 
nęs būtent tokiems avariniams atvejams?“ 

Audrai atūžiant, Perdavėjas kalbėjosi su Maitintoju, 
bet ūmai pokalbis buvo nutrauktas. Jis tikėjosi kad Mai- 
tintojui pavyks sėkmingai išsikapstyti. Gaila jaunuolio — 
tai pirmas jo reisas. 

Didesnę Perdavėjo kūno dalį sudarė panašūs į siūlus 
laidai; jie buvo išvedžioti po visą Laivą. Perdavėjas sku- 
biai juos sutraukė po savim, visus, išskyrus tuos, kurie 
jungė jį su Akimi, Varikliu ir Sienelėmis. Dabar viskas 
priklausė nuo jų. Kitiems Komandos nariams reikės pa- 
sikliauti tik savo jėgomis, kol aprims audra. 

Akis savo panašiu į diską kūnu prisiplojo prie Siene- 
lės ir iškišo laukan vieną savo regėjimo organą. Norė- 
damas susikaupti, likusias dalis jis sulankstė ir įsitrau- 
kė vidun. | 

Naudodamasis Akies regėjimo organu, Perdavėjas se- 
kė audrą. Grynai regimąjį Akies suvokimą jis paversda- 
vo kamandomis Varikliui, kuris vedė Ldivą per audros 
bangas. Beveik tuo pačiu metu jis sujungdavo kurso ir 
greičio komandas; tai buvo daroma, kad Sienelės padi- 
dintų stangrumą ir geriau pakeltų smūgius. 

Veiksmai buvo koordinuojami greitai ir tvirtai: Akis 
matavo bangų stiprumą, Perdavėjas teikė informaciją 
Varikliui ir Sienelėms. Variklis vedė Laivą iš bangos 
i bangą, o Sienelės, įveikdamos smūgius, dar „glaudžiau 
susispausdavo. | 

Įsitraukęs į smarkų, darnų, bendrą darbą, Perdavėjas 
užmiršo savo baiminimąsi. Galvoti nebuvo kada. Kaip 
Laivo ryšių sistema, jis turėjo rekordiniu greičiu išversti 
ir perduoti signalus, koordinuodamas informaciją bei 
vadovaudamas veiksmams. 

Po keleto minučių audra nurimo. 

— Puiku,— tarė Perdavėjas.— Pažiūrėsim, ar kas nors 
nesugedo.— Audros metu jo laidai susipynė, bet dabar 
jis išnarpliojo juos ir nutiesė po visą Laivą, įjungdamas 
kiekvieną Komandos narį į savo grandinę.— Varikli! 

— Jaučiuosi gerai,— atsiliepė Variklis. Audros metu 
jis aktyvino žiaunas-lėtintojas, mažindamas savo vidu- 
riuose atominius sprogimus. Jokiai audrai nepavyktų ne- 
tikėtai užklupti tokį prityrusį astronautą, koks buvo Va- 
riklis. | 

— Sienelės! 

Sienelės raportavo viena paskui kitą; tai truko labai 
ilgai. Jų buvo daugiau kaip tūkstantis — ploni stačia- 
kampiai sudarė Laivo apdangą. Savaime suprantama, kad 

audros metu jos stiprino Laivo sudūrimus, tuo pačiu pa- 
didindamos Laivo stangrumą. Tačiau viena ar dvi Sie- 
nelės buvo smarkiai įlenktos. 


Daktaras pranešė, kad jis sveikių sveikiausias. Jį su- 
darė vienos rankos; audros metu buvo įsitvėręs į kažko- 
kį Akumuliatorių. Dabar jis nusiėmė nuo galvos laidą, 
ateinantį nuo Perdavėjo, atsijungė tokiu būdu nuo gran- 
dinės ir ėmė tvarstyti įlaužtas Sieneles. 

— Nagi, greičiau — pasakė Perdavėjas, nepamiršda- 
mas, kad reikia dar nustatyti Laivo buvimo vietą. Jis 
leido kalbėti keturiems Akumuliatoriams.— Na, kaip jūs 
ten? — paklausė. 


Niekas neatsakė. Akumuliatoriai saldžiai miegojo. 
Audros metu jų receptoriai buvo atdari, ir visi keturi 
išsipūtė nuo energijos pertekliaus. Perdavėjas patimp- 
čiojo savo laidus, bet Akumuliatoriai net nekrustelėjo. 

— Leisk man...— pasisiūlė Maitintojas. Vargšas ne- 
"susiprato tučtuojau prisitvirtinti prie Sienelės savo siur- 
biančiais vamzdeliais, ir jam teko gerokai pavargti, bet 
nepasidavė, kaip visada. Maitintojas buvo vienintelis Ko- 
mandos narys, kuriam nereikėjo Daktaro paslaugų: jo 
kūnas regeneravosi pats. 

Jis skubiai perėjo grindis savo čiuptuvėliais — jų buvo 
apie dvylika ir spyrė artimiausiam Akumuliatoriui, Di- 
džiulis konusas, primenantis milžinišką taupyklę, pramer- 
kė vieną akį, bet tučtuojau ją vėl užmerkė. Maitintojas 
antrą kartą spyrė. Šįsyk Akumuliatorius visiškai nerea- 
gavo. Tada jis pasiekė apsauginį vožtuvą, esantį Akumu- 
liatoriaus viršuje, ir išleido dalį energijos. 

— Tučtuojau atsitrauk,— burbtelėjo Akumuliatorius. 

—:O tu pabusk ir raportuok kaip pridera. 

Suirzę Akumuliatoriai pasakė, jog jie visiškai sveiki, 
kad tai aišku bet kokiai kvailai galvai. Audros metu juos 
pritvirtino prie grindų montažiniai varžtai. 

Toliau buvo tikrinama sparčiai. Mąstytojas buvo žva- 
lus ir sveikas, o Akis susižavėjusi gyrė audros grožį. Įvy- 
ko tik vienas nelaimingas atsitikimas. 

Žuvo Greitintojas. Jis buvo dvikojis ir ne toks stabi- 
lus, kaip kiti Komandos nariai. Audra užklupo jį vidur 
Laivo, trenkė į Sienelę, kuri jau buvo suskubusi sustang- 
rėti, ir sulaužė jam kažkokius gyvybiškai svarbius kaulus. 
Dabar net Daktaras nieko negalėjo padėti. 

Valandėlę visi tylėjo. Kurios nors laivo dalies žu- 
vimas — ne juokai. Laivas — vieninga visuma, kurią su- 
daro tik Komandos nariai. Vieno jų netekimas — smūgis 
visai Komandai. 

Tai ypač dabar buvo svarbu. Laivas ką tik nugabeno 
krovinį į uostą, nutolusį nuo Galaktikos Centro per kelis 
šviesos tūkstantmečius. Praslinkus audrai, Laivo koordi- 
natos buvo visiškai nežinomos. | 

Akis prišliaužė prie vienos Sienelės ir iškišo regos or- 
ganą laukan. Sienelė praleido jį ir tučtuojau vėl susi- 
glaudė. Išlindęs iš Laivo, regos organas tiek pailgėjo, 
kad galėtų apžvelgti visą žvaigždžių sferą. Vaizdas buvo 
nusakytas Perdavėjui, kuris apibūdino jį Mąstytojui. 

Mąstytojas — milžiniškas beformis protoplazmos  lui- 
tas — gulėjo kajutės kertėje. Jis kaupė visų savo pro- 
senelių — kosmoso užkariautojų atmintį. Jis išnagrinėjo 
gautą vaizdą, akimirksniu palygino jį su daugybe kitų, 
įsidėmėtų jo narveliuose, ir pranešė: 

— Nėra jokios planetos, įeinančios į Galaktikos San- 
draugą, kurią būtų galima pasiekti. 

Perdavėjas mechaniškai visus supažindino su praneši- 
mu, kurio labiausiai bijojo. 

Su Mąstytojo pagalba Akis nustatė, kad Laivas nukry- 
po nuo kurso kelis šviesos tūkstantmečius ir yra Galak- 
tikos pakraštyje. | 

Kiekvienas Komandos narys gerai suprato, ką tai reiš- 
kia, Be Greitintojo, suteikiančio Laivui daug kartų dides- 

nį, negu šviesos, greitį, jie niekad nebesugrįš namo. Skri- 
dimas atgal be Greitintojo truks ilgiau, negu kiekvieno 
jų gyvenimas. 

— Mums tik lieka pasirinkti vieną iš dviejų galimy- 
bių. Pirmoji: pasinaudodami atomine Variklio energija, 
pasukame Laivą prie artimiausios galaktinės planetos. 
Tai truks maždaug du šviesos šimtmečius. Galimas daly- 
kas, Variklis išgyvens iki kelionės pabaigos, bet kiti tik- 
riausiai neišgyvens. Antroji: surandame mūsų buvimo 
vietos zonoje primityvią planetą, apgyvendintą potencia- 
liais Greitintojais. Pasirenkame vieną iš jų ir išmokome 
suteikti mūsų Laivui reikiamą greitį kelionei į Galakti- 
kos teritoriją. 

Išdėstęs visus prosenelių atmintyje surastus variantus 
Mąstytojas nutilo, 

Greitai nubalsavus, pasirodė, kad visi labiau linksta 
prie antrojo Mąstytojo pasiūlymo. Betgi ir rinktis, teisy- 
bę šnekant, nebuvo ko. Tik antrasis variantas davė šio- 
kią tokią viltį sugrįžti namo. 

— Gerai,— pasakė Maąstytojas.— O dabar užvalgysim. 
Manau, kad visi mes to nusipelnėme. 

Žuvusiojo Greitintojo kūną įmetė į Variklio nasrus, 
kurie tučtuojau prarijo jį ir atomus pavertė energija. 
„Iš visų Komandos narių tik Variklis maitinosi atomi- 
ne energija. 

Norėdamas pamaitinti kitus, Maitintojas skubiai pasi- 
krovė iš artimiausio Akumuliatoriaus. Pasikrovęs jis pa- 
versdavo savyje turimas maitinamąsias medžiagas pro- 
duktais, kurių reikėjo kitiems Laivo nariams. Maitintojo 
kūno chemija nuolat keisdavosi, naujai atgimdavo, adap- 
tuodavosi, paruošdama įvairias maitinimo formas. | 

Akis naudojo maistui tik sudėtingas chlorofilo mole- 
kulių grandinėles. Paruošęs jai tokias grandinėles, Mai- 
tintojas suvalgydino Perdavėjui angliavandenius, o Sie- 
nelėms — chloro junginius. Daktarui pagamino tikslią 

silicio prisodrintą vaisių kopiją, prie jų šis buvo įpratęs 
savo tėvynėje. 

Pagaliau buvo pavalgyta, ir Laivas vėl sutvarkytas. 
Kertėje saldžiai sau pūtė Akumuliatoriai. Akis, kaip be- 
galėdama, išplėtė savo regėjimo lauką, nukreipusi pa- 
grindinį regos organą į didelio jautrumo teleskopine re- 
cepciją. Net tokiomis nepaprastomis aplinkybėmis Akis 
neatsispyrė pagundai ir ėmė kurti eilėraščius. Ji paskel- 
bė visų žiniai, jog rašanti naują epinę poemą „Periferinis 
švytėjimas“. Kadangi niekas nenorėjo tos poemos klau- 
syti, Akis perteikė ją Mąstytojui, kurio atmintis saugojo 
absoliučiai viską, gera ir bloga, tikra ir netikra. 

Variklis niekad nemiegojo. Kupinas gautos iš Greitin- 
tojo palaikų energijos, jis varė Laivą pirmyn daug kar- 
tų didesniu, negu šviesos, greičiu. 

Sienelės ginčijosi, kuri jų buvo girčiausia paskutiniųjų 
atostogų metu. 

Perdavėjas nutarė įsitaisyti patogiau. Jis atsikabino 
nuo Sienelių, ir apvalus jo kūnelis pakibo ore, ant per- 
sipynusių laidų tinklo. 

Akimirkai jis atsiminė Greitintoją. Keista, juk visi jie 
bičiuliavosi su Greitintoju, o dabar jį bematant užmiršo. 
Jie anaiptol nebuvo kietaširdžiai, bet jiems rūpėjo Lai- 
vas — ta vieninga visuma. Netekus vieno savo nario liū- 
dima, bet tuo atveju visų svarbiausia — nepakenkti 
visumai. 

Laivas skriejo pro Galaktikos pakraščio saules, 

Mąstytojas apskaičiavo, jog Greitintojų planetos su- 
radimo tikimybė yra maždaug keturi prieš penkis ir at- 
liko spiralinį ieškojimų maršrutą. Praėjus savaitei, jie 
aptiko pirmykščių Sienelių planetą. Skrendant skutamuo- 
ju skridimu, buvo galima pamatyti, kaip tie storaodžiai 
stačiakampiai šildosi saulėje, laipioja kalnais, susijungia 
į plonutes, bet plačias plokštumas, kad jas pakeltų leng- 
vas vėjelis. 

Visos Laivo Sienelės sunkiai dūsavo, apimtos gilaus 
tėvynės ilgesio. Kaip čia panašu į jų gimtąją planetą! 

Su naujai atrastos planetos Sienelėmis dar neturėjo 
kontakto jokia Galaktikos ekspedicija. Sienelės dėl to 
nenutuokė didžiosios savo paskirties — įsilieti į plačią 
Galaktikos Sandraugą. 

Spiralinis maršrutas ėjo pro daugybę pasaulių — ir mi- 
rusių, ir per jaunų gyvybei atsirasti. Sutiko Perdavėjų 
planetą. Ryšių linijų voratinklis išsidriekė čia vos ne 
per pusę kontinento. 

Perdavėjas, naudodamasis Akimi, įdėmiai apžiūrinėjo 
planetą. Jam pagailo savęs. Prisiminė namus, šeimą, bi- 
čiulius. Prisiminė medį, kurį grįžęs ketino nusipirkti. 

Kokią akimirką Perdavėjas stebėjosi: ką jis veikia čia, 
tolimame Galaktikos kampelyje, be to, dar — kaip Lai- 
vo prietaisas? , 

Tačiau jis atsikratė laikino silpnumo. Būtinai atsiras 
Greitintojų planeta — reikia tik gerai paieškoti. 

Galų gale bent jis to tikėjosi. 

Laivas skriejo neištirtu pakraščių, pro ilgą bevaisių 
pasaulių virtinę. Bet štai kely pasitaikė ištisas sąnašynas 
planetų, apgyvendintų pirmykščiais Varikliais, plaukio- 
jančiais radioaktyviame okeane. 

— Kokia turtinga teritorija,— kreipėsi  Maitintojas 
į Perdavėją.— Galaktika turėtų pasiųsti čia kontakti- 
ninkų būrį. 

— Galimas daiktas, kad mums sugrįžus taip ir bus 
padaryta, — atsakė Perdavėjas. 

Jie buvo labai geri bičiuliai — juos jungė dar šiltesnis 
jausmas, negu viską aprėpianti Komandos narių draugys- 
tė. Tai lėmė ne tik kad jiedu buvo jauniausi Komandos 
nariaį, nors jų bičiulystei turėjo įtakos ir ta aplinkybė. 
Jiedu atliko tas pačias funkcijas — štai kur glūdėjo sie- 
lų giminingumas. Perdavėjas versdavo iniormaciją, Mai- 
tintojas keisdavo maistą. Jie vienas į kitą buvo panašūs. 

Perdavėjas buvo centrinis branduolys su į visas puses 
išsidriekusiais laidais, o Maitintojas — centrinis branduo- 
lys su į visas puses išsišakojusiais vamzdeliais. 

Perdavėjas galvojo, kad, be jo, protingiausia būtybė 
laive yra Maitintojas. Tikrai Perdavėjas niekad nesupra- 
to, kaip vyksta kai kurių Komandos narių sąmoningi 
procesai. 

Dar saulės, dar planetos. Variklis ėmė kaisti. Kaip pa- 
prastai, jis buvo naudojamas kylant ir leidžiantis, o taip 
pat ir tikslaus manevravimo metu planetinės sistemos 
viduje. Dabai jis be perstogės dirbo daug savaičių, čia 
viršydamas šviesos greitį, čia jo nepasiekdamas. Pradė- 
jo atsiliepti įtampa. 

Su Daktaro pagalba Maitintojas paleido į darbą Varik- 
lio aušinimo sistemą. Grubi priemonė, bet teko ja pasi- 
tenkinti. Pergrupavęs azoto, deguonies ir vandenilio ato- 
mus, Maitintojas sudarė aušinantį skystį. Daktaras reko- 
mendavo Varikliui ilgalaikį poilsį Jis perspėjo, kad 
šaunusis veteranas netesės nė savaitės, taip įtemptai 
darbuodamasis. 

Ieškoma buvo toliau, bet Komandos nuotaika pamažė- 
li gedo. Visi suprato, kad Galaktikoje sunku rasti Grei- 
tintojų, tai jau ne Sienelės ar Varikliai, kurių visur 
pilna. | 

Nuo tarpžvaigždinių dulkių Sienelės pasidarė rauptė- 
tos. Dejavo, kad jos visai nuskurs, sugrįžusios namo, nes 
turės apmokėti kosmetikos kabinetui už visą gydymo 
kursą. Perdavėjas patikino jas, kad firma atlygins visas 
išlaidas. 

Net Akis pritvinko kraujo, be perstogės spoksodama 
į erdvę. 

Jie priartėjo dar prie vienos planetos. Jos charakteris- 
tikas davė Mąstytojui, kuris ilgam susimąstė. 

Nusileido arčiau — taip, kad galima buvo skirti 
daiktus. | 

Greitintojai! Primityvūs greitintojai! 

Skubiai pasisuko atgal, į kosmosą — sudaryti tolesnių 
planų. 

Tam įvykiui atšvęsti Maitintojas paruošė dvidešimt tris 
svaigius gėrimus. 

Laivas trims paroms išėjo iš rikiuotės. 

— Na kaip, visi pasiruošę?— ketvirtą parą vos girdi- 
mai paklausė Perdavėjas. Jis kankinosi: pagiriojant 
skaudėjo visus nervų galiukus. 

Na ir truktelėjo jis! Lyg pro miglą atsimena, kaip glė- 
besčiavo Variklį ir kvietė, grįžus į namus, apsigyventi 
viename medyje. | 

Vien apie tai pagalvojus, dabar Perdavėją krėtė 
šiurpas. | 

Kiti Komandos nariai jautėsi ne geriau. Sienelės leido 
orą — jos per daug buvo nusilpusios ir negalėjo kaip rei- 
kiant susiglausti. Daktaras drybsojo be sąmonės. 

Blogiausia buvo Maitintojui. Jo sistemai tiko visi de- 
galai, išskyrus atominį, taigi jis ir prisiragavo visų sa- 
vo paties gamintų skysčių, tarp jų ir nepatvaraus jodo, 
gryno deguonies ir sudėtinio sprogstamo eterio. Atrodė 
jis labai pasigailėtinai. Paprastai gražios jūros vandens 
spalvos vamzdeliai apsitraukė oranžinėmis dėmėmis. Jo 
virškinimo traktas dirbo iš visų jėgų, valydamasis nuo 
visokiausios šlykštynės. Maitintoją kankino palaidi vi- 
duriai. | 
"Blaivūs buvo tik Mąstytojas ir Variklis. Mąstytojas 
gerti nemėgo — tokia savybė neįprasta astronautui, ta- 
čiau būdinga Mąstytojui. Variklis gerti nemokėjo. 

Visi klausėsi nuostabių, žerte žeriamų Maąstytojo pra- 
nešimų. Su Akies pagalba apžiūrėjęs planetos paviršių, 
Mąstytojas aptiko metalinius įrenginius. Jis pareiškė 
bauginančią hipotezę, jog šios planetos Greitintojai su- 
kūrę mechaninę civilizaciją. 

— Tai neįmanoma, — kategoriškai pareiškė trys Sie- 
nelės, ir Komandos dauguma sutiko su jomis. Jų nuo- 
mone, visas metalas buvo paslėptas žemės gelmėse ar- 
ba riogsojo kaip niekam vertos surūdijusios nuolaužos. 

— Tu nori pasakyti, kad jie daro daiktus iš meta- 
10?— pasiteiravo Perdavėjas.— Tiesiog iš paprasto negy- 
vo metalo? O ką iš jo galima padaryti? 

— Nieko negalima padaryti,— tvirtai pasakė Maitin- 
tojas.— Tokie gaminiai nuolat lūžtų. Juk metalas nejau- 
čia, kada jis -suyra, nuovargio įveiktas. 

Mąstytojo buvo teisybė. Akis padidino vaizdą, ir kiek- 
vienas išvydo, jog Greitintojai iš negyvo metalo buvo 
prisidirbdinę didelių pastogių, ekipažų bei kitų daiktų. 

Sunku buvo staiga paaiškinti tokią keistą civilizacijos 
krypti, bet buvo aišku, kad tai gero nelemia. Tačiau, 
šiaip ar taip, blogiausia praėjo. Greitintojų planeta su- 
rasta. Palyginus, jų laukė lengvas uždavinys — įkalbėti 
vieną iš čiabuvių. 


Vargu ar tai bus jau taip sudėtinga. Perdavėjas žinojo, 
kad net primityvioms tautoms šventi Galaktikos princi- 
pai — bendradarbiavimas ir tarpusavio pagalba — nepa- 
žeidžiami,. 

Komanda nutarė netūpti tankiai gyvenamame rajone. 
Žinoma, bijotis priešiško sutikimo nebuvo ko, bet už- 
megzti santykius su šiomis būtybėmis, kaip su gentimi — 
kontaktininkų būrio pareiga. Komandai tereikėjo vieno 
individo. Todėl jie pasirinko beveik negyvenaihą žemės 
masyvą ir nutūpė, vos tik tą planetos dalį apgaubė 
naktis. 

Beveik tuojau pat pavyko aptikti vienišą Greitintoją. 

Akis adaptavosi, kad matytų tamsoje, ir visi ėmė sek- 
ti, ką Greitintojas daro. Netrukus jis atsigulė prie laužo. 
Mąstytojas paaiškino, kad tai įprastas Greitintojų poilsio 
būdas. 

Prieš pat aušrą Sienelės prasiskleidė ir Maitintojas, 
Perdavėjas ir Daktaras išėjo iš Laivo. 

Maitintojas puolė į priekį ir patapšnojo čiabuviui per 
petį. Paskui jį ir Perdavėjas nutiesė ryšių liniją. 

Greitintojas atvėrė regėjimo organus, sumirksėjo jais 
ir keistai pakrutino organą, skirtą maistui ryti. Tada jis 
pašoko ir leidosi bėgti. 

Komandos narių trijulė buvo sukrėsta. Greitintojas net 
nebandė išsiaiškinti, ko nori iš jo trys svetimos planetos 
gyventojai. 

Perdavėjas skubiai pailgino kažkokį laidą ir, nors 
Greitintojas jau buvo už penkiolikos metrų, nutvėrė jį 
už galūnės. Tasai parkrito. 

— Būk jam švelnesnis, — patarė Maitintojas.— Tikriau- 
siai jį išgąsdino mūsų išvaizda.— Visi jo vamzdeliai su- 
tirtėjo nuo juoko, pagalvojus, kad Greitintoją, vieną 
įstabiausių Galaktikos būtybių, apdovanotą daugybe or- 
ganų, gali išgąsdinti kieno nors išvaizda. 

Maitintojas ir Daktaras pašokinėjo apie parkritusį 
Greitintoją, pakėlė jį ir nusinešė į Laivą. 

Sienelės vėl susiglaudė. Tvirtai suimtą Greitintoją pa- 
leido ir pasiruošė deryboms. 

Vos ištrūkęs, Greitintojas pašoko ir puolė ten, kur ką 
tik susiglaudė Sienelės. Jis daužė jas viršutinėmis galū- 
nėmis, jo valgio rijimo plyšys tirtėjo. 

— Nustok,— pasipiktino Sienelė. Ji įsitempė, ir Grei- 
tintojas parkrito ant sundų. Bematant pašokęs, jis vėl 
puolė į priekį. 

— Sustabdykite jį — paliepė Perdavėjas.— Jis gali su- 
sižeisti, 

Vienas iš Akumuliatorių truputį nubudo, norėdamas 
pasiristi po Greitintojo kojomis. Greitintojas parpuolė, 
vėl pašoko ir nudūmė išilgai Laivo. 

Perdavėjo linijos tiesėsi visur, todėl jis sučiupo Grei- 
tintoją pačiame Laivo. priešakyje. Greitintojas ėmė trau- 
kyti laidus, ir Perdavėjas skubiai paleido jį. | 

— Prijunk jį prie ryšių sistemos! — sušuko Maitinto- 
jas.— Gal būt, pasiseks įtikinti jį! 

Perdavėjas prikišo prie Greitintojo galvos laidą ir pa- 
mosavo juo. Visa Galaktika suprato tą ženklą: ryšys už- 
megztas. Deja, Greitintojas elgėsi iš tiesų keistai: jis vis 
stengėsi ištrūkti, beviltiškai mojuodamas rankojė laiko- 
mu metalo gabalu. | 

— Kaip jūs manote, ką jis ketina daryti su tuo daik- 
čiuku?— paklausė Maitintojas. 

Greitintojas atakavo Laivo bortą, puolė metalu bubin- 
ti vieną Sienelių. Sienelė instinktyviai sukietėjo, ir me- 
talas Žvangtelėjo ant grindų. 

— Palikite jį ramybėje,— pasakė Perdavėjas.— Duoki- 
te jam laiko nusiraminti. 

Perdavėjas pasitarė su Mąstytoju, bet taip ir nenu- 
sprendė, ką daryti su Greitintoju. Tas niekaip nenorėjo 
užmegzti ryšio. Kiekvieną kartą, kai Perdavėjas kišo 
jam savo laidą, Greitintojas rodė neįveikiamą siaubą. 
Kol kas padėtis buvo be išeities. 

Pasiūlymą ieškoti šioje planetoje kito Greitintojo Mąs- 
tytojas tučtuojau atmetė. Manė, kad Greitintojo elgesys 
tipiškas; vadinasi, su kitu bus tas pats vargas. Be to, 
pirmasis kontaktas su planeta — kontaktininkų būrio 
prerogatyva. 

Jei bendros kalbos su šiuo Greitintoju jie nesuras, šio- 
je planetoje jau nesusiriš su kitu. | 

— Man atrodo, aš supratau, kur čia visa bėda, — pa- 
sakė Akis. Ji užsiropštė ant Akumuliatoriaus kaip ant 
tribūnos.— Vietiniai Greitintojai buvo sukūrę mechaninę 
civilizaciją. Tačiau kaip? Įsivaizduokite, jie išmiklino sa- 
vo pirštus kaip Daktaras ir išmoko keisti metalų iormą. 
Jie naudojosi savo regėjimo organais taip, kaip aš. Gal 

būt, jie išvystė ir daugybę kitų organų.— Ji padarė įspū- 
dingą pauzę.— Čionykščiai Greitintojai prarado specia- 
lizaciją! | 

Keletą valandų jie apie tai ginčijosi. Sienelės tvirti- 
no, kad protaujantis padaras neįmanomas be civilizaci- 
jos. Galaktikoje tokių nėra. Tačiau faktai buvo akivaiz- 
dūs — Greitintojų miestai, jų ekipažai... Šis Greitintojas, 
kaip ir visi kiti, daug ką mokėjo. 

Jis sugebėjo daryti viską, tik ne greitinti! 

Mąstytojas tik iš dalies paaiškino tą nesusipratimą: 

—- Ši planeta nėra pirmykštė. Palyginus, ji sena ir tu- 
rėjo įstoti į Sandraugą prieš daug tūkstantmečių. Kadan- 
gi ji neįstojo, čionykščiai Greitintojai apgaulingai neteko 
teisių, priklausančių jiems nuo gimimo dienos. Jie gabūs, 
jų specialybė — greitinimas, bet jiems nebuvo ko grei- 
tinti. Todėl natūralu, kad jų kultūra vystėsi patologiškai. 
Kas tai per kultūra, tegalime tik spėlioti. Tačiau, atsi- 
žvelgdami į turimus duomenis, galime teigti, kad vieti- 
niai Greitintojai... nekontaktiški. 

Mąstytojas buvo įpratęs visų nuostabiausius pareiški- 
mus daryti labiausiai šaltakrauju tonu. 

— Visiškai galimas daiktas, — nepalenkiamasis Mąsty- 
tojas dėstė toliau, — kad vietiniai Greitintojai nenorės tu- 
rėti su mumis nieko bendra. Tuomet galimybė rasti kitą 
Greitintojų planetą yra vienas prieš du šimtus aštuonias- 
dešimt tris. 

— Neužmezgus su juo kontakto, negalima tikrai tvir- 
tinti, kad jis nenorės bendradarbiauti, — pastebėjo Perda- 
vėjas. Jam labai buvo sunku patikėti, kad protingas pa- 
daras gali atsisakyti laisvanoriško bendradarbiavimo. 

— O kaip tai padaryti? — paklausė Maitintojas. 

Jie numatė veikimo planą. Daktaras lėtai priėjo prie 
Greitintojo; tas pasitraukė atatupstas. Tuo tarpu Perda- 
vėjas per Sienelę iškišo laidą laukan, nutiesė išilgai Lai- 
vo ir vėl įtraukė vidun, Kaip tik Greitintojo užpakalyje. 

Traukdamasis Greitintojas atsirėmė nugara į Sienelę, 
ir Perdavėjas įvedė laidą jam į galvą, į ryšio, esančio 
smegenų centre, įdubimą. | 

Greitintojaš be „sąmonės nugriuvo ant grindų. 


Greitintojui atsipeikėjus, Maitintojas ir Daktaras laikė 
jį už rankų ir už kojų; paleistas jis būtų nutraukęs ryšio 
liniją. Tuo tarpu Perdavėjas, naudodamasis savo sugebė- 
jimais, mokėsi Greitintojo kalbos. 

Uždavinys -nebuvo iš sunkiųjų. Visos Greitintojų kal- 
bos priklausė tai pačiai kalbų grupei, ir šioji nebuvo 
išimtis. Perdavėjui pavyko aptikti žievės paviršiuje pa- 
kankamai minčių, kad įsivaizduotų svetimos kalbos san- 
darą. | 
Jis pabandė užmegzti ryšį su Greitintoju. 

Greitintojas tylėjo. 

— Man atrodo, jis nori valgyti — pasakė Maitintojas. 

Visi atsiminė, kad Greitintojas Laive jau dvi paros. 
Maitintojas paruošė vieną standartinį, Greitintojo mėgia- 
mą patiekalą ir padavė jam. 

— O dieve! Bifšteksas! — sušuko Greitintojas. 

Perdavėjo pasikalbėjimo grandinėmis visa Komanda 
paleido džiaugsmingą šūksnį. Greitintojas ištarė pirmuo- 
sius žodžius! 

Perdavėjas išanalizavo žodžius ir pasirausė atminty. Jis 
žinojo apie du šimtus Greitintojų kalbų, o paprasčiausių 
dialektų dar daugiau. Perdavėjas nustatė, kad Greitinto- 
jas kalba dviejų tarmių mišiniu. | 

Greitintojas kažkaip keistai suvokė aplinką. Laivas jam 
atrodė spalvų siautuliu. Sienelės bangavo. Tiesiai prieš 
jį buvo kažkas panašaus į milžinišką juodai žalią vorą; 
jo voratinkliai buvo apnarplioję visą laivą ir nusidriekę 
į kitų neregėtų padarų galvas. Akis jam atrodė lyg 
žvėrelis be kailio, — būtybė iš dalies panaši į nudirtą triu- 

šį, iš dalies į kiaušinio trynį. (Niekas Laive nežinojo, kas 
tai per keisti daiktai.) 

Perdavėją pavergė naujas regėjimo taškas, surastas 
Greitintojo smegenyse. Iki šiol jis niekad nematė pasau- 
lio tokioje šviesoje. Dabar, kai Greitintojas tai pastebėjo, 
Perdavėjas negalėjo nepripažinti, jog Akis iš tiesų atrodo 
juokingai. 

Pabandė užmegzti ryšį. 

— Kas jūs per sutvėrimai, velniai jus griebtų?! — pa- 
klausė Greitintojas; baigiantis antrai parai jis gerokai 
apsiramino.— Kam mane sučiupote? O gal aš tiesiog išsi- 
krausčiau iš proto? . 

— Ne,— nuramino jį Perdavėjas,— tavo psichika visai 
normali. Tu esi prekybiniame Galaktikos Laive. Audra 
mus nubloškė į šalį, o mūsų Greitintojas žuvo, 

— Tarkime, kad taip buvo, bet kuo aš čia dėtas? 

— Mes norėtume, kad tu prisijungtum prie mūsų ko- 
mandos,— atsakė Perdavėjas,— ir pasidarytum nauju Grei- 
tintoju. 

Greitintojui paaiškino aplinkybes, ir jis susimąstė. Per- 
davėjas jautė vidinę jo minčių kovą. Tas niekaip nega- 
lėjo nuspręsti, sapnuoja jis ar ne. Pagaliau Greitintojas 
suvokė, jog jis pilno proto. 

— Klausykit, draugužiai, — pasakė jis, — nežinau, kas 
jūs tokie ir ko jums reikia, bet man metas iš čia nešdin- 
tis. Mano laisvalaikis baigiasi, ir jeigu aš kuo skubiausiai 
nesugrįšiu, neišvengsiu disciplinarinės bausmės. 

Perdavėjas paprašė Greitintoją paaiškinti, kas per daik- 
tas toji „disciplinarinė bausmė“, ir gautą informaciją pa- 
siuntė Mąstytojui. 

„Šitie Greitintojai kivirčijasi" — taip manė Mąstytojas. 

—. O kodėl? — paklausė Perdavėjas, Jis liūdnai pagal- 
vojo, kad tikriausiai Mąstytojo tiesa: Greitintojas nerodė 
ypatingo noro bendradarbiauti. | 

— Mielai jums padėčiau, vyručiai, — tebekalbėjo Grei- 

tintojas,— bet iš kur jūs ištraukėte, kad aš galiu suteikti 
greitį tokiam milžiniškam agregatui? Juk vien tik paju- 
dinti jūsų laivą reikia visos tankų divizijos. 

— Jūs pritariate karams: — Mąstytojo pasiūlymu, pa- 
klausė Perdavėjas. 

-— Niekas nemėgsta karo, labiausiai tie, kam tenka 
lieti kraują. 

— Kodėl jūs kariaujate? 

Maisto priėmimo organu Greitintojas padarė grimasą, 
kurią Akis ųžfiksavo ir perdavė Mąstytojui. „Vienas iš 
dviejų: arba tu užmuši, arba tave užmuš. O jūs, draugu- 
žiai, žinote, kas yra karas?“ 

— Pas mus nėra karų, — atkirto Perdavėjas. 

— Laimingi, — gaižiai tarė Greitintojas.— O pas mus 
yra. Ir daug. 

— Žinoma, — pasitvėrė Perdavėjas. Jis jau spėjo gauti 
išsamius Mąstytojo paaiškinimus. — O tu norėtum juos 
nutraukti? 

— Žinoma. 

— Tuomet skrisk su mumis. Pasidaryk Greitintoju. 

Greitintojas atsistojo ir priėjo prie Akumuliatoriaus. 
Atsisėdęs ant jo, sugniaužė kumščius. 

— Ką tu čia po galais svaičioji? Kaip aš galiu nu- 
traukti visus karus? — pasidomėjo jis. — Net jeigu aš 
kreipčiausi į visų žymiausius asmenis ir pasakyčiau. .. 

— To nereikia, — pertraukė jį Perdavėjas. — Užteks, 
jeigu iškeliausi su mumis. Nugabensi mus į bazę. Galak- 
tika pasiųs į jūsų planetą kontaktininkų būrį, Tuomet ka- 
rams bus galas, 

— Papūsk į uodegą, — atsakė Greitintojas.— Jūs, mie- 
lieji, įstrigote čia? Na ir puiku. Jokioms pabaisoms nepa- 
vyks užimti Žemės. 

Apstulbintas Perdavėjas mėgino suprasti pašnekovo 
minčių eigą. Nejaugi Greitintojas jo nesuprato? Ar jis 
nevykusiai išsireiškė? 

— Aš maniau, kad tu nori nutraukti karus, — pastebėjo 
jis. 0 

— Na aišku, noriu. Bet aš nenoriu, kad mus priverstų 
juos nutraukti. Aš ne išdavikas. Geriau jau kariausiu. 

— Niekas jūsų nevers. Jūs patys paliausite savaime, 
kadangi nebus reikalo kariauti. | 

— O tu žinai, kodėl mes kariaujame? 

—-- Savaime suprantama. 

— Nejaugi? Įdomų paklausyti. 

— Jūs, Greitintojai, per ilgai buvote atskirti nuo pa- 
grindinės Galaktikos srovės, — paaiškino Perdavėjas. — 
Jūs turite specialybę —- greitinimą, bet neturite ko grei- 
tinti. Todėl jūs neturite tikro darbo. Jūs žaidžiate daik- 
tais — metalais, negyvais daiktais,— bet nerandate čia 
tikro pasitenkinimo. Netekę tikrojo pašaukimo, jūs ka- 
riaujate iš nuobodumo. Vos tik jūs užimsite savo vietą 
Galaktikos Sandraugoje — užtikrinu jus, tai garbinga vie- 
ta,— jūsų karai pasibaigs. Kam kariauti — juk tai priešin- 
gas prigimčiai darbas — jei galima greitinti? Be to, išnyks 
jūsų mechaninė civilizacija, kadangi jos nebereikės. 

Greitintojas palingavo galvą. Perdavėjas tą judesį pa- 
laikė sumišimo požymiu. 

„O kas tai per daiktas — greitinimas?“ 

Perdavėjas stengėsi paaiškinti kaip galima supranta- 
miau, bet greitinimas nebuvo jo kompetencijoje; jis pats 
tik apytikriai išmanė šį dalyką. 

— Nori pasakyti, kad tai turi daryti kiekvienas Žemės 
gyventojas? 

— Be abejonės,— patvirtino Perdavėjas.— Tai jūsų di- 
džioji profesija. 

„ Greitintojas valandėlę susimąstė. 

„Aš manau, kad tau reikia gydytojo psichiatro ar ko 
nors panašaus. Niekad gyvenime nesugebėčiau tai daryti. 
Aš esu pradedantis architektas. Be to... na, bet tai jau 
sunku paaiškinti...“ 

Tačiau Perdavėjas jau priėmė Greitintojo prieštaravi- 
mą. Greitintojo mintys sukosi apie moteriškos giminės. 
asmenį. Ir ne vieną, o du ar tris. Be to, Perdavėjas suga- 
vo vienišumo, atsiskyrimo jausmą. 

Greitintojas buvo kupinas abejonių. 

Jis bijojo. 

— Kai mes pateksim į Galaktiką, — pasakė Perdavėjas, 
karštai tikėdamasis, kad rado tinkamus argumentus, — 
tu susipažinsi su kitais Greitintojais. Ir Greitintojomis. 
Jūs, Greitintojai, visi panašūs, todėl tu su jais būtinai 
susidraugausi. O kas dėl vienišumo Laive, tai jo čia pa- 
prasčiausiai nėra. Tu dar nesupratai, kur Sandraugos es- 
mė. Sandraugoje niekas nesijaučia vienišas. 

Greitintojas ilgam susimąstė apie nežemiškų Greitinto- 
jų egzistavimo idėją. Perdavėjas stengėsi suprasti, kodėl 
ši idėja taip sukrėtė jo pašnekovą. Galaktika pilna Grei- 
tintojų, Maitintojų, Perdavėjų ir daugybės kitų įvairiau- 
sių protingų būtybių. 

— Vis dėlto nesinori tikėti, kad kas nors sugebėtų 
baigti karus, — sumurmėjo Greitintojas.— Iš kur aš galiu 
žinoti, kad tai ne melas? 

Perdavėjui lyg kas būtų trenkęs į patį branduolį. Tur 
būt, Mąstytojas sakė teisybę, tvirtindamas, kad Greitin- 
tojas nesutiks bendradarbiauti. Vadinasi, Perdavėjo veik- 
la baigsis? Vadinasi, dėl saujelės Greitintojų bukumo jis 
su kitais Komandos nariais baigs gyvenimą Kosmose? 

Tačiau net šios gaižios mintys nenustelbė gailesčio 
jausmo Greitintojui. 

Kaip baisu, galvojo Perdavėjas. Amžinai abejoti, nesi- 
ryžti, niekuo netikėti. Jei šie Greitintojai neužims atitin- 
kamos vietos Galaktikoje, jie išgalabys kits kitą. Seniai 
metas jiems įstoti į Sandraugą. | 

— Kaip man įtikint tave? — sušuko Perdavėjas. 

Nevilties apimtas, jis prijungė Greitintoją prie visų 
grandinių. Jis atskleidė Greitintojui gruboką Variklio su- 

kalbamumą, pramuštgalvišką Sienelių būdą; parodė jam 
poetiškus Akies polinkius ir drąsų Maitintojo geraširdiš- 
kumą. Jis lapote atlapojo savo smegenis ir pademonstra- 
vo Greitintojui savo gimtąją planetą; šeimą ir medį, kurį 
svajojo sugrįžęs įsigyti, 

Jis atskleidė Greitintojui vaizdus, parodydamas kiek- 
vienos planetos atstovų istoriją. Jie buvo skirtingų mo- 
ralinių įsitikinimų, bet visus juos jungė Galaktikos San- 
draugos saitai. 

Greitintojas žiūrėjo, nerodydamas jokio susidomėjimo. 

Kiek luktelėjęs, jis palingavo galvą. Atsakyta buvo ju- 
desiu — netvirtu, miglotu, bet aiškiai neigiamu. | 

Perdavėjas įsakė Sienelėms atsiverti. Tos pakluso, ir 
Greitintojas apstulbęs įsispoksojo į atsivėrusią angą. 

— Tu laisvas, — pasakė Perdavėjas.— Atjunk tik ryšio 
liniją ir eik, 

— O kaip jūs? 

— Paieškosime kitos Greitintojų planetos. 

— Kokios? Marso? Veneros? 

— Nežinom. Belieka tikėtis, kad netoliese yra kita. 

Greitintojas pažvelgė“ į angą — ir nukreipė žvilgsnį 
į Komandą. Jis abejojo, ir jo veidas aiškiai bylojo apie 
vidinę kovą. 


— Viskas, ką man parodėte, — tiesa? 
Atsakyti neteko. 
— Gerai, — netikėtai pasakė Greitintojas, — vyksiu. 


Aišku, aš esu tikras kvailys, tačiau vyksiu. Jei taip sa- 
kote, vadinasi, taip ir yra. | 
Perdavėjas matė, kad Greitintojas nusikamavo, svyruUO- 
damas sutikti ar ne, ir nebejaučia to, kas vyksta, realu- 
mo. Jis veikė tarytum sapne, kada sprendžiama lengvai 
ir nerūpestingai. | | 
— Beliko mažytis keblumas, — pridūrė Greitintojas su 
isterišku lengvapėdiškumu. — Vyrai, tegu mane velniai 
rauna, jei aš moku greitinti. Jūs, rodos, minėjote šviesą 

pralenkiantį greitį? Bet aš nesuteiksiu net mylios per va- 
landą. | 

— O aš tau sakau, kad tu moki greitinti, — tikino ji 
Perdavėjas, pats ne visai tikėdamas tuo, ką sako. Jis pui- 
kiai žinojo, ką gali Greitintojai, bet šis. .. 

— Tu tik pamėgink. 

— Būtinai, — sutiko Greitintojas.- — Bent jau tada aš tik- 
rai pabusiu. 

Kol Laivas buvo ruošiamas startui, Greitintojas kalbė- 
josi pats su savimi. 


— Keista, — murmėjo Greitintojas. — Aš maniau, kad 
turistinis žygis — geriausias poilsis, o mane apniko koš- 
marai! 


Variklis pakėlė Laivą į orą. Sienelės susiglaudė dar 
prieš tai, o Akis dabar vairavo Laivą tolyn nuo planetos. 

— Mes išėjome iš traukos zonos, — pranešė Perdavėjas. 
Klausydamasis Greitintojo, jis maldavo likimą pasigailėti 
to vargšo proto.— Dabar Akis ir Mąstytojas duos kursą, 
aš perduosiu jį tau, o tu greitink nurodyta kryptimi. 

— Tu beprotis, — sulemeno Greitintojas. — Pataikei ne 
į tą planetą. Ir aplamai, kad visi-jūs pranyktumėte, koš- 
mariški vaiduokliai! 

— Dabar tu esi Sandraugos narys, — atkirto jam nevil- 
ties apimtas Perdavėjas. — Štai tau kursas. Greitink! 

Trumpą akimirką Greitintojas nieko nedarė. Jis pama- 
žėle kratėsi sustingimo, imdamas suprasti, kad visa tai ne 
sapnas. Jis pajuto Sandraugą. Jis pajuto, kaip vieningi — 
Akis su Mąstytojuų, Mąstytojas-su Perdavėju, Perdavėjas 
su Greitintoju, visi keturi su Sienelėmis, su kitais Koman- 
dos nariais — visi su visais. 

— Kas tait — suglumęs paklausė Greitintojas. Jis per- 
siėmė Laivo vienybe, neapsakoma šiluma, artumu, įma- 
nomu tik Sandraugoje. 

Jis ėmė greitinti. 

Nieko neišėjo. 

— Dar kartą pamėgink,— puolė prašyti Perdavėjas. 

Greitintojas pažvelgė į savo vidų. Jam atsivėrė bedug- 
nis abejonių ir baimės šulinys. Žiūrėdamas į jį, kaip 
į veidrodį, jis tematė siaubo iškraipytą savo veidą. 

Mąstytojas apšvietė jam tą šulinį. 

Greitintojus amžinai persekiodavo abejonės ir baimė. 
Greitintojai kovojo iš baimės, užmušinėjo, abejonių ka- 
muojami. 

„Tačiau šulinio dugne... tenai slypėjo greitinimo 
paslaptis! | 

Žmogus, Specialistas, Greitintojas — dabar jis visas įsi- 
jungė į Komandą, ištirpo joje ir tarsi apglėbė per pečius 
Mąstytoją ir Perdavėją. | 

UŪmai Laivas leidosi į priekį, aštuonis kartus viršyda: 
mas šviesos greitį. Tas greitis vis didėjo. 


DEMONAI 


Eidamas Antrąja aveniu, Arturas Gametas pagalvojo, 
jog diena kuo puikiausia, tikrai pavasariška — ne per 
šalta, bet gaivu ir vėsu. Ideali diena sudarinėti draudimo 
sutartis, tarė jis sau. Devintosios gatvės kampe jis žengė 
nuo šaligatvio. 

Ir dingo. 

— Matėte? — paklausė mėsininką padėjėjas. Abudu 
stovėjo mėsinės tarpduryje, tingiai spoksodami į pra- 
eivius. | | 
— Ką „matėte“? — atsiliepė storas, raudonveidis mėsi- 
ninkas. | 

— Ana tą mažiulį su paltu. Jis dingo. 

— Pasuko į Devintąją, — burbtelėjo mėsininkas, — na 
ir kas iš to? 

Mėsininko padėjėjas nematė, kad Arturas būtų pasu- 
kęs į Devintąją arba perėjęs Antrąją. Jis matė, kaip tas 
žaibiškai pranyko. Tačiau kokia prasmė ginčytis? Pasa- 
kysi šeimininkui: „Jūs apsirinkate“, o toliau kas? O gal 
vaikinas su paltu tikrai pasuko į Devintąją. Kur kitur jis 
galėjo dėtis? Tačiau Arturo Gameto jau nebebuvo Niu- 
jorke. Jis pražuvo be pėdsako. 

Visai kitoje vietoje, gal net ne Žemėje, būtybė, vadinan- 
ti save Nelzebubu, įsmeigė akis į penkiakampį. Penkiakam- 

pio viduje pasirodė kažkas, ko jis visai nesitikėjo. Rūsčiu 
žvilgsniu Nelzebubas pervėrė tą „kažką“; na ir buvo jau 
dėl ko tūžti. Ilgus metus jis ieškojo magiškų žodžių, eks- 
perimentavo su žolėmis ir eliksyrais, studijavo geriausias 
magijos ir raganavimo knygas. Visa, ką išmoko, sutelkė 
į vieną vienintelę titanišką pastangą, ir kas išėjo? Pasi- 
rodė ne tas demonas. 

Suprantama, šiame darbe galėjo pasitaikyti visokių 
nesklandumų. Imkime, pavyzdžiui, kad ir nukirstą numi- 
rėlio ranką: visai galimas dalykas, kad lavonas buvo sa- 
vižudžio, — ar galima tikėti net geriausiuoju iš prekybi- 
ninkų? O gal viena penkiakampio šonus sudarančių linijų 
šiek tiek kreivoka — tai juk labai svarbu. Arba burtažo- 
džiai buvo pasakyti ne ta tvarka, kaip turėjo būti pasa- 
kyti. Viena netikra gaida — ir viskas žuvo! Šiaip arba 
taip, jau kas padaryta, nepataisysi. Nelzebubas atsirėmė 
į milžinišką butelį pečiu, padengtu raudonais žvynais, ir 
pasikasė kitą petį panašiu į durklą nagu. Kaip visada, 
kada būdavo sutrikęs, jis bilsnojo į grindis dyglėta savo 
uodega. | 

Bet šiokį tokį demoną jis vis dėlto nutvėrė. 

Tiesa, penkiakampyje įkalintoji būtybė nebuvo panaši 
į. jokį jam žinomą demoną. Imkime, pavyzdžiui, tas mas- 
katuojančias pilko kūno klostes... Beje, visos istorinės 
žinios garsėja savo netikslumu. Kad ir kaip ten atrodytų 
antgamtiška būtybė, ji negali būti šykšti. Kuo, kuo, bet 
tuo jis buvo tikras. Nelzebubas kaip galima patogiau su- 
dėjo kanopas ir ėmė laukti, kada keistoji būtybė prabils. 


Arturas Gametas buvo pernelyg apstulbęs ir negalėjo 
ištarti žodžio. Ką tik jis ėjo į draudimo kontorą, nieko 
nelietė, mėgavosi nuostabiu ankstyvo pavasario ryto oru. 
Antrosios ir Devintosios sankryžoje žengė nuo šaligat- 
vio — ir... staiga atsidūrė čia. Tik neaišku kur. 

Kiek svirduliuodamas, jis ėmė priprasti prie kambari 
gaubiančios tirštos miglos ir įžiūrėjo didžiulę pabaisą. 
raudonais žvynais. Pabaisa tupėjo. Šalia jos kūpsojo kaž- 
kas panašaus į butelį — permatomas gerų trijų metrų 
aukščio įrenginys. Pabaisa buvo su spygliuota uodega — 
dabar ji kasėsi ja galvą — ir kiaulės akutėmis, kurios 
spoksojo į -Arturą. Arturas mėgino skubiai trauktis atga- 
lios, bet jam tepavyko žengti žingsnį. Jis pamatė, kad 
stovi kreida nubrėžtos figūros viduje ir nežinia kokia 
jėga jam neleidžia peržengti baltų linijų. 

— Na, mat, — pasakė raudonasis siaubūnas, pagaliau 
sudrumstęs tylą, — dabar tu pakliuvai. 

Jis pasakė visai kitokius žodžius, tokių garsų Arturas 
nebuvo girdėjęs. Tačiau kažkokiu būdu suprato, ką jam 
pasakė. Tai buvo ne telepatija: tarytum Arturas automa- 
tiškai, be įtampos vertė iš svetimos kalbos. 

— Teisybę šnekant, aš kiek nusivylęs, — Nelzebubas 
kalbėjo toliau, nelaukdamas penkiakampyje uždaryto de- 
mono atsakymo. — Visos. legendos sako, jog demonai — 
siaubingi penkių metrų aukščio, sparnuoti, mažiuliukėmis 
galvomis sutvėrimai, ir jų krūtinės esančios su skylėmis, 
iš kurių švirkščia šalto vandens čiurkšlės. , 

Arturas Gametas nusivilko paltą: šis nukrito jam po 
kojų, kaip beformis permirkęs gniutulas. Galvoje šmėkš- 
telėjo neaiški mintis, kad šalto vandens švirkštimo idėja 
ne tokia jau bloga. Kambarys priminė įkaitintą krosnį. Jo 
pilkas tvido kostiumas jau spėjo pavirsti suglamžytu me- 
džiagos ir prakaito jaukalu. 

Šitaip pamanęs, jis susitaikė ir su raudonąja pabaisa, 
ir su kreida nubrėžtomis linijomis, kurių neperžengsi, su 
karštu kambariu — žodžiu, galutinai su viskuo. 

Jis buvo pastebėjęs, kad knygų, žurnalų bei kino filmų 
herojai, pakliuvę į nepaprastas situacijas, visad sako: 
„Įgnybkite man, tikrovėje taip nebūna!“ arba: „Viešpa- 
tie, ar aš sapnuoju, ar girtas esu, ar iš proto išsikraus- 

čiau." Arturas visai neketino sakyti tokios aiškios nesą- 
monės. Pirma, jis buvo įsitikinęs, kad milžiniška raudona 
pabaisa to neįvertins, antra, žinojo, kad nemiega, nėra 
girtas ir neišsikraustė iš proto. Arturui Gametui tam sti- 
go žodžių, bet jis suprato: miegas — tai miegas, o tai, ką 
jis dabar regi — visiškai kas kita. 


— Kažkodėl negirdėjau, kad legendose būtų minima 
apie sugebėjimus nusidirti sau odą, — susimąstęs subur- 
beno Nelzebubas, žiūrėdamas į paltą po Arturo kojo- 
mis.— Įdomu. 

— Tai klaida, — tvirtai atsakė Arturas. Draudimo agen- 
to darbo patirtis dabar jam labai pravertė. Arturui tek- 
davo susidurti su visokiais žmonėmis ir susigaudyti viso- 
kiose painiausiose situacijose. Matyt, pabaisa mėgino 
išsikviesti demoną. Ne ji Kalta, kad susidūrė su Arturu 
Gametu, ir jai atrodo, jog Arturas ir yra demonas. Klaidą 
reikia kaip galima greičiau ištaisyti. 

— Aš esu draudimo agentas,— pasakė jis. 

Pabaisa palingavo didžiulę raguotą galvą. Ji pliaukšėjo 
sau per šonus, nemaloniu švilpesiu skrosdama orą. 

— Ką tu ten veikei, manęs nė kiek nedomina, — suurz- 
gė Nelzebubas.— Tikrai sakant, man net nesvarbu, kokiai 
demonų veislei tu priklausai. 

— Bet aš jums aiškinu, kad aš ne... 

— Nepavyks! — suriaumojo Nelzebubas, priėjęs prie 
pat penkiakampio krašto ir nuožmiai žiburiuodamas aki- 
mis.— Aš »žinau, kad tu demonas. Man reikia spindūno. 

— Spindūno? Aš kažkaip ne... 

— Visus jūsų demoniškus išsisukinėjimus kiaurai ma- 
tau, — pasakė Nelzebubas, aiškiai tramdydamas save. — 
Žinau, kaip ir tu, jog užkeikimu iškviestas demonas turi 
įvykdyti vieną užkeikėjo norą. Aš tave iškviečiau, ir man 
reikia spindūno. Dešimt tūkstančių svarų spindūno. 

— Spindūno... — sumišęs prabilo Arturas, stengdama- 
sis būti toliausioje penkiakampio kertėje, kuo atokiau 
nuo baisenybės, įnirtingai mosikuojančios uodega. 

— Spindūno arba žėrūno, arba fon-der-pšiko. Tai vie- 
nas ir tas pats. 

„Jis apie pinigus kalba“, — ūmai šovė Arturui į galvą. 
Žargoniški žodžiai buvo negirdėti, bet intonacijos, kaip 
jie buvo tarti, su niekuo nesupainiosi. Spindūnu, be abe- 
jonės, vadinama vietinė valiuta. | 

— Dešimt tūkstančių svarų ne taip daug, — su gudria 
šypsenėle kalbėjo Nelzebubas.— Bent jau tau. Turi džiaug- 
tis, kad aš ne iš tų bukapročių, kurie kaulija nemirtin- 
gumo. 

Ir džiaugėsi Arturas. 

— O jei aš nesutiksiu? — paklausė. 

— Tuomet,— atsakė Nelzebubas, ir jo šypsnys pavirto 
niauria grimasa,— man reikės tave užburti. Uždaryti į ši- 
tą butelį. 

Arturas dirstelėjo į permatomą žalią griozdą, stūksantį 
viršum Nelzebubo galvos. Plačiadugnis butelis pamažėli 
siaurėjo į viršų. Jei tik pabaisa įstengs įsprausti .Arturą 
į vidų, jis niekad gyvenime neišlįs pro siaurą kakliuką. 
O kad pabaisa įstengs, Arturas neabejojo. | 

— Taigi, — pasakė Nelzebubas, vėl išsiviepdamas dar 
gudriau, negu pirma,— nėra jokios prasmės vaidinti he- 
rojaus. Kas tau dešimt tūkstančių svarų Seno, gero fon- 
der-pšiko? Aš būsiu laimingas, o tau tereikia tik ranka 
mostelti, ir jis atsiras. 

Jis nutilo ir ėmė meilikaujamai šypsotis. 

— Žinai, — kalbėjo jis tyliai, — juk aš marias laiko su- 
gaišau. Galybę knygų perskaičiau, krūvą žėrūno išeikvo- 
jau.— Staiga jo uodega pliaukštelėjo į grindis tarsi kul- 
ka, rikošetu atšokusi nuo granito. — Nemėgink. manęs 
vedžioti už nosies! — subliuvo jis. 

Arturui paaiškėjo, kad magiška kreidos linijų jėga vei- 

kia tokį atstumą, kiek siekia jo ūgis. Jis atsargiai atsirė- 
mė į neregimą sieną ir, konstatavęs, jog ji atlaiko sun- 
kumą, patogiai į ją atsišliejo. 

Dešimt tūkstančių svarų spindūno, mąstė jis. Matyt, ši 
pabaisa — dievai žino kokios šalies burtininkas. Gal iš 
kitos planetos. Savo užkeikimais ji mėgino išsikviesti de- 
moną, vykdantį bet kokius norus, bet išsikvietė jį, Arturą 
Gametą. Dabar ji kažko nori iš jo ir, jeigu jis nepaklau- 
sys, graso jam buteliu. Visa tai baisiai nelogiška, bet 
Arturas Gametas įtarė, jog burtininkai dažniausiai nepai- 
so logikos. . 

— Aš pasistengsiu tau gauti spindūno, — suvapėjo 
Arturas, pajutęs, kad reikia bent žodį pasakyti. — Bet 
man jo reikia sugrįžti į... eee ... pragarą. Visi tie tauš- 
kalai apie rankos mostelėjimą išėjo iš mados. 

— Gerai, — sutiko pabaisa, stovėdama prie pat penkia- 
kampio ir plėšriai žiūrėdama į Arturą.— Pasitikiu tavimi. 
Tačiau atmink, aš galiu tave iškviesti bet kada. Niekur 
nepradingsi, pats supranti, verčiau ir nemėgink. Beje, 
mane vadina Nelzebubu. 

— (O Belzebubas kartais ar ne giminė jums? 

— Tai mano prosenelis, — atsakė Nelzebubas, įtariai 
šnairuodamas į Arturą.— Jis buvo kariškis. Gaila, jis. . .—- 
Nelzebubas ūmai užsičiaupė ir piktai .dėbtelėjo į Artu- 
rą.— Beje, jums, demonams, visa tai žinoma! Prasmek! 
Ir atgabenk spindūno. 

Arturas Gametas vėl pradingo. 


Jis vėl pasidarė materialus ant Antrosios aveniu ir De- 
vintosios gatvės kampo — ten, kur išnyko. Paltas žlegsojo 
jam po kojų, drabužiai buvo sumirkę prakaitu. Jis susver- 
dėjo — juk tą akimirką, kai Nelzebubas jį paleido, jis rė- 
mėsi į magiškąją sieną, — tačiau neprarado pusiausvyros, 
pakėlė nuo žemės paltą ir: nuskubėjo namo. Laimė, aplin- 
kui buvo mažai žmonių. Dvi moteriškės, nešinos krep- 

šiais, aiktelėjusios nėrė į šalį. Kažkoks išsičiustijęs ponas 
kokius keturis penkis kartus sumirksėjo, paėjo link jo, 
lyg ketindamas kažko klausti, persigalvojo ir skubiai nu- 
ėjo į Aštuntąją gatvę. Kiti arba nematė Arturo, arba 
jiems buvo vis tiek. | 

Įėjęs į savo dviejų kambarių butą, Arturas iš dalies 
mėgino užmiršti viską, kas atsitiko, kaip užmirštamas 
biaurus sapnas. Jam nepavyko, ir jis ėmė galvoti, ką jam 
daryti. 

Jis galėtų gauti spindūno. Galimas daiktas, kad galėtų, 
jei išsiaiškintų, kas jis toks. Nelzebubas gali laikyti bran- 
gia bet kokią medžiagą. Pavyzdžiui, šviną arba geležį. Ta- 
čiau ir tokiu atveju Arturas, gyvenantis iš kuklių savo 
pajamų, liktų plikas kaip tilvikas. 

Jis galėtų pranešti policijai. Ir pakliūti į beprotnamį. 
Ne, negerai. | 

Juk gali negauti spindūno — ir tupėti iki amžiaus galo 
butelyje. Irgi negerai. “ 

Belieka tik laukti, kol. Nelzebubas vėl jį išsikvies, ir 
tada jau išsiaiškins, kas yra spindūnas. O jeigu ims ir stai- 
ga pasirodys, kad tai paprasčiausias mėšlas? Arturas gali 
jo imti iš dėdės fermos Niu Džersyje, bet tegu jau pats 
Nelzebubas pasirūpina jį nusigabenti. 

Arturas Gametas paskambino į kontorą ir pranešė, jog 
sergąs ir sirgsiąs dar keletą dienų. Paskui pasigamino vir- 
tuvėlėje gerus pusryčius, širdies gilumoje didžiuodama- 
sis savo apetitu. Ne kiekvienas gebės sušluoti tokią por- 
ciją, jeigų jam teks lįsti į butelį. Jis viską sutvarkė ir 
užsimovė maudymosi kelnaites. Laikrodis rodė pusę penk- 
tos po pietų. Arturas išsitiesė ant lovos ir ėmė laukti. 
Maždaug pusę dešimtos jis išnyko. 

— Vėl pakeitei odą,— pastebėjo Nelzebubas.— Kur 
spindūnas? 

Nekantriai trūkčiodamas uodegą, jis ėmė lakstyti ap- 
link penkiakampį. | 

— Aš neturiu jo ant nugaros, — atsakė Arturas, gręžda- 
masis veidu į Nelzebubą.— Man reikia papildomos infor- 
macijos.— Jis stovėjo laisvai, atsirėmęs į nematomąją sie- 
ną, kurią spinduliavo kreidos linijos.— Ir jūsų pažado, 
jog kai atiduosiu spindūną, mane paliksite ramybėje. 

— Žinoma,— džiaugsmingai sutiko Nelzebubas.— Šiaip 
ar taip, aš turiu teisę pareikšti tik vieną norą. Girdi, aš 
tau prisieksiu didžiąja Šėtono priesaika. Tu žinai, kad jo- 
kiu būdu jos negalima sulaužyti. 
 — Šėtono? 

— Tai vienas: pirmųjų mūsų prezidentų, — paaiškino 
Nelzebubas, nutaisęs nuolankiausią miną.— Jam tarnavo 
mano prosenelis Belzebubas. Nelaimė... Beje, ir taip tu 
viską žinai. 


Nelzebubas davė didžiąją Šėtono priesaiką, ir ji pasi- 
rodė esanti labai įspūdinga. Jam nutilus, žydrų miglos 
kamuolių kambary pakraščiai paraudo, o milžiniško bu- 
telio kontūrai kraupiai suliūliavo blandžioje šviesoje. Net 
su savo pernelyg lengvais drabužiais Arturas apsipylė 
prakaitu. Jam pasidarė gaila, kad negimė šaldomuoju 
demonu. 

— Šit kaip, — užbaigė Nelzebubas, išsitiesęs visu ūgiu 
vidur kambario ir apsukęs uodegą aplink riešą. Jo akys 
žėrėjo keista ugnimi — buvusios šlovės atminimų at- 
spindžiu. 

— Tai kokios tau reikia informacijos? — pasiteiravo 
Nelzebubas, žingsniuodamas pirmyn ir atgal palei pen- 
kiakampį ir vilkdamas uodegą. 


— Apsakykite man, kaip atrodo tas spindūnas. 
— Na, jis toks sunkus, nelabai kietas. . 
— Gal švinas? 
„— ...ir geltonas. 
Auksas... 

— Hm... — sumurmėjo Arturas, atidžiai apžiūrėdamas 
butelį. 

— O jis ar niekad nebūna pilkas, a? Arba tamsiai 
rudas? | 

— Ne. Jis visad geltonas. Kartais su rausvu atspalviu. 

Vis dėlto auksas. Arturas susimąstęs ėmė stebėti žvy- 
nėtąją pabaisą, kuri vaikščiojo po kambarį, neįstengdama 
nuslėpti nekantravimo. Dešimt tūkstančių svarų aukso. 
Tai kainuos... Ne, verčiau apie tai negalvoti. Neįma- 
nomas dalykas. 

— Man reikės šiek tiek laiko,— pasakė Arturas.— Še- 
šiasdešimt — septyniasdešimt. metų. Susitarkime taip: tuč- 
tuojau pranešiu jums, kai tik... 


Nelzebubas pertraukė jį, sugriaudėdamas baisiu juoku. 
Matyt, Arturas pakuteno jam humoro gyslelę, nes Nelze- 
bubas, apkabinęs priešakinėmis. letenomis kelius, inzgė iš 
linksmumo. 

— Šešiasdešimt — septyniasdešimt metų! — subliovė 
springdamas Nelzebubas, kad net sudrebėjo butelis, o pen- 
kiakampio kraštai susiūbavo.— Aš tau duosiu šešiasde- 
šimt — septyniasdešimt minučių! O jei ne — galas! | 

— Valandėlę— tarė Arturas, stovėdamas tolimajame 
penkiakampio kampe.— Man reikės šiek tiek... Luktelė- 
kit! — Jam ką tik šmėkštelėjo išsigelbėjimo mintis. Nėra 
abejonės, geriausia jo gyvenimo mintis. To negana, ji 
buvo jo paties mintis. 

— Man reikia tikslios užkeikimo formulės, kuria jūs 
mane iškviečiate,— pasakė Arturas.— Aš turiu įsitikinti 
centrinėje kontoroje, kad viskas gerai. 

Pabaisa ėmė siautėti ir laidytis prakeiksmais. Oras pa- 
juodo, ir jame atsirado raudonos dėmės; Nelzebubo bal- 
sui pritardamas, suskambo butelis, o pats kambarys, ro- 
dos, ėmė suktis ratu. Tačiau Arturas Gametas tvirtai laikėsi 
savo reikalavimo. Jis kantriai, septynis ar aštuonis kar- 

tus, aiškino, kad įkalinti jį butelyje neapsimoka — tada 
jau Nelzebubas tikrai negaus aukso. Viskas, ko iš jo 
reikalaujama, tai formulė, ir ji, be abejo, ne... 

Pagaliau Arturas gavo formulę. 

— Ir kad nekrėstumei man juokų! — sugriaudė atsi- 
sveikindamas Nelzebubas, abiem rankom ir uodega rody- 
damas į butelį. 


Arturas nežymiai linktelėjo ir vėl atsirado savo kam- 
baryje. 


Kelias dienas jis pašėlusiai lakstė po visą Niujorką. 
Kai kuriuos magiškosios formulės ingredientus lengva bu- 
vo rasti, pavyzdžiui, amalo šakutę gėlių krautuvėje, o 
taip pat sierą. Blogiau buvo su kapų žeme ir kairiuoju 
šikšnosparnio sparnu. Tikrai Arturą į ožio ragą surietė 
nukirsta užmuštojo ranka. Galų gale vargšui pavyko ir ją 
gauti specializuotoje krautuvėje, kur būdavo prekės stu- 
dentams medikams. Pardavėjas tikino, esą, numirėlis, 
kurio buvo ranka, smurto auka... Arturas įtarė, jog par- 
davėjas nerimtai tvirtina, laikydamas pirkėjo reikala- 
vimą paprastu paprasčiausia paikyste, bet ką jau čia pa- 
darysi. | 

Tarp kitų ingredientų jis įsigijo didelį stiklinį butelį, 
ir nepaprastai pigiai. Vis dėlto Niujorko gyventojai turi 
šiokių tokių pranašumų, nusprendė Arturas. Nieko nebu- 
vo — tiesiog nieko, — kas nebūtų parduodama už pinigus. 

Visos reikalingos medžiagos buvo supirktos per tris 
dienas, ir trečiosios paros vidurnaktį jis išdėliojo jas ant 
savo kambario grindų. Pro langą švietė antros fazės mė- 
nulis; apie mėnulio fazę magiškoji formulė nedavė jokių 
nurodymų. Atrodė, viskas eina, kaip sviestu patepta. Ar- 
turas nubrėžė penkiakampį, uždegė žvakes, smilkalus ir 
pragydo užkeikimo žodžius. Jis tikėjo, kad, tiksliai vyk- 
dydamas gautus nurodymus, sugebės užburti Nelzebubą. 

Vienintelis jo troškimas, kad Nelzebubas paliktų jį ramy- 
bėje šiandieną ir visados. Planas atrodė be priekaištų. 

Jis ėmėsi užkeikimo. Kambarys prisklido žydros mig- 
los, ir netrukus Arturas išvydo kažką kylant penkiakam- 
pio centre. 

— Nelzebubas! — sušuko jis. 

Tačiau tai buvo ne Nelzebubas. 

Kai Arturas užbaigė sakyti užkeikimo žodžius, būtybė 
penkiakampio vidury pasiekė kone penkių metrų aukštį. 
Jai teko pasilenkti beveik iki grindų, kad sutilptų po 
Arturo kambario lubomis. Tai buvo baisios išvaizdos pa- 
daras, sparnuotas, mažuliuke galva ir su skyle krūtinėjė. 

Arturas Gametas iškvietė ne tą demoną. 

— Ką visa tai reiškia? — nustebo demonas ir išvirkštė 
iš krūtinės šalto vandens čiurkšlę. Vanduo pliūptelėjo 
į nematomas penkiakampio sienas ir nutekėjo ant grindų. 
Tur būt, demonui pasireiškė įprastas refleksas: Arturo 
kambaryje ir taip buvo maloniai vėsu. | 

— Aš noriu, kad tu įvykdytum vienintelį mano norą, — 
aiškiai pasakė Arturas. 

Demonas buvo žydros spalvos ir neregėtai liesas: jam 
vietoj sparnų styrojo rudimentinės ataugos. Prieš atsaky- 
damas, jis dų kartus paplekšnojo jomis sau per kaulėtą 
krūtinę. 

— Nežinau, kas tu esi ir kaip tau pavyko mane sugau- 
ti, — pasakė demonas, — bet tai gudragalvio darbas. Tikrai 
gudragalvio darbas. 

— Neaušinsim tuščiai burnų,— irzliai atsakė Arturas, 
svarstydamas, kada Nelzebubas susigalvos jį vėl išsi- 
kviesti. — Man reikia dešimt tūkstančių svarų aukso. Jis 
vadinamas ir spindūnuų, žėrūnu ir fon-der-pšiku.— Kiek- 
vieną akimirką, pagalvojo jis, aš galiu atsidurti butelyje. 

— Na,— sumurmėjo šalčio demonas, — atrodo, jog tu 
suklydai, manydamas, kad aš. 

.— Duodu tau dvidešimt keturias valandas. . 

— Aš neturtingas, — pasakė šalčio demonas.— Esu tik 
smulkus vertelga. Bet, gal būt, jei duosi man laiko... 

— Antraip — galas!— užbaigė Arturas. Jis parodė į di- 
delį butelį, stovintį kampe, ir tučtuojau suprato, jog jame 
nesutilps penkiametrinis šalgio demonas. 

-— Kai aš tave išsikviesiu kitą kartą, butelis bus pa- 
kankamai didelis, — pridūrė Arturas. — Nemaniau, kad 
būsi toks augalotas. 

— Mes žinome legendų apie paslaptingus dingimus,— 
garsiai galvojo demonas.— Tai mat, kas tada atsitinka! 
Atsiduri požemio karalystėje... Beje, vargu ar kas mani- 
mi patikės. | 

— Atgabenk spindūno,— įsakė Arturas, — Brasmek! 

Ir šalčio demonas išnyko. | 

Arturas Gametas žinojo, kad ilgiau kaip parą delsti ne- 
begalima. Gal ir para per ilgai, nes niekam neaišku, kada 
Nelzebubas nuspręs, jog laikas baigėsi. Ir dar visai neži- 
nia, ko griebsis raudonai žvynėta būtybė, jei bus apvilta 
ir trečią kartą. Vakare Arturas pastebėjo, kad iš visų 
jėgų gniaužia centrinio šildymo vamzdį. Ką jis bepadės 
prieš užkeikimą?! Tiesiog malonu įsitverti į kokį nors 
tvirtą daiktą. 

Arturas pagalvojo, kad gėdinga kibti prie šalčio demo- 
no ir piktnaudžiauti jo sugebėjimais. Visiškai aišku, jog 
tai ne tikras demonas — toks, kaip ir jis pats, Arturas. 
Ką gi, jis niekad neįkiš žydrojo demono į butelį. Vis tiek 
jokios naudos iš to, jei Nelzebubo noras nebus įvykdytas. 

"Pagaliau Arturas vėl sumurmėjo užbūrimo žodžius. 

— Padarytum penkiakampį platesnį — paprašė šalčio 
demonas, nepatogiai susigūžęs vidur magiškosios zonos.— 
Man trūksta vietos. .. 

— Prasmek,— sušuko Arturas ir skubiai nutrynė pen- 
kiakampį. Jis nubrėžė kitą, didelį, per visą kambarį. Nu- 
tempė į virtuvę butelį (tą patį, kadangi penkių metrų 
aukščio buteliui jo bute vietos nebuvo), įlindo į sieninę 

spintą ir kalbėjo burtažodžius nuo pradžios iki pabaigos, 
Vėl pakibo tiršta, vilnijanti mėlyna migla. 


— Tik nesikarščiuok,— prabilo penkiakampyje šalčio 
demonas.— Fon-der-pšiko dar nėra. Atsirado kliūtis. Tuoj 
viską tau paaiškinsiu.— Jis suplasnojo sparnais, norėda- 
mas išsklaidyti miglą. Šalia jo stovėjo trijų metrų aukš- 
čio butelis. Butelyje, pažaliavęs iš pykčio, kiūtojo Nelze- 
bubas. Jis kažką šaukė, bet kamštis buvo gerai užkimštas, 
ir todėl nebuvo girdėti, ką jis šaukia. 

— Nusirašiau burtažodžius bibliotekoje, — paaiškino de- 
monas.— Ko tik nepakvaišau, kai jie paveikė. Aš visada, 
žinotum, buvau blaivus vertelga. Nepripažįstu visos tos 
antgamtiškos. makalynės. Tačiau reikia žiūrėti faktams 
į akis. Kaip sau norit, užkeikiau va šitą demoną.— Jis dū- 
rė kaulėtu pirštu butelio link.— Bet jis jokiu būdu nenori 
pakratyti savo kišenės. Tai aš ir įkišau jį į butelį. 

Šalčio demonas giliai atsiduso, lyg akmuo jam būtų 
nusiritęs nuo krūtinės, kai pastebėjo, kad Arturas šypso. 
Jis galėjo šypsotis — mirties nuospredis buvo atidėtas. 

— Man to butelio visai nereikia, — kalbėjo šalčio de- 
monas,— aš turiu žmoną ir tris vaikučius. Tu žinai, kaip 
būna. Dabar mes pergyvename draudimo biznio krizę ir 
panašiai, aš nesurinksiu dešimt tūkstančių svarų spin- 
dūno, net jeigu man duotų į pagalbą visą armiją. Bet kai 
tik aš įkalbėsiu va šitą demoną. .. | 

— Nesirūpink spindūnu,— pertraukė jį Arturas.— Tik 
imk šį demoną sau. Labai gerai jį saugok. Aiškus daly- 
kas, butelyje. 

— Aš taip ir padarysiu,— patikino mėlynsparnis drau- 
dimo agentas.— (O kai dėl spindūno. .. 

— Trauk jį devynios! — nuoširdžiai atsakė Arturas. 
Galų gale, draudimo agentai turi vienas kitą užstoti.— Ar 
tu irgi draudi nuo gaisrų ir vagysčių? | 

— Aš daugiausia draudžiu nuo nelaimingų atsitiki- 
mų,— atsakė draudimo agentas.— Bet Žinai, aš vis gal- 
voju... | 

Butelyje siuto, daužėsi ir baisingai burnojo Nelzebu- 
bas, o du draudimo agentai ramiai kalbėjosi apie savo 
profesijos smulkmenas. 


PIENO FURGONO REISAS 


— Tokia proga daugiau nebepasitaikys,— pasakė Ar- 
noldas.— Milijoninis pelnas, nedidelis kapitalo investa- 
vimas, greitas išsimokėjimas. Girdi, ką sakau? | 

Ričardas Gregoras šiek tiek linktelėjo. Tarpplanetinės 
valymo tarnybos ,„Ass“ kontoroje iš lėto, varginamai slin- 
ko diena, tokia pat, kaip ir kitos dienos. Gregoras dėliojo 
pasjansą. Jo kompanionas Arnoldas sėdėjo už rašomojo 
stalo, užsikėlęs kojas ant nesumokėtų sąskaitų pluoštų. 

Anapus stiklinių durų šmėkščiojo šešėliai; pro šalį ėjo 
žmonės, skubėdami į „„Marso-Plieno“, ,,Neoromos naujo- 
vių“, ,„Alfos-Diuaro produkcijos“ ir kitas kontoras, esan- 
čias tame pačiame aukšte. 


Dulkėtos „„Ass“ tarnybos patalpos tebebuvo tuščios | iT 
tylios. 


— Ko mes, laukiame? — garsiai paklausė Arnoldas.— 
Imamės šio biznio ar ne? 

— Tai ne mūsų sritis, — atsakė Gregoras.— J uk mes 
planetinio saugumo specialistai. Negi užmiršai? 

— Niekam to saugumo nereikia, — atkirto Arnoldas. 

Deja, jis sakė tiesą. 

Sėkmingai išvaliusi iš Vaiduoklio-IV tariamas pabaisas, 
„Ass“ tarnyba pergyveno trumpo pakilimo dienas. Tačiau 

kosminė ekspancija greitai nutrūko. Žmonės ėmė rūpintis 
pelnu, miestų statymu, laukų dirbimu, kelių tiesimu. 

Kada nors skridimai atsinaujins. Kol yra ko ieškoti, 
žmonija ieškos naujų pasaulių. Bet dabar su bizniu buvo 
striuka. | 

— Reikia žiūrėti perspektyvos,— pasakė Arnoldas.— 
Visi tie Žmonės gyvena šviesiose, saulėtose, naujose pla- 
netose. Jiems reikia naminių gyvulių, kuriuos nugabensi- 
me iš čia...— Jis padarė dramatišką pauzę, — mudu su 
tavim. 

— Mes neturime įrengimų pergabenti galvijams, — ne- 
sutiko Gregoras. 

— Mes turime žvaigždėlaivį. Ko dar tau reikia? 

— Visko. Svarbiausia — žinių ir patirties. Gyvų pada- 
rų gabenimas kosmosu — labai keblus darbas. Čia reikia 
specialistų. Ką tu darysi, jei tarp Žemės ir Omegos IV 
karvė apsirgs snukio ir nagų liga? 

Arnoldas autoritetingai pasakė: 

— Mes gabensime tik ištvermingus, patvarios veislės 
gyvulius. Atliksime medicininę apžiūrą. Ir prieš vedant 
gyvulius į laivą, aš pats jį išdezinfekuosiu. 

— Nagi, svajotojau, — supyko Gregoras, — pasiruošk 
smūgiui. Mūsų kosmoso sektoriuje gyvulių gabenimą 
tvarko „Trigeilo“ koncernas. Jis nepakenčia konkurentų, 
todėl konkurentų ir neturi. Kaip tu ketini jį apeiti? 

— Imsime pigiau. 

— Ir padvėsime badu. 

— Mies ir taip jau dvesiame badu. 

— Geriau badauti, negu „atsitiktinai“ paskyrimo vie- 
toje būti pramuštam kokio nors „Trigeilo“ buksyro. Arba 
kelyje išsiaiškinti, jog kažkas vandens bakus pripylė ži- 
balo. Ir visiškai tuščius paliko deguonies balonus. 

*— Na ir vaizduotė! — nervingai pasakė Arnoldas, 

— Kas tau atrodo mano vaizduotės padarinys, jau ne 

kartą pasitvirtino tikrovėje. Šioje sferoje „„Trigeilas“ nori 


217 


viešpatauti vienas, ir jis viešpataus. Ir še tau, jei nori, 
kalambūras,— nelaimingas atsitikimas. | 

Tą akimirką atsidarė durys. Arnoldas bematant nukėlė 
nuo stalo kojas, o Gregoras sumetė žemėlapius į stalčių. 

Interesantas, sprendžiant iš jo kresnos figūros, nepro- 
porcingai mažos galvos ir blyškiai žalios spalvos, buvo 
ne Žemės gyventojas. Jis tvirtu žingsniu priėjo tiesiai 
prie Arnoldo. 

— Atvyks į centrinį „Trigeilo“ pakhauzžą po trijų die- 
nų,— pasakė interesantas. | 

— Taip greit, misteri Vensai? — atsiliepė Arnoldas. 

— Taip. Smagus reikia itin atsargiai transportuoti, o 
kvilus nugabeno dar prieš kelias dienas. | 

— Puiku. Tai mano kompanionas,— pasakė Arnoldas, 
atsisukdamas į Gregorą, kuris apstulbęs vartė akis. 

— Malonu susipažinti, — Vensas tvirtai suspaudė Gre- 
gorui ranką.— Žaviuosi jumis, vyrai. Laisva iniciatyva, 
konkurencija — tuo aš tikiu. Žinote maršrutą? | 

— Viskas užrašyta,— atsakė Arnoldas.— Mano kompa- 
nionas pasiruošęs startuoti bet kada. 

— Aš tuoj vykstu į Verminą II ir ten jūsų lauksiu. Vi- 
so labo. 

Jis apsigręžė ir išėjo. 

Gregoras neskubėdamas paklausė: 

— Arnoldai, ką tu išdarinėji? 

— Kraunu turtą tau ir sau, štai ką išdarinėju,— kan- 
džiai atsakė Arnoldas. 

— Gabendamas galvijus? 

— Taip. 

— Į „Trigeilo“ teritoriją? 

— Taip. | 

— Parodyk kontraktą. 

Arnoldas išėmė dokumentus. Juose buvo parašyta, jog 
Tarpplanetinė valymo (ir transporto) „Ass“ tarnyba įsipa- 
reigoja pristatyti penkis firgelius bei dešimtį kvilų į Ver- 

moino žvaigždės sistemą. Prekes reikia pasikrauti centri- 
niame „„Trigeilo“ pakhauze ir atiduoti Vermoino II pak- 
hauzui. „Ass“ tarnybai taip pat leidžiama savo nuožiūra 
įsirengti nuosavą pakhauzą. 

> Anksčiau suminėtus gyvulius reikia pristatyti gyvus, 
sveikus, gerai atrodančius, galinčius veistis ir taip toliau. 
Buvo punktai, kurie numatė didžiules pabaudas tuo atve- 
jų, jei gyvuliai bus prarasti arba pristatyti negyvi, ne- 
sveiki, netinkami veislei ir taip toliau. 

Dokumentas skambėjo kaip sutartis apie laikinas dvie- 
jų priešiškų valstybių paliaubas. 

-— Tu tikrai pasirašei šį Mirties nuosprendį? — įtariai 
paklausė Gregoras. 


— Aišku. Visas tavo darbas — susikrauti tuos padarus, 
nugabenti į Vermoiną ir ten juos išmesti. 

— Mano? O ką tu veiksi? 

— Aš liksiu čia ir užtikrinsiu tau pagalbą, — atsakė 
Arnoldas. 

— Padėk man laive. 

— Ne-ne, negaliu. Matant kvilą, man bloga darosi, 


— O man lygiai taip pat bloga darosi nuo šios sutar- 
ties. Nagi, dėl įvairumo imkim ir užkraukim tą darbą 
tau. 

— Bet aš juk dirbu mokslinio tyrimo darbą,— atsikirto 
Arnoldas, o jo veidu prakaitas upeliais sruveno.— Mudu 
taip susitarėme. Argi užmiršai? | 

Gregoras neužmiršo. Jis atsiduso ir bejėgiškai gūžte- 
lėjo pečiais. 


Kompanionai ėmėsi nedelsdami tvarkyti laivą. Triumą 
sudarė trys izoliuotos patalpos — atskirai kiekvienai veis- 
lei. Visi gyvuliai kvėpavo deguonimi ir buvo gyvybingi 
esant temperatūrai 707 Farenheito; taigi čia jokių proble- 
mų nekilo. Į laivą jie pakrovė reikalingo pašaro. 

Po trijų dienų, kai viskas lyg ir buvo paruošta, Arnol- 
das nusprendė palydėti Gregorą iki centrinio „Trigeilo“ 
firmos pakhauzo. 

Vykstant į „„Trigeilą“, nebuvo jokių nuotykių, bet Gre- 
goras, tirtindamas kinkas, nusileido nutūpimo platiormo- 
je. Pernelyg daug pasakojimų sklido apie šį koncerną. 
kad jo citadelėje galėtum jaustis kaip namie. Gregoras 
ėmėsi visų atsargumo priemonių. Degalais ir visokiomis 
reikalingomis atsargomis jis apsirūpino Mėnulio stotyje 
ir neketino „„Trigeilo“ tarnautojų įsileisti į laivą. 

Jei stoties darbuotojams ir kėlė nerimą seno, aplam- 
dyto žvaigždėlaivio išvaizda, tai jie vykusiai nuslėpė. Du 
traktoriai užtraukė laivą ant pakrovimo platformos ir 
įspraudė jį tarp dviejų blizgančių „Trigeilo“ ekspresų — 
krovininių laivų. 

Palikęs Arnoldą stebėti pakrovimo, Gregoras nuėjo pa- 
sirašyti deklaracijos. Įtaikus „„Trigeilo“ valdininkas pada- 
vė jam dokumentus ir susidomėjęs žiūrėjo į Gregorą, kol 
tas juos skaitė. 0 

— Smagus krausite, a? — mandagiai paklausė valdi- 
ninkas. 

— Taip, — atsakė Gregoras, sukdamas "galvą, kaipgi tie 
smagai atrodo. 

— Be to, dar kvilų ir firgelių — susimąstęs pasakė val- 
dininkas.— Visus kartu. Jūs labai drąsus žmogus, misteri 
Gregorai. 

— Kas aš? Kodėl? | 

— Žinotę seną patarlę: „Jei vyksti su smagais, nepa- 
miršk pasiimti padidinamąjį stiklą.“ 

— Ne, aš negirdėjau tokios patarlės. 

Valdininkas maloniai šyptelėjo ir paspaudė Gregorui 
ranką. 

— Po tokio reiso jūs patys sudarinėsite patarles, Linkiu 
geros sėkmės, misteri Gregorai, Savaime suprantama, ne- 
oficialiai. 


220 


Gregoras truputį nusišypsojo valdininkui. Paskui sugrį- 
žo į pakrovimo platformą. Smagai, kvilai ir firgeliai jau 
buvo laive. Arnoldas įjungė oro padavimą, patikrino tem- 
peratūrą ir išdavė visiems paros racioną. 

— Na, tau metas, — linksmai pasakė Arnoldas. 

— Tikrai metas, — sutiko Gregoras be ypatingo entu- 
ziazmo. Jis įsiropštė į laivą, nekreipdamas dėmesio į ki- 
kenančių žiopsotojų būrį. 

Laivą nuvilko į pakilimo ruožą. Netrukus Gregoras jau 
buvo kosmose ir skrido į mažuliuką pakhauzą, besisu- 
kantį orbita aplink Vermoiną II. 

Pirmajai kosminio reiso dienai darbo visad užtenka. 
Gregoras patikrino prietaisus, paskui apžiūrėjo bakus, re- 
zervuarus, vamzdyną ir elektros tinklą. Jis norėjo įsiti- 
kinti, kad starto metu niekas laive nesugedo. Paskui nuta- 
rė Žžvilgterėti į krovinį. Atėjo metas išsiaiškinti, į ką 
panašūs tie žvėrys. 

Priešakinėse patalpose iš dešinės buvo kvilai. Jie pri- 
minė milžiniškus sniego rutulius. Gregoras žinojo, kad 
kvilai duoda brangią vilną, už ž kurią visur Moka pašėlu- 
sius pinigus. . 

Gyvuliai, matyt, neįprato prie nesvarumo, nes jų mais- 
tas buvo nepaliestas. Jie nerangiai plaukiojo palei sienas 
ir paluby ir gailiai bliovė, prašėsi išleidžiami ant tvirtos 
žemės, 

Firgeliai laikėsi gerai. Firgeliai — dideli lygiaodžiai 
driežai. Gregoras negalėjo įsivaizduoti, kam jie reikalin- 
gi žemės ūkiui. Jie miegojo ir turėjo miegoti iki reiso 
pabaigos. 

Jam įėjus, linksmai sulojo penki smagai. Tie meilūs 
žolėdžiai žinduoliai aiškiai mėgavosi nesvarumo būkle. 

Gregoras patenkintas sugrįžo į valdymo kabiną. Reisas 
prasidėjo gerai. „„Trigeilas“ neprisikabino prie jo, o gy- 
vuliai laive jautėsi puikiai. | 

Tur būt, iš tikrųjų šis verslas ir nėra pavojingesnis už 
pieno iurgono reisą, pagalvojo Gregoras. 

Patikrinęs, kaip dirba radijo siųstuvas ir valdymo per- 
jungikliai, jis užsuko žadintuvą ir išsitiesė miegoti. 

Po aštuonių valandų pabudo. Miegas jo neatgaivino, 
galva plyšo nuo skausmo. Kava turėjo biaurų glitėsių 
prieskonį. Gregoras vargais negalais sutelkė dėmesį į pul- 
tą su prietaisais. 

Konservuoto oro poveikis, pagalvojo jis ir pranešė per 
radiją Arnoldui, kad viskas gerai. Tačiau bekalbėdamas 
pastebėjo, kad jo akių vokai limpa. 

—- Baigiu, — pasakė jis, saldžiai žiovaudamas.— Tvanku 
čia. Eisiu snustelėti. 0 

— Tvanku? — paklausė Arnoldas; per radiją jo balsas 
atrodė tolimas tolimas.— Negali būti. Oro cirkuliuoto- 
jai... | 

„Gregoras pastebėjo, kad prietaisai lyg girti svyruoja 
prieš jį ir slysta į visas puses, netekdami kontūrų. Jis atsi- 
rėmė alkūnėmis į pultą ir užsimerkė, 

— Gregorai! 

— Mmm... 

-— GREGORAI! Patikrink deguonies sudėtį. 

Gregoras pravėrė pirštu vieną akį tik tiek, kiek reikė- 
jo mesti žvilgsniui į skalę. Neapsakomai pralinksmėjo, 
pamates, kad deguonies dujų koncentracija fantastiškai 
pakilo. 

— Nėra deguonies, — pranešė jis Arnoldui.— Šit pabu- 
siu ir viską sutvarkysiu. 

— Tai kenkėjų rankos! — subaubė Arnoldas.— Grego- 
rai, pabusk! | 

Neįtikimomis pastangomis Gregoras pasidavė į priekį 
ir atidarė avarinį oro tiekimo kraną. Gryno deguonies 
srovė jį išblaivė. Jis atsistojo, pamažėli siūbuodamas, ir 
šliūkštelėjo sau ant veido vandens. 

— O gyvuliai? — klykė Arnoldas.— Pažiūrėk, kaip ten 
gyvuliai! 

"Gregoras įjungė pagalbinę vėdinimo sistemą visoms 
trims patalpoms ir nuskubėjo koridoriumi. 

Firgeliai buvo gyvi ir kietai tebemiegojo. 

Smagai, matyt, nepastebėjo tokio atmosferos skirtumo. 

Du kvilai buvo beprarandą sąmonę, bet dabar greitai 
atsigavo. Kvilų patalpoje Gregoras pagaliau suprato, kas 
atsitiko. | 

Jokio kenkimo nebūta. Sienų ir lubų ventiliatoriai, ku- 
riais laive cirkuliavo oras, buvo užkimšti kvilų vilna. Vil- 
nos kuokštai pleveno ramiame ore, primindami krintantį 
sniegą sulėtintame filme. 

— Žinoma, žinoma,— pasakė Arnoldas, kai Gregoras 
jam pranešė, kas atsitiko.— Argi aš nebuvau perspėjęs 
tavęs, kad kvilus reikia kirpti du kartus per savaitę? Tik- 
riausiai pamiršai. Štai kas pasakyta knygoje: „„Kvilai — 
Oueelis Tropicalis — maži smulkiavilniai žinduoliai yra 
tolimi Žemės avių giminaičiai. Kvilų tėvynė — Tensis V, 
tačiau juos sėkmingai veisia ir kitose didelės traukos 
planetose. Iš kvilų vilnos išausta medžiaga atspari ugniai, 
jos nepragelia vabzdžiai, ji nepūva ir praktiška, tvirta, 
kadangi vilnoje yra daug metalo. Kvilus reikia kirpti du 
kartus per savaitę. Dauginasi femišu.“ 

— Jokio kenkimo,— pakomentavo Gregoras. 

— Jokio kenkimo, bet bus geriau, jeigu tu nukirpsi 
kvilus,— atsakė Arnoldas. 

Gregoras išjungė radiją, surado instrumentų krepšyje 
žirkles skardai kirpti ir nuėjo į kvilų patalpą. Tačiau me- 
talinė vilna tučtuojau atšipino žirklių ašmenis. Kvilus vi- 
sų greičiausiai reikėjo kirpti specialiomis kokio nors tvir- 
to lydinio žirklėmis. 

Jis šiaip taip sugraibė skraidančią vilną ir vėl išvalė 
ventiliatorius. 

Dar kartą viską apžvelgęs, nuėjo vakarieniauti. 

Mėsos patiekale plūduriavo riebaluota metalinė kvilų 
vilna. | 
Jis atsigulė, jausdamas pasibiaurėjimą. 


Pabudęs įsitikino, kad senas braškantis laivas vis dar 
skrenda teisingu kursu. Pagrindinis laidas dirbo gerai, ir 
Gregorui atrodė, kad jo ateitis bus šviesi, ypač kai firge- 
lius rado tebemiegančius, o smagai laikėsi visai padoriai. 

Tačiau, apžiūrėdamas kvilus, Gregoras pamatė, kad 
nuo tada, kai jie pateko į laivą, nesuėdė nė žiupsnelio. 
Čia jau buvo menki juokai. Jis užmezgė ryšį su Arnol- 
du, norėdamas pasitarti. | 

— Nieko čia nuostabaus,— tarė Arnoldas, pasklaidęs 
keletą informacinių knygų.— Kvilai neturi gerklės rau- 
menų. Kad maistas patektų į stemplę, jiems reikia trau- 
kos. Bet nesvarumo būklėje traukos nėra, todėl maistas 
nepatenka į skrandį. , | 

Tikrai nenuostabu. Viena iš tų smulkmenų, kurių Žemė- 
je nenumatysi. O kosmose, dirbtinėse sąlygose, net pa- 
prasčiausias klausimas pasidaro sudėtingiausia problema. 

— Tau reikės suteikti laivui sukimąsi, kad susidarytų 
bent kokia slėgimo jėga,— pasakė Arnoldas. 

Gregoras skubiai mintimis paskaičiavo. 

— Išeikvosime daug energijos. 

— Tada, kaip pasakyta knygoje, ranka gali jiems su- 
kišti maistą. Susuki į drėgną gumulą, įkiši ranką iki al- 
kūnės į gerklę ir. 

Gregoras nutraukė ryšį, įjungė šonines išmetamąsias 
tūtas, plačiai išsižergė ir su nerimu ėmė laukti, kas bus. 

Kvilai puolė pašarą su tokiu apetitu, kuris būtų suža- 
vėjęs kiekvieną kvilų augintoją. | 

Reikės dabar apsirūpinti degalais kosminiame Vermoi- 
no II pakhauze. Išlaidos smarkiai pakils, nes naujai įsisa- 
vintose planetų sistemose degalai itin brangūs. Bet vis 
tiek pelnas bus gana didelis. 

Jis grįžo prie savo, laivo vadovo, pareigų. Žvaigždėlai- 
vis pamažėli įveikė beribę erdvę. 

+ Vėl atėjo šėrimo metas. Gregoras padavė pašarą kvi- 
lams ir nuėjo į smagų patalpą. Atidarė duris ir pašaukė: 
„Eikit šen!“ 

Niekas nepriėjo. 

Patalpa buvo tuščia. 

Gregorui kažkaip keistai nusmelkė po krūtine. Negali- 
mas dalykas. Smagai niekur negalėjo išeiti. Jie sumanė 
pasijuokti iš jo ir kur nors pasislėpė. Bet patalpoje pen- 
kiems dideliems smagams nebuvo kur pasislėpti. 

Šiurpas virto tikru drebuliu. Gregoras atsiminė, kas 
jam bus, jei neištesės sutarties, praras ką nors, sužalos ir 
taip toliau, ir taip toliau. 

— Ei smage! Pasirodyk, smage! — šūktelėjo | jis. 

Niekas neatsiliepė. | 

Jis atidžiai apžiūrėjo sienas, lubas, duris ir ventiliato- 
rius — gal smagai kaip nors pro juos pralindo. 

Tačiau jie dingo be pėdsako. 

Staiga jis išgirdo kažkokį šlamesį sau po kojų. Pažvel- 
gęs žemyn, pastebėjo, kaip kažkas šmėkštelėjo pro šalį. 

Tai buvo vienas smagas, susitraukęs iki penkių centi- 
metrų ilgio. Gregoras surado ir kitus keturis — jie buvo 
susigrūdę kertėje, visi tokie pat mažuliukai. 

Ką sakė „Trigeilo“ valdininkai? „Jei vyksti su smagais, 
nepamiršk pasiimti padidinamojo stiklo.“ 


Gregoras neturėjo laiko atsidurti pilname, gerame šo- 
ko stovyje. Jis rūpestingai uždarė duris ir puolė prie ra- 
cijos. 

— Labai keista,— tarė Arnoldas, išgirdęs per radiją 
Gregoro pranešimą.— Sakai, susitraukė? Tuojau pažiūrė- 
siu. Aha... Nesudarei dirbtinės traukos, a? 

— Žinoma, kad sudariau. Kvilams pašerti. 

— Be reikalo, — priekaištingai pasakė Arnoldas. — Sma- 
gai įpratę prie silpnos traukos. 

— Iš kur aš galėjau žinoti? 

— Veikiami neįprastos jiems traukos, smagai sudžiūsta 
iki mikroskopinio dydžio, netenka sąmonės ir žūsta. 

— Betgi tu pats man liepei sudaryti dirbtinę trauką. 

— Ką tu! Aš tik šiaip sau užsiminiau, kad taip maiti- 
nami kvilai. Aš tau siūlau juos šerti ranka. 

"Gregoras įveikė beveik nenugalimą norą nuplėšti nuo 
sienos radijo siųstuvą. Jis pasakė: 

— Arnoldai, smagai įpratę prie silpnos traukos. Taip? 


— Taip. 

— O kvilai — prie stiprios. Činojai pasirašydamas su- 
tartį? 

Arnoldas spazmiškai gurkštelėjo oro, paskui "nusiko- 
sėjo. 


— Matai, man iš tiesų pasirodė, kad tai truputį apsun- 
kina padėtį. Bet tai puikiai apsimokės. | 

— Žinoma, jei tik viskas laimingai pasibaigs. Ką įsa- 
kysi man dabar daryti? 

— Sumažink temperatūrą,— tvirtai atsakė Arnoldas.— 
Smagai stabilizuojasi, esant nuliui laipsnių. 

— O žmonės prie tokios temperatūros sušąla,— paste- 
bėjo Gregoras.— Gerai, pokalbį baigėme. 

Gregoras užsivilko viską, ką tik rado laive, ir įjungė 
šaldymo sistemą. Po valandos smagai vėl atgavo norma- 
lų dydį. 

Kol kas viskas ėjo gerai. Jis žvilgtelėjo į kvilus. Atro- 
dė, kad šaltis jiems suteikė žvalumo. Jie buvo guvesni, 
"negu kada nors, ir bliovė, prašydami ėdesio. Jis sušėrė 
jiems eilinį racioną. Suvalgęs buterbrodą su kumpiu ir 
vilna, Gregoras atsigulė. 

Kitą dieną laive jau buvo penkiolika kvilų. Dešimt 
stambių atsivedė penkis mažiulius. Visi penkiolika buvo 
alkani. | 

Gregoras juos pašėrė. Jis nusprendė, kad tai natūralus 
dalykas, nes vienoje patalpoje transportuojami ir patinai, 
ir patelės. Reikėjo tai numatyti: gyvulius reikėjo išskirs- 
tyti ne tik veislėmis, bet ir lytimis. 


Kai vėl jis dirstelėjo į kvilus, jų buvo jau trisdešimt 
aštuoni. 

— Veisiasi, taip? — perklausė Arnoldas per radiją; jo 
balse skambėjo susirūpinimas. 

„— Taip. Ir nepanašu, kad jie paliautų. 

— Reikėjo to tikėtis. 

— Kodėl? — suglumęs paklausė Gregoras. 

— Aš tau sakiau. Kvilai dauginasi femišu. 

* — Aš taip ir išgirdau. O kas tai? 

— Tai, ką girdi, — suirzusiai atsakė Arnoldas.— Kaip 
tau pavyko užbaigti mokyklą? Tai partenogenezė, esant 
vandens užšalimo temperatūrai. 

— Taip ir yra,— niūriai pasakė Gregoras.— Aš suku 
laivą atgal. 

— Negalima! Mes liksime elgetos! 

— Taip spėriai kvilams veisiantis, man vietos greit 
nebeliks laive. Kvilui teks jį vairuoti. 

— Gregorai, nekrisk į paniką. Yra idealiai paprasta 
išeitis. 

— Klausau išsižiojęs. | | 

2 Padidink oro slėgimą -ir drėgnumą. Tada jie nebesi- 
veis. 

— Gal būt. O ar tu tikrai įsitikinęs, kad smagai nepa- 
virs drugeliais? 

— Pašalinių reiškinių nebus. 

Šiaip ar taip, tačiau grįžti į Žemę nevertėjo. Laivas jau 
buvo nuskridęs pusę kelio. Paskyrimo vietoje taip pat 
sėkmingai buvo galima atsikratyti tais šlykščiais padarais. 

Nebent visus juos išmestum už borto! Nors ir neįvyk- 
doma idėja, bet gundanti. 

Gregoras padidino oro slėgimą ir drėgnumą, ir kvilai 
nustojo veistis. Dabar jų buvo keturiasdešimt septyni, ir 
daugiausia laiko Gregoras sugaišdavo, valydamas iš ven- 
tiliatorių vilną. 

Sulėtinta siurrealistiška pūga siautėjo koridoriuje, ma- 
šinų salėje, vandens bakuose ir po Gregoro marškiniais. 

Jis valgė skonio neturinčius prodūktus su vilna, o de- 
sertui — visą laiką pyragą su vilna. 

Jam vaidenosi, tarytum jis pats tampa kvilu. 

Bet štai horizonte pasirodė ryški dėmė. Priešakiniame 
ekrane suspindo Vermoino žvaigždė. Kitą dieną jis nu- 
vyks į vietą, atiduos krovinį ir tada sugrįš į dulkėtą kon- 
torą, prie neapmokėtų sąskaitų ir pasjanso. 

Tą vakarą jis atkimšo vyno butelį, norėdamas atšvęsti 
kelionės galą. Vynas nuplovė vilnos skonį burnoje, ir jis 
atsigulė į lovą, truputį jausdamas malonų svaigulį. 

Tačiau užmigti negalėjo. Temperatūra krito ir krito. 
Vandens lašai ant sienų stingo į ledą. 

Teks įjungti šildymą. | 

Nagi, apgalvokime viską. Jei įjungsiu šildymą, susi- 
trauks smagai. Nebent pašalinčiau trauką. Bet tada ketu- 
riasdešimt septyni kvilai paskelbs bado streiką. 

Velniop kvilus. Tokiam šaltyje negalima valdyti žvaigž- 
dėlaivio. 0 

Jis sustabdė laivo sukimąsi ir įjungė šildytuvus. Ištisą 
valandą laukė, drebėdamas ir kaukšėdamas kojomis. Šil- 
dytuvai smagiai traukė variklių energiją, bet šilumos. 
nedavė. 

Tai buvo juokinga. Jis įjungė juos visu pajėgumu. 

Po valandos temperatūra nukrito žemiau nulio. Nors 
Vermoinas jau buvo matyti, Gregoras abejojo, ar pavyks 
jam nutupdyti laivą. | 

Nesuspėjo jis pakurti ant kabinos grindų laužo, imda- 
mas kurui iš laivo lengviausiai įsidegančius daiktus, kaip 
staiga atgijo radijas. 

— Štai ką aš manau, — pasakė Arnoldas.— Tikriausiai 
tu nekeitei pernelyg ūmai traukos ir slėgimo? 

— Argi tai svarbu? — išsiblaškęs paklausė Gregoras. 

— Tai gali destabilizuoti firgelius. Staigūs temperatū- 
ros ir slėgimo pasikeitimai prižadina juos. Pažiūrėtum 86 
riau, kaip jie laikosi. 


Gregoras sukruto. Jis atidarė duris į firgelių patalpą, 
žvilgtelėjo į vidų ir krūptelėjo. 

Firgeliai, savaime aiškų, nemiegojo. Jie kranksėjo. Mil- 

žiniški apšerkšniję driežai skrajojo po patalpą. Iš patal- 
pos pliūptelėjo ledinio oro srovė. Gregoras užtrenkė du- 
ris ir nuskubėjo prie radijo. 
"— Aišku, apšerkšniję, — pasakė Arnoldas. — Firgeliai 
vyksta į Vermoiną I. Vermoinas karšta vietelė — labai 
arti saulės. Firgeliai konservuoja šaltį. Jie visų geriausi 
Visatos portatyviniai įrenginiai kondicionuoti orui, 

— O kodėl anksčiau man to nesakei? — kandžiai pa- 
klausė Gregoras. 

— Būtum sutrikęs. Be to, jie būtų tebemiegoję, jei ne- 
būtum krėtęs kvailysčių su trauka ir slėgimu. 

— Firgeliai vyksta į Vermoiną I. O kaip su smagaisė 

— Į Vermoiną II. Maža planetikė, trauka nedidelė. 

— O kvilai? 

— Aiškus dalykas, kad į Vermoiną III. 

= Idiotas! — sušuko Gregoras— Tu duodi man tokį 
krovinį ir lauki, kad aš imsiu juo žongliruoti? — Jei tą 
momentą Arnoldas būtų buvęs laive, Gregoras jį būtų 
apskaldęs. 

— Arnoldai,— prabilo jis labai lėtai, — užtenka idėjų, 
užtenka planų. Pažadi? 

— Na, gerai,— taikiu balsu pasakė Arnoldas— Nėra 
ko taip niurnėti. 

Gregoras išjungė radiją ir ėmėsi darbo, mėgindamas 
sušildyti laivą. Jam pavyko pakelti temperatūrą iki dvi- 

"dešimt septynių laipsnių Farenheito, o paskui perkrauti 
šildytuvai galutinai sugedo. 

Tuo metu Vermoino II planeta buvo visiškai arti. 

Gregoras sviedė medžio gabalą, kurį ruošėsi sudeginti, 
ir paėmė juostą. Jis perforavo joje kursą į pagrindinį 
pakhauzą, besisukantį orbita aplink Vermoiną II, ir stai- 
ga išgirdo kraupų girgždesį. Tuo pat metu dešimties dis- 
kų ir ciferblatų rodyklės sustojo ties nuliu. | 

Išvargęs jis nuplaukė į mašinų“ salę. Pagrindinis laidas 
nedirbo, ir nereikėjo specialaus technikos mokslo, kad 
suprastum kodėl. 

Sustingusiame mašinų salės ore pleveno kvilų vilna. Ji 
buvo užkimšusi guolius, tepimo sistemą, ji užpleištavo 
vėsinimo ventiliatorius. 

Nusvidintoms variklio detalėms metalinė vata buvo 
smarkiai veikiančia trinties medžiaga. Nuostabu, kaip dar 
laidas taip ilgai laikė. 

Gregoras sugrįžo į valdymo kabiną. Negalima nutup- 
„dyti laivo be pagrindinio laido. Reikės taisyti kosmose, 
išleisti pelną. Laimė, žvaigždėlaivis varomas išmetamosio- 
mis šoninių reaktyvinių variklių tūtomis. Jomis dar gali- 
ma manevruoti. 

Sėkmės tikimybė — vienas prieš vieną, bet dar ne vėlu 
užmegzti ryšį su dirbtiniu palydovu, kurį Vermoinas nau- 
doja kaip pakhauzą. | 

— Kalba „Ass“,— pasakė Gregoras, išvesdamas Jaivą 
į orbitą aplink palydovą.— Prašau leidimo tūpti. 

Pasigirdo statinio iškrūvio traškesys. 

— Kalba palydovas,— atsakė jam kažkas.— Praneškite 
apie save smulkiau. 

— Čia „Ass“ tarnybos laivas, vykstąs į Vermoiną II 
iš centrinio „Trigeilo“ pakhauzo,— patikslino Gregoras.— 
Dokumentai tvarkingi. 

Jis pakartojo tradicinį formalų prašymą, kad būtų lei- 
džiama nutūpti, ir atsilošė į kėdės atkaltę. 

„Kova buvo nelengva, bet visi gyvuliai atvyko gyvi, 
sveiki, žvalūs ir taip toliau, ir taip toliau. ,„Ass“ tarnyba 
uždirbo gražią sumelę. Bet dabar Gregoras tik svajojo, 
kaip galima greičiau išlįsti iš laivo ir gulti į karštą vo- 
nią. Ir daugiau gyvenime toliau nuo kvilų, smagų ir 
firgelių. Jis norėjo. .. | 

— Nutūpti leidimas neduodamas. 

— Ką-ą? | 

— Labai gaila, bet šiuo metu nėra laisvų vietų. Jei 
norite, likite orbitoje, mes pasistengsime jus priimti po 
kokių trijų mėnesių. 

— Palaukite! — sustaugė Gregoras.— Taip daryti ne- 
galima! Baigiasi mano produktai, pagrindinis laidas sude- 
gė, ir aš nebegaliu ilgiau pakęsti tų gyvulių! 

— Labai gaila. 

— Jūs teisės neturite mane nuvaryti, — dusliu balsu 
pasakė Gregoras.— Čia visuomeninis pakhauzas. Jums 
teks... 

— Visuomeninis? Atleiskite, sere. Šitas pakhauzas pri- 
klauso „Trigeilo“ koncernui. 

Radijo siųstuvas nutilo. Keletą minučių Gregoras neati- 
traukė nuo jo akių. | 

„Trigeilas'! | 

Štai kodėl jie neprikibo prie jo savo Centriniame pak- 
hauze. Kur kas išradingiau neleisti jam nutūpti ant Ver- 
moino palydovo. 

„Visų skaudžiausia, kad jie, galimas daiktas, turi tei- 
sę taip elgtis. 

Jis negali nusileisti ant planetos. 

Žvaigždėlaivio, neturinčio pagrindinio laido, nutūpimas 
lygus savižudybei. | 

O Vermoino saulės sistemoje kito kosminio pakhauzo 
nėra. 

Ką gi, jis atgabeno gyvulius beveik į patį pakhauzą. 
Misteris Vensas, be abejo, viską supras ir įvertins ge- 
rus jo norus. 

Jis užmezgė ryšį su Vensu, esančiu Vermoine II, ir 
paaiškino jam, kas atsitiko. 

— Ne pakhauze?— perklausė Vensas. 

— Tik už kokių penkiasdešimt kilometrų nuo pak- 
hauzo. : 

— Ne, taip nesutarta. Aišku, aš priimsiu gyvulius. Jie 
mano. Bet yra punktų, numatančių piniginius atskaitymus, 
netesėjus sutartį, nepilnavertiškai atgabenus krovinį. 

— Bet juk jūs to nedarysite, ar ne?— Gregoro balse 
suskambo maldavimas.— Mano norai... 

— Manęs jie nedomina, — pertraukė jį Vensas.— Ma- 
ne domina pelno dydis ir taip toliau. Mums, kolonistams, 
kiekvienas trupinys tinka. | 

Ir nutraukė pokalbį. 

Apsipylęs prakaitu, nors patalpoje buvo šalta, Grego- 
ras išsikvietė Arnoldą ir pranešė jam naujienas. 

— Tai neetiška! — pašėlo Arnoldas. 

— Bet teisėta. 

— Žinau, velniai griebtų. Man reikia pagalvoti. 

— Sugalvok ką nors doro,— pasakė Gregoras. 

— Aš užmegsiu ryšį su tavim vėliau. 

Po pasikalbėjimo Gregoras keletą valandų šėrė gyvu- 
lius, iššukavo iš savo plaukų kvilų vilną ir sudegino lai- 
vo denio baldus. Kai sudūzgė radijo siųstuvas, jis prie- 
taringai sunėrė pirštus ir tik tada paklausė: 

— Arnoldas? 

— Ne, čia Vensas. | 

— Klausykite, misteri Vensai,— pasakė Gregoras.— 
Jeigų mums bent trumpam atidėtumėte sutarties termi- 
ną, galėtume viską užbaigti kaip bičiuliai. Esu tikras. .. 

— E, vis dėlto pavyko jums mane apmauti,— atšovė 
Vensas.— Be to, visiškai teisėtu pagrindu. Aš pasiteira- 

vau. Gudriai padaryta, šere, labai gudriai. Aš siunčiu 
buksyrą paimti gyvulius. | 

— Bet punktas apie sutarties netesybas. .. 

— Suprantama, negaliu jo taikyti. 

Gregoras įsispitrėjo į siųstuvą. Gudriai padaryta? Ką 
"sugalvojo Arnoldas? | 

Jis susirišo su Arnoldo kontora. 

— Kalba misterio Arnoldo sekretorė, — atsakė jam 
jaunas moteriškas balselis. — Misterio Arnoldo šiandien 
jau nebebus. 

— Nebebus? Sekretorė? Man reikia Arnoldo iš „Ass“. 
Aš patekau pas kitą Arnoldą, ar ne taip? 

— Ne, sere, čia misterio Arnoldo kontora. Čia tarp- 
tautinė valymo kontora „Ass“. Norėjote ką nors užsa- 
kyti? Mes turime pirmos rūšies pakhauzą Vermoino sis- 
temoje, skriejantį artima orbita aplink Vermoiną II. 
Mes gabename gyvulius iš mažos, vidutinės ir didelės 
traukos planetų. Misteris Gregoras asmeniškai vadovau- 
ja darbams. Manau, kad mūsų kainos jums nebus per 
aukštos. 

Štai ką sugalvojo Arnoldas — laivą paversti pakhau- 
zu! Bent jau dokumentuose. O juk sutartis tikrai leido 
„jam įsirengti pakhauzą ten, kur jis norės. Gudriai! 

Bet tas susna Arnoldas nepagalvoja, kad iš gero gera 
neieškoma. Dabar jis nori verstis pakhauzų bizniu! 

— Ką jūs pasakėte, sere? | 

— Pasakiau, kad čia kalba pakhauzas. Priimkite radio- 
gramą misteriui Arnoldui. 

- — Klausau, sere. 

— Praneškite misteriui Arnoldui, kad jis anuliuotų vi- 
sus užsakymus,— niauriai pasakė Gregoras.— Jo pak- 
hauzas kaip patrakęs skrenda namo. 


RITUALAS 


Akienobobas pristrykčiojo prie Vyriausiojo Dainiaus 
trobelės ir pasileido šokti Svarbaus Pranešimo šokį, 
akompanuodamas sau ritmingais uodegos smūgiais į že- 
mę. Vyriausiasis Dainius tučtuojau pasirodė tarpduryje 
ir nutaisė dėmesingą pozą: rankos sudėtos ant krūtinės, 
uodega apsivijusi aplink pečius. 

— Atvyko dievų laivas,— prodainiu pasakė Akienobo- 
bas, šokdamas pritinkamą šokį. 

— Tikrai?— atsiliepė Vyriausiasis Dainius, palankiai 
dėbčiodamas į sudėtingus šokio žingsnius. Štai priderama 
maniera! Tai ne išglebę, suprastinti judesiai, kuriuos dik- 
tuoja Algonos erezija. | 

— Iš dieviško ir nedirbtinio metalo! — springo iš su- 
sižavėjimo Akienobobas. | 

— Garbė dievams,— ceremoningai atsakė Vyriausiasis 
Dainius, slėpdamas apėmusį jį susijaudinimą.—,,Paga- 
liau! Dievai sugrįžo!“ — Sušauk bendruomenę. 

Akienobobas nuvyko į kaimo aikštę ir pašoko ten Su- 
sirinkimo Šokį. Tuo tarpu Vyriausiasis Dainius sudegino 
žiupsnelį šventųjų smilkalų, apsitrynė uodegą smėliu ir, 
taip apsivalęs nuo biaurasties, nuskubėjo "vadovauti 
sveikinimo šokiams. 

Dievų laivas — milžiniškas pajuodavusio, sužaloto me- 

talo cilindras — gulėjo nedideliame slėnyje. Gyventojai, 
sustoję per pagarbų atstumą nuo jo, išsirikiavo simbo- 
line figūra „Bendras Pasveikinimas Visiems Dievams“. 

Dievų laivas atsidarė, ir iš ten svyruodami vos-ne-vos 
išlipo du dievai. 

Vyriausiasis Dainius, juos pamatęs, beregint atpažino. 
Didžiojoje Knygoje apie dievus, parašytoje beveik prieš 
penkis tūkstančius metų, buvo nusakytos visos įmanomos 
dievybių rūšys. Ten buvo rašoma apie dievus didelius, 
mažus ir sparnuotus, dievus su kanopomis, vienarankius, 
dvirankius ir trirankius, dievus su čiuptuvėliais, žvynuo- 
tus ir daugybė kitų pavidalų, kuriuos teikiasi įgauti 
dievai. | 

Kiekvieną rūšį derėjo sutikti ypatinga, tik jai vienai 
skirta pasveikinimo apeiga, nes taip buvo parašyta -Di- 
džiojoje Knygoje apie dievus. 

Vyriausiasis Dainius tuoj pat pastebėjo, kad prieš jį 
dvikojai, dvirankiai, beuodegiai dievai. Jis skubiai per- 
rikiavo savo gentainius į atitinkamą figūrą. 

Prie jo pristrykčiojo Glatas, pramintas Jaunesniuoju 
Dainiumi. 

— Nuo ko pradėsime?— pagarbiai kostelėjo jis. 

Vyriausiasis Dainius pervėrė jį priekaištingu žvilgs- 
niu. 

— Nuo šokio Leidimas nutūpti, — atsakė jis, išdidžiai 
tardamas senovinius, nebetekusius prasmės žodžius, 

— Argi?— Glatas uodega pasikasė kaklą. Tai buvo 
tikras paniekos mostas.— Pagal Algonos įsakymus — vi- 
"sų pirmiausia puota. 

Vyriausiasis Dainius nusigręžė, tuo parodydamas, kad 
nesutinka. Kol valdžia jo rankose, jis nesileis į jokius 
kompromisus su Algonos erezija — mokymu, sukurtu vos 
prieš kažkokius ten tris tūkstantukus metų. 

Jaunesnysis Dainius Glatas grįžo į savo vietą šokėjų 
" eilėse. „Juokinga! — galvojo jis, kad toks konservatyvus 

iškaršėlis, kaip Vyriausiasis Dainius, nustato šokių tvar- 
ką. Visiška nesąmonė — juk buvo įrodyta...“ . 

O du dievai bandė judėti! Krypuodami jie balansavo 
ant plonų kojų. Vienas susverdėjo ir pargriuvo kniūbs- 
čias. Kitas padėjo jam atsistoti, paskui ir pats išsitiesė. 
Iš lėto, šiaip taip jis pakilo. 

“ Dievai buvo nuostabiai panašūs į paprastus mirtin- 
guosius. | 

-— Jie šokiu išreiškė savo palankumą! — sušuko Vy- 
rIiausiasis Dainius.— Pradėkite Leidimo Nutūpti šokį. 

Čiabuviai šoko tūpčiodami, plakdami uodegomis žemę, 
kosuliu bei lojimu reikšdami savo džiaugsmą. Paskui, 
griežtai prisilaikydami ceremonialo, užkėlė dievus ant 
neštuvų iš šventojo medžio šakų ir nunešė ant Šventojo 
Pilkapio. 

— Imkime ir kaip reikiant viską aptarkime,— pasiūlė 
Glatas, atsidūręs greta Vyriausiojo Dainiaus.— Kadangi 
per tūkstančius metų tai pirmas atvejis, kai pas mus at- 
vyko dievai, be abejo, protinga būtų imtis Algonos apel- 
gų. Tiesiog dėl viso pikto. 

— Ne,— ryžtingai atsisakė Vyriausiasis Dainius, ener- 
gingai mindžikuodamas šešiomis kojomis.— Visos pri- 
deramos apeigos aprašytos senosiose ritualų knygose, 

— Žinau — mygė Glatas,— bet juk nieko baisaus ne- 
atsitiks... | 

— Niekad,— tvirtai pasakė Vyriausiasis Dainius.— 
Kiekvienas dievas turi savo Leidimo Nutūpti Šokį. Pas- 
kui eina Astrodromo Patvirtinimo Šokis, Muitinio Apžiū- 
rėjimo Šokis, Iškrovimo Šokis ir Medicininio Patikrinimo 
Šokis.— Vyriausiasis Dainius paslaptingus, senovinius 
padavimus tarė aiškiai ir įspūdingai.— Tiktai tada ir ga- 
lima pradėti puotą. 

Užkelti ant neštuvų dievai vaitojo ir tingiai kilnojo 
rankas. Glatas žinojo: dievai atlieka Pamėgdžiojimo Šokį, 

vaizduodami mirtingųjų kančias ir skausmus, patvirtin- 
dami, kad jie giminingi tiems, kurie juos garbina. 

Viskas buvo taip, kaip ir turėjo būti, — taip, kaip para- 
šyta paskutiniojo atėjimo Knygoje. Ir vis dėlto Glatas 
buvo apstulbintas, matydamas, kaip tobulai dievai kopi- 
juoja paprastų mirtingųjų jausmus. Žiūrėdamas į juos, 
galėjai pamanyti, kad jie tikrai miršta iš alkio ir troš- 
kulio. 

Glatas nusišypsojo iš savo minčių. Visi žinojo, kad 
dievai nejaučia nei alkio, nei troškulio. 

— Supraskite,— tarė Glatas Vyriausiajam Dainiui.— 
Mums reikia išvengti tos lemtingos klaidos, kurią pa- 
darė mūsų protėviai Kosminių skridimų dienomis. Ar tei- 
sybę kalbu? : 

— Aišku, — atsakė Vyriausiasis Dainius, pagarbiai nu- 
lenkdamas galvą prieš ritualinį Aukso amžiaus pavadi- 
nimą. Prieš penkis tūkstančius metų jų gentis buvo tur- 
to ir gerovės viršūnėje, ir dievai lankydavo ją dažnai. 
Tačiau, kaip pasakoja legenda, vieną gražią dieną kaž- 
kas padarė ritualo klaidą, ir jų gentis nugrimzdo Užmarš- 
tin. Nuo tos dienos dievai visai paliovė lankęsi. 

— Jeigu dievai pritars mūsų apeigoms,— pasakė Vy- 
riausiasis Dainius, — tai mes nusikratysime Užmaršties. 
Tuomet atvyks ir kiti dievai, kaip senovėje. 

— Taigi! O juk Algona buvo paskutinysis savo akimis 
„matęs dievą. Jis tai jau tikrai žino, ką sako, reikalauda- 
mas pradėti puotą, o ceremonijas palikti pabaigai. 

— Algonos mokymas — pražūtinga  erezija,— atkirto 
Vyriausiasis Dainius. 

Ir Jauniausiasis Dainius šimtąjį kartą susimąstė, ar ne 
laikas nusimesti veidmainiškumo kaukę, ar neįsakyti 
bendruomenei nedelsiant pradėti Vandens ir Puotos 
Apeigas. Juk daugelis buvo slapti Algonos pasekėjai. 

„Ne, kol kas dar ne laikas, nes Vyriausiojo Dainiaus 
valdžia dar perdaug stipri. O ir momentas netinkamas. 

Reikia palaukti, galvojo Glatas, reikia pačių dievų 
ženklo. 
O dievai, kaip ir pirmiau, gulėjo ant neštuvų, džiugin- 
dami tikinčiųjų akį nuostabiu konvulsijų šokiu — pa- 
prastų mirtingųjų alkio ir troškulio Pamėgdžiojimu. 

Dievus pasodino Šventojo Pilkapio viršūnėje, ir Vy- 
riausiasis Dainius pats vadovavo Astrodromo Patvirtini- 
mo Šokiui. Į aplinkines gyvenvietes išsiuntė pasiuntinius 
sukviesti visų suaugusių gyventojų ritualiniams šokiams. 

"Pačioje gyvenvietėje moterys pradėjo ruoštis Puotai. 
Kai kurios jų iš džiaugsmo ėmė šokti, nes argi nepasa- 
kyta Rašte, kad vėl atvyksią dievai ir pasibaigsianti Už- 
marštis, kad kiekvieną aplankysiąs turtas ir gerovė, kaip 
ir Kosminių skridimų dienomis? 

Ant pilkapio vienas dievų sukniubo. Antras šiaip taip 
atsisėdo ir drebančiu pirštu rodė į savo burną. 

— Tai palankumo ženklas! — sušuko Vyriausiasis 
Dainius. | 

Glatas, nepertraukdamas šokio, linktelėjo, jo odos 
raukšlėmis žliaugė prakaitas. Vyriausiasis Dainius buvo 
gabus aiškintojas. To negalima paneigti. 

Bet štai sėdintis dievas suspaudė viena ranka gerklę, 
pašėlusiai mostaguodamas antrąja. 

— Geičiau! — sušvogždė Vyriausiasis Dainius; jis 
jautriai gaudė menkiausią dievų judesį. 

Dabar dievas kažką rėkė baisiu, gergždžiančiu balsu. 
Rėkė, rodydamas sau į gerklę, ir vėl rėkė, supanašėjęs 
į kenčiantį mirtingąjį. 

Viskas ėjo taip, kaip reikalavo Dievų Šokis, aprašytas 
Paskutiniojo atėjimo knygoje. 

Kaip tik tą akimirką į aikštę priešais pilkapį įsiveržė 
jaunuolių būrys iš gretimos gyvenvietės ir pakeitė šei- 
„mMininkus šokyje. Valandėlę Jaunesnysis Dainius galėjo 
išeiti iš rato. Giliai alsuodamas, priėjo prie Vyriausiojo 
Dainiaus. 


238 


— Jūs šoksite visus šokius?— paklausė. 

— Žinoma,— Vyriausiasis Dainius nenuleido akių nuo 
šokėjų, nes šį kartą nebuvo galima padaryti klaidos. Jis 
turėjo paskutinę galimybę išpirkti savo kaltę prieš die- 
vus ir susigrąžinti gerą vardą jų akyse. 

— Šokiai truks lygiai aštuonias dienas,— tvirtai pasa- 
kė Vyriausiasis Dainius.— Jei padarysime bent vieną 
klaidą, pradėsime viską iš naujo. 

— Pasak Algonos, pirmiausia reikia skubėti atlikti 
Vandens Apeigas,— paprieštaravo Glatas,— o paskui... 
*— Grįžk į ratą! — atšovė Vyriausiasis Dainius, mostu 
rodydamas, jog jis didžiai pasipiktinęs.— Girdėjai, kaip 
dievai pritariamai kosėjo. Taip ir tik taip mums pavyks 
atsikratyti senojo prakeikimo. 

Jaunesnysis Dainius nusigręžė. Ak, jei būtų jo valia! 
Senovėje, kai dievai nuolat čia išvykdavo, čia sugrįž- 
davo — Vyriausiojo Dainiaus paprotys buvo teisingu pa- 
pročiu. Glatas prisiminė dievų laivo atvykimo aprašymą 
paskutiniojo atėjimo Knygoje: 

Prasidėjo Leidimo Nutūpti Apeiga (anuo metu apeigos 
dar nesivadino šokiais). 

Dievai pašoko Skausmo ir Kančios šokį. 

Paskui buvo atlikta Astrodromo Patvirtinimo Apeiga. 

Dievai jiems pašoko Alkio ir Troškulio Šokį,— visai 
taip, kaip šiandieną. 

Paskui ėjo Muito Apžiūrėjimo, Iškrovimo ir Medicini- 
nio Patikrinimo Apeigos. Per visas apeigas dievams jie 
nedavė nei valgyti, nei gerti — taip reikalavo ritualo 
taisyklės. 

Po visų apeigų, nežinia kodėl, vienas dievų apsimetė 
negyvu. Kitas nunešė jį atgal į dangaus laivą, ir dievai 
amžiams paliko planetą. 

Netrukus prasidėjo Užmarštis. 

Tačiau nėra nė dviejų senovinių raštų, vienodai aiški- 
nančių užmaršties priežastis. Kai kurie tvirtina, kad 

dievus įžeidė netobulas kažkurio šokio atlikimas. Kiti, 
kaip Algona, rašo, kad reikia pradėti puotavimu bei iš- 
gertuvėmis, o jau paskui pereiti prie apeigų. | 

Toli gražu ne visi godojo Algoną. Galų gale juk die- 
vai nežino nei alkio, nei troškulio. Kodėl tada puota tu- 
ri nustumti apeigas? | 

Glatas šventai tikėjo Algonos mokymu ir dėjo viltis, 
jog vieną gražią dieną išaiškins tikrąją Užmaršties 
priežastį. 

Staiga šokis nutrūko. Glatas nuskubėjo pažiūrėti, kas 
atsitiko. Kažkoks žioplys paliko prie Šventojo Pilkapio 
paprastą ąsotį vandens. Vienas dievų prišliaužė prie 
ąsočio. Dievo rankos buvo bestveriančios netinkamą 
daiktą. | | 

Vyriausiasis Dainius kone plėšte išplėšė iš dievo rankų 
ąsotį, skubiai nunešė jį, ir visa gentis su palengvėjimu 
atsiduso. Kokia šventvagystė — palikti netoli dievų pa- 
prastą, neišvalytą, nešventintą vandenį, be to, dar skur- 
džiame, nemargintame ąsoty. Prisiliestų prie jo dievas — 
ir jo teisingas pyktis pelenais paleistų visą gyvenvietę. 

Dievas įtūžo. Jis kažką suriko, pirštu baksnodamas į 
užgaulų indą. Paskui parodė į antrąjį dievą, vis dar nu- 
grimzdusį į dangišką ekstazę ir gulintį kniūbsčią. Jis pa- 
rodė į savo gerklę, į išdžiūvusias, suskilusias lūpas ir vėl 
į ąsotį vandens. Jis paėjo porą netvirtų žingsnių ir par- 
puolė. Dievas pravirko. 

— Gyviau! — sušuko Jaunesnysis Dainius.— Pradėkite 
Abipusiai Naudingo Prekybinio Susitarimo Šokį! 

Tik jo išradingumas ir išgelbėjo padėtį. Šokantieji pa- 
degė šventąsias šakas ir, greitai sukdamiesi, ėmė jomis 
mojuoti dievams prieš veidus. Dievai įsikosėjo ir sunkiai 
sualsavo, rodydami, kad jie tam pritaria, 

— Na ir gudrus tu išmonėms,— burbėdamas pripažino 
Vyriausiasis Dainius.— Kaip tau atėjo į galvą tas šokis? 

— Jo pavadinimas — visų paslaptingiausias,— paaiški- 
no Glatas.— Žinojau, kad dabar reikia veikti ryžtingai. 

— Nieko neprikiši, šauniai pasielgei, — pagyrė Vy- 
riausiasis Dainius ir sugrįžo prie savo pareigų šokyje. 

Patenkintas Glatas šypsodamas apsisuko uodega juos- 
menį. Laiku duota komanda buvo sėkmingas žingsnis. 

Dabar reikėjo pagalvoti, kaip geriau atlikti Algonos 
apeigas. 

Dievai gulėjo ant žemės, kosėdami ir gaudydami orą, 
lyg mirštantys. Jaunesnysis Dainius nutarė palaukti tin- 
kamesnio momento. | | 

Visą dieną jie šoko Abipusiai Naudingo Prekybinio 
Susitarimo Šokį. Dievai taip pat šoko. Jiems nusilenkti 
ateidavo tolimų gyvenviečių gyventojai, ir dievai dus- 
dami reiškė jiems savo palankumą. 

Baigiantis šokiui, vienas iš dievų nepaprastai pamažu 
atsistojo, paskui puolė ant kelių, su perdėtu patosu 
mėgdžiodamas be galo nusilpusio mirtingojo judesius. 

— Jis pranašauja,— sušnibždėjo Vyriausiasis Dainius, 
ir visi nutilo, 

Dievas atkišo rankas. Vyriausiasis Dainius linktelėjo. 

— Jis žada mums gerą derlių — paaiškino Vyriausia- 
sis Dainius. 

Dievas suspaudė kumščius, bet tuojau atgniaužė juos, 
užėjus kosulio priepuoliui.- 

— Jis atjaučia mūsų neturtą ir troškulį — pamokomai 
ištarė Vyriausiasis Dainius. 

Dievas vėl parodė į savo gerklę tokiu skausmingu 
mostu, jog kai kurie gyventojai apsiverkė. 

— Jis nori, kad mes pakartotume šokį iš pat pra- 
džių,— paaiškino Vyriausiasis Dainius.— Nagi, stokime 
į pirmąją poziciją. . 

— Jo mostas visai ką kita reiškia, — įžūliai pasakė 
Glatas, taręs, jog valanda atėjo. 

Visi sukrėsti į jį sužiuro. Stojo kapų tyla. 

— Dievui reikia Vandens Apeigos,— pasakė Glatas. 

Šokančiųjų eilės atsiduso. Vandens Apeiga sudarė ere- 
ziško Algonos mokymo dalį, mokymo, kurį Vyriausiasis 
Dainius be paliovos koneveikė. Beje, antra vertus, Vy- 
riausiasis Dainius jau senas. Gal būt, Glatas, Jaunesnysis 
Dainius. ., 

— Neleisiu! — suspigo Vyriausiasis Dainius.— Vandens 
Apeiga eina po puotos, kuri prasideda po visų šokių. Tik 
taip mes išsigelbėsime nuo Užmaršties. | 

— Reikia pasiūlyti dievams vandens! — sugriaudėjo 
Jaunesnysis Dainius. 

Abu pažvelgė į dievus —ar neduos šie ženklo, bet 
dievai tylėdami juos stebėjo pavargusiomis, krauju pa- 
sruvusiomis akimis. 

Bet štai vienas dievų sukosėjo, . | 

— Ženklas! — sušuko Glatas anksčiau, negu Vyriau- 
siasis Dainius suskubo išaiškinti tą kosulį savo naudai. 

Vyriausiasis Dainius bandė prieštarauti, bet veltui. Juk 
gyventojai dievą girdėjo savo ausimis. 

Apvalytais nuo nešvarybių, gražiai raštuotais ąs0- 
čiais atnešė vandenį, ir šokėjai sustojo į atitinkančias 
apeigai pozas. Dievai žiūrėjo į juos, tyliai kalbėdamiesi 
dievų kalba. | 

— Na! — sukomandavo Jaunesnysis Dainius. Ant pil- 
kapio jie pastatė ąsotį vandens. Vienas dievų buvo be- 
imąs ąsotį. Kitas atstūmė jį ir pats čiupo ąsotį. 

Minia susijaudinusi suūžė. 

Pirmasis dievas bakstelėjo antrajam ir paėmė vandenį. 
Antrasis atėmė ąsotį ir prikišo jį prie lūpų. Tuomet pir- 
masis puolė, ir ąsotis nusirito pilkapio šlaitu. 

— Aš tave įspėjau! — sustaugė Vyriausiasis Dainius.— 
Kaip ir aš maniau, jie atmetė vandenį. Pašalink jį grei- 
"Dviese griebė ąsočius ir nudūmė su jais šalin. Dievai 
sustaugė, bet tuoj nutilo. 

Vyriausiojo Dainiaus įsakymu tučtuojau prasidėjo 
Muitinio Apžiūrėjimo Šokis. Vėl jie uždegė šventąsias 
šakas ir jomis, kaip vėduoklėmis, vėdavo dievus. Dievai 
silpnai sukosėjo, tam pritardami. Vienas net bandė nu- 
šliaužti nuo pilkapio, bet išsitiesė kniūbsčias. Kitas gulė- 
jo nejudėdamas. 

Ilgą laiką taip gulėjo dievai, nerodydami jokio ženklo. 

Jaunesnysis Dainius stovėjo šokančiųjų grandinės ga- 
le. Kodėl, klausinėjo jis savęs, kodėl dievai jo išsižadėjo? 

Nejaugi Algona klysta? 

Bet juk dievai aisiūmė vandenį. 

Algona juodu ant balto rašo, kad vienintelis būdas 
nuimti paslaptingą Užmaršties prakeikimą — nedelsiant 
atnešti dievams valgyti ir gerti. Gal dievams per ilgai 
teko laukti? 

„Nežinomi dievų keliai — liūdnai galvojo Glatas.— 
Proga dabar praleista visam laikui. To pat būtum sulau- 
kęs, pritardamas Vyriausiojo Dainiaus tikėjimui.“ 

Ir jis nusiminęs nukiūtino į šokančiųjų ratą. 

Vyriausiasis Dainius liepė pradėti šokius iš pradžių ir 
šokti juos keturias dienas ir keturias naktis. Paskui, jei- 
gu dievai norės, jų garbei bus surengta puota. 

Dievai nerodė jokio ženklo. Jie gulėjo ant šventojo 
pilkapio, išsitiesę visu ūgiu, ir tik retkarčiais sutrūkčio- 
davo galūnėmis, vaizduodami nuovargio ir nežmoniško 
troškulio kankinamus mirtinguosius. 

Tai buvo labai galingi dievai. Ar galėtų jie taip pui- 
kiai pamėgdžioti mirtinguosius? 

Paryčiu atsitiko štai kas: nors Vyriausiasis Dainius at- 
šaukė Gero Oro Šokį, danguje ėmė kauptis debesys. Di- 
džiuliai ir juodi, jie uždengė rytmečio saulę. 

— Praeis pro šalį — pranašavo Vyriausiasis Dainius, 
šokdamas Lietaus Atsižadėjimo šokį. 

Tačiau debesys pratrūko, ir ėmė pilti lietus. Dievai 
pamažu sujudo, pakėlė veidus į dangų. 

— Tempkite lentas! — šaukė Vyriausiasis Dainius — 
Padarykite jiems pastogę! Dievai prakeiks lietų, iki apei- 
gų pabaigos juk nė vienas lašas neturi paliesti dieviškų- 
jų kūnų! | 

Glatas, supratęs, kad vėl pasitaikė gera proga, ėmė 
prieštarauti: 

"— Ne! Šį lietų atsiuntė patys dievai! 

— Nuveskite jaunąjį eretiką! — šaižiai suspigo Vy- 
riausiasis Dainius.— Duokite šen pastogę! 

Šokėjai nutempė Glatą į šalį ir ėmė statyti viršum die- 
vų stoginę, norėdami apsaugoti juos nuo lietaus. Vy- 
riausiasis Dainius pats dengė stogą, dirbo spėriai ir nuo- 
lankiai. 

Dievų neišjudino staigiai pratrūkusi liūtis, — jie gulėjo, 
plačiai išsižioję. Pamatę, kad Vyriausiasis Dainius daro 
virš jų stogą, pabandė atsistoti. 

Vyriausiasis Dainius skubėjo: jis žinojo, kad, nepel- 
nytai stovėdamas ant brangaus pilkapio, išniekina jį. 

Dievai susižvalgė. Vienas jų lėtai atsiklaupė. Kitas iš- 
tiesė jam rankas ir padėjo atsistoti. 

Dievas stovėjo svyruodamas lyg girtas, spausdamas 
gulinčio dievo ranką. Ir staiga abiem rankomis įnirtingai 
smogė Vyriausiajam Dainiui į krūtinę. 

Vyriausiasis Dainius neteko pusiausvyros ir ėmė kū- 
liais ristis nuo Šventojo Pilkapio, kvailai spardydamasis 
kojomis. Dievas nuplėšė stogą ir padėjo atsistoti kitam 
dievui. | 

— Ženklas! — sušuko Jaunesnysis Dainius, ištrūkęs iš 
laikiusių jį rankų.— Ženklas! 

Niekas negalėjo to paneigti. Dabar abu dievai stovėjo, 
užvertę galvas, išsižioję burna gaudė lietaus čiurkšles. 

— Pradėkite puotą! — suriko Glatas.— Tokia dievų 
valia! | 

Šokėjai dvejojo. Pulti į Algonos ereziją — rimtas žings- 
nis, kurį reikia labai gerai apgalvoti. 

Tačiau dabar, kai viskam ėmė vadovauti Jaunesnysis 
Dainius, teko rizikuoti. 

Pasirodė, kad Algonos tiesa. Dievai iš tikrųjų dieviš- 
kai reiškė savo pritarimą: grūdo valgius į gerkles didžiu- 
liais gabalais — koks nuostabus mirtingųjų pamėgdžioji- 
mas! —ir lenkė gėrimus taip uoliai, lyg tikrai būtų ma- 
rinami troškulio. . 

Glatas tik apgailestavo, kad nemoka dievų kalbos, nes 
labiau už viską pasauly norėjo sužinoti, kur buvo tikro- 
sios Užmaršties priežastys. | 


„IEŠKOTOJŲ YPATINGASIS“' 


Smėliaeigis minkštai riedėjo banguotomis kopomis. Še- 
šetas plačių jo ratų pakildavo ir nusileisdavo, kaip gre- 
mėzdiškos dramblių vilkstinės strėnos. Neregima saulė 
plieskė pro negyvai baltą dangaus skliauto uždangą, žer- 
dama savo karštį ant brezentinio mašinos viršaus ir at- 
sispindėdama nuo išdžiūvusių smėlynų. 

— Kad tik neužmigčiau,— pasakė sau Morisonas, pa- 
gal kompasą tiesindamas smėliaeigio kursą. 

Jau dvidešimt pirma diena jis važiuoja Veneros Skor- 
pionų dykuma; dvidešimt pirma diena jis kovoja su mie- 
gu, sėdėdamas už smėliaeigio vairo, kuris, linguodamas 
į šalis, vieną po kitos kerta smėlio bangas. Naktį va- 
žiuoti būtų lengviau, bet čia pernelyg dažnai tekdavo 
aplenkti skardžias daubas ir riedulius sulig namu didu- 
mo. Dabar jis suprato, kodėl į kelionę per dykumą lei- 
džiamasi dviese: vienas vairuoja mašiną, o kitas purto 
jį, neleisdamas užmigti. 

— Bet vienam geriau— priminė sau Morisonas.— 
Dvigubai mažiau maisto ir nerizikuoji, kad netyčia gali 
būti užmuštas. 

Jis ėmė knapsėti ir prisivertęs staiga kilstelėjo galvą. 
Priešais jį, už poliaroidinio priešakinio stiklo, mirgėjo ir 
ribuliavo dykuma. Smėliaeigis apgaulingai minkštai bu- 

vo mMėtomas ir supamas. Morisonas prasitrynė akis ir 
įjungė radiją. 

Jis buvo stambus, nudeges, muskulingas vaikinas su 
trumpai pakirptais juodais plaukais ir pilkomis akimis. 
Jis sukrapštė dvidešimt tūkstančių dolerių ir atvyko 
į Venerą, į Skorpionų dykumą, norėdamas praturtėti, 
kaip atvykdavo daugelis kitų. Preste — paskutiniame 
miestelyje prie dykumos,— įsigijęs įrankius bei smėlia- 
eigį, jis liko su dešimčia dolerių kišenėje. 

Preste jam kaip tik užteko dešimt dolerių išgerti vie- 
ninteliame visame miesto bare. Morisonas užsisakė viski 
su soda, išgėrė su šachtininkais bei ieškotojais ir pasi- 
juokė iš senbuvių pasakojimų apie vilkų gaujas ir plėš- 
riųjų paukščių eskadriles dykumos gilumoje. Jis viską 
žinojo: ir apie saulės aklumą, ir apie šiluminį smūgį, ir 
apie telefono gedimą. Jis buvo įsitikinęs, kad jam nieko 
panašaus neatsitiks. | 

Tačiau dabar, per dvidešimt vieną dieną nukeliavęs 
1800 mylių, jis išmoko gerbti šią sausingą smėlio ir ak- 
menų platybę, tris kartus didesnę už ; Sacharą, Čia iš tie- 
sų galima pražūti! 

Bet galima ir praturtėti; būtent to ir siekė Morisonas. 

Iš imtuvo pasigirdo ūžesys. Iki galo atsukęs garso re- 
guliatorių, pagavo vos girdimus šokių muzikos garsus iš 
Venusborgo. Paskui muzika nutilo ir girdėjosi tik ūžesys. 

Morisonas išjungė radiją ir abiem rankom stipriai įsi- 
kibo į vairą. Atgniaužęs vieną ranką, žvilgtelėjo į laik- 
rodį: penkiolika dešimtos ryto. Pusę dešimtos jis sustos 
ir snustels. Tokiame karštyje reikia ilsėtis. Bet ne dau- 
giau, kaip pusvalandį. Kažkur priekyje laukia lobiai, ir 
jis privalo rasti juos, kol dar nepasibaigė maisto at- 
sargos. 

Ten, priekyje, būtinai turi būti brangiųjų auksingųjų 
klodų išeigos! Štai jau dvi dienos, kaip jis aptiko jų 

pėdsakus. O jeigu jis ras tikrą gyslą, kaip Kerkas aštuo- 
niasdešimt devintaisiais, Edmondsonas ir Arsleris devy- 
niasdešimt trečiaisiais? Tada jis pasielgs taip, kaip jie: 
užsisakys „Ieškotojų ypatingąjį“ kokteilį, kad ir kiek už 
jį benuplėštų. 

Smėliaeigis riedėjo į priekį pastoviu trisdešimt mylių 
per valandą greičiu, ir Morisonas prisivertė atidžiai įsi- 
žiūrėti į kaitros išdegintą gelsvai rudą vietovę. Aure ta 
smiltainio išeiga lygiai tokios spalvos, kaip Džeinės 
plaukai. i 

Kai aptiks turtingus klodus, jis sugrįš į Žemę; jie su 
Džeine susituoks ir nusipirks sau fermą okeane. Gana 
jam ieškojimų. Tik vieną turtingą gyslą, kad būtų gali- 
ma nusipirkti gilaus, mėlyno Atlanto vandenyno lopinė- 
lį. Gal kam nors žuvininkystė ir nuobodus užsiėmimas, 
bet jam tas darbas visai patinka. 

Jis aiškiai įsivaizdavo, kaip skumbrių pulkai veisiasi 
planktono sodeliuose, o jis su savo ištikimu delfinu ste- 
bi, ar nesusidabruos plėšrioji barakuda, ar nepasirodys 
iš už koralų pilkai plieninis ryklys. .. 

Morisonas pajuto, kad smėliaeigį krestelėjo į šoną. 
Atsipeikėjo, karštligiškai sugniaužė vairą ir iš visų jėgų 
pasuko jį. Jam besnūduriuojant, mašina nuslydo nuo pu- 
rios kopų bangos keteros. Smarkiai pasviręs, smėliaeigis 
kabinosi ratais už keteros. Smėlis ir akmenukai skriejo 
iš po plačių ratų, kurie cypdami ir staugdami ėmė traukti 
mašiną aukštyn šlaitu. 

Štai tuomet ir nugriuvo visa atšlaitė. 

Morisonas pakibo ant vairo. Smėliaeigis nuvirto ant 
šono ir nuriedėjo pakalnėn. Smėlis biro į burną ir akis. 
Spiaudydamasis Morisonas nepaleido iš rankų vairo. Pas- 
kui mašina dar sykį apsivertė ir nugarmėjo į tuštumą. 

Keletą akimirkų Morisonas kabojo ore. Paskui smė- 
liaeigis iš karto su visais ratais trenkėsi į dugną. Mori- 
sonas išgirdo pokštelėjimą: sprogo abi užpakalinės pa- 

dangos. Jis susidaužė galvą į priešakinį stiklą ir neteko 
sąmonės. 

Atsipeikėjęs pirmiausia pasižiūrėjo į laikrodį. Buvo 
trisdešimt penkios vienuoliktos. 

„Pats laikas nusnūsti,— tarė sau Morisonas.— Bet, tur 
būt, bus geriau, jei pirma išsiaiškinsiu padėtį.“ 

Jis pamatė esąs negilios daubos dugne, kur pilna ašt- 
rių akmenėlių. Nuo smūgio plyšo dvi padangos, sudužo 
priešakinis stiklas ir nutrūko durelės. Įrankiai išsibars- 
tė aplink, bet, atrodo, liko sveiki. 

„Galėjo būti ir blogiau“, — tarė sau Morisonas. Jis pa- 
silenkė ir atidžiai apžiūrėjo padangas. 

„Tai ir yra blogiau“, — pridūrė. 

Abi plyšusios padangos buvo taip sudraskytos, kad 
pataisyti jas nebuvo įmanoma. Gumos likučių neužtektų 
net vaikiškam sviedinukui. Atsarginius ratus jis sunau- 
dojo dar prieš dešimt dienų, pravažiuodamas Velnio Gro- 
tas. Sunaudojo ir išmetė. Keliauti toliau be padangų 
jis negalėjo. 

Morisonas išsitraukė telefoną, nušluostė dulkes nuo 
juodo plastmasinio futliaro ir surinko Elo garažo Preste 
numerį. Po sekundės nušvito mažas videoekranas. Mori- 
sonas pamatė ilgą, paniurusį, alyva ištepliotą veidą. 

— Elo garažas. Prie aparato Edis. 

.— Sveikas, Edi. Čia Tomas Morisonas. Prieš mėnesį 
nusipirkau pas jus šitą „Džeineral Motors“ smėliaeigį. 
Prisimenate? 

— Žinoma, prisimenu,— atsakė Edis.— Jūs tas vaiki- 
nas, kuris vienas nuvažiavo Pietvakarių taku. Na, kaip 
tempia važelis? 

— Puikiai. Mašina padori. Štai ko man reikia... 

— Ei,— pertraukė jį Edis,— kas jūsų veidui? 

Morisonas perbraukė ranka kaktą; ranka susikruvino. 

— Nieko baisaus,— pasakė jis.— Nudardėjau nuo ko- 
pos ir trūko dvi padangos. | 

„Jis pakreipė telefoną, kad Edis jas pamatytų. 

— Nebesutaisysi,— tarė Edis. 

— Taip ir maniau. O atsargines sunaudojau, važiuoda- 
mas per Velnio Grotą. Klausykit, Edi, ar negalėtumėte 
jūs man teleportuoti porą padangų? Tiks net atnaujintos. 
O jei ne, iš vietos nepajudėsiu. 

— Žinoma,— atsakė Edis,— tik atnaujintų neturiu. Te- 
leportuoju naujas po penkis šimtus dolerių. Be to, ke- 
turi šimtai dolerių už teleportavimą. Tūkstantis ketuti 
šimtai dolerių, misteri Morisonai. | 

— Sutinku. 

— Gerai, sere. Jeigu jūs dabar man parodysite grynus 
arba čekį, kurį pasiųsite su rašteliu, aš pradėsiu veikti. 

— Tuo tarpų, — pasakė Morisonas,— aš neturiu nė 
cento. | 


— O sąskaita banke? 

— Išnaudota visiškai. 

— Obligacijų? Nekilnojamo turto? Ko nors, ką galima 
paversti grynais? 

— Nieko, išskyrus šį smėliaeigį, kurį jūs pardavėte 
man už aštuonis tūkstančius dolerių. Grįžęs atsiskaitysiu 
su jumis šituo smėliaeigiu. 

— Jei grįšit. Man labai gaila, misteri Morisonai, bet 
nieko neišeis. — 

— Ką jūs norite pasakyti?— paklausė Morisonas.— 
Jūs gi žinote, kad aš atsilyginsiu už padangas. 

— O jūs žinote Veneros įstatymus, — nenusileido 
Edis.— Jokio kredito! Pinigus į rankas! 

— Juk negaliu važiuoti be padangų, — pasakė Mori- 
sonas.— Negi jūs mane paliksite čia? 

— Kas gi jus paliks?— atšovė Edis.— Ieškotojams kas- 
dien taip atsitinka. Žinote, ką reikia daryti, misteri Mo- 
risonai. Paskambinkite į ,„Komunalinių paslaugų“ kom- 
paniją ir paskelbkite sau bankrotą. Pasirašykite raštą, 

kad perleidžiate kompanijai savo smėliaeigio likučius, 
įrankius ir viską, ką radote kelyje. Jie jus išgelbės. 

— Aš nenoriu grįžti — atsakė Morisonas.— Žiūrėkite! 

Jis prikišo aparatą prie pat žemės. 

— Matote, Edi? Matote šiuos raudonus ir purpurinius 
šlakelius? Kažkur čia guli turtinga rūda! 

— Pėdsakus randa visi ieškotojai, — pasakė Edis.— 
Prakeiktoji dykuma pilna tokių pėdsakų. 

— Bet čia turtingas telkinys, — užsispyręs tvirtino Mo- 
risonas.— Pėdsakai veda tiesiog į klodus, į didelę gyslą. 
Edi, žinau, tai labai didelė paslauga, bet jei jūs surizi- 
kuotumėte porą padangų... 

.— Negaliu, — atsakė Edis.— Aš juk tik vietinis tarnau- 
tojas. Negaliu teleportuoti jums jokių padangų, kol ne- 
parodysite man pinigų. Antraip mane išgins iš darbo, 
o gal ir pasodins. Žinote įstatymą. 

— Pinigus į rankas, — niūriai tarė Morisonas. 

— Taigi. Nedarykite kvailysčių ir grįžkite. Gal kada 
pabandysite dar sykį. 

— Dvylika metų aš taupiau pinigus, — atsakė Moriso- 
nas.— Nesuksiu atgal. 

Jis išjungė telefoną ir pabandė ką nors sugalvoti. Kam 
dar čia, Veneroje, jis galėtų paskambinti? Tik Maksui 
Krendolui, savo brangakmenių makleriui. Bet Maksas 
neturėjo iš kur paimti keturis šimtus dolerių — savo 
ankštoje kontoroje šalia juvelyrinės Venusborgo biržos 
jis vos vos užsidirba apmokėti namų šeimininkui, — ką 
ten padės į bėdą patekusiems iėškotojams. 

„Negaliu prašyti pagalbos iš Makso,— nusprendė Mo- 
risonas.— Bent jau, kol nerasiu aukso. Tikro aukso, o ne 
jo pėdsakus. Vadinasi, teks suktis pačiam.“ 

Jis atidarė užpakalinį smėliaeigio bortą ir ėmė dėlioti 
įrankius ant smėlio. Reikės atsirinkti tik būtiniausius 
daiktus: viską, ką jis pasiims, teks pačiam tempti. 


Reikia pasiimti telefoną, kilnojamąjį komplektą anali- 
zėms daryti, koncentratus, revolverį, kompasą. Ir nieko 
daugiau, tik vandens —-. tiek, kiek galės jo panešti. Vi- 
sa kita reikės palikti. 

Vakarop Morisonas susiruošė į kelią. Su gailesčiu jis 
žiūrėjo į dvidešimt vandens bakų, kuriuos tenka palikti. 
Dykumoje vanduo — brangiausias turtas, neskaitant te- 
lefono. Bet ką padarysi. Iki sočiai atsigėręs, užsimetė ant 
pečių ryšulį ir patraukė į pietvakarius, gilyn į dykumą. 

Tris dienas jis ėjo į pietvakarius, vėliau, ketvirtą die- 
ną, pasuko į pietus. Aukso žymės buvo vis aiškesnės. 
Niekad nepasirodanti iš už debesų saulė kepino, ir mirti- 
nai baltas dangus skliaudėsi virš Morisono kaip įkaitin- 
tos geležies stogas. Jis ėjo aukso pėdsakais, o jo pėd- 
sakais ėjo kažkas kitas. 

Šeštą dieną jis pastebėjo kažką judant, bet buvo taip 
toli, kad nieko negalėjo įžiūrėti. Septintą dieną pamatė, 
kas jį seka. 

Maži, liesi, geltona oda ir ilgais, tarsi pašaipos išlenk- 
tais žandikauliais Veneros vilkai — tai viena iš nedau- 
gelio žinduolių veislių Skorpionų dykumoje. Morisonas 
įsižiūrėjo ir pamatė, kad šalia pirmojo vilko atsirado 
dar du. | | 

Jis atsegė revolverio dėklą. Vilkai nesistengė prisiar- 
tinti. Laiko jie turėjo užtenkamai. 

Morisonas vis ėjo ir ėjo, apgailestaudamas, kad nepa- 
siėmė šautuvo. Bet šautuvas — dar aštuoni svarai, tai, 
vadinasi, aštuoni svarai mažiau vandens. 

Apsistodamas nakvynei aštuntos dienos vakarą, jis iš- 
girdo kažkokį spragsėjimą. Staigiai atsigręžė ir ore, de- 
šimt pėdų kairiau, truputį aukščiau žmogaus ūgio, iš- 
vydo mažą sūkurį, panašų į vandens verpetą. Sūkurys 
sukosi ir spragsėjo, kaip paprastai ką nors teleportuojant. 

— Kas čia man galėtų ką siųsti?— pagalvojo Moriso- 
nas, žiūrėdamas, kaip sūkurys pamažu didėja. 

Daiktų teleportavimas iš stacionaraus projektoriaus 
į bet kurį duotą tašką buvo įprastu krovinių pristatymo 
būdu milžiniškuose Veneros atstumuose. Galima buvo te- 
leportuoti bet kokį negyvą daiktą. Gyvų padarų telepor- 
tuoti nepajėgdavo, nes įvykdavo nežymūs, bet nepatai- 
somi molekulinio protoplazmos sąstato pakitimai. Kai 
kurie tuo įsitikino patys, kai teleportavimas dar tik pra- 
sidėjo. 

Morisonas laukė. Oro sūkurys pasiekė trijų pėdų dia- 
metrą. Iš jo išėjo chromu aptrauktas robotas su dideliu 
krepšiu, 

— A, tai tu,— pasakė Morisonas. 

— Taip, sere,— tarė robotas, visiškai išsivadavęs iš 
sūkurio.— Viljamsas-4 su Veneros paštu jūsų paslaugoms. 

Robotas buvo vidutinio ūgio, plonų kojų ir plokščių 
pėdų, panašus į žmogų ir geraširdiško charakterio. Štai 
jau dvidešimt treji metai jam priklausė visa Veneros 
pašto žinyba — jis rūšiuodavo, saugodavo ir įteikdavo 
laiškus. Jis buvo nuodugniai padarytas, ir per visus dvi- 
dešimt trejus metus paštas nė karto nevėluodavo. 

— Štai ir mes, misteri Morisonai,— pasakė Viljamsas- 
4.— Gaila, kad į dykumą paštas ateina tik dusyk per mė- 
nesį, bet užtat laiku, o tai svarbiausia. Čia jums. Ir čia. 
Atrodo, yra dar vienas. Ką, sulūžo smėliaeigis? 


— Taigi, — atsakė Morisonas, imdamas laiškus. 


Viljamsas-4 tebesirausė krepšyje. Nors senasis robotas 
buvo puikus laiškanešys, tačiau buvo pagarsėjęs visose 
trijose planetose kaip didžiausias plepys. 

— Kažkur čia buvo dar vienas,-— kalbėjo Viljamsas- 
4.— Blogai, kad smėliaeigis sulūžo. Dabar jau smėliaeigiai 
nebe tie, kaip mano jaunystės metais. Paklausykite mano 
patarimo, jaunuoli. Grįžkite atgal, jei turite tokią gali- 
'mybę. | 
Morisonas pakratė galvą. 

— Kvaila, tiesiog kvaila,— pasakė senasis robotas.— 
Pamatytumėte tiek, kiek aš... Kiek kartų esu radęs to- 
kius vaikinus — guli smėlyje savo paties išdžiūvusios 
odos maiše, o kaulus sugraužė smėlynų vilkai ir išnešiojo 
biaurūs juodi vanagai. Dvidešimt trečius metus nešioju 
paštą tokiems, kaip jūs, puikiems vaikinams, ir kiekvie- 
nas jų mano, kad jis nepaprastas, ne toks, kaip kiti. 

Roboto regėjimo narelius apniaukė atsiminimai, 

— Tačiau jie tokie pat, kaip ir visi, — įsišnekėjo Vil- 
jamsas-4.— Visi jie vienodi, kaip robotai, nuėję nuo kon- 
vejerio, ypač po to, kai juos sudoroja vilkai. Tada man 
tenka siųsti jų laiškus ir asmeninius daiktus mylimosioms 
į Žemę. 

— Žinau,— atsakė Morisonas.— Bet kas nors lieka gy- 
vas, tiesa? | . 

— Žinoma,— sutiko robotas.— Mačiau, kaip žmonės 
susikraudavo vienąsyk, antrą, trečią turtus. O paskui 
mirdavo smėlynuose, besistengdami praturtėti ketvirtą 
sykį. 

— Tik jau ne aš, — atsakė Morisonas.— Man užteks ir 
vieno sykio. O paskui nusipirksiu povandeninę fermą 
Žemėje. 

Robotas krūptelėjo. 

— Nekenčiu sūraus vandens. Bet kiekvieno kitoks sko- 
nis. Linkiu sėkmės, vaikine, | 

Robotas atidžiai apžiūrėjo Morisoną — tur būt, norėda- 
mas nustatyti, ar daug jis turi asmeninių daiktų,— ir nė- 
rė atgal į oro sūkurį. 

"Akimirka —ir jis dingo. Dar akimirka — dingo ir sų- 
kurys. 

Morisonas atsisėdo ir ėmė skaityti laiškus. Pirmasis 
buvo iš brangakmenių maklerio Makso Krendolo. Kren- 
dolas rašė apie Venusborgą apėmusią depresiją ir darė 
užuominias, jog galįs subankrutuoti, jei kuris nors ieško- 
tojų neras ko nors vertingo. 

Antrasis laiškas buvo Veneros Telefono kompanijos 
įspėjimas: Morisonas už dviejų mėnesių naudojimąsi te- 
lefonu buvo skolingas du šimtus dolerių ir aštuonis cen- 
tus. Jei ši suma nebus tuojau sumokėta, telefoną išjungs. 

Paskutinis laiškas, atėjęs iš tolimos Žemės, buvo nuo 
Džeinės. Jis buvo kupinas naujienų apie jo pusbrolius, 
tetas ir dėdes. Džeinė rašė apie Atlanto okeano fermas 
ir apie puikią vietelę, kurią ji rado Karibų jūroje, netoli 
Martinikos. Ji maldavo jį mesti ieškojimą, jeigu jam 
gresia pavojai; galima rasti ir kitų būdų užsidirbti fermą. 
Ji siuntė jam visą savo meilę ir iš anksto sveikino su 
gimimo diena. : 

„Gimimo diena?— paklausė savęs Morisonas.— Palau- 
kite, šiandien liepos dvidešimt trečia. Ne, dvidešimt 
ketvirta. O mano gimimo diena rugpiūčio pirmą. Dėko- 
ju, kad atsiminei, Džeine.“ 

Tą naktį jis sapnavo Žemę ir žydras Atlanto platumas. 
Tačiau paryčiu, sustiprėjus karščiui, pastebėjo, kad regi 
sapne daugelį mylių aukso gyslą, iššiepusius dantis smė- 
lynų vilkus ir „Ieškotojų ypatingąjį“. 

Morisonas ėjo toliau seniai išnykusio ežero dugnu, kur 
akmenis pakeitė smėlis. Paskui vėl prasidėjo akmenys, 
niaurūs, visaip susukalioti ir surangyti. Jam akys raibo 
nuo raudonos, geltonos bei rusvos spalvų. Visoje dyku- 
moje nebuvo jokios žalios dėmelės. 

Jis ėjo ir ėjo gilyn į dykumą, palei chaotiškas akmenų 
sąvartas, o iš tolo, iš abiejų pusių, neprisiartindami ir 
nenutoldami, slinko vilkai. | 

Morisonas nekreipė į juos dėmesio. Užteko rūpesčių, 
kuriuos jam kėlė stačios uolos ir ištisi riedulių laukai, 
pastojantys Kelią į pietus. 

Vienuoliktą kelionės dieną aukso žymės pasidarė to- 
«ios aiškios, kad uolieną jau buvo galima plauti. Vilkai 
vis dar jį persekiojo, o vanduo baigėsi. Dar viena diena 
žygio — ir galas. 

Morisonas valandėlę susimąstė, paskui išpakavo tele- 
foną ir surinko „Komunalinių paslaugų“ kompanijos 
numeTį. ' 

Ekrane pasirodė rūsti, uniformuota moteris žilstelėju- 
siais plaukais. 
 — „Komunalinės paslaugos“, — pasakė ji— Kuo jums 
galime padėti? 

— Sveiki,— linksmai atsiliepė Morisonas.— Kaip oras 
Venusborge? 

O pas jus? 

— Aš net nežinau, — nusišypsojo Morisonas.— Labai 
užsiėmęs: skaičiuoju savo turtus. | 
“ — Aukso gyslą radote? — paklausė moteris, ir jos vei- 
das kiek sušvelnėjo. 

— Žinoma,— atsakė Morisonas.— Bet kol kas niekam 
nesakykit. Aš dar nesutvarkiau paraiškos. Man reiktų 
pripildyti jas, — nerūpestingai šypsodamas, jis parodė jai 
savo gertuves. Kartais pavykdavo. Kartais, jeigu ieško- 
tojas elgdavosi gana pasitikinčiai, ,,„ Komunalinės paslau- 
gos“ duodavo vandens, netikrindamos einamosios jo są- 
skaitos. Žinoma, tai buvo sukčiavimas, bet jam neberū- 
pėjo padorumas. 

. — Manau, kad jūsų sąskaita sutvarkytai— paklausė 
moteris. | | 

— Žinoma, — atsakė Morisonas, jausdamas, kaip šyp- 
sena sustingo jo veide.— Mane vadina Tomu Morisonu. 
Galite patikrinti, . S 

— O, tuo rūpinasi kiti. Stipriau laikykite gertuvę. Jau! 

Stipriai abiem rankom laikydamas gertuvę, Morisonas 
žiūrėjo, kaip virš jos kaklelio plona, kristaline srovele 
sruveno vanduo, teleportuotas iš už keturių tūkstančių 
mylių, iš Venusborgo. Srovelė tekėjo į gertuvę, žavingai 
čiurlendama. Stebėdamas ją, Morisonas pajuto, kaip jo 
perdžiūvusi gerklė pritvinsta seilių. 


Umai vaduo nustojo tekėjes. 

— Kas atsitiko?— paklausė Morisonas. 

Telefono ekranas sutemo, paskui vėl nušvito. Moriso- 
nas prieš save pamatė liesą nepažįstamo vyro veidą. Vy- 
ras sėdėjo už didelio rašomojo štalo. Prieš jį buvo len- 
telė su užrašu: „Miltonas P. Ridas, viceprezidentas, są- 
skaitų skyrius“. 

— Misteri  Morisonai,— pasakė Ridas,— jūsų sąskaita 
išeikvota. Jūs neteisėtai gavote vandenį. Tai kriminali- 
nis nusikaltimas. 

— Aš užmokėsiu už vandenį, — pasakė Morisonas. 

— Kada? . 

— Kai tik grįšiu į Venusborgą. - 

— Kuo jūs ruošiatės mokėti? 

— Auksu,— atsakė Morisonas.— Žiūrėkite, misteri Ri- 
dai. Čia aiškiausi požymiai! Aiškesni, negu Kerko, kuo- 
met jis padavė savo paraišką! Dar diena — ir aš rasiu 
auksingąją uolieną. 

— Taip mano kiekvienas ieškotojas Veneroje,— pasa- 
kė misteris Ridas.— Kiekvieną ieškotoją tik viena diena 
skiria nuo auksingosios uolienos. Ir visi jie tikisi gauti 
„Komunalinių paslaugų“ kreditą. 

— Bet šiuo atveju. . 

— „Komunalinės paslaugos" „— kalbėjo misteris Ridas 
toliau, — ne labdarybės organizacija. Mūsų įstatai drau- 
džia pratęsti kreditą, misteri Morisonai. Venera — dar ne 
įsisavinta planeta, ir labai tolima planeta. Bet kokį pra- 
monės gaminį tenka gabenti iš Žemės, už nežmonišką 
kainą. Mes turime vandens, bet surasti jį, išvalyti ir 
paskui teleportuoti labai brangu. Mūsų kompanija, kaip 
ir bet kuri kita Veneroje, priversta tenkintis labai mažu 
pelnu, bet ir tas pelnas nuolat įdedamas verslui išplėsti. 
Štai kodėl čia negalimas kreditas. 

— Aš visa tai žinau, — pasakė Morisonas.— Bet juk 
sakau, kad man reikia ne daugiau, kaip vienos ar dvie- 
jų dienų... 

— Absoliučiai neįmanoma. Pagal taisykles mes jau 
dabar neturime teisės jums padėti. Jūs turėjote paskelb- 
ti bankrotą jau prieš savaitę, kada sulūžo jūsų smėlia- 
eigis. Jūsų mechanikas pranešė tai mums, kaip reika- 
lauja įstatymas. Bet jūs to nepadarėte. Mes turime teisę 
palikti jus. Suprantate? 

-— Taip, žinoma, — pavargusiu balsu atsakė Morisonas. 

— Vis dėlto kompanija nutarė jūsų atžvilgiu pažeisti 
taisykles. Jei tučtuojau pasuksite atgal, aprūpinsime jus 
vandeniu kelionėje atgal. 

— Kol kas nenoriu grįžti. Jau beveik radau telkinį. 

— Jūs turite grįžti! Gerai pagalvokite, Morisonai! 
Kas lauktų mūsų, jei leistume kiekvienam ieškotojui 
švaistytis po dykumą ir tiektume jam vandenį. Tenai 
leistųsi dešimt tūkstančių žmonių, ir nepracitų nė me- 
tai, kaip mes subankrutuotume. Aš ir taip pažeidžiu tai- 
sykles. Grįžkite! | 

— Ne,— atsakė Morisonas. | 

— Pagalvokite dar kartą. Jeigu jūs dabar nepasuksite 
atgal, „Komunalinės paslaugos“ nusiima bet kokią at- 
sakomybę už jūsų aprūpinimą vandeniu. 

Morisonas linktelėjo. Eidamas toliau, jis rizikuoja mir- 
ti dykumoje. O jei griš? Jis atsidurs Venusborge be ska- 
tiko kišenėje, aptekęs skolomis ir veltui ieškos darbo 
perpildytame gyventojų mieste. Jam teks miegoti nakvy- 
nės namuose ir maitintis nemokamu srėbalu kartu su 
kitais ieškotojais, kurie pasuko atgalios. O kur jis gaus 
pinigų grįžti į Žemę? Kada jis vėl pamatys Džeinę? 

„— Tur būt, eisiu toliau, — pasakė Morisonas. 

— Tuomet ,„Komunalinės paslaugos" nusiima bet ko- 
kią atsakomybę, — pakartojo Ridas ir padėjo ragelį. 

Morisonas sudėjo telefoną, gurkštelėjo vandens iš 
menkų savo atsargų ir vėl leidosi į kelią. 

Smėlynų vilkai risnojo iš abiejų pusių, pamažėli ar- 
tindamiesi. Iš viršaus jį pastebėjo peslys trikampiais 

sparnais. Peslys dieną ir naktį sklandė kylančio oro 
srovėmis, laukdamas, kol vilkai pribaigs Morisoną. Pas- 
kui peslį pakeitė mažų skraidančių skorpionų pulkas. 
Jie nuginė paukštį aukštyn, į debesų sluoksnį. Skraidan- 
čios biaurybės laukė visą dieną. Paskui jas savo ruožtu 
nuvarė juodųjų peslių būrys. 

Dabar, penkioliktąją dieną nuo smėliaeigio palikimo, 
aukso žymės pasidarė dar aiškesnės. Iš tikrųjų jis ėjo 
aukso gyslos paviršiumi. Matyt, visur aplinkui buvo 
auksas. Bet pačios gyslos jis dar nebuvo aptikęs. 

Morisonas atsisėdo ir pakratė paskutinę savo gertuvę. 
Teliuskavimo nebeišgirdo. Atsuko kamštį ir apsižiojo 
kakliuką. Į sukepusią gerklę nutekėjo pora lašų. 

Jau keturios dienos praėjo, kai jis kalbėjosi su „Ko- 
munalinėmis paslaugomis“. Paskutinį vandenį jis išgė- 
rė vakar. Ar užvakar? 

Jis vėl užsuko tuščią gertuvę ir apžvelgė karščio išde- 
gintą vietovę. Paskui ištraukė iš maišo telefoną ir surin- 
ko Makso Krendolo numerį. 

Ekrane pasirodė apvalus, susirūpinęs Krendolo veidas. 

— Tomi,— pasakė jis,— į ką tu panašus? 

— Viskas gerai, — atsakė Morisonas.— Truputį išdžiū- 
vau, ir viskas. Maksai, aš prie pat gyslos. 

— Tu tikrai taip manai? — paklausė Maksas. 

— Žiūrėk pats,— pasakė Morisonas, į visas puses su- 
kaliodamas telefoną.— Žiūrėk, kokios čia formacijos! 
Matai ten raudonas ir purpurines dėmes? 

— Tikrai, aukso žymės, — netvirtai pritarė Krendolas. 

-—- Kažkur greta turtinga uoliena. Ji turi būti čia! — 
pasakė Morisonas.— Klausyk, Maksai, žinau, kad tau 
striuka su pinigais, bet noriu paprašyti tavęs paslaugos. 
Pasiųsk man pintą vandens. Tik pintą, kad man užtektų 
dienai ar dviem. Toji pinta gali mus padaryti turtuoliais. 

—- Negaliu, — liūdnai atsakė Krendolas. 

— Negali? 

— Ne, Tomi, aš pasiųsčiau tau vandens, netgi jei ap- 
link tave nebūtų nieko daugiau, išskyrus smiltainį ir 
granitą. Negi manai, kad aš leisčiau tau mirti troškuliu, 
jei galėčiau ką nors padaryti? Aš nieko negaliu. Pa- 
žiūrėk. | | 

Krendolas pasuko savo telefoną. 

Morisonas pamatė, kad kėdės, stalas, kontorėlė, spinta 
ir seifas buvo dingę iš kontoros. 

Likęs tik telefonas. 

— Nežinau, kodėl nepaėmė telefono,— pasakė Kren- 
dolas.— Už du mėnesius esu įsiskolinęs. 

— Aš taip pat,— įterpė Morisonas. 

— Man kailį nulupo,— pasakė Krendolas.— Nė grašio 
neliko. Suprask, dėl savęs nesijaudinu. Galiu maitintis 
ir nemokamu srėbalu. Bet negaliu teleportuoti tau nė 
lašo vandens. Nei tau, nei Remstateriui. 

— Džimui Remstateriui? | 

— Aha. Jis ėjo aukso pėdsakais šiaurėje, anapus Už- 
miršto Upelio. Praeitą savaitę lūžo jo smėliaeigio ašis, 
o grįžti jis nenorėjo. Vakar jis baigė vandenį. 

— Aš laiduočiau už jį, jei galėčiau. — pasakė Mori- 
sonas. 

— Jis taip pat laiduotų už tave, jei galėtų, — atsakė 
Krendolas.— Bet jis negali, ir tu negali, ir aš negaliu. 
Tomi, tau beliko viena viltis. 

— Kokia? 

— Rask uolieną. Ne šiaip sau aukso žymes, o tikrą 
telkinį, vertą tikrų pinigų. Paskui paskambink man. Jei- 
gu tai bus tikrai auksinga uoliena, aš atvesiu Vilksą iš 
„Tri-Plenet-Mainingo“ ir priversiu jį, kad duotų mums 
avanso. Jis, tur būt, pareikalaus penkiasdešimt procentų. 

— Bet juk tai plėšikavimas! 

—- Ne, tiesiog Veneros kredito kaina,— atsakė Kren- 
dolas.— Nesirūpink, vis tiek nemažai liks. Bet pirmiau 
reikia rasti uolieną. 

— Okei,— pasakė Morisonas.— Ji turi būti kažkur čia 
pat. Maksai, kuri šiandien diena? 

— Liepos trisdešimt pirma. O kas? 

— Taip sau. Paskambinsiu tau, kai ką nors rasiu. 

Padėjęs ragelį, Morisonas atsisėdo ant akmens ir bu- 
kaprotišku žvilgsniu įsistebeilijo į smėlį. Liepos trisde- 
šimt pirma. Rytoj jo gimimo diena. Apie jį galvos gimi- 
nės. Teta Besė Pasadene, dvyniai Laose, dėdė Tedas 
Durange. Ir, žinoma, Džeinė, laukianti jo Tampoje. 

Morisonas suprato, kad jeigu neras uolienos, rytojaus 
gimimo diena bus jam paskutinė. 

Jis pakilo, vėl supakavo telefoną kartu su tuščiomis 
gertuvėmis ir pasileido į pietus, 

Jis ėjo ne vienas. Dykumos paukščiai ir žvėrys sekė 
paskui. Virš galvos be perstogės tyliai sklandė juodi 
pesliai. Iš šonų, jau daug arčiau, jį lydėjo smėlynų vil- 
kai, iškišę liežuvius, laukdami, kol jį pargriaus mirtis. .. 

— Aš dar gyvas! — suriko jiems Morisonas. 

Jis išsitraukė revolverį ir iššovė į artimiausią vilką. 
Tarp jų buvo kokia dvidešimt pėdų, bet jis nepataikė. 
Priklaupė ant vieno kelio, paėmė revolverį abiem ran- 
kom ir vėl iššovė. Vilkas sukaukė iš skausmo. Gauja 
tuojau puolė sužeistąjį, ir pesliai nėrė žemyn savo dalies. 

Morisonas įsikišo revolverį į dėklą ir nubrido tolyn. 
Žinojo, kad jo organizmui labai trūksta vandens. Jam 
akyse viskas aplinkui šokinėjo, blaškėsi, ir jo žingsniai 
pasidarė netvirti. Jis išmetė tuščias gertuves, išmetė vis- 
ką, tik pasiliko analizių prietaisą, telefoną ir revolverį. 
Arba jis išeis iš šios dykumos nugalėtoju, arba visai ne- 
išeis. 

Aukso žymės buvo tokios pat gausios. Bet tikros gys- 
los jis vis dar negalėjo rasti. 

Pavakare jis pastebėjo negilų urvą uolos papėdėje. 
Įšliaužė ten ir angą užvertė akmenimis. Paskui išsitrau- 
kė revolverį ir atsirėmė nugara į galinę sieną. 

Anapus akmenų barikados urzgė ir dantimis kaleno 
vilkai. Morisonas įsitaisė patogiau, ketindamas budėti 
visą naktį. | 

Jis nei miegojo, nei nemiegojo. Jį kankino reginiai 
ir košmarai. Jis vėl buvo Žemėje, ir Džeinė kalbėjo jam: 

— Tai tunai. Kažkas negerai su jų mityba. Žuvys ser- 
ga ir serga. 

— Prakeikimas,— atsakė Morisonas.— Tik prisijauki- 
ni žuvį, tuoj ji pradeda ožius varinėti. 

— Na, ką tu ten filosofuoji, kai tavo žuvys serga? 

— Paskambink veterinoriui, 

— Skambinau. Jis pas Bleikus melžiamą banginį 
slaugo. 

— Gerai. Eisiu pažiūrėti. 

Jis užsidėjo kaukę ir šypsodamas tarė: 

— Nespėji apdžiūti, ir vėl reikia lįsti į vandenį. 

"Jo veidas ir krūtinė buvo drėgni. 

Morisonas atsimerkė. Jo veidas ir krūtinė tikrai buvo 
drėgni nuo prakaito. Įdėmiai pažiūrėjęs į užverstą angą, 
jis suskaičiavo dvi, keturias, šešias, aštuonias žalias akis. 

Jis iššovė į jas, bet jos nepasitraukė. Jis iššovė dar 
kartą, ir kulka, atšokusi nuo sienos, apžėrė jį aštriomis 
akmenų skeveldromis. Šaudydamas įstengė sužeisti vie- 
ną vilką. Gauja išsilakstė. 

Revolveris buvo tuščias. Morisonas pasirausė kišenėse 
ir rado dar penkis šovinius. Kruopščiai užtaisė revolverį. 
Tur būt, greit brėkš. | 

Jis vėl ėmė sapnuoti: šį sykį —,,Ieškotojų ypatingą- 
jį“. Pasakojimus apie jį girdėjo visuose mažuose baruo- 
se, kurie juosia Skorpionų dykumą. Apžėlę barzdomis 
seni ieškotojai pasakojo apie jį šimtus įvairiausių isto- 
rijų, 0 prityrę barmenai pridėdavo naujų smulkmenų. 
Aštuoniasdešimt devintaisiais jo buvo užsisakęs Ker- 
kas — didelę porciją, specialiai sau. Edmondsonas ir Ars- 
leris paragavo jo devyniasdešimt trečiaisiais. Tai nekėlė 

abejonių. Ir kiti užsisakydavo jo, sėdėdami ant savo 
brangių aukso gyslų. Bent jau taip kalbėdavo. 

| Bet ar tikrai jis buvo? Ar buvo iš viso toks kokteilis — 
„Ieškotojų ypatingasis'? Ar sulauks Morisonas tos die- 
nos, kai pamatys tą vaivorykštinį stebuklą, aukštesnį už 
varpinę, didesnį už namus, brangesnį už pačią auksin- 
gąją uolieną“ 

Na, žinoma! Jis juk beveik jį regi... 

Morisonas prisivertė atsipeikėti. Buvo rytas. Jis šiaip 
taip išlindo laukan sutikti dienos. | | 

Jis vos-ne-vos šliaužė į pietus, paskui jį sekė vilkai, 
ant jo krito sparnuotų grobuonių šešėliai. Jis krapštė 
pirštais akmenis ir smėlį. Aplinkui buvo gausios aukso 
žymės. Tikros žymės! 

Bet kurgi šioje apleistoje dykumoje  auksingoji 
uoliena? 

Kur? Jam jau buvo beveik vis viena. Jis stūmė į prie- 
kį saulės nudegintą, išsekusį savo kūną, sustodamas tik 
nubaidyti šūviu per daug arti priėjusius vilkus. 

Liko tik keturios kulkos. 

Jam teko iššauti dar kartą, kai pesliai neiškęsdami 
ėmė leistis jam ant galvos. Sėkmingu šūviu jis pataikė 
tiesiai į pulką, paklojęs du paukščius. Vilkai susiriejo 
dėl jų. Morisonas, jau nieko nebematydamas, nušliaužė 
pirmyn. 

Tr nukrito nuo neaukštos uolos. 

Krito nepavojingai, bet išmetė revolverį. Nespėjo jo 
susirasti, kai užpuolė vilkai. Tik jų godumas išgelbėjo 
Morisoną. Kol jie viršum jo grūmėsi, jis nusirito į šalį 
ir pastvėrė revolverį. Du šūviai išvaikė gaują. Liko vie- 
na kulka. Teks palaikyti ją sau: jis per daug pavargęs 
eiti toliau. 

Jis atsiklaupė. Aukso Žymės čia buvo dar gausesnės. 
Jos buvo fantastiškai gausios. Kažkur visai čia pat... 

— Velniai griebtų,— tarė Morisonas. 


Nedidelė dauba, į kurią jis nuvirto, buvo ištisa aukso 
gysla. ) 

Jis pakėlė nuo žemės akmenuką. Net neapdorotas Ak- 
menukas visas spinduliavo auksu — jo viduje žėrėjo 
ryškūs raudoni ir purpuriniai taškai. | 

„Patikrink,— pasakė sau Morisonas.— Nereikia tuščio 
aliarmo. Nereikia miražų ir apgaulingų vilčių. Patikrink.“ 

Jis atskėlė revolverio rankena gabaliuką akmens. Iš 
pažiūros — auksingoji uoliena. Jis išsitraukė analizių 
reikmenis ir užlašino ant akmenuko baltą skiedinį. Skie- 
dinys suputojo ir pažaliavo. 

— Auksingieji klodai, tikrai! — pasakė Morisonas, 
apmesdamas žvilgsniu žaižaruojančius daubos skar- 
džius.— Eche, juk aš turtuolis! 

Morisonas ištraukė telefoną ir virpančiomis rankomis 
surinko Krendolo telefono numerį. 

— Maksai! — suriko jis.— Aš radau. Radau tikrą tel- 
kinį! 

— Mane vadina ne Maksu, — atsiliepė balsas telefone. 

— Ką? 

— Mano pavardė Bojardas,— pasakė balsas. 

Ekranas nušvito, ir Morisonas pamatė liesą geltonveidį 
žmogų siaurais ūsiukais. 

— Atleiskite, misteri Bojardai,— tarė Morisonas,— tur 
būt, aš ne ten pataikiau. Aš skambinau... 


— Nesvarbu, kur jūs skambinot,— pasakė misteris Bo- 
jardas.— Aš rajoninis Veneros telefono kompanijos koni- 
rolierius. Jūs skolingas už du mėnesius. 

— Dabar galiu užmokėti, — gudriai šypsodamasis pasakė 
Morisonas. | 

— Puiku, — atsakė misteris Bojardas.— Kai tik jūs tai 
padarysite, jūsų telefonas bus tučtuojau įjungtas. 

Ekranas ėmė temti. 


— Palaukite! — suriko Morisonas.— Aš užmokėsiu, kai 

tik pasieksiu jūsų kontorą! Bet pirma turiu dar sykį pa- 
skambinti... Tik sykį, kad... 

— Jokiu būdu,— griežtai atsakė misteris Bojardas.— 
Kai tik jūs apmokėsite sąskaitą, jūsų telefonas tučtuojau 
bus įjungtas. 

— Bet mano pinigai čia! — pasakė Morisonas.— Čia, 
su manim. 

Misteris Bojardas patylėjo. 

— Na ką gi, taip nedera, bet aš manau, kad mes ga- 
lime pasiųsti jums specialų robotą-pasiuntinį, jeigu su- 
tinkate apmokėti išlaidas. 

— Sutinku. | 

— Hm... Taip nedera, bet aš manau... Kur pinigai? 

— Čia,— atsakė Morisonas.— Atpažįstate? Tai auksin- 
gieji klodai! 

— Man jau nusibodo tie pokštai, kuriuos jūs, ieškoto- 
jai, amžinai stengiatės mums iškrėsti. Parodote saują 
akmenukų... | 

— Bet čia iš tiesų auksingieji klodai! Nejaugi ne- 
matote? 

— Aš biznio žmogus, o ne juvelyras, — atsakė misteris 
Bojardas.— Negaliu atskirti auksingojo klodo nuo auk- 
sažiedžio. 

Ekranas užgeso. 

Morisonas karštligiškai bandė prisiskambinti. Telefonas 
tylėjo — nesigirdėjo net ūžesio. Jis buvo išjungtas. 

Morisonas padėjo aparatą ant žemės ir apsižvalgė. 
Siaura dauba, į kurią jis įkrito, tiesiai ėjo kokia dvide- 
šimt jardų, paskui suko į kairę. Stačiose jos pakriūtėse 
nesimatė jokios olos, jokios patogios vietos, kur galima 
būtų įsitaisyti barikadą. 

Už nugaros pasigirdo kažkoks šnaresys. Atsisukęs jis 
pamatė, kad jį ketina pulti senas vilkas. Negalvodamas 
nė sekundės, Morisonas išsitraukė revolverį, iššovė, ir 
suknežino žvėriui galvą. 

— Velniai rautų,-— pasakė Morisonas,—- šitą kulką no- 
rėjau palikti sau. 

Jis galėjo kelias minutes atsikvėpti ir puolė slėniu že- 
myn, ieškodamas išeities. Aplink raudonomis ir purpuri- 
nėmis kibirkštimis žėrėjo auksingieji klodai. O užpakalyj 
bėgo vilkai. 

Morisonas sustojo. Daubos kilpa atvedė jį prie aklinos 
sienos, 

Jis atsirėmė į ją nugara, laikydamas revolverį už 
vamzdžio. Vilkai, susispietę į būrį lemiamam šuoliui, su- 
stojo. už penkių pėdų. Jų buvo dešimt ar dvylika, ir 
siaurame praėjime jie susigrūdo trimis eilėmis. Viršuje 
sklandė pesliai, laukdami savo eilės. 

Tą akimirką Morisonas išgirdo teleportavimo traškesį. 
Viršum vilkų galvų susidarė oro sūkurys, ir jie skubiai 
pasitraukė. 

— Pačiu laiku,— pasakė Morisonas. 

— Kam laiku?— paklausė paštininkas Viljamsas-4. 

Robotas išlindo iš sūkurio ir apsidairė. 

— Na, na, vaikine— tarė Viljamsas-4,— nieko sau, 
priėjote liepto galą! Ar neįspėjau jūsų? Ar nepatariau 
grįžti? Tik pažiūrėkite! 

— Tu sakei tikrą teisybę, — pasakė Morisonas.— Ką 
man atsiuntė Maksas Krendolas? 

— Maksas Krendolas nieko neatsiuntė ir negalėjo at- 
siųsti. 

— Kodėl tada tu čia? | 

— Todėl, kad šiandien jūsų gimimo diena, — atsakė 
Viljamsas-4. Mūsų paštas tokiu atveju visuomet specia- 
liai pristato siuntą. Štai jums. 

Viljamsas-4 padavė jam ryšuliuką laiškų — sveikinimus 
nuo Džeinės, tetų, dėdžių ir pusbrolių iš Žemės. 

— Ir dar šis tas, — pasakė Viljamsas-4, rausdamasis 
savo krepšyje.— Dar kažkas turi būti. Palaukit... A, štai. 

Jis padavė Morisonui mažą paketą. 

Morisonas skubiai nuplėšė popierių. Tai buvo tetos 
Minos iš Niu Džersio dovana. Jis atidarė dėžutę. Joje 
buvo sūrūs saldainiai — tiesiai iš Atlantik-Sičio, 

— Sako, labai skanūs, — pasakė Viljamsas-4, žiūrėda- 
mas pro petį — Bet nelabai tinkami dabartinėmis aplin- 
kybėmis. Na, vaikine, labai gaila, kad jums teks mirti 
savo gimimo dieną. Geriausia, ką galiu jums palinkėti — 
greito ir neskausmingo galo. | 

Robotas žengė prie sūkurio. 

— Palauk! — sušuko Morisonas.— Tu juk negali taip 
manęs palikti. Aš jau daug dienų nieko negėriau. O tie 
vilkai. . 

— Suprantu, — atsakė Viljamsas-4.— Patikėkit, tai ne- 
teikia man jokio džiaugsmo. Netgi robotas turi šiokius 
tokius jausmus. 

— Tuomet padėk man! 

— Negaliu. Pašto žinybos taisyklės kategoriškai drau- 
džia. Atmenu, devyniasdešimt septintaisiais maždaug to 
pat manęs prašė Ebneris Letis. Jo kūno paskui ieškojo 
trejus metus. 


— Bet tu turi avarinį telefoną? — paklausė Morisonas. 

— Turiu. Tačiau juo pasinaudoti galiu tik tuomet, kai 
mane ištiks avarija. | 

— Bet tu gali nunešti mano laišką? Skubų laišką? 

— Žinoma, galiu,— atsakė robotas.— Tam aš ir sukur- 
tas. Aš net galiu jums paskolinti pieštuką ir popieriaus. 

Morisonas paėmė pieštuką, popierių ir pabandė susi- 
kaupti. Jei jis parašys Maksui skubų laišką, tas gaus jį 
po poros valandų. Bet kiek laiko truks, kol Maksas sukals 
truputį pinigų ir atsiųs jam vandens bei šaudmenų. Die- 
ną, dvi? Teks ką nors sugalvoti, kad išsilaikytum. .. 

— Manau, kad turite ženklą? — paklausė robotas. 

— Ne,— atsakė Morisonas.— Bet aš jį nusipirksiu iš 
tavęs, 

— Puiku, — atsakė robotas.— Mes ką tik išleidome 
naują Venusborgo trikampių seriją. Man atrodo, kad jie 
gana estetiški. Kainuoja po tris dolerius. ' 

— (Gerai. Labai saikinga kaina. Duok vieną. 

— Belieka išspręsti užmokesčio klausimą. 

— Štai! — pasakė Morisonas, ištiesdamas robotui auk- 
singo Klodo gabalą, penkių tūkstančių dolerių vertės. 

Laiškanešys apžiūrėjo akmenį ir sugrąžino. 

— Atleiskite, bet aš galiu imti tik grynais. 

— Bet tai kainuoja daugiau, negu tūkstantis ženklų! — 
pasakė Morisonas.— Tai juk auksingasis klodas! 

— Labai gali būti, — atsakė Viljamsas-4,— bet aš neuž- 
programuotas prabavimo bandymams. Be to, Veneros paš- 
tas įsteigtas ne prekių keitimo sistema. Esu priverstas 
prašyti trijų dolerių pinigais arba monetomis. 

— Aš jų neturiu. 

— Labai gaila. 

Viljamsas-4 pasisuko eiti. 

— Bet juk tu negali šitaip nueiti ir palikti mane neabe- 
jotinai mirčiai! 

— Ne tik galiu, bet ir privalau, — liūdnai pasakė Vil- 
jamsas-4.— Aš tik robotas, misteri Morisonai. Mane su- 
kūrė žmonės ir, aišku, suteikė man kai kuriuos savo jaus- 
mus. Taip ir turi būti. Bet yra mano galimybių riba, — iš 
esmės, tokią ribą turi dauguma žmonių šioje atšiaurioje 
planetoje. Ir, skirtingai nuo žmonių, aš negaliu peržengti 
šios ribos. 

Robotas lindo į sūkurį. Morisonas nesuprasdamas žiū- 
Tėjo į jį. Už-roboto jis matė nekantraujančią vilkų gaują. 
Matė neryškų spindesį kelių milijonų vertės auksingųjų 
klodų, dengiančių slėnio krantūs, 

Ir staiga kažkas trūko jo viduje. 

Nežmoniškai klykdamas, Morisonas puolė į priekį ir 
sugriebė robotą už kojų. Viljamsas-4, pusiau pasinėręs 
į teleportavimo sūkurį, spyrėsi, spardėsi ir buvo benusi- 

kratąs Morisono. Bet šis įsikibo į jį kaip pamišęs. Sprindis 
po sprindžio jis ištraukė robotą iš sūkurio, parbloškė ant 
žemės ir prispaudė savo kūnu. 

— Jūs pažeidžiate pašto darbą,— pasakė Viljamsas-4. 

— Tai dar ne viskas, ką aš ketinu pažeisti, — suurzgė 
Morisonas.— Mirties nebijau. Aš pastačiau savo gyvybę 
ant kortos. Tačiau lai būsiu prakeiktas, jei mirsiu penkio- 
lika minučių po to, kai tapau turtuoliu! 

— Jūs neturite išeities. 

— Turiu. Aš pasinaudosiu tavo avariniu telefonu. 

— Tai neįmanoma, — atsakė Viljamsas-4.— Aš jo ne- 
duosiu. O jūs pats nepasieksite jo be mechaninės dirbtu- 
vės pagalbos. 

— Gali būti, — atsakė Morisonas.— Noriu pabandyti. 

Jis išsitraukė savo iššaudytą revolverį. 

— Ką jūs norite daryti? — paklausė Viljamsas-4. 

— Noriu pažiūrėti, ar negalėčiau paversti tave metalo 
laužu be jokios mechaninės dirbtuvės pagalbos. Manau, 
kad logiška bus pradėti nuo tavo regėjimo narelių. 

— Tikrai logiška, — atsakė robotas. — Žinoma, aš netu- 
riu savisaugos instinkto. Bet leiskite pastebėti, kad jūs 
paliksite be laiškanešio visą Venerą. Daug žmonių nuken- 
tės nuo jūsų antivisuomeniško poelgio. 

— Tikiuosi;— tarė Morisonas, užsimodamas revolveriu 
virš jo galvos. | 

— Be to,— skubiai pridūrė robotas,— jūs sunaikinsite 
valdišką turtą. Tai rimtas nusikaltimas, 

Morisonas nusijuokė ir mostelėjo revolveriu. Robotas 
skubiai kryptelėjo galvą ir išvengė smūgio. Pabandė iš- 
trūkti, bet Morisonas užgriuvo jį visais savo dviem šim- 
tais svarų. | 

—" Šį kartą aš pataikysiu— pažadėjo Morisonas, vėl 
užsimodamas. | | | 

— Palaukit! — tarė Viljamsas-4.— Mano pareiga — sau- 
goti valdišką turtą net tuo atveju, jei aš pats esu tas tur- 


269 


tas. Galite pasinaudoti mano telefonų, misteri Morisonai. 
Turėkite galvoj, kad už šį nusikaltimą baudžiama kalėji- 
mu ne daugiau, kaip dešimt ir ne mažiau, kaip penkerius 
metus Saulės pelkių pataisos kolonijoje. 

— Duok telefoną, — pasakė Morisonas. 

Roboto krūtinė atsivėrė, ir iš jos išlindo mažas tele- 
fonas. Morisonas surinko Makso Krendolo numerį : ir pa- 
aiškino jam padėtį. 

— Aišku, aišku, — pasakė Krendolas.— Gerai, pabandy- 
sim rasti Vilksą. Bet, Tomai, nežinau, ką laimėsiu. Darbo 
diena baigėsi. Viskas uždaryta... 

— Atidaryk!— pasakė Morisonas.— Aš viską galiu ap- 
mokėti. Ir padėk Džimui Remstateriui. | 

— Ne taip paprasta. Tu neapiforminai teisių į paraišką. 
Net neįrodei, kad šis telkinys tikrai ko nors vertas. 

— Žiūrėk, — Morisonas pasuko telefoną taip, kad Kren- 
dolas matytų žėrinčias daubos sienas. 

— Panašu į tięsą, — pastebėjo Krendolas.— Bet, gaila, 
ne viskas auksas, kas žiba. 

— Kas gi mums daryti? — paklausė Morisonas. 

— Reikia daryti viską paeiliui. Aš teleportuosiu tau 
Visuomeninį Markšeiderį. Jis patikrins tavo paraišką, nu- 
statys telkinio dydį ir išsiaiškins, ar nepriklauso jis kam 
nors kitam. Duok jam auksingojo klodo gabalą. Didesnį. 

— Kaip man jį atskelti. Neturiu jokių instrumentų. 

— Ką nors sugalvok. Jis paims gabalą analizei. Jei klo- 
das pakankamai turtingas, gali švęsti pergalę. 

— Ojei ne? 

— Gal verčiau mums nekalbėti apie tai, — pasakė Kren- 
dolas.— Aš griebsiuosi darbo, Tomi. Linkiu sėkmės, 

Morisonas padėjo ragelį, atsistojo ir padėjo atsistoti 
robotui. 

— Per dvidešimt trejus tarnybos metus,-- pasakė Vil- 
jamsas-4,— pirmąkart atsirado žmogus, grasinęs sunaikin- 

ti valdišką pašto tarnautoją. Privalau apie tai pranešti 
policijai Venusborge, misteri Morisonai. Kitaip negaliu. 


keri ar dešimt metų kalėjimo vis dėlto geriau, negu 
mirtis. | 

— Abejoju. Aš ir tenai, žinote, nešioju paštą. Po šešių 
mėnesių patys jūs viską pamatysite. 

—- Kaipė — paklausė apstulbęs Morisonas. 

— Po šešių mėnesių, kai apeisiu visą planetą ir sugrį- 
šiu į Venusborgą. Tokį dalyką turi pats pranešti. Bet pir- 
ma man reikia išnešioti paštą. 

— Ačiū, Viljamsai. Nežinau, kaip man... 

— Aš tik atlieku savo pareigą,— pasakė robotas, eida- 
mas prie sūkurio.— Jeigu po šešių mėnesių jūs dar būsite 
Veneroje, aš atnešiu jums paštą į kalėjimą. 

— Manęs čia nebebus, — atsakė Morisonas.— Likite 
sveikas, Viljamsai. 

Robotas dingo sūkuryje. 

Paskui dingo ir sūkurys. 

Morisonas liko vienas Veneros sutemose. 

Jis surado auksingojo klodo iškyšulį didumo sulig žmo- 
gaus galva, trenkė į jį revolverio rankeną, ir ore sumir- 
gėjo smulkios žaižaruojančios skeveldros. Po valandos 
revolveryje atsirado keturi įdubimai, o blizgančiame klo- 
do paviršiuje — keletas įbrėžimų. 

Smėlynų vilkai ėmė sėlinti artyn. Morisonas metė į juos 
keletą akmenų ir suriko sausu, gergždžiančiuų balsu. Vil- 
kai atsitraukė. 

Jis vėl įsistebeilijo į iškyšulį ir pamatė jo apačioje ply- 
šiuką, ne storesnį už plauką. Ėmė daužyti tą vietą. Ak- 
muo nė nekrustelėjo. 

Morisonas nusišluostė nuo kaktos prakaitą ir sutelkė 
mintis. Pleišto, reikia pleišto. . 

Nusisegė diržą. Pridėjęs prie plyšio plieninės sagties 
kraštą, revolverio smūgiais suvarė ją į plyšį per kokią 

colio dalį. Dar trys smūgiai — ir visa sagtis dingo ply- 
šyje, dar smūgis — ir iškyšulys atsiskyrė nuo gyslos. Nu- 
lūžęs gabalas svėrė apie dvidešimt svarų. Jei uncija kai- 
nuoja penkiasdešimt dolerių, nuolauža kainuos dvylika 
tūkstančių, jei tik auksas bus toks grynas, kaip atrodo. 

Kada pasirodė teleportuotas Visuomeninis Markšeide- 
ris, jau buvo stojusi tamsiai pilka sutema. Jis buvo ne- 
aukštas, kresnas robotas, papuoštas senamadišku juodu 
laku. 

— Laba diena, sere,— pasakė Markšeideris.— Jūs nori- 
te padaryti paraišką? Paprastą paraišką neribotai gavybaiš 

— Taip, — atsakė Morisonas. 

— O kur jūsų sklypo centras? 

— Kas? Centras? Aš ant jo stoviu. 

— Labai gerai, — pasakė robotas. | 

Išsitraukęs plieninę ruletę, jis greitai nutolo nuo Mori- 
sono apie du šimtus jardų ir sustojo. Išvyniodamas rule- 
tę, robotas vaikščiojo, šokinėjo ir laipiojo į visas puses 
kvadrato, kurio vidury buvo Morisonas. Baigęs matuoti, 
robotas ilgai stovėjo sustingęs. 

— Ką tu darai?— paklausė Morisonas. 

— Gilumines sklypo nuotraukas, — atsakė robotas. — 
Gana sudėtingas dalykas, esant tokiam apšvietimui. Ar 
negalėtumėte palaukti iki ryto? 

— Nel 

— Ką gi, teks pavargti, — pasakė robotas. 

Jis ėjo iš vietos į vietą, stoviniavo, vėl ėjo, vėl stovi- 
niavo. Sutemoms tirštėjant, giluminėms nuotraukoms rei- 
kėjo vis didesnės ir didesnės ekspozicijos. Robotas būtų 
suprakaitavęs, jei tik būtų galėjęs. 

— Viskas, — pagaliau pasakė jis.— Baigta. Duosite man 
pavyzdį? 

— Štai jis,— pasakė Morisonas, pasverdamas rankoje 
auksingojo klodo nuolaužą ir duodamas ją Markšeide- 
riui.— Viskas? 

— Absoliučiai viskas,— atsakė robotas.— Aišku, ne- 
skaitant to, kad jūs dar nepateikėte man Ieškojimo akto. 

Morisonas sumišęs ėmė mirksėti. 

— Ko nepateikiau? 

— Ieškojimo akto. Tai oficialus dokumentas, liudijąs, 
kad sklypas, į kurį jūs pretenduojate, sutinkamai su val- 
džios nurodymu, neturi radioaktyvių medžiagų, kurių kie- 
kis viršytų penkiasdešimt procentų bendros masės iki 
šešiasdešimt pėdų gylio. Paprastas, bet būtinas formalu- 
mas. 

— Aš niekad apie jį negirdėjau — pasakė Morisonas. 

— Jo imta reikalauti praeitą savaitę, — paaiškino nuo- 
traukininkas.— Jūs neturite akto? Nuogąstauju, kad tuo 
atveju jūsų paprasta neribota paraiška negalioja. 

— Kas gi man daryti? 

— Jos vietoje galite apiforminti specialią apribotą pa- 
raišką,— pasakė robotas.— Ieškojimų akto jai nereikia. 

— O ką tai reiškia? 

— Matote, po penkių šimtų metų visos teisės atitenka 
Veneros vyriausybei. | 

— (Gerai! — suriko Morisonas.— Puiku! "Nuostabu! Tai 
viskas? 

— Absoliučiai viskas, — atsakė Markšeideris.— Aš pa- 
imsiu šį pavyzdį ir atiduosiu jį skubiai analizei ir įkaino- 
jimui. Iš jo ir iš giluminių nuotraukų galėsim apskaičiuoti 
jūsų sklypo vertę. 

— Atsiųskite man ką nors gintis nuo vilkų, — pasakė 
Morisonas.— Ir maisto. Ir klausykite, aš noriu „Ieškotojų 
ypatingojo“. 

“ — Gerai, sere. Visa tai bus jums teleportuota, jei jūsų 
paraiška bus pakankamai vertinga atlyginti išlaidas. 

Robotas įlindo į sūkurį ir dingo. 

Laikas slinko, ir vilkai vėl pradėjo artintis prie Mori- 
sono. Jie unkštė, kai Morisonas svaidė į juos akmenimis, 

bet nesitraukė. Iššiepę snukius, iškišę liežuvius, jie pra- 
šliaužė keletą likusių jardų. 

Staiga visų priešakyje šliaužęs vilkas sustaugė ir atšo- 
ko. Virš jo galvos pasirodė žėrintis sūkurys, iš jo iškrito 
šautuvas ir trenkė jam per priekinę leteną. 

Vilkai spruko. Iš sūkurio iškrito dar vienas šautuvas, 
paskui didelė dėžė su užrašu „Granatos. Elgtis atsargiai“, 
paskui dar viena dėžė su užrašu ,,„Dykumos racionas K“. 

Morisonas laukė, žiūrėdamas į spindinčias sūkurio žio- 
tis, šis sūkurys pralėkė dangumi ir sustojo už ketvirčio 
mylios. Iš sūkurio išlindo didelis varinis dugnas. Sūkurio 
žiotys pradėjo plėstis, praleisdamos dar didesnę varinę 
išgaubą. Dugnas jau stovėjo smėlyje, o išgauba vis di- 
dėjo. Kai pagaliau ji pasirodė visa, neaprėpiamoje dyku- 
moje stūksojo milžiniška raižyta varinė punšo taurė. Sū- 
kurys pakilo ir pakibo viršum jos. 

Morisonas laukė. Sukepusią gerklę peršėjo. Iš sūkurio 
pasirodė plona vandens srovelė ir ėmė lietis į taurę. Mo- 
risonas vis dar nejudėjo. 

O paskui prasidėjo. Srovelė virto srautu, kuris savo 
šniokštimu išvaikė vilkus ir peslius. Ištisas krioklys krito 
iš sūkurio į milžinišką taurę. 

Morisonas nusvyravo prie jos. ,Reikėjo man paprašyti 
gertuvės“, — kalbėjo jis sau, kankinamas baisaus trošku- 
lio, klibikščiuodamas smėliu prie taurės. Štai pagaliau 
prieš jį stovėjo „Ieškotojų ypatingasis“, — aukštesnis už 
varpinę, didesnis už namą, pripildytas vandens, branges- 
nio už visų auksingiausią klodą. Morisonas pasuko kraną 
prie taurės dugno. Vanduo sudrėkino geltoną smėlį ir 
upeliukais nutekėjo kopa žemyn. 

„Reikėjo dar užsisakyti puoduką ar stiklinę“ — pagal- 
vojo Morisonas, gulėdamas aukštielninkas ir atvira burna 
gaudydamas vandens srovę. 


TRYS BEMO BAKSTERIO MIRTYS 


Viso pasaulio likimas priklausė nuo 
to, dr jis gyvens, ar ne, 0 jis, nieko ne- 
paisydamas, nutarė pasitraukti iš gyve- 
nimo! 


Vyriausiasis Žemės programuotojas Edvinas Džeimsas 
sėdėjo ant trikojės taburetės prieš Galimybių skaičiuoto- 
ją. Tai buvo ligūstas žmogus keistai negražiu veidu. Di- 
delė kontrolinė lenta, skrajojanti viršum jo galvos kelių 
šimtų pėdų aukštyje, slėgte slėgė jį prie žemės. 

Vienodas mašinos gaudesys ir lėtas žiburėlių šokis pa- 
nelyje kėlė pasitikėjimą ir ramybę, ir, nors Džeimsas ži- 
nojo, kaip visa tai apgaulinga, nejučiomis leidosi šių jaus- 
mų užliūliuojamas. Bet vos jis prisnūdo, žiburėliai pane- 
lyje susidėstė kitokiu būdu. 

Džeimsas ūmai išsitiesė ir perbraukė ranka veidą. Iš 
plyšio panelyje iššliaužė popierinė juosta. Vyriausiasis 
programuotojas nuplėšė skiautelę ir įsmeigė į ją akis. 
Paskui niūriai palingavo galvą ir išskubėjo iš kambario. 

Po penkiolikos minučių jis įėjo į Pasaulinės planavimo 
tarnybos konferencijų salę. Ten jo jau laukė, susėdę ap- 
link ilgą stalą, penki federatyvinių Žemės apygardų atsto- 
vai, pakviesti į skubų posėdį. 

Šiais metais jų tarpe atsirado naujas kolega -— Rodžeris 
Bitis, abiejų Amerikų atstovas. Aukštas dramblotas vyras 

vešliais kaštoniniais plaukais, jau truputį retėjančiais 
viršugalvyje, matyt, čia jautėsi dar nesmagiai. Rimtas ir 
susikaupęs, jis įbedė akis į „Procedūros vadovą“ ir stai- 
giais, trumpais judesiais nuolat siekė deguonies pagalvio. 

Kiti tarybos nariai buvo seni Džeimso pažįstami. Lanas 
Ilas, Pan Azijos atstovas, mažas, raukšlėtas ir kažkoks 
be galo gyvybingas, su azartu kažką sakė augalotam 
šviesiaplaukiui gydytojui Svegui, Europos atstovui. Žavi, 
puošni mis Čandragor, kaip visada, pliekė šachmatais su 
Okeanijos atstovu Auju. 

Džeimsas įjungė įtaisytą sienoje deguonies prietaisą, 
ir visi kiti su dėkingumu padėjo į šalį savo pagalvius. 
„— Atleiskite, kad priverčiau jus laukti, — tarė Džeim- 
sas,— aš tik dabar gavau paskutinę prognozę. 

Jis išsitraukė iš kišenės užrašų knygutę. 

— Praėjusiame posėdyje mes nutarėme panagrinėti 
ZBZSS Galimybių linijos, einančios nuo 1832 metų, raidą. 
Mus domino Alberto Levinskio gyvenimas. Pagal pagrin- 
dinę istorinę liniją Levinskis miršta 1935 metais per auto- 
mobilio katastrofą. Bet kadangi mes persijungėme į Gali- 
mybių liniją ZBZSS, Levinskis išvengė katastrofos, išgy- 
veno šešiasdešimt dvejus metus ir sėkmingai baigė savo 
misiją. To dėka mūsų laikais bus apgyvendinta Antark- 
tida. 

— O kaip su šalutiniais tyrimais? — Paklausė Džana 
Candragor. 

— Apie juos kalbama rašte, kurį išdalinsiu jums vė- 
liau. Trumpiau tariant, ZBZSS artimai siejasi su Istorine 
magistrale (sąlyginis pavadinimas dirbant). Joje palikti 
visi reikšmingi įvykiai. Bet, žinoma, yra ir prognozės ne- 
numatytų faktų. Pavyzdžiui, naftos telkinio atradimas Pa- 
tagonijoje, gripo epidemija Kanzase ir atmosferos užter- 
šimas viršum Meksiko Sičio. 

— Ar visi nukentėjusieji patenkinti?— pasidomėjo La- 
nas Ilas. 

— Taip. Jau pradėjome Antarkties kolonizavimą. 

Vyriausiasis programuotojas išvyniojo juostą, kurią iš- 
ėmė iš Galimybių skaičiuotojo. 

— Bet dabar mums prieš akis sunkus uždavinys. Kaip 
buvo numatyta, Istorinė magistralė žada mums didelių 
sunkumų, ir mes neturime tinkamų Galimybių linijų, į ku- 
rias galėtume persijungti. 

Tarybos nariai ėmė šnibždėtis. 

— Leiskite aptarti padėtį, — tarė Džeimsas. Jis priėjo 
prie sienos ir nuleido ilgą žemėlapį— Kritiškas momen- 
tas laukiamas 1959 metų balandžio 12 dieną, ir kalba eina 
apie žmogų, vardu Benas Baksteris. Taigi aplinkybės 
tokios. | 

Vienoks ar kitoks įvykis gali baigtis įvairiai, ir bet ko- 
kia jo baigtis siejasi vis su kitokiais istorijos įvykiais. 
Kituose laiko ir erdvės pasauliuose. Ispanija galėtų pra- 
laimėti prie Lepanto, Normandija — prie Hastingso, Ang- 
lija — prie Vaterlo. | 

Sakysime, kad Ispanija pralaimėjo prie Lepanto. .. 

Ispanija buvo sutriuškinta, Ir nenugalima turkų jūrinė 
valstybė išvijo iš Viduržemio jūros europiečių laivus. Pra- 
ėjus dešimčiai metų, turkų laivynas užgrobė Neapolį, ir 
to dėka maurai įsiveržė į Austriją... 

Žinoma, visa tai būtų buvę kitu laiku ir kitoje erdvėje. 

Panašios abstrakcijos pasidarė visiškai įmanomos po 
laikinos selekcijos atradimo ir atitinkamų pakitimų isto- 
rijoje. Jau 2103 metais Osvaldas Meineris ir jo grupė 
teoriškai įrodė Istorinės magistralės perjungimo galimybę 
į kitas Galimybių istorines linijas. Aišku, tam tikrose 
ribose. | 

Pavyzdžiui, mes galime persijungti į tolimą praeitį ir 
padaryti taip, kad, sakysime, Vilhelmas Normandietis pra- 
laimėtų Hastingso mūšį. Po šio įvykio istorija būtų pakry- 
pusi visiškai kitu, mums nepriimtinu, keliu. Persijungimas 
galimas tik į gretutinės linijas. 

Ši teorinė galimybė tapo praktine būtinybe 2213 me- 
tais, kai Saikso-Reiberno skaičiuotojas numatė visišką že- 
mės atmosferos sterilizaciją dėl šalutinių radioaktyvių 
produktų susikaupimo. Šis procesas buvo neišvengiamas 
ir negrįžtamas. Jį buvo galima sustabdyti tik praeityje, 
kai prasidėjo atmosferos užteršimas. 

„Pirmas perjungimas buvo atliktas naujai išrasto Adam- 
so-Holto-Martenso selektoriaus pagalba. Pasaulinė plana- 
vimo taryba parinko liniją, numatančią priešlaikinę Vasi- 
lijaus Ušenkos mirtį (o taip pat visiškai atsisakė jo klai- 
dingų teorijų apie radiacijos kenksmingumą). Tuo būdu 
pavyko išvengti tolimesnio atmosferos užteršimo didesniu 
mastu — tiesa, už tai buvo sumokėta gyvybe septyniasde- 
šimt trijų Ušenkos įpėdinių, kuriems nepavyko rasti kitų 
tėvų gretimoje istorinėje eilėje. Paskui kelio atgal jau 
nebebuvo. Perjungimas tapo tokia pat būtinybe, kaip pro- 
filaktika medicinoje. 

Bet ir perjungimui buvo tam tikros ribos. Turėjo ateiti 
laikas, kai nė viena prieinama linija ėmė nebeatitikti po- 
reikių, kai bet kokia ateitis pasidarė nebe palanki. 

Ir, kai šitai įvyko, Planavimo taryba ėmėsi ryžtingesnių 
veiksmų. 


— Štai kas mūsų laukia,— kalbėjo toliau Edvinas 
Džeimsas.— Ir jei mes nieko nesiimsime, tai pasidarys 
neišvengiama. 

— Misteri programuotojau, jūs norite pasakyti, — atsi- 
liepė Lanas Ilas,— kad Žemė nebaigs geruoju. 

— Deja, taip. 

Programuotojas įsipylė vandens ir atsivertė užrašų 
knygutės lapelį. 

— Taigi, išeities objektas — tūlas Benas Baksteris, mi- 
ręs 1959 metų balandžio 12 dieną. Norėdamas pakreipti 
pasaulinius įvykius, jis turėtų išgyventi mažiausiai dar 
dešimt metų. Per tą laiką Benas Baksteris nupirktų iš 

vyriausybės Jeloustono parką. Jis lame parke nieko ne- 
keistų, tik ten įsteigtų pavyzdinį miškų ūkį. Ši įmonė 
komerciškai save puikiausiai pateisintų. Baksteris įsigytų 
ir kitų didelių žemės valdų Šiaurės ir Pietų Amerikoje. 
Beno Baksterio įpėdiniai per artimiausius du šimtmečius 
pasidarytų medienos karaliais, jiems priklausytų milži- 
niški miškų plotai visame pasaulyje. Jų pastangų dėka 
iki pat mūsų laikų žemėje išliktų dideli miškų rajonai. 
Jeigu Baksteris mirtų... 

Ir Džeimsas bejėgiškai numojo ranka. 

— Benui Baksteriui mirus, miškai bus išnaikinti anks- 
čiau, negu vyriausybės supras to pasekmes. 

Po to seks. ..03 metų Didžioji sausra, kuriai neįstengs 
atsispirti išlikusios pasaulyje negausios miškų zonos. Ir 
pagaliau ateis mūsų laikai, kada, išnaikinus medžius, na- 
tūralus ciklas anglis — anglies dvideginis — deguonis bus 
pažeistas, kada visi oksidacijos procesai nutruks, ir 
mums liks vienintelė gyvybės palaikymo priemonė — 
deguonies pagalviai. 

— Mes vėl sodiname miškus, — įierpė Aujis. 

— Taip, bet iki jie užaugs, net naudojant stimuliato- 
rius, praeis šimtai metų, o per tą laiką pusiausvyra gali 
būti dar daugiau suardyta. Štai ką mums reiškia Benas 
Baksteris. Jo rankose oras, kuriuo mes kvėpuojame. 

— Ką gi,— pastebėjo .gydytojas Svegas,— magistralė, 
kurioje miršta Baksteris, aiškiai netinkama. Bet juk ga- 
limos ir kitos vystymosi linijos. 

— Jų gausu, — atsakė Džeimsas.— Bet, kaip visuomet, 
dauguma atkrinta. Kartu su Pagrindine mes tegalime pa- 
sirinkti tris. Gaila, kiekviena iš jų numato Beno Bakste- 
rio mirti 1959 metų balandžio 12 dieną. 

Programuotojas nusišluostė prakaituotą kaktą. 

— Tiksliau tariant, Benas Baksteris miršta 1959 metų 
balandžio 12 dieną, antroje dienos pusėje, per tarnybinį 
susitikimą su žmogumi, vardu Nedas Brinas, 

"Naujas tarnybos narys Rodžeris Bitis nervingai koste- 
lėjo. | 

— Ir šį įvykį numato visi trys variantai? 

— Taigi! Ir kiekviename Baksteris miršta dėl Brino 
kaltės. | 

Gydytojas Svegas sunkiai pakilo iš savo vietos. Iki šiol 
taryba nesikišo į esamas vystymosi linijas. Bet šis atvejis 
reikalauja įsikišti! | 

Tarybos nariai pritardami linktelėjo. 

— Panagrinėkime klausimą iš esmės, — pasiūlė Aujis.— 
Ar negalima būtų išjungti Nedo Brino, kadangi to rei- 
kalauja Žemės interesai? 

— Neįmanoma, — atsakė  programuotojas.— Brinas ir 
pats ateityje bus žymiu žmogumi. Biržoje jis vienas gavo 
teisę vos ne šimto kvadratinių mylių miškui įsigyti. To- 
dėl jam ir reikalinga Beno Baksterio finansinė parama. 
Bet jei būtų galima sukliudyti Brino ir Baksterio susi- 
tikimą. .. 0 

— Kokiu gi būdu?— paklausė Bitis. 

— Ogi bet kokiu. Grasinimais, įtikinėjimais, papirki- 
mu, pagrobimu — gera bet kuri priemonė, tiktai ne 
žmogžudystė. Mūsų žinioje trys pasauliai. Sulaikykime 
Briną nors viename iš jų, ir uždavinys būtų išspręstas. 

— Kuris metodas geresnis?— paklausė Aujis. 

— Imkime ir išmėginkime įvairius, kiekvienam pasau- 
liui skirtingus, — pasiūlė mis Čandragor.— Mes turėsime 
daugiau galimybių. Bet kas to imsis — mes patys? 

— Ką gi, mes geriau nutuokiame,— atsakė Edvinas 
Džeimsas.— Žinome, kas pastatyta ant kortos. Čia reika- 
lingas manevravimo menas, įmanomas tik politikui. 
Kiekviena brigada veiks savarankiškai. Bet argi galima 
vieniems kitus kontroliuoti, būnant skirtingose laiko 
eilėse? 

—- Tokiu atveju tegul kiekviena brigada atsižvelgia į 
tai, kad kitos pralaimėjo,— padarė išvadą gydytojas 
Svegas. | 

— Tebūnie taip,— nelinksmai nusišypsojo Džeimsas.— 
Imkime skirstytis į brigadas ir tartis dėl darbo metodų. 

1959 metų balandžio 12 dienos rytą Nedas Brinas pa- 
budo, nusiprausė ir apsirengė. Lygiai pirmą valandą tris- 
dešimt minučių jis turėjo susitikti su Benu Baksteriu, 
„Baksterio“ kompanijos vadovu. Nuo šio susitikimo pri- 
klausė visa Brino ateitis. O jeigu pavyktų užsitikrinti gi- 
gantiškų Baksterio įmonių paramą, ir dar pakenčiamomis 
sąlygomis. .. 

Brinas buvo liemeningas, gražus trisdešimt šešerių me- 
tų brunetas. Jo dirbtinai maloniame žvilgsnyje jautėsi 
beveik fanatiškas išdidumas, o tvirtai sučiauptos lūpos 
rodė didelį atkaklumą. Iš judesių matėsi, kad šis žmo- 
gus pasitiki savimi, moka save kontroliuoti ir matyti iš 
šalies. 

Brinas jau ruošėsi išeiti. Jis pasispaudė po pažastimi 
lazdelę ir įsikišo į kišenę Somerseto ,,Amerikoniškus pe- 
rus“. Jis niekados neišeidavo iš namų be šio patikimo 
palydovo. 

Galiausiai jis įsisegė į švarko atlapą auksinį ženkliu- 
ką, vaizduojantį tekančią saulę — savo aukšto rango 
emblemą. Brinas jau buvo antro laipsnio kamergeris ir 
nemažai tuo didžiavosi. Daugelis manė, kad jis dar 
per jaunas tokiam aukštam postui. Bet visi sutiko, kad 
Brinas ne pagal amžių uoliai žiūri į savo teises ir pa- 
reigas. 

Jis užrakino butą ir nuėjo prie lifto. Čia jau stovėjo 
būrelis gyventojų, daugiausia — paprastų miestiečių, bet 

tarp jų buvo ir du štalmeisteriai. Kai liftas atėjo, visi 
davė Brinui kelią. 

— Puiki dienelė, kamergeri,— pasveikino jį berniukas 
liftininkas, spausdamas lifto mygtuką. 

Brinas palenkė galvą lygiai per colį, kaip dera kalbant 
su prastuomene. Jam iš galvos neišėjo Baksteris. Ir vis 
dėlto žvilgtelėjęs pastebėjo lifte aukštą, gražiai nuaugu- 
sį vyrą, auksaspalvės odos ir tipiškų veido bruožų poli- 
nezietį — apie tai bylojo ir įkypos akys. Brinas net nusi- 
stebėjo, kas gi atvedė svetimšalį į jų prozaišką daugia- 
butį namą. Jis pažinojo daugumą gyventojų iš matymo, 
bet, aišku, nesiteikė atkreipti į juos dėmesio dė] kuklios 
jų padėties. 

Kai liftas pasiekė vestibiulį, Brinas polineziečio nė ne- 
beprisiminė. Tą dieną jis turėjo daug rūpesčių. Jis nu- 
matė, kad pokabis su Baksteriu bus nelengvas, ir norėjo 
viską apsvarstyti iš anksto. Išėjęs į gatvę pilką balandžio 
rytą, nutarė papusryčiauti „Princo Čarlzo“ kavinėje. 

Buvo be penkių minučių pusė vienuoliktos. 


— Na, ką gi pasakysitei— paklausė Aujis. 

— Matyt, su juo nesusibroliausi! — tarė Rodžeris Bitis. 
Jis alsavo visa krūtine, mėgaudamasis šviežiu, grynu 
oru. Kokia negirdėta prabanga — prisialsuoti deguonies! 
Jų laikais net patys turtingieji užsukdavo nakčiai deguo- 
nies baliono čiaupą. | 

Abu sekė Briną, atsilikę per pusę kvartalo. Aukšta, 
energingai žengianti jo figūra išsiskyrė net rytmetinėje 
Niujorko spūstyje. 

— Ar pastebėjote, kaip jis įsistebeilijo į jus lifteš— 
paklausė Bitis. 

— Pastebėjau, — šyptelėjo Aujis.— Manote, kad širdis 
jaučia? 

— Neguldau galvos dėl jo uoslės. Gaila, kad visiškai 
neturime laiko. 

Aujis gūžtelėjo pečiais, 

-— Tai buvo priimtinesnis variantas. Su kitu teko su- 
sidurti prieš vienuolika metų. Ir mes vis tiek būtume lau- 
kę tos dienos, kai galėsime tiesiogiai veikti, 

—- Galų gale sužinotume, kas jis per paukštis, Tokio 
ko gero neįbauginsi. 

-— Galimas daiktas. Bet mes patys pasirinkome šį 
metodą. 

"Jie, kaip ir anksčiau, ėjo paskui Briną, žiūrėdami, kaip 

minia skiriasi priešais jį, o jis eina ir eina, nesižvalgy- 
damas nei kairėn, nei dešinėn. Nuo to viskas ir prasi- 
dėjo. 

Susimąstęs Brinas užlėkė ant oraus rausvo storulio; jo 
krūtinę puošė raudonas su sidabru pirmo rango kryžiuo- 
čio medalionas. | 

— Kur lekiate kaip akis išdegęs?—-sugriaudėjo kry- 
žiuotis. 

Brinas jau matė, su kuo turi reikalą. Dėdamasis ne- 
įsižeidęs, jis tarė: 

— Atleiskite, sere! 

Bet kryžiuotis nenorėjo atleisti. 

— Painiojatės vyresniems po kojų! 

— Aš netyčia, — tarė Brinas, visas raudonas nuo tram- 
domo pykčio. Aplinkui susirinko minia. Apstoję glaudžiu 
ratu abu išsipusčiusius džentelmenus, žiūrovai kumšėjo 
vienas kitą ir patenkinti šaipėsi, 

— Kitą kartą patariu apsidairyti į šalis! — niršo sto- 
rulis kryžiuotis.— Slankioja gatvėmis kaip pamišėlis. Jū- 
sų broliją dar ne taip reikia mokyti mandagumo. 

— Sere! — atsakė Brinas, tvardydamasis iš paskuti- 
niųjų.— Jeigu norite mane pamokyti, aš mielai susitik- 
siu su jumis bet kur, su bet kokiu ginklu, kurį jūs ma- 
lonėsite pasirinkti. 

— Aš? Susitiksiu su jumis?— Rodėsi, kryžiuotis netiki 
savo ausimis, 

— Mano rangas tai leidžia, sere! 

— Jūsų rangas? Juk jūs esate penkiais laipsniais že- 
miau už Mane, stuobry! Nutilkit, nes aš įsakysiu savo 
tarnams — jie jums irgi ne pora— tegul pamoko jus 
mandagumo. O dabar šalin iš kelio, 

Ir kryžiuotis, atstumęs Briną, išdidžiai nužygiavo toliau. 

— Bailys! — rėžė jam įkandin Brinas; jo veidą išmušė 
raudonos dėmės. Bet, kaip pastebėjo kažkas iš minios, 
tuos žodžius jis pasakė tyliai. Suspaudęs rankoje lazdelę, 
Brinas atsisuko į drąsuolį, bet minia šaipydamasi jau 
skirstėsi. | 

— Ar čia dar leidžiamos dvikovos?— nustebo Bitis. 

— Kaipgi! — linktelėjo Aujis.— Jie remiasi 1804 me- 
tų įvykiu, kai Aronas Beras nužudė dvikovoje Aleksand- 
rą Hamiltoną. | | | 

— Laikas veikti! — priminė Bitis.— Tik apmaudu, kad 
esame prastai ginkluoti. 

— Mes pasiėmėm, ką tik galėjome. Reikės tuo pasi- 
tenkinti. 


„Princo Čarlzo“ kavinėje Brinas atsisėdo už vieno iš 
tolimesnių staliukų. Jam drebėjo rankos, vargais nega- 
lais jis susitvardė. Tebūnie prakeiktas tas pirmo rango 
kryžiuotis! Tuščias pasipūtėlis ir pagyrūnas. Nuo dviko- 
vos jis, žinoma, išsisuko. Prisidengė aukštesniu savo 
laipsniu, 2 | 

Brino širdyje kaupėsi baisiausias pyktis. Ėmęs nudob- 
čiau tą žmogų ir nusispiaučiau į visas pasekmes. Spiauti 
į visą pasaulį. Jis niekam neleis iš savęs tyčiotis... 

Ramiau, kalbėjo jis sau. Po muštynių kumščiais nebe- 
sišvaistoma. Reikia galvoti apie Beną Baksterį ir apie bū- 
simą ypatingą susitikimą. Pažvelgęs į laikrodį, jis pama- 
tė, kad jau greitai vienuolikta. Už pustrečios valandos 
jis turi būti Baksterio kontoroje ir... 

— Ko pageidaujate, sere?— paklausė oficiantas. 

— Karšto šokolado, tostų ir kiaušinių pašot. 

— Gal norėtumėte keptų bulvių? 

— Jeigu norėčiau jūsų bulvių, taip ir pasakyčiau! — 
užsipuolė jį Brinas. | 

Oficiantas išblyško, nurijo seilę ir, sušnibždėjęs: „Taip, 
sere, atleiskite, sere!“, bematant dingo. 

To dar betrūko, pamanė Brinas. Aš jau ir tarnus baru. 
Reikia susivaldyti. 

— Nedai Brinai! 

Brinas kryptelėjo ir apsidairė. Jis aiškiai girdėjo, kaip 
kažkas tyliai jį pašaukė. Bet aplinkui per dvidešimt pė- 
dų nieko nesimatė. 

— Brinai! 

— Čia dar kas?— nepatenkintas burbtelėjo Brinas.— 
Kas su manim kalba? 

— Tu nerviniesi, Brinai, tu nesivaldai. Tau reikia pa- 
ilsėti ir pakeisti aplinką. 

Įdegęs Brino veidas išblyško, ir jis įdėmiai apsidairė. 
Kavinė buvo beveik tuščia. Tik trys apysenės damos sė- 
dėjo netoli durų ir du vyrai už jų, aiškiai rimtai užsi- 
kalbėję. 

— Eik namo, Brinai, ir gerai pailsėk. Viską pamiršk, 
ko! galima. 

— Aš turiu svarbų tarnybinį susttikimą,— atsakė dre- 
bančiu balsu Brinas. 2 

— Ar reikalai svarbesni už dvasios pusiausvyrgė — 
ironiškai paklausė balsas. 

— Kas su manim kalba? 

— Kodėl tu galvoji, kad kažkas su tavim kalba? 

— Nejau aš kalbuosi su savim? 

— Tu geriau žinai! 

— Jūsų užsakymas, sere! — prišoko prie jo oficiantas. 

— Ką?— suriko ant jo Brinas. 

Išsigandęs oficiantas atšoko. Dalis šokolado išsiliejo 
į lėkštelę. 

— Sere?-—- paklausė jis trūkčiojamu balsu. 

— Ko jūs čia šmižinėjate, stuobry! 

Oficiantas išsprogino akis į Briną, pastatė padėklą ir 
nubėgo. Brinas įtartinai pažvelgė jam įkandin. 

— Tu nesi toks sveikas, kad galėtum su kuo nors su- 
sitikti, — užsispyręs tvirtino balsas.— Eik namo, išgerk 
vaistų, pasistenk užmigti ir atsigauti. 

— Bet kas atsitiko, kodėl? 

— Tavo protas pavojuje! Balsas, kurį tu girdi —— pa- 
skutinė tavo proto mėšlungiška pastanga išlaikyti pu- 
siausvyrą. Tai rimtas įspėjimas, Brinai! Saugokis! 

— Netiesa! — sušuko Brinas.— Aš sveikas! Aš visiš- 
kai... 

— Atsiprašau,- pasigirdo prie pat jo peties balsas. 

Brinas pašoko, pasiruošęs atremti naują mėginimą įsi- 
brauti į jo vienatvę. Prie jo sumėlynavo policininko 
munduras. Ant pečių baltavo leitenanto nobilio antpečiai. 


Brinas nurijo gerklėje įstrigusį gumulėlį. 

— Kas nors atsitiko, leitenante? 

— Sere, oficiantas ir kavinės šeimininkas tikina, kad 
kalbate pats su savim ir grasinate. 

— Kokia nesąmonė! — atrėžė Brinas. 

— Tai tiesa! Tiesa! Tu greit išprolės!! — suspigo jo 
galvoje balsas. 

Brinas įsmeigė akis į nerangią policininko figūrą: jis, 
aišku, taip pat girdėjo balsą. Bet leitenantas nobilis, tur 
būt, nieko negirdėjo. Jis vis taip pat griežtai tebežiūrėjo 
į Briną. 

— Melas! — tarė Brinas, su pasitikėjimu atmesdamas 
tūlo liokajaus parodymus. 

— Bet aš pats girdėjau! — prieštaravo leitenantas no- 
bilis. 

--—- Žinote, sere, kas čia yra,-- pradėjo Brinas, alsargiai 
parinkdamas žodžius.— Aš iš tikrųjų... 

— Pasiųsk jį velniop, Brinai! — suklykė balsas.— Ko- 
kią jis turi teisę tave tardyti! Trenk jam į dantis! Duok 
gerai! Nudobk jį! Sumalk į miltus! 

O Brinas, slopindamas klegesį galvoje, kalbėjo toliau: 

—— Aš tikrai kalbėjausi pats su savimi, leitenante! Esu 
įpratęs garsiai galvoti. Taip man geriau tvarkyti savo 
mintis. 

Leitenantas nobilis linktelėjo. 

— Bet jūs be jokios priežasties grasinote, sere! 

— Be priežasties? Ar šalti kiaušiniai ne priežastis, se- 
re? O išmirkyti tostai ir išlietas šokoladas ne priežastis, 
sere? 

— Kiaušiniai buvo karšti —iš nepavojingo nuotolio 
atsiliepė oficiantas. 

— O aš sakau — šalti, ir baigta! Neverskite gi jūs ma- 
nęs ginčytis su liokajumi! 

— Jūsų teisybė! — patvirtino leitenantas nobilis, šį 
kartą nusilenkdamas kaip reikiant.— Bet aš paprašyčiau 
jus, sere, truputį nusiraminti, nors jūsų ir teisybė. Ko 
galima norėti iš prastuomenės? 

— Žinoma! — sutiko Brinas.— Beje, sere, aš matau 
ant jūsų antpečių raudonus apvadus. Ar tik O'Donelas iš 
Briedžio sarginės ne jūsų giminaitis? 


— Kaipgi! Mano trečios eilės pusbrolis iš motinos pu- 
sės.— Dabar leitenantas nobilis pamatė ant Brino kruti- 
nės tekančią saule.— Beje, mano sūnus stažuojasi ,„(Čem- 
berleno-Holso"“ juridinėje korporacijoje. Aukštas vaiki- 
nas, vardu Kelechenas. 

— Aš prisiminsiu šį vardą, — pažadėjo Brinas. 

— Kiaušiniai buvo karšti! — nenutilo oficiantas. 

— Su džentelmenu geriau nesiginčyti! — nutraukė jį 
karininkas.— Tai jums gali brangiai atsieiti. Viso geriau- 
sio, sere! — Leitenantas nobilis atidavė pagarbą Brinui ir 
dingo. . 

Apmokėjęs sąskaitą, Brinas išėjo. Tiesa, oficiantui jis 
nepašykštėjo arbatpinigių, bet širdyje nusprendė kojos 
nebekelti į „Princo Čarlzo“ kavinę. 


— Tai valkata! — apmaudžiai sušuko Aujis, slėpda- 
mas kišenėje mažytį mikrofoną.— O aš jau maniau, kad 
mes jį pričiupome. 

— Ir būtume pričiupę, jeigu jis nors truputį abejotų 
savo protu. Ką gi, veiksime ryžtingiau. Ginklai pas jusė 

Aujis ištraukė iš kišenės dvi poras varinių antrankių 
ir vieną iš jų padavė Bičiui. 

— Saugokite, nepameskite! — perspėjo jis. 

— Mes pažadėjome juos grąžinti į Archeologijos mu- 
ziejų. 

— Tikra tiesa! O ką, ar ilis čia kumštis? Taip, taip, 
matai! 

Jie apmokėjo sąskaitą ir nuėjo tolyn. 


Brinas sumanė paklaidžioti krantine, norėdamas atgauti 
dvasios ramybę. Milžiniškų laivų, dičingai ir tvirtai be- 
siilsinčių ant savo stapelių, vaizdas jį visada ramino. 
Jis žingsniavo neskubėdamas, stengdamasis suprasti, kas 
su juo dedasi. 

Tie balsai, skambantys galvoje. . 

Gal jis iš tikrųjų nebegali susivaldyti? Vienas jo dėdė 
iš motinos pusės pastaruosius metus praleido specialioje 
sanatorijoje. Presenilinė psichozė... Ar tik jame nevei- 
kia kažkokios slaptos griaunančios jėgos? 

Jis sustojo ir ėmė žiūrėti į milžinišką laivą. Užrašas jo 
priekyje skelbė: „Tezėjus“. 

Kur šis griozdas plaukia? Gal būt, į Italiją. Ir Brinas 
įsivaizdavo žydrą dangų, kaitrią saulę, vyną ir tikrą, pa- 
laimingą poilsį. Ne, tai ne jam! Alinantis darbas, nuo- 
latinis visų dvasinių jėgų įtempimas — tokią dalią jis 
pats pasirinko. Tebūnie tai pavojinga net jo protui — jis 

ir toliau dirbs, stingdamas po pilku, švininiu Niujorko 
dangumi. 

Bet kodėl gi ne, klausė jis save. Jis Žmogus pasiturin- 
tis. Reikalai susitvarkys patys savaime. Kas kliudo jam 
sėsti į garlaivį ir, nusikračius visais rūpesčiais, praleisti 
metus pietų saulėje? 

Džiaugsmo banga užplūdo jį, pagalvojus, kad niekas 
jam nekliudo. Jis pats sau šeimininkas, jam užteks drą- 
sos ir valios. Jei jis pajėgė sukurti tokią įmonę, tai pa- 
jėgs jos ir atsisakyti, nusimesti nuo pečių viską ir išva- 
žiuoti nesvyruodamas. 

Velniop Baksterį, kalbėjo jis sau. 

Dvasios ramybė — štai kas svarbiausia! Tučtuojau, nie- 
ko nelaukdamas, jis sės į garlaivį, o iš kelionės pasiųs 
kompanijoms telegramą, kurioje viską... 


Tuščia gatve prie jo artinosi du praeiviai. Vieną jis 
pažino iš auksaspalvės rusvos odos ir charakteringų po- 
lineziečio bruožų. 

— Misteri Brinai?— kreipėsi į jį antras, muskulingas 
vyras vešliais rudais plaukais. 

— Ko jums reikia?— paklausė Brinas. | 

Bet staiga polinezietis, nieko nesakęs, apkabino jį 
abiem rankom ir lyg kaustyte sukaustė, o rudaplaukis iš 
šalies smogė kumščiu, kuriame blizgėjo kažkoks metali- 
nis daiktas. Įtempti Brino nervai reagavo žaibiškai. Ne 
be reikalo Antrojo pasaulinio kryžiaus žygio metu jis 
buvo laikomas padūkusiu riteriu. Net ir dabar, po dau- 
gelio metų, jo refleksai veikė neklaidingai. Išsisukęs nuo 
rudaplaukio smūgio, jis pats smogė alkūne į pilvą poli- 
neziečiui. Tas aiktelėjo ir akimirką atleido rankas. Bri- 
nas tuo pasinaudojo ir ištrūko. 

Jis iš visų jėgų smogė polineziečiui atkalia ranka ir 
pataikė į gerklų nervą. Polinezietis ėmė dusti ir krito 
kaip pakirstas. Tą pačią akimirką rudaplaukis užgriuvo 

Briną ir ėmė jį kulti variniu kastetu. Brinas jam spyrė, 
nepataikė —ir užsidirbo stiprų smūgį į paširdžius. Bri- 
nui užėmė kvapą, akyse aptemo. Ir iš karto jis gavo nau- 
ją smūgį, beveik be sąmonės partrenkusį žemėn. Bet čia 
priešas padarė klaidą. 

Rudaplaukis norėjo smarkiai spirti, bet blogai apskai- 
čiavo smūgį. Tuo pasinaudojęs, Brinas čiupo jį už kojos 
ir truktelėjo. Netekęs pusiausvyros, rudaplaukis atsitren- 
kė pakaušiu į grindinį. 

Brinas vargais negalais atsikėlė, vos atgaudamas kva- 
pą. Polinezietis pamėlynavusiu veidu gulėjo aukštielnin- 
kas ir judino rankas bei kojas, tarsi plaukdamas. Jo 
draugas drybsojo lyg negyvas, nuo jo plaukų lašėjo 
kraujas. | 

Reikėtų pranešti policijai, švystelėjo Brino galvoje. 
O jei jis pribaigė rudaplaukį! Tai net pačiu geriausiu 
atveju — neapgalvota žmogžudystė. O dar leitenantas 
nobilis praneš apie keistą jo elgesį. 

Brinas apsidairė. Niekas nematė jų muštynių. Jo prie- 
šai, jeigu norės, tegul praneša policijai. 

Tuos du, žinoma, pasiuntė konkurentai; jiems ne pro 
šalį sužlugdyti jo sandėrį su Baksteriu. Paslaptingi bal- 
sai — taip pat kažkoks jų pokštas. 

Užtat dabar jie jo jau nebesulaikys. Vis dar neatgau- 
damas kvapo, Brinas nudūmė į Baksterio kontorą. Jis 
jau nebegalvojo apie kelionę į Italiją. | 


— Gyvas?— pasigirdo kažkur iš viršaus pažįstamas 
balsas. | 

Bičiui pamažu grįžo sąmonė. Akimirksniu jis išsigando 
dėl galvos, bet, vos ją palietęs, nusiramino: kol kas 
sveika. | 

— Kuo jis man trinktelėjo? 

— Tikriausiai grindiniu, — atsakė Aujis. — Gaila, aš 
buvau bejėgis. Mane jis sutvarkė iš pat pradžių. 

Bitis pritūpė ir susiėmė už galvos; ją baisiausiai skau- 
dėjo. 

— Na ir mušeika! Tikras prizininkas! | 

— Mes jo neįvertinome,— pasakė Aujis.— Atrodo, 
kad jis reikalą išmano. Na kaip, kojos jus dar nešioja? 

— Atrodo, kad taip, — atsakė Bitis, keldamasis nuo 
žemės.— O juk tikriausiai jau vėlu? 

— Taip, be trupučio pirma. Pasimatymas paskirtas pu- 
sę antros. Gal, mūsų laimei, sukliudysime jam Baksterio 
kontoroje. 

Nepraėjo nė penkių minučių, ir jie, sučiupę taksi, vi- 
su greičiu atidūmė prie įspūdingo pastato. 

Gražutė jauna sekretorė nustebusi įsmeigė į juos akis. 
Sėdėdami taksi, jie truputį apsivalė, bet vis dar atrodė 
gana nekaip. Bičio galva buvo šiaip taip aprišta skepe- 
taite; polineziečio veidas pažaliavęs. 

— Ko jums reikia? — paklausė sekretorė. 

— Šiandien pirmą valandą trisdešimt minučių misteris 
Baksteris turi tarnybinį susitikimą su misteriu Brinu — 
pradėjo Aujis pačiu oficialiausiu savo tonu. 

— Ta-a-aip... 

Sieninis laikrodis rodė pirmą valandą septyniolika mi- 
nučių... 

„— Mes būtinai turime pamatyti misterį Briną prieš šį 
susitikimą. Jei neprieštarausite, mes palauksime jo čia. 

— Padarykite paslaugą! Bet misteris Brinas jau ka- 
binete. 

— Štai kaip? Juk dar nėra pusės antros! 

— Misteris Brinas atvyko iš anksto. Ir misteris Baks- 
teris jį priėmė anksčiau. 

— Man reikia skubiai pasikalbėti, — reikalavo Aujis. 

— Įsakyta nekliudyti— Mergina buvo išsigandusi ir 
jau siekė mygtuko ant stalo. 

Ketina šauktis pagalbos, suprato Aujis. Toks žmogus, 
kaip Baksteris, tikriausiai ir žingsnio nežengs be apsau- 

gos. Susitikimas jau įvyko, nejau lįsi, nieko nepaisyda- 
mas. Gal būt, jų panaudotos priemonės viską pakeitė. 
Gal būt, Brinas įėjo į Baksterio kabinetą jau kitoks; ryti- 
niai įvykiai negalėjo jam praeiti be pėdsakų. 

— Nesijaudinkite,— tarė jis sekretorei. — mes čia jo 
palauksime. 


Benas Baksteris buvo žemas, kresnas storulis jaučio 
sprandu ir visiškai nuplikusia galva. Apsiblaususios be 
jokios išraiškos jo akys žvelgė pro auksinę pensne. Jis 
buvo apsivilkęs įprastu darbiniu švarkų, kurio atlapą 
puošė rubinas, apjuostas perlų vainikėliu — Volstrito lor- 
dų rūmų emblema. | 

Brinas gerą pusvalandį dėstė savo pasiūlymą; jis nu- 
sėjo popieriais visą Baksterio rašomąji stalą; jis operavo 
skaičiais, rėmėsi pagrindinėmis kryptimis, kalbėjo apie 
perspektyvas. Ir dabar, apsipylęs prakaitu, laukė Bakste- 
rio sprendimo. 

— H-m-m,— numykė Baksteris. 

Brinas laukė. Smilkiniuose gaudė ir galva buvo tartum 
pripilta švino, skrandį suspaudė traukuliai. Štai ką reiškia 
būt atpratusiam muštis. Tr vis dėlto jis vylėsi kaip nors 
iškęsti. 

— Jūsų sąlygos absurdiškos,— tarė Baksteris. 

— Sere?.. 

— Aš pasakiau — absurdiškos! Jūs ką, neprigirdite, 
misteri Brinai. | 

— Anaiptol ne,— atsakė misteris Brinas. 

-—— Tuo geriau! Jūsų sąlygos būtų priimtinos, jei mes 
kalbėtume kaip lygus su lygiu. Bet čia ne tas atvejis, 
misteri Brinai! Ir kai firma, panaši į jūsų, stato panašias 
sąlygas „„Baksterio įmonėms“, tai skamba mažiausiai ab- 
surdiškai. 

Brinas prisimerkė. Ne veltui Baksteris laikomas arti- 
mos kovos čempionu. Tai įžeidimas, įtikinėjo jis save. 

Įprastinis biznio manevras, norint laimėti; jis ir pats to 
griebiasi. Mat, kaip į tai reikia Žiūrėti! 

— Leiskite jums priminti,— atkirto Brinas,— apie | mi- 
nėtos miško teritorijos ypatingą padėtį. Pakankamai ti- 
nansuodami, mes galėtume neribotai ją išplėsti, nekal- 
bant jau apie.. 

— Svajonės, viltys, pasiūlymai, — atsiduso Baksteris.— 
Gal būt, idėja šio to ir verta, bet jūs nesugebėjote jos 
dorai išdėstyti. 

Pokalbis grynai tarnybinis, ramino save Brinas. Iš vis- 
ko matosi, kad jis neatsisako suteikti man finansinės pa- 
ramos. Aš ir pats ketinau nusileisti. Viskas vyksta nor- 
maliai. Paprasčiausiai jis derasi, muša kainą. Jokių as- 
meniškumų. . . 

Bet Brino kantrybės taurė buvo sklidina. Raudonveidis 
kryžiuotis, paslaptingas balsas kavinėje, blykstelėjusi 
laisvės viltis, muštynės su dviem praeiviais... Jam viso 
to jau buvo per akis.., 

— Aš laukiu iš jūsų, misteri Brinai, protingesnio pa- 
siūlymo. Tokio, kuris atitiktų kuklią, aš pasakyčiau, pri- 
klausomą jūsų firmos padėtį. 

Tiria padėtį, įtikinėjo save Brinas. Bet jo kantrybė trū- 
ko. Baksteris ne aukštesnis pagal kilmę! Kaip drįsta su 
juo taip elgtis! 

— Sere! — pralemeno jis apmirusiomis lūpomis.— Tai 
įžeidimas. 

— Ką?—-atsiliepė Baksteris ir jo bejausmėse akyse 
Brinas pastebėjo pajuoką.— Kas jūs įžeidė? 

— Jūsų pareiškimas, sere, ir apskritai jūsų tonas. Siū- 
lau jums atsiprašyti! 


Brinas pašoko ir sustingęs laukė. Galvoje nežmoniškai 
ūžė, skrandį varstė traukuliai. 


— Nesuprantu, kodėl aš turiu atsiprašyti, — prieštaravo 

Baksteris.— Neverta prasidėti su žmogum, kuris nesuge- 
ba skirti asmeninių reikalų nuo tarnybinių. 

Jo tiesa, mąstė Brinas. Tai man reikia atsiprašyti. Bet 
jam nebuvo kitos išeities, ir negalvodamas jis kalbėjo 
toliau: 

— Aš jus įspėjau, sere! Atsiprašykite! 

— Taip mes nesusitarsime,— tarė Baksteris— Juk, 
garbingai šnekant, aš tikėjausi sudaryti su jumis sandėrį. 
Norite, aš pasistengsiu kalbėti protingai — pasistenkite 
ir jūs protingai atsakinėti. Nereikalaukite manęs atsipra- 
šyti, ir mes kalbėsime toliau. | 

— Negaliu! — atsakė Brinas, baisiausiai gailėdamasis, 
kad negali. — Atsiprašykite, sere! 

Nedidelis, bet tvirtai sudėtas Baksteris atsistojo ir iš- 
ėjo iš užstalės. Jo veidas patamsėjo iš pykčio. 

— Lauk, įžūlus šunyti! Nešdinkis, kol sveikas esi, kol 
tavęs neišvedė, tu, pasiutęs asile! Lauk iš čia! 

Brinas norėjo atsiprašyti, bet prisiminė: raudonveidis 
kryžiuotis, oficiantas ir tie du mušeikos... Jo smegenis 
apgaubė kažkokia tamsa. Jis ištiesė „tanką ir smogė, už- 
guldamas visu kūnu. 

Jis pataikė į kaklą ir prispaudė Baksterį prie stalo. 
Šio akys apsiblausė, ir'jis iš lėto susmuko. 

— Atleiskite! — sušuko Brinas.— Man nepaprastai gai- 
la! Atleiskite! | 

Jis atsiklaupė šalia Baksterio. 

— Na kaip, atsigavote, sere? Man baisiai gaila! At- 
leiskite. . 

Kažkuria sąmonės dalele, nepraradusia sugebėjimo 
protauti, jis suvokė patekęs į neišsprendžiamą priešybę. 
Būtinybė veikti buvo tokia pat stipri, kaip ir būtinybė 
atsiprašyti. Štai jis ir išsprendė dilemą, pamėginęs pa- 
daryti viena ir kita, kaip būna praradus dvasinę pusiau- 
svyrą: smogė, 0 paskui atsiprašė. 

— Misteri Baksteri! — sušuko jis išsigandęs. 

+Baksterio veidas pamėlo, iš burnos kertelės sunkėsi 
kraujas. Ir tuomet Brinas pastebėjo, kad galva kažkaip 
keistai pakrypusi nuo liemens. 

—,A-a-ch. ,.— atsiduso Brinas. 

Ištarnavęs trejus metus pašėlusiu riteriu, jis ne pir- 
mą kartą matė nusuktą sprandą. 


II 


1959 metų balandžio 12 dienos rytą Nedas Brinas pa- 
budo, nusiprausė ir apsirengė. Lygiai pirmą valandą tris- 
dešimt minučių jis turėjo susitikti su Benu Baksteriu, 
„Baksterio“ kompanijos vadovu. Nuo šio susitikimo pri- 
klausė visa Brino ateitis. O jeigu pavyktų užsitikrinti 
gigantiškų Baksterio įmonių paramą, ir dar pakenčiamo- 
mis sąlygomis. . 


Brinas buvo liemeningas, gražus trisdešimt šešerių me- 
tų brunetas. Jo dirbtinai maloniame žvilgsnyje jautėsi 
geraširdiškumas, o išraiškinga burna bylojo apie nesu- 
griaunamą pamaldumą. Jis judėjo lengvai ir laisvai, kaip 
švarios sielos žmogus, neįpratęs susimąstyti dėl savo 
poelgių. 

Brinas jau ketino išeiti. Jis pasispaudė po pažastim 
maldų lazdą ir įsikišo į kišenę Norstedo „Dorovingo gy- 
venimo vadovą“. Jis niekados neišeidavo iš namų be 
šio patikimo palydovo. 

Galiausiai jis įsisegė į švarko atlapą mėnulio piautu- 
vo pavidalo sidabrinį ženkliuką — savo aukšto rango 
emblemą. Brinas buvo įšventintas į antro laipsnio vakarų 
budistų kongregacijos asketo aukštą rangą, ir tai net su- 
kėlė jam aiškų išdidumą, žinoma, santūrų išdidumą, 
koks galimas asketams. Daugelis manė, kad jis dar per 
jaunas pasaulietiško dvasininko laipsniui, bet visi sutiko, 

kad Brinas ne pagal amžių uoliai žiūri į aukšto rango 
teises ir pareigas. / 

Brinas užrakino butą ir nuėjo prie lifto. Čia ja / sto- 
vėjo būrelis gyventojų, daugiausia — vakarų budistų, 
bet tarp jų buvo ir du lamaitai. Kai liftas atėjo, visi da- 
vė Brinui kelią. | | 

— Puiki dienelė, mano broli! — pasveikino ji berniu- 
kas liftininkas, spausdamas lifto mygtuką. 

Brinas palenkė galvą lygiai per colį, kukli į pasisvei- 
kindamas, kaip dera ganytojui su savo avim. Jam iš 
galvos neišėjo Benas Baksteris. Ir vis dėlto akies krašte- 
liu pastebėjo lifte žavią išlepintą merginą juodais kaip 
varno sparnas plaukais, pikantišku tamsiu auksaspalviu 
veideliu. Indė, pagalvojo sau Brinas ir net nusistebėjo, 
kas gi atvedė svetimšalę į jų prozaišką daugiabutį 
namą. Jis pažinojo daugumą gyventojų iš matymo, bet 
galvojo, kad būtų nekuklu sveikintis su jais. 

Kai liftas pasiekė vestibiulį, Brinui indė visai išėjo iš 
galvos. Tą dieną jis turėjo daug rūpesčių. Jis numatė, 
kad pokalbis su Baksteriu bus nelengvas ir norėjo viską 
iš anksto apsvarstyti. Išėjęs į gatvę pilką balandžio rytą, 
nutarė papusryčiauti „,„Auksinio lotoso“ kavinėje. 

Buvo be penkių pusė vienuoliktos. 


— Pasilikti čia visam laikui ir alsuoti šituo oru! — 
sušuko Džana Čandragor. 

Lanas Ilas truputį šyptelėjo. 

— Gal mes juo alsuosime mūsų laikais. Koks jis jums 
pasirodė? | | 

— Labai jau patenkintas savim ir, tur būt, didelis 
šventeiva. 

Jie ėjo paskui Briną, atsilikę per pusę kvartalo. Aukš- 
ta, pakumpusi jo figūra skyrėsi net rytmetinėje Niujorko 
spūstyje. 

— O juk lifte nenuleido nuo jūsų akių,— pastebėjo 
Ilas. | 

— Mačiau. Augalotas vyras, ar ne tiesa? 

Nustebęs Lanas Ilas kilstelėjo antakius, bet nieko ne- 
pasakė. Jie, kaip ir anksčiau, ėjo paskui Briną, žiūrė- 
dami, kaip minia skiriasi priešais jį, reikšdama pagarbą 
jo aukštam rangui. Nuo to viskas ir prasidėjo. 

Susimąstęs Brinas užlėkė ant oraus raudonskruosčio 
storulio, vilkinčio geltona vakarų budistų šventiko su- 
tana. 

— Atleiskite, jaunesnis mano broli, aš, rodos, su- 
drumsčiau jūsų apmąstymus?— tarė šventikas. 

— Vien tik aš kaltas, tėve. Kadangi pasakyta: tegul 
jaunystė skaičiuoja savo žingsnius, — atsakė Brinas. 

Šventikas palingavo galvą. 

— Jaunystėje svajojame apie ateitį, ir senatvė turi 
užleisti jai kelią. 

— Senatvė — mūsų vadovas ir kelrodis, — nusižeminęs, 
bet atkakliai prieštaravo Brinas.— Visi autoriai su tuo 
sutinka. | 

— Jei jūs gerbiate senatvę, —atrėžė šventikas,— pa- 
kluskite ir senatvės žodžiui, kad jaunystei reikia duoti 
kelią. Ir prašom neprieštarauti, mylimas mano broli! 


Brinas, nutaisęs malonią šypseną, žemai nusilenkė. 
Šventikas taip pat nusilenkė ir abu nuėjo savo. keliais. 
Brinas paspartino žingsnį: jis stipriau suspaudė rankojė 
maldų lazdą. Tik šventikas tegali remtis senyvu savo 
amžiumi kaip argumentu jaunystės labui. Ir, apskritai, 
vakarų budistų mokymas pilnas į akis krintančių prieš- 
taravimų. Bet dabar Brinui jie nerūpėjo. 

Jis įėjo į „Auksinio lotoso“ kavinę ir atsisėdo už vie- 
no iš tolimesnių staliukų. Čiupinėdamas pirštais sudė- 
tingą savo maldų lazdos raštą, jis jautė, kad susierzini- 
mas praeina. Beveik akimirksniu jam grįžo ta aiški proto 

ir jausmų vienovė, kuri taip reikalinga dorovingo gyve- 
nimo pasekėjui. 

Bet reikėjo pamąstyti ir apie Beną Baksterį Žmogui 
ne pro šalį prisiminti ir laikinas savo pareigas, ne tik 
religines. Pažvelgęs į laikrodį, jis pamatė, kad jau be ke- 
lių minučių vienuolikta. Už dviejų su puse valandos jis 
bus Baksterio kontoroje ir... 

— Ko jums reikia?— paklausė oficiantas. 

— Vandens ir džiovintos žuvytės, jeigu galima,— at- 
sakė Brinas. 

— Ar nenorėtumėte kepintų bulvių? 

— Šiandien višja, ir -šis valgis netinka, — atsakė Brinas 
švelniu, tyliu balsu. 

Oficiantas išblyško, nurijo seilę ir, sušnibždėjęs: „Taip, 
sere, atleiskite, sere!“, skubiai dingo. 

Be reikalo pastačiau jį į kvailą padėtį, ėmė priekaiš- 
tauti sau Brinas. Gal atsiprašyti? 

Bet ne, oficiantui bus tik dar labiau nesmagu. Ir Bri- 
nas ryžtingai, kaip buvo įpratęs, liovėsi galvojęs apie 
oficiantą ir ėmė galvoti apie Baksterį. Jeigu prie miško 
teritorijos, kurią ruošiasi pirkti, pridėtum Baksterio ka- 
pitalus ir Baksterio pažintis, sunku net įsivaizduoti. .. 

Brinas pajuto instinktyvią baimę. Prie gretimo staliu- 
ko kažkas negera dėjosi. Atsisukęs jis išvydo neseniai 
matytą tamsiaveidę; ji raudojo į mažytę nosinaitę. Ma- 
žutis, raukšlėto veido seniokas veltui stengėsi ją nu- 
raminti. 

Verkianti mergina įsmeigė į Briną kupiną nusivylimo 
žvilgsnį. Ką galėjo daryti asketas, atsidūręs tokioje pa- 
dėtyje,— tiktai pašokti ir nužingsniuoti prie jų staliuko. 

—- Atleiskite už įkyrumą,— pasakė jis, — aš netyčia pa- 
sidariau jūsų sielvarto liudininku. Gal būt, jūs neturite 
pažįstamų mieste? Ar negalėčiau jums padėti? 

— Mums jau niekas nebepadės! — ėmė raudoti mer- 
gina. 

Seniokas bejėgiškai gūžtelėjo pečiais. 

- Padvejojęs Brinas atsisėdo prie jų staliuko. 

-— Papasakokite man savo sielvartą,— tarė jis.— Ne- 
išsprendžiamų problemų nėra. Yra sakoma: per visas 
džiungles eina takas, ir pėdsakai veda į neprieinamiausią 
kalną. 

— Iš tikrųjų taip,— patvirtino seniokas.—- Bet atsitin- 
ka, kad žmogaus kojos per silpnos nueiti iki kelio pa- 
baigos. 

„ — Tokiais atvejais, — prieštaravo Brinas,— Žmogus pa- 
deda žmogui —ir viskas susitvarko. Papasakokite savo 
sielvartą, aš kaip galėdamas stengsiuos jums padėti. | 

Reikia pasakyti, kad asketas Brinas šiuo atžvilgiu pa- 
žeidė savo įgaliojimus. Panašias totalines paslaugas turi 
atlikti aukštesnės hierarcijos šventikai. Tačiau Brinas 
buvo taip susirūpinęs mergaitės sielvartu ir grožiu, kad 
jam nebuvo laiko pagalvoti. 

— Jauno žmogaus širdyje slypi jėga, tai lazda pavar- 
gusioms rankoms,— pacitavo  seniokas.— Bet sakykite, 
vaikine, ar jūs pripažįstate religinę kantrybę? 

— Visiškai! — sušuko Brinas.— Tai viena iš pagrindi- 
nių vakarų budizmo dogmų. 

— Puiku! Taigi, žinote, sere, kad aš ir mano duktė 
Džana atvykome iš Indijos, iš Lhagramos, kur garbinamas 
daritriečių kosminės funkcijos įsikūnijimas. Mes atvyko- 
me į Ameriką, tikėdamiesi įkurti čia nedidelę šventyklą. 
Nelaimė, schizmatikai, garbinantieji Mari įsikūnijimą, 
mus aplenkė. Mano duktė turi grįžti namo. Bet fanati- 
kai marijiečiai kėsinasi į mūsų gyvybę, jie prisiekė iš 
pagrindų sugriauti daritriečių tikėjimą. 

— Argi gali grėsti pavojus jūsų gyvybei čia, Niujorko 
viduryje?— sušuko Brinas. 

— Čia daugiau, negu kur nors kitur! — atsakė Dža- 
na.— Minios žmonių — kaukė ir priedanga žudikui. 

— Mano dienos ir taip suskaitytos,— kalbėjo toliau se- 
niokas.— Man reikia likti čia ir baigti savo darbą. Ka- 
dangi taip parašyta. Bet aš norėčiau, kad bent mano duk- 
tė sėkmingai grįžtų namo. 

— Be tavęs aš niekur nevažiuosiu! — vėl ėmė raudoti 
Džana. 

— Tu taip padarysi, kas tau bus įsakyta,— tarė senis. 

Džana nedrąsiai nuleido galvą, neištvėrusi jo juodų 
veriančių akių žvilgsnio. 

— Sere, šiandien antroje dienos pusėje išplaukia gar- 
laivis į Indiją. Dukteriai reikalingas palydovas, stiprus, 
patikimas žmogus, kurio vadovaujama ir ginama ji lai- 
mingai nuplauktų. Aš įmanęs atiduočiau visą savo turtą 
tam, kas įvykdys šią šventą pareigą. 

Staiga Brinas ėmė abejoti. | 

— Aš tiesiog savo ausimis netikiu — pradėjo jis— O 
jūs ne. 

Tarytum atsakydamas, senis išsitraukė iš kišenės mažą 
zomšinį maišelį ir iškratė ant stalo visa, kas buvo jame. 
Brinas nelaikė savęs brangakmenių žinovų, ir vis dėlto 
nemaža jų buvo praėję per jo rankas, būnant jam religi- 
niu instruktoriumi Antrojo pasaulinio jechado metais. 
Jis galėjo prisiekti pažįstąs rubinų, satyrų, smaragdų ir 
deimantų spindesį. 

— Visa tai yra jūsų, — tarė senis.— Nuneškite akmenis 
juvelyrui. Kai įsitikinsite jų tikrumu, patikėsite ir mano 
pasakojimu. Jei ir tai jūsų nejtikina... 

Ir jis išsitraukė iš kitos kišenės storą piniginę ir pa- 
davė ją Brinui. Atidaręs Brinas pamatė, kad ji prikimšta 
stambių kupiūrų. 

— Bet kuris bankas patvirtins jų tikrumą, — kalbėjo 
senis.— Ne, ne, prašom, aš reikalauju, pasiimkite juos. 
Patikėkite, tai tik maža dalis to, kuo aš džiaugsiuosi 
jums atsidėkojęs už didelę jūsų paslaugą. 

Brinas buvo apstulbintas. Jis stengėsi įtikinti save, kad 

brangenybės greičiausiai meistriškai padirbtos, o pinigai, 
žinoma, netikri. Ir vis dėlto žinojo, kad tai netiesa. Jie 
tikri. Bet jei turtai, kuriais taip švaistomasi, nekelia abe- 
jonių, tai ar galima suabejoti senio pasakojimu? 

Istorija žino atvejų, kai tikri įvykiai pranokdavo pa- 
sakų stebuklus. Nejau „Auksinių atsakymų knygoje“ 
maža pavyzdžių? 

Brinas pažvelgė į verkiančią rusvaveidę, ir jį apėmė 
didelis noras uždegti džiaugsmą tose puikiose akyse, pri- 
versti tragišką burną šypsotis. Bet ir gražuolės žvilgsny- 
je jis išskaitė kažką daugiau už paprastą susidomėjimą 
globėju ir gynėju. 

— Sere! — sušuko senis.— Ar tiesa, kad jūs sutinkate, 
kad jūs pasirengęs. .. 

— Galite manim pasikliauti! — atsakė Brinas. 


Senis puolė spausti jam rankos. O Džana tik žvilgtelėjo 
į savo išvaduotoją, bet už tą žvilgsnį ją buvo galima 
karštai apkabinti. 

— Išvažiuokite tuojau pat, neatidėliodami,— jaudinosi 
senis.— Neleiskime laiko veltui. Gal būt, šią valandėlę 
mūsų tyko priešas. 

— Bet aš nepasirengęs kelionei... 

— Nesvarbu! Aš parūpinsiu jums visko, ko reikia... 

— „.. be to, draugai, tarnybiniai susitikimai... palau- 
kite! Leiskite atsikvošėti! | 

Brinas atsiduso. Nuotykiai, panašūs į Haruno-al-Raši- 
do, viliojantys, kalbos nėra, bet negalima į juos leistis 
galvotrūkčiais. 

— Aš šiandien turiu svarbų pokalbį, — prabilo Bri- 
nas.— Negaliu į jį neateiti. Paskui aš būsiu jūsų pa- 
slaugoms. 

— Kaip, rizikuoti Džanos gyvybe?— sušuko senis. 

— Užtikrinu, jums nieko neatsitiks. Norite — eime kar- 
tu su manim. O dar geriau — mano pusbrolis tarnauja 

policijoje. Aš su juo susitarsiu, ir jums bus paskirta 
Apsauga. | | 

Mergina nusuko nuo jo savo puikų liūdną veidą. 

— Sere,— tarė senis.— Garlaivis išplaukia pirmą va- 
landą ir nė minutės vėliau! 

— Garlaiviai išplaukia vos ne kasdien, — paaiškino 
jam Brinas.— Mes sėsime į kitą. Aš turiu ypatingai svar- 
bų pasimatymą. Lemiamą, galima sakyti. Aš jo siekiu 
jau daug metų. Ir jis liečia ne tik mane. Jau vien dėl 
jų aš negalių jo nepaisyti. 

— Reikalai svarbiau už gyvybę! — su karčia ironija 
sušuko senis. 

— Nieko jums neatsitiks,— įtikinėjo Brinas.— Kadangi 
pasakyta: „Žvėris ir džiunglėse baidosi žingsnių. .." 

— Aš ir pats žinau, kas ir kur pasakyta. Ant mano 
kaktos ir ant mano dukters kaktos mirtis jau nubrėžė 
savo magiškus rašmenis, ir mes žūsime, jei jūs mums 
nepadėsite. Jūs rasite Džaną ,,„Tezėjuj“ kajutėje liuks 
„2 A“. Jūsų kajutė „3 A“, gretima. Garlaivis išplaukia 
lygiai pirmą valandą. Jei jums brangi jos gyvybė, at- 
eikite! | | | 

Senis su dukteria pakilo ir, apmokėję sąskaitą, išėjo, 
neklausydami Brino įtikinėjimų. "Tarpdury Džana dar 
kartą atsigręžė į jį. 

— Jūsų džiovinta žuvis, sere! — prišoko prie jo ofi- 
ciantas. Jis visą laiką sukiojosi netoliese, nesiryždamas 
trukdyti lankytojų. 

— Velniop žuvį! — visa gerkle suriko Brinas. Bet stai- 
ga susigriebė.— Tūkstantį kartų atsiprašau! Aš visiškai 
ne apie jus galvojau, — užtikrino jis apstulbusį oficiantą. 

Jis užsimokėjo, nepašykštėdamas arbatpinigių, ir sku- 
biai išėjo. Jis turėjo dar daug apie ką pagalvoti. 


— Ši scena mane dešimčia metų pasendino, ji man 
atėmė paskutines jėgas, — skundėsi Lanas Ilas. 

— Prisipažinkite: ji suteikė jums milžinišką malonu- 
mą,— prieštaravo Džana Čandragor. 

— Ką gi, jūsų teisybė, — energingai linktelėjęs, sutiko 
Lanas Ilas. Jis mažais gurkšneliais gėrė vyną, kurį stiu- 
ardas atnešė jiems į kajutę.— Svarbiausia, ar atsisakys 
Brinas susitikimo su Baksteriu, ar pasirodys čia? 

— Aš tartum jam patikau,— pastebėjo Džana. 

— Tas tik rodo gerą jo skonį. 

Džana padėkojo juokingai nusilenkdama. .. 

— Bet kokią istoriją jūs sugalvojote! .. Ar reikėjo taip 
įbauginti? | 

— Tai tikrai buvo būtina. Brinas tvirtas ir siekiantis 
tikslo žmogus. Bet jis turi ir šiokią tokią romantišką 
gyslelę. Ir gal tik stebuklinė pasaka — tinkamiausia jo 
nerealioms svajonėms — jį privers neatlikti pareigos. 

— O jei nepadės ir stebuklinė pasaka?— tarė susimąs- 
čiusi Džana. 

— Pamatysime. Man bent atrodo, kad jis ateis. 

— O aš tuo netikiu. | 

— Jūs per mažai vertinate savo grožį ir aktorės ga- 
bumus, mano brangioji! Beje, pagyvensim, pamatysim. 

— Viena, kas mums lieka, — pasakė Džana,— patogiau 
įsitaisyti savo krėsluose. 

Laikrodis ant rašomojo stalo rodė be aštuoniolikos mi- 
nučių pirmą. 


Brinas sumanė pavaikštinėti krantine, norėdamas at- 
gauti dvasios ramybę. Matydamas milžiniškus laivus, di- 
dingai ir tvirtai besiilsinčius ant savo stapelių, jis visada 
nusiramindavo. Brinas lėtai žingsniavo, stengėsi suprasti, 
kas jam darosi. 

Ta žavi, nusiminusi mergina... 

Taip, bet kaipgi toji jo pareiga, ištikimų jo tarnauto- 
jų triūsas — juk kaip tik šiandien jis turėjo viską už- 
baigti ir padėti ant Baksterio rašomojo stalo. Jis sustojo 

ir ėmė žiūrėti į milžinišką laivą. Štai jis, „Tezėjas“. Bri- 
no vaizduotėje iškilo Indija, jos žydras dangus, kaitri 
saulė, vynas ir palaimingas, be jokių rūpesčių poilsis. 
Ne, visa tai ne jam. Alinantis darbas, nuolatinis visų 
dvasinių jėgų įtempimas — tokią dalią jis pats pasirinko. 
Tegul dėl to netektų net gražiausios pasaulyje mergi- 
nos — jis ir toliau vilks savo naštą, stingdamas po pil- 
ku, švininiu Niujorko dangumi! | 

Bet kodėl gi ne, klausė save Brinas, čiupinėdamas ki- 
šenėje zomšinį maišelį. Jis žmogus pasiturintis. Reikalai 
susitvarkys patys savaime. Kas jam kliudo sėsti į gar- 
laivį ir, nusikračius visais rūpesčiais, praleisti metus pie- 
tų saulėje? | 

Džiaugsmo banga užplūdo jį, pamanius, kad niekas jam 
nekliudo. Jis pats sau šeimininkas, jam užteks drąsos ir 
valios. Jei jis pajėgė sukurti tokią įmonę, tai pajėgs nuo 
jos ir atsisakyti, nusimesti nuo pečių viską ir paklausyti 
širdies balso. | 

Velniop Baksterį, kalbėjo jis sau. Merginos saugumas 
svarbiau už viską! Tučtuojau, šią akimirką, jis sės į gar- 
laivį, o iš kelionės pasiųs kompanionams telegramą, ku- 
rioje viską. .. | 

Taigi, viskas nuspręsta. Jis staigiai apsigręžė, nusileido 
laipteliais žemyn ir nedvejodamas užkopė į laivą. 

Kapitono padėjėjas sutiko jį malonia šypsena. 

— Jūsų pavardė, sere? 

— Nedas Brinas. 

— Brinas, Brinas...— Padėjėjas pasižiūrėjo į sąra- 
šus.— Kažkodėl aš ne... O taip! Štai kur jūs. Taip, taip, 
misteri Brinai! Jūsų kajutė A denyje, numeris 3. Linkiu 
jums laimingos kelionės. 

— Ačiū, —tarė Brinas, pažvelgęs į laikrodį. Buvo be 
penkiolikos minučių pirma. 

— Beje,— paklausė jis padėjėją, — kurią valandą jūs 
išplaukiate? 

— Lygiai pusė penkių, šere! 

— Pusę penkių? Jūs esate tikras? 

— Visiškai tikras, misteri Brinai. 

— Man sakė, pirmą valandą pagal tvarkaraštį. 

— Taip pagal tvarkaraštį, sere! Bet kartais mes vė- 
luojame kelias valandas. O paskui lengvai atsigriebiame 
kelyje. 

Pusę penkių! Jis dar turi laiko. Jis gali grįžti, aplan- 
kyti Beną Baksterį ir laiku spėti į garlaivį! Abi proble- 
mos išspręstos! 

Laimindamas nors ir ne saldų, bet palankų likimą, Bri- 
nas apsigręžė ir puolė laiptais žemyn. Čia pat Jam pa- 
vyko sučiupti taksi. 


Baksteris buvo žemas, kresnas storulis jaučio sprandu 
ir visiškai nuplikusia galva. Apsiblaususios be jokios iš- 
raiškos akys žvelgė pro auksinę pensne. Jis buvo apsi- 
vilkęs paprastu darbiniu švarku, kurio atlape žėrėjo 
rubinas, apjuostas perlų vainikėliu — romių Volstrito 
tarnų emblema. 

Brinas gerą pusvalandį dėstė savo pasiūlymus, remda- 
masis vyraujančiomis tendencijomis, kalbėjo apie per- 
spektyvas. Ir dabar, apsipylęs prakaitu, laukė Beno Baks- 
terio atsakomojo žodžio. 

— Hm-m-m,— numykė Baksteris. 

Brinas laukė. Smilkiniuose ūžė, tuščią skrandį maudė. 
Nedavė ramybės mintis, kad dar reikia spėti į „Tezėjų“. 
Jis norėjo viską greičiau sutvarkyti ir važiuoti į uostą. 

— Mūsų abiejų firmų suvienijimo sąlygos visiškai ma- 
ne patenkina, — pasakė Baksteris. 

— Sere! — atsiduso Brinas. 

— Kartoju: jos mane patenkina. Štai kas — neprigirdi- 
te, broli mano? 

— Šiaip ar taip, tik ne tokių naujienų, — užtikrino jį 
Brinas šypsodamasis. 

— Man teikia vilties toks mūsų firmų susivienijimas, — 
kalbėjo Baksteris šypsodamasis.— Aš — tiesus žmogus, 
Brinai, ir sakau jums, man tiesiog patinka, kad jūs at- 
likote tyrimus ir paruošėte tokią medžiagą, ir patinka 
jūsų elgesys šiuo susitikimo metu. Maža to, jūs ir šiaip 
man patinkate! Mane džiugina šis mūsų susitikimas, ir 
aš tikiu, kad susivienijimas atneš mums naudą. 

— Aš taip pat tuo tikiu, sere. 

Jie paspaudė vienas kitam rankas ir pakilo iš užstalės. 

— Aš pavesiu savo advokatams sudaryti susitarimą, 
remiantis šiandieniniu mūsų pokalbiu. Jūs gausite jį sa- 
vaitės gale. | 


— Puiku! — Brinas svyravo: sakyti ar nesakyti Bakste- 
riui apie kelionę į Indiją. Ir nusprendė nesakyti. Doku- 
mentus jo nurodymu persiųs į ,,„Tezėjų“, o dėl galutinių 
smulkmenų bus galima susitarti telefonu. Šiaip ar taip, 
Indijoje jis neužtruks, laimingai pristatys merginą į na- 
mus ir tuojau pat išskris atgal. 

Vienas kitam linkčiodami, būsimi kompanionai aisi- 
sveikino. 

— Jūsų reta lazda, — tarė Baksteris. 

— O, kas? Taip, taip! Aš praėjusią savaitę gavau ją 
iš Honkongo. Tokių meistriškų drožinių kaip Honkonge 
jūs niekur nerasite. 

— Taip, aš žinau. Ar galima pažiūrėti ją iš arčiau? 

— Žinoma. Bet būkite atsargus, ji lengvai atsidaro. 

Baksteris paėmė į rankas meistriškai išdrožinėtą lazdą 
ir paspaudė rankeną. Kitame jos gale iššoko geležtė ir 
truputėlį įdrėskė jam koją. 

— Tai jau iš tikro lengvai, — tarė Baksteris.— Lengviau 
nesu matęs. 

— Atrodo, jūs įsipiovėte! 

— Nieko! Menkas įdrėskimas. O geležtė — Damasko 
plieno! ' 

Jie dar kelias minutes kalbėjosi apie trejopą kardo 
reikšmę vakarų budistų moksle ir apie naujausias sroves 
Honkongo vakarų budistų dvasiniame centre. Baksteris 
sudėjo lazdą ir grąžino ją Brinui. 

— Taip, lazda puiki. Dar kartą linkiu jums geros klo- 
ties, broli, ir... 

Baksterio kalba nutrūko vidury žodžio. Jo burna taip 
ir liko išžiota, akys buvo įsmeigtos į kažkokį tašką viIr- 
šum Brino galvos. Brinas atsisuko, bet nepamatė nieko 
daugiau, tik sieną. Kai jis vėl pasisuko į Baksterį, tas 
jau buvo visas pamėlynavęs, burnos krašteliuose iššoku- 
sios putos. 

— Sere! — šūktelėjo Brinas. 

Baksteris norėjo kažką pasakyti, bet negalėjo. Žengęs 
du netvirtus žingsnius, jis griuvo žemėn. 

Brinas puolė į priimamąjį. 

— Gydytoją! Greičiau gydytoją! — šūktelėjo jis iš- 
gąsdintai merginai. O paskui grįžo pas Baksterį. 

Tai, ką jis pamatė, buvo pirmas Amerikoje ligos at- 
vejis, vėliau pavadintas Honkongo maru. Įnešta tūks- 
tančiais maldų lazdelių, liga kaip ugnis apėmė miestą, 
palikdama milijonus lavonų. Po savaitės Honkongo maro 
požymiai miestiečiams pasidarė labiau žinomi, negu ty- 
mų požymiai. 

Brinas prieš save matė pirmą auką. 

Su siaubu jis žiūrėjo į aitrų ryškiai žalią atspalvį, už- 
liejusį Baksterio veidą ir rankas, 

1959 metų balandžio 12 dieną Nedas Brinas pabudo, 
nusiprausė ir apsirengė. Pusę antros jis turėjo susitikti 
su „Baksterio“ kompanijos vadovu Benu Baksteriu. Nuo 

šio susitikimo priklausė visa Brino ateitis. O jeigu pa- 
vyktų užsitikrinti gigantiškų Baksterio įmonių paramą, ir 
dar pakenčiamomis sąlygomis. . . | 

Brinas buvo liemeningas, gražus trisdešimt šešerių me- 
tų brunetas. Jo dirbtinai maloniame žvilgsnyje jautėsi 
atidumas žmonėms, minkštai apibrėžta burna bylojo apie 
nuolaidų charakterį, paklūstantį proto argumentams. Iš 
judesių matėsi pasitikėjimas žmogaus, žinančio savo vie- 
tą gyvenime. 

Brinas jau ruošėsi išeiti. Jis pasispaudė po pažastim 
skėtį ir įsikišo į kišenę „Žmogžudystės metro“ egzemp- 
liorių minkštais viršeliais. Jis niekados neišeidavo iš na- 
mų be įdomaus detektyvo. 

Galiausiai jis įsisegė į švarko atlapą Okeanijos turis- 
tų klubo ženkliuką iš onikso. Daugelis manė, kad Brinas 
dar per jaunas nešioti tokį aukštą pasižymėjimo ženklą. 
Bet visi sutiko, kad jis ne pagal amžių uoliai žiūri į savo 
teises ir pareigas. 

Jis užrakino butą ir nuėjo prie lifto. Čia jau stovėjo 
būrelis namo gyventojų, daugiausia krautuvininkų, bet 
tarp jų Brinas pamatė ir du verteivas. 

— Puiki dienelė, misteri Brinai,— pasveikino jį ber- 
niukas liftininkas, spausdamas lifto mygtuką. 

— Tikėkimės! — tarė Brinas, paskendęs apmąstymuose 
apie Baksterį. Ir vis dėlto žvilgtelėjęs pastebėjo lifte 
šviesiaplaukį milžiną — tikrą vikingą, kuris kalbėjosi su 
plikagalviu. neužauga. Brinas nustebo, kas atvedė šitą 
porą į jų daugiabutį namą. Jis pažinojo daugumą gy- 
ventojų iš matymo, bet dar nebuvo su niekuo pažįstamas, 
kadangi apsigyveno čia visai neseniai. 

Kai liftas pasiekė vestibiulį, Brinas vikingą jau buvo 
pamiršęs. Tą dieną jis turėjo daug rūpesčių. 

Jis numatė, kad pokalbis su Baksteriu bus nelengvas, 
ir norėjo viską iš anksto apsvarstyti. Išėjęs į gatvę pil- 

ką, apniūkusį balandžio rytą, nutarė papusryčiauti Čail- 
do kavinėje. 
Laikrodis rodė be penkių minučių pusę vienuoliktos. 


— Na, ką gi pasakysite?— paklausė gydytojas Svegas. 

— Aš manau, kad jis — Žmogus, kaip ir visi. Atrodo, 
kad su juo galima susitarti. O, beje, ten pamatysime. 

Jie ėjo paskui Briną, atsilikę per pusę kvartalo. Aukš- 
ta, stuomeninga jo figūra išsiskyrė net rytmetinėje Niu- 
jorko spūstyje. 

— Aš labiausiai nemėgstu prievartos,— tarė gydytojas 
Svegas.— Bet šiuo atveju man atrodo: kaukštelėkim jam 
per galvą — ir baigtas kriukis! 

— Šitą būdą naudojo Aujis ir Bitis. Mis Čandragor ir 
Lanas Ilas mėgino papirkti. O mums su jumis pavesta 
imtis įtikinėjimo. 

— O jeigu jis nesiduos įtikinamas? 

Džeimsas patraukė pečiais. 

—- Man tai nepatinka, — pasakė gydytojas Svegas. 

Sekdami paskui Briną per pusę kvartalo, jie pamatė, 
kaip jis susidūrė su kažkokiu raudonskruosčiu kresnu 
biznesmenu. 

— Atleiskite,— pasakė Brinas. 


— Atleiskite, — tarė kresnasis biznesmenas. 

Nerūpestingai linktelėję vienas kitam, jie nuėjo toliau. 
Brinas įėjo į Čaildo kavinę ir atsisėdo už vieno nuošalaus 
staliuko. | 

— Ko malonėsite, sereė — paklausė oficiantas. 

— Kiaušinių pašot, tostų, kavos. 

— Ar nenorėtumėte kepintų bulvių? 

— Ne, ačiū! | 

Oficiantas nuskubėjo toliau. Brinas ėmė galvoti apie 
Beną Baksterį. Gavus finansinę Beno Baksterio paramą, 
sunku net įsivaizduoti. .. | 

— Atleiskite, sere,— pasigirdo balsas.— Gal galima su 
jumis pasikalbėti? 

— Apie ką gi? 

Brinas pakėlė akis ir pamatė baltaplaukį milžiną su bi- 
čiuliu neužauga, kuriuos buvo pastebėjęs lifte. 

— Apie vieną ypatingai svarbų reikalą,— atsakė ne- 
užauga. 


Brinas pažvelgė į laikrodį. Be kelių minučių vienuo- 
lika. Iki susitikimo su Baksteriu buvo likę dar dvi su pu- 
se valandos. 

Nepažįstamieji pažvelgė vienas į kitą ir sumišę nusi- 
šypsojo. Galų gale neužauga prabilo. 

— Misteri Brinai,— pradėjo jis.— Mane vadina Edvinu 
Džeimsu. O čia mano kolega gydytojas Svegas. Mes no- 
rime papasakoti jums iš pirmo žvilgsnio labai keistą isto- 
Tiją, bet aš tikiuosi, kad jūs kantriai išklausysite. Pabai- 
goje mes pateiksime keletą įrodymų, kurie, gal būt, įti- 
kins, o gal ir neįtikins, kad mes pasakojome teisybę. 

Brinas paniuro: kas gi čia per keistuoliai! Pamišo jie 
ar ką? Bet nepažįstamieji buvo gerai apsirengę ir elgėsi 
be priekaištų. 

— Tiek to, klokite,— tarė jis. 


Praėjus valandai dvidešimt minučių, Brinas šūktelėjo: 

— Na ir stebuklus gi man papasakojote! 

— Žinau! — sumišęs patraukė pečiais gydytojas Sve: 
gas.— Bet mūsų įrodymai. . 

„įspūdinga. Parodykite man dar kartą tą pirmą 

daiktelį 

Svegas patenkino jo norą. Brinas pagarbiai įsmeigė 
akis į nedidelį blizgantį daiktą. 

— Vaikinai, jei tas trupinėlis tikrai gamina šaltį ir ši- 
lumą tokiais kiekiais, aš manau, elektros korporacijos už 
jį duos ne vieną bilijoną. 

— Tai mūsų technikos gaminys, —tarė Vyriausias 
programuotojas, — kaip, beje, ir kiti įtaisai, kuriuos jūs 
matėte. Nekalbant apie motrifajerį, šiaip čia nėra nieko 
visiškai naujo, tai šiandieninės techninės minties ir prak- 
tikos raidos bei tobulėjimo rezultatai. 

— O jūsų talazatorius! Paprastas, patogus ir pigus gė- 
lo vandens gavimo būdas iš jūros! — Jis įsmeigė akis 
į abu pašnekovus. — Nors, žinoma, gali būti, kad visi tie 
išradimai — apsukrus padirbinys. 

Gydytojo Svego akiniai pakilo. 

— Beje, aš ir pats šiek tiek išmanau apie techniką. Ir 
jeigu jie net padirbti, tai jų efektas toks pat, kaip ir tik- 
rų išradimų. Oi, mulkinate jūs mane! Ateities žmonės! To 
dar betrūko! | 

— Tai, vadinas, jūs tikite tuo, ką mes papasakojome 
apie jus, Beną Baksterį ir laiko selekciją? 

— Kaip čia pasakius... — Brinas giliai susimąstė. — 
Tikiu sąlyginai. 

„— Tr jūs atšauksite susitikimą su Baksteriu? 

— Nežinau. 

— Sere! 

— Aš sakau jums, kad nežinau. Turite tiek įžūlumo! — 
Brinas vis labiau pyko.— Aš dirbau kaip katorgininkas, 
norėdamas to pasiekti. Susitikimas su Baksteriu — didžiau- 
sias Mano gyvenimo šansas. Kito tokio šanso neturėjau 
ir neturėsiu. O jūs siūlote man jį paaukoti vardan kažko- 
kios neaiškios pranašystės. 

— Pranašystė toli gražu nėra neaiški, — pataisė jį 
Džeimsas.— Ji aiški ir nedviprasmiška. 

-— Be to, kalba eina ne vien apie mane. Aš turiu biznį, 
tarnautojus, kompanionus, akcininkus. Ir dėl jų aš pri- 
valau susitikti su Baksteriu. 

— Misteri Brinai, — tarė Svegas, — prisiminkite, kas 
šiuo atveju statoma ant kortos! | 

— Taip, tikrai, — niūriai atsiliepė Brinas. — Bet jūs 
kalbėjote, kad esama dar ir kitų brigadų. O jeigu mane 
sustabdė kuriame kitame galimame pasaulyje. 

— Nesustabdė, ne! 

— Iš kur jūs žinote? 

— Aš nenorėjau sakyti toms brigadoms,— tarė Vyriau- 
sias programuotojas, — bet jiems taip pat nėra ko tikėtis 
sėkmės, kaip ir man,— iš to nieko neišeis! 

— Velniai griebtų! — nusikeikė Brinas.— Jūs, vaikinai, 
nei iš šio, nei iš to užgriūvate praeities žmogų ir sau ra- 
miausiai reikalaujate, kad jis perverstų visą savo gyve- 
nimą. Kokią pagaliau jūs turite teisę? 

— O jeigu susitikimas būtų atidėtas rytdienai? — pa- 
siūlė gydytojas Svegas. — Tai tikriausiai. .. 

— Susitikimai su Benu Baksteriu neatidėliojami. Arba 
jūs ateinate nustatytu laiku, arba laukiate, — gal net visą 
gyvenimą, — kad jums paskirtų kitą. — Brinas pakilo. — 
Štai ką aš jums pasakysiu. Aš ir pats nežinau, kaip pasi- 
elgsiu. Aš išklausiau jūsų — ir daugiau ar mažiau jumis 
tikiu, bet nieko tikro negaliu pasakyti! Aš pats turiu apsi- 
spręsti. 

Gydytojas Svegas ir Džeimsas taip pat pakilo, 

— Jūsų valia! — tarė Vyriausias programuotojas 
Džeimsas.— Iki pasimatymo, misteri Brinai! Tikiuosi, jūs 
pasielgsite teisingai. — Jie atsisveikino. Brinas nuskubėjo 
prie durų. 

Gydytojas Svegas ir Džeimsas palydėjo jį žvilgsniu. 

— Na kaipė — paklausė Svegas.— Atrodo, linksta mū- 
sų pusėn? O gal jūs kitaip manote? 

— Aš ne spėliojimų šalininkas. Galimybė ką nors pa- 
keisti vienos laiko linijos ribose maža teikia vilčių. Aš iš 
tikrųjų neįsivaizduoju, kaip jis pasielgs. 

- Gydytojas Svegas palingavo galvą, o paskui giliai 
įtraukė į plaučius oro. 

— Lengva alsuoti, a? 

— Taip, oras puikus, — tarė Vyriausias programuotojas 
Džeimsas. 

Brinas sumanė pavaikštinėti krantine, norėdamas atgau- 
ti dvasios ramybę. Matydamas milžiniškus okeaninius lai- 
vus, didingai ir tvirtai besiilsinčius ant savo stapelių, jis 
visada nusiramindavo. Jis lėtai žingsniavo, stengėsi su- 
prasti, kas jam darosi. 

Tas kvailas pasakojimas. .. 

„„ „kuriuo jis tikėjo. 

Na, o kaipgi toji jo pareiga ir visi tie praėję metai, per 
kuriuos jis kovojo dėl teisės pirkti didžiulį miško plotą? 
O slypinčios sandėryje galimybės, kurias jis norėjo šian- 
dien už Baksterio stalo sutvirtinti ir apvainikuoti? 

Jis sustojo ir ėmė žiūrėti į milžinišką laivą, pavadintą 
„Tezėjum“. | 

Ir Brino vaizduotėje iškilo Karibų jūra, žydras tų kraš- 
tų dangus, kaitri saulė, vynas, palaimingas, be jokių rū- 
pesčių poilsis. Ne, visa tai ne jam! Alinantis darbas, nuo- 
latinis visų dvasinių jėgų įtempimas — tokią dalią jis pats 
pasirinko. Ir kad ir kažin kiek visa tai jam atsieitų, jis 
dirbs ir toliau, stingdamas po pilku, švininiu Niujorko 
dangumi. 

Bet kodėl gi ne, klausė jis save. Jis žmogus pasiturin- 
tis. Jo reikalai susitvarkys patys savaime. Kas jam kliudo 
sėsti į garlaivį ir, nusikračius visais rūpesčiais, praleisti 
metus pietų saulėje? 

Džiaugsmo banga užplūdo jį, pamanius, kad niekas jam 
nebekliudo. Jis pats sau šeimininkas, jam užteks drąsos 
ir valios. Jei jis pajėgė sukurti tokią įmonę, tai pajėgs 
nuo jos ir atsisakyti, nusimesti nuo pečių viską ir paklau- 
syti širdies balso. ' 

O kartu išgelbės ir tą prakeiktą kvailą ateitį. 

„Velniop Baksterį!“ — kalbėjo jis sau. Bet visa tai at- 
rodė nerimta. Ateitis buvo per daug neaiški, per daug 

tolima. Visa ši istorija, galimas dalykas, gudrūs spąstai, 
sugalvoti jo konkurentų. Būsimos kartos tegul pačios pa- 
sirūpina savimi! | 

Nedas Brinas staigiai apsigręžė ir nuėjo. Reikėjo sku- 
bėti, kad nepavėluotų pas Baksterį. 

Keldamasis liftu dangoraižyje pas Baksterį, Brinas sten- 


gėsi apie nieką negalvoti. Paprasčiausia — veikti nesą- 
moningai. Šešioliktame aukšte jis išlipo ir užėjo pas sek- 
Ietorę. | 


— Aš esu Brinas. Mes su misteriu Baksteriu šiandien 
sutarėme susitikti. 

— Taip, misteri Brinai. Misteris Baksteris jūsų laukia, 
Užeikite tiesiai pas jį. 

Bet Brinas nė nekrustelėjo iš vietos, jį užliejo abejonių 
banga. Jis galvojo apie likimą būsimųjų kartų, kurias 
gali pražudyti savo poelgiu, galvojo apie gydytoją Svegą 
ir apie Vyriausią programuotoją Edviną Džeimsą, apie 
tuos rimtus, gerus žmones. Jeigu būtinai nereikėtų, jie 
nereikalautų tokios aukos. . 

Ir dar vieną aplinkybę jis prisiminė. .. 

Ateities kartų tarpe bus ir jo palikuonių. 

— Užeikite gi, sere! — priminė jam mergina. 

Bet staiga Brinui nusmelkė smegenis kažkokia mintis. 

— Aš apsigalvojau,— tarė jis keistu, lyg nesavu bal- 
su.— Aš atsisakau susitikti. Pasakykite misteriui Bakste- 
riui, kad... aš labai gailiuosi dėl visko. 

Jis apsigręžė ir, nenorėdamas vėl apsigalvoti, rūkte 
nurūko iš šešiolikto aukšto laiptais žemyn. 


Pasaulinės planavimo tarybos konferencijų salėje pen- 
ki federatyvinių Žemės apygardų atstovai sėdėjo aplink 
ilgą stalą, laukdami Edvino Džeimso. Jis įėjo — keisto, 
negražaus veido ligūstas žmogus. 

— Jūsų pranešimai! — tarė jis. 

Aujis, gerokai nukentėjęs po nesenų nuotykių, papa- 


314 


sakojo apie jų bandymą imtis prievartos ir apie tai, kas 
iš to išėjo. 

— Jei mums būtumėte daugiau leidę, gal būt, rezulta- 
tai būtų buvę geresni,— atsiliepė Bitis, nukentėjęs dau- 
giau už Aujį. 

Lanas Ilas pranešė apie šiokį tokį pasisekimą ir apie 
visišką jų su mis Čandragor pastangų nesėkmę. Brinas 
jau buvo pasiruošęs ją lydėti į Indiją — net atsisakęs 
susitikimo su Baksteriu. Gaila, jis dar galėjo padaryti 
ir viena, ir kita. 

Baigdamas Lanas Ilas filosofiškai pasiskundė dėl ap- 
maudą keliančių garlaivių Kompanijų tvarkaraščių, ku- 
riais negalima pasitikėti. 

Vyriausias programuotojas Džeimsas pakilo iš vietos. 

— Mes norėjome ateities, kurioje Benas Baksteris liktų 
gyvas ir sėkmingai baigtų savo užduotį, supirkdamas Že- 
mės miškų lobynus. Šia prasme perspektyviausia mums 
atrodė Pagrindinė istorinė linija, kurią mes su gydytoju 
Svegu ir pasirinkome. 

— Ir jūs iki šio laiko mums nieko nepapasakojote,— 
prikišo jam iš vietos mis Čandragor.— Kuo gi jums vis- 
kas baigėsi? 

— Įtikinimas ir kreipimasis į protą mums atrodė ge- 
riausi poveikio būdai. Gerai pagalvojęs, Brinas atsisakė 
nuo susitikimo su Baksteriu. Tačiau... 


Baksteris buvo žemas, kresnas storulis jaučio sprandu 
ir visiškai nuplikusia galva. Apsiblaususios be jokios iš- 
raiškos akys žvelgė pro auksinę pensne. Jis buvo apsi- 
vilkęs įprastu darbiniu švarku, kurio atlape žėrėjo rubi- 
nas, apjuostas perlų vainikėliu—Volstrito klubo emblema. 

Jis jau pusvalandį sėdėjo nejudėdamas, mąstydamas 
apie skaičius, vyraujančias tendencijas, ir numatomas per- 
spektyvas. 

Sučirškė vidinio telefono skambutis. 

— Ką pasakysite, mis Kesidi? 

— Buvo atėjęs misteris Brinas. Jis ką tik išėjo. 

— Kas atsitiko? 

— Aš ir pati nesuprantu, misteri Baksteri. Jis buvo 
atėjęs pasakyti, kad atsisako susitikti. | 

— Ir kaip jis tai pasakė? Pakartokite, kaip jis kalbėjo. 

— Pasakė, kad jūs jo laukiate, ir aš pasiūliau jam 
užeiti į kabinetą. Jis pažvelgė į mane labai keistai ir net 
paniuro. Aš dar pagalvojau: kažkodėl jis blogai nusitei- 
kęs. Ir vėl pasiūliau jam užeiti pas jus. Ir tuomet jis ta- 
Tė... | 

— Žodis žodin, mis Kesidi! 

— Taip, sere! Jis tarė: aš apsigalvojau. Atsisakau su- 
sitikti. Pasakykite misteriui Baksteriui, kad aš labai gai- 
liuosi dėl visko. 

— Ir tai viskas, ką jis pasakė? 

— Iki paskutinio žodžio. 

— (O ką jis darė vėliau? 

— Apsisuko ir nubėgo laiptais žemyn. 

— Nubėgo? 

— Taip, misteri Baksteri. Jis nelaukė lifto. 

— Suprantu. 

— Jums dar ko nors reikia, misteri Baksteri? 

— Ne, daugiau nieko, mis Kesidi. Dėkoju. 

Baksteris išjungė vidaus telefoną ir sudribo į fotelį. 

Vadinasi, Brinas jau žino! 

Tai vienintelis galimas paaiškinimas. Kažkokiu būdu 
gandai pasklido. Jis galvojo, kad blogiausiu atveju iki 
rytdienos niekas nesužinos. Bet kažko jis nenumatė. 
Baksteris karčiai nusišypsojo. Jis nekaltino Brino, nors 
tas galėjo užeiti išsiaiškinti. O vis dėlto, ne. Tur būt, taip 
geriau. | 

Bet kaip jis sužinojo? Kas jam pranešė, kad pramoninė 
Baksterio imperija — milžinas ant molinių kojų, kad ji 
griūva, trupa iš pamatų? 

Jei šitą žinią būtų buvę galima nuslėpti nors dieną, 
nors keletą valandų! Jis būtų susitaręs su Brinu. Nauja 
įmonė būtų atgaivinusi Baksterio biznį. Iki to laiko, kol 
viskas paaiškės, jis būtų sukūręs naują bazę savo opera- 
cijoms. 

Brinas sužinojo, ir tai jį atbaidė. Matyt, žino visi. 

O dabar jau nieko nebesulaikysi. Jeigu ne šiandien, 
tai rytoj užpuls jį tie šakalai. O kaipgi draugai, žmona, 
kompanionai ir maži žmonės, patikėję jam savo likimą... 

Ką gi, jau daug metų, kai šiam atvejui sugalvota 
išeitis. . | 

Nesvyruodamas Baksteris atidarė stalčių ir susirado 
nedidelį buteliuką. Išsiėmė iš jo dvi baltas tabletes. | 

Visą amžių jis gyveno pagal savo įstatymus. Atėjo lai- 
kas ir mirti pagal juos. | 

Benas Baksteris įsidėjo tabletes į burną. Po dviejų mi- 
nučių jis sukniubo ant stalo. 

Jo mirtis pagreitino nelemtai pagarsėjusį 1959 metų 
biržos krachą. 


GLOBA 


Birmoje ateinančią savaitę suduš lėktuvas, bet čia, 
Niujorke, man tai nepavojinga ir figų aš nebijau, kadan- 
gi visų mano spintų durys užrakintos. . 

Tėra tik viena kliūtis, kad nereikia palitūrinti. Man 
negalima palitūrinti. Jokiu būdu! Ir, kaip jūs patys su- 
prantate, man tai kelia nerimą. Be viso to, aš, rodos, dar 
ir smarkiai peršalau. | 

Visa ta gaišatis su manim prasidėjo lapkričio 9 dieną. 
Aš ėjau Brodvėjumi Beikerio kavinės link. Mano lūpos 
vos pastebimai šypsojo — prieš keletą valandų buvau 
išlaikęs sunkų fizikos egzaminą. Kišenėje skimbčiojo pen- 
kios monetos, trys raktai ir dėžutė degtukų. 

Aiškumo dėlei pasakysiu, kad pūtė šiaurės vakarų vė- 
jas keturiasdešimt penkių mylių per valandą greičiu. 
Venera jau beveik tekėjo. Mėnulis buvo tarp priešpilnio 
ir pilnaties. O išvadas malonėkite pasidaryti patys! 

Aš priėjau Dėvyniasdešimt aštuntosios gatvės kampą ir 
norėjau pereiti į kitą pusę. Bet vos spėjau žengti keletą 
žingsnių, kažkas suriko: 

— Sunkvežimis! Saugokis sunkvežimio! 

Sutrikusiu žvilgsniu dairydamasis į šalis, aš pasitrau- 
kiau atbulas. Ir — nieko nepastebėjau. O po akimirkos 
iš už kampo išniro sunkvežimis ant dviejų ratų ir, ne- 

kreipdamas dėmesio į raudoną šviesą, Nnudardėjo per 
Brodvėjų. 
Jei ne šis perspėjimas, jis mane būtų partrenkęs. 


Tikriausiai jūs nebe pirmą kartą girdite panašią istori- 
ją? Apie paslaptingą balsą, sudraudusį tetą Mini keltis 
liftu, kuris tuojau pat nukrito į rūsį ir sudužo. Arba, gal 
būt, atkalbėjusį dėdę Tomą plaukti. „,Titaniku“. Šios isto- 
rijos paprastai tuo ir baigiasi, 

Gerai, jeigu ir manoji taip būtų pasibaigusi.: 


— Dėkui, bičiuli! — tariau aš ir apsižvalgiau. Bet nie- 
ko nepastebėjau. 
— Ar jūs dar tebegirdite mane? — pasiteiravo balsas. 


— Žinoma, girdžiu! 

Aš apsisukau aplinkui ir įtartinai pažvelgiau į uždary- 
tus langus viršum savo galvos. 

— Bet kurgi jūs, velniai griebtų, slepiatės? 

— Aš esu gronišas, — atsakė balsas. 

Ar tai proga, kurios laukiau? Lūžimo indeksas. Iliuzo- 
rinė būtybė. Pažįsta Šešėlį. Gal būsiu suradęs tą, kuris 
man reikalingas? 

— Jūs tikriausiai nematomas? 

— Taigi. 

— Bet vis dėlto kas jūs? 

— Dergas, globėjų globėjas. 

— Ką tai reiškia? 

„— Aš... bet, prašom, atidžiau klausytis! Imsiu ir išpoš- 
kinsiu. Aš — praėjusių kalėdų dvasia. Juodosios lagūnos 
gyventojas. Frankenšteino nuotaka. Aš... 

— Atsiprašau, — nutraukiau jį — Ką jūs turite ome- 
nyje? Gal būt, jūs vaiduoklis arba svečias iš kitos pla- 
netos? | 

— Žinoma, — tarė balsas. — Galimas daiktas. 

— Taigi, man viskas aišku. Kiekvienas kvailys supras- 
tų, kad su manim kalba kitos planetos gyventojas. 

Žemėje jis nematomas, bet ištobulėję jo jausmai įspėja 
apie artėjantį pavojų, apie kurį jis mane ir perspėjo. 

Žodžiu, įprastinis, kasdieninis, antgamtinis atvejis. 

Paspartinęs žingsnį, aš nuskubėjau Brodvėjumi. 

— Kas atsitiko? — paklausė nematomas dergas. 

— Nieko neatsitiko, — atsakiau aš, — tiktai aš stoviu 
vidury gatvės ir kalbuosi su ateiviu iš tolimų pasaulių. 
Tikriausiai aš vienas jus girdžiu. 

— Žinoma. 

— O viešpatie! Ar jūs žinote, kur mane gali nuvesti 
tokie dalykėliai? 

— Jūsų samprotavimų potekstė man ne visai aiški. 

— Į psichiatrinę ligoninę. Į pamišėlių prieglaudą. Į pa- 
siutėlių skyrių. Kitaip tariant, į geltoną „namą. Štai kur 
deda žmones, kurie kalba su nematomais kitų pasaulių 
svečiais. Labos nakties, drauge! Ačiū, kad perspėjote! 


Mano galvoje buvo visiška sumaišatis, ir aš pasukau 
į vakarus, tikėdamasis, kad mano nematomas bičiulis nu- 
eis toliau Brodvėjumi, 

— Nenorite kalbėti su manim? — kamantinėjo dergas. 

Aš palingavau galvą — nekaltas judesys, už kurį gat- 
vėje Žmonės negaudomi, — ir ėjau toliau. 

— Bet jūs privalote! — sušuko dergas jau niršdamas.— 
Tikras ryšys nepaprastai sunkus, ir jį retai pavyksta už- 
megzti. Kai kas pasiunčia pavojaus signalą, bet ir tai 
prieš pat pavojų. Ir ryšys tuojau pat nutrūksta. 

Tai šit kuo paaiškinami tetos Mini nujautimai! Kai dėl 
manęs, tai aš, kaip ir pirma, nieko ypatingo nenujaučiau. 

— Panašios sąlygos pasitaiko kartą per šimtmetį, — sie- 
lojosi dergas. 

Kokios sąlygos? Penkios monetos ir trys raktai, skimb- 
čioją kišenėje Venerai tekant? Manau, kad šį dalyką rei- 
kėtų išnarplioti, bet jau, šiaip ar taip, ne man. Ta ant- 
gamtine muzika nieko niekada neįrodysi. Pakankamai 

vargšų mezga tinklus tramdomiesiems marškiniams, išsi- 
vers ir be manęs. 

— Duokite man ramybę! — pasakiau aš eidamas. Ir, 
pastebėjęs Žžvairuojantį polismeną, išsiviepiau prieš jį lyg 
padauža berniūkštis ir nuskubėjau toliau. | 

— Aš suprantu jūsų keblią padėtį, — nesitraukė nuo 
manęs dergas. — Bet toks ryšys jums bus labai naudin- 
gas. Aš noriu jus apsaugoti nuo milijono pavojų, gresian- 
čių Žmogui. o 

Aš nieko neatsakiau. 

— Na ką gi, — tarė dergas. — Negaliu jūsų priversti. 
Savo paslaugas pasiūlysiu kam nors kitam. Iki pasima- 
tymo, drauge! 

Aš maloniai linktelėjau. 

— Paskutinį kartą įspėju! — sušuko dergas. — Rytoj 
tarp dvyliktos ir ketvirčio antros venkite sėsti į metro! 
Likite sveikas! | 

— Taip! O kodėl, teisybę sakant? . 

— Rytoj Kolumbo žiedo stotyje minia, pasipylusi iš 
krautuvės, nustums po traukiniu užsižiopsojusį keleivį. 
Jus, jeigu pasipainiosite! 

— Vadinasi, rytoj kažkas žus? — susidomėjau aš. — 
Jūs esate tikras? | 

— Neabejoju. 

— Ar jūs ir apskritai išmanote tokius reikalus? 

— Aš jaučiu visus pavojus, kadangi jie nukreipti jūsų 
link ir išdėstyti laike. Mano vienintelis troškimas —- jus 
apsaugoti, | 

— Paklausykite,— sušnibždėjau aš,— ar negalėtumėte 
palaukti atsakymo iki rytdienos vakaro? 

— Ir jūs leisitės globojamas? — pagyvėjo dergas. 

— Aš pasakysiu jums rytoj, kai perskaitysiu vakari- 
nius laikraščius. . 


Tokia žinutė tikrai pasirodė. Aš perskaičiau ją savo 
mebliuotame kambaryje. Minia suspaudė žmogų, jis 

neteko pusiausvyros ir pateko po staiga atlėkusio trau- 
kinio ratais. Dėl to aš turėjau susimąstyti, belaukdamas 
pasikalbėjimo su nematomuoju. Atrodo, kad jo noras 
mane globoti buvo nuoširdus. Bet aš toli gražu nebuvau 
tikras, kad ir pats to noriu. Kai po valandos dergas vėl 
prisistatė, ši perspektyva manęs jau visiškai nebetraukė; 
apie tai jam tuoj pranešiau. 
— Jūs manim netikite? — paklausė jis. 


— Man geriau gyventi normalų gyvenimą. 

— Pirma ' jį reikia išsaugoti, — priminė jis.— Vakarykš- 
tis sunkvežimis. . | 
-— Tai buvo išskirtinis atvejis, tas: atsitinka tik kartą 
gyvenime. 

— Tai juk cyvenime tik kartą ir mirštame, — iškilmin- 
gai pareiškė dergas.— Užtenka prisiminti metro. 

— Metro nesiskaito. Aš šiandien neketinau niekur va- 
žiuoti. 

— Bet jūs neturėjote pagrindo nevažiuoti. Lygiai kaip 
nėra pagrindo už valandos nenusiprausti po dušu. 

— O kodėl gi ne? 

— Kažkokia mis Flin, gyvenanti kaimynystėje, ką tik 
prausėsi po dušu ir paliko ant rausvų vonios grindų ply- 
telių pusiau ištirpusį rausvo muilo gabaliuką. Jūs pasly- 
site ir išsinarinsite ranką. 


— Bet nuo to nemirsiu, tiesa? 

— Ne. Šito negalima net lyginti su atveju, kai vienas 
iškaršęs džentelmenas numes nuo stogo sunkų gėlių 
puodą. | 
.— O kada tai įvyks? — paklausiau aš. 

— Atrodo, jūsų tai nedomina. 

— Labai domina. Kada gi? Ir kur? 


— Ar galėsiu paimti jus į savo globą? 
— Tik pasakykite, kam jums visa tai? 
— Savo malonumui. Globėjų globėjui dergui nėra di- 

desnio džiaugsmo, kaip padėti gyvam padarui išvengti 
pavojaus, 

— O daugiau jums nieko neprireiks? Sakysime, tokio 
mažmožio, kaip mano siela arba pasaulinis viešpatavimas? 

— Visiškai nieko! Atlyginimas už globą man nerūpi, 
čia svarbu jausminis efektas. Visa, ko reikalauju aš, kaip 
ir kiekvienas dergas,— tai saugoti žmogų nuo pavojaus, 
kurio šis nepastebi, tuo tarpų mes pavojus matome per- 
daug aiškiai. — Ir dergas nutilo. O paskui negarsiai pri- 
dūrė: : 

— Mes nelaukiame net padėkos. 

Tai viską išsprendė. Ar aš galėjau numatyti, kokios 
bus pasekmės? Ar žinojau, kad jo pagalbos dėka atsidur- 
siu padėty, kuri man jau nebeleis palitūrinti. 

— O kaipgi gėlių puodas? — paklausiau. 

— Jį numes Mak-Adamso bulvaro ir 10-0sios gatvės 
kampe rytoj pusę devynių. 

— Dešimtoji gatvė, Mak-Adamso kampas? Kažkodėl aš 
neprisimenu. .. Kurgi tai? 

— Džersi Sityje, — atsakė negalvodamas. 

— Savo gyvenime nesu buvęs Džersi Sityje. Nevertėjo 
manęs perspėti. 

— Aš nežinau, kur jūs ketinate ar neketinate važiuoti, 
— prieštaravo dergas.— Aš tik numatau pavojų, kad ir 
kur jis jums grėstų. | 

— Ką gi man dabar daryti? 

— Ką tik norite. Gyvenkite įprastą, normalų gyvenimą. 

— Normalų gyvenimą? Cha! 


Iš pradžių viskas klojosi neblogai. Aš lankiau paskaitas 
Kolumbijos universitete, sprendžiau namų darbus, vaikš- 
čiojau į kiną, bėgiojau į pasimatymus, žaidžiau stalo te- 
nisą ir šachmatais — žodžiu, gyvenau, kaip ir anksčiau, 
1 niekam nepasakojau, kad mane saugo globėjų globė- 
jas dergas. 

Kartą, o kai kada ir du kartus per dieną man prisista- 
tydavo dergas. Ateina ir sako: „„Vestendo aveniu tarp 
66-osios ir 67-osios gatvių išklibo grotelės. Neatsistokite 
ant jų.“ 

Ir aš, suprantama, neatsistodavau. O kažkas atsistoda- 
vo. Aš paskui dažnai matydavau tokias žinutes laikraš- 
čiuose. | 

Pamažu pripratau ir net ėmiau jausti pasitikėjimą. Kaž- 
kokia dvasia dieną ir naktį plūkiasi dėl manęs ir vienin- 
telis dalykas, kurio jai reikia, — apsaugoti mane nuo įvai- 
riausių nelaimių. Asmens sargybinis iš kito pasaulio! Ši 
mintis man įkvėpdavo didžiausią pasitikėjimą. 

Mano santykiai su visa aplinka klostėsi kuo puikiau- 
siai. | | | 

O, tarp kitko, mano dergas pasidarė perdaug uolus. Jis 
aiškindavo vis naujus pavojus, daugiausia visai neturin- 
čius ryšio su mano gyvenimu Niujorke. Perspėjo nuo pa- 
vojų, kurių aš turėjau saugotis Meksikoje, Sityje, Toron- 
te, Omahe, Papeie. Galiausiai aš paklausiau, ar jis nežada 
pranešinėti man, kokie numatomi pavojai visame pasau- 
lyje. | 

— Ne, tik apie tą nedaugelį, kurie galėtų grėsti jums. 

— Kaip? Ir Meksiko Sityje? Ir Papete? O kodėl gi ne- 
apsiriboti vietine kronika? Sakysim, Didžiuoju Niujorku? 

— Tokios sąvokos, kaip vietinė kronika, man nieko 
nesako, — atsakinėjo senas užsispyrėlis— Aš sugebu 
orientuotis ne erdvėje, bet laike. O juk privalau saugoti 
jus nuo visų blogybių! 

Mane net sujaudino jo rūpestis. Bet aš nieko negalėjau 
padaryti! | 

Iš jo pranešimų atrinkdavau pavojus, kurie grėsė Ho- 
bokeno, Tailando, Kanzas Sičio, Angor Vato (krintanti 
statula), Paryžiaus ir Sarasotės gyventojams. Taip aš pri- 
sikasdavau iki vietinių įvykių. Bet ir čia numodavau 
ranka į visus pavojus, gresiančius man Kvinse, Bronkse, 

Brukline, Steten Ailende, ir apsistodavau Manhetene. Kar- 
tais jie būdavo verti dėmesio. Dergas išgelbėdavo mane 
nuo tokių netikėtumų, kaip nežmoniška grūstis Katedral 
Parkvėjuje, kaip mažamečiai kišenvagiai arba gaisras. 

Tačiau jo uolumas vis didėjo. Iš pradžių jis mane per- 
spėdavo vieną du kartus per dieną. Bet po mėnesio — 
jau po penkis šešis kartus. Ir galų gale jo perspėjimai 
vietiniu, nacionaliniu ir tarptautiniu mastu pasipylė kaip 
iš gausybės rago. 

Nepaisant proto ir bet kokios tikimybės, man grėsė la- 
bai daug pavojų. 0 

Taigi net paprastų paprasčiausią dieną: 

— Sugedę produktai Beikerio kavinėje. Ten neikite 
šiandien! 

Amsterdamo autobuse Nr. 132 sugedę stabdžiai. Nesės- 
kite į jį! 

Meleno drabužių parduotuvėje įtaisytas dujų vamzdis. 
Galimas sprogimas. Kostiumą atiduokite lyginti kitur. 

Tarp Riversaid-draivo ir Central-park-vesto slampinėja 
pasiutęs šuo. Važiuokite taksi. 

Netrukus aš didesnę dienos dalį nieko neveikiau, tik 
kažko nedariau, kažkur nėjau. Pavojai manęs tykojo iš 
visų pusių. 

Aš įtariau, kad dergas išpučia savo ataskaitas. Tai bu- 
vo vienintelis galimas paaiškinimas. Galų gale aš, dar 
prieš susipažindamas su juo, tapau pilnamečiu, puikiai 
apsieidavau be pašalinės paramos. Kodėl atsirado tiek 
daug pavojų? 

Vakare aš jį to paklausiau. 

— Visi mano pranešimai absoliučiai teisingi, — pareiškė 
jis, matyt, truputį užsigavęs.— O jeigu netikite, įjunkite 
rytoj elektrą savo auditorijoje prie psichologijos kated- 
IOS... 

— Teisybę sakant, kam gi? 

— Sugadinti laidai. 

— Aš neabejoju jūsų pranašavimais. Bet tik pastebiu, 
kad, kol dar nebuvome pažįstami, gyvenimas neatrodė 
toks pavojingas. 

— Žinoma, ne. Bet jūs gi turite suprasti, kad jei nau- 
dojatės globos pranašumais, tai turite sutikti ir su jos nei- 
giamomis pusėmis. 

— Kokios gi tos neigiamos pusės? 

Dergas ėmė svyruoti. 

— Bet kokia globa padaro reikalingą tolimesnę globą. 
Pagal mane, tai elementari tiesa. 

— Vadinasi, vėl puiku? — paklausiau apstulbęs. 

— Iki susitikdamas su manim, jūs neišsiskyrėte iš kitų 
ir rizikuodavote vien tik priklausomai nuo savo gyveni- 
mo aplinkybių. Man atsiradus, jūsų aplinka pasikeitė, 
taigi, pasikeitė ir jūsų padėtis. 

— Pasikeitė? Bet kodėl gi? 

. — Na, kad ir todėl, jog toje aplinkoje esu aš. Tam tik- 
ru atžvilgiu jūs dabar priklausote ir mano aplinkai, kaip 
aš priklausau jūsiškei. O yra žinoma, kad, išvengdamas 
vieno pavojaus, ruoši dirvą kitam. 

— Jūs norite pasakyti, — paklausiau aš aiškiai, — kad, 
naudojantis jūsų pagalba, pavojų atsirado daugiau? 

— Tai buvo neišvengiama, — atsiduso jis. 


Neverta ir kalbėti, su kokiu malonumu aš jį būčiau 
pasmaugęs tą valandėlę, jei jis nebūtų buvęs nematomas 
ir neapčiuopiamas. Manyje kunkuliavo įžeisti jausmai; 
aš pykdamas įtikinėjau save, kad mane apgavo, įviliojo 
į spąstus nežemiškas sukčius. 

— Puiku, — tariau aš susitvardęs.— Ačiū už viską. Su- 
sitiksime Marse ar kurioje kitoje vietoje. | 

— Tai jūs atsisakotė nuo tolimesnės globos? 

— Įspėjote! Prašom išeidamas netrankyti durų. 

— Bet kas atsitiko? — Dergas, matyt, buvo nuoširdžiai 
nustebęs.— Jūsų gyvenime padaugėjo pavojų — tai tiesa, 

bet kas iš to? Garbė ir šlovė tam, kas nebijo pavojų. ir 
visuomet juos nugali. Kuo didesnis pavojus, tuo didesnis 
džiaugsmas, kad jo išvengei. 

Tik čia aš supratau, koks jis man svetimas, tas Sve- 
čias iš kito pasaulio! 

— Tik ne man,— pasakiau aš.— Traukis! 

— Pavojų padaugėjo, — neatlyžo dergas, — bet mano 
sugebėjimas apie juos perspėti viską atlygina su kaupu. 
Man malonu su jais kovoti. Taigi jums iš to tik nauda. 

Aš palingavau galvą. 

— Žinau, kas manęs laukia. Pavojų vis daugės, tiesa? 

— Kaip čia pasakius! Kai dėl nelaimingų atsitikimų, 
tai jūs pasiekėte viršūnę. 

— Ką tai reiškia? | 

— Tai reiškia, kad kiekybiškai jie jau nebegali augti. 

— Puiku! O dabar malonėkite nešdintis velniop! 

— Bet aš kaip tik jums aiškinau... 

— Žinau: jų skaičius nebedidės. Kai tik jūs duosite 
man ramybę, aš vėl grįšiu į savo įprastinę aplinką, tiesa? 
Ir prie savo įprastų pavojų? 

— Galimas daiktas, — sutiko dergas.— Jei, žinoma, jūs 
išgyvensite. | 

— Tebūnie taip, rizikuosiu! 

Valandėlę dergas tylėjo. Ir galų gale tarė: 

— Dabar jūs negalite sau to leisti. Rytoj... 

— Prašom nešnekėti. Aš ir pats mokėsiu išvengti ne- 
laimingo atsitikimo. 

— Aš kalbu ne apie nelaimingą atsitikimą. 

* — Tai apie ką gi? | = 

— Net nežinau, kaip jums paaiškinti. — Jis kalbėjo iš- 
siblaškęs.— Aš sakau jums, kad galite nebijoti kiekybi- 
nių permainų. Bet nepaminėjau apie kokybinius paki- 
timus. 

— Ką jūs niekus tauškiate? — užsipuoliau aš jį. 
— Aš tik noriu jums pasakyti, | kad jus persekioja gam- 
peris. . . 

— Kas čia per žvėris? 

— Gamperis — mano aplinkos būtybė. Tur būt, jį pIi- 
viliojo išaugusios jūsų galimybės išvengti pavojų, už tai 
turite būti dėkingas man. 

— Velniop gamperį — ir jus kartu su juo! 

— Jeigu jis lįs prie jūsų, mėginkite jį nuvyti amalu. 
Kartais padeda geležis su variu. O taip pat... 

Aš puoliau ant lovos ir užsidengiau pagalviu galvą. 
Dergas suprato užuominą. Po valandėlės pajutau, kad jis 
dingo. 

Koks vis dėlto aš beprotis! Visi mes, Žemės gyventojai, 
turime tą silpnybę: griebiame viską, kas papuola, nežiū- 
rėdami, ar mums reikia ar nereikia. 

Taip ir užsitrauki nemalonumus ant savo galvos! 

Tačiau dergas dingo, ir aš atsikračiau didžiausio nema- 
lonumo. Valandėlę tyliai, ramiai pasėdėsiu savajame kam- 
pe, tegul viskas pamažėle susitvarko. Ir, gal būt, jau po 
keleto savaičių... 

Ore pasigirdo kažkoks dūzgesys. 

Aš ūmai pašokau ir atsisėdau lovoje. Vienas kambario 
kampas keistai aptemo, ir man į veidą padvelkė šaltis. 
Tuo tarpu dūzgesys vis garsėjo — ir tai buvo ne dūzge- 
sys, bet juokas, tylus ir monotoniškas. 

Laimė, man nereikėjo brėžti magiško rato. 

— Derge!l — suklykiau aš.— Gelbėk! 

Jis bematant prisistatė. 

— Amalo! — suriko jis. — Varykite jį amalu! 

— O kurgi, velniai griebtų, dabar gauti amalo? 

— Tuomet geležim su variu! . 

Aš puoliau prie stalo, sučiupau varinį spaudiklį ir ėmiau 
dairytis aplinkui, ieškodamas geležies. Kažkas ištraukė 
man iš rankų spaudiklį. Aš jį nutvėriau. Paskui pamačiau 


328 


savo automatinį plunksnakotį ir prikišau prie spaudiklio 
plunksnos galą. 

Tamsa išsisklaidė. Šaltis praėjo. 

Matyt, aš šiaip taip būsiu išsikapstęs. 


— Matote, jums reikalinga mano globa,— džiūgavo 
dergas po kokios valandos. 

— Atrodo, teisybė, — patvirtinau aš liūdnu balsu. 

— Jums dar daug ko reikės,— kalbėjo toliau der- 
gas.— Imtynininko gėlių, burnočių, česnakų, kapinių pe- 
lėsių. . | 
— Bet juk gamperis išsinešdino. 

— Taip, bet liko greileriai. Ir jums reikės gintis nuo 
lipų, figų ir melžraizerio. 

Jam diktuojant, aš susidariau žolių, nuovirų ir kitų 
vaistų sąrašą. Neklausinėjau jo apie sąryšį tarp antgam- 
tinių ir nenormalių dalykų. Mano smalsumas buvo visiš- 
kai patenkintas. 

Vaiduokliai ir lemurai? Arba kitų pasaulių padarai? 
Visi vieno galo, tarė jis, ir aš supratau jo mintį. Paprastai 
jie mumis nesidomi. Mūsų suvokimas, o ir pati mūsų 
būtis priklauso skirtingoms plokštumoms. Kol Žmogus iš 
kvailumo atkreipia jų dėmesį į save. | 

Ir štai aš įsipainiojau į šį žaidimą. Vieni mane norėjo 
sunaikinti, kiti apginti, bet niekas nelinkėjo man nieko 
gero, nė pats dergas. Aš buvau tik kareivėlis tame žaidi- 
me, jeigu teisingai supratau jo taisykles. 

Ir patekau į tokią padėtį tik dėl savo kaltės. Aš galėjau 
naudotis per amžius žmogaus sukaupta rasės išmintimi, — 
neįveikiamu rasiniu nusistatymu prieš visokią velniavą, 
mano paslaugoms buvo svetimo pasaulio instinktyvi bai- 
mė. Mat, mano nuotykis kartojosi jau tūkstančius kartų. 
Mums vėl ir vėl pasakojama, kaip Žmogus aklai braunasi 
į nežinią ir užsitraukia dvasių pyktį. Jis pats stengiasi 
atkreipti jų dėmesį, o nieko pavojingesnio ir būti negali. 

Taigi, aš buvau pasmerktas vergauti dergui, o dergas — 
man. Tiesa, tik iki vakar dienos. Šiandien aš vėl vienas. 

Atrodo, kelias dienas viskas aprimo. Su figais aš susi- 
dorodavau paprasčiausiai, užrakindamas spintas. Su lipais 
būdavo sunkiau, bet rupūžės akis!, šiaip ar taip, laikė 
juos pažabotus. O kai dėl melžraizerio, tai jo reikia sau- 
gotis tik esant pilnačiai, I 

— Jums gresia pavojus, — pasakė 1 man dergas užvakar. 

— Vėl? — atsiliepiau aš žiovaudamas. 

— Mus persekioja trengas. 

— Musė. 

— Taip, ir mane, kadangi net dergai linkę į pavojus 
ir riziką. 

— Ir tas trengas tikrai pavojingas? 

"— Labai! 

— Ką gi man daryti? Uždengti duris gyvatės oda? Ar- 
ba nubrėžti ant jos penkiakampį? 

— Nei viena, nėi kita,— tarė dergas.— Trengas reika- 
lauja negatyvių priemonių, reikia atsisakyti kai kurių 
veiksmų. 

Aš turėjau tiek daug apribojimų, kad vienu daugiau 
ar Mažiau — jau nieko nereiškė. 

— Ko gi man nedaryti? 

— Nepalitūrinkit,— tarė jis. 

— Nepalitūrinti? — Aš suraukiau antakius.— Kaip tai 
suprasti? | 

— Na, jūs žinote. Tai nuolat daroma. 

— Tur būt, aš tą žinau, tik kitu pavadinimu. Paaiškin- 
kite. | 
-— Gerai. Nepalitūrinti — tai reiškia... — Bet staiga jis 
užsikirto. | i 

— Ką2.. 

— Jis čia! Trengas! 


!Rupūžės akis— (kibernetikoje) įtaisas, kuris reaguoja tik 
į tai, į ką jis turi reaguoti pagal nustatytą programą. (Vertėjo pastaba.) 

Aš prisispaudžiau prie sienos. Man pasirodė, kad ma- 
tau kambaryje vos vos sukeltas dulkes, bet, galimas daik- 
tas, mano nervai buvo sutrikę. 

— Derge! — pašaukiau aš.— Kur jūs? Ką gi man da- 
rytiė 

Ir tuomet išgirdau riksmą ir susiglaudžiančių žiaunų 
traškėjimą. 

— Jam atitekau aš! — suspiegė dergas. 

— Ką gi man daryti? — vėl suklykiau aš. 

O paskui biaurus kažką kramtančių dantų griežimas. 
Ir silpnas, dūstantis dergo balsas: „Nepalitūrinkiti 

O vėliau tyla. 

Ir štai aš sėdžiu tyliai, ramiai. Birmoje ateinančią sa- 
vaitę suduš lėktuvas, bet čia, Niujorke, man tai nepavo- 
jinga. O ir figai manęs nepasieks, aš užrakinau savo spin- 
tų duris, 

Vienintelė kliūtis — tas „nepalitūrinti“. Man negalima 
palitūrinti. Jokiu būdu! Jei aš nepalitūrinsiu, viskas nu- 
siramins, ir ta gauja persikraustys kur nors kitur. Taip 
turi būti. Tiktai reikia palaukti. 

Bet mano nelaimė, kad aš nežinau, ką reiškia nepalitū- 
minti. Tai nuolat daroma, pasakė dergas. Todėl aš kaip 
galėdamas ir vengių ką nors veikti. 

Aš truputį numigau, ir nieko neatsitiko — vadinasi, ne- 
palitūrinau. Išėjau į lauką, nusipirkau maisto, sumokėjau 
kiek reikia, išsiviriau pietus ir pavalgiau. Ir vėl nepalitū- 
rinau. Parašiau šitą ataskaitą. Irgi nepalitūrinau. 

Aš dar išsikapstysiu iš tos maišalynės. 

Pamėginsiu truputį nusnūsti. Atrodo, peršalau. Reikia 
nusičiaudėti. 


ŽMOGAUS NAšŠTA 


Tarpžvaigždinėje žemės pardavimo kontoroje, esančioje 
Žemėje, Edvardas Flezvelas už akių pirko asteroidą. Jis 
išsirinko jį pagal nuotrauką, kurioje beveik nieko nesi- 
matė, tiktai nuostabūs kalnai. Bet Flezvelas mėgo kalnus, 
jis net pasakė klerkui, priiminėjančiam paraiškas: 

— O juk, broleli, ko gero, ten ir aukselio yra? 

— Kaipgi, kaipgi, seni, — jam pritardamas, atsakė kler- 
kas ir pats stebėjosi, kaip gali sveiko proto Žmogus lįsti 
kažkur už kelių šviesmečių nuo artimiausio moteriškos 
lyties padaro. Taip pasielgti gali tik beprotis, pamanė sau 
klerkas, žvelgdamas į Flezvelą. 

Bet Flezvelas buvo pilno proto. Jis apie tai visiškai 
negalvojo. | 

Taigi jis pasirašė įsipareigojimą nedidelei sumai, kurią 
jis turės įmokėti per tam tikrą laiką, o taip pat pasižadė- 
jimą kiekvienais metais Žymiai geriau prižiūrėti savo 
sklypą. Nespėjo nuo pirkimo rašto nudžiūti rašalas, ir jis 
nusipirko bilietą į radijo bangomis valdomą antros klasės 
krovininį laivą, sudėjo į jį reikiamą kiekį padėvėtų įren- 
gimų ir iškeliavo į savo valdas. 

Atvykę į vietą pradedantys kolonistai paprastai įsitiki- 
na, kad nusipirko plikos uolos sklypą. Kas kita Flezvelui. 
Jo „Šansas“, kaip pakrikštijo asteroidą, turėjo truputį at- 
mosferos, o norint, kad oras būtų grynesnis, buvo galima 

papildomai pripumpuoti deguonies. Ten buvo ir van- 
dens — gręžiamasis plaktukas jį aptiko po dvidešimt tri- 
jų bandymų. Nuostabiuosiuose kalnuose nebuvo aukso, 
užtat buvo truputis tinkamo išvežimui torio. O svarbiau- 
sia, didesnė dirvos dalis pasirodė tinkama dirų, oldžių, 
smisų ir kitų egzotinių medžių auginimui. Ir Flezvelas 
tolydžio kartodavo savo vyresniajam robotui: 

— Pamatysi, aš čia dar praturtėsiu! 

Robotas visada atsakydavo: 

— Gryna tiesa, bose! 


Asteroidas tikrai atrodė daug žadantis. Jį įsisavinti vie- 
nam žmogui buvo per sunku, bet Flezvelui neseniai suka- 
ko dvidešimt septyneri metai, jis buvo tvirtai sudėtas, 
kieto charakterio. Vienas po kito slinko mėnesiai, o Flez- 
velas vis taip pat augino savo sodus, kasė rūdynus ir iš- 
veždavo prekes vieninteliu krovininiu laivu, kuris retkar- 
čiais aplankydavo jo asteroidą. 

Kartą vyresnysis robotas jam tarė: 

— Šeimininke, Žmogau, sere, jūs man kažkodėl nepa- 
tinkate, misteri Flezvelai, sere! | 

Flezvelas apmaudžiai susiraukė. Buvęs jo robotų šeimi- 
ninkas buvo žmogiškojo suprematizmo ir, be to, kuo 
didžiausios naudos šalininkas. Savo robotų atsakymus jis 
įrašė pagal savąjį pagarbos Žmogui supratimą. Šitie atsa- 
kymai erzino Flezvelą, bet naujas įrašas būtų pareikala- 
vęs išlaidų. O kur kitur jis būtų gavęs robotų tokia pri- 
einama kaina! 

— Su manim viskas gerai, Ganga-Semai,— atsakė jis. 

— O, atleiskite, sere! Bet viskas ne taip, misteri Flez- 
velai, sere! Jūs net kalbatės pats su savim lauke — atleis- 
kite, kad aš išdrįsau jums tai pasakyti. | 

— Smulkmenos neturi reikšmės. 

— Ir aš pastebėjau, kad jūsų kairė akis trūkčioja, sai- 
be! Ir jūsų rankos dreba. Ir jūs perdaug geriate, sere. Ir. .. 

— Užteks, Ganga-Semai! Robotas turi žinoti savo vie- 
tą,— atsakė (Flezvelas. Bet, pastebėjęs nuoskaudos išraiš- 
ką, kurią robotas įsigudrino padaryti savo metaliniame 
veide, jis atsiduso ir tarė: 

-— Žinoma, tavo teisybė. Visuomet tavo teisybė, drau- 
guži! Iš tikrųjų, kas man pasidarė? 

— Jūs užsikrovėte sau per sunkią Žmogaus Naštą. 

— Tai aš ir pats žinau! — Ir Flezvelas visu delnu su- 
šiaušė neklusnius juodus plaukus.— Kartais aš pavydžiu 
jums, robotai. Amžinai jūs juokiatės, nerūpestingi ir lai- 
mingi. 

— Taip yra todėl, kad mes neturime sielos. | 

— Aš, deja, ją turiu. Tai ką gi tu man patartumei?' 

— Išvažiuokite atostogų, misteri Flezvelai, bose! — pa- 
siūlė Ganga-Semas — ir nusprendė, jog bus išmintingiau 
dingti, kad šeimininkas turėtų laiko pagalvoti. 

Flezvelas deramai įvertino malonų tarno pasiūlymą, bet 
išvažiuoti atostogų buvo sudėtingas dalykas. Jo „Šanso“ 
asteroidas buvo Trocijaus sistemoje, galimas dalykas, la- 
biausiai izoliuotoje, kokią tik galima rasti mūsų laikais. 
Tiesa, jis buvo tik už penkiolikos skridimo dienų nuo 
abejotinų Citeros III pasilinksminimų ir gal tik truputį 
toliau nuo Nagondikono, kur žmogus alavuota gerkle 
galėjo iki soties pasismaginti. Bet atstumas — pinigai, o 
pinigai kaip tik ir yra tas pats dalykas, kurį Flezvelas 
norėjo išspausti iš savo ,Šanso“. 


Flezvelas išaugino dar daug kultūrų, iškasė dar daug 
torio ir užsiaugino barzdą. Būdamas lauke, jis visą laiką 
kažką murmėjo sau panosėje, o namuose vakarais buvo 
prisirišęs prie butelio. Kai kurie robotai, paprasti žemės 
ūkio darbininkai, bijojo Flezvelo, kai jis svirduliuodamas 
eidavo pro šalį. Atsirado ir tokių, kurie jau ėmė mėlstis 
pažemintam ugnies dievui. Tačiau ištikimasis Ganga-Se- 
mas netrukus užkirto kelią tai nelemtai įvykių eigai. 

— Kvailos jūs mašinos! — kalbėjo jis robotams.— Žmo- 
gui bosui nieko neprikiši. Jis stiprus ir geras! Tikėkite, 
broliai. Aš neapgaudinėčiau jūsų! 

Bet niurnėjimas nenutilo, nes robotai. reikalavo, kad 
Žmogus rodytų jiems gerą pavyzdį. Dievai žino, kaip toli 
jie būtų nuėję, jei Flezvelas su eiline maisto partija ne- 
būtų gavęs naujutėlio žvilgančio Rebek-Vordo katalogo. 

Su meile išvyniojo jį ant savo grubaus plastmasinio sta- 
liuko ir ėmė skaityti paprastos liuminescencinės lemputės 
šviesoje." Ir kokie stebuklai ten buvo reklamuojami, jie 
kėlė vienišo kolonisto pavydą ir nuostabą! Naminės 
varymo aparatai, mėnulio pakaitalai, portatyviniai soli“ 
dovizoriai ir. . 

Flezvelas atsivertė puslapį, perskaitė, nurijo seilę ir vėl 
iš naujo perskaitė. Skelbimas buvo toks: | 


„SUŽADĖTINĖS — PAŠTU! 


Kolonistai! Užteks kentėti prakeiktą vienatvę! Už- 
teks vieniems nešti Žmogaus Naštą! Rebek-Vordas 
pirmą kartą istorijoje jums siūlo rinktinį nuotakų 
kolonistams kontingentą! Su garantija! 

Rebek-Vordo pasienio sužadėtinės modelis atren- 
kamas pagal sveikatos, prisitaikymo, apsukrumo, iš- 
tvermės, įvairiausių kolonistui naudingų įgūdžių po- 
žymius ir, žinoma, malonaus veido. Šios merginos 
gali gyventi visose planetose, kadangi jų svorio 
centras yra palyginti žemai, odos pigmentacija tin- 
ka bet kuriam klimatui, o rankų ir kojų nagai trum- 
pi ir tvirti. Jei kalbėsime apie figūrą, tai jos sudėtos 

"proporcingai, bet ne taip, kad atitrauktų žmogų nuo 
"darbo, ir šią savybę, be abejo, įvertins mūsų plušan- 
tis kolonistas. 

Rebek-Vordo pasienio modelis yra trijų išmatavi- 
mų (specifikaciją žr. žemiau) — visiems skoniams. 

Gavęs jūsų užklausimą, Rebek-Vordas trečios klasės 
krovininiu laivu pasiųs Jums ką tik užšaldytą 
egzempliorių. Tai iki minimumo sumažins pašto iš- 
laidas. | 

Šiandien pat skubėkite užsisakyti pavyzdingą pa- 
sienio sužadėtinę!“ 


Flezvelas liepė surasti Ganga-Semą ir parodė jam skel- 
bimą. Žmogus-mašina jį perskaitė, o paskui pažvelgė šei- 
mininkui tiesiai į akis. 

— Kaip tik tai, ko mums reikia, efendi,— tarė vyres- 
nysis robotas. 

— Tu manai? — Flezvelas pašoko ir susijaudinęs ėmė 
vaikščioti po kambarį. — Bet juk aš dar neketinau vesti. 
Ir paskui, kas taip veda? O, be to, ar ji man patiks? 

— Žmogui-Vyrui dera turėti Žmogų-Moterį. 

— Sutinku, bet... 

— Nejau jie kartu atsiųs ir ką tik užšaldytą dvasiškį? 

Stengiantis suprasti gudrią tarno užuominą, Flezvelo 
veidą nušvietė pasitenkinimo šypsena. 

— Ganga-Semai,— tarė jis.— Tu, kaip visuomet, supra- 
tai dalyko esmę. Aš galvoju, kontraktas numato apeigas 
atlikti vėliau, kad žmogus galėtų susikaupti ir apsispręsti. 
Dvasiškio užšaldymas — brangus malonumas. O kol kas, 
teisybę sakant, pravartu turėti po ranka merginą, dirban- 
čią darbą, kuris jai pridera. 

Ganga-Semas įsigudrino reikšmingai nusišypsoti. Flez- 
velas tuojau 'pat atsisėdo ir užsisakė mažo dydžio pavyz- 
dinę pasienio nuotaką: jis galvojo, kad ir tokios visiškai 
pakaks. Ganga-Semas gavo nurodymą perduoti užsakymą 
per radiją. 

Laukdamas Flezvelas iš susijaudinimo negalėjo nustyg- 
ti. Jis jau iš anksto ėmė žvilgčioti į dangų. Robotai užsi- 
krėtė jo nuotaika. Vakarais jų nerūpestingas dainas ir šo- 


336 


kius nutraukdavo sujaudintas šnibždesys ir tylūs juoke- 
liai. Mechaniniai žmonės nedavė Ganga-Semui ramybės: 

— Ei, meistre! Papasakok, kokia ji, ta Žmogus-Mote- 
ris, šeimininkė? 

— Ne jūsų reikalas, — atsakė jiems Ganga-Semas.— Tai 
žmogaus reikalas. Jūs, robotai, geriau nekaišiokit nosių! 

Tačiau galų gale ir jis neiškentė, ir ėmė kartu su kitais 
žvilgčioti į dangų. 

Tas visas savaites Flezvelas mąstė apie pasienio nuota- 
kos pranašumus. Ir kuo daugiau jis galvojo, tuo labiau 
jį traukė pati idėja. Tos išsidažiusios, išsipuošusios lėlytės 
visiškai ne jam! Kaip malonu įsitaisyti smagią, praktišką, 
protingą gyvenimo draugę, mokančią virti ir skalbti; ji 
prižiūrės namus ir robotus, siūs, kirps ir virs uogienes. .. 

Taip svajodamas jis leido laiką, iki kraujo susikandžio- 
damas sau nagus. 

Galų gale laivas sužibo viršum horizonto. Jis nusilei- 
do, išmetė didelį konteinerį ir nuskrido Amiros IV link. 

Robotai pakėlė nuo žemės konteinerį ir atnešė jį Flez- 
velui. 

— Jūsų sužadėtinė, sere! — džiūgavo jie, mėtydami ant 
delno tepalines. 

"Flezvelas iš džiaugsmo paskebė, kad duoda jiems lais- 
vą pusdienį, ir nėtrukus valgykloje jis liko vienas kartu 
su didele, šalta dėže. Ant dangčio buvo užrašyta: ,„Atsar- 
giai! Viduje moteris!" 


Jis paspaudė atšildytojo rankenas, palaukė valandą, 
kaip buvo nurodyta, ir atidarė konteinerį. Viduje buvo 
kitas, atšildymui pareikalavęs ištisų dviejų valandų. Flez- 
velas nekantraudamas bėgiojo iš kampo į kampą, baig- 
damas graužti nagų likučius. Pagaliau buvo galima atida- 
ryti ir šitą dėžę. Drebančiomis rankomis Flezvelas nuėmė 
dangtį ir pamatė... 


— Č-č-č-čia dabar kas?! — sušuko jis. 

Mergina konteineryje prisimerkė, nusižiovavo kaip ka- 
tytė, atsimerkė ir atsisėdo. Abu įsistebeilijo vienas į kitą, 
ir Flezvelas pamatė, kad įvyko baisi klaida. 

Ji vilkėjo puikią, bet visai nepraktišką suknutę, kurio- 
je auksiniais siūlais buvo išsiūtas jos vardas — Šeila. Pas- 
kui Flezvelui į akis krito jos grakšti figūrėlė, visiškai 
netinkanti sunkiam darbui užplanetinėmis sąlygomis, ir 
jos sniego baltumo oda — nuo svilinančios asteroido va- 
saros saulės ant jos, žinoma, iššoks pūslės. O jau ran- 
kos — dailios, ilgais pirštais ir skaisčiai raudonais nagu- 
čiais, visiškai ne tai, ką buvo žadėjęs Rebek-Vordo kata- 
logas. Kai dėl kojų ir kitko, pagalvojo Flezvelas, visa tai 
tinka Žemėje, bet ne čia, kur žmogus pasmerktas darbui. 
* Nebuvo galima net pasakyti, kad jos svorio centras yra 
žemai. Kaip tik atvirkščiai! 

Ir Flezvelas pajuto, kad jį apgavo, 'apmulkino, apvy- 
niojo aplink pirštą. 

Šeila purptelėjo iš savo kokono, priėjo prie lango ir 
apžvelgė žydinčius, žalius Flezvelo laukus nuostabių kal- 
nų fone. 

— O kurgi palmės? — paklausė ji. 

— Palmės?.. | 

— Žinoma. Man sakė, kad Siringare V auga palmės. 

— Tai čia ne SiringarasV,— atsakė Flezvelas. 

— Kaip, argi jūs ne paša de Šre? — nustebo Šeila. 

— Visai ne. Paprasčiausias pasienio gyventojas. O jūs 
argi ne pasienio nuotaka? 

— Dar ko! Argi aš į ją panaši? — rėžė Šeila, rūsčiai 
žaibuodama akimis. — Aš — prabangiai apiformintas 
„ultraliuks“ modelis, man buvo išrašytas kelialapis į sub- 
tropinę rojaus planetą Siringaras V. | | 

— Mus abu apgavo. Matyt, apsirikta transporto skyriu- 
je, — niūriai prabilo Flezvelas. 

Mergina apžvelgė pliką valgyklą, ir jos gražutį veidelį 
iškreipė grimasa. 

— Bet juk jūs galite pasirūpinti, kad mane persiųstų 
į Siringarą V? 
+ — Kas liečia mane, tai aš sau neleidžiu net kelionės į 
Nagondisoną, — tarė Flezvelas. — Bet pranešiu Rebek- 
Vordui apie šį nesusipratimą, ir jie, žinoma, perkels jus, 
kai man atsiųs mano pavyzdinę pasienio nuotaką. 

Šeila patraukė petukais. | 

— Kelionės plečia akiratį, — pastebėjo ji nerūpestingai. 

Flezvelas išsiblaškęs linktelėjo. Jis giliai susimąstė. Ši 
mergina, iš visko matyt, neturi pavyzdinės kolonistės sa- 
vybių. Bet ji nuostabiai graži. Kodėl gi nepadaryti, kad 
jos viešnagė būtų maloni abiem? 

— Dėl susiklosčiusių aplinkybių, — tarė jis, maloniai 
šypsodamasis,— mums niekas nekliudo susidraugauti. 

-— Kokiomis sąlygomis? 

— Tiesiog mes vieninteliai žmonės visame asteroide.— 
Ir jis švelniai paglostė jos petuką.— Išgerkime! Jūs pa- 
pasakosite man apie save. Buvote jūs... | 


Bet čia už jos nugaros pasigirdo kurtinantis žvangesys. 
Jis apsigręžė ir pamatė iš atskiro konteinerio skyriaus 
išlendant nedidelį, kresną robotą. | 

— Ko jums čia reikia? — paklausė Flezvelas. 

— Aš — robotas tuokėjas,— tarė robotas.— Esu valsty- 
bės įgaliotas registruoti sutuoktuves kosmose. O taip pat 
Rebek-Vordo kompanijos priskirtas prie šios jaunos ledi 
jos globėjo, auklės ir gynėjo teisėmis — kol mano pagrin- 
dinė misija, būtent vestuvinės apeigos, bus sėkmingai 
atlikta. 

— Įžūlus pakalikas, prakeiktas robotas! — nusikeikė 
Flezvelas. 

Ar tik ne 


užšaldyto dvasiškio? 
— Žinoma, ne! Bet sutikite: robotas-auklė. . . 
— Geresnės ir būti negali! — pasipriešino ji— Jūs 

neįsivaizduojate, kaip elgiasi kai kurie vyrai už kelių 
šviesmečių nuo Žemės. 

— Jūs taip manote? 

— Galų gale taip kalba, — atsakė Šeila, kukliai nulei- 
dusi galvą.— Bet ir sutikite, kad pašos de Šre nuotaka 
negali keliauti be apsaugos. 

— Mylimieji vaikai, — prodainiu užtraukė robotas, — 
mes susirinkome čia, norėdami sujungti. .. 

— Ne dabar, — pasipūtusi pertraukė jį Šeila.— Ir ne su 
šituo... | 

— Aš įsakysiu robotams sutvarkyti jums kambarį, — 
suriaumojo Flezvelas ir pasišalino, kažką murmėdamas 
panosėje apie Žmogaus Naštą. 

Jis pasiuntė radiogramą Rebek-Vordui ir gavo atsaky- 
mą, kad užsakytasis nuotakos modelis būsiąs skubiai iš- 
siųstas, 0 apsišaukėlę iš jo paimsią. Tada jis grįžo prie 
įprastinių savo darbų, tvirtai nutaręs visiškai nekreipti 
dėmesio į Šeilą ir jos auklę. 


„Šanse“ vėl užvirė darbas. Reikėjo išžvalgyti naujus 
torio telkinius ir iškasti naujus šulinius. Artinosi derliaus 
nuėmimas, robotai daug valandų praleisdavo laukuose ir 
soduose, jų sąžiningi metaliniai veidai blizgėjo nuo maši- 
ninės alyvos, ore tvyrojo žydinčio diro kvapas. 

Tuo tarpu Šeila stengėsi visokiais būdais įsiteikti, ir dėl 
to jos buvimas dar labiau krito į akį. Greitai viršum gry- 
nų liuminescencinės šviesos lempučių sumargavo plast- 
masiniai gaubtai, niūrūs langai pasipuošė užuolaidomis, 
o grindys — šen bei ten išmėtytais takeliais. O ir apskri- 
tai visame name buvo pastebimos permainos, kurias Flez- 
velas labiau juto, negu matė. 

Ir maistas pasidarė įvairesnis. Nuo senumo roboto vi- 
rėjo atminties juosta daugelyje vietų buvo nusitrynusi, ir 
dabar visą vargšo meniu sudarė beistrogenas, agurkų 
salotos, ryžių pudingas ir kakava. Ir, būdamas „Šanse“, 

Flezvelas visą laiką stoiškai tenkinosi šiuo meniu, tik ret- 
karčiais paįvairindamas jį neliečiamų atsargų daviniais. 

Pasiėmusi virėją, Šeila su tikrai geležine kantrybe įra- 
šė į jo juostą kepsnių, troškintos mėsos, salotų su alyvų 
aliejumi, obuolių pyrago ir daugelio kitokių dalykų re- 
ceptus. Tuo būdu ir mityba ,„Šanse“ turėjo labai pagerėti. 
O kai Šeila ėmėsi užpildyti tuščius balionus smiso džemu, 
Flezvelas visiškai suabejojo. 

Šiaip ar taip, o šalia — be galo praktiška ir sumani bū- 
tybė; nepaisant prašmatnios išvaizdos, ji dirba viską, ką 
turi dirbti pasienio žmona... Be to, ji turi dar ir kitų 
gerų savybių! Patiko jam tas Rebek-Vordo pasienio mo- 
delis! 

Apie tai pamąstęs, Flezvelas tarė savo vyresniajam 
robotui: 

— Ganga-Semai, ką čia daryti, man galva stačiai neiš- 
neša! 

— Ko pageidaujate? — paklausė vyresnysis robotas 
kažkokiu visiškai bejausmiu metaliniu veidu. 

— Man dabar, kaip niekad reikalinga jūsų robotiška 
nuojauta, — kalbėjo toliau Flezvelas.— Ji visiškai neblo: 
gai pasirodė, tiesa, Ganga-Semai? 

— Žmogus-Moteris pasiėmė jai priklausančią Žmogaus 
Naštos dalį. 

— Taigi. Nežinia, ar ilgam jos užteks? Dabar ji dirba 
ne mažiau už pavyzdinę pasienio žmoną, tiesa? Verda 
valgyti, konservuoja. | | 

— Darbininkai ją myli,— tarė Ganga-Semas su atvira- 
širdišku orumu.— Jūs net nežinote, sere: kai praėjusią sa- 
vaitę pas mus prasidėjo rūdžių epidemija, mem naudojo 
mus naktį ir dieną ir ramino išsigandusius jaunus darbi- 
ninkus, 


— Nejaugi? — sušuko sukrėstas Flezvelas. — Mergina 
iš gerų namų, žodžiu, — modelis „liuks'2.. 

— Nesvarbu, ji — Žmogus, ir jai užteko jėgų ir kilnu- 
mo užsikrauti Žmogaus Naštą. | 
. — O žinai? — tarė Flezvelas užsikirsdamas. — Tu ma- 
ne įtikinai. Aš iš tiesų manau, kad ji mums tinka. Ne jos 
kaltė, kad ji ne pasienio modelis. Viskas priklauso nuo 
atrinkimo ir priežiūros, čia jau nieko nepadarysi. Eisiu 
jai pasakyti, tegu lieka. Ir atšauksiu savo užsakymą Re- 
bekui. 

Roboto akyse žybtelėjo keista išraiška — kone juokas. 
Jis žemai nusilėnkė ir tarė: 

— Viskas bus, kaip šeimininkas įsakys. 

Flezvelas nubėgo ieškoti Šeilos. 


Surado ją medicinos punkte, įkurtame buvusiame 
instrumentų sandėlyje. Čia, roboto techniko padedama, 
Šeila gydė išnirimus ir įdrėskimus, tuos įprastus būtybių 
su metaline oda negalavimus. 

— Šeila,— tarė Flezvelas,— aš noriu su jumis pasikal- 
bėti. | 

— Gerai, — atsiliepė ji išsiblaškiusi, — tik prisuksiu 
veržlę. — Ji vikriai įstatė veržlę į vietą ir patapšnojo ro- 
botą per petį veržliniu raktu, 

— O dabar, Pedro, išmėginsime tavo koją. 

Robotas atsargiai žengė skaudama koja, o paskui pri- 
mynė ją kaip reikiant. Įsitikinęs, kad koja sveika, jis, 
juokingai maivydamasis, ėmė šokti apie Žmogų-Moterį, 
kalbėdamas: | | 

— Na, ir mem, jūs puikiai ją pataisėte, bos- ledi! Gra- 
cijas, meml! “ 

Vis taip pat juokingai šokdamas, jis išėjo į saulę. 

Flezvelas ir Šeila šypsodamiesi palydėjo jį žvilgsniu. | 

— Jie visai kaip vaikai! — tarė Flezvelas. 

— Jų negalima nemylėti, — pritarė Šeila. — Linksmi, 
nerūpestingi. . 

— Bet jie neturi sielų — priminė Flezvelas. 

— Taip, — tarė ji, iš karto surimtėjusi.— Tai tiesa. O 
kam gi jums manęs prireikė? 

— Aš norėjau jums pasakyti...— Bet staiga Flezvelas 
apsižvalgė. Medicinos punkte buvo nepriekaištinga, ste- 
rili švara. Visose lentynose gulėjo veržlių raktai, varžtai, 
sraigtai medžiui, metalo piūklai, pneumatiniai plaktukai 
ir kiti chirurginiai instrumentai. Tur būt, aplinka nebuvo 
paranki prisipažinimui, kuriam jis ruošėsi. 

— Eime iš čia, — tarė jis. 

Jie išėjo iš ligoninės ir žydinčiais žaliais sodais pasuko 
Flezvelo pamėgtųjų didingų kalnų link. Čia stačių uolų 
pavėsyje blykčiojo tylus, tamsus tvenkinys, o viršum jo 
buvo palinkę dideli medžiai, kuriuos Flezvelas išaugino, 
naudodamas augimo stimuliatorius. 

Čia jie sustojo. | | 

— Štai ką norėjau jums pasakyti, — pradėjo Flezve- 
las.— Jūs, Šeila, mane nustebinote. Aš maniau, jūs iš tų 
baltąrankių, kurios neranda sau vietos. Jūsų įpročiai, jū- 
sų išsiauklėjimas, o ir jūsų išorė — viskas bylojo jūsų 
nenaudai. Bet aš klydau. Jūs neišsigandote mūsų pasie- 
nio gyvenimo sunkumų, jūs laimėjote ir užkariavote visų 
širdis. | 

— Ar jau baigėte? — meilikaujamu balsu paklausė 
Šeila. | | 

— Manau kalbąs kiekvieno šio asteroido roboto var- 
du. Jie dievina jus. Mano nuomone, jūs mūsiškė ir turite 
likti čia. 

Stojo tyla, tik nenuilstantis vėjas šlamėjo dirbtinai iš- 
augintų didelių medžių lapuose ir raibino tamsų ežero 
paviršių. 

Pagaliau ji tarė: 

— Jūs tikrai manote, kad aš turiu likti čia? 

Flezvelas neatsispyrė kerinčiam jos žavesiui, jis jautė, 
kad skęsta topazinėje jos akių gelmėje. Širdis ėmė nera- 

miai plakti, jis paėmė jos ranką, ir ji trumpam laikė jo 
ranką savojoje. 

— Šeila.. 

— Taip, Edvardai?. 

— Mylimieji vaikai! — suamsėjo gergždžiantis metali- 
nis balsas.— Mes susirinkome čia, norėdami. .. 

— Vėl jūs ne laiku, stuobry! — supyko Šeila. 

Robotas tuokėjas išlindo iš krūmų ir nepatenkintas 
tarė: | | 

— Jau aš tai visų mažiausiai noriu kištis į žmonių rei- 
kalus, bet tokia programa įrašyta mano atminties mecha- 
nizme ir niekur nuo jos nepabėgsi! Jei jūs mane paklaus- 
tumėte, tai tie fiziniai kontaktai visai nereikalingi. Norė- 
damas praktiškai įsitikinti, aš ir pats kartą pamėginau 
apkabinti robotą siuvėją. Ir užsidirbau didelį randą. O 
kartą savo kūne pajutau kažką panašaus į elektros srovę 
arba dieglius, ir mano akyse sumirgėjo kažkokios geo- 
metrinės figūros. Žiūriu, ogi nuo laido nutrūkęs izoliato- 
rius. Jausmas buvo nelabai malonus. .. 

— Įžūlus pakalikas, prakeiktas robotas! — nusikeikė 
Flezvelas. | 

"— Nelaikykite manęs priekabiu. Aš tik norėjau paaiš- 
kinti, jog ir pats nepritariu instrukcijai, pagal kurią viso- 
mis priemonėmis reikia kliudyti fiziniam suartėjimui dar 
prieš vestuves. Bet, gaila, įsakymas lieka įsakymu. Tad 
ar dabar negalėtumėm atlikti sutuoktuvių ceremonijos? 

— Ne! — rūsčiai tarė Šeila. 

Ir robotas, paklusniai patraukęs pečiais, vėl įlindo 
į krūmus. 


— Nepakenčiu, kai robotas užsimiršta! — tarė Flezve- 
las. — Bet tai jau nebeturi reikšmės! 

— Kas nebeturi reikšmės? 

— Taip, — jūs niekuo ne 


blogesnė už pasienio nuotakaš, ir, be to, jūs daug gra- 
žesnė. Šeila, ar jūs sutinkate būti mano žmona? 

Robotas, nerangiai kuitęsis krūmuose, vėl pasirodė. 

— Ne! — tarė Šeila. 

— Ne? — pakartojo suglumęs Flezvelas. 

— Jūs girdėjote! Ne. Jokiu būdu! 

— Bet kodėl gi? Jūs taip mums tinkate, Šėila! Robotai 
jus dievina. Dar niekad jie taip nedirbo. .. 

— Manęs nė truputėlio nedomina jūsų robotai! — su- 
šuko ji, išsitiesusi visu ūgiu, — jos plaukai išsidraikė, akys 
svaidė žaibus. — Ir nė truputėlio nedomina jūsų asteroi- 
das. O juo labiau nedominate jūs! Aš noriu į Siringarą V, 
ten mano sužadėtinis paša mane ant rankų nešios! 


Abu žvelgė vienas į kitą iš arti: ji — išblyškusi nuo 
pykčio, jis — raudonas nuo sumišimo. 
— Na kaip, įsakysite pradėti? — pasiteiravo robotas 


tuokėjas. — Mylimieji vaikai. .. 

Šeila apsisuko ir kaip strėlė dūmė į namus. 

— Nieko nesuprantu! — skundėsi robotas. — Kada gi 
pagaliau mes atliksime apeigas? 

— Apeigų, apskritai, nėra ko tikėtis, — pertraukė jį 
Flezvelas ir nuėjo namo pilnas išdidumo, nors viduje vis- 
kas kunkuliavo iš pykčio. 

Robotas, valandėlę paabejojęs, atsiduso metaliniu ato- 
dūsių ir leidosi vytis pavyzdinę „ultraliuks“ nuotaką. 


Visą naktį Flezvelas išsėdėjo savo kambaryje, gerda- 
mas daugiau, negu paprastai, ir kažką mMurmėdamas sau 
panosėje. Auštant ištikimas Ganga-Semas pasibeldė ir 
įėjo į jo kambarį. 

— Štai kokios moterys! — drėbė Flezvelas ištikimam 

— Ko pageidaujate?— paklausė Ganga-Semas. 

— Aš niekad jų nesuprantu! Ji mane vedžiojo už no- 
sies. Maniau — ji nori likti čia. Maniau... 

— Vyro siela tamsi ir miglota,— tarė Ganga-Semas.— 
Bet ji tyra kaip kristalas, lyginant su Moters siela. 

— Iš kur tu žinai?— paklausė Flezvelas. 

— Sena robotų patarlė. | 

— Jūs, robotai, mane stebinate! Kartais man atrodo, 
kad jūs turite sielą. 

— O ne, misteri Flezvelai, bose! Robotų technikos 
specifikacijoje pabrėžta, kad robotus reikia daryti be sie- 
los, norint išvaduoti juos nuo kančių. 

— Protingas nurodymas,— tarė Flezvelas,— apie tai 
reikėtų pagalvoti ir Žmonėms. Tegu ją velniai! O tu ko 
atėjai? | | 

— Aš atėjau pasakyti, kad krovininis laivas tuojau 
nusileis. | | 

Flezvelas išbalo. 

— Kaip, jau? Vadinasi, jis atvežė mano nuotaką? 

— Tikriausiai. 

— O Šeilą išveš į Siringarą? 

— Žinoma! | 

Flezvelas sudejavo ir susiėmė už galvos. O paskui iš- 
sitiesė ir tarė: 

— Gerai, gerai! Eisiu, pažiūrėsiu, ar ji jau pasiruošusi. 

Šeilą jis rado valgykloje: ji stovėjo prie lango ir žiū- 
rėjo, kaip laivas spirale leidžiasi žemyn. 

— Linkiu jums laimės, Edvardai,— tarė ji.— Tikiuosi, 
naujoji sužadėtinė neapvils jūsų lūkesčių. 

Laivas nusileido, ir robotai ėmė traukti iš vidaus didelį 
konteinerį. 

— Eisiu,— tarė Šeila.— Jie ilgai nelauks. 

Jinai padavė jam ranką. | 

Jis suspaudė jos pirštus ir pats nepajuto, kaip sugrie- 
bė ją už peties. Ji nesipriešino, ir robotas tuokėjas kaž- 
kodėl neįsiveržė į kambarį. Flezvelas ir pats neprisimi- 
nė, kaip jinai atsidūrė io glėbyje. Jis pabučiavo ją, ir 
atrodė, kad danguje sušvito dar viena saulė. 

Galų gale jis tarė užkimusiu balsu, tarytum pats sau 
netikėdamas: 

— Taigi, taigi. 

Flezvelas du kartus kostelėjo. 

— Šeila, aš myliu tave! Mano pastogėje, žinoma, tu 
nematysi prabangos, bet jei pasiliksi. .. 

— Pagaliau tu supratai, kad myli mane, kvaileli! — 
tarė ji. — Žinoma, aš pasilieku. 


Atėjo iš tiesų svaiginama, žavi valandėlė. Bet staiga už 
lango pasigirdo robotų klegesys. Durys atsivėrė, ir į kam- 
barį įgriuvo robotas tuokėjas, lydimas Ganga-Semo ir 
dviejų robotų žemdirbių. | 

— Tai jau iš tikrųjų! Net nesitiki! — šūkavo tuokė- 
jas.— Nesitikėjau sulaukti dienos, kada robotas sukils 
prieš robotą. 

— Kas atsitiko?— paklausė Flezvelas. 

— Tas jūsų meistras laikė mane už pakarpos,— pasi- 
skundė tuokėjas,— o jo draugužiai nutvėrė už kojų. Bet 
aš juk veržiausi čia, norėdamas atlikti vyriausybės ir 
Robek-Vordo firmos nustatytas apeigas! 

— Ką tu čia dabar, Ganga-Semai?— paklausė Flezve- 
las juokdamasis. | . 

Robotas tuokėjas tuo tarpu puolė prie Šeilos. 

— Na kaip, jūs gyva? Ir jums nieko nenutiko? Nei 
įdrėskimų, nei trumpų sujungimų? 

-— Ne, ne, viskas baigėsi laimingai, — atsiduso Šeila, 
vis dar negalėdama atsipeikėti. 

— Visa tai aš padariau, bose, sere,— pakluso Ganga- 
Semas.— Kiekvienas žino, kad Vyras ir Moteris sužie- 
duotuvių metu turi pabūti dviese. Aš dariau tik tai, ką 
laikiau savo pareiga Žmonių Rasei, misteri Flezvelai, bo- 
se, saibe! 

— Tu esi šaunus, Ganga-Semai, aš tau labai dėkin- 
gas... O viešpatie... . 

— Kas atsitiko?— paklausė išgąsdinta Šeila. 

Flezvelas įsmeigė akis į langą. Robotai namų link vil- 
ko didelį konteinerį. | 

— Tai ji, pavyzdinė pasienio nuotaka! Ką dabar mums 
daryti, mano angele? Juk tada aš tavęs atsisakiau ir pa- 
reikalavau kitos. Ką dabar daryti su kontraktu? 

— Nesirūpink,— nusijuokė Šeila.— Dėžėje nėra jokios 
sužadėtinės. Tavo užsakymas buvo atšauktas, vos tik jis 
buvo gautas. 

— Nejau? | 

— Žinoma! — Ji sumišusi nuleido galvą.— Bet tu, ko 
gero, supyksi ant manęs... 

— Nesupyksiu,— pažadėjo jis — Tik paaiškink man... 

— Supranti, visi jūsų, pasienio gyventojų, portretai iš- 
kabinti firmos kontoroje, ir sužadėtinės mato, su kuo 
joms teks susitikti. Jos juk gali laisvai pasirinkti suža- 
dėtinį pagal savo skonį, ir aš taip ilgai stypsojau ten — 
prašiau, kad mane išbrauktų iš „,ultraliuks“ modelių, 
kol... kol susipažinau su užsakymų skyriaus vedėju. Ir 
štai, — išdrožė ji staiga,— priprašiau jį, kad pasiųstų 
mane čia. 

— O kaipgi paša de Šre? 

— Aš jį išgalvojau. 

— Bet kodėl?— skėstelėjo rankomis Flezvelas.— Tu 
tokia graži... 

— „„.„kadangi kiekvienas manyje mato žaisliuką ko- 
kiam nors riebiam, ištvirkusiam idiotui,— tarė ji su įkarš- 
čiu.— O aš to nenoriu. Aš noriu būti žmona. Aš esu ne 
blogesnė už bet kurią iš tų raumeningų kvailučių. 

— Geresnė! — tarė jis. 

— Aš moku virti valgį ir gydyti robotus, ir šeiminin- 
kauti. Ar ne? Argi aš neįrodžiau? 

— Žinoma, brangioji! 

Bet Šeila puolė į ašaras. 

— Niekas, niekas manim netikėjo! Teko griebtis gud- 

rybių. Aš turėjau pabūti čia tiek laiko, kad tu spėtum... 
na, spėtum mane pamilti! 

— Aš ir pamilau, — užbaigė jis, šluostydamas jai aša- 
ras.— Viskas pasibaigė kuo puikiausiai. Ir apskritai ši is- 
torija — laimingas atsitiktinumas. 

Metalinius Ganga-Semo skruostus išmušė lyg ir dažai. 

— O argi ne atsitiktinumas?— paklausė Flezvelas. 

— Suprantate, sere, misteri Flezvelai, efendi, žinoma, 
kad Žmogui-Vyrui reikalinga graži Moteris-Žmogus. Pa- 
sienio modelis šiuo atžvilgiu nieko malonaus nežadėjo, 
o memsaib Šeila — mano ankstesnio šeimininko draugų 
duktė. Aš ir išdrįsau jūsų užsakymą pasiųsti tiesiai jai. 
Ji įprašė savo pažįstamą iš užsakymų skyriaus parodyti 
jūsų portretą, o vėliau ir pasiųsti ją čia. Tikiuosi, jūs 
nepykstate ant savo nuolankaus tarno už tokį savava- 
liavimą. | | 


— Tegul trenkia mane perkūnas! — pagaliau sušuko 
Flezvelas.— Aš visuomet sakiau — niekas nesupranta 
žmonių geriau už jus, robotus. Bet kas gi šiame kontei- 
neryje?— paklausė jis Šeilą. 

— Mano suknutės, mano niekučiai, mano batukai, 
mano kosmetika, mano kirpėjas, mano... 

— Bet... 

— Tau pačiam, brangusis, bus malonu, kad tavo žmo- 
nelė gerai atrodys, kai mes išvyksime su vizitais. Galų 
gale, Citera V tik už penkiolikos skridimo dienų nuo 
čia. Aš teiravausi dar prieš vykdama pas tave. 

Flezvelas nuolankiai linktelėjo. Argi galėjo kitaip pa- 
sielgti pavyzdinė „ultraliuks“ markės sužadėtinė? 

— Metas! — įsakė Šeila, pasisukusi į robotą tuokėją. 

Robotas tylėjo. 

— Metas! — aprėkė jį Flezvelas. 

— O jūs esate tikri? — niūriai paklausė robotas. 

— Tikri! Pradėkite! 

— Nieko nesuprantu! — pasiskundė tuokėjas.— Kodėl 
būtinai dabar? Kodėl ne praėjusią savaitę? Arba aš — 
vienintelis čia esantis protingas padaras? Na, gerai! My- 
limieji vaikai. . 

Pagaliau ceremonija įvyko. Flezvelas nepagailėjo savo 
robotams trijų laisvų dienų, ir jie dainavo, šoko ir šven- 
tė be jokių rūpesčių, kaip robotams įprasta. 

Nuo tos dienos į „Šansą“ atėjo kiti laikai. Flezvelų 
gyvenimas buvo šiek tiek panašus į pasaulietišką: jie 
patys viešėdavo svetur ir priiminėdavo svečius — tokias 
pat sutuoktinių poras penkiolikos-dvidešimties šviesdie- 
nių spindulių: iš Citeros III, Tamo ir Randiko I. Užtat 
visą likusį laiką Šeila buvo nepriekaištinga pasienio žmo- 
na, gerbiama robotų ir dievinama vyro. Robotas tuokė- 
jas, standartine instrukcija vadovaujantis, asteroide už- 
ėmė sąskaitininko ir buhalterio vietą — pagal savo proti- 
nį bagažą jis puikiai tiko šioms pareigoms. Jis dažnai 
sakydavo, kad be jo čia viskas nueitų vėjais. 

Na, o robotai kalnuose ir toliau kasė torį; soduose žy- 
dėjo dirai, oldžiai ir smisai, ir Flezvelas su Šeila dalijo- 
si Žmogaus Našta. . 

Flezvelas nesiliovė liaupsinęs savo tiekėjus Rebeką ir 
Vordą. Bet Šeila žinojo, kad tikra laimė turėti tokį vy- 
resnįjį robotą, kaip ištikimasis Ganga-Semas, tik gaila, 
kad jis buvo be sielos. 


ORDERIS ŽMOGŽUDYSTEI 


Tomas Žvejas nė neįtarė, kad jo laukia nusikaltėlio 
karjera. Buvo rytas. Didelė raudona saulė ką tik pakilo 
viršum horizonto kartu su mažu geltonu palydovu, kuris 
vos spėjo paskui saulę. Mažytis, tvarkingas kaimelis — 
retas baltas taškelis žalioje planetos erdvėje — blykčio- 
jo savo dviejų saulių vasaros spinduliuose. 

Tomas ką tik pabudo savo namelyje. Jis buvo aukštas 
jaunas vyriškis nuo saulės nugrubusia oda; iš tėvo jis 
paveldėjo įkypas akis, o iš motinos — atviraširdišką ne- 
norą apsunkinti save darbu. Tomas neskubėjo: kol ne- 
prasidės rudens lietūs, negalima žuvauti, vadinasi, ir 
tikro darbo žvejas neturi. Iki rudens jis ketino truputį 
paknebinėti ir pataisyti žvejybos įrankius. 

— Juk tau sakoma: stogas turi būti raudonas! — iš 
gatvės jį pasiekė Bilio Dažytojo balsas. . 

— Bažnyčių stogai niekad nebūna raudoni! — šaukė 
Edas Audėjas. 

Tomas apsiniaukė. Jis buvo visai pamiršęs, kokios per- 
mainos įvyko kaime per pastarąsias dvi savaites, kadan- 
gi tos permainos jo paties nelietė. Jis užsimovė kelnės 
ir neskubėdamas patraukė kaimo aikštės link, 

Ten iš karto jam krito į akis didelis naujas plakatas: 


SVETIMIEMS ELEMENTAMS ĮEITTI Į MIESTĄ 
DRAUDŽIAMAI! 

Jokių svetimų elementų visoje Naujoje Dilavero pla- 
netoje nebuvo. Joje augo miškai ir stovėjo tik tas vienas 
vienintelis kaimelis. Plakatas buvo grynai retorinis, tu- 
rįs aiškią politinę tendenciją. | | 

Aikštėje stovėjo bažnyčia, kalėjimas ir paštas. Visi 
trys pastatai buvo skubiai pastatyti per paskutines dvi 
beprotiškas savaites ir tvarkingai išrikiuoti viena eile 
fasadais į aikštę. Niekas nežinojo, ką su jais veikti: kai- 
mas jau daugiau kaip du šimtmečiai neblogai tvarkėsi 
ir be jų. Tačiau dabar, savaime suprantama, juos būtinai 
reikėjo pastatyti. 

Edas Audėjas stovėjo priešais ką tik pastatytą bažny- 
čią ir prisimerkęs žiūrėjo į viršų. Bilis Dažytojas, rizi- 
kuodamas gyvybe, balansavo ant stataus bažnyčios sto- 
go šlaito. Jo rudi ūsai piktai šiaušėsi. Apačioje buvo su- 
sirinkusi nedidelė minia. 

— Eik tu velniop! — širdo Bilis Dažytojas.— Sakau tau, 
aš kaip tik praėjusią savaitę visa tai perskaičiau. Baltas 
stogas — prašom. Raudonas stogas —nieku gyvu. 

— Ne, tu kažką painioji. — tarė Audėjas.— Kaip tu 
manai, Tomai? 

Tomas patraukė pečiais; šiuo klausimu jis neturėjo sa- 
vo nuomonės. Ir čia iš kažkur, visas suprakaitavęs, at- 
pūkštė meras. Išsipešusi palaidinė laisvai plaikstėsi apie 
jo didelį pilvą. 

— Nulipk! — sušuko jis Biliui— Aš viską radau kny- 
gutėje. Ten pasakyta: mažas raudonas mokyklinis pasta- 
tas, bet ne bažnyčia. 

Bilis atrodė labai supykęs. Jis apskritai buvo irzlus 
žmogus. Visi Dažytojai — irzlūs žmonės. Bet nuo to lai- 
ko, kai meras praėjusią savaitę Bilį Dažytoją paskyrė 
policijos viršininku, Bilio charakteris galutinai pagedo. 

— Bet mes nieko panašaus neturime. Nėra to mažo 
mokyklinio pastato,— toliau spyrėsi Bilis, jau nulipęs iki 
„pusės kopėčių. 

— O mes jį dabar imsime ir pastatysime,— tarė mė- 
ras.— Ir teks paskubėti. 

Jis žvilgtelėjo į dangų. Nejučiomis visi taip pat pa- 
žvelgė į viršų. Bet ten dar nieko nesimatė. 

— Kurgi dabar tie vaikinai, kur Dailidės?— paklausė 
meras.— Sidai, Semai, Marvai, kur jūs dingote? 

Iš minios išlindo Sido Dailidės galva. Jis dar tebe- 
vaikščiojo ant ramentų, nuo tada, kai praėjusį mėnesį 
iškrito iš medžio, iš paukščių lizdų rinkdamas kiaušinius. 
Visi Dailidės nemokėjo laipioti į medžius. | 

— Kiti vaikinai sėdi pas Edą Alų,— tarė Sidas. 

— Žinoma, kur jie daugiau bus! — nuskambėjo | mi- 
nioje Meri Keltininkės balsas. 


-— Gerai, pašauk juos, — tarė meras. — Reikia pastatyti 
mažą mokyklinį pastatą, tik greičiau. Pasakyk jiems, kad. 
statytų greta kalėjimo.— Jis atsisuko į Bilį Dažytoją, ku- 
ris jau buvo nulipęs žemėn.— O tu, Bili, nudažysi mo- 
kyklinį pastatą gerais, ryškiai raudonais dažais. Iš lauko. 
ir iš vidaus. Tai labai svarbu. 

— O kada aš gausiu policininko metalinį ženkląi— 
paklausė Bilis.— Aš skaičiau, kad visi policijos viršinin- 
kai nešioja ženklus. 


— Pasidaryk jį pats, — tarė meras. Jis nusišluostė vei- 
dą palaidinės skvernu.— Na ir karštis! Negalėjo tas 
inspektorius atvykti žiemą... Tomai! Tomai Žvejy! Aš 
tau turiu labai svarbų uždavinį. Eime, tuoj viską tau 
paaiškinsiu. | | | 


Meras apkabino Tomą per pečius, jie perėjo tuščią tur- 
gaus aikštę ir vienintele grįsta gatve patraukė mero na- 
mų link. Ankstesniais laikais grindinį čia atstojo gerai 
susigulėjęs purvas. Bet ankstesni laikai pasibaigė prieš 
dvi savaites, ir dabar gatvė buvo išgrįsta skaldytais ak- 
menimis. Vaikščioti ja basomis kojomis pasidarė taip 
sunkų, kad kaimo gyventojams geriau buvo laipioti 

savo ir kaimynų tvoromis. Tačiau meras vaikščiojo gat- 
ve — tai buvo jo garbės reikalas. 

— Kausykite, mere, juk aš dabar ilsiuosi. .. 

— Koks dabar gali būti poilsis?— tarė meras.— Tik ne 
dabar. Jis juk gali pasirodyti diena iš dienos. 

Meras praleido Tomą į priekį, jie įėjo į namą, ir me- 
ras sudribo į didelį krėslą, pastatytą prie pat tarpplane- 
tinio radijo. 

— Tomai,— nedelsdamas pradėjo meras,— ar tu neno- 
rėtum tapti nusikaltėliu? 

— Nežinau,— tarė Tomas— (O kas yra nusikaltėlis? 

Neramiai sujudėjęs krėsle ir padėjęs ranką ant radijo, 
kad autoritetingiau atrodytų, meras tarė: 

— Tad, supranti, štai kas. ..— ir ėmė aiškinti. 
"Tomas klausė, klausė, ir kuo toliau, tuo mažiau jam 
visa tai patiko. O dėl visko kaltas tarpplanetinis radijas, 
nutarė jis. Gaila, kad jis tikrai nepagedo. 

Niekas netikėjo, kad jis kada nors galėtų prabilti. 
Slinko metai, keitėsi kartos, o. tarpplanetinis radijas sto- 
vėjo kontoroje ir dulkėjo — paskutinė nebyli grandis, 
siejanti jų planetą su Motina Žeme. Prieš du šimtus me- 
tų Žemė kalbėjosi su Naujuoju Dilaveru, ir su Fordu IV, 
ir su Kentauro alfa, ir su Naująja Ispanija, ir su kitomis 
kolonijomis, kurios įėjo į Žemės demokratijos Sandrau- 
gą. O vėliau visi pranešimai nutrūko. | 
. Žemėje, matyt, vyko karas. Naujasis Dilaveras su sa- 
vo vieninteliu kaimeliu buvo per mažas ir per tolimas, 
kad dalyvautų kare. Dilavero gyventojai laukė žinių, ta- 
čiau jų nebuvo. Vėliau kaime siautėjo maras, nusinešęs 
į kapus tris ketvirtadalius gyventojų. 

„Pamažu kaimas atkuto. Gyventojai prisitaikė, ėmė gy- 
venti ypatingą gyvenimą, kuris vėliau pasidarė įprastas. 
Jie užmiršo Žemę. 

"Praėjo du šimtai metų. 

Ir štai prieš dvi savaites senovinis radijas atgijo ir 

ėmė veikti. Ištisomis valandomis jis urzgė ir traškėjo, 
o visas kaimas susirinko gatvėje prie mero namo. 

Pagaliau galima buvo suprasti ir žodžius: 

— „„„tu girdi mane? Naujasis Dilavere! Tu mane 
girdi? | | | 

— Taip, taip, mes girdime tave, — tarė meras. 

— Ar kolonija tebegyvuoja? 

— O kaipgi! — išdidžiai atsakė meras. 

Jo balsas pasidarė griežtas ir oficialus. 

— Kiek laiko dėl vidaus padėties nepastovumo mes 
nepalaikėme ryšių su kolonijomis, esančiomis už Žemės 
ribų. Bet dabar to nebebus, tik kai kur reikia įvesti tvar- 
ką. Jūs, Naujasis Dilavere, po senovei esate Žemės im- 
perijos kolonija ir, vadinasi, ture paklusti jos įstaty- 
mams. Jūs patvirtinate šį statusą? 

Meras suglumo. Visose knygose Žemė buvo minima 
kaip Demokratijų sandrauga. Bet galų gale per du šimt- 
mečius pavadinimas galėjo pasikeisti. | | | 

— Mes, kaip ir anksčiau, esame ištikimi Žemei, — oriai 
atsakė meras. | 

— Puiku. Mums nebereikės siųsti ekspedicinio korpu- 
so. Iš artimiausios planetos pas jus atvyks inspektorius 
rezidentas ir patikrins, ar jūs tikrai laikotės Žemės pa- 
pročių, nuostatų ir tradicijų. | 

— Kaip jūs pasakėte?— sunerimęs paklausė meras. 

Griežtasis balsas dar garsiau prabilo: | 

— Jūs, suprantama, žinote, kad Visatoje yra vieta 
tik vienai protingai būtybei — Žmogui! Visi kiti kartą 
ir visiems laikams turi būti sunaikinti! Mes nepakęsime 
jokių svetimų elementų skverbimosi pas mus. Tikiuosi. 
jūs mane suprantate, Generole? 


— Aš ne generolas. Aš meras, 
— Jūs vadovaujate, taip? 
— Taip, bet... 

"-— Tokiu atveju jūs — Generolas. Leiskite man kalbė- 
ti toliau. Į mūsų Galaktiką negalima įsileisti svetimų ele- 
mentų. To negali būti! Lygiai taip pat negalima pripa- 
žinti bet kokios žmogiškos kultūros, kuri nors truputį 
skirtųsi nuo mūsų ir, vadinasi, būtų mums svetima. Jei 
kiekvienas darys tai, kas jam patinka, neįmanoma val- 
dyti Imperijos. Tvarka turi būti įvesta bet kuria kaina. 

Meras žioptelėjo, gaudydamas orą, ir įsmeigė akis 
į radiją. 

— Atminkite, kad jūs valdote Žemės koloniją, Gene- 
role, ir neturi būti jokių nukrypimų nuo normos, jokio 
radikalizmo, panašaus į laisvę, laisvą meilę, laisvus rin- 
kimus arba dar ką nors, kas įtraukta į proskripcinius 
sąrašus. Visa tai mums svetima, o tam, kas svetima, mes 
būsime negailestingi. Įveskite savo kolonijoje tvarką, 
Generole. Inspektorius atvyks pas jus per artimiausias 
dvi savaites. Tai viskas. 

Kaime skubiai buvo sušauktas mitingas: reikėjo grei- 
tai nuspręsti, kaip geriau įvykdyti Žemės nurodymą. 
Susitarė, kad reikia kuo greičiau pertvarkyti įprastą gy- 
venimo būdą Žemės pavyzdžiu pagal senovines knygas. 

— Kažkodėl niekaip negaliu suprasti, kodėl aš nusi- 
kaltėlis,— tarė Tomas. 

— Žemėje nusikaltėlis vaidina ypatingai svarbų vaid- 
menį visuomenės gyvenime,— paaiškino meras.— Apie 
tai visos knygos rašo. Pavyzdžiui, nusikaltėlis ne ma- 
žiau svarbus už laiškanešį. Arba, sakysim, už policijos 
viršininką. Tik tas skirtumas, kad nusikaltėlio veiksmai 
turi būti antisocialiniai. Jis turi kenkti visuomenei, su- 
pranti, Tomai? O jeigu iš mūsų tarpo niekas nekenkia 
visuomenei, kaip mes galime ką nors priversti dirbti jos 
naudai? Tada viskas bus veltui. 

Tomas palingavo galvą. 

— Vis tiek nesuprantu, kam visa tai reikalinga, 

— Nesispirk, Tomai. Mes turime viską sutvarkyti Že- 

mės pavyzdžiu. Paimkime kad ir tuos grįstus kelius. Vi- 
sose knygose apie juos parašyta. Ir apie bažnyčias, ir 
apie mokyklas, ir apie kalėjimus. Ir visose knygose pa- 
rašyta apie nusikaltėlius. 

— O aš nebūsiu nusikaltėlis, — tarė Tomas. 

— Suprask mane! — maldavo meras.— Atvyksta in- 
spektorius ir sutinka Bilį Dažytoją, mūsų policijos virši- 
ninką. Inspektorius nori pamatyti kalėjimą. Jis klausia: 
„Nė vieno kalinio?“ O aš atsakau: „Žinoma, nė vieno. 
Pas mus nebūna nusikaltimų." —,,Nebūna nusikaltimų?— 
sako jis.— Bet visose Žemės kolonijose visuomet būna 
nusikaltimų. Juk jums tai gerai žinoma.“ —, „Mes to ne- 
žinome,— atsakau aš.— Mes net nežinojome, ką reiškia 
šis žodis, kol praėjusią savaite nepasižiūrėjome į žody- 
ną. ——, Tai kam jūs pasistatėte kalėjimą?— klausia jis 
mane.— Kam jums policijos viršininkas?" 

Meras nutilo ir atsiduso. 

— Na, tu matai? Viskas žus. Inspektorius bematant 
supras, kad mes jau nebe tikri Žemės gyventojai. Kad 
visa tai tik akims apdumti, Kad mes svetimas elementas! 

— Hm,— numykė Tomas, nejučiomis prislėgtas tokių 
prielaidų. 

— O taip, — greitai toliau kalbėjo meras,— aš galiu 
pasakyti: savaime suprantama, pas mus daromi nusikal- 
timai — visai kaip Žemėje. Mes turime vagį ir žmogžudį 
viename asmenyje — kombinuotą vagį-žmogžudį. Varg- 
šas vaikinas turėjo blogų polinkių, ir jis kažkoks be nu- 
sistatymo. Bet mūsų policijos viršininkas jau surinko 
įkalčius, ir artimiausiomis dienomis nusikaltėlis bus su- 
imtas. Mes uždarysime jį už grotų, o paskui amnes- 
tuosime. . 

— Ką reiškia amnestuosime?— paklausė Tomas. 

— Gerai nežinau. Ilgainiui išaiškinsiu. Na, dabar tu 
matai, koks svarbus paukštis nusikaltėlis? 

— Taip, atrodo, kad matau. Bet kodėl būtinai aš? 

— Likusieji man reikalingi kitiems tikslams. Ir, be to, 
tavo akys siauros. Visų nusikaltėlių siauros akys. 

— Ne tokios jos siauros. Ne siauresnės, kaip Edo 
Audėjo. 

— Tomai, būk geras,— tarė meras.— Kiekvienas iš 
mūsų daro, ką gali. Tu juk nori padėti mums, taip ar ne? 

— Noriu, žinorma,— netvirtu balsu tarė Tomas. 

— Na ir puiku. Tu būsi mūsų miesto nusikaltėliu. Štai, 
žiūrėk, viskas sutvarkyta pagal įstatymą. 

Meras padavė Tomui dokumentą. Dokumente buvo 
parašyta: | 

„Orderis žmogžudystei. Visų dėmesiui. Šio orderio pa- 
teikėjas Tomas Žvejas oficialiai įgaliojamas vogti ir žu- 
dyti. Sutinkamai su tuo reikia slapstytis nuo įstatymo 
tamsiuose užkampiuose, slampinėti vietose, neturinčiose 
gero vardo, ir pažeidinėti įstatymą.“ | 

Tomas du kartus perskaitė šį dokumentą. Tada pa- 
klausė: 

— Koks įstatymas? 

— Apie tai aš tau pranešiu, kai tik jį išleisiu,— tarė 
meras.— Visos Žemės kolonijos turi įstatymus. 

* — Bet ką vis dėlto aš turiu daryti? 

— Tu turi vogti. Ir žudyti. Tatai visiškai nesunku.— 
Meras priėjo prie knygų spintos ir paėmė iš lentynos 
seną daugiatomį darbą, pavadintą ,,„Nusikaltėlis ir jo ap- 
linka. Žmogžudžio psichologija. Vagystės motyvų tyri- 
nėjimas.“ 

— Čia tu rasi visa, ką reikia žinoti. Vok į sveikatą, 
kiek širdis geidžia. Na, o dėl žmogžudysčių — vieno kar- 
to, tur būt, pakaks. Čia persistengti taip pat neverta. 

Tomas linktelėjo. 

— Teisingai. Gal aš ir išsiaiškinsiu kaip kas. 

Jis susidėjo knygas į glėbį ir nuėjo namo. 

Diena buvo nepakenčiamai karšta, ir pokalbis apie 

nusikaltimus labai išvargino ir nuliūdino Tomą. Jis at- 
sigulė į lovą ir ėmė studijuoti senovines knygas. 

Į duris kažkas pasibeldė. 

— Prašom! — sušuko Tomas, trindamas akis. 

Tarpduryje pasirodė Marvas Dailidė, pats vyriausias 
ir pats aukščiausias iš visų aukštų rudaplaukių brolių 
Dailidžių, lydimas senio Džedo Fermerio. Jie nešė nedi- 
delį maišą. 

— Tu dabar miesto nusikaltėlis, Tomai?— paklausė 
Marvas. 

— Atrodo, kad taip. 

— Tuomet visa tai skirta tau.— Jie padėjo maišą ant 
žemės ir ištraukė iš jo mažą kirvuką, du peilius, žeberk- 
lą, lazdą ir vėzdą. 

— Ką čia jūs atnešėte?— paklausė Tomas, nuleisdamas 
nuo lovos kojas. 

— Ginklų atnešėme, o tu manai, ką?— susierzinęs ta- 
rė Džedas Fermeris.— Kas tu per nusikaltėlis, jei neturi 
net ginklo? 

Tomas pasikrapštė pakaušį. 

— O tu tikrai žinai? 

— Tau pačiam laikas būtų pasirūpinti tuo reikalu, — 
vis dar niurzgėdamas tarė Fermeris.— Nelauk, kad mes 
viską darytume už tave. 

Marvas Dailidė pamerkė Tomui. 

— Džedas pyksta, kad meras paskyrė jį laiškanešiu. 

— Aš atlieku savo pareigą, — tarė Džedas.— Tik bai- 
siai biauru pačiam rašyti visus tuos laiškus. 

— Aš manau, kad ne,— pasišaipė Marvas Dailidė— 
O kaip paštininkai susitvarko Žemėje? Jiems reikia daug 
daugiau parašyti laiškų, kiek ten žmonių! Na, linkiu 
sėkmės, Tomai. 

Jie išėjo. 

"Tomas pasilenkė prie ginklų, norėdamas geriau juos 
apžiūrėti. Jis žinojo, kas tai per ginklai: senovinėse kny- 

gose apie juos buvo daug prirašyta. Bet Naujajame Dila- 
vere praktiškai dar niekas niekad nebuvo panaudojęs 
ginklo. Vieninteliai gyvuliai, gyveną planetoje,— maži 
nepavojingi pūkuoti žvėreliai, tikri vegetarai, mito vien 
žole. Nukreipti ginklą prieš savo tėvynainius — tai, Ži- 
noma, niekam dar nebuvo atėję į galvą. 

Tomas paėmė vieną peilį. Peilis buvo šaltas, "Tomas 
palietė peilio smaigalį. Jis buvo aštrus. 

Tomas pakilo ir ėmė vaikščioti iš kampo į kampą, 
žvilgčiodamas į ginklus. Ir kiekvieną kartą, kai žvelgė 
į juos, pilve juto nemalonų šaltį. Jis pamanė, kad per- 
daug skubotai ėmėsi tos užduoties. | 

Beje, kol kas labai sielvartauti nėra ko. Juk pirmiau- 
sia jam reikia perskaityti visas tas knygas. O tada, gal 
būt, jis dar supras, kokia viso to prasmė. 


Jis skaitė keletą valandų iš eilės — liovėsi skaitęs tik 
kartą, norėdamas truputį užkąsti. Knygos buvo parašy- 
tos labai protingai. Įvairiausi nusikaltėlių naudojami 
metodai buvo nagrinėjami labai smulkiai ir gana supran- 
tamai, kartais net su diagramomis. Tačiau, apskritai pa- 
ėmus, viskas atrodė beprasmiška. Kam reikia daryti nu- 
sikaltimus? Kokia iš to nauda? Ką tai gali duoti žmo- 
nėms? 

Į tokius klausimus knygoje atsakymo nebuvo. Tomas 
vertė puslapius, žiūrinėjo nusikaltėlių nuotraukas. Jie 
buvo rimti, susikaupę; rodėsi, jie jaučia savo vertę vi- 
suomenėje. Tomas labai norėtų suprasti, kokia ta vertė. 
Gal būt, tada viskas paaiškėtų. 

— Tomai! — už lango pasigirdo mero balsas. 

— Aš čia, mere,— atsiliepė Tomas, 

Durys prasivėrė, ir meras įkišo galvą į kambarį. Iš 
už jo nugaros žvilgčiojo Džeinė Fermerė, Meri Keltinin- 
kė ir Eliza Virėja. 

—- Na, tai kaip, Tomait— paklausė meras. 

— Kas — kaip? 

— Kada galvoji pradėti? 

Tomas sutrikęs nusišypsojo. 

— Matote, ruošiuosi, — tarė jis.— Skaitau knygeles, 
noriu išsiaiškinti. .. 

Trys garbingos damos įsmeigė į jį akis, ir Tomas su- 
mišęs nutilo. 

— Tu veltui leidi laiką, — tarė Eliza Virėja. 

— Visi dirba, niekas nesėdi namuose,— pasakė Džei- 
nė Fermerė. 

— Nejaugi taip sunku ką nors pavogtii— priekabiai 
sušuko Meri Keltininkė. 


— Tai tiesa, Tomai,— tarė meras.— Inspektorius gali 
atvykti kiekvienu momentų, o pas mus iki šiol dar nė- 
ra nei vieno nusikaltimo. Mes net neturėsime jam ko 
parodyti. 

— Gerai, gerai, — tarė Tomas. 

Jis užsikišo peilį ir vėzdą už diržo, pasiėmė maišą, kad 
turėtų kur dėti grobį, ir išėjo iš namų. 

Bet kur eiti? Buvo maždaug trečia valanda. Turgus — 
teisybę sakant, tinkamiausia vieta vagystėms — bus tuš- 
čias iki vakaro. Be to, Tomas labai nenorėjo vogti die- 
ną. Geram vagiui tai nepritinka. 

Jis išsitraukė savo orderį, liepiantį jam daryti nusikal!- 
timus, ir perskaitė jį dar kartą nuo pradžios iki galo: 

„reikia slapstytis nuo įstatymo tamsiuose užkampiuo- 
se, slampinėti vietose, neturinčiose gero vardo...“ 

Viskas aišku! Jis slampinės vietose, neturinčiose ge- 
ro vardo. Ten galės susidaryti šiokį tokį planą ir susi- 
kaupti. Tiktai, teisybę sakant, ir pasirinkti nebuvo iš ko. 
Kaime buvo restoranas „„Mažytė“, kurį laikė dvi sese- 
rys našlės, buvo Džefo Apynio „Poilsio vietelė“, ir pa- 
galiau Edo Alaus taverna. 

Reikėjo pasitenkinti taverna. 

Taverna buvo įsikūrusi namelyje, kuris mažai kuo 
skyrėsi nuo kitų kaimo namų. Čia buvo vienas didelis 
kambarys svečiams, virtuvė ir šeimininkų gyvenamieji 
kambariai. Edo žmona virė valgį ir stengėsi palaikyti 
patalpose švarą — kiek leido skausmai juosmenyje. Edas 
už bufeto pilstė gėrimus. Edas buvo išblyškęs, miegūsto- 
mis akimis ir mokėjo baisiausiai sielotis dėl menkniekių. 

— Sveikas, Tomai,— tarė Edas.— Girdėjau kalbant, 
kad tave paskyrė nusikaltėliu. 

— Taip, paskyrė, — tarė "Tomas.— Įpilk man peri- 
kolos. | 

Edas Alus prisunkė Tomui bealkoholinio gėrimo iš 
šakniavaisių ir neramiai pamindžikavo prieš staliuką, 
už kurio sėdėjo Tomas. 

— Kaipgi čia dabar, kodėl tu sėdi tavernoje, užuot 
vogęs? | 

— Aš galvoju, —tarė Tomas.— Mano orderyje pasa- 
kyta, kad aš turiu slampinėti vietose, neturinčiose gero 
vardo. Todėl čia ir sėdžiu. 

— Bet ar tu teisingai elgiesi?— liūdnai paklausė Edas 
Alus.— Nejau mano taverna blogai pagarsėjusi, Tomai? 

— Biauresnio valgio, kaip pas tave, nerasi visame kai- 
me,— paaiškino Tomas. 

— Žinau. Mano senė nemoka virti. Bet pas mus čia 
viskas jauku ir šeimyniška. Ir žmonės mėgsta užeiti pas 
mus. 

— Dabar viskas bus kitaip, Edai. Tavo taverną aš pa- 
skelbsiu savo štabu. | 

Edo Alaus pečiai nusviro iš nevilties. 

'-— Štai ir stenkis suteikti žmonėms malonumą, — su- 
murmėjo jis— Jie tau taip atsidėkos! -— Jis grįžo už 
bufieto. 

Tomas vis svarstė, ką daryti. Negalėjo atsistebėti, 
kad jam taip sunkiai sekasi. Kuo daugiau jis stengėsi, 

tuo mažiau buvo naudos. Bet jis su niauria atkaklybe da- 
Iė savo. 

Praėjo valanda. Ričis Fermeris, jaunesnis Džedo sū- 
nelis, pažvelgė pro duris. 

-— Tu jau pavogei ką nors, Tomai? 

— Kol kas ne,— atsakė Tomas, susikūprinęs už stalo 
ir vis dar laužydamas galvą. 

Karšta diena pamažu geso. Vakaras patyliukais ėmė 
žvilgčioti pro mažus, neypatingai švarius tavernos lan- 
gus. Gatvėje čirškė svirpliai, ir pirmas naktinis vėjelis 
sujudino miško medžių viršūnes. 

Nerangus Džordžas Keltininkas ir Maksas Audėjas 
užėjo išgerti po stiklinę gliavos. Jie prisėdo prie Tomo 
staliuko. 

— Na, kaip sekasi?— pasiteiravo Džordžas Kelti- 
ninkas. 

— Ne kaip, —tarė Tomas.— Kažkodėl nesiseka man 
su ta vagyste. 

— Nieko, tu dar apsiprasi,— kaip visuomet, neskubė- 
damas, rimtai ir išdidžiai pasakė Džordžas Keltininkas.— 
Jau kas kas, o tu išmoksi. 

— Mes tavim tikime, Tomai,— nuramino jį Audėjas. 

Tomas jiems padėkojo. Jie išgėrė ir išėjo. Tomas mąs- 
tė toliau, įsmeigęs akis į tuščią stiklinę. 

Po valandos Edas Alus sumišęs kostelėjo. 

— Tu man atleisk, Tomai, bet kada tu pradėsi vogti? 

— Štai dabar ir pradėsiu,— tarė Tomas. 

Jis pakilo, pasitikrino, ar vietoje ginklai, ir pasuko 
durų link. 


Turgaus aikštėje jau vyko įprasta vakarinė mainų 
prekyba, ir prekių krūvos gulėjo ant prekystalių arba 
ant šiaudinių demblių, patiestų žolėje. Mainai vyko be 
pinigų, ir nustatyto tarifo nebuvo. Už rieškučias naminio 
darbo vinių galėjai gauti kibirą pieno arba dvi žuvis ar 

atvirkščiai — žiūrint, kas norėjo mainyti, ar kam ko rei- 
kėjo. Skaičiuoti, kas kiek kainuoja,— dėl to niekas ne- 
suko sau galvos. Tai buvo vienintelis Žemės paprotys, 
kurio meras kaime jokiu būdu negalėjo įvesti. 

Kai Tomas Žvejas pasirodė aikštėje, jį visi sveikino. 

— Vagiliauji po truputi, a, Tomai? 

— Vok, vok, bičiuli! 

— Tau seksis! 

Nė vienas kaimo gyventojas nebuvo matęs vagystės. 
Jiems tai buvo egzotiškas tolimos planetos — Žemės pa- 
protys, ir jie labai norėjo pamatyti, kaip tai daroma. Visi 
paliko savo prekes ir nusekė paskui Tomą, nenuleisdami 
nuo jo akių. 

Tomas pastebėjo, kad jo rankos dreba. Jam visiškai 
nepatiko, kad tiek žmonių matys, kaip jis pradės vogti. 
Reikia greičiau viską baigti, nutarė jis. Kol kas jam dar 
užtenka drąsos. 


Jis staiga sustojo prie vaisių krūvos, suverstos ant 
misis Malūnininkės prekystalio. | 

— Atrodo, visiškai prinokę, — nerūpestingai tarė jis. 

— Šviežutėliai, tiesiai iš sodo,— tarė misis Malūninin- 
kė. Tai buvo maža senutė žibančiomis akutėmis. Tomas 
staiga prisiminė, kad ji negalėdavo baigti kalbų su įo 
motina tais senais laikais, kai jo tėvai dar buvo gyvi. 

— Taip, atrodo labai prinokę, — tarė jis, gailėdama- 
sis, kad nesustojo prie kokio nors kito prekystalio. 

— Geri, geri, — tarė misis Malūnininkė.— Tik šiandien 
po pietų rinkau. | 

— Jis dabar ims vogti?— aiškiai pasigirdo . kažkieno 
šnibždesys. 

— Aiškus dalykas. Sek jį! — taip pat pažnibždomis 
buvo atsakyta. 

Tomas paėmė į rankas didelį žalią vaisių ir ėmė jį 
apžiūrinėti, Minia sulaikė kvapą. 

— Ir tikrai, labai sultingas atrodo,— tarė Tomas ir at- 
sargiai padėjo vaisių į vietą. 

Minia atsiduso. 

Už gretimo prekystalio stovėjo Maksas Audėjas su 
žmona ir penkiais vaikučiais. Šiandien jie atnešė iškeisti 
apklotus ir vienerius marškinius. Kai Tomas, paskui ku- 
rį sekė visa minia, priėjo prie jų, jie ėmė droviai 
šypsotis. 

— Tie marškiniai tau bus kaip tik,— paskubėjo už- 
tikrinti jį Audėjas. Jis labai norėjo, kad žmonės išsi- 
skirstytų ir nekliudytų Tomui dirbti. | 

— Hm,— numykė Tomas, imdamas marškinius. 

Minia sujudo, nesitverdama smalsumu. Kažkokia mer- 
giščia nervingai sukikeno. Tomas tvirtai laikė marški- 
nius ir ėmė atrišinėti savo maišą. 

— Palauk! — Bilis Dažytojas prasispraudė pro minią. 
Ant jo juostos jau blykčiojo skardinis ženklas, — senovi- 
nė moneta iš Žemės. Jo veidas tarsi sakyte sakė, kad 
jis eina tarnybines pareigas. 

— Ką tu darai su tais marškiniais, Tomai?— paklausė 
Bilis. 

— Aš?.. Paėmiau tik pažiūrėti. 

— Tik pažiūrėti paėmei, štai kaip?— Bilis nusigręžė, 
laikydamas rankas už nugaros. Paskui smarkiai pasisu- 
ko ant kulnų ir parodė į Tomą smiliumi.— O aš ma- 
nau, kad tu ne vien pažiūrėti juos pasiėmei, Tomai. Aš 
manau, kad tu norėjai juos pavogti. 

Tomas nieko neatsakė. Kaltę įrodantis jo maišas buvo 
bejėgiškai suspaustas vienoje rankoje, kitoje rankoje jis 
laikė marškinius. 

— Mano, kaip policijos viršininko, pareiga,— kalbėjo 
toliau Bilis, — saugoti tuos žmones. Tu, Tomai, esi įtar- 
tina asmenybė. Aš manau, kad dėl viso pikto tave bū- 
tina laikinai uždaryti į kalėjimą tolimesniam tardymui. 

Tomas panarino galvą. To jis nelaukė. O, beje, jam 
buvo vis vien. 

Jei jį tupdys į kalėjimą, blogiausiu atveju nebereikės 
vogti. O kai Bilis jį išleis, jis vėl galės gaudyti žuvis. 

Staiga pro minią prasiveržė meras; marškinių skver- 
nas plaikstėsi apie jo storą juosmenį. 

— Bili! Ką tu čia darai? 

— Atlieku savo pareigą, mere. Tomas čia kažkaip 
įtartinai elgėsi. O knygose rašoma... 

— Aš žinau, apie ką rašoma knygose, — tarė meras.— 
Aš pats tau daviau tą knygą. Tu negali suimti Tomo. 
Kol kas dar ne. 

— Bet juk mūsų kaime nėra kito nusikaltėlio, — pri- 
slėgtas tarė Bilis. 

— O kuo aš kaltas?— tarė meras, 

Bilis atkakliai sučiaupė lūpas. 

— Knygoje rašoma, kad policija turi imtis perspėji- 
mo priemonių. Taigi aš turiu kliudyti nusikaltimui. 

Meras vangiai pliaukštelėjo delnais. 

— Bili, nejau tu nesupranti? Mūsų kaime būtinai turi 
būti įvykdytas bet koks nusikaltimas. Ir tu turi mums 
padėti. 

Bilis patraukė pečiais. 

— Gerai, mere. Aš tiesiog norėjau atlikti savo parei- 
gą.— Jis nusisuko, žengė į šoną, paskui ūmai puolė prie 
Tomo.— O tu dar man pateksi! Atsimink: nusikaltimas 
prie gero neveda.— Jis nuėjo. | 

— Labai jau jis nori pasižymėti, — paaiškino meras.— 
Nekreipk i jį dėmesio, Tomai. Imkis darbo, pavok ką 
nors. Reikia vieną kartą pradėti. 

Tomas neatsakė ir šonu spraudėsi pro minią link ža- 
lio miško, kuris augo už kaimo. 

— Kur tu, Tomai?— su baime paklausė meras. 

— Aš šiandien dar nenusiteikęs vogti, — tarė Tomas.— 
Gal būt, rytoj vakare. . 

— Ne, Tomai, dabar vok,— reikalavo meras.— Nega- 
lima taip be galo vilkinti. Pradėk, mes visi tau padėsime. 

— Žinoma, padėsime,— tarė Maksas Audėjas.— Tu 
pavok tuos marškinius, Tomai. Juk jie tau kaip tik. 

— O štai geras ąsotis vandeniui, žiūrėk, Tomai! 

— Žiūrėk, kiek aš turiu riešutų! 

Tomas apžvelgė prekystalius. Kai jie siekė Audėjo 
marškinių, peilis išslydo jam iš už juostos ir nukrito ant 
žemės. Minioje kažkas atjausdamas sukikeno. 

Tomas, apsipylęs prakaitu ir supratęs esąs panašus 
į žioplį, įsikišo peilį atgal. Jis ištiesė ranką, čiupo marš- 
kinius ir įbruko juos į savo maišą. Minioje pasigirdo 
pritarimo šūksniai. | 

Tomas nedrąsiai nusišypsojo ir pasijuto truputį 
lengviau. 

— Rodos, aš palengvėle apsiprasiu. 

— Ir dar kaip apsiprasi! 

— Mes žinojome, kad tu apsiprasi! 

— Pavok dar ką nors, drauguži! 

Tomas perėjo per turgų, pasiėmė gabalą virvės, rieš- 
kučias riešutų ir iš žolės nupintą skrybėlę. 

— Aš manau, pakaks,— tarė jis merui. 

— Šiai dienai gana, — sutiko meras— Juk pats su- 
pranti, kad visa tai nesiskaito. Tai — nelyginant žmonės 
patys tau būtų viską atidavę. Tu dabar kaip ir mokeisi. 

— O-o!l — nusivylęs nutęesė Tomas. 

— Bet dabar tu žinai, kaip viskas daroma. Kitą kartą 
tau bus visai lengva. 

— Gali būti. 

— Ir žiūrėk, nepamiršk žmogžudystės. 

— Ar tai tikrai yra būtina?— paklausė Tomas. 

— Deja,— tarė meras.— Nieko nepadarysi, mūsų ko- 
lonija egzistuoja jau daugiau kaip du šimtus metų, 
o pas mus dar nebuvo nė vieno nusikaltimo. Net menkų 

menkiausio. O jeigu tikėsime metraščiais, visose kitose 
kolonijose žmonės buvo žudomi be priežasties! 

— Reikėtų ir mums turėti nors vieną žmogžudystę, — 
sutiko Tomas.— Gerai, aš pasistengsiu. 

Jis pasuko namų link. Minia jį palydėjo pritarimo 
šūksniais. 


Namuose Tomas užsidegė dagtinę lempą ir pasitiekė 
vakarienę. Pavalgęs ilgai sėdėjo giliame krėsle. Jis bu- 
vo nepatenkintas savim. Nei šiaip, nei taip išėjo su ta 
vagyste. Kiaurą dieną jis nieko neveikė, tiktai baiminosi 
ir svyravo. Žmonės turėjo kone brukte brukti jam savo 
daiktus, kad galų gale jis išdrįstų juos pavogti. 

Koks iš jo tada vagis?! 

O kaip jis gali pasiteisinti? Vagystė ir užmušinėji- 
mas — tokie pat būtini užsiėmimai, kaip ir kiti. O jeigu 
jis niekad to nedarė ir niekaip negali suprasti, kam tai 
reikalinga, — šitai dar ne priežastis aplaidžiai atlikti tau 
pavestą darbą. 

Tomas pasuko prie durų. Buvo nuostabi, šviesi naktis. 
Beveik tuzinas artimiausių didžiulių žvaigždžių akinamai 
spindėjo danguje. Turgaus aikštė vėl ištuštėjo, ir na- 
muose mirksėjo žiburėliai. 

Dabar pats laikas vogti! 

Apie tai pagalvojus, jį nukrėtė šiurpas. Jis pajuto iš- 
didumą. Šit kaip bręsta nusikaltėlio sumanymai! Taip 
reikia ir vogti — iš pasalų, tamsios nakties prieglobstyje. 

Tomas greitai patikrino savo ginklus, iškratė iš maišo 
grobį ir išėjo į kiemą. 

Gatvėje jau buvo užgesinti paskutiniai dagtiniai žibin- 
tai. Tomas patyliukais sėlino per kaimą. Jis priėjo prie 
Rodžerio Keltininko namo. Didysis Rodžeris buvo pali- 
kes kastuvą lauke, atrėmęs į namo sieną. Tomas paėmė 
kastuvą. Jis praėjo dar pro kelis namus. Misis Audėjos 
ąsotis vandeniui stovėjo įprastinėje vietoje, prieš duris. 

Tomas paėmė ąsotį. Grįžtant atgal, jam pasipainiojo 
mažas medinis arkliukas, pamirštas gatvėje kažkurio 
vaiko. Jis pasiglemžė ir arkliuką. 

Laimingai parsinešęs grobį namo, Tomas buvo malo- 
niai sujaudintas. Jis ryžosi padaryti dar vieną antpuolį. 

Šį kartą Tomas grįžo, nešinas bronzine lentele, nuimta 
nuo mero namo, ir pačiu geruoju Marvo Dailidės piūklu 
bei piautuvu, pavogtu iš Džedo Fermerio., 

— Neblogai,— tarė sau Tomas. Jis iš tiesų ėmė apsi- 
prasti su savo naujuoju amatu. Dar vienas. laimikis, ir 
galima sakyti, kad naktis nenuėjo veltui. 

Šį kartą Rono Akmenskaldžio pašiūrėje jis rado plak- 
tuką ir kaltą, o prie Elizos Virėjos namo pakėlė meldų 
pintinę. Jis jau buvo beimąs Džeio Apynio grėblį, kai 
išgirdo negarsų triukšmą. Tomas prigludo prie sienos. 

Bilis Dažytojas tylutėliai slinko gatve; jo metalinis 
ženklas blykčiojo žvaigždžių šviesoje. Vienoje rankoje 
jis laikė suspaudęs sunkų neilgą vėzdą, o kitoje — porą 
savo darbo antrankių. Nakties prieblandoje jo veidas 
atrodė grėsmingas. Jis buvo kupinas pasiryžimo žūt būt 
išgyvendinti nusikaltimą, kad ir ką šis žodis reikštų. 

Tomas sulaikė kvapą, kai Bilis Dažytojas prasėlino 
per dešimtį žingsnių nuo jo. Tomas tylutėliai ėmė trauk- 
tis atatupstas. Laimikis skambtelėjo maiše. 

— Kas čia?— suriaumojo Bilis. Neišgirdęs atsakymo, 
jis ėmė lėtai grežtis, įsmeigęs akis į tamsą. Tomas vėl 
prigludo prie sienos. Jis buvo tikras, kad Bilis jo ne- 
pastebės. Bilis blogai matė, nes jam visą laiką tekdavo 
maišyti dažus ir pridulkėdavo akys. Visų dažytojų akys 
silpnos. Štai kodėl jie tokie irzlūs. 

— Tai tu, Tomai?— gana taikiai paklausė Bilis. Tomas 
jau norėjo atsiliepti, bet pastebėjo viršum savo galvos 
Bilio vėzdą. Jis apmirė.— Aš tau dar parodysiu! — su- 
bliuvo Bilis. 

— Klausyk! Tvarkykis su juo rytą! — sušuko Džefas 
Apynys, iškišęs galvą pro savo „miegamojo langą.— Kai 
kas iš mūsų nori miego. 

Bilis nužingsniavo. Kai jis dingo iš akių, Tomas nusku- 
bėjo namo ir iškrovė grobį ant grindų, šalia kitų trofė- 
jų. Jis išdidžiai apžvelgė savo laimikį. Matydamas pri- 
sigrobtą turtą, jis jautėsi atlikęs pareigą. 

Pasistiprinęs stikline šaltos gliavos, Tomas atsigulė 
į lovą ir akies mirksniu užmigo ramiu miegu, kurio ne- 
drumstė jokie sapnai. 

Kitą rytą Tomas nuėjo pasižiūrėti, kaip vyksta mažos 
raudonosios mokyklos statyba. Broliai Dailidės prie jos 
dirbo išsijuosę, padedami keleto valstiečių. 

— Kaip sekasit— linksmai jiems šūktelėjo Tomas. 

— Puikiai, — tarė Marvas Dailidė.— Ir dar geriau sek- 
tųsi, jeigu turėčiau savo piūklą. | 

— Savo piūklą?— nustebęs pakartojo Tomas. 

Ir bematant prisiminė — juk tai jis naktį pavogė piūk- 
lą. Tada to piūklo jis nelaikė daiktu, kažkam priklausan- 
Giu. Piūklas, kaip ir visa kita, buvo tik daiktas, kurį rei- 
kėjo pavogti. Tomas nė karto nepagalvojo, kad tais 
daiktais naudojamasi, kad jie gali būti kažkam reikalingi, 

Marvas Dailidė paklausė: 

— Kaip tu manai, ar aš galiu .laikinai pasiimti savo 
piūklą? Porai valandų? 

— Aš kažkodėl nežinau, — tarė Tomas paniuręs.— Juk 
juridiškai. jis yra pavogtas, tu pats supranti. 

— Žinoma, suprantu. Tai, kad galėčiau jį trumpam 
pasiskolinti. .. 

— Bet tu turėsi jį grąžinti. 

— O. kaipgi! Aiškus dalykas, aš jį grąžinsiu — pasi- 
piktinęs tarė Marvas.— Nelaikysiu gi aš pas save juri- 
diškai pavogto daikto. 

— Jis mano namuose, kartu su visu grobiu. 

Marvas jam padėkojo ir nubėgo atsinešti piūklo. 

Tomas neskubėdamas ėjo pasivaikščioti po kaimą. Jis 
priėjo mero namą. Meras stovėjo kieme ir žiūrėjo 
į dangų. | 

— Pavogei mano varinę lentelę, Tomaiš— paklausė iis. 

— Žinoma, pavogiau,— atšovė Tomas. 

— O! Aš tik pasidomėjau.— Meras parodė į dangų.— 
Aure, matai? 

Tomas pažvelgė į dangų. 

— Kur? 

— Matai juodą tašką greta mažos saulės? 

— Matau. Na ir kas? 

— Galvą dedu, kad tai pas mus skrenda inspektorius. 
Kaip tau sekasi? 

— Gerai, — atsakė truputį netvirtai Tomas. 

— Ar jau sumanei žmogžudystės planą? 

— Čia man truputį nesiderina, — prisipažino Tomas.— 
Teisybę sakant, tas reikalas nejuda iš vietos. 

— Užeikime į vidų. Aš noriu pasišnekėti su tavim, 
Tomai. 

Vėsioje, langinėmis užtemdytoje svetainėje meras pri- 
pylė dvi stiklines gliavos ir pastūmė Tomui kėdę. 

— Mūsų laikas baigiasi, — paniuręs tarė meras.— Da- 
bar inspektorius gali atvykti kiekvienu metu. O aš turiu 
begales rūpesčių — Jis parodė į tarpplanetinį radiją.— 
Jis vėl kalbėjo. Kažką apie sukilimą Denge IV ir apie 
tai, kad visos neatsimetusios nuo žemės kolonijos turi 
būti pasirengusios mobilizacijai — bala žino, kas tai per 
dalykas. Aš kaip gyvas nesu girdėjęs apie kažkokį Den- 
gą IV, o čia, še tau, turiu rūpintis juo, lyg neturėčiau 
kitų bėdų. 

Jis rūsčiai pažvelgė į Tomą. 

— O jūs tikrai žinote, kad be žmogžudystės mes ne- 
galėsime išsiversti? 

— Tu pats žinai, kad negalėsime,— tarė meras.— Jei- 
gu norime būti tikri Žemės gyventojai, mums reikia 

padaryti viską iki galo. O žmogžudystė — vienintelis da- 
lykas, kur mes atsiliekame. Visa kita pas mus kaip pagal 
tvarkaraštį. 

Įėjo Bilis Dažytojas, vilkįs naujais mėlynais uniformi- 
niais marškiniais su blizgančiomis metalinėmis sagcmis, 
ir šleptelėjo ant kėdės. | 

— Jau užmušei ką nors, Tomait 

Meras tarė: 

— Jis nori žinoti, ar tai iš tikrųjų būtina. 

— Žinoma, būtina,— tarė policijos viršininkas.— Per- 
skaityk bet kurią knygą. Koks gi tu nusikaltėlis, jei dar 
nieko nesi nužudęs? 

— Ką tu ketini nužudyti, Tomai?— paklausė meras. 

Tomas neramiai sujudėjo kėdėje. Nervingai brakšte- 
lėjo pirštais. 

— Na? 

— Gerai, aš nužudysiu Džefą Apynį,— išdrožė Tomas. 

Bilis Dažytojas greit palinko į priekį. 

— Kodėl?— paklausė jis. | 

— Kodėl? O kodėl gi ne? 

— Kokios priežastys? 

— Aš manau, kad jums tiesiog reikalinga žmogžudys- 
tė, — atrėžė Tomas.— Niekas nieko nekalbėjo apie prie- 
žastis. 

— Netikra žmogžudystė mums netinka,— paaiškino 
policijos viršininkas.— Žmogžudystė turi būti įvykdyta 
pagal visas taisykles. Vadinas, turi būti priežastis. 

"Tomas susimąstė. 

—* Na aš, pavyzdžiui, mažai tepažįstu Džeią. Ar tokios 
priežasties pakaks? 

Meras palingavo galvą. 

— Ne, Tomai, tai netinka. Geriau pasirink ką nors 
kitą. 

— Pasvarstykime,— tarė "Tomas— (O jeigu Džordžą 
Keltininką? 


372 


— O kokia priežastis?:— nedelsdamas paklausė Bilis. 
— Na... hm... Man, prisipažinsiu, labai nepatinka jo 

eisena, Jau seniai i nepatinka, Ir „triukšmauja jis. .. kartais. 
Meras pritardamas linktelėjo. i 
— Tai, tur būt, tinka. Ką tu pasakysi, Bili? 


— Kaip jūs manote, ar aš galėsiu išaiškinti žmogžu- 
dystę, įvykdytą dėl tokios priežasties?— piktai paklausė 
Bilis.— Ne, dar tiktų, jeigu jį nužudytum, būdamas pa- 
mišęs. Bet tu jį turi nužudyti pagal visas taisykles, To- 
mai. Ir turi pateisinti charakteristiką: šaltakraujis, ne- 
gailestingas, klastingas žmogžudys. Tu negali žmogaus 
žudyti vien dėl to, kad tau nepatinka jo eisena. Tai 
kvaila. 


— Tur būt, man dar kartą reikia viską gerai apsvars- 
tyti — tarė Tomas stodamasis. 


— Tik nelabai ilgai svarstyk,— tarė meras.— Kuo 
greičiau apsisvarstysi, tuo geriau. 

Tomas linktelėjo ir pasuko durų link, 

— Taip, Tomai! — sušuko Bilis.— Nepamiršk palikti 
įkalčių. Tai labai svarbu. . 

— Gerai, — tarė Tomas ir išėjo. 

Beveik visi kaimo gyventojai stovėjo gatvėje, žiūrė- 
dami į dangų. Juodas taškas buvo virtęs milžiniška dė- 
me. Ji jau beveik visiškai uždengė mažutę saulę. 

"Tomas pasuko į neturinčią gero vardo lindynę, norė- 
damas viską iki galo apsvarstyti. Edas Alus, matyt, buvo 
pakeitęs savo nuomonę apie nusikaltėlius. Jis naujai 
pertvarkė taverną. Atsirado didelė iškaba: NUSIKALTĖ- 
LIO UŽEIGA. Ant langų kabojo naujos, rūpestingai iš- 
purvintos užuolaidos, kurios sunkiai praleido dienos 
šviesą ir iš tiesų teikė tavernai gana niūrios lindynės iš- 
vaizdą. Ant sienos kabojo paskubomis iš medžio išpiaus- 
tyti įvairiausi ginklai. Ant kitos sienos didelė kaip krau- 
jas raudona dėmė darė labai kraupų įspūdį, nors Tomas 

ir matė, kad tai iš viso tiktai dažai, kuriuos Bilis Dažy- 
tojas sutaiso iš rūtos uogų. 

— Prašom, prašom, Tomai,— tarė Edas Alus ir nuvedė 
svečią į patį tamsųjį kampą. Tomas pastebėjo, kad tuo 
laiku tavernoje niekada nekūdavo tiek žmonių. Žmo- 
nėms, Matyt, patiko, kad jie pateko į tikrą nusikaltėlio 
užeigą. 

Siurbčiodamas peri-kolą, Tomas ėmė mąstyti. 

Jis turi įvykdyti žmogžudystę. 

Jis išsitraukė savo orderį ir dar kartą perskaitė jį nuo 
pradžios iki pabaigos. Biaurus dalykas, jis niekad savo 
valia to nesiimtų, bet įstatymas verčia atlikti savo pa- 
Ieigą. 

Tomas išgėrė peri-kolą ir ėmė galvoti tiktai apie 
žmogžudystę. Jis įtikinėjo save. kad privalo ką nors nu- 
žudyti. Privalo kam nors atimti gyvybę. Privalo ką nors 
pasiųsti į aną pasaulį. 

Bet kad ir kaip jis save tikino, niekaip negalėjo tuo 
patikėti. Tai buvo žodžiai, ir tiek. Norėdamas geriau su- 
sigaudyti savo mintyse, Tomas paėmė kaip pavyzdį ru- 
daplaukį Marvą Dailidę. Šiandien Marvas, išsinuomo- 
jęs savo piūklą, stato mokyklą. Jeigu Tomas nužudys 
Marvą... Na, tada Marvas daugiau niekad nebestatys. 

Tomas nekantriai palingavo galvą. Ne, jis šito niekaip 
negalėjo įsisąmoninti. | 

Na, gerai. Vadinas, Marvas Dailidė — visų tvirčiausias 
ir, daugelio nuomone, visų šauniausias Dailidė. Štai jis 
Obliuoja lentą prisimerkęs, stipriai laikydamas oblių 
strazdanota ranka. O pats jau, žinoma, kenčia baisų troš- 
kulį, o jo kairįjį petį diegia, nes Jano Vaistininko tepa- 
las jam nė trupučio nepadėjo. 

Štai toks yra Marvas Dailidė. 

O dabar... 

Marvas Dailidė, parblokštas aukštielninkas, guli ant 
žemės; padėrusios jo akys pramerktos, rankos ir kojos 

sustingusios, burna persikreipusi, jis nealsuoja, jo širdis 
neplaka. Jau niekad daugiau jis nebesuspaus savo dide- 
lėse strazdanotose rankose medžio gabalo. Niekad ne- 
pasiskųs, kad maudžia petį, kurio Janas Vaistininkas ne- 
sugebėjo... | 

Trumputę akimirką Tomas staiga visa širdimi pajun- 
ta, kas yra žmogžudystė. Regėjimas pranyksta, bet jo 
prisiminimas lieka — jis buvo toks aiškus, kad Tomas net 
pajunta šleikštulį. 

"Jis galėjo gyventi, padaręs vagystę. Bet žmogžudystė, 
net su pačiais geriausiais ketinimais, dėl kaimo in- 
teresų. .. 

Ką pasakys žmonės, pamatę tai, kas jam dabar pasi- 
vaideno? Kaip tuomet jam gyventi tarp jų? Kaip susi- 
taikyti su savim? | 

Ir juo labiau jis turi nužudyti. Kiekvienas kaimo gy- 
ventojas prisideda kiek gali, o šis uždavinys teko jam. 

Bet ką gi jam žudyti? 


Sąmyšis prasidėjo truputį vėliau, kai tarpplanetinis 
radijas piktai sugriaudėjo visokiais balsais. 

— Tai ir yra kolonija? Kur jūsų sostinė? 

— Štai ji, — atsakė meras. 

— Kur jūsų aerodromas? 

— Dabar ten, atrodo, ganykla,— tarė meras.— Aš ga- 
lių patikrinti pagal knygas, kur čia anksčiau buvo aero- 
dromas. Nė vienas oro laivas nėra čia nusileidęs jau 
daugiau kaip... 

— Tokiu atveju pagrindinis laivas pasiliks ore. Surin- 
kite savo atstovus. Aš leidžiuosi. 

Visas kaimas susirinko aplinkui atvirą lauką, kurį 
inspektorius parinko nusileidimui. Tomas užsikišo už 
juostos savo ginklą, pasislėpė už medžio ir ėmė žiūrėti. 

Mažas oro laivelis atsiskyrė nuo didžiojo ir greitai 
nuskrido žemyn. Jis tarytum akmuo krito į lauką, ir 

kaimas, užgniaužęs kvapą, laukė, kad bematant jis su- 
duš. Bet paskutinę akimirką laivelis paleido ugnies sro- 
ves, kurios išdegino visą žolę, ir lengvai nusileido ant 
dirvos. | 

Meras, stumdydamasis“ alkūnėmis, spraudėsi į priekį; 
paskui jį skubėjo Bilis Dažytojas. Laivo durelės atsida- 
rė, ir pasirodė ketvertas vyrų. Rankose jie laikė blizgan- 
čius metalinius daiktus, ir Tomas suprato, kai tai gink- 
lai. Paskui juos iš laivo išlipo apkūnus raudonveidis 
vyras, vilkįs juodai, su keturiais blizgančiais medaliais 
ant krūtinės. Jį lydėjo mažas žmogelis raukšlėtu veidu, 
taip pat juodais apdarais. Paskui juos išlipo dar ketver- 
tas žmonių, vilkinčių vienoda uniforma. 

— Sveiki atvykę į Naująjį Dilaverą,— pasveikino 
meras. | 

— Dėkoju jums, Generole,— prabilo raudonveidis vy- 
ras, energingai pakratęs mero ranką.— Aš — inspekto- 
rius Dilumeinas. O čia — misteris Grentas, mano politinis 
patarėjas. į 

Grentas linktelėjo merui, dėdamasis nepastebįs išties- 
tos jo rankos. Su atlaidžiu pasibiaurėjimu jis apžvelgė 
susirinkusius dilaveriečius. 

— Mes norėtume apžiūrėti kaimą,— tarė inspektorius, 
pažvairavęs į Grentą. Grentas linktelėjo. Mundieruoti 
sargybiniai juos apsupo pusračiu. 

Tomas, sėlindamas kaip tikras piktadarys ir gerokai 
nutolęs, nusekė paskui juos. Kai jie priėjo kaimą, jis pa- 
sislėpė už namo ir žiūrėjo. 

Meras su teisėtu išdidumu rodė kalėjimą, paštą, baž- 
nyčią ir mažą raudoną mokyklos namelį. Inspektorius, 
atrodė, buvo truputį sumišęs. Misteris Grentas šlykščiai 
šypsojosi ir gremžė pasmakrę. . 

— Taip aš ir maniau, — tarė jis inspektoriui.— Tuščias 
laiko, degalų eikvojimas ir bereikalinga linijinio krei- 
serio amortizacija. Čia visiškai nėra nieko vertingo. 

— Aš ne visai tuo įsitikinęs, — prieštaravo inspekto- 
rius. Jis atsisuko į merą.— Bet kam jūs visa tai pastatė- 
te, Generole? | | 

— Kaip? Tam, kad būtume tikri Žemės gyventojai, — 
atsakė meras.— Jūs matote, mes darome viską, ką pa- 
jėgiame. | 

Misteris Grentas kažką pašnibždėjo inspektoriui į ausį. 

— Sakykite,— kreipėsi inspektorius į  merą,— kiek 
jaunų vyrų yra jūsų kaime? | 

— Atleiskite? ..— sumišęs paklausė meras. 

— Kiek pas jus yra jaunų vyrų nuo penkiolikos iki 
šešiasdešimt metų amžiaus, — paaiškino misteris Grentas. 

— Matote, Generole, Motinos Žemės imperija kariau- 
ja. Dengo IV ir kai kurių kitų kolonijų kolonistai sukilo 
prieš jos teisėtą pirmenybę. Jie sukėlė maištą prieš ne- 
ginčijamą Motinos Žemės vadovavimą. | 

— Labai liūdna girdėti — tarė meras užjausdamas. 

— Mums reikalingi kosminiai pėstininkai,— aiškino 
inspektorius.— Stiprūs, sveiki, tinkami kovai vyrai. Mū- 
sų resursai išsemti... 

—- Visiems kolonistams, kurie liko ištikimi Žemei, mes 
norime suteikti galimybę dalyvauti lemtingoje kovoje 
už Motinos Žemės imperiją, — švelniai pridūrė misteris 
Grentas.— Mes įsitikinę, kad jūs neatsisakysite. 

— „Žinoma, ne,— atsakė meras.— Aišku, ne. Aš esu 
įsitikinęs, kad visi mūsų jaunuoliai džiaugsis... Jie, tie- 
sa, nėra labai dideli šios srities specialistai, bet labai 
nuovokūs vaikinai. Manau, greitai išmoks. 

— Štai matote?— tarė inspektorius misteriui Grentui.— 
Šešiasdešimt, septyniasdešimt, o gal ir šimtas rekrutų. 
Pasirodo, ne visai veltui gaišome, ių 

Bet misteris Grentas, kaip ir pirma, buvo nusistatęs 
skeptiškai. | | 

Inspektorius kartu su patarėju pasuko į mero na- 
mą, norėdamas truputį pasistiprinti. Juos lydėjo keturi 

kareiviai. Kiti keturi perėjo per kaimą, neniekindami nė 
vieno po ranka pakliuvusio daikto. 

Tomas pasislėpė artimiausiame miškelyje ir nutarė 
viską gerai apgalvoti. Temstant Edo Alaus žmona, bai- 
liai žvalgydamasi į šalis, išėjo į kaimo pakraštį. Tai bu- 
vo liesa, pradedanti žilti vidutinio amžiaus blondinė. 
Nekreipdama dėmesio į savo podagros kamuojamą ke- 
lį, jinai ėjo labai žvaliai. Rankose laikė pintinę, apdeng- 
tą raudona languota servetėle, 

— Aš atnešiau tau pietus, — tarė ji, vos pamačiusi 
Tomą. 

— Mat kaip?.. Ačiū, — atsakė Tomas, sumišęs iš nu- 
stebimo.— Galėjaj ir nenešti. 

— Kaip tai nenešti? Juk mūsų taverna — vieta, netu- 
rinti gero vardo, kur tau reikia slėptis nuo įstatymo? 
Argi ne taip? Vadinas, imnes už tave atsakome ir turime 
tavimi rūpintis. Meras liepė tau kai ką pasakyti. 

Tomas prikimšta burna pažvelgė į Edo Alaus žmoną. 

— Ko dar? 

— Jis sakė, kad tu paskubėtum atlikti žmogžudystę. 
Jis kol kas inspektorių ir tą prakeiktą neužaugą — Gren- 
tą vedžioja už nosies. Bet anksčiau ar „vėliau jie paklaus 
ji. Jis įsitikinęs. | 
"Tomas linktelėjo. 

— Kada tu tai padarysi, Tomai?— Edo Alaus žmona 
pažvelgė į jį, pakeipusi galvą į šoną. 

— Nėra reikalo tau pasakoti,— tarė Tomas. 

— Kaip tai nėra reikalo! Aš juk tavo nusikaltimo 
bendrininkė! Edo žmona pasislinko arčiau. 

— Taip, tas tiesa, — susimąstęs tarė Tomas.— Gerai, 
aš ketinu tai padaryti šiandien sutemus. Pasakyk Biliui 
Dažytojui, kad aš paliksiu visus pirštų atspaudus, kokie 
tik išeis, ir įvairius kitus įkalčius. 

— Gerai, Tomai,— tarė Edo žmona.— Tepadeda tau 
dievas. 

Tomas laukė, kol visai sutems, ir tuo tarpu žiūrėjo, kas 
dedasi kaime. Jis matė, kad visi kareiviai nusigėrė. Jie 
vaikštinėjo po kaimą išdidūs, lyg be jų pasaulyje dau- 
giau nieko nebūtų. Vienas kareivis iššovė į orą ir išgąs- 
dino visus mažus, pūkuotus, žole mintančius žvėrelius. 

Inspektorius ir misteris -:Grentas vis dar viešėjo pas 
merą. | 

Atėjo naktis, Tomas įslinko į kaimą ir pasislėpė siau- 
rame skersgatvyje tarp dviejų namų. Jis išsitraukė iš 
už diržo peilį ir ėmė laukti. 

Kažkas ėjo keliu. Tomas bandė prisiminti metodus, ku- 
riuos naudoja žmogžudžiai, bet nieko neprisiminė. Jis 
tik žinojo, kad reikia nužudyti, ir kuo greičiau. O jau 
kaip pavyks, taip bus gerai. Žmogus artinosi. Jo siluetas 
neaiškiai šmėkščiojo tamsoje. 

— O, čia tu, Tomai! — tarė meras. Jis pažvelgė į pei- 
lį — Ką tu čia veiki? 

-— Jūs pasakėte, kad reikia ką nors nužudyti, štai aš 
ir... . 

"— Aš nesakiau, kad mane,— atsakė meras, traukda- 
masis atatupstas.— Manės negalima. | | 

— Kodėl negalima?— paklausė Tomas. 

— Na, visų pirma, kažkas turi užimti inspektorių. Jis 
manęs laukia. Jam reikia parodyti. .. 

— Tai padaryti gali ir Bilis Dažytojas, — tarė Tomas. 
Jis nutvėrė merą už marškinių apykaklės ir užsimojo 
peiliu, smaigaliu taikydamas į gerklę — Aš pats, žino- 
ma, nieko prieš jus neturiu, — pridūrė jis. 

— Palauk! — sušuko meras.— Jeigu tu prieš mane 
nieko neturi, vadinasi, nėra priežasties! 

Tomas nuleido peilį, bet vis dar tebelaikė merą už 
apykaklės. | 

— Ką gi, galiu sugalvoti kokią nors priežastį. Aš, pa- 
vyzdžiui, buvau labai nepatenkintas, kai jūs mane pa- 
skyrėte nusikaltėliu. 

— Tai juk meras tave paskyrė, taip? 

— Na taip, o tai kas gi.. 

Meras ištempė Tomą iš tamsaus užkampio į žvaigž- 
džių šviesa užlietą gatvę. 

— Žiūrėk! 

Tomas išsižiojo. Meras vilkėjo ilgomis kelnėmis su 
aštriu kaip peilio ašmenys kantu ir mundierium, ant ku- 
rio blizgėjo medaliai. Ant pečių — dvi eilės žvaigždžių, 
po dešimtį kiekvienoje eilėje. Jo galvos apdaras, apsiu- 
vinėtas auksine juostele, buvo panašus į lekiančią 
kometą. | 

— Tu matai, Tomai? Aš dabar jau nebe meras. Aš— 
Generolas! 

— Koks skirtumas? O žmogus jūs tas pat. 

— Tiktai žiūrint ne formaliai. Tu, gaila, nematei ce- 
remonijos, Kuri įvyko po pietų. Inspektorius pareiškė, 
jog, kadangi dabar aš esu oficialiai paskirtas Generolu, 
man reikia nešioti mundierių. Ceremonija vyko jaukioje 
ir draugiškoje aplinkoje. Visi atvykėliai iš Žemės šyp- 
sojosi ir mirkčiojo man ir vienas kitam. 

Tomas vėl užsimojo peiliu taip grėsmingai, tartum ke- 
tindamas išskrosti žuvį. 

— Sveikinu, — tikrai nuoširdžiai tarė jįs,— bet juk jūs 
buvote meru, kai mane paskyrėte nusikaltėliu, vadinasi, 
mano priežastis turi pagrindą. 

— Bet tu juk nori nužudyti ne merą! Tu nori nužu- 
dyti Generolą! O tai jau ne žmogžudystė. 

— Ne žmogžudystė'— paklausė "Tomas.— O kas gi 
tada? 

— Supranti, Generolo nužudymas — tai jau maištas! 

— O! — Tomas nuleido peilį. Paskui paleido marški- 
nių apykaklę.— Atleiskite. 

— Nieko, viskas gerai,— tarė meras.-—- Visiškai atleis- 
tina klaida. Tiesiog apie tai aš buvau skaitęs knygose, 
o tu — ne. Tu čia niekuo dėtas.— Jis giliai, su paleng- 

vėjimu atsiduso.— Na, aš, tur būt, eisiu. Inspektorius 
prašė sudaryti naujokų sąrašą. 

Tomas jam įkandin sušuko: 

— Jūs esate tikras, kad aš būtinai turiu kažką nužu- 
dyti? | 

— Esu! — atsakė meras, skubiai nueidamas,— Bet tik 
ne mane! 

Tomas vėl užsikišo peilį už juostos. 

Ne mane, ne mane! Kiekvienas taip pasakys. O vis 
dėlto kažkas turi būti nužudytas. Kas gi? Savęs žudyti 
jis negalėjo. Tai jau savižudybė ir, aišku, nebus už- 
skaitoma. | 2 

Tomą nukrėtė drebulys. Jis stengėsi pamiršti, kaip 
žmogžudystė akimirką buvo iškilusi prieš J visa savo 
realybe. Darbas turi būti padarytas. 

Dar kažkas artėjo! 

Žmogus ėjo vis arčiau. Tomas palinko, jo raumenys 
įsitempė, jis pasiruošė šuoliui. : 

Pasirodė misis Malūnininkė. Ji grįžo namo iš turgaus 
ir nešėsi krepšį su daržovėmis, 

Tomas pasakė sau, kad tai neturi reikšmės — misis 
Malūnininkė ar kas kitas. Tačiau jis niekaip negalėjo 
nuvyti prisiminimų, kaip ji. kalbėdavosi su mirusia jo 
motina. Pasirodė, kad nėra jokios priežasties misis Ma- 
lūnininkės žudyti. 

Ji praėjo pro šalį, jo nepastebėjusi. 

Jis laukė dar pusvalandį. Tamsiame skersgatvyje tarp 
namų vėl kažkas pasirodė. Tomas pažino Maksą Audėją. 

Maksas visuomet patiko Tomui. Bet tai "dar nereiškė, 
kad negali būti priežasties nužudyti Maksą. Bet jam 
į galvą visiškai niekas nelindo, vien tik tai, kad Maksas 
turi žmoną ir penketą vaikučių, kurie jį labai myli ir jo 
labai gailėsis. Tomas nenorėjo, kad vėliau Bilis Dažy- 
tojas jam pasakytų, kad šitai ne priežastis. Jis pasitrau- 

kė giliau į šešėlį ir Ieido Maksui laimingai praeiti pro“ 
šalį. | 
Pasirodė trys broliai Dailidės. Su jais Tomą rišo itin 
jaudinantys prisiminimai. Jis leido jiems praeiti pro šalį. 
Paskui juos ėjo Rodžeris Keltininkas. 

Nebuvo jokios priežasties žudyti Rodžerio, bet ir di- 
deli draugai jie niekad nebuvo. Be to, Rodžeris neturė- 
jo vaikų, nepasakysi, kad jo žmona būtų labai prie jo 
prisirišusi. Gal Biliui Dažytojui to ir pakaktų nužudymo 
priežasčiai išaiškinti. 

Tomas suprato, kad to nepakaks... Ir kad su visais 
likusiais kaimo gyventojais bus tas pat. Tarp tų žmonių 
jis užaugo, dalijosi su jais duona ir darbu, vargais ir 
džiaugsmais. Įžokios, teisybę sakant, gali būti priežastys, 
norint nužudyti ką nors iš jų? 


O nužudyti jis privalo. To reikalauja orderis, kuris 
jam buvo išduotas. Juk negalima apvilti kaimo žmonių 
pasitikėjimo. Ir tuo pačiu metu jis negali žudyti nė vie- 
no iš tų žmonių, kuriuos pažįsta nuo lopšio. 

„Palūkėk! — staiga smarkiai susijaudinęs pagalvojo 
jis — Juk galima nužudyti inspektorių!“ 

"Priežastys? Tai juk bus net baisesnė piktadarybė, ne- 
gu mero nužudymas... Žinoma, meras dabar ir Genero- 
las, bet -juk tai būtų tiktai maištas. Net jeigu meras po. 
senovei būtų tik meru, inspektorius kur. kas solidesnė 
auka. Tomas įvykdys žmogžudystę vardan garbės, var- 
dan žygdarbio, vardan didybės! Ši žmogžudystė parodys 
Žemei, kiek ištikima. žemiškoms tradicijoms jos kolonija.. 
Ir. Žemėje žmonės kalbės: „Naujajame Dilaverę nusi- 
kalstamumas įgijo tokį mastą, kad ten pavojinga rody- 
tis. Kažkoks nusikaltėlis ėmė ir nužudė mūsų inspekto- 
rių pačią pirmąją atvykimo dieną! Visoje Visatoje var- 
gu ar atsiras dar bent vienas toks baisus žmogžudys!“ 


Tai, be“ abejo, bus visų įspūdingiausia žmogžudystė, 

kokią tik jis gali įvykdyti, galvojo Tomas. Žmogžudys- 
tė, kurią gali įvykdyti vien tikras savo dalyko žinovas. 

Pirmą kartą pajutęs pasididžiavimo antplūdį, Tomas 
nuskubėjo prie mero namo. Jis išgirdo iš pokalbio vidu- 
je padrikus žodžius. | 

— „„„ labai pasyvi tauta,— kalbėjo misteris Gren- 
tas.— Aš net pasakyčiau, nedrąsi. . 

— Gana nemaloni savybė,— pastebėjo inspektorius.— 
Ypatingai kariuomenėje. 

— O ko jūs tikėjotės iš tų atsilikusių žemdirbiųė Dar 
gerai, kad čia mes užverbavome nedaug kareivių.— Mis- 
teris Grentas labai garsiai nusižiovavo.— Sargyba, ra- 
miai! Mes grįžtame į laivą. 

Sargyba! Apie ją Tomas buvo visai pamiršęs. Jis abe- 
jodamas pažvelgė į savo peilį. Jei užpuls inspektorių, 
sargyba, be abejo, jį sučiups, nespėjus įvykdyti žmog- 
žudystės. Juos tikriausiai to moko. 

Va jeigu jis turėtų tokį ginklą, kaip jų... 

Iš namo pasigirdo žingsniai. Tomas skubiai nuėjo 
gatve. 

Prie turgaus jis pastebėjo girtą kareivį, kuris sėdėjo 
priebutyje ir sau po nosimi kažką dainavo. Prie jo ko- 
jų mėtėsi du tušti buteliai, šautuvas nerūpestingai ka- 
bojo ant peties. 

Tomas prisėlino arčiau, išsitraukė savo vėzdą, užsi- 
mojo. . 

Jo šešėlis, matyt, atkreipė kareivio dėmesį. Jis pašo- 
ko, pasilenkė ir spėjo išsisukti nuo vėzdo smūgio. Jis 
smogė Tomui buože į paširdžius, prisidėjo prie peties 
šautuvą ir prisitaikė. Tomas užsimerkė ir pašoko, spir- 
damas jam abiem kojomis. Smūgis pataikė kareiviui į ke- 
lį ir partrenkė jį aukštielninką. Nespėjus jam pakilti, 
Tomas smogė vėzdu. 

Tomas patikrino kareivio pulsą (nebuvo prasmės žu- 
dyti pirmo sutiktojo) ir rado jį visai neblogą. Jis pasi- 


383 


ėmė šautuvą, patikrino, kur ką reikia spausti, ir nuėjo 
ieškoti inspektoriaus. 

Pavijo jį pusiaukelėje prie nusileidimo . aikštelės. 
Inspektorius ir Grentas ėjo priekyje, paskui juos šlitinia- 
vo kareiviai. 

Tomas ėjo, slapstydamasis už krūmų. Jis patyliukais 
vijosi būrelį, kol pavijo Grentą su inspektorium. Jis pri- 
sitaikė, bet jo pirštas sustingo ant nuleistuko... 

Jis nenorėjo nušauti ir Grento. Juk buvo numatyta, 
kad jis turi įvykdyti tik vieną žmogžudystę. Tomas pa- 
spartino žingsnį, pralenkė inspektorių ir, išėjęs į kelią, 
sustojo priešais juos. Jo šautuvas buvo nutaikytas tie- 
siai į inspektorių. 

— Kas čia dedasi? — paklausė inspektorius. 

— Stovėkite ramiai —tarė jam "Tomas.— Visi kiti 
meskite ginklus ir pasitraukite nuo kelio. .. 

Kareiviai paklausė kaip lunatikai. Vienas po kito jie 
numejė ginklus ir pasitraukė prie pakelės krūmų. Gren- 
tas liko vietoje. 

— Ką tu čia sumanei, vaikine?— paklausė jis. 

— Aš— miesto nusikaltėlis, — išdidžiai. atsakė  To- 
mas.— Aš noriu nužudyti inspektorių. Prašom pasitraukti 
į šalį. o 
Grentas įsmeigė į jį akis. 

— Nusikaltėlis? Tai štai apie ką vapėjo jūsų meras! 

— Aš žinau, kad pas mus jau du šimtus metų nebuvo 
nė vienos žmogžudystės, — paaiškino Tomas, — bet. dabar 
aš viską atitaisysiu. Šalin nuo kelio! I | 
. Grentas šoko į šoną nuo atkreipto į jį vamzdžio. Ins- 
pektorius liko vienas. Jis stovėjo šiek tiek svyruodamas. 

Tomas prisitaikė, stengdamasis galvoti apie tai, kokį 
įspūdį padarys ši žmogžudystė, ir apie visuomeninę jos 
reikšmę. Bet išvydo inspektorių išsitiesusį žemėje, -negy- 
vu plačiai atvertų akių žvilgsniu, perkreipta burna, su- 
stingusį, nebealsuojantį, nustojusia plakti . širdimi.. 

Jis ragino savę paspausti gaiduką. Protas galėjo kiek 
tinkamas jį įtikinėti, kad nusikaltimas visuomeniškai bū- 
tinas, — ranka geriau žinojo. | 

— Aš negaliu! — sušuko Tomas. 

Jis metė šautuvą ir puolė į krūmus. 

Inspektorius norėjo pasiųsti žmones Tomo ieškoti ir 
pakarti jį vietoje. Bet misteris Grentas jam nepritarė. 
Naujasis Dilaveras — miškų planeta. Dešimt tūkstančių 
žmonių nesuras pabėgėlio tuose tamsiuose miškuose, jei 
jis pats nepanorės patekti į jų rankas. 

Išgirdęs triukšmą, atbėgo meras ir vienas kitas kaimo 

gyventojas. Kareiviai inspektorių ir misterį Grentą ap- 
supo keturkampiu. Jie stovėjo su atkištais šautuvais 
rankose. Jų veidai buvo paniurę ir rūstūs. 
„Meras viską išpasakojo. Apie gėdingą kaimo atsiliki- 
mą nusikaltimų atžvilgiu. Apie įpareigojimą, duotą To- 
mui Žvejui. Apie tai, kaip jis visiems jiems užtraukė gė- 
dą, nesugebėjęs atlikti savo pareigos. 

— Kodėl šį įpareigojimą. davėte būtent jam?— pa- 
klausė misteris Grentas. 

—— Matote,— tarė meras, — aš maniau, kad jeigu jau 
kas nors iš mūsų gali žudyti, tai tik Tomas. Jis, supran- 
tate, Žvejas. Tai vis dėlto gana kruvinas užsiėmimas. 

— Vadinasi, visi kiti jūsų gyventojai taip pat negali 
žudyti? | 

— Nė vienas iš mūsų niekad nenueis taip toli, kaip 
yra nuėjęs Tomas, — su liūdesiu prisipažino meras. 

Inspektorius ir misteris Grentas susižvalgė, paskui 
pasižiūrėjo į kareivius. Kareiviai su pagarbia nuostaba 
žiūrėjo į kaimo gyventojus ir ėmė negarsiai šnekučiuotis. 

— Ramiai! — suriaumojo. inspektorius. - Jis pasisuko 
į Grentą ir tarė tylesniu balsu:— Kol ne vėlu, reikia 
kuo greičiau nešdintis iš čia. Žimonės, nemoką žudyti, 
mūsų armijos gretose! . £ 

— Mūsų kareivių moralinė būklė...— visas virpėda- 
mas, sumurmėjo misteris Grentas,— pavojinga infekci- 
ja... Vienas žmogus, negalįs šauti iš šautuvo, atsakingu 
momentu gali pražudyti visą oro laivą... gal būt, net 
ištisą eskadrilę... Ne, taip rizikuoti negalima. 

Jie įsakė kareiviams grįžti į laivą. Kareiviai žingsnia- 
vo tingiau, negu paprastai, ir vis atsigręždavo pasižiūrėti 
į kaimą. Jie ir toliau šnibždėjosi tarpusavyje, nepaisyda- 
mi, kad inspektorius riaumojo ir berte bėrė įsakymus. 

Mažas oro laivas pakilo į viršų, paleidęs ištisą srovių 
uraganą. Po kelių minučių jį prarijo didysis laivas. O 
tada ir didelis laivas pranyko iš akių. 

Didelė raudona lyg pavandeniavusi saulė jau siekė 
horizontą. 

— Tu dabar gali išeiti, Tomai! — sušuko meras. To- 
mas išlindo iš krūmų, kur jis slėpėsi, stebėdamas, kas vy- 
ko aplinkui. | 

— Priviriau košės aš su tuo įpareigojimu,— giliai ta- 
rė Pomas. 

— Nesisielok,— paguodė jį Bilis Dažytojas.— Juk tai 
neįvykdomas dalykas. 

— Atrodo, kad tavo teisybė,— tarė meras, kai jie ke- 
liu grįžo į kaimą.— Aš tiesiog pamaniau — visaip būna 
gyvenime, o jeigu tu imsi ir susidorosi. Bet tu nenusi- 
mink. Niekas mūsų kaime nepadarytų ir pusės to, ką 
tu esi padaręs. 

— O kam dabar mums reikalingi tie namai?— paklau- 
sė Bilis Dažytojas, rodydamas į kalėjimą, į paštą, į baž- 
nyčią ir į mokyklos namelį. | 

Akimirką meras giliai susimąstė. 

— Aš žinau, — tarė jis.— Mes įrengsime vaikų žaidi- 
mų aikštelę. Sūpuokles, kalnelius, dėžes su smėliu ir vi- 
sokius kitokius dalykus. | 

— Dar vieną žaidimų aikštelę?— paklausė Tomas. 

— Taip. O kodėl gi ne? 

„ „Nebuvo ko atsakyti: žinoma, kodėl gi ne? 

— Dabar man šito tikrai nebeprireiks,— tarė Tomas, 
paduodamas savo orderį merui. 

— Taip, tur būt, — tarė meras. Visi užjausdami į jį 
žiūrėjo, kai jis plėšė orderį į smulkius skutelius— Na 
ką gi, mes padarėme, ką galėjome. Tiesiog nepavyko. 

— Aš juk galėjau,— sumišęs pralemeno "Tomas,— aš 
jus visus apvyliau. 

Bilis Dažytojas meiliai padėjo ranką jam ant peties. 

—- Tu nekaltas, Tomai. Ir nė vienas iš mūsų nekaltas. 
Štai kas išeina, kai du šimtus metų žmonių nepasiekia 
civilizacija. Kiek prireikė laiko Žemei pasidaryti civili- 
zuotai? Tūkstančio metų. O mes. norėjome tą pasiekti 
per dvi savaites. 

— Ną ką gi, mums vėl teks grįžti į necivilizuotą būk- 
lę, — tarė meras, mėgindamas nevykusiai pajuokauti, 

Tomas nusižiovavo, pasirąžė ir nuėjo namo, norėdamas 
gerai išsimiegoti — atsimiegoti už visas naktis. Nuo na- 
mų slenksčio jis pažvelgė į dangų. 

Viršum galvos rinkosi niaurūs, grėsmingi debesys, ir 
aplinkui kiekvieną debesį buvo juodas ratas. Artėjo ru- 
dens liūtys. Greitai vėl bus galima pradėti žūklę. 

Kodėl jam nešovė į galvą įsivaizduoti inspektorių kaip 
žuvį? Bet jis jautėsi per daug nuvargęs, kad dabar nu- 
spręstų, ar galėjo tai būti tinkama priežastis žmogžudys- 
tei. Šiaip ar taip, dabar apie tai galvoti jau buvo vėlu. 
Žemė atsisakė nuo jų, civilizacija išskrido, ir niekas ne- 
žinojo, keliems šimtmečiams jinai atsitolino nuo jų 
planetos. : 1 

Tą naktį jis prastai miegojo. 


ŠIS TAS VELTUI 


Jam tarytum pasigirdo kažkieno balsas. O, gal būt, 
tiesiog pasivaideno? Stengdamasis prisiminti, kaip visa 
tai atsitiko, Džo Kolinzas tik žinojo, jog gulėjo lovoje, 
per daug pavargęs, kad galėtų nukelti nuo antklodės 
kojas su kiaurai permirkusiais batais, ir buvo įsispokso- 
jęs į nusidriekusį per murzinas geltonas lubas įtrūkimų 
voratinklį, stebėdamas, kaip per įtrūkimus lėtai, melan- 
choliškai, lašas po lašo sunkiasi vanduo. 

Štai tada, matyt, tas ir įvyko. Kolinzui pasirodė, tarsi 
prie jo lovos blykčioja kažkoks metalinis daiktas. Jis 
kilstelėjo ir atsisėdo. Ant grindų stovėjo kažkokia ma- 
šina. Ten, kur anksčiau jokios mašinos nebuvo. 

Ir kai Kolinzas iš nustebimo įsmeigė į ją akis, kažkur 
toli toli nepažįstamas balsas tarė: „Na, štai! Tai jau 
viskas!“ | 

O gal jam tik pasigirdo. Tačiau mašina, be abejo, sto- 
vėjo priešais jį ant grindų. 

Kolinzas atsiklaupė, norėdamas ją apžiūrėti. Mašina 
buvo panaši į kubą — maždaug trijų pėdų ilgio ir plo- 
čio — ir tyliai dūzgė. Pilkas, grublėtas jos paviršius iš 
visų pusių buvo visiškai vienodas, tik viename kampe 
jis pamatė didelį raudoną mygtuką, o centre — bronzinę 
lentelę. Lentelėje buvo išgraviruota: „„A klasės Utiliza- 

torius, serija AA-1256432“. O žemiau parašas: „Šia ma- 
šina galima naudotis tik pagal A klasę“. 

Štai ir viskas. 

Jokių ciferblatų, svertų, išjungėjų — žodžiu, jokių prie- 
taisų, kuriuos, Kolinzo nuomone, turi turėti kiekviena 
mašina. Tik bronzinė lentelė, raudonas mygtukas ir dūz- 
gesys. 

— Iš kur tu atsiradai?— paklausė Kolinzas. 

A klasės Utilizatorius vis dūzgė. Kolinzas, teisybę sa- 
kant, net nelaukė atsakymo. Sėdėdamas ant lovos krašto, 
jis susimąstęs apžiūrinėjo Utilizatorių. Dabar svarbiau- 
sias klausimas: ką su juo daryti? 

Kolinzas atsargiai palietė raudoną mygtuką, puikiai 
žinodamas, kad neturi jokio patyrimo, kaip elgtis su ma- 
šinomis, kurios krinta iš dangaus. Kas atsitiks, jeigu pa- 
spausi šį mygtuką? Prasmegs grindys? Arba maži žali 
žmogiukai ims šokti į kambarį per lubas? 

Bet ką jis praranda? Spustelėjo mygtuką. 

Nieko neatsitiko. | | 

— Na ką gi, padaryk ką nors,— tarė Kolinzas, jaus- 
damasis truputį sugniuždytas. Utilizatorius ir toliau ty- 
liai ūžė. | 

Gerai, mašiną, šiaip ar taip, visuomet galima užsta- 
tyti. Teisingasis Čarlis duos jam ne mažiau kaip dolerį 
vien tik už metalą. Kolinzas mėgino pakelti Utilizatorių. 
Jis nepajudėjo iš vietos. Kolinzas vėl pamėgino, įtempė 
visas jėgas, ir jam pavyko atkelti vieną mašinos kraštą 
nuo grindų per colį ar pusantro. Jis paleido mašiną ir 
pūkšdamas atsisėdo ant lovos. | . 

— Tu galėtum atsiųsti man į pagalbą porą tvirtų vy- 
rukų,— tarė Kolinzas Utilizatoriui. Dūzgesys bematant. 
pasidarė žymiai garsesnis, ir mašina ėmė net vibruoti. 

Kolinzas laukė, bet, kaip ir anksčiau, nieko nenutiko. 
Lyg nujausdamas jis ištiesė ranką ir bakstelėjo pirštu 
raudoną mygtuką. 

Tą pačią akimirką prieš jį išdygo du augaloti vyrai 
su paprastais darbo drabužiais. Jie apžvelgė Utilizatorių 
vertindami. Vienas tarė: 

— Ačiū tau viešpatie, tai ne pats didysis modelis. Tų. 
didžiulių nėra kaip įsitverti. 

Antrasis atsakė: 

— Vis dėlto čia geriau, negų akmens skaldykloje 
plūktis su marmuru, kaip tu manai? 

Jie sužiuro į Kolinzą, kuris taip pat žvelgė į juos. 
Pagaliau pirmasis tarė: 

— Gerai, 'bičiuli, mes negalime čia tinginiauti kiaurą 
dieną. Kur tempti Utilizatorių? 

— Kas jūs tokie? — sušvokštė pagaliau Kolinzas. 

— Krovėjai. Nejau mes panašūs į seseris Vanzagi? 

— Bet iš kur jūs atsiradote?— paklausė Kolinzas. 

— Mes iš takelažinės firmos ,„Pouha minail“,— tarė 
vienas.— Atėjome, nes reikalavai krovėjų, aišku kodėl. 
Na, kur tau jį pastatyti? 

— Išeikite,— tarė Kolinzas.— Aš jus išsikviesiu vėliau. 

Krovikai gūžtelėjo pečiais ir išnyko. Kolinzas valan- 
dėlę žiūrėjo į tą vietą, kur jie ką tik stovėjo. Paskui nu- 
kreipė žvilgsnį į A klasės Utilizatorių, kuris dabar vėl 
taikiai dūzgė. 

"Utilizatorius? Jis mašinai galėtų sugalvoti ir geresnį 
pavadinimą. | 

"Pavyzdžiui, Norų vykdytoja. 

Nepasakysi, kad Kolinzas būtų buvęs priblokštas. Kai 
atsitinka kas nors antgamtiška, tik bukagalviai, riboto 
proto žmonės negali to suprasti. Kolinzas, be abejo, bu- 
vo ne iš tokių. Stebuklo jis seniai laukė. 

Beveik visą gyvenimą jis svajojo, tikėjosi, maldavo li- 
kimą, kad jam atsitiktų kas nors nepaprasto. Būdamas 
mokiniu, jis svajojo, kad nubustų vieną gražų rytą ir 
pamatytų, jog nebėra nuobodžios būtinybės mokytis pa- 
mokas, kadangi viskas išmokta savaime. Armijoje jis 

svajojo, kad pasirodys kokios fėjos, džinai, pakeis jo 
tarnybą, ir, užuot mMarširavęs rikiuotėje, jis budės ka- 
reivinėse. 

Po kariuomenės Kolinzas ilgai vengė darbo, nes nesi- 
jautė esąs psichologiškai jam pasirengęs. Jis plaukė pa- 
sroviui ir vėl svajojo, jog koks nors pasakiškai turtingas 
žmogus ims ir užsigeis pakeisti savo Paskutinę Valią ir 
viską paliks jam. Teisybe sakant, jis, žinoma, nesitikėjo, 
kad bent vienas toks stebuklas iš tikrųjų gali įvykti. Bet, 
kai stebuklas vis dėlto įvyko, jis nebenustebo. 

— Aš norėčiau turėti tūkstantį dolerių smulkiais bank- 
notais, kurių numeriai nebūtų užregistruoti, — bailiai ta- 
rė Kolinzas. Dūzgesiui sustiprėjus, jis paspaudė mygtu- 
ką. Priešais jį išaugo didelė krūva nešvarių penkių ir 
dešimties dolerių banknotų. Tai nebuvo naujutėliai, braš- 
kantys banknotai, bet tai, be abejonės, buvo pinigai. 

Kolinzas išmetė į viršų pilnas rieškučias popierėlių ir 
žvelgė, kaip jie, gražiai sukdamiesi, lėtai leidžiasi ant 
grindų. Paskui vėl atsigulė į lovą ir ėmė kurti planus. 

Pirmiausia reikia išvežti mašiną iš Niujorko — kur 
nors į valstijos šiaurę, į atkampią vietelę, kur smalsūs 
kaimynai nekaišiotų pas jį nosių. Susidarius tokiai padė- 
čiai, ne juokais gali iškilti pajamų mokesčio problema. 
O vėliau, kai viskas nurims, bus galima persikelti į cent- 
rines valstijas arba... 

Kambaryje pasigirdo kažkoks įtartinas triukšmas. 

Kolinzas pašoko. Sienoje atsirado anga, ir kažkas su 
triukšmu laužėsi per šią skylę. 

— Ei! Aš iš tavęs nieko neprašiau! — suriko Kolinzas 
mašinai. 

Anga sienoje vis didėjo. Pasirodė dramblotas raudon- 
veidis vyras, kuris piktai stengėsi prasisprausti į kam- 
barį ir jau iki pusės buvo įlindęs. 

Staiga Kolinzas suprato, kad visos mašinos, kaip vi- 
suomet, kažkam priklauso. Kiekvienam Norų vykdyto- 

jos savininkui nepatiktų, jei mašina dingtų. Ir jis dary- 
tų viską, kad tik ją susigrąžintų. Jis gali griebtis. .. 

— Apgink mane! —riktelėjo Kolinzas Utilizatoriui ir 
įbedė pirštą į raudoną mygtuką. | 

Atsirado mažas plikagalvis žmogus su ryškia pižama, 
kuris žiovavo, matyt, buvo užsimiegojęs. 

— Laikinoji „Saniso Lijko“ sienų apsaugos tarnyba,— 
tarė jis, trindamasis akis.— Aš — Likas. Kuo galiu jums 
būti naudingas? 

— Pašalinkite jį iš čia! — suspigo Kolinzas. Raudon- 
veidis, pašėlusiai mosikuodamas rankomis, jau buvo be- 
veik visas įlindęs. o | 

Lijkas išsitraukė iš pižamos kišenės gabalėlį blizgan- 
čio metalo. Raudonveidis ėmė šaukti: 

— Palauk! Tu nesupranti! Tas vaikinas... 

Lijkas nukreipė į jį savo metalą. Raudonveidis suspigo 
ir išnyko. Beveik tuo pat metu ir Skylės sienoje kaip 
nebūta. 

— Jūs nužudėte ii — paklausė Kolinzas. 

— Aišku, ne,— atsakė Lijkas, dėdamasis į kišenę ga- 
balėlį metalo.— Aš tik grąžihau jį atgal Pro čia jis dau- 
giau nebelįs. 

— Jūs norite pasakyti, kad jis ieškos kitų kelių? — 
paklausė Kolinzas. 

— Be abejo,— tarė Lijkas.— Jis gali išmėginti mikro- 
transformaciją arba net įdvasinimą.— Jis, įsmeigęs akis, 
atidžiai pažvelgė į Kolinzą— O tai jūsų Utilizatoriusė 

— Na, žinoma, — tarė Kolinzas, apsipylęs prakaitu. 

— O jūs pagal A klasę? 

— Kaipgi kitaipė— tarė Kolinzas. Kitaip kam man ta 
mašina? 

— Neįsižeiskite,— tarė apsnūdęs Lijkas.— Aš draugiš- 
kai.— Jis lėtai palingavo galvą.— Visur jūsų A Klasės 
brolių pilna! Kodėl jūs čia grįžote,— tikriausiai rašote 
kokį istorinį romaną? 

Kolinzas, užuot atsakęs, tik paslaptingai nusišypsojo. 

— Na, aš turiu skubėti toliau, — tarė Lijkas, plačiai 
nusižiovaudamas.— Dieną ir naktį ant kojų. Akmens 
skaldykloje buvo daug geriau. 

Ir jis išnyko nebaigęs žiovauti. 

Lietus vis tebelijo, ir nuo lubų varvėjo. Iš ventiliaci- 
nės šachtos girdėjosi kažkieno ramus knarkimas. Kolin- 
zas vėl liko vienas su savąja Mašina. 

Ir su tūkstančiu dolerių smulkiais banknotais, išsisklai- 
džiusiais ant grindų. Jis švelniai patapšnojo Utilizatorių. 
Tie iš A klasės neblogai jį padirbo. Ko nors įšigeidei? 
Užtenka pasakyti garsiai ir paspausti mygtuką. Supranta- 
ma, kad tikrasis šeimininkas ilgisi mašinos. 

Lijkas pasakė, kad, gal būt, savininkas mėgins ją už- 
valdyti kitu keliu. O kokiu? | 

Ar ne vis tiek? Tylutėliai švilpaudamas, Kolinzas ėmė 
rinkti pinigus. Kol jo rankose ši mašina, jis nesileis 
skriaudžiamas. p 


Per kelias sekančias dienas Kolinzo gyvenime įvyko 
staigi permaina. Pasitelkęs „Pouha minail“ firmos kro- 
vėjus jis perkėlė Utilizatorių į šiaurę. Ten nusipirko 
kalną negyvenamoje Andirondako kalnų dalyje ir, ga- 
vęs pirkimo raštą, įsilindo į savo valdas per kėlias mylias 
nuo plento. Du krovėjai, sušilę, suplukę, tempė Utiliza- 
torių ir monotoniškai keikėsi, kai reikėjo prasiskverbti 
pro brūzgynus. | 

— Pastatykite jį čia ir nešdinkitės— tarė Kolinzas. 
Pasfarosiomis dienomis jo pasitikėjimas savimi be galo 
išaugo. | | 

Krovėjai sunkiai atsiduso ir išnyko. Kolinzas apsižval- 
gė į šalis. Aplinkui, kiek tik akys matė, driekėsi tankūs 
pušynai ir beržynai. Oras buvo drėgnas ir kvapnus. Me- 
džių viršūnėse linksmai čiulbėjo paukščiai. Retkarčiais 
tarp šakų šmėkštelėdavo voveraitė. 

Gamta! Kolinzas visada mylėjo gamtą. Štai puiki vie- 
ta erdviam, įspūdingam namui su plaukiojimo baseinu, 
teniso kortu ir, galimas daiktas, net su mažu aerodromu. 

— Aš noriu namo,— tvirtai pareiškė Kolinzas ir pa- 
spaudė raudoną mygtuką. 

Atsirado žmogus, apsivilkęs tvaiku:gu pilku darbiniu 
kostiumu, su pensne. 

— Žinoma, sere,— tarė jis, primverktomis akimis šnai- 
Tuodamas į medžius, — bet jums vis dėlto reikia smulkiau 
viską išdėstyti. Ar jūs nenorėtumėtc klasikinio stiliaus 
pastato, sakysim, bungalo, ran“os, sodybos, užmiestinės 
vilos, pilies, rūmų? Arba primityvaus stiliaus, ką nors 
panašaus į palapinę arba į adatą. Pagal A klasę jūs ga- 
lite pasistatyti ir kokį ultrašiuolaikinį pastatą, pavyz- 
džiui, su puse fasado, arba Aptakių Formų stiliaus na- 
mus, arba Miniatiūrinės Olos stiliaus rūmus. 

— Kaip jūs pasakėte?— paklausė Kolinzas.— Aš neži- 
nau. O ką jūs patartumėte? | 

— Nedidelę užmiesčio vilą, — negalvodamas atsakė 
agentas.— Jie paprastai visada nuo to ir pradeda. 

— Nejau? 

— Taigi. Ir paskui persikelia į šiltesnį klimatą ir sta- 
tosi sau rūmus. 

Kolinzas norėjo dar kažko paklausti, bet neklausė. 
Viskas ėjo kaip sviestu patepta. Tie žmonės manė, kad 
jis — A klasė ir tikrasis Utilizatoriaus savininkas. Nebu- 
vo jokio reikalo jų apvilti. 

-— Pasirūpinkite, kad viskas būtų atlikta,— tarė“ jis. 

— Žinoma, sere,— atsakė šis.— Tai mano pareiga. 

Likusią dienos dalį Kolinzas praleido, vartydamasis 
ant kanapos ir gurkšnodamas gaivinantį gėrimą, tuo tar- 
pu „Maksimo olfo“ statybinė kontora parūpino būtinų 
statybinių medžiagų ir surentė namą. 

Išėjo ilgas, žemas pastatas su dvidešimčia kambarių. 

Pasikeitusiomis aplinkybėmis Kolinzui jis pasirodė ne- 
paprastai kuklus. 

Namas buvo pastatytas iš geriausių medžiagų pagal 
garsiojo Migo iš Degmos projektą; interjero įrengimo 
darbus atliko Toujidžis; prie namo buvo Mulo plaukioji- 
mo baseinas ir angliškas parkas, užsodintas pagal Vieri- 
jeno eskizą. 

Vakarop viskas buvo baigta, ir nedidelė statybininkų 
brigada susikrovė savo instumentus ir išgaravo. 


Kolinzas įsakė savo virėjui išvirti lengvą vakarienę. Pas- 
kui jis sėdėjo erdvioje, vėsioje svetainėje, apgalvoda- 
mas ką tik praėjusius įvykius. Priešais jį ant grindų, me- 
lodingai dūgzdamas, stovėjo Utilizatorius. 

Kolinzas užsirūkė brangų cigarą ir įkvėpė jo aromatą. 
Pirmiausia jis griežtai atmetė įvairius antgamtiškus šių 
įvykių paaiškinimus. Įvairiausios dvasios ir demonai čia 
buvo „niekuo dėti. Jo namą pastatė paprasčiausios žmo- 
ciškos būtybės, kurios juokavo, dievažijosi, keikėsi, 
kaip ir visi žmonės. Utilizatorius tiesiog buvo gudrus 
mokslinis išradimas, mechanizmas, kurio jis nežinojo ir 
su kuriuo susipažinti nenorėjo. 

Ar Utilizatorius galėjo pas jį patekti iš kitos planetos? 
Neatrodo. Vargu ar ten dėl jo kas imtų mokytis anglų 
kalbos. | | 

Utilizatorius, matyt, pateko pas jį iš Ateities. Bet kaip? 

Kolinzas atsirėmė į krėslo atlošą ir užsitraukė cigarą. 
Ar maža kas nutinka, tarė jis sau. Nejaugi Utilizatorius 
negalėjo tiesiog prasmegti į Praeitį? Juk jis gali kurti 
įvairiausius daiktus iš nieko, o juk tai kur kas sunkiau. 

Kaipgi, tikriausiai nuostabi ši Ateitis, mąstė Kolinzas. 
Mašinos — norų vykdytojos! Kokie civilizacijos laimėji- 
mai! Viskas, ko iš jūsų tereikia,— tik ko nors užsigeisti. 
Paprastai! Štai, prašom! Ateity jie, tur būt, panaikins ir 

raudoną mygtuką. Tada viskas bus vykdoma, visiškai ne- 
<eikvojant raumenų energijos. | 

Žinoma, jis turi būti nepaprastai atsargus. Juk dar te- 
bėra tikrasis mašinos savininkas ir kiti A klasės atstovai. 
Jie mėgins atsiimti mašiną. Gal būt, tai šeimos re- 
likvija. . 

„Akies krašteliu jis pastebėjo kažkokį judėjimą. Utili- 
zatorius virpėjo tarytum sausas lapas vėjuje. 

Paniuręs ir susiraukęs, Kolinzas priėjo prie jo. Vibruo- 
jantį Utilizatorių gaubė skysti garai. Atrodė, kad jis per- 
kaito. | 

Nejau bus per daug jį apkrovęs? Gal būt, užpylus šal- 
to vandens rėčką... | 

Čia jis pastebėjo, kad Utilizatorius gerokai sumažėjo. 
Dabar kiekvienas iš jo trijų išmatavimų buvo ne dides- 
nis kaip trijų pėdų, ir jis tiesiog akyse traukte traukėsi. 

Savininkas! Arba gal tie iš A klasės! Tur būt, tai ir 
yra mikrotransformacija, apie kurią kalbėjo Lijkas. Jei 
tuojau pat nebus imtasi priemonių, šmėkštelėjo Kolin- 
zui, jo Norų Vykdytojas visiškai sumažės ir pasidarys 
nematomas. 

— „Lijko" apsaugos tarnyba! — šūktelėjo Kolinzas. 
Jis paspaudė mygtuką ir skubiai atitraukė ranką. Mašina 
buvo smarkiai įkaitusi. 

Kampe pasirodė Lijkas golfo kelnėmis, sportiška pa- 
laidine ir su golio lazda rankoje. 

— Nejau kiekvieną kartą būtina mane trukdyti, kai 
tik aš. 

— Ką nors daryk! — šūktelėjo Kolinzas, rodydamas 
į Utilizatorių, kuris jau buvo ne didesnis už vieną kubinę 
pėdą ir visas įkaitęs, net raudonas. | 

— Aš nieko negaliu padaryti, — tarė Lijkas.— Mano 
patentas tik laikinų sienų statymui. Kreipkitės į Mikro- 
kontrolęe.— Jis pamosavo jam lazda ir dingo. N 

— Mikrokontrolė! — paleido gerklę Kolinzas ir buvo 
besiekiąs mygtuko. Bet tuojau pat atitraukė ranką. Uti- 
lizatoriaus kubelis dabar neviršijo keturių colių. Jis bu- 
vo tamsiai raudonas ir visas spindėjo. Mygtukas, suma- 
žėjęs iki smeigtuko galvutės dydžio, buvo beveik ne- 
pastebimas. | 

Kolinzas apsigręžė, čiupo pagalvį, užgriuvo mašiną ir 
paspaudė mygtuką. 

Atsirado mergina su raginiais akiniais, bloknotu ir 
pieštuku, nukreiptu į bloknotą. 

— Ką jūs norite pakviestit— ramiai paklausė ji. 

— Greičiau padėkite man! —suklykė Kolinzas, su 
siaubu žiūrėdamas, kaip jo neapsakomos vertės Utiliza- 
torius vis mMąžta ir mąžta. 

— Misterio Vergono nėra, jis pietauja,— tarė mergi- 
na susimąsčiusi, kramtydama pieštuko galą.— Jis pasi- 
skelbė esąs už pasiekiamumo ribų. Aš negaliu jo pa- 
kviesti. a 

— Ką jūs galite pakviesti“ 

Ji pažvelgė į bloknotą. 

— Misteris Visas šiuo metu Tariamojoje Praeityje. 
o misteris Ilgis stato gynybinius įtvirtinimus Paleolitinė- 
je Europoje. Jei jūs baisiai skubate, gal būt, jums ge- 
riau kreiptis į Tranzito Kontrolę. Tai nedidelė firma, 
bet jie... | 

— Tranzito Kontrolė! Gerai, išnyk! — Kolinzas sukau- 
pė visą dėmesį į Utilizatorių ir prispaudė jį rūkstančiu 
pagalviu. Niekas nepasirodė. Utilizatorius dabar buvo 
vargu ar didesnis už kubinį colį ir Kolinzas suprato, kad 
per pagalvį neįmanoma pasiekti mygtuko, kuris pasidarė 
beveik neregimas. | 

Jam buvo dingtelėjusi mintis numoti ranka į Utiliza- 
torių. Gal būt, jau laikas. Galima parduoti namą, bal- 
dus, susidarys gana apvali suma... | 

„Ne! Jis dar nespėjo paprašyti sau nieko tikrai reikš- 
mingo! Ir nuo šios galimybės neatsisakys be kovos! 

Stengdamasis neužmerkti akių, jis nelinkstančiu smi- 
liumi baktelėjo į įkaitusį, net baltą mygtuką. 

Atsirado liesas senis aplamdytais drabužiais. Rankoje 
jis laikė lyg ir spalvingai išmargintą velykinį kiaušinį. 
Šį jis metė ant grindų. Kiaušinis sudužo, iš jo šniokšda- 
mi išsiveržė oranžiniai dūmai, ir mikroskopinis Utiliza- 
torius akimirksniu sugėrė šiuos dūmus, tada sunkūs, 
tiršti dūmų kamuoliai pakilo aukštyn, vos neužtroškinę 
Kolinzo, o Utilizatorius ėmė atgauti ankstesnę savo for- 
mą. Greit jis pasiekė normalų dydį ir buvo, atrodo, visiš- 
kai sveikas. Senis trūkčiodamas linktelėjo. 

— Mes dirbame senoviškai, bet užtat sąžiningai, — ta- 
zė jis, vėl linktelėjo ir išnyko. 

Ir vėl Kolinzui pasirodė, kad kažkur iš tolumos jo au- 
sį pasiekė kažkieno piktas balsas.“ . 

Sukrėstas, bejėgis jis susmuko ant grindų priešais ma- 
šiną. Nusvilęs pirštas degė ir.tvinkčiojo. 

— Išgydyk  mane,— sumurmėjo jis perdžiūvusiomis 
lūpomis ir sveikąja ranka paspaudė mygtuką. 

"Utilizatorius sudūzgė garsiau, o paskui visai nutilo. 

Skausmo piršte nebebuvo, Kolinzas žvilgtelėjo į jį ir pa- 
matė, kad nudegimo nebeliko nė žymės — nebuvo net 
mažiausio rando. 
„Kolinzas įsipylė gerokai konjako ir, negaišuodamas 
nė akimirkos, atsigulė į lovą. Tą naktį sapnavo, kad į; 
vejasi gigantiška A raidė, bet pabudęs savo sapną pa- 
miršo. | 0 i , 


Prabėgo savaitė, ir Kolinzas įsitikino, kad pasielgė la- 
bai neapgalvotai, pasistatydinęs namą miške. Norint -ap- 
sisaugoti nuo žioplių,. jam teko pareikakuti viso būrio. 

kareivių apsaugai, o medžiotojai žūt būt stengėsi įsi- 
kurti jo angliškame parke. 

Be to, Valstybinių mokesčių departamentas ėmė gyvai. 
domėtis jo pajamomis, 

O svarbiausia, Kolinzas suprato, kad jis galų gale ne 
taip jau dievina gamtą. Paukščiukai ir voveraitės — visa: 
tai, žinoma, labai miela, bet su jais juk ypatingai neiš- 
sikalbėsi. O medžiai, nors ir labai gražūs, niekad nebus. 
išgertuvių bendrininkai, 

Kolinzas nusprendė, kad jis — miesto žmogus. 

Todėl, pasitelkęs „„Pouha Minailo“ krovėjus, „Maksimo 
olfo" statybinę kontorą, „Jagtono“ žaibiškų kelionių: 
biurą ir pridėjęs geroką pinigų sumą, įteiktą kam reikia, 
Kolinzas persikėlė į mažą respubliką centrinėje Ameri- 
kos žemyno dalyje. Ir kadangi čia buvo šiltesnis klima- 
tas, O pajamų mokesčio iš viso nebuvo, jis sau pasistatė 
didelius, neapsakomai ištaigingus rūmus, aprūpintus vi- 
sais būtinais dalykais: kondiciniu oru, arklide, šunide, 
povais, tarnais, mechanikais, sargais, muzikantais, bale- 
to trupėmis — žodžiu, viskuo, kas yra kiekvienuose rū- 
muose. Kolinzui prireikė dviejų savaičių susipažinti su: 
savo naujuoju būstu. | | 

Iš pradžių viskas ėjosi gerai. 

Vieną rytą Kolinzas priėjo prie Utilizatoriaus, ketin- 
damas paprašyti sportinio automobilio arba nedidelės. 
bandos veislinių gyvulių. Jis pasilenkė prie pilkos maši- 
nos, ištiesė ranką prie raudono mygtuko... 

Ir Utilizatorius atšoko nuo jo į šalį. 

Pirmą akimirką Kolinzui pasirodė, kad prasideda ha- 
liucinacijos, ir net šmėkštelėjo mintis liautis gėrus šam-- 
paną prieš pusryčius. Jis žengė į priekį ir siekė raudono 
mygtuko, | | 

Utilizatorius vikriai išslydo iš po jo rankos ir lėkte 
išlėkė iš kambario. 

Kolinzas, kiek įkabindamas, pasileido paskui jį, keik- 
«damas savininką ir visą A klasę. Matyt, tai buvo tas pats 
įdvasinimas, apie kurį kalbėjo Lijkas: savininkas kažko- 
kiu būdu pasiekė, kad mašina ėmė judėti. Bet neverta 
dėl to laužyti galvos. Reikia tik pasivyti mašiną, pa- 
spausti mygtuką ir iššaukti vaikinus iš Įdvasinimo 
kontrolės. | 

Utilizatorius dūmė per salę, Kolinzas bėgo iš paskos. 
Jaunesnysis rūmininkas, blizginęs masyvią durų rankeną 

— Laikykite ją! —riktelėjo Kolinzas. 

Jaunesnysis ekonomas keverziškai žengė pirmyn ir už- 
tvėrė Utilizatoriui kelią. Mašina, grakščiai pasukusi į ša- 
į, išsilenkė ekonomo ir tarsi strėlė nurūko prie durų. 

Kolinzas spėjo prišokti prie išjungtuvo, ir durys traš- 
kėdamos užsitrenkė. | | 

Utilizatorius įsibėgėjo ir pralėkė pro uždarytas duris. 
Atsidūręs lauke, jis paslydo ant guminės žarnos, bet 
greitai atgavo pusiausvyrą ir pasileido už tvoros į laukus. 

Kolinzas dūmė paskui jį. Kad tik jį pavyčiau... 

Staiga Utilizatorius pašoko aukštyn. Kelias sekundes 
jis kabojo ore, o paskui nukrito žemėn. Kolinzas puolė 
prie mygtuko. Utilizatorius išsisuko, įsibėgėjo ir vėl pa- 
šoko. Jis kabojo maždaug dvidešimties pėdų aukštyje 
viršum Kolinzo galvos. Tada dar daugiau pakilo tiesiai 
į viršų, sustojo, ėmė pašėlusiai suktis vilkeliu ir nukrito. 

Kolinzas išsigando: staiga Utilizatorius pašoks trečią 
kartą, visiškai pakils aukštyn ir nebegrįš atgal. Kai Uti- 
lizatorius nusileido, Kolinzas buvo pasiruošęs. Jis pada- 
rTė apgaulingą judesį ir įsigudrinęs paspaudė mygtuką. 
Utilizatorius nespėjo išsisukti. 

— Įdvasinimo kontrolė! — triumfuodamas sušuko Ko- 
linzas. | 

Pasigirdo nedidelis sprogimas, ir Utilizatorius paklus- 
niai apmirė. Įdvasinimo neliko nė pėdsakų. 

Kolinzas nusišluostė suprakaitavusią kaktą ir atsisė- 
do ant mašinos. Priešai vis arčiau ir arčiau. Kol dar ga- 
lima, reikia panorėti kokio didelio dalyko. 

Greitai po kits kito jis paprašė sau penkių milijonų 
dolerių, trijų veikiančių naftos šaltinių, kino studijos, 
geros sveikatos, dvidešimt penkių šokėjų, nemirtingumo, 
sportinio automobilio ir veislinių gyvulių bandos. 

Jam pasirodė, kad kažkas sukikeno. Kolinzas apsižval- 
gė. Aplinkui nebuvo nė gyvos dvasios. 

Kai jis vėl atsigręžė, Utilizatorius išnyko. 

Kolinzas žvelgė, Išplėtęs akis. Ir kitą akimirką jis taip 
pat išnyko. | 

Kolinzas atsimerkė ir pamatė stovįs prieš stalą. Už 
stalo sėdėjo nerangus raudonveidis vyras, kuris anks- 
čiau mėgino įsigauti į jo kambarį per sieną. Jis neatro- 
dė piktas. Jo išvaizda greičiau buvo taiki ir net melan- 
choliška. | 

Kokią minutę Kolinzas stovėjo tylėdamas; jam buvo 
gaila, kad viskas baigėsi. Savininkas ir A klasė galų ga- 
le jį sučiupo. Bet vis dėlto tai buvo puiku! 

— Na,— pagaliau tarė Kolinzas, — jūs atgavote savo 
mašiną, ko gi jums iš manęs dar reikia? 

"— Savo mašiną?— pakartojo. raudonveidis, nepatikliai 
žvelgdamas į Kolinzą— Tai ne mano mašina, sere. 
Anaiptol ne mano. | 

Kolinzas, iš nustebimo apstulbęs, įsmeigė į jį akis. 

— Nemėginkite manęs apgauti, misteri. Jūs — A kla- 
sė — norite išlaikyti monopoliją, ar ne taip? 

Raudonveidis padėjo į šalį dokumentą, kurį jis Žžiūri- 
nėjo. | 
— Misteri Kolinzai,— tarė jis tvirtai, — aš vadinuosi 
Flainu. Esu Piliečių apsaugos sąjungos agentas. Tai gry- 
nai labdaringa organizacija, neturinti įvairių komercinių 

užduočių, ir vienintelis tikslas, kurį ji sau stato,— sau- 
goti žmones, panašius į jus, nuo galimų suklydimų gy- 
venimo kelyje. | 

— Jūs norite pasakyti, kad nepriklausote A klasei? 


— Jūs labai klystate, sere,— ramiai ir oriai atsakė 
Flainas.— A klasė —tai ne visuomeninė-socialinė kate- 
gorija, kaip jūs, matyt, galvojate. Tai apskritai tik kre- 
dito forma. | 

— Kieno formaė— apstulbęs paklausė Kolinzas. 

— Kredito forma.— Flainas pažvelgė į laikrodį — Mes 
turime nedaug laiko, ir aš pasistengsiu kalbėti trumpai. 
Mes gyvename decentralizacijos epochoje, misteri Ko- 
linzai. Mūsų pramonė, prekyba ir administracinės įstai- 
gos gerokai išsklaidytos laike ir erdvėje. Akcinė bend- 
rovė „Utilizatorius“ yra labai svarbi jungiamoji grandis. 
Jos uždavinys — perkelti civilizacijos gėrybes iš vienos 
vietos į kitą ir teikti kitas paslaugas. Jūs suprantate? 


Kolinzas linktelėjo. 


— Kreditas, suprantama, suteikiamas automatiškai, Bet 
anksčiau ar vėliau viskas turi būti apmokėta. 


Tai jau skambėjo ne visai maloniai. Apmokėta? Matyt, 
tai vis dėlto ne tokia aukštai civilizuota visuomenė, kaip 
jam iš pradžių atrodė. Juk niekas nė žodžiu neužsiminė 
apie mokėjimą. Kodėl gi jie prašneko apie tai dabar? 

— Kodėl niekas manęs nesulaikė?— sumišęs paklausė 
jis.— Juk jie turėjo žinoti, kad aš negaliu imti kredito. 

Flainas palingavo galvą. 0 

— Kredito ėmimas — laisvanoriškas dalykas, įstatymas 
jo nenustato. Civilizuotame pasaulyje kiekvienai asme- 
nybei suteikta teisė pačiai apsispręsti. Man labai gaila, 
sere.— Jis pažvelgė į laikrodį ir padavė Kolinzui doku- 
mentą, kurį pats buvo peržiūrėjęs.— Prašom pažvelgti 
į šią sąskaitą ir pasakyti, ar viskas čia gerai, 

Kolinzas paėmė dokumentą ir perskaitė: 


Vieni rūmai su apstatymų 450.000.000 kr. 
„Pouha Minailo“ krovinių fir- 
mos, o taip pat „Maksimo ol- 


fo“ firmos paslaugos | 111.000 
Šimtas dvidešimt dvi šokėjos 122.000.000 |, 
Gera sveikata 888.234.031 


Kolinzas greit permetė akimis visą sąskaitą. Bendra 
suma truputį viršijo aštuoniolika bilijonų kreditų. 

— Atleiskite! — sušuko Kolinzas.— Jūs iš manęs ne- 
galite tiek reikalauti. Utilizatorius į mano kambarį nukri- 
to nežinia iš kur, tiesiog per klaidą! 

— Aš kaip tik ketinau atkreipti jų dėmesį į šią aplin- 
kybę,— tarė Flainas.— Kas žino? Gal jie bus protingi. 
Šiaip ar taip, pamėginsime, blogiau nebus. 

Viskas ėmė banguoti Kolinzo akyse. Flaino veidą jis 
matė lyg pro rūką. 

— Laikas pasibaigė, — tarė Flainas.— Linkiu sėkmės. 

Kolinzas užsimerkė. 

Kai jis vėl atsimerkė, prieš akis driekėsi nuobodi ly- 
guma, apjuosta uolota kalnų grandine. Ledinio vėjo 
gūsiai čaižė jo veidą, dangus buvo pilkas kaip plienas. 

Kažkoks apdriskęs žmogus stovėjo greta jo. 

— Še,— tarė jis ir padavė Kolinzui kirtiklį. 

— Kas tai? 

— Kirtiklis,— kantriai paaiškino  žmogus— O“ štai 
ten — akmens skaldykla, kur mes su tavim ir su kitais 
kirsime marmurą. 

— Marmurą? 

— Na taip. Visuomet atsiranda koks nors idiotas, ku- 
riam reikalingi marmuriniai rūmai, — šaipydamasis atsa- 
kė Žžmogus.— Gali mane vadinti Jangu. Mums kurį lai- 
ką teks dirbti kartu, į 

Kolinzas sustingusiu žvilgsniu pasižiūrėjo į jį. 

— O ar ilgai? 

— Paskaičiuok pats,— tarė Jangas.— Tarifai čia— 
penki-dešimt kreditų per mėnesį, ir tau jie bus priskai- 
čiuojami, .kol tu padengsi savo skolą. 

Kirtiklis iškrito iš Kolinzo rankų. 

Jie negali to padaryti! Akcinė bendrovė ,„Utilizatorius“ 
turi suprasti savo klaidą! Tai juk jų kaltė, kad mašina 
prasmego į Praeiti. Juk jie negali to nežinoti! 

— Visa tai klaida, ir daugiau nieko! — tarė Kolinzas. 

— Jokia klaida,— tarė Jangas.— Jiems labai trūksta 
darbo jėgos. Renka kur pakliuvo. Na, eime. Pirmą tūks- 
tantį metų sunku, o vėliau įprasi. 

Kolinzas žengė paskui Jangą, paskui sustojo. 

— Pirmą tūkstantį metų? Aš tiek neišgyvensiu! 

— Išgyvensi! — užtikrino jį Jangas.— Tu juk gavai 
nemirtingumą — nejau pamiršai? 

Taip, jis gavo nemirtingumą. Paprašė sau jo tą pačią 
akimirką, kai jie atėmė iš jo mašiną. O gal jie pasiėmė 
ją vėliau? 

Staiga Kolinzas kazką prisiminė. Keista, toje sąskai- 
toje, kurią jam pateikė Flainas, nemirtingumo, atrodo, 
lyg ir nebuvo. 

— O kiek jie priskaičiavo už nemirtingumąi— pa- 
klausė jis. 

Jangas pažvelgė į jį ir nusijuokė. 

— Neapsimetinėk neišmanėliu, bičiuli. Jau laikas bū- 
tų tau šį tą suprasti. — Jis stumtelėjo -Kolinzą akmens 
skaldyklos link.— Aiškus dalykas, tuo jie apdovanoja 
veltui. — 

jaunesniuoju redaktoriumi, paskui raštininku-kasininku ir baigė tarny- 

mus, daugiausia kosminėmis temomis. 


TURINYS 


Kelionė į žemę. Vertė D. Meciūnaitė ...,.,,...... 5 
Likvidacijos tarnyba. Vertė D. Meciūnaitė „,„...... 21 
Akademija. Vertė D. Meciūnaitė ..... m 28 
Lorėjaus šiukšlininkas. Vertė D. Meciūnaitė ...... 57 
Dėl ko verta gyventi. Veriė D. Meciūnaitė ,„....... 74 
Bandomasis pavyzdys. Vertė D. Meciūnaitė .„..... 87 
Zuikis. Vertė D. Meciūnaitė .................... 111 
Minimalus žmogus. Vertė D. Meciūnaitė .,....,... 123 
Forma. Vertė V. Miliūnaitė ...... 177727 163 
Specialistas. Vertė V. Miliūnaitė „................. 181 
Demonai. Vertė V. Miliūnaitė „„„„................ 202 
Pieno furgono reisas. Vertė V. Miliūnaitė „,„.,..... 216 
Ritualas. Vertė V. Miliūnaitė .................... 234 
„Ieškotojų ypatingasis“. Vertė V. Miliūnaitė ,..... 246 
Trys Beno Baksterio mirtys. Vertė A. Krištopas 275 
Globa. Vertė A. Krištopas „„„„„................. 318 
Žmogaus našta. Vertė A. Krištopas ...........,.. 332 
Orderis žmogžudystei. Vertė A. Krištopas ........ 351 
Šis tas veltui. Vertė A. Krištopas „|. 388 


Apie autorių „„„„„(„.(..L44..an)kausi)o) o aaa iais 405 


Po6epT Illekin 
TPH CMEPTH BEHA BAKCTEPA 


Ha AHTOBCKOM A36IKe6 


Redaktorė S. Bulkienė 
Viršelis dail. A. Kazakausko ir V. Ambrazevičiaus 
Techn. redaktorius G. Vinciūnas 
Korektorė S. Zastarskytė 


Pasirašyta spaudai 1968.VIII.14. Leidinio Nr. 5646. Tiražas 

28 000 egz. Popierius 84X108!/> — 6,375 pop. 1.=21,42 sp. l.; 

20,79 leid. Ll. Spaudė Valst. ,„Vaizdo“ spaustuvė Vilniuje, 
Strazdelio 1. Užsak. Nr. 2306. 


Kaina 1 rb 19 kp 
7—6—3 
230—68 V 


U (Amer) . 
Še 29 


